
Charlotte  Corday. 


I. 

JC  or  noget  over  tyve  Aar  siden  saa  man  endnu  i  Caen,  naar 
man  gik  nedad  rue  Saint-Jean,  omtrent  lige  over  for  rue  des 
Carmes,  et  gammelt  toetages  Hus,  der  bar  Nr.  148.  Det  var 
her,  at  den  normanniske  Heltinde  Charlotte  Corday  boede 
hos  sin  Tante,  Madame  de  Bretteville,  der  ejede  Stedet,  inden 
hun  rejste  bort  til  Paris  for  at  fuldføre  sin  blodige  Gjerning. 
Et  nyt  og  mere  tidssvarende  Hus  har  omtrent  1850  afløst 
det  gamle,  der  siden  Charlotte  Cordays  Tid  ikke  var  un- 
dergaaet  nogen  synderlig  Forandring. 

Man  gik  ind  i  det  gjennem  en  lav  Dør  og  en  mørk, 
snæver  Gang.  I  nederste  Stokværk  boede  en  Snedker  ved 
Navn  Lunel  med  sin  Kone  og  sine  to  Barn.  Hans  Værksted 
vendte  ud  mod  Gaarden,  og  Charlotte  Corday  gik  ofte  der- 
igjennem,  da  hun  holdt  af  at  tale  med  disse  retskafne  Folk. 
Det  var  her,  at  hun  standsede  Søndagen  den  7de  Juli  1793, 
da  hun  kom  hjem  fra  Mønstringen  over  de  frivillige,  og  at 
hun  slog  med  Haanden  paa  Bordet,  hvorved  Ægteparret  Lunel 
sad,  idet  han  udtalte  disse  Ord:  «Nej,  man  skal  ikke  sige, 
at  en  Marat  har  regeret  Frankrig«.  Efter  nogle  faa  Dages 
Forløb  maatte  Madame  de  Bretteville  søge  et  Tilflugtsted  i 
det  samme  Værelse,  hvor  Charlotte  havde  været  nær  ved  at 
røbe  sin  Hemmelighed.  Da  Efterretningen  om  Marats  plud- 
selige Død  kom  til  Caen,    vilde  Revolutionsmændene  i  deres 

Historisk  Archiv.     1876.     I.  1 


2  Charlotte  Corday. 

Forbitrelse  anstille  en  Undersøgelse  i  det  Hus,  hvor  hans 
Morderske  havde  boet.  Madame  de  Bretteville,  der  var  meget 
lille  af  Væxt,  blev  da  skjult  af  Snedkerens  Kone  i  Gardinerne 
af  en  Seng,  der  stod  i  den  yderste  Ende  af  Værkstedet,  og 
undslap  saaledes  Efterforskningerne,  der  i  hine  kritiske  Dage  vare 
særdeles  farlige  for  hende,  saa  uskyldig  hun  end  var.  Nogle 
af  de  mest  ophidsede  forlangte  endog,  at  Huset  skulde  ned- 
rives, og  i  længere  Tid  droge  Folkesværme  om  Aftenen  under 
Fakkelskin  med  Marats  Buste  hen  til  Stedet,  hvis  stakkels 
Ejerinde  forfærdedes  ved  at  høre  deres  vilde  og  truende  Sange. 
Hun  gjemte  derfor  sit  Sølvtøj  og  sine  øvrige  Kostbarheder  i 
en  stor  Kuffert,  som  Snedkeren  nedgravede  i  et  dybt  Hul  lige 
midt  i  Værkstedet, 

Madame  de  Bretteville  boede  selv  i  andet  Stokværk, 
Charlotte  Cordays  Værelse  laa  i  Enden  af  Huset,  og  en  Vin- 
deltrappe af  Sten  førte  op  dertil.  Det  vendte  ud  til  den  lille 
mørke  Gaard  og  var  yderlig  simpel;  de  smaa  Vinduesrud«r 
vare  endog  indfattede  i  Bly.  Uagtet  deres  ringe  Størrelse 
benyttede  Charlotte  dem  dog  til  at  afridse  Tegninger  paa, 
hvilket  hun  meget  yndede. 

Saa  mørkt  og  kjedeligt  var  denne  unge  Kvindes  Opholds- 
sted. Berøvet  alle  Rigdommens  Behageligheder,  fjernet  fra 
enhver  ydre  Gjenstand,  hvorved  -Øjet  kunde  dvæle  med  Glæde, 
boede  hun  ud  til  en  snæver  og  mørk  Gaard,  hvor  Dødsstilhed 
herskede.  Hvilken  Adspredelse  eller  Opmuntring,  hvilken 
Beskyttelse  mod  Hjertets  Storme  eller  Lidenskabens  hemme- 
lige Røster  kunde  hun  finde  i  dette  altfor  beskedne  Tilflugts- 
sted? Og  det  var  dog  her,  at  en  ung  og  skjøn  Pige,  der 
besad  en  udviklet  Aand,  en  levende  Indbildningskraft  og  en 
romersk  Sjæl,  tilbragte  de  lange  Dage;  det  var  her,  langt 
borte  fra  Familiens  beskyttende  Skjød,  uden  anden  Støtte  end 
en  indskrænket,  næsten  aandssvag  tresindstyveaarig  Enke,  i 
de  urolige  Tider,  da  Kirkerne  vare  lukkede  og  Præsterne  for- 
drevne, at  hun,  den  unge,  ubekjendte  Vestalinde,  vidste  at 
bevare  sig  selv  kysk  og  ren,  højmodig  og  fædrelandskjærlig. 

Og  endelig  beredte  sig  til  at  åø  for  Fædrelandet,  simpel,  be- 
skeden og  rolig,  saaledes  som  hun  havde  levet! 


Marie  Anne  Charlotte  de  Corday  d'Armont  blev  født  den 
27de  Juli  1768  i  Kommunen  Saint  -  Saturnin  des  Lignerets, 
der  efter  Kevolutionen  kaldtes  Ligneries,  i  Arrondissementet 
Argentan,  Departement  l'Orne,  og  blev  dobt  næste  Dag.  Hen- 
des Forældre  vare  Staldmester  Jacques  Fran^ois  de  Corday 
d'Armont,  af  en  fornem  og  anset  adelig  Slægt,  og  Jacqueline 
Charlotte  Marie  de  Gautier  des  Authieux.  Hun  nedstammede 
fra  en  Soster  til  Cids  beromte  Forfatter,  Marie  Corneille,  af 
dennes  andet  Ægteskab  med  Skattekræveren  i  Alen^on  Jac- 
ques de  Farcy;  deres  Datter  Fran^oise  de  Farcy  blev  gift 
med  Adrien  de  Corday  og  var  Oldemoder  til  Charlotte  Corday. 
Familien  var  hæderlig  og  meget  agtet  i  Normandiet,  men  i 
høj  Grad  uformuende.  Hr.  de  Corday,  der  sædvanlig  kaldtes 
d'Armont,  havde  fem  Børn,  to  Sønner  og  tre  Døtre,  hvoraf 
Charlotte  var  den  mellemste,  men  kun  en  aarlig  Indtægt  af 
1,500  Livres.  Mademoiselle  Levaillant,  senere  Madame  de 
Mauron,  der  døde  1860  i  den  høje  Alder  af  84  Aar,  har  i 
sine  Optegnelser  om  Charlotte  Corday,  der  ere  udgivne  efter 
hendes  Død  af  Casimir  Ferier,  bidraget  betydelig  til  at  sprede 
det  Mørke,  der  tidligere  indhyllede  hendes  Barndomsvenindes 
Ungdom  og  gav  Anledning  til  saa  mange  taabelige  Opdigtelser 
om  denne  mærkelige  Kvinde. 

»Familien  Corday«  —  fortæller  hun  — ,  «der  kun  var 
lidet  begunstiget  af  Lykken,  beboede  et  ganske  lille  Hus,  der 
laa  paa  St.  Gilles  Høj,  nogle  faa  Skridt  fra  det  skjønne  Ab- 
baye-aux-Dames,  en  af  Byen  Caens  Prydelser,  grundlagt  af 
Vilhelm  Erobrerens  Gemalinde ,  Dronning  Mathilde ,  der 
blev  begravet  i  Kirkens  Kor.  Familien  d'Armont  levede 
med  den  strengeste  Sparsommelighed  og  saa  kun  faa  Men- 
nesker hos  sig.   Min  Søster,  der  var  otte  Aar  ældre  end  jeg, 

kom  som  en  Følge  af  Naboskabet  i  naje  Bekjendtskab  med 
Mademoiselle  d'Årmont  (Charlotte  Corday);  Hr.  og  Madame 
d'Armont  paalagde  sig  de  største  Opofrelser  for  at  kunne  af- 
holde Udgifterne  til  deres  ældste  Søns  Uddannelse  og  for  at 
forberede  sig  paa  dem,  den  yngstes  snart  vilde  kræve.  Fa- 
deren, en  blid,  alvorlig  Mand,  plejede  at  lægge  sine  Penge  i 
en  Skuffe,  der  stod  aaben  for  hans  Børn;  han  sagde  dem, 
hvor  mange  der  var,  forklarede  dem  nøje,  hvad  Brug  han  agtede 
at  gjøre  af  dem,  og  opnaaede  ved  denne  Tillid  fuldstændig 
sin  Hensigt;  han  gjorde  dem  bekjendt  med,  hvor  smaa  hans 
Indtægter  vare,  og  med  hvor  megen  Sparsommelighed  man 
maatte  gaa  til  Værks,  for  at  de  kunde  være  tilstrækkelige  til 
Husets  Fornødenheder.  Børnene  afværgede  da  ogsaa  bestemt 
ethvert  unødvendigt  Indkjøb,  hvortil  de  kunde  give  Anledning, 
og  søgte,  enhver  for  sig,  at  gjøre  sig  nyttige  paa  en  eller 
anden  Maade  for  at  tjene  og  hjælpe  saa  gode  Forældre.  Heri 
havde  de  et  ypperligt  Forbillede  i  deres  ældste  Søster,  6n 
mild  og  stille  Pige,  der  var  begavet  med  en  Forstand  over 
hendes  Alder;  thi  hun  var  kun  tolv  eller  tretten  Aar,  da  vi 
kom  til  at  bo  i  Kvarteret  St.  Gilles.  Hun  var  et  velopdragent, 
høfligt  og  flittigt  Barn,  god  og  venlig  mod  alle.  For  at  skaane 
sin  Moder  lagde  hun  sig  efter  alle  Husholdningsarbejder,  og 
uagtet  hendes  Sundhed  dengang  var  vaklende,  opfyldte  hun 
dog  alle  de  Forretninger,  hun  havde  paataget  sig,  med  en 
lille  voxen  Kones  Modenhed«. 

Kræfterne  svigtede  dog  til  sidst  denne  elskværdige  Pige, 
der  ofte  var  haard  mod  sig  selv  for  sine  Forældres  og  Sø- 
skendes Skyld,  og  hun  døde  ikke  længe  før  Moderen. 

Familiens  Landejendom  var  tarvelig.  Man  erindrede  godt 
1793,  siger  Chéron  de  Villiers,  «at  have  set  den  lille  Marie  — 
som  Charlotte  dengang  kaldtes  —  i  en  ganske  simpel  Lær- 
redskjole boltre  sig  med  flagrende  Haar  under  de  store  Æble- 
træer, der  stode  langs  med  Vejen  ved  hendes  Faders  Ejendom. 
Det  var  en  Gaard  tækket  med  Straa,  som  de  smaa  Forpag- 

tergaarde  i  Normandiet,  raed  en  Gaardsplads,  nogle  Træer, 
en  Brønd  og  til  Hegn  en  Mur,  bedækket  med  Vedbende ». 

Da  Madame  d'Armont  i  en  Alder  af  40  Aar  døde  1782 
i  Barselseng  med  det  sjette  Barn,  der  kun  overlevede  Moderen 
nogle  øjeblikke,  tilbød  Abbedissen  i  l'Abbaye  -  aux  -  Dames, 
Madame  de  Belzunce,  af  Medlidenhed  den  bedrøvede  Fader 
at  tage  de  smaa  moderløse  Piger  til  sig  i  Klostret  og  opdrage 
dem  sammen  med  sit  Søskendebarn,  Mademoiselle  de  Forbin. 
Den  stakkels  de  Corday  modtog  med  Taknemlighed  dette 
venlige  Tilbud;  der  plejede  ellers  aldrig  at  optages  Pensio- 
nairer  i  Abbediet. 

Den  fjortenaarige  Charlotte  hengav  sig  med  hele  sin 
Aands  Fyrighed  til  det  religiøse  Liv,  og  hendes  Tro  tog  ikke 
Skade,  fordi  hun  her  i  Klostret  med  Tilladelse  af  Abbedissen, 
der  skattede  hendes  lyse  Aand  højt,  læste  Corneilles,  Rous- 
seaus og  Abbé  Raynals  Skrifter;  Voltaires  vilde  hun  derimod 
ikke  lære  at  kjende  af  Frygt  for  hans  Vantro.  Ved  saadan 
alvorlig  Læsning  styrkedes  hendes  Aand,  der  blev  fast,  energisk 
og  ufølsom  for  Smerte. 

»Denne  lille  Pige«,  skal  man  have  sagt  i  Abbediet,  «er 
haard  mod  sig  selv;  hun  klager  sig  aldrig,  naar  hun  lider; 
man  maa  selv  gjætte  det,  naar  hun  er  syg;  hun  giver  ikke 
efter,  selv  for  den  heftigste  Smerte«. 

Man  har  flere  Breve  fra  hende,  der  ere  skrevne,  da  hun 
var  i  en  Alder  af  tyve  Aar,  og  vise  en  sjelden  Aandsud- 
vikling. 

Ofte  modtog  Abbedissen  Besøg  af  sin  Brodersøn,  den 
unge,  smukke  Major  de  Belzunce,  dengang  kun  tyve  Aar 
gammel,  hvis  personlige  Elskværdighed  og  smukke  digteriske 
Sprog  efter  nogle  skulle  have  gjort  et  stærkt  Indtryk  paa 
den  unge  Charlotte;  hun  kaldtes  endog  af  dem  hans  For- 
lovede. Vist  er  det,  at  de  to  unge  omgikkes  fortrolig  og 
gjerne  talte  med  hinanden;  men  det  var  især  om  de  Bøger, 
som  han  laante  hende,  og  hvoraf  mange  vare  en  sjelden 
Læsning  for  en  ung  Pige,  der  tilmed  var  i  Kloster.     Uagtet 

sin  stadige  og  fortrolige  Omgang  med  den  vakre  Officer  har 
Charlotte  Corday  dog  været  ganske  uberørt  af  kjærlige  Følel- 
ser for  ham,  lige  saa  vist  som  hun  ingensinde  har  hengivet 
sig  til  noget  Kjærlighedsforhold. 

Lad  os  høre  hendes  Veninde,  Madame  de  Mauron,  der 
med  kvindelig  Finhed  og  Skapsindighed  ytrer  sig  om  dette 
delikate  Punkt.  «Man  har  flere  Gange  paastaaet  paa  Prent, 
at  Mademoiselle  d'Armont  har  elsket  den  unge  Vicomte  de 
Belzunce,  og  at  det  var  for  at  hævne  ham,  at  hun  fire  Aar 
senere  dræbte  Marat  med  sin  Dolk.  Man  har  sagt  det  samme 
om  Barbaroux;  thi  en  Tragedie  uden  Kjærlighed  svarer  ikke 
til  Aarhundredets  Smag.  Begge  Paastande  ere  lige  falske  og 
taabelige;  hun  har  ikke  alene  aldrig  elsket  Hr.  de  Belzunce, 
men  hun  morede  sig  endog  over  hans  kvindagtige  Manerer. 
Ingen  Mand  gjorde  det  mindste  Indtryk  paa  hende;  hendes 
Tanker  vare  anden  Steds  henne.  Jeg  kan  overhovedet  for- 
sikre, at  intet  var  Qernere  fra  hende  end  Tanken  om  etGif- 
termaal.  Hun  havde  afslaaet  flere  meget  passende  Partier  og 
erklæret  det  for  sin  faste  Beslutning  ikke  at  ville  forandre 
sin  Stand.  Var  det,  fordi  denne  stolte  Aand  oprørtes  ved 
den  blotte  Tanke  om  at  underkaste  sig  et  Væsen ,  der  var 
hende  underlegent?  Eller  var  der  en  stærk  Modbydelighed 
mod  Ægteskabet  i  denne  jomfruelige  Sjæl?  Jeg  har  aldrig 
vidst  det;  men  efter  Indholdet  af  vore  fortrolige  Samtaler, 
som  vi  ofte  gjentoge,  kan  jeg  bevidne,  at  ingen  nogensinde 
kunde  rose  sig  af  at  have  behaget  hende  eller  at  have  ind- 
taget hvilken  som  helst  Plads  i  hendes  Hjerte.  «Aldrig»,  sagde 
hun  flere  Gange,  «vil  jeg  opgive  min  dyrebare  Frihed;  aldrig 
skal  De  paa  Deres  Breve  komme  til  at  give  mig  Titelen 
Madame«.  Ingen  af  dem,  med  hvem  hun  kom  i  Berøring, 
formaaede  at  forandre  denne  hendes  faste  Beslutning;  deres 
Forbindelse  med  hende  var  af  en  ublandet  politisk  Natur; 
hendes  heltemodige  Hjerte  var  kun  modtageligt  for  én  Kjær- 
lighed, den  ædleste  af  alle,  for  hvilken  hun  ogsaa  ofrede  alt, 
nemlig  Fædrelandskjærligheden.      Hun  var  overordentlig  til- 


Charlotte  Corday.  7 

bageholden,  ja  endog  frygtsom  og  fri  for  alt  Koketteri.  Hun 
lagde  hverken  an  paa  at  behage  eller  glimre.  Gudfrygtig  af 
Sind  fra  sin  tidligste  Barndom,  havde  hun  under  sit  lange 
Ophold  i  Abbaye  -  aux  -  Dames  vundet  Styrke  i  sin  Tro,  der 
var  lige  saa  dyb  som  oprigtig,  og  hun  drev  sin  Samvittig- 
hedsfuldhed med  Hensyn  til  Religionen  til  det  yderste.  Hun 
havde  ikke  læst  en  eneste  Roman.  Hendes  Aandsresning  var 
altfor  alvorlig  og  grundig,  til  at  den  skulde  tillade  hende  at 
have  Smag  for  saadanne  Opdigtelser«. 

Den  Strenghed,  hvormed  hun  søgte  at  bevare  sin  Tros 
Renhed,  forbød  hende  siden  at  høre  den  nye  konstitutionelle 
Biskop  i  Caen,  Abbé  Fauchet,  der  var  berømt  for  sin  Vel- 
talenhed, lige  som  hun  oprørtes  over  de  forargelige  Optrin, 
der  foregik  paa  Landet  ved  Indsættelsen  af  de  edsaflæggende 
Præster. 

"Havde  hun  levet  paa  den  Tid,  da  de  Kristne  forfulgtes 
og  dræbtes,  vilde  hun  upaatvivlelig  være  død  som  Martyr  for 
sin  Tro.  Den  kristne  Jomfru  vilde  have  trodset  alle  Pinsler, 
og  hun  vilde  ikke  være  blegnet  paa  den  blodige  Arena.  Født 
i  en  mindre  glimrende,  men  ikke  mindre  stormende  Tid,  led 
hun  Døden  for  sin  politiske  Overbevisning,  og  Oldtiden  frem- 
byder intet  Exempel  paa  stoisk  Fasthed,  som  hun  ikke  har  naaet, 
ja  maaske  overgaaet«. 

n. 

Vi  ville  vende  tilbage  til  vor  Heltindes  Historie.  IMedens 
hun  saaledes  levede  i  Klostrets  Stilhed,  brød  et  frygteligt 
Uvejr  løs.  Revolutionen  havde  løftet  sit  Hoved  og  omstyr- 
tede alt;  ogsaa  i  Caen  mærkede  man  snart  dens  blodige 
Rasen.  Dens  første  Oifer  var  her  den  21-aarige  Vicomte  og 
Major  Henri  de  Belzunce,  som  blev  dræbt  og  formelig  søn- 
derreven af  det  rasende  Folk.  Abbedissen  overlevede  kun  i 
kort  Tid  sin  Brodersøns  Død  og  efterfulgtes  af  Madame  de 
Pontecoulant,  der  ogsaa  tog  sig  varmt  af  Frøknerne  d'Armont; 

men  nu  blev  Klostrenes  Ophævelse,  der  1790  var  bestemt  af 
Nationalforsamlingen,  iværksat;  Abbedissen  maatte  vandre 
ud  med  alle  sine  Nonner,  og  de  to  Søstre  de  Corday,  der  nu 
vare  uden  Hjem  og  Beskyttelse,  maatte  tage  deres  Tilflugt 
til  deres  Fader,  som  efter  Moderens  Død  havde  forladt  Caen 
og  taget  Bopæl  i  den  lille  By  Argentan. 

Skjønt  den  gamle  Adelsmand  bifaldt  flere  af  Revolutionens 
Grundsætninger,  var  han  dog  efter  sine  Forfædres  Exempel 
Royalist  med  Liv  og  Sjæl  og  holdt  paa  det  konstitutionelle 
Kongedømme.  Charlotte  derimod,  der  især  havde  fundet  Smag 
i  Læsningen  af  de  gamle  romerske  og  græske  Forfattere, 
havde  deraf  indsuget  vidtgaaende  republikanske  Ideer,  der  ved 
de  samtidige  Begivenheder  bestandig  mere  udvikledes  i  denne 
stolte  og  kraftige  Sjæl.  Hun  beundrede  de  gamles  strenge 
Dyder  og  højsindede  Opofrelser  og  beklagede  sin  slappe  Tid 
og  sine  Landsmænds  lette  Sind,  der  trængte  til  at  hærdes  og 
gjenfødes  ved  Fortidens  Stordaad.  Da  hun  aabent  udtalte 
disse  republikanske  Følelser,  kunde  hun  ikke  blive  enig  med 
sin  Fader;  men  Madame  de  Mauron  tager  dog  fejl,  naar  hun 
antager,  at  det  var  denne  Meningsforskjel  alene,  der  bragte 
hende  til  at  forlade  sin  Fader,  som  elskede  hende  højt.  Aar- 
sagen  dertil  var  især  hendes  ældste  Broders  Emigration,  og 
da  Faderen  havde  forstrakt  ham  med  alle  de  Penge,  han 
ejede,  saa  han  sig  paa  Grund  af  sin  Trang  nødt  til  at  skille 
sig  ved  sin  elskede  Datter. 

Det  var  i  de  første  Dage  af  Juni  1791,  at  Charlotte 
Corday  atter  forlod  Fædrehjemmet  og  begav  sig  til  en  be- 
daget Tante,  Madame  de  Bretteville- Gouville,  der  boede  i 
Caen  i  et  gammelt  Hus,  som  gik  under  Navnet  le  Grand- 
Manoir.  Hun  havde  været  Enke  i  tyve  Aar  efter  en  for- 
gjældet  Adelsmand,  der  døde  strax  efter  hendøs  Fader  Lecou- 
telier  de  Bonnebos,  en  gammel  Gnier,  der  efterlod  hende 
40,000  Livres  i  aarlig  Rente.  Uagtet  sin  betydelige  Formue 
fortsatte  hun  den  tarvelige  Levemaade,  hun  havde  vænnet  sig 
til  i  sin  Fattigdoms  Tid,    hun   beholdt   sit  gamle  Hus,    sine 

gamle  Mebler,  sit  tarvelige  Bord  og  sin  simple  Klædedragt. 
Mange  kaldte  hende  derfor  gjerrig;  men  hun  var  i  Virkelig- 
heden en  god  og  hæderlig  gammel  Dame,  der  var  almindelig 
agtet  og  elsket  i  Caen.  Da  hun  var  meget  enfoldig  og  god- 
troende, søgte  Lykkeriddere  ofte  at  narre  hende,  og  hun  havde 
derfor  bestandig  Frygt  for  at  blive  et  Offer  for  Bedrag.  At 
hun  nærede  den  samme  Ængstelse  med  Hensyn  til  Charlotte 
Corday,  hvis  Ankomst  var  hende  helt  uventet,  erfares  af  Ma- 
dame de  Maurons  Optegnelser: 

"Næppe  vare  vi  komne  tilbage  til  Caen  (fra  en  Kejse  til 
Paris),  førend  vi  saa  Mad.  de  Bretteville  komme  løbende; 
hun  var  ved  vor  Dør  lige  saa  tidlig  som  vi  selv.  « Hvilken 
Lykke,  at  De  er  vendt  tilbage,  sagde  hun  til  min  Moder;  jeg 
vidste  ikke,  hvorhen  jeg  skulde  vende  mig.  Men  da  De  nu 
endelig  er  her,  betragter  jeg  mig  som  frelst,  men  jeg  har 
rigtignok  ængstet  mig  meget«. 

»Hvorledes  det?«  spurgte  min  Moder. 

« Under  Deres  Fraværelse  er  der  faldet  ned  til  mig  fra 
Skyerne  en  Slægtning,  som  jeg  slet  ikke  kjender,  og  hvis 
Familie  jeg  i  mange  Aar  rent  har  tabt  af  Syne;  hun  kom 
for  en  Maaned  siden,  fulgt  af  en  Drager,  der  bar  en  Kuffert; 
hun  sagde,  at  hun  havde  Forretninger  i  Caen  og  haabede,  at 
jeg  nok  vilde  tage  imod  hende.  Hun  navngav  sig  og  er 
virkelig  en  Slægtning  af  mig;  men  jeg  har  aldrig  set  hende 
før  og  er  meget  forlegen  med  hende*. 

« Hvorfor  det?  De  er  jo  alene  og  har  ingen  fortrolig 
Omgang;  dette  vil  bringe  Munterhed  i  Deres  Hus  og  skaffe 
Dem  Selskab«. 

«Ikke  synderligt,  thi  hun  taler  kun  lidt;  hun  synes  at 
være  indesluttet  og  tilbageholden  og  er  altid  fordybet  i  Tan- 
ker, Gud  maa  vide,  hvilke.  Kort  sagt,  jeg  véd  ikke  hvorfor, 
men  hun  indjager  mig  Skræk.  Hun  ser  ud,  som  om  hun 
tænkte  paa  en  slet  Streg«. 

Hvor  ofte  ere  ikke  min  Moder  og  jeg  siden  komne  til  at 
tænke  paa   disse  Ord  af  Mad.  de  Bretteville,    denne  troskyl- 

dige,  indskrænkede  Kone!  Skulde  Instinktet  virkelig  være 
mere  paalideligt  end  Begavelsen?" 

Mad.  de  Bretteville  blev  omsider  noget  beroliget,  men 
gik  dog  ikke  bort,  førend  Madame  og  Mademoiselle  Levaillant 
havde  lovet  at  komme  til  hende  endnu  samme  Dag,  skjønt 
de  vare  trætte  af  at  have  rejst  to  Nætter  til  Vogns.  Hun 
vilde  endelig,  at  de  skulde  se  hendes  unge  Slægtning  og  søge 
at  faa  at  vide,  hvorfor  hun  var  kommen  saaledes  for  uden 
videre  at  indlogere  sig  hos  den  gamle  Dame,  der,  som  hun 
udtrykte  sig,  hverken  kjendte  hende  fra  »Adam  eller  Eva«. 

De  indfandt  sig  til  den  bestemte  Tid.  Strax  efter  traadte 
en  høj  og  smuk  ung  Pige  ind,  ilede  med  aabne  Arme  hen 
til  Madame  Levaillant  og  omfavnede  hende  ømt.  Forbavset 
over  en  saadan  Modtagelse  af  en  ubekjendt,  betragtede  denne 
hende  i  Tavshed  og  søgte  at  erindre  hendes  Træk.  Den 
unge  Pige  lagde  Mærke  til  hendes  Forundring.  « Hvorledes«, 
raabte  hun,  <'har  De  da  glemt  mig?  Husker  De  ikke  mere 
den  lille  d'Armont?« 

Gjenkjendelsen  blev  nu  hjertelig  fra  begge  Sider.  Mad. 
de  Bretteville  lod  da  sin  Frygt  for  den  unge  Gjæst  fare,  og 
det  varede  ikke  længe,  førend  hun  holdt  saa  meget  af  hende, 
at  hun  ytrede  til  en  af  sine  Veninder:  «Jeg  kan  ikke  mere 
undvære  denne  unge  Pige;  hun  har  noget  ophøjet,  paa  én 
Gang  energisk  og  blidt,  der  drager  uimodstaaelig  til  hende*. 
Madame  de  Bretteville  havde  kun  faa  Omgangsvenner;  de 
vare  kongeligsindede  og  afskyede  den  nye  Tingenes  Orden. 
Charlotte  Corday  udtalte  derfor  sjelden  sine  republikanske 
Anskuelser  og  Følelser,  men  forholdt  sig  gjerne  tavs  og  hen- 
gav sig  til  sine  Drømmerier.  Kun  for  sine  unge  Veninder 
ytrede  hun  sig  friere  om  sine  Ideer,  der  forekom  dem  over- 
spændte, og  om  sin  Beundring  for  sine  klassiske  Heltinder, 
Gracchernes  og  Coriolans  Moder,  Paulina,  Porcia,  Veturia  og 
Cornelia.  I  deres  Lovprisning  var  hun  uudtømmelig,  og 
hendes  Veninders  Spøg  over  hendes  Begejstring  bragte  hende 

ofte  til  at  rødme.  Hun  gjemte  da  kun  sine  Følelser  saa 
meget  dybere  i  sit  Hjerte. 

Da  hun  engang  uvilkaarlig  var  udbrudt  i  Beundring  for 
Oldtidens  Kepubliker,  faldt  Mad.  Levaillant  pludselig  ind  med 
den  Bemærkning:  « Skulde  De  hændelsesvis  være  Republi- 
kanerinde,  min  Kjære?«  Hun  rødmede,  men  svarede  ganske 
rolig:  «Jeg  vilde  være  det,  dersom  de  franske  vare  værdige 
til  en  Republik«. 

Hendes  Grundsætning  var:  « Kongerne  ere  til  for  Fol- 
kenes Skyld  og  ikke  Folkene  for  Kongernes'),  og  herom  havde 
hun  mange  Smaastridigheder  med  den  unge  Mademoiselle 
Levaillant,  hvis  Devise  var:  «Alt  for  Kongen!«  Da  de  en 
Dag  læste  Englands  Historie  sammen  siddende  i  en  Have, 
begejstredes  Madem.  Levaillant  for  Karl  I  og  den  højmodige 
Opofrelse,  Stuarternes  Tilhængere  viste  den  ulykkelige  Fyrste, 
og  udbrød:  «Min  kjære  Pige,  det  vilde  jeg  ogsaa  gjøre,  der- 
som det  samme  skete  her  i  Frankrig!  Jeg  vilde  dø  for  min 
Konge«. —  «Nej»,  sagde  Charlotte,  «jeg  vilde  nok  tjene  ham 
af  al  min  Evne,  men  ikke  gaa  i  Døden  for  ham.  Mit  Hoved 
vilde  jeg  helst  beholde,  hvor  forviltret  det  end  kan  være«. 
Det  var  dette  skjønne  Hoved,  der  skulde  falde  for  Revolu- 
tionens øxe. 

Af  hendes  indtagende  Ydre  giver  hendes  Veninde  Levail- 
lant følgende  Skildring:  «Hun  var  velvoxen  og  meget  smuk, 
og  hendes  Skikkelse,  der  var  noget  svær,  men  særdeles  vel- 
dannet, manglede  ikke  Adel.  Om  Pynt  brod  hun  sig  kun 
meget  lidt  og  søgte  ikke  at  fremhæve  sine  personlige  Fortrin 
ved  noget;  hun  var  blændende  hvid  og  af  en  straalende 
Friskhed;  hendes  Teint  havde  Mælkens  Gjennemsigtighed, 
Rosens  fintskinnende  Rødme  og  Ferskenens  fløjelsagtige  Blød- 
hed; Huden  var  af  sjelden  Finhed,  man  troede  at  se  Blodet 
rinde  i  Kronblade  af  en  Lilie.  Hun  kom  meget  let  til  at 
rødme  og  var  da  i  Sandhed  henrivende.  Hendes  øjne  vare, 
skjønt  let  tilslørede,  meget  store  og  særdeles  smukke;  hendes 
Hage  sprang  vel  meget  frem,  men  skadede  ikke  et  Hele,  der 

var  saa  fortryllende  og  bar  Præget  af  noget  ualmindeligt. 
Udtrykket  i  dette  skjønne  Ansigt  var,  lige  som  Klangen  af 
hendes  Stemme,  af  usigelig  Blidhed.  Aldrig  har  nogen  hørt 
et  mere  melodisk  og  fortryllende  Organ ;  aldrig  har  nogen  set 
et  mere  rent  og  engleligt  Blik,  et  mere  tiltrækkende  Smil. 
Hendes  lyse,  kastaniebrune  Haar  svarede  ganske  til  hendes 
Ansigt.  Det  var  en  dejlig  ung  Kvinde«.  Denne  Tegning 
stemmer  med  de  andre  Skildringer,  der  ere  os  overleverede  af 
Charlotte  Corday,  saa  vel  som  med  hendes  Portræt.  Det  for- 
nyede Samliv  mellem  hende  og  hendes  Veninde  Levaillant 
varede  imidlertid  kun  fire  Maaneder;  da  toge  den  sidstes 
Forældre  den  Beslutning  at  forlade  det  urolige  Caen,  hvis 
Indbyggere  vare  ophidsede  og  fanatiske,  og  bosætte  sig  i 
Kouen,  hvis  Indbyggere  stode  i  godt  Ry  for  deres  Maadehold 
og  Besindighed.  Madame  de  Bretteville  havde  næsten  bestemt 
sig  til  at  følge  med,  da  hun  frygtede  for  at  blive  alene  til- 
bage, og  hendes  unge  Slægtning  gjorde  alt  sit  for  at  faa 
hende  dertil;  men  hun  fik  til  sidst  Betænkeligheder  med  Hen- 
syn til  Eejsen;  navnlig  nærede  hun  en  latterlig  Frygt  for  en 
Baadebro,  man  skulde  over  for  at  komme  ind  i  Rouen,  og 
som  hun,  indskrænket  som  hun  var,  var  bange  for,  skulde 
drive  ud  med  hende  paa  Havet.  Al  Veltalenhed  strandede 
paa  denne  latterlige  Frygt,  og  de  unge  Veninder,  der  elskede 
hinanden  højt,  maatte  skilles  for  aldrig  mere  at  ses. 


HI. 

Nogle  Dage  før  Familien  Levaillants  Afrejse  gjorde  Ma- 
dame de  Bretteville  et  Middagsselskab  til  Afsked.  I  dette 
deltog  ogsaa  Charlotte  Cordays  Fader,  der  var  kommen  til 
Caen  med  sin  yngste  Datter  og  sin  yngste  Søn  for  at  sige 
Farvel  til  sin  ældste  Søn,  der  stod  i  Begreb  med  at  udvandre 
til  Koblenz  i  Selskab  med  Madame  de  Brettevilles  Neveu, 
Hr.  de  Tournelis.  Det  glædede  ret  den  gamle  Adelsmand  at 
forny   det   kjærlige    Forhold   til  sin    Datter;    de   Skyer,    der 

havde  været  mellem  dem,  syntes  ganske  at  have  spredt  sig. 
Charlotte,  der  var  klædt  med  megen  Smag  i  en  smuk  Dragt, 
Mad.  de  Bretteville  havde  foræret  hende,  og  hvis  Toilette 
Mademoiselle  Levaillant  havde  besorget,  var  hojst  indtagende 
og  Gjenstand  for  almindelig  Beundring. 

Det  dobbelte  Afskedsgilde  begyndte  meget  muntert.  Emi- 
granterne ventede,  at  de  kun  skulde  gjøre  en  lille  Rejse  til 
Khinens  Bredder  for  kort  efter  at  holde  deres  Indtog  i  Paris. 
Charlotte  Corday  spøgede  over  deres  hurtige  Bevægelser;  de 
haabede  lige  som  Don  Quixote  at  møde  Dulcineaer,  men 
vilde  kun  finde  Maritornes.  Alting  gik  dog  med  Spøg,  indtil 
Hr.  de  Tournelis  udbragte  Kongens  Skaal.  Alle  rejste  sig; 
kun  Charlotte  blev  siddende  og  lod  sit  Glas  staa  urørt  paa 
Bordet.  En  almindelig  Tavshed  fulgte,  og  Hr.  de  Cordays 
Ansigt  bar  Præget  af  en  stærk  Misfornøjelse.  Madame  Le- 
vaillant rørte  ved  den  unge  Piges  Arm  for  at  faa  hende  til 
at  rejse  sig  og  sagde  sagte:  »Hvorledes,  mit  Barn,  De  vil 
ikke  drikke  en  saa  god  og  dydig  Konges  Skaal?«  —  «Jeg 
tror  nok,  at  han  er  dydig »,  svarede  hun  med  den  klare, 
milder  Stemme,  der  lød  som  Musik,  «raen  en  svag  Konge 
kan  ikke  være  en  god  Konge;  han  kan  ikke  afvende  Ulyk- 
kerne fra  sit  Folk!" 

Alle  tilstedeværende  vare  i  højeste  Grad  ubehagelig  be- 
rørte. Skaalen  blev  vel  drukken,  men  alle  vare  mørke  og 
forstemte.  Charlottes  Fasthed  og  Sandhedskjærlighed  tillod 
hende  ikke  at  forstille  sig  eller  dølge  sine  Følelser,  selv  om 
hun  derved  atter  skulde  udsætte  sig  for  sin  Faders  Misfor- 
nøjelse. Netop  som  man  rejste  sig  fra  det  mindre  behagelige 
Maaltid,  hørte  man  fra  Gaden  Raabet:  «Leve  Folket!  Leve 
den  konstitutionelle  Biskop!«  Det  var  nemlig  Abbé  Fauchet, 
der  holdt  sit  Indtog  som  Biskop  i  Caen,  ledsaget  af  en  jub- 
lende Skare. 

Udentvivl  ophidsede  over,  hvad  der  var  sket  ved  Bordet, 
nærmede  de  to  unge  Emigranter  sig  Vinduet  for  at  raabe 
"Kongen  leve!»      Det  vilde  have  været  at  udsætte  alle   for 

den  visse  Død;  saaledes  opirret  vilde  den  rasende  Hob  have 
sønderrevet  dem.  Da  rev  Hr.  de  Corday  sin  Søn  tilbage, 
medens  Charlotte  styrtede  frem  foran  Hr.  de  Tournelis  og 
med  fast  Haand  trak  ham  hen  i  Baggrunden  af  Værelset. 
«Tænker  De  da  slet  ikke  paa,  at  De  ved  saa  ubetimelig  at 
lægge  Deres  Følelser  for  Dagen  styrter  os  alle,  der  ere  her, 
i  Fordærvelse?  Er  det  saaledes,  De  troer  at  tjene  Deres  Sag, 
da  vil  De  gjøre  bedre  i  ikke  at  tage  afsted !» 

«0g  De,  Mademoiselle«,  svarede  han  heftig,  »brød  De 
Dem  for  et  øjeblik  siden  om  at  krænke  Deres  Faders,  Broders 
og  Venners  Følelser  ved  at  afslaa  at  forene  Deres  Køst  med 
et  Kaab,  der  er  saa  fransk  og  saa  kjært  for  vore  Hjerter?« 

«Min  Vægring«),  sagde  hun  smilende,  « kunde  ikke  skade 
andre  end  mig  selv,  medens  De  var  i  Begreb  med  til  ingen 
Nytte  at  sætte  alle  deres  Liv  paa  Spil,  der  vare  sammen  med 
Dem.  Sig  mig  nu,  paa  hvis  Side  var  den  ædelmodigste 
Følelse?')  Hr.  de  Tournelis  bøjede  Hovedet  og  tav,  men 
alle  i  den  lille  Kreds  gave  Charlottes  Svar  deres  Bifald.  Denne 
Begivenhed,  der  foregik  Mikkelsdag  1791,  hevde  imidlertid 
ingen  videre  Følger.  * 

Frøknerne  d'Armont  og  Levaillant  skiltes  nu  altsaa  ad 
for  aldrig  mere  at  gjenses.  Det  var  en  skæbnesvanger  Skils- 
misse for  Charlotte  Corday,  som  herved  mistede  det  eneste 
Selskab,  der  synes  at  have  havt  en  velgjørende  Indflydelse 
paa  hende.  Hun  levede  nu  hos  sin  Tante,  fuldkommen  af- 
sondret fra  Verden,  og  overgav  sig  mere  end  nogensinde  til 
Læsning  og  Grublerier.  Veninderne  havde  lovet  hinanden  at 
brevvexle  flittig.  Charlotte  holdt  ogsaa  sit  Løfte,  og  Madem. 
Levaillant  fortæller,  at  hun  modtog  ti  eller  tolv  Breve  fra 
hende;  men  at  hun  kun  gjemte  de  to  sidste  af  dem,  da  hen- 
des Moder  efter  Marats  Død  brændte  de  andre,  af  Frygt  for 
de  Husundersøgelser,  der  vare  saa  almindelige  i  hin  « Fri- 
hedens Tidsalder«.  Det  kunde  da  have  havt  hejst  ubehagelige 
Følger,  om  der  var  blevet  fundet  en  Brevvexling  med  den 
navnkundige  Pige,  hvis  Navn  alene  bragte  Tyrannerne  til  at 

skjælve.  Der  udtalte  sig  i  disse  Breve  Sorg  over  mange 
skuffede  Forhaabninger  og  over  et  Liv,  der  ikke  var  til  nogen 
Nytte.  Hun  ytrede  [sig  ikke  meget  om  Politik;  men  naar 
det  skete,  var  clet  gjerne  med  Ironi,  og  hun  gjorde  sig  gjerne 
lystig  over  Emigranterne.  Saaledes  bemærker  hun  om  sin 
Broder,  at  han  var  taget  afsted  for  at  forøge  Tallet  af  de 
vandrende  Eiddere;  de  kunde  vel  paa  deres  Vej  komme  til 
at  støde  paa  »Vejrmøller«.  Hun  fortæller  om  en  Urolighed 
i  Sognet  Verson  nærved  Caen,  hvor  det  var  kommet  til  for- 
argelige Optrin;  man  havde  fornærmet  en  national  Embeds- 
mand, ja  endog  hans  Kokarde.  «Det  var«,  siger  hun,  «at 
haane  foruden  Æslet  ogsaa  dets  Tømme».  Ved  Siden  af 
denne  Tilbøjelighed  til  Skjæmt  udtaler  hun  i  disse  Breve  fra 
Marts  og  Maj  1792  sin  inderlige  Længsel  efter  sin  Veninde, 
sin  Frygt  for  det  truende  Despoti  ved  Siden  af  sin  Begejstring 
for  Republiken,  Uforfærdethed  og  Sjælsstorhed  ved  Siden  af 
Ringeagt  for  Livet:  «Man  kan  kun  dø  én  Gang;  hvad  der 
beroliger  mig  midt  under  vor  rædselsfulde  Stilling,  det  er,  at 
ingen  vil  tabe  noget  ved  at  miste  mig  —  medmindre  De 
skulde  regne  mit  ømme  Venskab  for  noget ». 

Hendes  fædrelandske  Sind  og  Sjælsstorhed  udtaler  sig 
med  endnu  større  Styrke  i  et  Brev,  som  den  normanniske 
Heltinde  skrev  den  28de  Januar  1793  til  Mademoiselle  Rose 
Fougeron  du  Fayot  i  Anledning  af  Ludvig  XVl's  Død:  «De 
kjender  den  skrækkelige  Nyhed,  min  gode  Rose;  Deres  Hjerte 
har  lige  som  mit  gystaf  Harme  derover;  vort  stakkels  Frankrig 
er  da  overgivet  til  de  elendige,  der  allerede  have  gjort  os  saa 
meget  ondt.  Gud  véd,  hvor  det  skal  standse.  Jeg,  som 
kjender  Deres  gode  Følelser,  jeg  kan  sige  Dem,  hvad  jeg 
tænker  derom.  Jeg  gyser  af  Harme  og  Rædsel.  Alt  det 
skrækkeligste,  man  kan  drømme,  findes  i  den  Fremtid,  der 
beredes  os  ved  saadanne  Begivenheder.  Det  er  ganske  klart, 
at  intet  ulykkeligere  kunde  være  hændet  os.  Jeg  er  næsten 
bragt  til  at  misunde  vore  Slægtninges  Skæbne,  der  have  for- 
ladt Fædrelandets  Jord;  saaledes  opgiver  jeg  alt  Haab  om  at 

se  den  Rolighed  vende  tilbage,  som  jeg  endnu  for  ikke  lang 
Tid  siden  havde  haabet.  Alle  disse  Mennesker,  som  skulde 
skjænke  os  Friheden,  have  snigmyrdet  den ;  de  ere  kun  Bødler. 
Lad  os  begræde  vort  stakkels  Frankrigs  Skæbne!« 

Hun  læste  med  Begjærlighed  de  mange  Blade  og  Flyve- 
skrifter, som  Revolutionen  fremavlede,  og  herved  næredes  og 
opflammedes  hendes  Anskuelser,  der  nærmest  stemmede  med 
Girondinernes,  hvem  hun  betragtede  som  de  sande  Republi- 
kanere. Bjergets  Udskejelser  vare  Gjenstand  for  hendes  Had. 
«Jeg  erindrer  mig  endnu  bestandig«,  siger  Mr.  Louis  Du  Bois, 
«at  jeg  sad  ved  Siden  af  Madem.  de  Corday  ved  en  Frokost 
paa  femten  Personer,  og  at  vi  talte  om  Literatur  og  Politik, 
Hun  anførte  som  sine  Yndlingsforfattere  Jean  Jacques  Rous- 
seau og  Abbé  Raynal,  disse  to  veltalende  og  stolte  Venner 
af  Friheden,  disse  ubestikkelige  Modstandere  af  alt  Tyranni 
og  al  Umenneskelighed'). 


Da  gjenlød  ogsaa  i  Caen  den  Forfølgelse,  som  Bjerget 
havde  begyndt  mod  Girondinerne ,  der  den  31te  Maj  1793 
vare  satte  under  Anklage  efter  Robespierres  Forslag.  Atten 
af  disse  "Revolutionens  ædle  Ofre«  flygtede  til  Caen,  hvor  de 
kunde  vente  at  finde  Beskyttelse,  da  denne  By  havde  erklæret 
sig  imod  Bjergets  Voldsomhed.  Blandt  dem  var  den  berømte 
unge,  veltalende  Barbaroux,  til  hvem  Charlotte  Corday  hen- 
vendte sig  for  at  faa  en  Anbefaling  til  Indenrigsministeren 
for  Madame  Forbin,  der  levede  i  Schweiz  som  Emigrantinde 
og  derfor  havde  mistet  sin  Pension.  Han  modtog  hende  flere 
Gange  med  største  Forekommenhed,  men  raadede  hende  hellere 
at  henvende  sig  til  en  Deputeret  og  gav  hende  Brev  til  Du 
Perret  og  flere  Ærinder  til  Girondinere  i  Paris,  da  hun  havde 
bestemt  sig  til  selv  at  rejse  derhen.  En  af  de  atten  Giron- 
diner  i  Caen,  forhenværende  Maire  i  Paris  Pethion,  henkastede 
en    spøgende  Bemærkning    om    den    skjønne    Aristokratindes 

Republikanisme;  men  Charlotte  fæstede  et  stolt  Blik  paa  ham 
og  sagde:  «De  bedømmer  mig  i  Dag  uden  at  kjende  mig. 
En  Dag  vil  De  faa  at  vide,  hvem  jeg  er«. 

Da  hun  kom  tilbage  til  sit  Hjem  og  gik  gjennem  Lunels 
Værksted,  talte  hun  med  dem  om  den  politiske  Stilling  for 
øjeblikket,  og  det  var  den  Gang,  hun  slog  i  Bordet  og 
raabte:  *Nej,  man  skal  ikke  sige,  at  en  Marat  har  regeret  i 
Frankrig'). 

Den  afskyelige  Marat  havde  ved  sine  vilde  Mordskrig 
næsten  fordunklet  Danton  og  Robespierre;  i  sit  Smudsblad 
« Folkevennen »  raabte  han  afsindig  paa  Blodsudgydelse.  Char- 
lotte Corday  med  sin  glødende  Iver  for  Friheden  hadede 
Uslingen  som  den,  der  fremfor  alle  vanærede  Friheden  og 
Eepubliken,  og  hun  bestemte  hans  Død  med  et  ophøjet,  roligt 
Heltemod,  hvis  Storhed  man  ikke  gjenfinder  ved  noget  andet 
Tyranmord,  som  Historien  omtaler. 

Hun  modstod  den  Fristelse  at  indvie  sine  Venner  Giron- 
dinerne  i  sin  Plan,  men  gjemte  den  dybt  i  sit  Bryst;  ingen 
tilskyndede  hende  til  denne  Daad,  ingen  fik  Meddelelse  derom. 
Lige  som  hun  var  ene  om  at  fatte  Beslutningen,  saaledes  var 
hun  ogsaa  ene  om  at  udføre  den. 

Den  9de  Juli  1793  stod  hun  tidlig  op  og  brændte  hele 
sin  Brevvexling  tilligemed  de  republikanske  Flyveskrifter  og 
Blade,  hun  besad.  Derpaa  gik  hun  ned  til  sin  Tante  og  for- 
talte hende,  at  hun  havde  i  Sinde  at  følge  med  en  Veninde 
til  Argentan  og  besøge  sin  Fader,  hvilket  Mad.  de  Bretteville 
fandt  ganske  naturlig.  Men  i  Stedet  for  at  rejse  til  sin  Fa- 
der skrev  hun  til  ham,  at  hun  begav  sig  til  England,  fordi 
hun  ikke  troede  at  kunne  leve  i  Ro  og  Fred  i  Frankrig. 
Hun  tog  Afsked  med  sin  Tante,  der  ikke  anede  hendes  Plan, 
for  at  tage  med  Posten  til  Paris. 

I  det  øjeblik,  da  hun  vilde  forlade  Huset,  styrtede 
Lunels  fjortenaarige  Søn  hen  til  hende,  omfavnede  hende  og 
udbrød:  «Vil  Du  forlade  os,  vor  kjære  Veninde?  Naar  kom- 
mer Du  igjen?» 

Kørt  til  Taarer  gav  hun  ham  nogle  Tegninger  af  sit 
Album  til  Erindring  og  sagde  bedrøvet:  «Glem  mig  ikke, 
min  lille  Ven,  Du  vil  aldrig  faa  mig  at  se  mere!« 

IV. 

Den  nye  Judith  forlod  Caen  den  9de  Juli  i  Selskab  med 
en  Dame  fra  Byen  og  flere  Jakobinere,  af  hvilke  den  ene 
især  faldt  hende  besværlig  ved  sin  Paatrængenhed,  og  ankom 
den  Ilte  ved  Middagstid  til  Paris.  Her  tog  hun  ind  i  Gjæst- 
giverstedet  « Hotel  de  la  Providence«)  i  Gaden  Vieux-Augu- 
stins  Nr.  17,  der  holdtes  af  en  Madame  GroUier.  Saa  snart 
hun  havde  faaet  et  Værelse,  begav  hun  sig  til  den  Deputerede 
Du  Perret  for  at  overrække  ham  Barbaroux'  Brev  og  Pakke. 
Efter  at  have  meddelt  ham  alt  nyt  om  hans  Venner  Giron- 
dinerne  i  Caen  bad  hun  ham  om  at  følge  hende  næste.  Dag 
til  Indenrigsministeren,  med  hvem  hun  vilde  tale  om  Mad. 
de  Forbins  Sag.  Han  lovede  at  hente  hende  paa  Hotellet 
næste  Morgen,  og  da  en  af  hans  Døtre  efter  Charlotte  Cor- 
days  Bortgang  spurgte  ham  om  dette  Besøg,  svarede  han,  at 
han  havde  fundet  noget  besynderligt  i  hendes  Holdning  og 
Udtryk.  Træt  af  tre  Dages  Rejse  sov  hun  den  retfærdiges 
Søvn  fra  Kl.  5  om  Eftermiddagen  til  Kl.  8  næste  Morgen. 

Fredagen  den  12te  Juli  Kl.  10  stod  Du  Perret  efter  Løfte 
i  Hotellet  og  ledsagede  hende  til  Indenrigsminister  Garat, 
men  ilde  anskreven  hos  Kegeringen  som  Girondin  kunde  han 
ikke  opnaa  nogen  Avdients;  medens  han  var  i  Ministeriet 
bleve  hans  Papirer  endog  forseglede  som  en  mistænkeligs. 
Selv  kom  han  dog  først  til  at  betræde  Skafottet  med  Giron- 
dinerne  den  30te  Oktober. 

Indseende  det  unyttige  i  sin  Anbefaling,  der  nu  maatte 
anses  som  skadelig,  trak  han  sig  tilbage  fra  Sagen  og  raadede 
sin  Klientinde  til  at  opgive  den,  saa  meget  mere  som  hun 
manglede  en  Fuldmagt  fra  Madame  de  Forbin.  Imidlertid 
bad  han  hende  at  lade  ham  vide,  naar  hun  havde  i  Sinde  at 

rejse  tilbage  til  Caen,  da  han  gjerne  vilde  sende  Breve  og 
Papirer  med  hende  til  hans  Venner  Girondinerne. 

»Jeg  skal  underrette  Dem  derom »,  svarede  hun;  «men 
forend  vi  skilles  ad,  maaske  for  sidste  Gang,  vil  jeg  give  Dem 
et  venskabeligt  Raad:  Forlad  Konventet;  De  kan  ikke  mere 
udrette  noget  godt  der;  begiv  Dem  til  Deres  Brødre  i  Caen!» 
«De  glemmer«,  sagde  den  brave  Girondin,  «at  min  Post  er 
i  Paris,  og  at  jeg  ikke  kan  og  ikke  bør  forlade  den«.  «Tag 
Dem  iagt;  De  vil  handle  daarlig  derved.  Tro  mine  Ord,  de 
udspringe  af  min  Overbevisning;  flygt  fer  i  Morgen  Aften; 
efter  i  Morgen  vil  det  være  altfor  sildigt  for  Dem  og  mange 
andre ! » 

Du  Perret  takkede  hende  for  hendes  Advarsel  og  tog  Af- 
sked. Da  Charlotte  Corday  kom  tilbage  til  Hotellet,  satte 
hun  sig  i  feberagtig  Spænding  til  at  nedskrive  en  glødende 
•'Adresse  til  de  franske,  Lovenes  og  Fredens  Venner«.  Den 
indeholdt  et  begejstret  Opraab  til  alle  Frihedens  Venner  om 
at  rejse  sig  mod  Bjerget,  «de  Uhyrer,  der  bade  sig  i  Blod». 
"Allerede  falder  den  skjændigste  af  de  skjændige,  Marat,  hvis 
Navn  fremstiller  et  Billede  af  alle  Forbrydelser,  under  Hæv- 
nerens Dolk ;  Bjerget  vakler,  Danton  og  Robespierre,  de  andre 
Røvere,  blegne  paa  deres  blodige  Trone!  —  Jeg  krænker 
ikke  Loven  ved  at  dræbe  Marat,  der  er  fordømt  af  hele  Ver- 
den og  staar  udenfor  Loven  . . .  Hvilken  Domstol  vil  dømme 
mig?  Dersom  jeg  er  skyldig,  var  Alciden  det  ogsaa,  da 
han  ødelagde  Uhyrerne ;  men  mødte  han  saa  afskyelige? 
Menneskehedens  Venner,    I  ville  ikke   beklage  et  vildt  Dyr, 

der  mæsker  sig  med  Eders  Blod O  mit  Fædreland!  Dine 

Ulykker  sønderslide  mit  Hjerte!  Jeg  kan  kun  tilbyde  Dig  mit 
Liv,  og  jeg  takker  Himlen  for  den  Frihed,  hvormed  jeg  kan 
raade  derover;  ingen  vil  tabe  ved  min  Død;  jeg  efterligner 
ikke  Paris  ved  at  dræbe  mig  selv,  jeg  vil,  at  mit  sidste  Suk 
skal  være  til  Nytte  for  mine  Medborgere;  naar  mit  Hoved 
bæres  om  i  Paris,  da  skal  det  blive  et  Forbundstegn  for  alle 
Lovens  Venner;   det  vaklende  Bjerg  skal  se  sit  Fald  skrevet 

med  mit  Blod,  jeg  skal  blive  deres  sidste  Offer,  og  den  Ver- 
den, jeg  har  hævnet,  skal  erklære,  at  jeg  har  gjort  mig  vel- 
fortjent af  Menneskeheden.  I  avrigt  skal  jeg  bryde  mig  lidet 
om,  dersom  man  betragtede  min  Daad  med  et  andet  øje . . . 
Mine  Slægtninge  og  Venner  bør  slet  ikke  nære  Bekymring, 
ingen  vidste  mine  Planer«. 

Dette  mærkelige  Aktstykke,  hvis  Original  nu  findes  i 
Greven  af  Hunolsteins  Samling,  viser,  at  den  Lidenskab,  der 
opflammede  Pigen  fra  Caen,  kun  havde  det  Maal  at  frelse 
Fædrelandet  fra  Blodmenneskenes  Tyranni  og  rense  Jorden  for 
et  Uhyre. 

Hendes  første  Tanke  havde  været  at  fælde  »Folkets  Ven » 
paa  Bjergets  Top  i  Konventet ;  men  han  havde  paa  Grund  af 
Sygdom  ikke  været  der  i  flere  Dage.  Hun  blev  da  nødt  til 
at  søge  Tigeren  i  dens  Hule.  Det  var  høj  Tid,  dersom  Giron- 
dinerne  skulde  frelses. 

Løverdag  Morgen  den  13de  Juli  sendte  hun  Marat  sin 
første  Skrivelse: 

Paris,  den  13de  Juli,  Republikens  andet  Aar. 

Borger ! 

«Jeg  kommer  fra  Caen.  Deres  Kjærlighed  til  Fædrelandet 
bringer  mig  til  at  antage,  at  De  gjerne  vil  kjende  de  ulyk- 
kelige Begivenheder  i  denne  Del  af  Republiken.  Jeg  skal 
komme  til  Dem  henimod  Kl.  1.  Hav  da  den  Godhed  at 
modtage  mig  og  tilstaa  mig  et  øjebliks  Samtale.  Jeg  vil  da 
sætte  Dem  i  Stand  til  at  vise  Frankrig  en  stor  Tjeneste. 
Jeg  er  o.s.  v.»  Charlotte  Corday. 

Allerede  om  Morgenen  omtrent  Kl.  6  havde  hun  forladt 
sin  Bopæl  og  laget  Vejen  til  Palais  Royal.  Da  hun  ikke 
fandt  nogen  Butik  aaben  saa  tidlig,  spaserede  hun  om  imel- 
lem Træerne  i  Haven;  endelig  traadte  hun  omtrent  Kl.  7Va  fl 
ind  til  en  Jernkræmmer  i  Gallerierne,  forlangte  at  se  paa 
Knive  og  valgte  en  til  to  Francs.  Det  var  en  stærk  Kjøk- 
kenkniv  med  Elfenbens  Skaft;  den  var  meget  skarpsleben  og 
havde  et  Chagrins  Foderal. 

Efter  at  være  vendt  tilbage  til  Hotellet  for  at  spise  Fro- 
kost tog  hun  omtrent  Kl.  IVh  en  Droske,  der  kjerte  hende 
til  "Folkevennens«  Bolig  i  Cordeliers  Gaden,  nu  Rue  de 
l'Ecole  de  Medecine  Nr.  20.  Dette  meget  simple  Hus  er  endnu 
i  det  væsentlige  uforandret.  Marat  beboede  første  Etage,  der 
bestod  af  fem  mindre  Værelser,  der  alle  vare  meget  simpelt 
møblerede,  undtagen  det  inderste,  som  Blodhunden  benyttede 
til  sine  vellystige  Orgier. 

Forgjæves  meddelte  Portnersken  Charlotte  Corday,  at 
Marat  var  syg  og  ikke  at  faa  i  Tale;  den  unge  Pige  løb 
hurtig  op  ad  Trappen  og  forlangte  at  blive  indført  til  Borger 
Marat,  hvem  hun  havde  meget  vigtige  og  nødvendige  Ting 
at  melde;  men  Marats  Maitresse,  Simonne  Evrard,  der  til- 
lige med  sin  Søster  Katharine  boede  hos  ham,  afslog  bestemt 
at  lade  hende  komme  ind;  det  hjalp  ikke,  at  hun  beraabte 
sig  paa  sit  korte  Ophold  i  Paris  og  Vigtigheden  af  sine  Med- 
delelser. Flere  Kvinder  kom  til,  og  Marats  Søster  ytrede 
afgjort,  at  det  ikke  alene  var  umuligt,  men  at  man  heller 
ikke  kunde  bestemme  nogen  Dag,  da  han  kunde  modtage 
hende. 

Charlotte  Corday  maatte  opgive  sit  Forsøg  lige  over  for 
denne  haardnakkede  Modstand.  Hun  vendte  tilbage  til  Ho- 
tellet og  skrev  strax  følgende  Billet  til  Marat: 

«Jeg  har  tilskrevet  Dem,  Marat,  i  Morges;  har  De  mod- 
taget mit  Brev,  kan  jeg  haabe  et  øjebliks  Avdients,  dersom 
De  har  modtaget  det?  Jeg  haaber,  at  De  ikke  vil  afslaa  mig 
det  i  Betragtning  af  Sagens  Vigtighed.  Det,  at  jeg  er  meget 
ulykkelig,  er  jo  tilstrækkeligt  til  at  have  Ret  til  Deres  Be- 
skyttelse«. (Ingen  Underskrift). 

Hun  leverede  Billetten  paa  Fodposten  og  gik  atter  til 
Marats  Bolig  og  op  ad  Trappen,  men  hun  ilede  igjen  ned  ad 
den  af  Frygt  for  det  Uhyre,  der  bevogtede  Indgangen.  Det 
var  dog  kun  et  Øjebliks  Tøven,  ingenlunde  en  Opgiven  af 
hendes  Forsæt! 

Endelig  indfandt  hun  sig  tredje  Gang,  klædt  i  en  graa, 
stribet  Bomuldskjole  og  hajskygget  Hat  med  sort  Kokarde  og 
grønne  Silkebaand.  Marats  Kokkepige,  Jeannette  Marechal, 
vilde  afvise  hende;  men  Charlotte  Corday  erklærede  med  Fast- 
hed, at  hun  vilde  se  Marat  og  maatte  se  ham.  Lyden  af 
denne  Ordvexling  trængte  ind  i  Marats  Værelse,  og  Marat, 
der  anede,  at  denne  klare,  ungdommelige  Kvindestemme  til- 
hørte den  Person,  der  havde  skrevet  ham  til  om  Morgenen, 
befalede  Simonne  Evrard  at  føre  hende  ind. 

Han  befandt  sig  netop  i  Bad.  Den  « hæslige  Blodhund« 
led  af  et  ondartet,  ulægeligt  Udslet,  en  Følge  af  hans  væm- 
melige Udsvævelser  og  den  ophidsede  Tilstand,  hvori  hans 
Blod  befandt  sig.  Hans  Hoved  var  indhyllet  i  et  Lomme- 
tørklæde, et  smudsigt  Omhæng  var  heftet  om  Badekarret; 
tværs  over  det  var  der  et  Bræt,  som  han  brugte  til  at 
skrive  paa. 

Den  vilde  Jakobiner  spurgte  om  Tilstanden  i  Caen  og  i 
hele  Departementet,  men  fornemlig  om  deres  Navne,  der 
stode  i  Spidsen  for  Opstanden  mod  Konventet.  Han  skrev 
dem  op,  efter  som  hun  opregnede  dem,  og  udbrød  til  sidst: 
«Til  Skafottet!«  Greben  af  dyb  Rædsel  nærmede  hun  sig 
pludselig  Badekarret  ,  men  veg  med  Foragt  tilbage  for  Uhy- 
rets urene  Blik  og  Bevægelser. 

('Nuvel«,  raabte  han,  «om  faa  Dage  vil  jeg  lade  dem  alle 
guillotinere  i  Paris !>     Disse  Ord  vare  Marats  Dødsdom. 

Rask  rev  Charlotte  Corday  Kniven  ud  fra  sin  Barm,  hvor 
hun  havde  skjult  den,  og  stødte  den  med  fast  Haand  i  Uhy- 
rets Bryst.  Saa  kraftigt  var  Stødet,  at  Kniven  sænkede  sig 
lige  til  Skaftet  i  hans  Legeme  og  overskar  alle  de  store  Puls- 
aarer,  der  udgaa  fra  Hjertet. 

« Folkets  Ven»  fik  kun  Tid  til  en  krampagtig  Bevægelse 
og  et  svagt  Raab:  « Til  Hjælp,  min  kjære  Veninde,  til  Hjælp!« 
da  faldt  han  livløs  tilbage. 

Den  nye  Judith  havde  befriet  Frankrig  fra  den  blod- 
tørstige Tiger. 

Ved  den  døendes  Skrig,  der  ledsagedes  af  Strømme  af 
sort  Blod,  styrtede  Marats  Kvinder  til;  desuden  Laurent  Bas, 
en  Mand,  der  var  beskæftiget  i  Værelset  ved  Siden  af  med  at 
lægge  Marats  Blad  sammen.  De  fandt  Marats  blodige  og 
afsjælede  Legeme  i  Badekarret;  paa  Bordet  ved  Siden  af  laa 
Kniven;  foran  Vinduet  stod  Charlotte  Corday  oprejst  og  ube- 
vægelig uden  at  gjere  det  mindste  Forsøg  paa  at  flygte. 
Forbitrede  kastede  de  Stole  paa  den  heltemodige  Kvinde, 
traadte  hende  under  Fødder  og  mishandlede  hende.  En  Saar- 
læge,  der  boede  i  Huset,  kom  til,  men  saa  strax,  at  al  men- 
neskelig Hjælp  var  forgjæves. 

Kaabet  <'Mord!»  hidkaldte  mange  Mennesker,  deriblandt 
nogle  Nationalgardister  fra  Vagten  ved  Theatre  Fran9ais  og 
Politikommissæren  i  Distriktet,  Guellard-Dumesnil , ,  der  i  et 
Sideværelse  strax  optog  Forhør  over  Fangen  i  Nærværelse  af 
fire  Deputerede  af  Bjerget.  Hun  besvarede  alle  Spørgsmaal 
med  den  største  Aabenhed  og  Sanddruhed  saa  vel  som  med 
en  ophøjet  Ko  og  Værdighed,  der  aldrig  forlod  hende.  Hun 
røbede  ikke  det  ringeste  Tegn  paa  Frygt.  Det  eneste,  der 
gjorde  Indtryk  paa  hende,  var  de  Sukke,  hun  kunde  høre  fra 
det  Værelse,  hvor  Marats  Lig  laa.  Den  kristelige  Kjærlighed 
gjorde  sig  gjældende  i  denne  heroiske,  men  religiøse  Sjæl. 
Hun  troede  at  have  fældet  et  enligt  Rovdyr,  men  forbavsedes 
nu  ved  at  erfare,  at  denne  Tiger  havde  været  Gjenstand  for 
Kjærlighed,  at  denne  blodtørstige  Vampyr  havde  været  elsket 
af  sine  nærmeste  Omgivelser. 

Da  Forhøret  var  sluttet,  lod  hun  det  oplæse  for  sig  og 
gav  Bevis  paa  sin  sjeldne  Aandsnærværelse  og  Hukommelse 
ved  at  rette  flere  Steder,  hvor  man  havde  gjengivet  hendes 
Svar  mindre  nøjagtig.  En  umaadelig  Menneskemasse  havde 
forsamlet  sig  udenfor  og  forlangte  med  høje  Skrig  hendes 
Hoved.  Der  var  stor  Fare  for,  at  hun  skulde  blive  sønder- 
revet af  den  rasende  Hob,  og  det  var  kun  med  Nød  og  næppe, 
at  den  Deputerede  Drouet  beroligede  Folket,  saa  at  hun  kunde 
føres  til  Abbediets  Fængsel.      Heller  ikke  her,    midt  iblandt 

disse  vilde  Kannibaler,  svigtede  hendes  Mod,  men  hun  be- 
tragtede Mængden  med  stolte  Blikke. 

Ved  Undersøgelsen  havde  man  fundet  paa  hendes  Person 
300  Livres,  et  Guldur,  Brevet  til  Marat,  hendes  Pas  fra  Caen 
og  foruden  nogle  ubetydelige  Gjenstande  Foderalet  til  Kniven. 
Ved  Gjennemsøgningen  af  hendes  Værelser  paa  Hotellet  fandtes 
kun  nogle  beskedne  Klædningsstykker  og  nogle  Stykker  Papir 
med  Adresser.  Da  Efterretningen  om  Marats  Død  som  en 
Løbeild  udbredte  sig  gjennem  Paris,  fremkaldte  den  den 
største  Bevægelse,  fra  Forstæderne  strømmede  Skarer  af 
Mænd  med  røde  Huer  og  Fakler  gjennem  de  fornemme  Kvar- 
terer under  vilde  Hævnraab,  Bjerget  tænkte  i  sin  Ophidselse 
strax  paa  at  tage  Hævn  ved  at  ofre  Dronningen,  Madame 
Roland  og  Girondinerne. 

Den  14de  Juli  optraadte  Chabot,  en  af  de  Deputerede, 
der  havde  været  tilstede  ved  Charlotte  Cordays  Paagribelse, 
med  en  Skildring  af  Marats  Død,  saa  snart  Konventet  var  samlet 
til  et  særligt  Møde.  Han  sluttede  med  følgende  Udtryk  om 
Heltinden :  « Hendes  Dumdristighed  er  malet  paa  hendes 
Aasyn;  hun  er  i  Stand  til  de  største  Voldsomheder;  det  er 
et  af  disse  Uhyrer,  som  Naturen  Tid  efter  anden  udspyer  til 
Menneskehedens  Ulykke,  med  Aand,  Ynde,  udmærket  Skab- 
ning og  Holdning;  hun  synes  at  besidde  Mod  til,  hvad  det 
skulde  være.  Skjønt  hun  i  et  Kvarter  har  havt  Midler  til 
at  berøve  sig  Livet,  har  hun  dog  ikke  benyttet  sig  deraf,  og 
da  man  sagde  hende,   at   hun   vilde   bringe   sit  Hoved  paa 

Skafottet,  har  hun  svaret  med  et  foragteligt  Smil Lad 

Retfærdigheden  ramme  denne  blodige  Kvinde,  og  gid  den  vilde 
lade  hende  og  hendes  medskyldige  udholde  de  grueligste  Pin- 
sler! Betragt,  Medborgere,  —  raabte  den  Deputerede  af  Bjer- 
get, idet  han  viste  dem  Kniven,  hvormed  Marat  var  bleven 
dræbt  —  betragt  Mordvaabenet,  der  endnu  er  bedækket  mod 
den  udødelige  Marats  Blod!»  Han  sluttede  med  at  anklage 
Girondinerne  i  Caen  og  Du  Perret  og  forlangte,  at  Marats 
Lig  skulde  nyde  den  Ære  at  bisættes  i  Pantheon. 

Konventet  dekreterede,  at  Revolutionstribunalet  skulde 
indlede  Sagen  mod  Marats  Morderske  og  hendes  medskyldige. 

Jakobinerklubben  viste  Laurent  Bas  stor  Opmærksomhed. 
Han  blev  indbudt  til  et  særligt  Mode,  hvor  han  maatte  for- 
tælle Omstændighederne  ved  Marats  Død  og  modtog  Tak  for 
det  Mod,  han  havde  vist  ved  at  arrestere  Mordersken. 

V. 

Den  Fængselscelle,  hvori  Charlotte  Corday  sad  i  Abbediet, 
var  den  samme,  der  havde  været  Rolands  og  Brissots  Opholds- 
sted, og  som  ogsaa  skulde  blive  Madame  Rolands.  Denne 
har  beskrevet  den  i  sine  Memoirer  som  et  lille  skummelt 
Værelse  med  skidne  Mure,  tykke  Gitre  og  nærved  en  Brænde- 
stabel, hvor  en  Mængde  Dyr  havde  deres  Yndlingsopholdssted; 
men  da  det  kun  kunde  rumme  én  Seng,  havde  man  den  For- 
del at  være  alene,  og  det  betragtedes  som  en  Begunstigelse 
at  faa  det. 

Man  satte  to  Gensdarmer  derind  for  at  bevogte  hende, 
og  hun  beklagede  sig  forgjæves  derover  i  et  Brev;  hun  er- 
holdt intet  Svar.  Hun  gjentog  samme  Dag,  den  15de  Juli, 
den  samme  Bøn  til  Sikkerhedskomiteen  i  et  Brev,  hvori  hun 
tillige  bønfaldt  om,  at  man  næste  Dag  vilde  sende  en  Maler 
til  hende  i  Fængslet,  for  at  hun  kunde  efterlade  sine  Venner 
sit  Portræt. 

Da  Fængslets  Forstander  havde  tilladt  hende  at  skrive 
'og  givet  hende  Midlerne  dertil,  benyttede  hun  Tilladelsen  til 
at  skrive  et  længere  Brev  til  Barbaroux,  hvilket  endnu  be- 
vares i  Rigets  Archiver.  Det  er  om  dette  mærkelige  Brev, 
at  Louvet  har  bemærket:  « Enten  skal  intet  af,  hvad  der  er 
skjønt,  vare  ved,  eller  ogsaa  bør  dette  Brev  vare  gjennera 
alle  Aarhundrederi). 

I  Abbediets  Fængsel,  Brissots  forrige  Værelse,  den  anden 
Dag  efter  Fredens  Beredelse  (o:  Marats  Død). 

«De  har  ønsket,  Borger,  at  erfare  de  nærmere  Omstæn- 
digheder ved  min  Rejse.     Jeg  skal  ikke  forskaane  Dem  for 

den  mindste  Begivenhed:  Jeg  var  sammen  med  vakre  Folk 
af  Bjerget,  som  jeg  lod  tale  saa  meget,  de  lystede,  og  deres 
Ytringer  vare  ligesaa  taabelige,  som  deres  Personer  vare  ube- 
hagelige; de  bidroge  ikke  lidet  til  at  lade  mig  falde  i  Søvn, 
og  jeg  vaagnede  næsten  ikke  forend  i  Paris.  En  af  de  rej- 
sende, der  uden  Tvivl  holder  af  sovende  Kvinder,  tog  mig 
for  en  Datter  af  en  af  sine  forrige  Venner,  antog,  at  jeg 
havde  en  Formue,  som  jeg  ikke  har,  gav  mig  et  Navn,  som 
jeg  aldrig  havde  hørt,  og  tilbød  mig  til  sidst  sin  Formue  og 
sin  Haand.  Da  jeg  kedede  mig  over  hans  Ytringer,  sagde 
jeg  til  ham:  Vi  spille  fuldkommen  Komedie;  det  er  uheldigt 
ikke  at  have  Tilskuere,  naar  man  har  saa  meget  Talent;  jeg 
vil  bede  vort  Eejseselskab  om  at  tage  Del  i  Underholdningen. 
Han  kom  i  meget  daarligt  Humør.  Om  Natten  sang  han 
Klagesange,  der  egnede  sig  til  at  fremkalde  Søvn.  Jeg  forlod 
ham  i  Paris  efter  at  have  afslaaet  at  give  ham  min  Adresse 
eller  min  Faders,  hos  hvem  han  vilde  anholde  om  mig,  og 
han  forlod  mig  i  meget  daarligt  Humør.  Jeg  vidste  ikke,  at 
disse  Herrer  havde  udspurgt  de  medrejsende,  og  jeg  paastod, 
at  jeg  ikke  kjendte  nogen  af  dem  for  ikke  at  volde  dem  den 
Ubehagelighed  at  skulle  give  Forklaring.  Jeg  fulgte  heri  mit 
Orakel  Raynal,  der  siger,  at  man  ikke  skylder  sine  Tyranner 
Sandhed.  Det  er  af  den  Dame,  der  rejste  med  mig,  at  man 
har  faaet  at  vide,  at  jeg  kjendte  Dem,  og  at  jeg  havde  talt 
med  Du  Perret. 

De  kjender  Du  Perrets  Fasthed ;  han  har  svaret  dem  den 
fuldstændige  Sandhed.  Jeg  har  bekræftet  hans  Erklæring  ved 
min;  der  er  intet  imod  ham,  men  hans  Fasthed  er  en  For- 
brydelse. Jeg  frygtede  for,  det  tilstaar  jeg,  at  man  skulde 
opdage,  at  jeg  havde  talt  med  ham;  jeg  fortrød  det  senere 
og  vilde  gjøre  det  godt  igjen  ved  at  opfordre  ham  til  at  drage 
bort  og  forene  sig  med  dem.  Han  er  altfor  bestemt  til  at 
forbinde  sig  dertil,  og  paa  hans  og  alles  Uskyldighed  har  jeg 
bestemt  mig  til  at  udføre  min  Plan.      Skulde  De  kunne  tro. 

atFauchet  er  i  Fængsel,  han,  der  ikke  kjendte  min  Tilværelse; 
men  man  er  ikke  synderlig  forn^ejet  med  ikkun  at  have  et 
ubetydeligt  Fruentimmer  at  ofre  til  den  store  Mands  Manes. 

Tilgiver  mig,  o  Mennesker,  dette  Ord  vanærer  Eders 
Slægt;  det  var  et  vildt  Dyr,  der  vilde  opsluge,  hvad  der  var 
tilbage  af  Frankrig,  med  Borgerkrigens  Ild;  nu:  Leve 
Freden!  Takket  være  Himlen,  han  var  ikke  nogen  født 
Franskmand ! 

Fire  Medlemmer  vare  tilstede  ved  mit  farste  Forhør. 
Chabot  saa  ud  som  en  gal,  Legendre  vilde  have  set  mig  om 
Morgenen  hos  sig,  jeg,  som  aldrig  har  tænkt  paa  dette  Men- 
neske! Jeg  tror  ikke,  at  han  har  Evner  og  Dygtighed  nok 
til  at  kunne  blive  sit  Fædrelands  Tyran,  og  jeg  har  ikke 
tænkt  paa  at  straffe  saa  mange!  Alle  disse,  som  saa  mig  dér 
for  første  Gang,  paastode  at  have  kjendt  mig  i  lang  Tid! 

Jeg  tror,  at  man  har  ladet  Marats  sidste  Ord  trykke; 
men  jeg  tvivler  om,  at  han  har  sagt  noget;  de  sidste,  som 
han  har  sagt  til  mig,  efter  at  han  havde  skrevet  Eders  Navne 
og  Navnene  paa  alle  de  Bestyrere  af  Calvados,  der  ere  i 
Evreux,  var,  at  han,  for  at  trøste  mig,  sagde,  at  han  om  faa 
Dage  vilde  lade  Eder  alle  guillotinere  i  Paris.  Disse  sidste 
Ord  afgjorde  hans  Skæbne.  Dersom  Departementet  sætter 
hans  Billede  lige  over  for  Saint-Fargeaus,  kan  det  lade  disse 
hans  Ord  indgrave  i  Guldbogstaver. 

Jeg  vil  ikke  fortælle  Dem  nogen  Enkelthed  ved  denne 
store  Begivenhed;  Bladene  ville  underrette  Dem  om  disse. 
Jeg  tilstaar,  at  det,  der  aldeles  har  bestemt  mig,  var  det 
Mod,  hvormed  vore  frivillige  have  ladet  sig  indskrive  Søn- 
dagen den  7de  Juli;  De  erindrer,  hvor  henrykt  jeg  var  der- 
over. Jeg  lovede  ret  mig  selv,  at  jeg  skulde  faa  Petion  til 
at  fortryde  den  Mistanke,  han  ytrede  med  Hensyn  til  mine 
Følelser :  « Vilde  De  blive  ærgerlig,  dersom  de  ikke  droge  af- 
sted?« sagde  han  til  mig.  Endelig  har  jeg  betænkt,  at,  naar 
saa  mange  brave  Folk  kom  for  at  hente  en  eneste  Mands 
Hoved,   kunde  de  have  forfejlet  deres  Maal,  eller  ogsaa  vilde 

han  have  draget  mange  gode  Borgere  med  i  sit  Fald.    Han 
fortjente  ikke  saa  megen  Ære;  en  Kvindes  Haand  var  nok. 

Jeg  tilstaar,  at  jeg  har  brugt  en  troløs  List  for  at  faa 
ham  til  at  modtage  mig.  Da  jeg  rejste  fra  Caen,  gjorde  jeg 
Regning  paa  at  ofre  ham  paa  Toppen  af  hans  Bjerg;  men 
han  gik  ikke  mere  i  Konventet. 

Jeg  ønskede,  at  jeg  havde  beholdt  Deres  Brev,  da  man 
saa  bedre  vilde  have  erkjendt,  at  jeg  ingen  medskyldige 
havde,  men  det  vil  til  sidst  blive  oplyst.  Vi  ere  saa  gode 
Republikanere  i  Paris,  at  man  ikke  begriber,  hvorledes  en 
unyttig  Kvinde,  hvis  Liv  ikke  vilde  du  til  noget,  hvor  langt 
det  end  blev,  kan  ofre  sig  med  koldt  Blod  for  at  frelse  sit 
Land.  Jeg  ventede  rigtignok  at  skulle  dø  strax.  Mænd,  hvis 
Mod  er  hævet  over  enhver  Ros,  have  bevaret  mig  mod  deres 
meget  undskyldelige  Raseri,  som  jeg  havde  gjort  ulykkelige. 
Skjønt  jeg  i  Sandhed  var  ved  koldt  Blod ,  har  jeg  dog  lidt 
ved  Skrigene  fra  nogle  Kvinder ;  men  den,  som  frelser  Fædre- 
landet, tør  slet  ikke  se  hen  til,  hvad  det  koster. 

Gid  Freden  maatte  gjenoprettes  saa  snart,  som  jeg  ønsker 
det!  Et  stort  forberedende  Skridt  er  gjort;  uden  det  vilde 
vi  aldrig  have  faaet  den.  I  to  Dage  har  jeg  liflig  nydt  Fre- 
den; mit  Lands  Lykke  er  ogsaa  min;  der  er  slet  ingen  Op- 
ofrelse, hvoraf  man  har  større  Nydelse  end  den,  som  ikke 
koster  Overvindelse. 

Jeg  tvivler  ikke  om,  at  man  plager  min  Fader,  der  alle- 
rede maa  have  Sorg  nok  over  Tabet  af  mig.  Dersom  man 
finder  mine  Breve  hos  ham,  ere  de  fleste  Skildringer  af 
Dem.  Dersom  der  findes  nogen  Spøg  paa  Deres  Bekostning, 
da  beder  jeg  Dem  om  at  bære  over  med  den;  jeg  fulgte  min 
Karakters  Munterhed.  I  mit  sidste  Brev  til  min  Fader  lod 
jeg  ham  tro,  at  jeg  af  Frygt  for  Borgerkrigens  Rædsler  vilde 
begive  mig  til  England.  Det  var  dengang  min  Plan  at  be- 
vare mit  Inkognito,  dræbe  Marat  offentlig  og  ved  strax  at 
lide  Døden  lade  Pariserne  forgjæves  lede  efter  mit  Navn.  Jeg 
beder  Dem,    Borger,   at  De  og  Deres  Kolleger  ville  forsvare 

mine  Slægtninge  og  Venner,  dersom  man  foruroliger  dem. 
Jeg  taler  ikke  om  mine  kjære  Venner  Aristokraterne;  jeg 
bevarer  Mindet  om  dem  i  mit  Hjerte. 

Aldrig  har  jeg  hadet  mere  end  et  eneste  Væsen,  og  jeg 
har  vist  det  med  Heftighed,  men  der  er  Tusinde,  som  jeg 
elsker  endnu  mere,  end  jeg  hadede  ham.  En  levende  Ind- 
bildningskraft, et  følsomt  Hjerte  bebude  et  meget  stormfuldt 
Liv;  jeg  beder  dem,  der  ville  begræde  mig,  at  betænke  det, 
og  de  skulle  fryde  sig  over  at  se  mig  nyde  Hvile  i  Elyseum 
hos  Brutus  og  andre  af  Oldtidens  Helte;  blandt  de  nyere 
gives  der  kun  faa  sande  Patrioter,  der  kunne  dø  for  deres 
Land;  næsten  alle  ere  Egoister;  hvilket  bedrøveligt  Folk  til 
at  grundlægge  en  Republik!  Man  maa  først  grundlægge 
Freden,  og  Regeringen  maa  da  komme,  som  den  kan;  i  det 
mindste  vil  det  da  ikke  blive  Bjerget,  der  vil  regere,  dersom 
man  vil  tro  mig. 

I  mit  Fængsel  har  jeg  det  saa  godt  som  mulig.  Fange- 
vogterne ere  fortræffelige  Folk.  Man  har  givet  mig  Gensdarmer, 
for  at  jeg  ikke  skulde  kede  mig;  jeg  har  fundet  det  meget 
godt  om  Dagen,  men  meget  slemt  om  Natten;  jeg  har  be- 
klaget mig  over  denne  Usømmelighed;  men  Komiteen  har 
ikke  fundet  for  godt  at  tage  Hensyn  dertil.  Jeg  tror,  at  det 
er  Chabots  Opfindelse;  det  er  kun  en  Kapuciner,  der  kan 
have  saadanne  Ideer.  Jeg  tilbringer  min  Tid  med  at  skrive 
Sange   og   giver   det   sidste  Vers  af  Valadys  Sang*)  til  alle 

*)  Det  Vers  af  Valady,  hun  til  Slutning  omtaler,  tillægges  Mr.  André 
Girey  du  Pré  og  hører  til  «la  Marseillaise  du  Normands » : 
"Saintes  lois,  liberté,  patrie, 
Guide  nos  bataillons  vengeurs: 
Nous  marQhons  contre  l'anarchie 
Certains  de  revenir  vainqueurs. 
De  septembre  victimes, 
Vos  bourreaux  vont  étre  punis; 
France,  tes  låches  ennemis 
Vont  enfin  expier  leurs  crimes. 
Aux  armes,  citoyens!  terrassez  les  brigands! 
La  loi!  c'est  le  seul  cri,  c'est  le  væu  des  Normands«. 


30  Charlotte  Corday. 

dem,    som  ønske  det;   jeg  lover  Pariserne,   at  vi  kun  gribe 
til  Vaaben  mod  Anarkiet,  hvilket  er  fuldkommen  sandt!« 

Corday. 

VI. 

Den  16de  Juli  om  Morgenen  Kl.  9  førtes  hun  fra  Abbe- 
diet til  Konciergeriet,  hvor  hun  fandt  den  samme  Deltagelse 
baade  hos  Medfanger  og  Fangevogtere.  De  vidste  ikke,  hvad 
de  mest  skulde  beundre  hos  denne  ædle  Kvinde:  hendes 
Engleblidhed  eller  hendes  mandige  Fasthed.  Kl.  11  førtes 
hun  frem  for  Domstolen  i  Palais  de  Justice  for  at  forhøres. 
Hun  traadte  frem  med  beskeden  Værdighed,  ædel  Holdning 
og  et  mildt,  oprømt  Udtryk  i  sit  Ansigt,  der  ikke  forandrede 
sig  et  øjeblik  under  Forhøret  eller  siden  under  Forkyndelsen 
af  Dommen. 

Efter  et  langt  og  trættende  Forhør,  der  imidlertid  ilike 
gav  Oplysninger  om  noget  nyt,  som  vi  ikke  allerede  kjende, 
skjønt  hun  gav  alle  de  Forklaringer,  man  forlangte,  med  den 
største  Aabenhed  og  Sanddruhed,  spurgte  Præsidenten  Mon- 
tané  hende,  om  hun  ønskede  nogen  Advokat.  Hun  nævnede 
den  Deputerede  fra  Calvados,  Doulcet  de  Pontecoulant.  Hen- 
des Brev  til  Barbaroux  havde  den  offentlige  Anklager,  Uhyret 
Fouquier-Tinville,  bemægtiget  sig  i  det  Haab  at  kunne  finde 
noget  deri,  som  han  kunde  bruge  til  Anklage  mod  Giron- 
dinerne. 

Heltinden  blev  nu  ført  tilbage  til  Abbediet  for  et  Par 
Timer  efter  —  omtrent  Kl.  4  Eftermiddag  —  igjen  at  blive 
bragt  til  Konciergeriet.  Det  var  her,  at  hun  skrev  Afskeds- 
brevet til  sin  Fader: 

«Hr.  D'Armont,  Rue  du  Beige,  Argentan! 

Tilgiv  mig,  kjære  Fader,  at  jeg  har  raadet  over  mit  Liv 
uden  Deres  Samtykke.  Jeg  har  hævnet  mange  uskyldige 
Ofre ;  jeg  har  forebygget  mange  Ulykker.  Den  Dag,  da  Vild- 
farelsen er  ophørt,  vil  Folket  glæde  sig  over  at  være  blevet 
befriet  for  sin  Tyran. 

Dersom  jeg  har  søgt  at  faa  Dem  til  at  tro,  at  jeg  tog 
over  til  England,  da  var  Grunden  dertil,  at  jeg  haabede  at 
bevare  mit  Inkognito ;  men  jeg  har  indset  Umuligheden  deraf. 
Jeg  haaber,  at  De  ikke  skal  blive  fortrædiget.  I  hvert  Fald 
vil  De  finde  Forsvarere  i  Caen. 

Farvel,  kjære  Fader!  Jeg  beder  Dem  om  at  glemme 
mig,  eller  snarere  om  at  glæde  Dem  over  min  Skæbne.  De 
kjender  Deres  Datter;  en  dadelværdig  Bevæggrund  kunde 
ikke  lede  hende. 

Omfavn  min  Soster,  som  jeg  elsker  af  mit  ganske  Hjerte, 
ligesom  alle  mine  andre  Slægtninge. 

Glem  ikke  dette  Vers  af  Corneille: 

Brøden,  men  ikke  Skafottet,  bringer  Skændsel. 

I  Morgen  Kl.  8  vil  man  dømme  mig». 

Corday. 

Hendes  Aandsstyrke  og  faste  Overbevisning  udtaler  sig 
ogsaa  i  Fortsættelsen  af  hendes  Brev  til  Barbaroux,  hvortil 
den  modige  og  utrættelige  Kvinde  anvendte  flere  af  de  Timer, 
hun  endnu  havde  tilbage,  inden  hun  skulde  stilles  for  Kevo- 
lutionstribunalet : 

»Man  har  nu  flyttet  mig  til  Konciergeriet ,  og  Medlem- 
merne af  den  store  Jury  have  lovet  at  sende  Dem  mit  Brev; 
jeg  fortsætter  derfor.  Jeg  har  udholdt  et  langt  Forhør;  jeg 
beder  Dem  om  at  skaffe  Dem  det,  dersom  det  bliver  udgivet. 

Da  jeg  blev  fængslet,  havde  jeg  hos  mig  et  Opraab  til 
Fredens  Venner;  jeg  kan  ikke  sende  Dem  det;  jeg  vil  for- 
lange dets  Offentliggjørelse ;  men  jeg  mener,  at  det  vil  være 
forgjæves. 

I  Gaar  Aftes  faldt  jeg  paa  at  ville  vise  Departementet 
Calvados  min  Anerkjendelse  ved  at  forære  det  mit  Portræt; 
men  Velfærdskomiteen,  hvortil  jeg  havde  henvendt  mig  derom, 
har  ikke  svaret  mig,  og  nu  er  det  altfor  silde. 

Jeg  beder  Dem,  Borger,  at  meddele  mit  Brev  til  Borger 
Bougon,  Departementets  offentlige  Anklager;  jeg  adresserer 
det  ikke  til  ham  af  flere  Grunde;  jeg  er  heller  ikke  vis  paa. 

at  han  i  dette  øjeblik  befinder  sig  i  Evreux;  desuden  frygter 
jeg  for,  at  han,  der  af  Naturen  er  blød,  skulde  blive  bedrøvet 
over  min  Død.  Jeg  anser  ham  imidlertid  for  saa  god  en 
Borger,  at  han  kan  trøste  sig  ved  Haabet  om  Freden.  Jeg 
véd,  hvormeget  han  ønsker  den,  og  jeg  haaber,  at  jeg  har 
opfyldt  hans  ønsker  ved  at  bane  Vejen  for  den. 

Dersom  nogle  Venner  skulde  ønske  at  læse  dette  Brev, 
da  beder  jeg  Dem  om  ikke  afslaae  nogen  det. 

Efter  Keglerne  skal  jeg  have  en  Defensor.  Jeg  har  taget 
min  af  Bjerget;  det  er  Gustave  Doulcet.  Formodentlig  vil 
han  afslaa  denne  Ære;  den  vilde  imidlertid  næppe  have  givet 
ham  synderlig  at  bestille.  Jeg  har  saa  tænkt  paa  at  ville 
forlange  Kobespierre  eller  Chabot. 

Jeg  vil  bede  om  at  maatte  raade  over  Kesten  af  mine 
Penge,  og  jeg  skjænker  dem  da  til  de  brave  Mænds  Koner 
og  Børn,  der  ere  dragne  ud  fra  Caen  for  at  befri  Paris. 

Det  er  forbavsende,  at  Folket  har  ladet  mig  føre  fra 
Abbediet  til  Konciergeriet;  det  er  et  nyt  Bevis  paa  dets 
Maadehold.  Sig  det  til  de  gode  Beboere  af  Caen;  de  tillade 
sig  undertiden  smaa  Oprør,  som  man  ikke  saa  let  dæmper. 

I  Morgen  Klokken  8  skal  jeg  dømmes.  Sandsynligvis 
vil  jeg  Kl.  12  have  opJwrt  at  leve,  for  at  tale  paa  Komervis. 

Man  bør  tro  paa  Indbyggernes  Mod  i  Calvados,  siden 
endogsaa  Kvinderne  dér  ere  i  Stand  til  at  vise  Fasthed. 
For  Resten  véd  jeg  ikke,  hvorledes  mine  sidste  øjeblikke  ville 
blive,  og  det  er  jo  Enden,  der  kroner  Værket.  Jeg  behøver 
slet  ikke  at  skrømte  Ufølsomhed  for  min  Skæbne,  thi  indtil 
dette  Øjeblik  har  jeg  ikke  følt  den  mindste  Frygt  for  Døden. 
Jeg  satte  aldrig  Pris  paa  mit  Liv  uden  i  Forhold  til  den 
Nytte,  som  det  burde  yde. 

Jeg  haaber,  at  Du  Perret  og  Fauchet  ville  blive  satte  i 
Frihed.  Man  paastaar,  at  den  sidste  har  ført  mig  op  paa 
en  Tribune  i  Konventet.  Hvorfor  indlader  han  sig  ogsaa  paa 
at  føre  Kvinder  derhen?  Som  Deputeret  burde  han  jo  ikke 
være  paa  Tribunen,    og   som  Biskop   burde   han   ikke   være 


Charlotte  Corday.  33 

sammen  med  Kvinder.    Det  bliver  saaledes  en  lille  Tugtelse, 
men  Du  Perret  har  intet  at  bebrejde  sig. 

Marat  vil  ikke  komme  i  Pantheon;  han  havde  dog  ær- 
lig fortjent  det.  Jeg  overdrager  Dem  at  samle  alle  de  Akt- 
stykker, der  egne  sig  til  hans  Ligtale. 

Jeg  haaber,  at  De  ikke  vil  svigte  Madame  Forbins  Sag. 
Dersom  det  behøves  at  tilskrive  hende,  da  er  hendes  Adresse: 
Alexandrine  Forbin,  Mandrons  pr.  Ziirich  i  Schweiz.  Jeg 
beder  Dem  sige  hende,  at  jeg  elsker  hende  af  mit  ganske 
Hjerte. 

Jeg  skriver  et  Par  Ord  til  min  Fader,  men  ikke  til  mine 
andre  Venner;  jeg  beder  dem  kun  om  snart  at  glemme  mig; 
deres  Sorg  vilde  vanære  mit  Minde.  Sig  til  General  Wimpfen, 
at  jeg  tror,  at  jeg  har  hjulpet  ham  til  at  vinde  mere  end  ét 
Slag  ved  at  berede  Vejen  for  Freden. 

Lev  vel.  Borger!  jeg  anbefaler  mig  i  Fredsvennernes  Er- 
indring. 

Fangerne  i  Conciergeriet  ere  langtfra  at  forhaane  mig 
som  Folk  paa  Gaderne;  de  synes  at  beklage  mig.  Ulykken 
gjør  altid  medlidende;  det  er  min  sidste  Betragtning. 

Tirsdagen  den  16de,  Kl.  8  om  Aftenen. 
Til  Borger  Barbaroux,  Deputeret  i  Nationalkonventet,   Flygt- 
ning i  Caen,  rue  des  Carmes,  hotel  de  rintendance». 

Corday. 

Man  har  kaldt  dette  Brev:  Charlotte  Cordays  Testament; 
vist  er  det,  at  hun  ikke  henvender  sig  til  en  enkelt  Ven, 
men  til  Efterverdenen.  Den  forunderlige  Blanding  af  ophøjet 
Ligefremhed,  af  naturlig  Blidhed  og  urokket  Ro,  der  gaar 
igjennem  alt,  minder  om  Oldtidens  Heltinder,  som  hun  be- 
undrede saa  højt.  Denne  Oprømthed,  ja  Munterhed  i  et 
Hjerte,  der  snart  skal  slaa  sit  sidste  Slag,  er  ingenlunde 
noget  søgt,  som  nogle  have  troet;  hendes  Heltemod  lader 
hende,  lige  som  Oldtidsheltene  i  Norden,  «gaa  smilende  i 
Døden » . 

Historisk  Archiv.    1875.    I.  3 


34  Charlotte  Corday. 

VII. 

Processen  skred  frem  med  den  Hurtighed,  som  var  ejen- 
dommelig for  Revolutionen.  Bjerget,  der  i  sit  Raseri  havde 
udspredt  de  mest  ærekrænkende  Rygter  om  den  dydige  Kvinde, 
tørstede  efter  hendes  Blod.  Maaske  frygtede  det  ogsaa  for, 
at  den  offentlige  Mening  skulde  ytre  sig  til  Gunst  for  hende 
og  mulig  unddrage  hende  Hævnen.  Den  17de  Juli  om  Mor- 
genen Kl.  8  forsamlede  Revolutionstribunalets  Medlemmer  sig 
i  la  Salle  de  TEgalité,  der  vendte  ud  til  Gaarden  i  Palais  de 
Justice.  Da  Doulcet  de  Pontecoulant  ikke  havde  modtaget 
Opfordringen  til  at  være  Defensor  for  den  anklagede,  udnævnte 
Præsidenten  Montané  strax  ved  Begyndelsen  af  Mødet  Chau- 
veau  de  Lagarde  til  hendes  Advokat. 

Hele  hendes  rolige  Holdning,  hendes  blide  og  dog  saa 
faste  Optræden  gjorde  et  mægtigt  Indtryk  paa  alle  de  tilstede- 
værende, baade  Dommere  og  Tilhørere.  Hun  stod  for  Skranken, 
ikke  som  en  anklaget,  men  som  en  Dommer. 

Da  det  første  Vidne,  Simonne  Evrard,  afgav  sin  Erklæ- 
ring, afbrød  Charlotte  Corday  hende,  medens  hun  berettede 
Marats  Død,  med  de  Ord: 

«Ja,  det  er  mig,  der  har  dræbt  ham«. 

Præsidenten:  Hvem  har  bragt  Dem  til  at  begaa  dette 
Snigmord? 

Den  anklagede:  Hans  Forbrydelser. 

P^^æs.:  Hvad  forstaar  De  ved  hans  Forbrydelser? 

AnkL:  De  Ulykker,  han  har  foraarsaget  efter  Revolu- 
tionen. 

Præs.:  Hvem  har  opfordret  Dem  til  at  udføre  dette 
Mord? 

Ankl:  Ingen.    Jeg  har  selv  fattet  Planen  dertil. 

Dette  Udsagn  gjentog  hun  flere  Gange  med  den  største 
Bestemthed  under  Forhøret;  Præsidenten  stillede  nemlig  flere 
Spørgsmaal  derom,  da  det  forekom  Domstolen  usandsynligt, 
at  en  ung  Kvinde  skulde  have  været  ene  om  at  beslutte  en 
saadan  Gjerning. 

En  Retsbetjent  viste  hende  Mordvaabenet.  Det  gjorde 
et  stærkt  Indtryk  paa  hende;  hun  vendte  -Øjnene  bort,  stødte 
Kniven  tilbage  og  sagde  med  brudt  Stemme: 

«Ja,  jeg  gjenkjender  den,  jeg  gjenkjender  den!« 

Den  skjændige  Fouquier-Tinville  ytrede:  «De  maa  være 
meges  avet  i  den  Slags  Forbrydelser?') 

«0,  det  Uhyre !»,  raabte  hun  med  flammende  øjne,  «han 
antager  mig  for  en  Morderske!« 

Dette  Svar  gjorde  en  saadan  Virkning  paa  Forsamlingen, 
som  om  den  var  bleven  ramt  af  en  Lynstraale,  og  Mødet 
blev  afbrudt  for  en  kort  Tid. 

Under  Forhøret  havde  hun  lagt  Mærke  til,  at  en  ung 
Mand  var  i  Færd  med  at  tegne  hende;  hun  havde  da  vendt 
sit  Hoved  om  imod  ham  for  at  lette  ham  Arbejdet.  Det 
var  en  ung  Maler  ved  Navn  Hauer,  der  var  Næstkomman- 
derende ved  Cordelierernes  Bataillon.  Man  spurgte  hende, 
om  hun  havde  noget  at  føje  til  Brevet  til  Barbaroux.  Hun 
svarede  med  fast  Stemme: 

»Kun  den  ene  Sætning:  Anarkiets  Hoved  er  ikke  mere; 
I  ville  faa  Freden«.  Hun  bad  om,  at  Brevene  til  Barbaroux 
maatte  komme  til  ham,  for  at  han  kunde  meddele  hendes 
Venner  deres  Indhold;  de  kom  imidlertid  aldrig  i  hans  Hæn- 
der, men  forbleve  i  Retten. 

Hendes  Forsvarer  fik  nu  Ordet.  Han  havde  forstaaet, 
at  Charlotte  Corday  ansaa  det  for  ydmygende  at  blive  benaadet 
af  en  saadan  Domstol,  og  indskrænkede  sig  derfor  til  en  en- 
kelt Bemærkning,  der  snarere  hævdede  hendes  Brøde  end 
søgte  at  fjerne  den.    Dog  vi  ville  lade  ham  selv  tale: 

«Da  jeg  rejste  mig  for  at  tale,  hørte  man  først  i  For- 
samlingen en  dump,  forvirret  Larm  som  af  Forbavselse  og 
derpaa,  om  man  kan  udtrykke  sig  saaledes,  lige  som  en  Dø- 
dens Stilhed,  der  gjennemisnede  mig.  Medens  den  offentlige 
Anklager  talte,  lode  de  Edsvorne  mig  sige,  at  jeg  rent  skulde 
tie,  og  Præsidenten,  at  jeg  skulde  indskrænke  mig  til  at  paa- 

staa,  at  den  anklagede  var  gal.  De  ønskede  alle,  at  jeg 
skulde  ydmyge  hende. 

Hvad  hende  selv  angik,  da  var  hendes  Ansigt  altid  det 
samme.  Hun  saa  blot  saaledes  paa  mig,  som  om  hun  vilde  lade 
mig  forstaa,  at  hun  ikke  vilde  frikjendes.  Jeg  kunde  for 
Kesten  efter  Forhandhngerne  ikke  tvivle  om,  at  det  var  umu- 
ligt, siden  der  forelaa,  uafhængigt  af  hendes  egne  Til- 
staaelser,  lovligt  Bevis  for  et  Mord  med  Overlæg. 

Da  jeg  imidlertid  var  fast  bestemt  paa  at  opfylde  min 
Pligt,  vilde  jeg  ikke  sige  noget,  som  min  Samvittighed  og 
den  anklagede  kunde  bebrejde  mig.  Pludselig  fik  jeg  den 
Tanke  at  indskrænke  mig  til  en  eneste  Bemærkning,  som  i 
en  Folkeforsamling  eller  en  Forsamling  af  Lovgivere  vilde 
have  kunnet  tjene  til  Grundlag  for  et  fuldstændigt  Forsvar, 
og  jeg  sagde: 

Den  anklagede  tilstaar  med  skrækkelig  Koldblodighed 
den  Gjerning,  hun  har  udført;  hun  tilstaar  med  koldt  Blod 
den  lange  Overvejelse  deraf;  hun  tilstaar  de  frygtelige  Om- 
stændigheder derved;  med  ét  Ord,  hun  tilstaar  alt  og  for- 
søger ikke  engang  paa  at  retfærdiggjøre  sig.  Borgere,  Ed- 
svorne, det  er  hele  hendes  Forsvar.  Denne  urokkelige  Ko  og 
denne  fuldstændige  Selvfornægtelse,  der  ikke  antyde  noget 
Samvittighedsnag,  og  det  saa  at  sige  i  Nærværelse  af  Døden 
selv;  denne  Eo  og  denne  Fornægtelse,  saa  ophøjede  under  ét 
Synspunkt,  ere  ikke  begrundede  i  Naturen ;  de  kunne  kun  for- 
klares ved  en  Overdrivelse  af  den  politiske  Fanatisme,  der 
har  givet  hende  Dolken  i  Haand.  Det  staar  nu  til  Eder, 
Borgere  Edsvorne,  at  bedømme,  hvilken  Vægt  denne  moralske 
Betragtning  bør  have  i  Retfærdighedens  Vægtskaal.  Jeg  hen- 
holder mig  i  saa  Henseende  til  Eders  Klogskab«. 

Da  de  Edsvorne  havde  udtalt  deres  « Skyldig«,  og  Døds- 
dommen var  fældet,  spurgte  Præsidenten  hende,  der  havde 
bevaret  hele  sin  Rolighed,  om  hun  havde  nogen  yderligere 
Bemærkning  at  gjøre.     Hun  lod  sig  da  af  Gensdamerne  føre 

hen  til  sin  Defensor  og  sagde  til  ham  med  et  indtagende 
Smil: 

«Jeg  takker  Dem  meget  for  det  Mod,  hvormed  De  har 
forsvaret  mig;  det  er  baade  Dem  og  mig  værdigt.  Disse 
Herrer  —  her  kastede  hun  et  Blik  paa  Dommerne  —  kon- 
fiskere min  Ejendom,  men  jeg  vil  give  Dem  et  storre  Bevis 
paa  min  Erkjendtlighed ;  jeg  beder  Dem  om  at  betale  for 
mig,  hvad  jeg  skylder  i  Fængslet,  og  jeg  gjør  Eegning  paa 
Deres  Ædelmodighed". 

Den  hele  Gjæld  beløb  sig  til  36  Livres,  hvoraf  hun  havde 
anvendt  det  meste  til  at  kjøbe  sig  en  ny  Hat  for  at  frem- 
træde sømmelig  for  Domstolen.  Denne  Sum  blev  næste  Dag 
samvittighedsfuldt  betalt  af  Lagarde. 

Klokken  var  bleven  2.  Heltinden  blev  ført  tilbage  til 
sit  Fængsel,  som  hun  først  igjen  skulde  forlade  for  at  gaa 
til  Døden. 


vni. 

Da  den  domfældte  saa  Slutteren  Richard  og  hans  Kone, 
der  havde  vist  hende  megen  Venlighed  og  nu  ventede  hende 
ved  Foden  af  Trappen,  undskyldte  hun  sig,  fordi  hun  var 
bleven  opholdt  saa  længe  af  Domstolen,  at  hun  ikke  havde 
kunnet  holde  sit  Løfte  om  at  spise  Frokost  med  dem. 

I  det  Øjeblik,  da  hun  gik  ind  i  sin  Celle,  traadte  den 
edsaflæggende  Præst  Lothringer,  som  havde  det  Hverv  at 
berede  de  dømte  til  Døden,  hen  til  hende  og  tilbød  hende 
Eeligionens  Trøst. 

«Vil  De  takke  dem,  der  have  sendt  Dem»,  svarede  hun 
med  Blidhed;  «jeg  er  dem  taknemlig  derfor,  men  jeg  behøver 
ikke  Deres  Hjælp«. 

Man  har  heraf  sluttet,  at  Charlotte  Corday  var  ligegyldig 
for  Religionen,  men  ganske  uden  Grund;  hendes  Trosiver 
tillod  hende  ikke  at  anerkjend*  en  edsaflæggende  Præst  som 
en     sand    Kirkens   Tjener.      Hun    foretrak ,    ligesom    siden 

Dronning  Marie  Antoinette,  selv  at  henvende  sig  til  Gud  i 
Bønnen. 

Kort  efter  traadte  Maleren  Jakob  Hauer  ind  for  at  fuld- 
ende hendes  Portræt.  « Skynd  Dem«,  sagde  hun,  «thi  jeg 
har  kun  faa  -Øjeblikke  tilbage ».  I  den  Time,  hun  sad  for 
ham,  talte  hun  med  den  største  Sindsro  om  sin  Daad,  og  til 
Slutning  bad  hun  ham  om  at  sende  hendes  Familie  en 
lille  Kopi  af  Portrættet,  hvilket  den  hæderlige  unge  Mand 
lovede  og  holdt. 

Hun  skrev  derpaa  et  Par  Ord  om  Doulcets  Fejghed: 
"Borgeren  Doulcet-Pontecoulant  har  fejgt  vægret  sig  ved  at 
forsvare  mig,  skjønt  Sagen  var  saa  let.  Den,  der  har  gjort 
det,  har  skilt  sig  derved  med  den  størst  mulige  Værdighed. 
Jeg  vil  bevare  min  Erkjendtlighed  imod  ham  til  mit  sidste 
øjeblik").  Marie  de  Corday. 

Medens  hun  skrev  disse  Linier  —  hun  vidste  nemlig 
ikke,  at  Doulcet  aldrig  havde  modtaget  nogen  Opfordring  — 
bankede  det  paa  Døren.  Gensdarmen,  der  holdt  Vagt  hos 
hende,  aabnede  den;  hun  vendte  sig  om  og  saa  i  den  halv- 
mørke Gang  tre  Mænd;  den  ene  bar  en  Sax  og  den  røde 
Skjorte,  der  var  bestemt  for  Fadermordere. 

»Allerede!«  udbrød  hun,  der  strax  begreb,  at  det  var 
Skarpretteren,  den  bekjendte  Sanson,  og  hun  bad  ham  vente 
et  Øjeblik,  indtil  hun  havde  endt  sit  Brev. 

De  to  andre  vare  Ketsbef jente;  Dommen  blev  oplæst  for 
hende,  og  hun  bad  den  ene  af  dem  om  at  besørge  Brevet  til 
Doulcet. 

Derpaa  flyttede  hun  selv  sin  Stol  midt  ud  i  Værelset, 
satte  sig  derpaa,  løste  sit  Hovedtøj  og  sit  lange,  smukke, 
lysebrune  Haar  og  gav  Sanson  Tegn  til  at  afklippe  det.  En 
Lok  gav  hun  til  Maleren  og  bad  ham  bevare  den  som  en 
Erindring,  da  hun  ikke  havde  nogen  anden  at  give  ham; 
Eesten  skjænkede  hun  Slutteren  Kichard  og  lod  ham  give 
sin  Kone  det  som  et  Tegn  paa  hendes  Erkjendtlighed.  Uden 
nogens  Hjælp  iførte  hun  sig  den  røde  Skjorte.     Da  hendes 

Hænder  skulde  bindes,  spurgte  hun,  om  hun  ikke  maatte 
beholde  sine  Handsker  paa,  thi  hun  havde  endnu  Saar  paa 
Haandledene  fra  sin  Fængsling;  saa  voldsomt  havde  man 
dengang  surret  Baandene  fast  om  hendes  Hænder. 

«De  kan  gjore,  som  De  ansker«,  svarede  Sanson;  «men 
denne  Forsigtighed  er  unødvendig;  jeg  kan  binde  dem  uden 
at  gjøre  dem  Skade«. 

«Det  er  sandt«,  sagde  hun  smilende,  «de  andre  vare 
ikke  vante  dertil«,   og  hun  rakte  ham  sine  blottede  Hænder. 

Da  disse  sørgelige  Forberedelser  vare  færdige,  vendte  hun 
sit  Blik  mod  Himlen  og  sagde:  «Nu  er  mit  Dødstoilette 
gjort  af  temmelig  haarde  Hænder;  men  det  fører  til  Udø- 
delighed » . 

Gaarden  var  opfyldt  af  en  Mængde  Mænd  og  Kvinder 
af  den  laveste  Pøbel;  i  deres  Spidse  saa  man  de  saakaldte 
<'Tricoteuses»  eller  « Guillotinens  Furier«.  De  modtoge  Offeret 
med  rasende  Skrig  og  skrækkehge  Forbandelser;  men  hun 
svarede  kun  med  et  næsten  umærkeligt,  ironisk  Smil  og  for- 
blev ligegyldig  for  alle  Krænkelser.  Hun  forandrede  ikke  en 
Mine,  men  viste  den  samme  forunderlige  Sjælsstyrke  indtil 
Enden.  Den  17de  Juli  krævede  Guillotinen,  mærkeligt  nok, 
kun  dette  ene  Offer;  den  plejede  ellers  ikke  at  lade  sig  nøje 
uden  med  et  stort  Antal,  ofte  endog  over  50.  Desto  ædlere 
var  det  ene  Hoved,  der  hin  Dag  faldt  som  Offer. 

Da  hun  steg  op  i  den  skæbnesvangre  Karre,  der  førte 
de  dødsdømte  til  Guillotinen,  opfordrede  Sanson  hende  til  at 
sætte  sig,  men  hun  foretrak  at  blive  staaende  oprejst.  «De 
har  Ket»,  sagde  Bødlen,  « De  vil  da  føle  mindre  til  Stødene 
af  Vognen«. 

Hun  støttede  sig  til  Siderne  af  Vognen.  Da  de  kom  ud 
paa  Kaien,  regnede  og  tordnede  det,  men  den  store  Menne- 
skemasse skiltes  ikke  ad,  som  den  ellers  plejede  at  gjøre  i 
Regnvejr.  Kun  nogle  af  dem,  der  vare  nærmest  ved  Karren, 
udstødte  Forbandelser  og  Skjældsord  mod  hende  for  Marats 
Død,    men  jo  længere  man  kom  frem,    desto   svagere  bleve 

Hylene.  Hun  værdigede  ikke  de  hylende  noget  Blik,  men 
vendte  det  mod  Husene  og  de  Borgere,  der  stode  der,  og 
hendes  Skjønhed,  Ungdom,  ophøjede  Eo  og  Sjælsstyrke  op- 
fyldte mange  af  Tilskuerne  med  Beundring  og  Medlidenhed. 

Ved  et  Vindu  i  Gaden  Saint  -  Honoré  saas  Robespierre, 
Danton  og  Camille  Desmoulins.  Den  første  talte  uafbrudt 
til  de  andre,  som  det  syntes  i  stærk  Bevægelse ;  men  de  hørte 
næppe  efter  ham,  saa  optagne  vare  de  af  at  betragte  den 
domfældte.  Hun  fæstede  sit  Blik  med  Værdighed  paa  dem, 
et  alvorligt  Blik,  der  syntes  at  bebude  dem  den  samme 
Skæbne. 

Sanson  har  siden  indrømmet,  at  han  næsten  aldrig  havde 
truffet  et  saa  stort  Dødsmod  som  hos  denne  Kvinde.  Han 
betragtede  hende  meget  nøje,  da  han  troede,  at  hun  umulig 
kunde  vedblive  at  være  saa  rolig  og  saa  modig  til  Enden,  og 
at  hun  vistnok  maatte  faa  sine  svage  -Øjeblikke  som  alle  de 
andre;  men  han  maatte  erklære,  at  han  i  de  to  Timer,  han 
var  i  Nærheden  af  hende,  ikke  en  eneste  Gang  havde  set 
hendes  øjenlaag  bevæge  sig  krampagtig  af  Frygt  eller  op- 
daget et  eneste  Glimt  af  Vrede  paa  hendes  Ansigt. 

Da  Toget  kun  bevægede  sig  langsomt  fremad  paa  Grund 
af  den  store  Mængde,  sagde  Sanson  til  hende:  «De  finder 
det  vel  meget  langvarigt,  ikke  sandt  ?»  Med  sin  sædvanlige 
rolige  og  klangfulde  Stemme  svarede  hun:  «Det  gjør  intet! 
Vi  ere  altid  visse  nok  paa  at  komme  der!» 

I  det  øjeblik,  da  de  kjørte  ind  paa  Revolutionspladsen, 
rejste  Sanson  sig  op  for  at  hindre  hende  i  at  se  Guillotinen; 
men  hun  heldede  sig  frem  for  at  betragte  den  og  sagde  blidt : 
«Lad  mig  se  den;  jeg  har  vel  Ret  til  at  være  nysgjerrig, 
thi  jeg  har  aldrig  set  den  før«.  Et  Øjeblik  blegnede  hun, 
men  strax  fik  hendes  Kinder  den  sædvanlige  Friskhed  og 
Rødme  igjen. 

Uden  nogens  Hjælp  steg  hun  ud  af  Karren  og  ilede  med 
sikre  Skridt  op  ad  Trinene.  Paa  Platformen  rev  Bøddel- 
knægten Fermin  raat  Tørklædet  af,    der    bedækkede  hendes 

Bryst.  Den  kyske  Kvinde  rødmede  over  denne  Krænkelse 
dog  fattede  hun  sig  strax,  hilsede  Folket  med  et  Smil  til 
Afsked  og  skyndte  sig  med  at  lægge  sig  paa  Vippebrædtet, 
hvor  hun  blev  spændt  fast.  Da  Sanson  holdt  det  for  bar- 
barisk at  forlænge  denne  heltemodige  Kvindes  Dødskval  et 
eneste  Sekund,  gav  han  sin  Medhjælper  Tegnet  til  at  lade 
Kniven  gaa  ned. 

En  Tømmermand  ved  Navn  Legros,  der  samme  Dag 
havde  foretaget  nogle  Udbedringer  ved  Guillotinen  og  havde 
blandet  sig  mellem  Sansens  Folk,  greb  Hovedet  og  viste  det 
frem  for  Folket.  Skurken  fordristede  sig  endog  til  at  give 
det  ørefigen  paa  begge  Kinder,  saa  at  de,  fortælles  der,  rød- 
mede derved;  men  denne  Frækhed  var  dog  saa  langt  fra  at 
vinde  Bifald  hos  Massen,  at  der  rejste  sig  Skrig  af  Forbitrelse, 
og  Uslingen  vilde  vistnok  paa  Stedet  have  modtaget  en  streng 
Tugtelse,  dersom  ikke  nogle  Sansculotter,  der  stode  i  Nær- 
heden, havde  afledt  Opmærksomheden  ved  at  raabe:  «Leve 
Folket,  leve  Eepubliken!« 

Revolutionstribunalet  lod  dog  Legros  fængsle  og  tildelte 
ham  en  streng  offentlig  Irettesættelse.  Det  var  ikke  den 
eneste  Krænkelse,  der  tilføjedes  Heltindens  Lig.  Fra  Skafottet 
blev  det  først  bragt  til  Hospitalet  la  Charité  og  underkastet 
et  Syn  af  to  Læger  i  Anledning  af  de  krænkende  Rygter, 
som  Marats  Venner  havde  udspredt,  men  som  fandtes  aldeles 
grundløse.  Derpaa  jordedes  det  paa  den  forrige  Madeleine 
Kirkegaard  i  Gaden  Anjou  -  Saint  -  Honoré,  hvor  Ejeren  Hr. 
Descloseaux  1804  lod  rejse  et  Kors  paa  Graven.  Men  1815 
bleve  Charlotte  Cordays  Levninger  atter  opgravne  og  førte  til 
Montparnasse  Kirkegaard. 

Hendes  Lidelsesfælle,  Revolutionens  Digter  André  Chenier, 
der  ikke  længe  efter  udaandede  paa  Skafottet,  har  viet  til 
hendes  Minde  en  berømt  Ode,  hvori  det  hedder: 

« Belle,  jeune,  brillante,  aux  bourreaux  amenée, 
Tu  semblais  t'avancer  sur  le  char  d'hyménée; 

Ton  front  resta  paisible  et  ton  regard  serein, 
Calme,  sur  l'échafaud,  tu  meprisas  la  rage 
D'un  peuple  abject,  servile  et  fécond  en  outrage, 
Et  qui  se  croit  encore  et  libre  et  souverain«. 


Mademoiselle  Levaillant  fortæller,  at  hendes  Brevvexling 
med  Charlotte  Corday  var  standset  i  Slutningen  af  1792,  da 
man  ikke  gjerne  betroede  sig  til  Posten,  og  sikre  Lejligheder 
stedse  bleve  sjeldnere.  I  flere  Maaneder  havde  hun  ikke  hørt 
fra  Caen,  hvilket  gjorde  hende  meget  ondt;  da  saa  hun  plud- 
selig i  Aviserne,  at  Marat  var  bleven  mydet  af  en  ung  Pige, 
der  hed  Corday  de  Sains-Armans.  Disse  forvanskede  Navne 
lode  hende  endnu  ikke  ane,  hvem  det  var;  men  Forhørene, 
der  meddeltes  i  Bladene,  gave  hende  snart  den  sørgelige 
Vished. 

Charlotte  Corday  er  bleven  meget  forskjellig  og  som  of- 
test meget  uretfærdig  bedømt.  Da  hun  saa  brat  havde  gjort 
Ende  paa  et  Liv,  der  var  besudlet  med  saa  meget  Blod  og 
saa  mange  Forbrydelser,  rejste  der  sig  et  Forbitrelsens  Skrig, 
og  man  fremkom  med  de  taabeligste  Opdigtelser  for  at  ned- 
drage hende  og  vanære  hendes  Minde.  Sædvanligst  lod  man 
hende  hævne  en  Elsker,  som  Marat  havde  bragt  paa  Skafottet. 
Saaledes  kunde  man  bedre  forstaa  hende. 

Men  Charlotte  Corday  stod  højt  over  sædvanlige  Kvinder. 
Hun  har  aldrig  havt  nogen  Elsker  og  er  aldrig  bleven  be- 
smittet af  jordisk  Kjærlighed.  Hun  havde  kun  én  Følelse, 
Kjærlighed  til  Fædrelandet.  Den  rene,  kyske  Vestalinde  har 
ofret  sig  for  sit  Land,  da  hun  stødte  sin  Dolk  i  Brystet 
paa  et  Uhyre,  der  ikke  havde  fortjent  at  dø  for  en  saadan 
Haand. 

Vistnok  var  hendes  Daad  dadelværdig.  Selv  den  retfær- 
digste Sag  kan  ikke  give  sine  Forsvarere  Ret  til  at  væbne 
sig  med  Dolken.    «Men  det  er  umuligt«,  siger  Barante,  «ikke 

at  blive  bedrøvet  over  at  se,  hvilken  Forvirring  den  Tid, 
hvori  hun  levede,  ved  sin  Indflydelse  havde  frembragt  i  en 
saa  ædelmodig  og  ren  Sjæl.  Den  havde  forvildet  og  ligesom 
beruset  denne  af  Naturen  saa  ædle  Karakter.  Hun  skred  til 
Snigmordet,  ligesom  hun  vilde  være  skredet  til  Martyrdøden, 
og  udgjød  mindre  villig  Marats  Blod,  end  hun  vilde  have  ud- 
gydt sit  eget  for  Menneskehedens  Sag» 

Hun  opnaaede  heller  ikke  sin  Hensigt  at  frelse  Repu- 
bliken;  dertil  hørte  mere  end  en  enkelts  selvopofrende  Mod. 
Paa  Marat  fulgte  Robespierre.  Men  denne  »mærkelige  Kvinde« 
havde  indgydt  Rædselsmændene  Agtelse  og  Frygt.  I  en 
Skrivelse  fra  Sikkerhedskomiteen  til  Fouquier-Tinville  hedder 
det:  »Komiteen  holder  det  for  unødvendigt  og  maaske  farligt 
at  give  Breve  fra  den7ie  mærkelige  Kvinde  alt  for  stor  Offent- 
lighed, da  hun  kun  i  alt  for  høj  Grad  har  indgydt  de  ilde- 
sindede Interesse ».  »Denne  mærkelige  Kvinde!«  Denne  Be- 
nævnelse er,  naar  man  tager  Hensyn  til,  fra  hvilke  Personer 
den  kommer,  en  ubestridelig  Hyldest  til  Heltindens  Minde! 

Men  hun  har  selv  troet  at  kunne  frelse  sit  Folk,  og  af 
denne  rene,  uegennyttige  Bevæggrund  gav  og  modtog  hun 
med  den  største  Uforfærdethed  Døden.  Denne  unge  Kvinde, 
der  stod  i  sin  Skjønheds  Blomstring  og  besad  et  blidt  Sind, 
dybe  Følelser  og  et  ømt  Hjerte,  havde  overvundet  sit  Kjøns 
Svaghed  og  sin  Naturs  Modstræben  mod  at  gribe  Morder- 
kniven; denne  beskedne,  tilbageholdne  Pige,  hvis  Liv  var 
henrundet  i  Stilhed  og  Fred,  blev  en  Judith  af  ingen  anden 
Grund,  end  at  hun  var  mægtig  greben  af  den  Overbevisning, 
at  hun  kunde  standse  Blodsudgydelsen  ved  at  befri  Landet 
for  den  Nidding,  hvis  afsindige  Røst  krævede  hundrede  Tusinde 
Hoveder.  Og  da  hun  nærede  denne  Overbevisning  ved  den 
romerske  Histories  højhjertede  Exempler,  blev  Trangen  til 
Selvopofrelse  saa  stor,  at  hun  glemte  sin  Kvindelighed,  sin 
Ungdom,  sin  Skjønhed,  sin  Fader,  sine  Slægtninge  og  Venner; 
hun  kastede  intet  Blik  paa  sig  selv  og  det  rædsomme  Ende- 

ligt,  hun  beredte  sig  selv;    hun    var   fri   for   al  Svaghed  og 
alle  Skrupler. 

Dette  ophøjede  Mod,  denne  ubetvingelige  Energi  fulgte 
hende  gjennem  alle  Rædsler  indtil  Skafottet.  Paa  den  elen- 
dige Dødskarre  stod  denne  skjønne,  rene,  ædle  Kvinde  og 
udøvede  ved  sit  stolte  Blik,  sit  rolige  Smil  og  sin  trosstærke 
Dødsforagt  en  saadan  Magt  over  den  raa  og  vilde  Pøbel,  at 
hun  tvang  dens  Forhaanelse  til  Tavshed. 

At  hun  var  en  troende  Kvinde,  have  vi  allerede  omtalt. 
Lamartine  har  kaldt  den  normanniske  Heltinde  med  det 
poetiske  Navn  "Snigmordets  Engel«;  André  Chénier  har  i  sin 
Ode  betegnet  hende  som  «en  stor,  ophøjet  Kvinde,  der  alene 
var  Mand  og  hævnede  Mændene,  der  kun  kunde  klage  som 
Kvinder«).  Vi  ville  slutte  med  Casimir  Periers  Dom:  «En 
Forening  af  store  Egenskaber  vilde  have  gjort  Charlotte  Cor- 
day til  den  mærkeligste  og  mest  henrivende  af  alle  Kvinder, 
dersom  ikke  Tidernes  Ulykke  havde  gjort  hende  til  det  heroi- 
ske Offer  for  en  ophøjet  Vildfarelse«. 

A.  Fabricius. 


Julianus  Åpostatas  Uiigdoiii 
(Julian  som  Cæsar). 

(Slutning).*) 


VII. 

bralliens  Cæsar  saa  sit  Arbejde  til  Ende  i  dette  Land.  I  sin 
urolige  Higen  efter  en  ny  Skueplads  for  sin  Virksomhed 
kastede  han  sit  Blik  paa  den  anden  Side  af  Kanalen.  Det 
var  mod  Brittanien,  med  hvis  Kornrigdom  han  nylig  havde 
provianteret  sine  Soldater,  at  han  tænkte  paa  at  vende  sin 
sejrrige  Fane.  Han  var  netop  i  Færd  med  at  træffe  de  nød- 
vendige Forberedelser  hertil,  da  et  Sendebud  bragte  ham 
vigtige  Depecher  fra  Kejserhoffet;  Kejseren  stillede  i  disse 
intet  mindre  Forlangende  til  ham,  end  at  han  uopholdelig 
skulde  bortsende  alle  sine  heruliske,  keltiske,  bataviske  Hjælpe- 
tropper og  sin  bedste  Legion  (Petulantes),  med  ét  Ord  hans 
Kjærnetropper;  de  skulde  tage  deres  Vej  mod  østen  under 
General  Sintulas  Kommando.  Ellers  intet  forklarende  Ord! 
Julian  var  som  forstenet  over  en  saadan  Befaling  og  saa  for- 
nærmelig en  Fremgangsmaade;  vilde  man  berove  ham  hans 
Tropper  uden  at  underrette  ham  om  Grunden  dertil?  Han 
saa  et  nyt  Stød  fra  sin  kejserlige  Fætters  Had  og  Avindsyge 
og  fra  sine  Fjenders  Bagvaskelser,  men  denne  Gang  et  haar- 
dere  end  før  og  næsten  dræbende. 

Julian  havde  Ket.     Denne  ublu  Fordring  kom  virkelig 
fra  Kejser  Constantius's   misundelige,    mistænksomme,    hade- 

•)  Se  Aargangeu  1874  II  p.  480  og  flp. 

fulde  Sind.  Alligevel  ser  det  ud,  som  om  Kejserens  hensyns- 
løse Adfærd  mod  sin  nære  Slægtning  til  en  vis  Grad  kan 
undskyldes.  De  berygtede  Kirkeforsamlinger  i  Rimini  og 
Seleucia,  hvor  der  stredes  om  disse  evindelige,  spidsfindige, 
golde  Trossætninger,  vare  nylig  sluttede,  og  Kejseren,  der  var 
udnævnt  til  Dommer  i  den  dogmatiske  Strid,  som  for  øje- 
blikket førtes  i  Constan tinopel,  havde  store  Troppemasser  for- 
nøden for  at  give  sin  Kj endelse  Vægt  og  Eftertryk.  Desuden 
var  der  igjen  udbrudt  Krig  mod  den  mægtige  Perserkonge 
Sapor,  og  Krigen  førtes  uheldig;  de  østligste  Provinser  vare 
i  den  yderste  Fare.  Constantius  havde  forgjæves  søgt  at  er- 
holde Fred  paa  taalelige  Betingelser;  Sapor,  der  saa  sin  Mod- 
standers Frygtsomhed,  stillede  de  hovmodigste,  de  utroligste 
Fordringer.  Hans  Skrivelser  til  den  romerske  Kejser  vare 
affattede  i  et  fornærmende  og  anmassende  Sprog;  han  kaldte 
sig  »Kongernes  Konge«,  »Stjernernes  Forbundsfælle«,  «Solens 
og  Maanens  Broder« ;  den  romerske  Kejser  benævnede  han 
«sin  Broder,  Cæsaren  Constantius«.  Skjønt  Constantius's 
Stolthed  var  saaret  ved  denne  Adfærd,  søgte  han  dog  at 
undgaa  et  Brud  med  sin  farlige  Fjende,  der  af  romerske 
Overløbere  nøje  var  underrettet  om  Rigets  Tilstand  og  svage 
Punkter;  det  var  for  at  imponere  sin  Modstander,  at  han 
søgte  at  trække  store  Troppemasser  sammen. 

I  Gallien  var  man  imidlertid  uvidende  herom,  og  Julian 
saa  i  den  kejserlige  Ordre  et  Brud  paa  Tro  og  Love  og  de 
Løfter,  han  havde  givet  Tropperne  dér,  at  de  aldrig  skulde 
forlade  deres  fædrene  Jordbund.  Julian  viste  dog  ikke  noget 
ydre  Tegn  paa  Utaalmodighed,  men  beredte  sig  til  at  lyde 
den  kejserlige  Befaling.  Men  nu  løftede  der  sig  et  Skrig 
over  hele  Gallien,  da  dets  Beboere,  som  havde  deres  tidligere 
Lidelser  under  Barbarernes  Indfald  i  frisk  Minde,  saa  deres 
tapre  Forsvarere  rejse  fra  sig.  Blandt  selve  Tropperne,  som 
skulde  drage  bort  fra  Landet,  steg  Utilfredsheden  i  en  for- 
uroligende Grad;  Soldaternes  Koner,  som  man  vilde  slæbe 
med,    indfandt   sig  i  Lejren  med  smudsige   og   sønderrevne 

Klæder,  bærende  deres  Børn  paa  Armen  og  udstødende  Skrig 
af  Smerte  og  Fortvivlelse.  Den  milde  Julian,  som  rørtes  ved 
dette  Syn,  gav  Befaling  til,  at  man  skulde  skaffe  store  Kar- 
rer til  Veje,  som  ellers  kun  vare  bestemte  for  Bagagen  og 
de  syge,  og  stille  dem  til  Soldaternes  Raadighed,  for  at  de 
derpaa  kunde  føre  deres  Familier  med  sig.  For  at  undgaa 
det  truende  oprørske  Frembrud  af  Soldaternes  Følelser  lod 
han  disses  Afrejse  paaskynde.  Det  var  af  den  samme  Aar- 
sag,  at  han  modsatte  sig,  at  de  bortmarscherende  Tropper 
droge  igjennem  hans  Hovedstad  Lutetia;  men  Decentius,  der 
af  Kejseren  var  udset  til  at  føre  Tropperne  og  hadede  Julian 
med  et  bittert  Had,  stod  med  Haardnakkethed  derpaa,  uden 
Tvivl  i  den  Hensigt  at  gjøre  Julian  dobbelt  ansvarlig  for 
Troppernes  Opførsel! 

Gjennemmarschen  fandt  Sted  i  Begyndelsen  af  Marts 
360.  Fyrsten  gik  sine  tapre  Krigere  i  Møde  ved  Byens  For- 
stad; han  talte  venlige  Ord  til  dem,  idet  han  nævnte  enhver 
ved  Navn  og  erindrede  ham  om  sine  Bedrifter.  « Drager  af- 
sted uden  Frygt«,  sagde  han  til  dem;  »Augustus  er  ædel- 
modig og  mægtig  og  vil  ikke  lade  Eder  ubelønnede«.  Sol- 
daterne svarede  kun  med  en  mørk  Tavshed  og  betragtede 
ham  med  bedrøvede  Miner.  Lutetias  Beboere  kastede  sig 
hulkende  ned  for  sine  Forsvarere,  omfavnede  deres  Knæ  og  bøn- 
faldt dem  om  ikke  at  forlade  sig;  Soldaterne  trak  sig  tilbage 
til  deres  Kvarterer  i  Byen.  Om  Aftenen  forsamlede  Julian  de 
fornemste  Officerer  hos  sig  i  sit  Palads  til  et  Afskedsmaaltid 
og  underholdt  sig  længe  med  dem;  han  lovede  efter  Evne  at 
sørge  for  dem ;  næppe  havde  han  trukket  sig  tilbage  fra  denne 
festlige  Sammenkomst  til  sine  Værelser,  før  han  hørte  en 
dump  Larm,  som  syntes  at  komme  fra  Soldaternes  Kvarterer. 
Det  var  det  frygtede  Udbrud  af  den  saa  længe  tilbageholdte 
Vrede;  under  høje  Skrig  udbrede  sig  Skarer  af  halvpaaklædte, 
men  fuldtbevæbnede  Soldater  rundt  omkring  i  Byen  og  løbe 
fra  alle  Kanter  henimod  Julians  Palads;  mellem  de  Eaab, 
som  trænge  sig  frem  fra  deres  Mund,  høres  disse  Ord,   først 

svagt  udtalte  af  enkelte,  derpaa  hajt  udraabte  af  dem  alle  i 
Kor:  "Julian  skal  være  vor  Kejser,  Julianus  Augustus!«  De 
omringe  den  kejserlige  Bolig  og  lejre  sig  omkring  den,  for 
at  ingen  skal  slippe  ud.  De  vilde  forst  gjøre  deres  General 
til  Fange  for  desto  sikrere  at  kunne  udraabe  ham  til  Kejser! 
Hele  Natten  vedvarede  den  samme  Bevægelse,  og  Daggryet 
fandt  dem  endnu  under  Vaaben  omkring  Slottet,  men  ingen 
svarede  paa  deres  Raab,  Porten  aabnede  sig  ikke ;  Julian  blev 
forgjæves  paakaldt  og  lod  sig  ikke  se. 

Prinsen  havde  godt  hort  det  skæbnesvangre  Raab.  Fra 
et  Slotsgemak  havde  han  mellem  den  forvirrede  Larm  og 
Støj  tydelig  kunnet  skjelne  sit  Navn  udtalt  og  den  paa  en 
Gang  smigrende  og  frygtelige  Benævnelse,  som  ledsagede  det. 
Medens  Oprorslarmen  brusede  vildt  under  hans  Fødder,  løftede 
han  sine  øjne  mod  Himmelhvælvingen,  som  saas  gjennem  en 
Aabning  i  Muren,  og  bad  en  inderlig  Bøn  til  Jupiter:  «Send 
mig  et  Tegn»,  udraabte  han,  «og  tilkjendegiv  mig,  hvad  der 
er  Din  Vilje«.  Guden  opfyldte  strax  hans  ønske,  og  der 
viste  sig  et  Syn  for  ham  —  saaledes  fortalte  han  senere  sine 
fortrolige  —  Romerrigets  Skytsaand,  saaledes  som  den  frem- 
stilles paa  hans  Mønter.  « Julian!«  sagde  denne  til  ham, 
« Jeg  har  længe  staaet  ved  Din  Dør,  og  Du  har  allerede  mere 
end  én  Gang  nægtet  mig  Indgang.  Hvis  Du  ogsaa  støder 
mig  bort  denne  Gang,  da  saa  mange  fere  mig  til  Dig,  vender 
jeg  aldrig  mere  tilbage.  Men  husk  paa  det,  at  jeg  ikke  vil 
blive  længe  hos  Dig«*).  Har  Julian  virkelig  set  dette  Syn, 
eller  har  han  senere  opdigtet  det?  Var  det  en  virkelig  Vision, 
en  Hallucination  eller  et  snildt  Bedrageri  for  at  dække  hans 
Handlemaade?  Julian  var  begavet  med  en  stærk  og  kraftig 
Fantasi;  han  var,  hvad  man  kalder  en  Fantast  i  Ordets  æd- 
lere Forstand.  I  den  heftige  og  bevægede  Stemning,  hvori 
han  var,  synes  det  ikke  utroligt,  men  rimeligt  og  sandsynligt, 
at  han  i  det  Blund,   som  afløste  hans  oprørte  Tanker,   der 


*)  «Id  tameu  retineto  imo  corde,   qvod  tecum  non  diu  habitabo« 

alle  samlede  sig  om  én  Gjenstand,  virkelig  har  havt  et  saa- 
dant  Drømmesyn,  som  han  beskriver,  Julian  har  havt  mere 
end  én  sælsom  Drøm  i  sit  Liv!  I  ethvert  Tilfælde  er  Sy- 
nets sidste  Ord,  som  tyde  paa  en  Anelse  om  en  tidlig  Død, 
mærkelige. 

Julian  bestod  en  indre  Kamp  med  sig  selv  og  overvejede. 
Da  han  var  kommet  til  Klarhed  og  havde  taget  sin  Beslut- 
ning, traadte  han  udenfor  Slotsporten.  Nu  opløftede  Solda- 
terne igjen  høje  Skrig,  og  det  betydningsfulde  Raab  gjentog 
sig  langt  stærkere  og  vildere  end  tilforn.  Fyrsten  stødte  dot 
tilbage,  snart  bedende  og  bønfaldende,  snart  truende  og  harm- 
fuld. Omsider  lagde  Larmen  sig  lidt.  Julian  kunde  komme 
til  Orde.  Det  var  venlige  og  milde  Ord,  der  løde  fra  hans 
Læber.  Han  tilbod  at  gjøre  alt  hos  Kejseren,  hvad  der  stod 
i  hans  Magt,  for  at  bevæge  ham  til  at  tage  den  skæbnesvangre 
Ordre  tilbage.  « Vender  tilbage  til  Eders  Hjemstavn«;  sagde 
han  til  sine  Krigere,  «da  1  elske  Eders  Fødeland  saa  højt  og 
frygte  de  fremmede  Lande  saa  meget.  Man  skal  ikke  føre 
Eder  over  Alperne.  Jeg  skal  mægle  mellem  Eder  og  Augu- 
stus og  retfærdiggjøre  Eders  Handlemaade«. 

Men  næppe  havde  han  endt  sin  Tale,  før  Kaabet:  « Au- 
gustus!« lød  ham  imøde  fra  Tusinder  af  Struber,  langt  hef- 
tigere, stærkere  og  vildere  end  før.  Der  opstod  en  frygtelig 
Larm;  midt  imellem  Forvirringen  hørte  man  Smædeord  og 
Skjældsord  udslynges  af  de  raa  Masser.  Det  var  et  farligt 
øjeblik  for  Julian.  Valget  mellem  at  herske  eller  at  dø  laa 
for  ham.  Han -valgte  det  første  og  modtog  Kejserdømmet, 
som  de  oprørske  Soldater  rakte  ham.  Man  greb  ham,  løfteile 
ham  op  paa  et  Skjold,  medens  Kaabet:  «Leve  Julianus  Au- 
gustus!« atter  og  atter  gjennemrystede  Luften  med  sit  Ekko. 
Derpaa  søgte  man  et  Diadem  for  at  krone  ham ;  da  man  ikke 
fandt  noget  i  Paladset  —  Julian  erklærede,  at  han  aldrig  havde 
ejet  et  saadant  —  fremkom  det  Forslag  at  benytte  hans  Ge- 
malinde Helenas  Halsbaand.  Julian  frabad  sig  det.  «Det 
vilde  være  et  daariigt  Varsel«,  udraabte  han,  »-at  begynde  at 

herske  smykket  med  Kvindepynt« ;  han  nægtede  ogsaa  at  be- 
nytte en  Hests  Pandesmykke  (phalera),  som  man  ogsaa  i  denne 
Forlegenhed  foreslog.  Da  afrev  en  Soldat  af  Petulanternes  (de 
Kaades)  Legion — Maurus  var  hans  Navn;  han  blev  senere  comes 
—  sin  Halskjæde,  hvilken  han  bar  som  Ordenstegn  i  Egenskab 
af  Fanebærer,  og  satte  den  dristig  paa  Julians  Hoved.  Den 
nye  Augustus  lovede  Tropperne  et  Donativ,  som  det  var  Skik 
og  Brug,  hver  Soldat  5  Guldstykker  og  et  Pund  Sølv. 

Julian  vendte  tilbage  til  Slottet  og  lod  Portene  lukke; 
han  aftog  Diademet  og  henfaldt  i  dybe  Tanker.  I  flere  Dage 
lod  han  sig  ikke  se;  man  forundrede  sig  herover  i  Armeen, 
og  denne  Forundring  steg  snart  til  Uro;  man  begyndte  alle- 
rede at  mumle  om  Forræderi  og  Snigmord;  Constantius's  Ven- 
ner, hed  det  sig,  havde  ladet  den  nye  Kejser  snigmyrde  og 
rydde  af  Vejen.  Ved  Udspredelsen  af  dette  løse  Eygte  rejste 
der  sig  paa  ny  en  heftig  Bevægelse  mellem  Soldaterne.  .  De 
forlade  deres  Lejr  med  dragne  Sværd,  storme  til  Kejserpalad- 
set og  tiltvinge  sig  Indgang;  det  kejserlige  Tjenerskab  flygter 
forfærdet  bort.  Indladte  i  Slottet  spørger  man  dem,  hvad  de 
ville.  «Vi  ville  se  vor  Augustus«,  raabe  Soldaterne.  Man 
fører  dem  da  til  det  kejserlige  Kabinet  (Consistorium),  hvor 
de  se  deres  Kejser,  siddende  paa  en  Trone  og  iført  alle  sine 
kejserlige  Prydelser.  Krigerne  nøjes  ikke  med  at  se  paa  deres 
kjære  General  og  Kejser;  i  deres  Glæde  over  at  flnde  ham 
sund  og  uskadt,  hvem  de  antog  for  omkommen  ved  Morder- 
haand,  røre  de  ved  ham,  omfavne  ham,  lægge  sig  over  hans 
brede  Skuldre,  kalde  ham  med  de  ømmeste  Navne,  deres 
«Ven»  og  "Broder«),  og  give  paa  enhver  Maade  deres  Hen- 
givenhed og  Kjærlighed  til  ham  tilkjende.  Med  Heftighed 
fordre  de,  at  han  skal  strafl"e  de  formentlige  Mordere,  Con- 
stantius's Venner,  og  det  er  kun  med  stor  Møje  og  Fare  for 
at  mishage  Soldaterne,  at  Julian  kan  frelse  dem. 

Den  følgende  Dag  stævnede  han  alle  sine  Tropper  til  en 
højtidelig  Forsamling  paa  Marsmarken,  ogsaa  de  Afdelinger, 
som   allerede  før  Oprøret  vare  afmarscherede  under  Sintulas 

Kommando,   men  paa  Efterretningen  om  Katastrofen  i  Paris 
vendte  tilbage  til  denne  By.     Der  var  indrettet  en  Tribune 
for  Kejseren,    prægtig   smykket  med   Faner  og  ørne.     Det 
var  første  Gang  i  sin  Regering  i  Gallien,    at   den  jævne  og 
ligefremme  Julian  optraadte  med  Pomp  og  med  Ceremonier 
tiltalte  sine  Soldater;   før  havde  den  kongelige  Filosof  om- 
hyggelig afholdt  sig  fra  Herskermagtens  Prærogativer..    Han 
stod  et  Øjeblik  tavs  paa  sit  ophøjede  Sæde  og  lod  sit  dybe 
øje  glide  hen  over  den  store  Forsamling*).   Da  han  saa  Glæde 
og  Munterhed  skrevet  paa  alles  Ansigter,    tiltalte   han   sine 
Krigskammerater   med  simple  og  vægtige  Ord.     Han   gjen- 
kaldte  i  deres  Erindring  deres  fælles  Krigsbedrifter,    takkede 
dem  for  deres  Hengivenhed    for   ham    lige    fra   den  Tid,    da 
han,    næsten  kun  en  Dreng,    blev   adopteret  af  dem**),  til 
det  Tidspunkt,    da  han  blev  deres  General  og  Kejser.    Han 
endte   med  disse   betydningsfulde  Ord,    som  sigtede  til  Con- 
stantius's  for  Rigets  Vel  saa  skadelige  Favoritisme:  »Jeg  er- 
klærer for  denne  ;Forsamling,  at  hverken  nogen  civil  Embeds- 
mand (civilis  judex)    eller  Officer  (militiæ  rector)    skal  hæves 
til  nogen  højere  Værdighed  end  den,  hvortil  hans  Fortjeneste 
berettiger  ham,  og  at  den,  som  gaar  i  Forbøn  for  en  uværdig 
Undersaat,  selv  skal  rammes  af  Vanære«. 

Disse  sidste  Ord  bleve  modtagne  med  Jubel  af  Tropperne. 
Den  berømte  petulantiske  og  celtiske  Legion  vilde  strax  prøve 
Kejserens  Ord  og  forlangte,  at  deres  Intendanter  (actuarii), 
hvis  Fortjenester  længe  havde  været  miskjendte,  skulde  ud- 
nævnes til  Provinsstatholdere;  men  Julian  holdt  sit  Ord  be- 
dre, end  man  troede,  og  afviste  dette  utidige  Forlangende; 
Soldaterne  optoge  Afslaget  uden  Nag. 

Loddet  var  nu  kastet,  og  Julian  beredte  sig  til  med 
Mod  og  Klogskab  at  hævde  sin  nye  Værdighed  som  Augu- 
stus.   Dog  foretog  han  sig  ikke  noget  voldsomt  Skridt  mod 


*)  Alte  conteitiplatur  præsentium  vultus. 

')   Vix  dum  adulescens  vestræ  tutelæ  commissns. 

sine  aabenbare  og  hemmelige  Fjender;  han  sikrede  sig  kun 
den  oprørske  General  Lupicinus's  Person;  Decentius  var  flygtet. 
Ogsaa  Florentius  havde  ved  Efterretningen  om  sin  Fjendes 
Ophøjelse  til  Kejser  skyndsomt  forladt  Gallien.  Den  højhjer- 
tede  Julian  var  saa  langt  fra  at  bære  noget  Nag  til  den  Mand, 
der  havde  fornærmet  og  bagvasket  ham  hos  Constantius,  at 
han  endogsaa  stillede  Vogne  til  Kaadighed  for  Florentius's 
Kone  og  Børn,  som  vare  ladte  tilbage,  og  tillod  dem  at  fore 
hans  uhæderlig  erhvervede  Kigdomme  bort  med  sig.  Julian 
hastede  ikke  med  at  underrette  Kejser  Constantius  om  Sol- 
dateroprøret og  sin  egen  Udvælgelse  til  Augustus ;  han  kjendte 
kun  altfor  vel  sin  Fætter  til  at  vente  Mildhed  og  Forsonlighed 
hos  ham.  Først  da  alle  Forberedelser  og  alle  Forsvarsan- 
stalter  vare  trufne,  sendte  han  Pentadius,  sin  Kantsier  (ma- 
gister officiorium),  og  Eutherius,  sin  Hofschef  (cubiculi  præpo- 
situs),  afsted  med  to  Brevskaber,  det  ene  officielt,  det  aiidet 
bestemt  for  Constantius  alene.  I  det  første,  hvori  han  endnu 
kaldte  sig  Cæsar,  indberettede  han  med  samvittighedsfuld 
Nøjagtighed  om  de  Voldsomheder,  hvorfor  han  havde  været  udsat, 
og  det  Tryk,  hvorfor  han  havde  givet  efter.  «Jeg  har  længe 
trodset  disse  rasende  Mennesker.  Først  da  jeg  havde  over- 
bevist mig  om,  at  man  efter  at  have  dræbt  mig  vilde  have 
udnævnt  en  anden  i  mit  Sted,  gav  jeg  efter.  Det  er  det, 
som  jeg  har  gjort;  undersøg,  jeg  beder  Dig,  med  et  gunstigt 
•Øje.  Husk  paa,  at  det  er  nyttigt  for  Riget  som  for  os,  der 
ere  forenede  ved  Blodets  Baand,  at  vi  dele  den  højeste  Magt 
i  Staten.  Mine  Betingelser  ere  følgende.  Af  Din  Mildhed 
vil  jeg  modtage  Prætorpræfekter,  som  udmærke  sig  ved  hæder- 
lig Karakter  og  Fortjenester.  Hvad  Embedsmændene  og  Of- 
ficererne angaar,  er  det  billigt,  at  jeg  udnævner  dem;  thi 
der  er  intet  saa  uklogt  som  at  ansætte  Folk,  hvis  Karakter 
man  ikke  kjender.  Jeg  vil  ikke  tale  som  Kejser,  men  jeg 
véd,  hvor  mange  Gange  Tingenes  slette  Gang  er  bleven  for- 
bedret ved  Enighed  og  gjensidige  Indrømmelser«.     De  sidste 

Ord  indeholdt  en  Antydning  til  Constantius's  vanskelige 
Stilling. 

Det  andet  Brevskab*)  var  affattet  i  en  anden  Tone. 
Ammian  fortæller,  at  det  var  bidende  og  sarkastisk**).  Ingen 
saa  det,  og  det  maatte  ikke  offentliggjeres.  Vi  kunne  slutte 
os  til  dets  Indhold;  uden  Tvivl  har  Julian,  som  nu  kjendte 
sin  Magt  og  vilde  forskrække  Constantius  uden  offentlig  at 
ydmyge  ham,  i  satiriske  Allusioner,  som  den  nyplatoniske 
Filosof  var  en  Mester  i,  givet  det  Had  Luft,  som  han  hem- 
melig havde  baaret  paa  i  20  Aar;  i  tvetydige  Ord  har  han 
uden  Tvivl  advaret  sin  frygtsomme  Slægtning,  at  han  ikke 
skulde  fremskynde  Hævnens  Dag! 

Julians  Sendebud  droge  afsted  i  Begyndelsen  af  Foraaret 
(i  Aaret360).  De  skyndte  sig  ikke  og  traf  derfor  ikke,  som 
de  havde  ventet.  Kejser  Constantius  i  Constantinopel.  Da 
Perserkongen  Sapor  havde  vundet  to  Sejre  ved  Singara  og 
Bezabde  og  underkastet  sig  næsten  hele  Mesopotamien,  havde 
disse  Uheld  endelig  udrevet  Kejser  Constantius  af  hans  theo- 
logiske  Stridigheder:  han  var  brudt  op  mod  Sapor  med  de 
Tropper,  han  havde  kunnet  samle,  idet  han  stadig  haabede 
paa  den  Forstærknings  Ankomst,  som  skulde  støde  til  ham 
fra  Gallien.  Han  var  allerede  fremrykket  til  Cæsarea  i  Cap- 
padocien,  da  han,  i  Stedet  for  at  modtage  Hjælpetropper  af 
Julians  Sendebud,  som  traf  ham  her,  herte  den  uventede 
Nyhed.  Kejseren  greb  Julians  Depeche  med  skjælvende 
Haand  og  blegnede,  da  han  læste  den.  Han  fæstede  et  Blik, 
fuldt  af  Forbitrelse  og  Raseri,  paa  sin  Modstanders  Venner,  og 
uden  at  gjere  noget  videre  Spørgsmaal  eller  høre  nogen  nær- 
mere Forklaring  befalede  han  dem  skyndsomt  at  fjerne  sig. 

Constantius  var  i  en  stor  Forlegenhed.  Julian  stod  bag 
ved  og  Sapor  foran  ham.    Til  hvilken  Side  skulde  han  vende 


Zonaras   sætter   denne   Skrivelse    senere;    denne   Orden   vilde   være 
naturligere,  men  Ammian  er  bedre  underrettet. 
Objurgatoria  et  raordax. 

sig?  Skulde  han  dele  sin  Trone  med  en  Medbejler  eller  af- 
staa  Perserne  en  vigtig  Provins?  Begge  Alternativer  vare 
ham  lige  imod.  1  denne  pinlige  Uvished  og  Vaklen  var  det 
den  overhængende  Fare,  der  bestemte  ham  til  at  drage  mod 
Perserne  og  se  at  vinde  Tid  med  sin  anden  Modstander. 
Uden  at  værdige  Julians  Sendebud  noget  Svar  afsendte  han 
hurtig  Kvæstoren  Leonas  med  et  Brevskab  til  ham,  hvori 
han  med  Bestemthed,  men  uden  Vrede  nægtede  sit  Samtykke 
til  de  galliske  Troppers  Kejservalg;  han  opfordrede  sin  Slægt- 
ning til  i  sin  egen  Sikkerheds  Interesse  at  afstaa  fra  et  fare- 
fuldt Skridt  og  lade  sig  neje  med  den  ikke  ubetydelige  Magt, 
der  var  ham  overdraget.  For  end  videre  at  vise  ham,  at  han 
endnu  betragtede  sig  som  Galliens  Herre,  udnævnte  han  nye  gal- 
liske Embedsmænd  og  gav  Florentius  og  Lupicinus  Efter- 
følgere. Derpaa  satte  han  sig  igjen  i  Bevægelse  mod  Per- 
serne, overskred  Euphrat  og  standsede  forst  i  Edessa  for. her 
at  vente  sin  Fjende.  Imidlertid  tilbagelagde  Leonas  ilsomt 
Vejen  til  Gallien.  Han  traf  Julian  endnu  i  Lutetia  og  blev 
venlig  modtaget  af  ham;  den  egentlige  Avdients  blev  først 
berammet  til  den  følgende  Dag.  I  Løbet  af  Natten  bleve 
alle  Tropperne  kaldte  sammen,  og  den  følgende  Dag  begav 
Julian  sig  til  deres  Forsamlingssted,  besteg  et  Tronsæde,  som 
var  oprejst  her,  og  befalede,  at  Constantius's  Skrivelse  skulde 
oplæses.  Man  oprullede  den  og  begyndte  at  læse;  alle  hørte 
til  med  spændt  Opmærksomhed.  Da  Oplæsningen  kom  til 
det  Sted,  hvor  Constantius  kaldte  tilbage  i  sin  Fætters  Er- 
indring deres  Slægtskab,  den  Godhed,  han  havde  vist  ham  i 
hans  Barndom  og  Ungdom,  og  opfordrede  ham  til  at  lade 
sig  nøje  med  sin  Værdighed  som  Cæsar,  gik  der  en  stærk 
Mumlen  af  Uvilje  gjennem  Forsamlingen.  « Julian !»,  raabte 
man,  «Du  er  Augustus;  saaledes  have  Provinserne,  Soldaterne, 
Statens  Myndighed  villet  det».  «Der  ser  Du»,  sagde  da  Ju- 
lian til  Leonas,  «det  er  ikke  mig,  der  nægter  at  adlyde ». 
Derpaa  bød  han  Leonas  efter  eget  Tykke  at  bringe  sin  Kej- 
ser Svar. 

VIII. 

Det  var  klart,  at  Krigen  stod  for  Døren;  men  den  var 
endnu  ikke  erklæret.  Julian  vilde  nødig  være  den  første  til 
at  drage  Sværdet.  Fra  Lutetia  drog  han  over  Besanfon  til 
Vienne  ved  Ehone,  den  By,  hvor  han  for  5  Aar  siden  havde 
holdt  sit  Indtog  i  Gallien,  og  som  han  nu  betraadte  under 
ganske  forandrede  Forhold.  Her  overvintrede  han,  Tiden  gled 
hurtig  hen  under  muntre  og  glade  Fester;  for  første  Gang 
lod  han  sig  se  i  kejserlige  Prydelser,  med  et  af  Ædelstene 
straalende  kejserligt  Diadem. 

Medens  Julian  tilbragte  de  kolde  Vintermaaneder  i  Vi- 
enne,^ havde  Constantius  efter  nogle  ubetydelige  Fægtninger 
med  sin  Modstander  begivet  sig  til  Syriens  rige  Hovedstad 
Antiochia  for  her  at  lade  den  barske  Aarstid  drage  forbi; 
undervejs  fældede  han  hyklerske  Taarer  over  ødelagte  Byer 
og  forladte  Provinser.  Medens  de  to  Kejsere  gjensidig  iagt- 
toge  hinanden  fra  begge  Yderpunkterne  af  Verdensriget,  ram- 
tes begge  af  et  Tab,  som  endnu  dybere  undergravede  den 
Afgrund,  der  adskilte  dem.  Kejserinde  Helena,  Julians  Ge- 
malinde, hvem  han  aldrig  havde  elsket,  endte  sit  glædeløse 
Liv  i  Gallien;  hendes  Mand  begræd  hende  saa  lidt,  at  hans 
Fjender  senere  kunde  beskylde  ham  for  at  have  forgivet  hende ; 
hendes  dødelige  Levninger  bleve  af  et  Æresfølge  førte  til 
Italien,  til  den  Flaviske  Families  Gravsted  paa  via  Nomen - 
tana  i  Rom  og  nedsatte  ved  Siden  af  Søsteren,  Gallus's  Ge- 
malinde Constantinas,  Støv.  En  dybere  Sorg  for  Julian  var 
hans  Veninde  Kejserinde  Eusebias  Død;  hun  endte  sit  Liv  i 
en  blomstrende  Alder,  Døden  befriede  hende  for  den  Smerte 
at  se  sin  kejserlige  Ægteherre  og  Gjenstanden  for  sin  ømme 
Forkjærlighed  drage  Borgerkrigens  Sværd  mod  hinanden;  men 
Julian  havde  hverken  Tid  eller  Sindsro  til  at  begræde  sit 
Savn.  Den  kritiske  Stilling,  hvori  han  befandt  sig,  optog 
ham  ganske;  han  var  tvivlraadig  og  vaklende.  Skulde  han 
angribe  som  Magnentius,  eller  skulde  han  vente  som  Gallus? 
Paa  Valpladsen    var  Constantin  den  stores  Brodersøn    kold- 

blodig  Og  rolig;  udenfor  den  forlod  Koldblodigheden  ham; 
hans  Sjæl  var  da  i  en  bestandig  Bevægelse.  Da  han 
havde  gjort  alt,  hvad  der  stod  i  hans  Magt,  for  med 
Klogskab  og  Bestemthed  at  sikre  sig  Held  i  den  Kamp,  som 
forestod,  sagte  hans  urolige  og  ængstelige  Indbildningskraft 
at  lafte  Fremtidens  Sier.  Julian  var,  som  mange  store 
Mænd  for  og  efter  ham  have  været  det,  i  høj  Grad  hengiven 
til  Overtro  og  Varsler.  Han  troede  fuldt  og  fast  paa  Ciceros 
bekjendte  Ord:  « Guderne  sende  os  Tegn  og  Varsler  om  de 
kommende  Ting;  hvis  man  tager  fejl  af  dem,  er  det  ikke 
Gudernes,  men  Menneskenes  Skyld«.  Han  tyede  derfor  til 
alle  Slags  magiske  Besværgelser,  til  alle  af  den  devinatoriske 
Kunst  foreskrevne  Midler  for  at  gjætte  Krigens  Udfald  og 
indrette  sig  derefter.  Da  han  frygtede,  at  denne  Adfærd 
skulde  robe  hans  hedenske  Sympathier  og,  naar  den  rygtedes, 
vække  Anstod  i  det  kristne  Gallien  og  skade  ham  i  hans 
daværende  Stilling,  begav  han  sig  Helligtrekongersdag  (6te 
Januar  361)  i  et  højtideligt  Optog  til  Kirken,  og  skjont  han 
forlængst  i  sit  Indre  havde  brudt  med  den  kristne  Religion, 
opsendte  han  dog  her,  for  endnu  at  bevare  Skinnet,  med  hej 
Stemme  en  Bøn  til  de  Kristnes  Gud  for  det  forsamlede  Folk. 
Det  var  ham  nemlig  af  højeste  Vigtighed  at  bevare  Solda- 
ternes Gunst,  som  for  en  stor  Del  vare  Kristne.  I  Følge  den 
samme  Politik  kaldte  han  alle  Ofrene  for  den  arianske  Con- 
stantius's  Forfølgelse,  end  videre  Magnentius's  Soldater,  som 
vare  blevne  afskedigede  for  10  Aar  siden,  under  sine  Faner. 
Vinteren  gik  saaledes  hen  under  ydre  Virksomhed  og 
hemmelig  Angst,  Tia  han  ved  Foraarets  Frembrud  fik  Under- 
retning om,  at  Alamannerne  igj en  havde  forsøgt  et  Indfald  i 
Gallien.  Angriberne  vare  Kong  Vadomarius's  Undersaatter, 
on  Fyrste,  hvem  Julian  havde  hædret  med  sin  Alliance.  Et 
Brevskab  fra  denne  Konge  til  Kejser  Constantius  blev  op- 
snappet, hvori  han  beklagede  sig  for  Kejseren  over  den  nye 
Augustus  og  tilbød  ham  at  befri  Gallien  for  ham.  Et  kort 
og  frygteligt  Krigstog   gjorde   en    hurtig  Ende  paa  Alaman- 


Julianus  Apostatas  Ungdom.  57 

nernes  Indfald;  Vadomarius  blev  taget  til  Fange  og  ført  for 
Julian;  overbevist  om  sit  Forræderi  sendtes  han  til  Spanien 
for  der  at  ende  sit  Liv  i  Forvisning. 

Landet  var  saaledes  igjen  roligt;  men  disse  Begivenheder 
havde  forhejet  Julians  Uro  og  Mistanke  til  Constantius;  han 
vidste,  at  Overgangen  over  Alperne  var  sat  i  Forsvarstilstand, 
og  nærede  en  hemmelig  Frygt  for  at  blive  indesluttet  i  Gal- 
lien og,  afskaaret  fra  det  øvrige  Rige,  blive  et  Bytte  for  Bar- 
barerne. Han  følte,  at  øjeblikket  var  kommet  til  at  handle. 
Denne  Beslutning  blev  yderligere  bestyrket  ved  en  ny  Skri- 
velse fra  Constantius,  som  blev  overbragt  ham  ved  Biskop 
Epictet,  en  af  den  bigotte  Kejsers  Yndlingspræster,  og  var 
adresseret  til  « Cæsar«  Julian.  Den  var  affattet  i  en  stolt 
og  fornærmelig  Tone  og  lovede  den  nye  Augustus  kun  Livet 
som  Løn  for  hans  ubetingede  Underkastelse.  Den  byzantinske 
Historieskriver  Zosimus  beretter ,  at  den  ellers  saa  rolige 
Julian  under  Læsningen  af  dette  uforskammede  Brev  blev  saa 
forbitret  og  tabte  sin  Fatning  i  den  Grad,  at  han  kom  ud  af 
sin  Rolle  og  fortalte  sig  i  disse  Ord:  »Det  tilkommer  ikke 
Constantius  at  tage  vare  paa  mit  Liv,  men  det  er  Guderne, 
jeg  overgiver  denne  Omsorg«  *).  For  sidste  Gang  spurgte 
han  sine  Guder  til  Raads,  og  Varslerne  viste  sig  Dag  for  Dag 
gunstigere.  Et  Drømmesyn  forkyndte  ham  i  fire  smukke 
Hexametre,  som  Ammian  har  opbevaret  os,  hans  Modstander 
Constantius's  Død  paa  en  bestemt  Dag  i  den  kommende  Høst**). 
Efter  endnu  engang  at  have  henvendt  sig  til  Krigsgudinden 
Bellona  og  faaet  gunstigt  Svar  forsamlede  han  alle  sine  Trop- 
per og  spurgte  dem,  om  de  vare  rede  til  at  marschere.  Han 
talte  ikke  om  Krig,   men  kun  om  at  rykke  frem  til  Daciens 


*)  Potius    se  diis  qvam  Constantii    verbis    se    vitamque    suam  perniis- 
surum. 

**)         Kommer  Zeus  til  Vandmandens  brede  Maal,  og  Kronos 
Hen  til  Jomfruens  fem  og  tyvende  Del  sig  nærmer, 
Da  vil  Kejser  Constantius  inden  for  Asiens  Grænser 
Naa  sit  kjære  Livs  forhadte  Ende  med  Smerte. 

Og  Illyriens  Grænser  for  at  bryde  den  Jernring,  man  lagde 
om  Galliens  Grænser.  Opfordringen  lød  i  den  himmelske 
Guds  Navn**).  Soldaterne  besvarede  deres  Kejsers  Opraab 
med  Glædesskrig  og  udraabte,  at  de  vilde  da  for  deres  Gene- 
ral; Galliens  Beboere  tilbøde  ham  alle  deres  Penge  og  deres 
Levnetsmidler. 

En  eneste  Mand,  Statholderen  Nebridius,  som  Julian 
havde  modtaget  af  Constantius's  Haand,  vilde  ikke  bryde  den 
Ed,  han  havde  givet  sin  Herre ;  han  bad  Julian  om  Tilgivelse, 
i  det  han  faldt  paa  Knæ  for  ham  og  kyssede  Fligen  af  hans 
Kaabe ;  da  han  vilde  tage  hans  Haand  for  at  kysse  den,  trak 
Fyrsten  sin  Haand  tilbage  med  de  Ord:  «Min  Haand  er  for 
mine  Venner,  men  Du  kan  begive  Dig  med  Sikkerhed,  hvor 
hen  Du  vil»;  Nebridius  afrejste  øjeblikkelig  til  sine  Godser  i 
Etrurien.  Julian  havde  allerede  truffet  sit  Valg  til  Nebridius's 
Efterfølger;  det  var  hans  Ven  Sallustius,  som  han  havde  be- 
stemt dertil,  og  som  fra  Illyrien,  hvor  han  dengang  opholdt 
sig,  hurtig  var  kommen  for  at  forene  sig  med  ham.  Julian 
lod  ham  tilbage  i  Gallien  i  denne  højtbetroede  Post.  Derpaa 
gav  han  Befaling  til  Opbrud  og  tog  med  sine  Tropper,  der 
beløb  sig  til  lidt  over  20,000  Mand,  delte  i  3  Afdelinger, 
Vejen  mod  Sirmium  i  Pannonien.  Saa  snart  hans  Komme 
rygtedes  paa  den  anden  Side  Alperne,  udbredte  der  sig  stor 
Skræk  og  Bestyrtelse,  og  Frafaldet  blev  almindeligt,  Italiens 
og  Illyriens  Præfekter,  Florentius  og  Taurus,  Aarets  to  Kon- 
suler, den  første  Julians  gamle  Fjende,  toge  før  den  truende 
Fare  ilsomt  Flugten.  Julian  sendte  sin  Satire  efter  dem  og 
benævnede  dem  senere  aldrig  anderledes  i  de  officielle  Akter, 
hvori  paa  denne  Tid  Konsulernes  Navne  tjente  til  Aarstallets 
Betegnelse,  end  »Konsuler  paa  Flugten«.  Julian  havde  ikke 
i  Sinde  at  rykke  ind  i  Italiens  rige  Sletter,  som  vare  ham 
overgivne  uden  Sværdslag.  Det  var  mod  de  raa  Egne,  som 
strække  sig  langs  Floden  Donaus  Bredder,  at  han  nærmede  sig 


*)  Arbitrio  dei  cælestis. 

i  forcerede  Marscher,  snart  dragende  langs  med  Floden,  snart 
indskibende  sig  paa  dens  Bølger.  Overalt  strammede  baade 
Romere  og  Barbarer  til  for  at  see  den  uovervindelige  Kriger 
og  hans  tapre  Soldater,  men  Julian  lod  sig  ikke  opholde; 
med  Utaalmodighed  ilte  han  bestandig  videre  og  spildte  ikke 
en  Dag.  Allerede  stod  han  for  Sirmiums  Mure;  Jovinus  og 
Navitta,  hans  Generaler,  havde  allerede  indfundet  sig  til  det 
befalede  Stævne  paa  dette  Sted.  Byens  Kommandant,  Lucil- 
lianus,  som  paa  en  pralende  og  latterlig  Maade  søgte  at  sætte 
sig  til  Modværge,  blev  overmandet  og  ført  for  Julian,  der 
som  Tegn  paa  Tilgivelse  tillod  ham  at  kysse  hans  Purpur- 
kaabe.  «Hvor  uforsigtigt »,  udraaber  Pralhalsen,  der  var  kom- 
men sig  af  sin  Skræk  og  var  sikker  paa  sit  Liv,  «med  saa 
faa  Tropper  at  vove  Dig  ind  i  et  fjendtligt  Land!«  « Bevar 
Dine  kloge  Kaad  for  Constantius«,  tilkastede  Julian  ham 
bittert,  «jeg  lod  Dig  berøre  Magtens  Sindbillede,  ikke  for  at 
Du  skulde  give  mig  Kaad,  men  for  at  Du  skulde  ophøre  at 
frygte«.  Da  Sirmium  var  i  JuUans  Magt,  underkastede  hele 
Pannonien  sig. 

I  kort  Tid  var  Constantius's  unge,  talentfulde  Modstan- 
der, der  overalt  gik  frem  med  et  glimrende  Held,  bleven 
Herre  over  Halvdelen  af  Riget.  I  Naissus,  en  By  i  Møsien, 
udhvilede  han  sig  og  sine  Tropper  for  en  Stund  at  oppebie 
den  Virkning,  hans  Krigslykke  vilde  gjøre  paa  Kejseren  i 
Antiochia.  Maaske  afventede  ogsaa  her  den  overtroiske  Kri- 
ger den  Dag,  som  hans  mærkelige  Drøm  havde  forudsagt 
ham,  da  Pareen  skulde  overhugge  hans  Medbejlers  Livstraad. 
Jo  længere  han  rykkede  frem,  desto  mere  voxede  hans  Tillid 
til  de  hemmelige  Guder,  som  synlig  begunstigede  ham.  En- 
delig da  han  følte  sig  Herre  over  hele  Occidenten,  da  Ge- 
sandtskaber fra  alle  Punkter  af  Verdensriget,  fra  Italien, 
Makedonien  og  Grækenland  i  Provinsernes  Navn  hyldede  ham 
som  Kejser  og  lovede  ham  Huldskab  og  Troskab  —  da  var 
det,  at  Juhanus  troede  øjeblikket  kommet  til  at  afkaste  den 
Maske,    som    han  saa  længe   og  med   saa  stor  Uvilje  havde 

baaret.  Han  lod  de  lukkede  hedenske  Templer  aabne  paa  ny 
og  opfordrede  til  at  pryde  dem  med  nye  Gaver.  Dette  var 
endnu  kun  Tolerance,  men  han  gik  videre.  Man  saa  ham 
med  egen  Haand  ofre  Hekatomber  til  Guderne.  Rygtet  for- 
talte *),  at  i  den  Nat,  som  gik  forud  for  hans  aabenlyse  Fra- 
fald fra  Kristendommen,  vilde  han  paa  en  højtidelig  Maade 
bryde  med  den  Gud,  som  han  forlod,  og  udviske  den  kriste- 
lige Daabs  Mærke  af  sin  Pande.  Han  nedsteg,  saa  hedder 
det,  i  en  Grav  eller  Grube,  der  foroven  var  bedækket  med 
en  Sigte,  og  lagde  sig  ned  paa  Jorden;  over  hans  ubedækkede 
Legeme  blev  derpaa  udgydt  Blodet  af  et  nylig  fældet  Offerdyr. 
Denne  Ceremoni  kaldtes  Taurobolium  og  var  i  Brug  blandt 
Mithradyrkelsens Tilhængere.  «l  dette  rædsomme  Bad»,  siger 
Kirkefaderen  Gregorius,  « vilde  han  rense  sine  Hænder,  som 
han  troede  urene  og  besmittede,  fordi  de  havde  rørt  ved  det 
ublodige  Offer,  hvorved  vi  blive  delagtige  i  Kristi  Lidelse  og 
Død».  Den  samme  fanatiske  Gregorius,  hvis  Beretning  om 
Julian  maa  behandles  med  den  yderste  Forsigtighed,  fortæller 
om  sin  Fjende,  at  han  i  Indvoldene  paa  det  første  Dyr,  han 
ofrede  til  sine  Guder,  fandt  et  tydelig  formet  Billede  af  et 
Kors,  der  var  omgivet  med  en  Slags  Cirkel  eller  Krone. 

Julians  Frafald,  som  han  saa  længe  havde  overvejet,  frygtet 
og  opsat,  synes  hverken  —  saa  forunderligt  det  end  maa  fore- 
komme os  —  at  have  vakt  Forbavselse  eller  Harme  hos 
Samtiden;  hans  Historieskrivere  have  knap  skjænket  det  nogen 
Opmærksomhed.  Julians  hele  Personlighed  havde  alt  længe 
baaret  det  hedenske  Præg  og  Tilsnit;  dertil  kom,  at  Folkene 
vare  trætte  af  den  bestandige  Strid  og  Splid  i  den  kristne 
Kirke.  Gemytterne  vare  efter  saa  mange  Kampe  blevne  vak- 
lende og  uvisse  og  havde  faaet  Afsmag  for  Kristendommen. 
Maatte  ikke  en  Fyrste,  der  stod  Kirken  fjern,  være  mindre 
at   frygte   end   en  Constantin  eller  Constantius,    der  i  deres 


*)  Gregorius  Nazianus,  Julians  tidligere  Omgangsven  i  Athen,    senere 
hans  bitre  Fjende,  har  paataget  sig  at  berette  det. 

Forfølgelser  paalagde  Kirken  det  utaaleligste  Tyranni?  Kjendte 
man  ikke  Julians  Mildhed,  Maadehold  og  Ædelmodighed,  som 
han  aldrig  fornægtede?  Derfor  gik  dette  betydningsfulde 
Omslag  og  Vendepunkt  hen  uden  Stoj.  Hvis  der  var  Harme 
og  Indsigelse,  var  den  tavs,  skjult  og  kom  ikke  til  Orde. 
Saaledes  kunde  Kejser  Julian  (i  sit  38 te  Brev)  skrive  til  sin 
gamle  Lærer,  Filosofen  Maximus:  «Nu  tilbede  vi  aabenlyst 
og  uden  Frygt  Guderne;  Armeen  deler  vor  Tilbedelse,  og  vi 
ofre  offentlig  talrige  Hekatomber  til  dem  af  Erkjendtlighed 
mod  deres  Velgjerninger  mod  os".  Det  var  ikke  det  eneste 
Brev,  han  skrev.  Han  lod  udgaa  Skrivelser  til  de  store  Byer 
i  Eiget,  hvori  han  anklagede  Constantius  og  søgte  at  retfær- 
diggjøre  sin  egen  Handlemaade.  Det  var  ikke,  fordi  han 
ventede  at  finde  nogen  streng  Dom  hos  Datiden,  som  var 
vant  til  at  se  ærgjerrige  Medbejleres  Partikampe;  men  det 
var  den  kejserlige  Filosof  af  Vigtighed  at  vise  den,  at  hans 
dristige  Foretagende  ikke  stod  i  Misklang  med  det  stoiske 
Ketfærdighedsideal,  han  forfulgte.  Han  vilde  staa  som  en  Vis- 
mand for  Samtid  og  Eftertid,  men  tillige  gjere  den  begribeligt, 
at  et  beskuende  og  indadvendt  Liv  kunde  forenes  med  For- 
dringer paa  Herredømmet  og  Hævn  af  Fornærmelser. 

Disse  Veltalenhedsarbejder,  som  ofte  vare  skarpe  og  bitre, 
gjorde  ikke  Lykke  overalt.  Det  var  især  i  Rom,  den  evige 
Stad,  som  allerede  Ammian  kalder  den,  at  man  optog  dem 
med  Kulde.  Man  fandt,  at  Filosofen  forglemte  sig  selv,  og 
at  Udfaldene  mod  Constantius,  som  ogsaa  strakte  sig  til  Kej- 
ser Constantin  den  store,  overstege  den  rette  Grænse.  Man 
tilraabte  ham  de  skarpe  Ord :  « Vis  mere  Ærbødighed  for  den, 
som  har  gjort  Dig  til  det.  Du  er»).  Disse  Ord  udgik  næppe 
fra  nogen  Godhed  hos  Komerne  for  Constantius,  som  nylig 
havde  hædret  deres  By  med  sit  Besøg,  men  man  felte  sig 
stødt  og  saaret  over,  at  Julian,  der  vilde  gjenindføre  det 
gamle  romerske  Kejserdømme  og  de  romerske  Guder,  ikke 
først  kom  til  deres  By  for  at  ære  de  nationale  Traditioner. 
Man   følte,    og  heri   laa   Hovedaarsagen   til  Fortrydelsen,    at 

Julian  var  Græker,  ikke  Romer,  at  hans  Idealer  og  Forbil- 
leder boede  i  Parthenon,  ikke  paa  Capitolium.  Den  fintdan- 
nede  Julian  vrededes  ikke  over  dette  nationale  Nag.  Tvært 
imod!  Han  gjorde  alt  for  at  udslette  det.  Han  udnævnte 
Romere  til  ansete  Poster.  End  videre,  da  han  hørte,  at  den 
berømte  Stad  led  af  sit  gamle  Onde,  Kornmangel,  og  truedes 
med  Hungersnød,  skaffede  han  ved  kloge  og  energiske  For- 
holdsregler Romerfolket  rigelig  Tilførsel.  Men  det  var  dog 
Athen,  den  græske  Lærdoms  og  Visdoms  Hovedsæde,  han 
viste  den  største  Opmærksomhed.  Til  Athenienserfolket  hen- 
vendte han  sig  i  sin  eleganteste,  mest  udarbejdede  Epistel, 
som  vi  endnu  besidde,  og  som  er  af  stor  Vigtighed  for  Julians 
egen  Historie.  I  dette  fuldendte  Kunstværk  giver  han  en 
nøjagtig  og  omstændelig  Fortælling  af  sine  Ungdoms  Lidelser 
og  Prøvelser.  Man  føler,  at  her  komme  Ordene  fra  Hjertet. 
«Han  vidste«,  siger  Libanius,  «at  Guderne  fordum  selv  vilde 
dømmes  af  Athenienserne;  derfor  tog  han  Erechteus's  Efter- 
kommere til  sine  Dommere«.  Dette  Brev  blev  modtaget  med 
stor  Bevægelse  i  Athens  Skoler,  hvis  Æresmedlem  Julian 
vedblev  at  være.  Da  de  Kristne  i  denne  By  toge  Anstød 
herover,  og  der  opkom  Stridigheder  desangaaende  mellem 
Lærere  og  Disciple,  skyndte  den  kloge  Fyrste  sig  med  at 
sende  et  andet,  som  tilstod  enhver  fri  Religionsøvelse,  for  at 
ikke  de  to  Religioner  endnu,  medens  Constantius  herskede, 
skulde  støde  sammen. 

Medens  Julian  gjenaabnede  Templerne  i  Naissus,  dvælede 
Constantius  endnu  bestandig  i  Antiochia.  Hvis  Constantin 
den  stores  Søn  havde  besiddet  politisk  Klogskab,  vilde  hans 
Opgave  have  været  den  lige  over  for  sin  farlige  Rival  at  give 
Afkald  paa  de  tomme  Trosstridigheder  og  udstede  et  Opraab 
til  alle  Kristne  i  Riget  om  at  forene  sig  mod  deres  fælles 
Fjende;  men  i  Stedet  derfor  spildte  den  af  sin  Almagt  be- 
rusede Kejser  den  kostbare  Tid  med  at  holde  Bispemøder  og 
forfølge  sine  Trosbrødre,  de  radikale  Arianere  og  Orthodoxe. 
Medens   Sukket   lød   allevegne  fra  over  disse  Voldsomheder, 

højtideligholdt  Constantius  sit  3dje  Bryllup  med  en  romersk 
Dame,  Faustina.  I  Foraaret  (361)  brød  han  igjen  op  mod 
Sapor.  Næppe  ankommen  til  Tigris's  Bredder,  fik  han  Efter- 
retning om  Julians  Ilmarscher  og  sejrrige  Fremgang  i  Do- 
naulandene. Dette  Ulykkosbudskab  gjorde  ham  mørk  og 
tavs ,  og  han  vendte  hurtig  tilbage  til  Antiochia  for  at 
drage  mod  sin  Slægtning.  Der  udbredte  sig  Rygter  i  hans 
Armé  om,  at  Kejseren  havde  havt  onde  Drømme  og  sælsomme 
Forvarsler  om  en  nærforestaaende  Død,  og  Constantius's  syn- 
lige Nedslaaethed  og  Modløshed  smittede  Tropperne.  Han 
forlod  snart  Syriens  Hovedstad  for  anden  Gang  for  gjennem 
Lilleasien  at  drage  mod  sin  Modstander,  som  nu  stod  i 
Møsien.  Soldaterne  fulgte  ham  nedslaaede  og  uvillige ;  enhver 
følte,  at  Stillingen  var  forandret,  og  at  Fordelen  var  paa  Julians 
Side.  Den  slaaende  Modsætning  mellem  begge  de  to  Med- 
bejlere sprang  dem  i  øjnene;  den  ene,  den  gamle  Tros  Re- 
præsentant, var  en  ung  Mand  af  jævne  Sæder  og  strenge 
Grundsætninger  og  trods  den  Berømmelse,  hvormed  hans 
Krigsbedrifter  omgave  ham,  beskeden  og  maadeholden;  den 
anden.  Evangeliets  Forsvarer,  ældet  før  Tiden,  omgivet  med 
en  latterlig  Pragt  og  Glimmer,  hovmodig  og  anmassende, 
plettet  af  de  Kristnes  Blod  paa  sine  gyldne  Klæder. 

Constantius  naaede  Tarsus  i  Kilikien  i  de  sidste  Dage  af 
Oktober  Maaned;  her  blev  han  angreben  af  en  let  Feber;  i 
den  Tro,  at  Marschens  Bevægelse  vilde  være  gavnlig,  drog 
han  videre  til  Mopsucrene,  en  lille  By  ved  Foden  af  Bjerget 
Taurus.  Da  han  den  følgende  Dag  vilde  rejse  sig  fra  sit 
Leje,  besvimede  han  og  maatte  hurtig  bringes  til  Sengs. 
Feberen  tog  bestandig  til,  og  hans  Legeme  brændte  som  af 
en  indre  Ild;  det  var  tydeligt,  at  hans  Endeligt  nærmede  sig. 
Ligesom  Faderen  havde  han  opsat  den  kristne  Daab  til  sin 
sidste  Stund  for  at  kunne  overgive  sig  til  sine  Liden- 
skaber med  større  Frihed  og  Ubundenhed.  I  største  Hast 
sendte  man  nu  Bud  efter  Erkebiskoppen  fra  Antiochia,  som 
ogsaa   ankom   i  rette   Tid;    Constantius's  Tanker  vendte  sig 

til  Rigets  Anliggender  og,  idet  tian  ikke  saa  nogen  anden 
Arving  til  Magten  end  hans  Fjende,  nævnte  han  med  døende 
Røst  Julian  som  sin  Efterfølger;  han  udaandede  den  3dje 
November  i  Aaret  361  i  en  Alder  af  45  Aar. 

Saaledes  døde  i  en  armenisk  Landsby  Constantin  den 
stores  sidste  Sen,  midt  imellem  de  Kristnes  Forbandelser  og 
efterladende  sin  Trone  til  en  frafalden.  Medens  Kirkefaderen 
Hieronymus  raat  siger  om  ham :  « Herren  vaager.  Uhyret  dør, 
og  Roligheden  vender  tilbage«,  er  Hedningen  Ammian  mindre 
haard.  « Denne  Fyrste«,  siger  han,  « omdannede  den  simple 
kristne  Tro  til  Kjærlingeovertro*);  han  beskæftigede  sig  mere 
med  at  disputere  om  Spidsfindigheder  end  med  værdig  at 
styre  sit  Rige«.  Constantius's  Yndlinge,  hans  Gildinger  og 
Præster  vare  de  eneste,  der  sørgede  over  hans  Død  og  be- 
græde ham;  de  havde  grundet  deres  Lykke  paa  ham.  Et 
øjeblik  tænkte  Gildingen  Eusebius  paa  at  opstille  en  ny 
Kandidat  til  Tronen;  men  Tiden  hastede,  og  der  fandtes  in- 
gen. Hurtig  bleve  derfor  to  Grever  (comites)  afsendte  til 
Julian  for  paa  én  Gang  at  bringe  ham  Efterretning  om  Kej- 
ser Constantius's  dfldelige  Afgang  og  aflægge  ham  deres  Hyl- 
dingsed. 

Julian  havde  endnu  ikke  forladt  sin  afventende  Stilling 
og  lod  sine  Tropper  nyde  en  Hvile,  som  han  selv  i  sin  Uro 
og  indre  Bevægelse  ikke  smagte;  en  uventet  Begivenhed 
havde  endnu  mere  forhøjet  hans  Uro.  To  illyriske  Legioner, 
som  han  havde  sendt  tilbage  til  Gallien,  fordi  han  ikke  var 
sikker  paa  deres  Troskab,  havde  gjort  Mytteri  paa  Vejen  og 
kastet  sig  ind  i  Aqvileja.  Midt  i  denne  pinlige  Uvished  og 
Ængstelse,  medens  Julians  overtroiske  Aand  i  Følge  sine 
Varsler  og  sine  Drømme,  som  forkyndte  en  mægtig  Mands 
Fald,  bestandig  ventede  sin  Modstanders  Endeligt,  indtraf  de 
kejserlige  Sendebud  fra  østen  med  Efterretning  om  Constan- 

tius's  Død  Og  den  deendes  sidste  Ord.  Oraklet  havde  ikke 
bedraget  Julian,  og  Forsynet  overgav  ham  Verdensriget.  Før- 
end vi  standse  her  ved  dette  vigtige  Vendepunkt  af  hans 
Liv,  maa  den  Beskyldning,  som  hans  Fjender  senere  have 
fremført  mod  ham,  fordi  Constantius's  Død  netop  indtraf  paa 
dén  Tid,  Oraklet  havde  forudsagt  ham  —  at  han  har  ladet 
sin  kejserlige  Fætter  forgive,  afvises  som  usandfærdig,  op- 
digtet og  blottet  for  al  Grund. 

Christian  Stremme. 


UUtorisk  Archir.    1876.    I. 

lier  er  kun  faa  historiske  Begivenheder,  hvorom  Evropas  of- 
fentlige Mening  i  vort  Aarhundredes  første  Halvdel  udtalte 
sig  saa  enstemmig  som  om  de  Katastrofer,  der  førte  den 
ulykkelige  polske  Stat  dens  Undergang  i  Mode.  Man  havde 
det  tragiske  Skuespil  for  -Øje,  at  et  forhen  mægtigt  og  be- 
rømmeligt Folk  blev  svækket  og  splittet,  rigtignok  ved  sine 
egne  Fejl,  og  at  derpaa  tre  havesyge  Naboer  benyttede  sig 
af  denne  Svækkelse  for  med  brutal  Overmagt  at  falde  over 
Ofret,  mishandle,  plyndre  og  tilintetgjøre  det,  uden  nogen 
Fornærmelse  fra  Polens  Side;  til  den  menneskelige  Medfølelse 
med  den  lidende  kom  den  moralske  Harme  over  den  angri- 
bende Vold.  Desuden  saa  navnlig  fra  1830  alle  Evropas 
Liberale  i  Polakkerne  naturlige  Kampfæller  mod  Kejser  Niko- 
laus,  denne  Absolutismens  Støtte  over  hele  Fastlandet.  Hertil 
kom  endnu,  at  Literaturen  var  fuldstændig  behersket  af  pol- 
ske og  polskvenlige  Stemmer;  ja  der  gaves  næsten  ingen  an- 
dre. I  Følge  Fastlandsbureaukratiets  Sædvane  indhyllede  de 
Magter,  der  havde  delt  Polen,  sig  i  dyb  Tavshed;  kun  Fre- 
derik den  store  havde  gjort  en  Undtagelse  og  i  sine  Memoirer 
givet  en  Fremstilling  af  Polens  første  Deling,  hvor  han  paa 
den  for  ham  ejendommelige  Maade  kort  og  tydelig  fremstillede 


*)  Heinrich  von  Sybel:  Deutsche  Rundschau  I,  16 — 35. 

de  afgjørende  Motiver  ved  Begivenheden  og  viste,  at  Kata- 
strofen ikke  var  et  Værk  af  hans  planmæssige  Ærgjerrighed, 
men  en  rask  grebet  Udvej  mod  en  truende  evropæisk  Krig. 
Imod  Frederiks  Sandhedskjærlighed  i  hans  Memoirer  har  der 
i  det  hele  ikke  kunnet  rejse  sig  nogen  begrundet  Tvivl  af 
synderlig  Vægt;  men  i  dette  Tilfælde  sluttede  der  sig  til  de 
anklagende  Stemmer  fra  polsk  Side  egsaa  russiske  Forfattere, 
som  under  den  i  Evropa  almindelig  udbredte  Stemning  holdt 
det  for  en  patriotisk  Pligt  at  vælte  Ansvaret  for  Polens  første 
Deling  fra  deres  Regering  over  paa  Kongen  af  Preussen. 
Som  en  Følge  heraf  blev  Frederiks  Fremstilling  i  vide  Kredse 
erklæret,  om  ikke  for  løgnagtig,  saa  dog  for  ufuldstændig  og 
ensidig. 

I  den  nyere  Tid  er  der  i  flere  Henseender  indtraadt  be- 
tydelige Forandringer  heri.  Rusland  gjælder  efter  Alexander 
IPs  Tronbestigelse  ikke  mere  for  Despotismens  Værn;  de 
politiske  Sympathier  og  Antipathier  fra  1830  gjore  sig  ikke 
mere  i  den  Grad  gjældende,  og,  hvad  der  er  det  vigtigste, 
der  foreligger  nu  et  rigt  Materiale  for  en  virkelig  historisk 
Betragtning.  Vi  vide  nu  langt  bedre  Besked  om  Polens  in- 
dre Tilstande;  Depecher  fra  de  sachsiske  Ambassadører,  fra 
Byen  Thorns  Chargé  d'affaires  og  de  pavelige  Nuntier  ere 
offentliggjorte;  baade  i  St.  Petersborg,  Berlin  og  Wien  ere  Ar- 
chiverne  blevne  aabnede;  tyske  og  polske  Lærde  have  bear- 
bejdet disse  Skatte.  Vi  kjende  de  tre  Stormagters  Handlinger 
og  Bevæggrunde  næsten  Dag  for  Dag,  og  der  er  kun  faa 
Begivenheder  i  den  nyere  Historie,  der  foreligge  for  Efterver- 
denen saa  avthentisk  og  saa  alsidig  som  Polens  første  Deling. 
—  Paa  Grundlag  af  disse  Oplysninger  ville  vi  her  forsøge  at 
give  en  Skitse  af  hin  Begivenhed*). 


•)  Ssolowjoff:  Der  Fall  Polens  (dentsch  von  SpOrer).  Gotha  1865. 
—  Max  Duncker:  Die  Besitzergreifung  von  Westpreuszen  (Zeit- 
schrift  fiir  preuszische  Geschichte.  1872).  —  Adolf  Beer:  Dio 
erste  Theilung  Polens  I -III.     Wien  1873. 

Den  polske  Nationalkarakter  har  til  alle  Tider  med  en 
umiskjendelig  Kraft  udviklet  en  Række  glimrende  Egenskaber; 
en  fremstormende  Tapperhed,  en  urolig  fremadhigende  Ær- 
gjerrighed,  en  stærk  Nationalfølelse ;  ikke  mindre  tydelig  frem- 
træder ved  nærmere  Betragtning  en  let  vakt  Livlighed  og 
Ustadighed  i  Lidenskaberne,  en  stærk  Modtagelighed  for  san- 
selige og  aandelige  Nydelser  og  en  højst  indtagende  Elskvær- 
dighed i  personlig  Omgang.  I  alle  disse  Punkter  have  Po- 
lakkerne en  vis  Lighed  med  Franskmændene,  som  ogsaa  træder 
frem  paa  det  religiøse  Omraade.  Hos  begge  Folk  gaar  Reli- 
gionen hos  den  store  Masse  op  i  de  ydre  Kirkeceremonier, 
som  man  fuldstændig  kan  udføre  uden  at  give  slip  paa  per- 
sonlig Frivolitet  og  fanatisk  Intolerance.  Omvendt  viser  der 
sig  imidlertid  en  gjennemgribende  Forskjel  mellem  de  to 
Folk:  medens  Franskmændene  ere  helt  opfyldte  af  Forestil- 
lingen om  national  Enhed,  Centralisation  og  Krigsdisciplin,  er 
den  personlige  Frihed  Polakkernes  højeste  Ideal,  og  paa  Grund 
af  den  polske  Lidenskabelighed  fremtræder  ogsaa  denne  Stræ- 
ben heftig  og  uden  Maadehold. 

Det  polske  Folk  med  sine  her  skildrede  Egenskaber  havde 
sin  Glansperiode  i  det  femtende  og  sextende  Aarhundrede 
under  det  jagielloniske  Kongehus.  Disse  Regenter  forstode 
med  Kraft  og  Klogskab  at  holde  deres  Undersaatter  sammen, 
navnlig  ved  at  lede  deres  overstrømmende  Kraft  hen  paa 
udenlandske  Erobringer.  I  en  Række  lykkelige  Krige  blev 
Røderusland,  Lillerusland  og  Hviderusland,  Podolien  og  Ukræne 
taget  fra  Russerne,  Vestpreussen  og  østpreussen.  Kurland 
og  Lifland  fra  Tyskerne;  Vestpreussen  og  Lifland  bleve 
Provinser  af  Polen,  østpreussen  og  Kurland  Vasallande.  Der 
var  den  Gang  tre  Nationaliteter  i  Polen;  omtrent  Halvdelen 
af  Indbyggerne  vare  Russere,  tre  Ottendedele  Polakker,  en 
Ottendedel  Tyskere.  Fremdeles  var  der  fra  det  sextende  Aar- 
hundrede fem  Religionsbekjendelser:  der  var  orthodoxe  Græsk- 
Katholiker,  unerede  Græsk  -  Katholiker  (som  anerkjendte 
Paven,  men  beholdt  græsk  Ritus),   Romersk- KathoUker,   Lu- 

theranere  og  Keformerte ;  de  russiske  Undersaatter  vare  Græsk- 
Katholske,  de  tyske  Protestanter.  Under  saadanne  Forhold 
vare  de  jagielloniske  Konger  forstandige  nok  til  at  lade  alle 
Trosbekjendelsers  Ligeberettigelse  kundgjare  paa  flere  Kigs- 
dage  til  Trods  for  hine  Tiders  religiøse  Fanatisme. 

Spørger  man,  hvilken  Forfatning  et  saaledes  sammensat 
Rige  behøvede,  kan  der  ikke  være  Tvivl  om  to  Punkter: 
Regeringen  maatte  have  en  betydelig  Magtfylde  for  at  holde 
det  brogede  Hele  sammen,  og  den  maatte  altid  bruge  sine 
Midler  i  en  maadeholden  og  frisindet  Aand,  naar  ikke  de 
religiøse  og  nationale  Modsætninger  skulde  virke  ødelæggende. 
Begge  disse  Fordringer  bleve  opfyldte  af  Jagiellonerne ,  men 
tilsidesatte  under  deres  Efterfølgere.  Allerede  de  sidste  Fyr- 
ster af  den  gamle  Slægt  kunde  ikke  mere  lægge  Baand  paa 
den  polske  Adels  voxende  Tøjlesløshed.  I  Løbet  af  det  syt- 
tende Aarhundrede  mistede  Kronen  efterhaanden  hele  sin 
Magt,  og  Arvefølgen  blev  sat  til  Side;  Stæderne  bleve  be- 
røvede deres  politiske  Rettigheder,  og  Bønderne  kom  under 
et  trykkende  Livegenskab.  Adelen  var  almægtig  lige  over  for 
de  andre  Stænder;  men  den  forstod  ikke  at  bruge  denne  Al- 
magt til  at  skabe  en  fast  national  Regering.  Enhver  Adels- 
mand optraadte  som  en  suveræn  Fyrste,  sprængte  efter  Be- 
hag Rigsdagen  ved  sit  liberum  veto,  og,  hvad  der  var  det 
værste,  han  ansaa  sig  i  Kraft  af  sin  suveræne  Uafhængighed 
ogsaa  for  berettiget  til  at  slutte  Forbund  med  en  fremmed 
Nabomagt  og  modtage  Subsidier  af  don.  I  det  gamle  tyske 
Rige  var  der  300  suveræne  Stater,  i  det  gamle  Polen  200,000. 
Saaledes  opløstes  Staten,  Landsforræderi  gjaldt  for  den  vig- 
tigste Frihedsrettighed,  og  de  fremmedes  Indblanding  blev 
stadig.  Fra  Midten  af  det  syttende  Aarhundrede  beroede  det 
kun  paa  den  faktiske  Magt,  hvilke  Dele  af  Landet  der  skulde 
annekteres  af  fremmede  Stater,  og  hvilke  Naboer  der  skulde 
udøve  en  herskende  Indflydelse  i  Polen.  Fra  den  Tid  af  blev 
der  i  Løbet  af  100  Aar  lagt  mindst  sex  Delingsplaner,  og 
ved  to  af  disse  Planer  vare  selve  de  polske  Konger  medskyl- 

dige;  ved  at  bortgive  enkelte  Landsdele  vilde  de  nemlig  kjøbe 
de  fremmedes  Hjælp  til  at  gjenoprette  Kongemagten  i  Resten 
af  deres  Lande. 

Under  saadanne  Tilstande  havde  de  undertvungne  rus- 
siske og  tyske  Lande  naturligvis  kun  ringe  Lejlighed  til  at 
føle  nogen  velsignelsesrig  Virkning  af  polsk  Statsliv  og  derved 
at  smelte  inderlig  sammen  med  deres  Herrer.  Den  polske 
Regerings  Svaghed  kunde  dog  maaske  have  ydet  dem  den 
Fordel,  at  de  uden  at  forstyrres  af  en  stærk  Centralisation 
kunde  indrette  deres  Forhold  efter  eget  Forgodtbefindende; 
men  ogsaa  dette  blev  forhindret,  især  paa  Grund  af  religiøse 
Stridigheder.  Ved  Udgangen  af  det  sextende  Aarhundrede 
havde  Jesuiterne  en  overvejende  Indflydelse  i  Polen,  og  som 
i  Madrid  saaledes  blev  det  ogsaa  i  Warschau  Politikens  For- 
maal  at  lade  alle  Statens  Kræfter  tjene  den  romerske  Kirke 
og  føre  en  Krig  paa  Liv  og  Død  mod  Kjættere  hjemme  og 
ude.  I  dette  øjemed  indviklede  man  sig  i  langvarige,  uheld- 
svangre Krige  med  Rusland  og  Sverige,  og  i  selve  Polen  bleve 
Dissidenter  af  alle  Trosbekjendelser  udelukkede  fra  højere 
Embeder  og  i  øvrigt  trykkede,  lutherske  Kirker  ødelagdes, 
græsk- katholske  Menigheder  forvandledes  til  romersk-katholske. 
Man  kan  ikke  undre  sig  over,  at  de  russiske  saa  vel  som  de 
tyske  Undersaatter  stadig  følte  sig  fremmede  for  den  her- 
skende Nation  og  bestandig  med  Længsel  saa  hen  til  deres 
Stammefæller  og  Trosfællerhinsides  Rigets  Grænse,  ligesom  ogsaa 
disse,  skjont  der  var  gaaet  over  et  Aarhundrede  efter  ved- 
kommende Landsdeles  Erobring,  stedse  stærkere  og  stærkere 
tænkte  paa  at  tage  dem  tilbage.  Samtidig  hermed  sank  Po- 
lens Magt  dybere  og  dybere;  Lifland  blev  afstaaet  til  Sverige, 
Lillerusland  kom  igjen  under  Czarens  Herredømme,  og  for 
Østpreussens  Vedkommende  afrystede  Kurfyrst  Frederik  Vil- 
helm af  Brandenburg  1657  den  polske  Lenshøjhed.  Efter  al 
Sandsynlighed  vilde  den  saaledes  udadtil  formindskede  og  i 
sit  Indre  opløste  Stat  være  bleven  sønderlemmet,  længe  før 
den  blev  det,  hvis  ikke  en  ejendommelig  Omstændighed  havde 

forhalet  denne  Sønderlemmelse,  .  en  Omstændighed,  der  rig- 
tignok aldeles  ikke  skyldtes  polsk  Kraft  og  Selvstændighed. 
Polen  blev  foreløbig  ikke  delt  mellem  Nabostaterne,  fordi  den 
ene  af  disse,  Kusland,  udviklede  sig  saa  kraftig,  at  den  blev 
stærk  nok  til  at  tage  Polen  under  sin  Beskyttelse  alene  lige 
over  for  alle  andre.  Under  den  store  nordiske  Krig  med 
Karl  XII  var  det  kun  russisk  Hjælp,  der  holdt  Avgust  II  paa 
Tronen ;  i  sexten  Aar  holdt  russiske  Garnisoner  Landet  besat, 
og  1736  blev  Avgust  III  valgt  under  Beskyttelse  af  russiske 
Bajonetter;  den  russiske  Ambassadør  i  Warschau  var  den 
polske  Politiks  almægtige  Leder,  og  en  stor  Del  polske 
Adelsmænd  stode  bestandig  i  russisk  Sold.  Der  fandtes 
nu  ganske  vist  enkelte  fremragende  Polakker,  som  følte  Til- 
standens Usselhed  og  erkjendte  Grunden  dertil,  f.  Ex.  de  rige 
og  mægtige  Brødre  Czartoriski,  som  Aar  1752  i  Forening 
med  Kongen  og  Ministeren  Grev  Briihl  drøftede  en  Plan  til 
at  styrke  Kongemagten ;  men  da  de  kort  efter  kom  i  en  pri- 
vat Strid  med  Briihl,  gik  de  frem  paa  den  polske  Adels  sæd- 
vanlige Maade:  de  sluttede  et  Forbund  med  den  russiske 
Regering  eller  med  andre  Ord:  de  arbejdede  i  St. Petersborg 
paa  Kong  Avgusts  Afsættelse.  Under  saadanne  Omstændig- 
heder ansaa  man  sig  i  Rusland  allerede  for  Herre  over  hele 
Landet  og  havde  slet  ingen  Lyst  til  at  afstaa  noget  deraf  til 
en  tredje  Magt.  «Evropa»,  sagde  de  russiske  Ministre,  «er 
vant  til,  at  Polens  Regering  ledes  fra  St.  Petersborg«. 

Saaledes  stode  Sagerne,  daKaterinall  1762  besteg  Rus- 
lands Trone.  Det  er  almindelig  bekjendt,  hvor  ærgjerrig  denne 
Kvinde  var;  hvorledes  hun  stræbte  efter  at  bringe  to  Ver- 
densdele under  sit  Herredømme  eller  dog  under  sin  Indfly- 
delse, og  hvorledes  hun  fremfor  alt  stræbte  at  spille  en  stor 
Rolle  i  Vestevropas  Anliggender.  Polen  skilte  hende  fra  Ev- 
ropa;  altsaa  maatte  hun  skaffe  sig  Fodfæste  i  Polen.  Det 
virksomste  Middel  hertil  havde  nu  været  ligefrem  at  gjøre 
Polen  til  en  Provins  af  Rusland;  men  var  Evropa  end  vant 
til,   at  Polens  Regering  lededes  fra  St.  Petersborg,   var  det 

dog  tillige  vant  til,  at  der  fandtes  en  polsk  Regering,  og 
Katerina  maatte  indse,  at  en  Tilintetgjerelse  næppe  vilde 
lykkes  uden  Indblanding  af  Nabostaterne.  Hendes  Stræben 
gik  derfor  foreløbig  kun  ud  paa  at  bringe  den  polske  Rege- 
ring i  en  bestandig  større  Afhængigbed  og  lade  den  polske 
Stat,  der  vedblev  at  føre  en  Skintilværelse,  tjene  hendes  poli- 
tiske øjemed.  Derfor  vilde  hun  efter  Avgust  IH's  Død  ikke 
lade  nogen  fremmed  Fyrste  bestige  Polens  Trone;  hun  vilde 
have  en  indfødt  Adelsmand  af  dem,  der  stode  i  russisk  Sold, 
til  Konge  og  havde  hertil  udset  en  Neveu  til  Czartoriskierne, 
hendes  tidligere  Elsker,  Stanislaus  Poniatowski.  Hun  vilde  i 
det  hele  have,  at  Adelens  Anarki  i  Polen  skulde  vedblive, 
for  til  enhver  Tid  at  være  sikker  paa  Landets  fuldstændige 
Svækkelse;  for  øvrigt  var  baade  hun  og  især  hendes  Minister 
Panin  tilbøjelige  til  at  tilstede  enkelte  Reformer  i  det  indre 
for  i  paakommende  Tilfælde  at  have  en  nyttig  Vasal  i  Polen. 
Den  Maade,  hvorpaa  Katerinas  egne  Sager  dengang  stode 
i  Rusland,  virkede  fremdeles  til  at  stemme  hendes  ønsker  i 
samme  Retning.  Hun  havde  styrtet  sin  kejserlige  Ægtefælle, 
udelukket  sin  Søn  fra  Tronfølgen  og  uden  mindste  Retskrav 
selv  besteget  Tronen.  I  de  første  Aar  var  hendes  Herre- 
dømme derfor  meget  usikkert.  Det  nærmeste  Middel  til  at 
vinde  Popularitet,  glimrende  Krigsberømmelse,  var  hun  for 
øjeblikket  udelukket  fra,  da  Rusland  efter  Syvaarskrigens 
Anstrengelser  trængte  til  Ro.  Saa  meget  mere  ønskede  hun 
ellers  at  foretage  sig  noget  populært,  og  da  Forestillingerne 
om  Nation,  Stat  og  Kirke  efter  russiske  Forestillinger  uden 
videre  falde  sammen,  kunde  hun  ikke  finde  noget  virksom- 
mere Middel  hertil  end  at  forhindre  Undertrykkelsen  af  de 
græske  Katholiker  i  Polen.  Saa  utrolig  det  end  lyder,  havde 
de  polske  Magthaveres  Fanatisme  endnu  i  de  sidste  Aartier 
paa  ny  indskrænket  og  til  Dels  helt  ophævet  Dissidenternes 
Rettigheder;  en  Rigsdagsbeslutning  af  1716  forbød  dem  at 
bj'gge  nye  Kirker  og  paabød  Nedriveisen  af  de  efter  Aar  1632 
opførte;    en  Beslutning  af  1717  spærrede  dem  Adgangen 

at  blive  Landbud,  Dommere  og  Medlemmer  af  Kegerings- 
kommissioner.  De  græske  Katholiker  henvendte  sig  til  Peter 
den  store,  der  traf  Forberedelser  til  en  bevæbnet  Indskriden, 
men  døde  uden  at  faa  den  iværksat.  Nye  Beslutninger  af 
1733  og  1736  bekræftede  de  førnævnte  og  udelukkede  endda 
Dissidenterne  fra  Senatet  og  for  Fremtiden  fra  alle  Æres- 
poster. Aar  1763  indløb  der  til  Katerina  en  Klage  fra  den 
græske  Biskop  i  Mohilew,  Koniski,  over  at  150  Sogne  i  hans 
Bispedømme  med  Vold  vare  romaniserede  af  polske  øvrig- 
heder. Kejserinden  besluttede  i  det  mindste  at  skaffe  Dissi- 
denterne nogle  af  deres  gamle  Rettigheder  tilbage  og  derved 
paa  én  Gang  sikre  sig  deres  stadige  Hengivenhed  og  fylde 
det  russiske  Folk  med  taknemlig  Begejstring.  Netop  ved 
samme  Tid  blev  KongAvgust  angreben  af  sin  sidste  Sygdom ; 
inden  kort  Tid  kunde  man  vente  et  nyt  Kongevalg,  hvorved 
alle  Evropas  Magter  vilde  have  et  Ord  med  at  sige;  derfor 
henvendte  Katerina  sig  i  Foraaret  1763  med  Forespørgsler 
nærmest  til  Wien  og  Berlin  for  at  sondere  Stemningen  og 
muligvis  at  vinde  fælles  Grund  og  fast  Støtte  for  diplomatiske 
Forhandlinger.  Den  Modtagelse,  hendes  Forespørgsel  fik  ved 
de  to  Hoffer,  blev  afgjørende  for  Polens  og  Evropas  Skæbne 
i  de  nærmeste  Aartier;  den  var  tillige  karakteristisk  for  de 
to  tyske  Regeringer. 

I  Wien  var  man,  siden  Peter  HI  havde  trukket  sig  til- 
bage fra  Forbundet  med  Østerrige,  i  det  hele  uvillig  stemt 
mod  Rusland;  desuden  nærede  Kejserinde  Maria  Theresia  en 
vis  religiøs  Medfølelse  for  de  katholske  Polakker.  Men  paa 
den  anden  Side  var  man  i  høj  Grad  bange  for  aabenlyst  at 
træde  op  imod  den  mægtige  Katerinas  ønsker,  hvor  gjerne 
man  end  selv  havde  set  en  sachsisk  Prins  paa  Polens  Trone. 
Resultatet  blev,  at  man  gav  et  gnavent,  undvigende  Svar. 

Ganske  anderledes  bar  Frederik  H  sig  ad.  Denne  kraf- 
tige og  klare  Statsmand  havde  mange  Fejl,  men  aldrig  den 
ikke  at  kunne  tage  en  Beslutning.  Han  delte  Katerinas  Øn- 
ske om,    at  Polen  raaatte  vedblive  at  være  svagt;    paa    den 

anden  Side  indsaa  han  vel,  at  det  kunde  blive  i  høj  Grad 
betænkeligt  for  ham,  naar  Ruslands  Magt  voxede  i  et  umaa- 
deligt  Omfang  og  det  for  bestandigt  satte  sig  fast  i  Polen. 
Desuagtet  vaklede  han  ikke  et  -Øjeblik.  Efter  Syvaarskrigens 
frygtelige  Lidelser,  Farer  og  Anstreagelser  nærede  han  ingen 
anden  Tanke  end  at  skaffe  sin  haardt  prøvede  Stat  en  varig 
Fred ;  hertil  behøvede  han  en  mægtig  Alliance ;  men  i  øster- 
rige hadede  man  ham  dødelig;  i  Frankrige  betragtede  man 
ham  med  Kulde  og  Uvilje;  med  England  var  det  kommet  til 
et  afgj ørende  Brud;  der  var  altsaa  kun  Eusland  tilovers,  og 
uden  Forbehold  greb  han  den  Haand,  der  blev  rakt  ham.  I 
Avgust  1763  foreslog  han  Kejserinden  en  blot  og  bar  defensiv 
Alliance,  men  erklærede  sig  beredt  til  at  optage  en  Artikel 
angaaende  Polen  i  Overensstemmelse  med  Ruslands  -Onsker. 
Allerede  tidligere  havde  han  skrevet,  at  han  ønskede  en  Po- 
lak til  Konge  i  Polen,  men  overlod  Valget  af  den  enkelte 
Person  aldeles  til  Kejserinden.  I  St.  Petersborg  udarbejdede  man 
derpaa  det  preussiske  Udkast  mere  i  det  enkelte  og  tilføjede 
sex  Artikler  og  enkelte  hemmelige  Bestemmelser,  hvori  man 
fastsatte  Valget  af  en  indfødt  til  polsk  Konge,  Opretholdelsen 
af  liherum  veto,  det  vil  sige  det  adelige  Anarki,  Understøttelse 
af  Dissidenterne  samt  for  Sveriges  Vedkommende  en  fælles 
Optræden  mod  enhver  Forfatningsreform.  Frederik  gjorde 
ingen  Indvendinger,  men  lod,  efter  at  Avgust  III  var  død  i 
Oktober  1763,  Overenskomsten  undertegne  den  Ilte  April 
1764.  For  øvrigt  havde  Lutheranerne  i  Vestpreussen  hen- 
vendt sig  med  Bøn  om  Beskyttelse  til  ham  ligesom  den 
græske  Biskop  af  Mohilew  til  Katerina. 

I  Wien  opstod  der  et  ikke  ringe  Røre  over  Preussens  og 
Ruslands  Forbund,  og  man  frygtede  strax>  at  begge  Lande 
vilde  tilegne  sig  polske  Provinser.  Den  østerrigske  Minister, 
Fyrst  Kaunitz,  mente,  at  en  Deling  af  Polen  var  en  slem 
Ting;  hvis  den  indtraadte,  maatte  Ø'sterrige  ogsaa  have  sin 
Del,  men  tillige  stille  den  Betingelse,  at  det  enten  fik  Schle- 
sien  tilbage  eller  sikker  Exspektance  paa  Baiern.     Disse  Be- 

kymringer  vare  utidige.  1  St.  Petersborg  vilde  man  ikke  have 
nogen  Deling  af  Polen,  men  en  forstærket  Indflydelse  paa 
den  hele  Stat.  Frederik  II  tænkte  heller  ikke  paa  nogen 
Landudvidelse,  men  gav  foreløbig  Polen  til  Pris  for  Russerne 
for  ved  en  Alliance  med  Rusland  at  sikre  sit  Land  en  fast 
Fred.  Han  lod  Katerina  skalte  og  valte  i  Polen,  afslog  be- 
stemt hendes  oftere  gjentagne  Opfordring  til  ogsaa  at  lade 
Tropper  rykke  ind  og  raadede  hende  bestandig  til  Maadehold, 
for  at  ikke  Polen  skulde  blive  drevet  til  det  yderste  og  Ud- 
landet saaledes  faa  en  Anledning  til  at  skride  ind,  hvorved 
Evropas  Forhold  kunde  forvikles.  Vel  havde  han  tidligere 
engang  som  Kronprins  udtalt,  at  hans  Stat  behøvede  Vest- 
preussen for  at  forbinde  ^'stpreussen  med  Brandenburg,  en 
Udtalelse,  hvis  Rigtighed  et  Blik  paa  Landkaartet  maatte  vise; 
men  i  Aaret  1764  tragtede  han  ikke  efter  Vestpreussen.  Da 
Grev  Panin  vilde  give  den  preussiske  Ambassadør  Udsigt  til 
en  Landerhvervelse  som  Løn  for  Kongens  mulige  Anstren- 
gelser i  Ruslands  Interesse,  gav  Frederik  Ambassadøren  Ordre 
til  at  bringe  Russerne  fra  saadanne  Tanker,  som  kun  vilde 
have  en  evropæisk  Forvirring  til  Følge.  Hvad  han  havde 
for  øje  ved  sit  Forbund  med  Rusland,  var  ene  og  alene  at 
sikre  Freden. 

Imidlertid  gik  Sagerne  i  Polen  deres  Gang  efter  Kata- 
rinas ønske;  Polakkerne  aabnede  hende  selv  Vejen.  Paa  Op- 
fordring af  Czartoriskierne  rykkede  et  russisk  Troppekorps 
paa  10,000  Mand  ind  i  Polen,  besatte  Warschau,  besejrede 
fuldstændig  Modpartiets,  de  saakaldte  Patrioters,  Anstrengelser, 
og  under  russisk  Beskyttelse  blev  Stanislaus  Poniatowski  den 
1ste  September  1764  enstemmig  valgt  til  Konge.  Efter  saa- 
ledes at  være  blevne  Herrer  i  Polen  ved  Russernes  Hjælp 
tænkte  Czartoriskierne  paa  at  omdanne  Forfatningen,  tilveje- 
bringe en  ordnet  Forvaltning,  styrke  Kongemagten  og  slut- 
telig med  alle  mulige  Komplimenter  følge  Russerne  igjen  til 
Dørs.  Den  russiske  Ambassadør  Keiserlingk,  som  ikke  ret 
forstod  Polsk,  lod  nogle  Beslutninger  i  denne  Retning  passere; 

men  han  dade  snart,  og  hans  Efterfølger,  Fyrst  Repnin,  var 
vel  inde  i  de  polske  Forhold,,  for  øvrigt  en  energisk,  men 
barsk  og  brutal  Mand,  der  nærede  dyb  Foragt  for  de  splid- 
agtige og  bestikkelige  Polakker.  Da  nu  Czartoriskierne  frem- 
kom med  Forslag  om  Afskaffelse  af  liherum  veto  og  tillige 
vægrede  sig  ved  at  give  Dissidenterne  fuldstændig  Ligeberet- 
tigelse, nedlagde  han  under  heftige  Trusler  den  stærkeste 
Indsigelse  mod  en  saadan  Adfærd  og  opfordrede  alle  Czartori- 
skiernes  Modstandere  til  under  hans  Beskyttelse  at  rejse  sig 
mod  dem.  Det  var  saaledes  intet  Under,  at  Dissidenterne, 
som  altid  havde  kaldt  Eusland  og  Preussen  til  Hjælp,  kom  i 
Bevægelse  og  efter  polsk  Skik  og  Brug  dannede  Konfødera- 
tioner mod  Regeringen ;  men  det  var  rigtignok  uden  Exejnpel, 
at  Czartoriskiernes  ivrige  Fjender  ved  Kongevalget,  Patrio- 
terne Branicki,  Radziwil  og  Mokranuski,  hvem  Russerne  den- 
gang havde  udplyndret  og  mishandlet  paa  alle  mulige  Maa- 
der,  nu  som  konservative  Opretholdere  af  de  gamle  Adels- 
rettigheder  og  liberum  veto  lydelig  jublede  over  Brudet  mellem 
Repnin  og  Czartoriskierne,  samlede  sig  om  Ambassadøren, 
toge  mod  Penge  af  ham  og  efter  hans  Anvisning  ligeledes 
indgik  Konføderationer.  Under  Repnins  Ledelse  sluttede  de 
smaa  Foreninger  sig  derpaa  sammen  i  Radom  til  en  stor 
Generalkonføderation.  Da  dernæst  ogsaa  Kong  Stanislaus 
kom  i  Strid  med  sine  Onkler  og  paa  Grund  af  sit  udsvæ- 
vende Liv  var  i  Pengenød,  af  hvilken  han  ikke  kunde  redde 
sig  undtagen  ved  russiske  Subsidier,  tiltraadte  ogsaa  han  den 
store  Konføderation,  og  dens  Sejr  var  nu  sikret.  De  enkelte 
Punkter  i  deres  Program  skulde  nu  have  lovlig  Form;  først 
blev  liherum  veto  bekræftet  under  enstemmig  Jubel;  men  i 
Dissidentsagen  skiltes  Partierne  igjen.  Patrioterne  modsatte 
sig  Repnins  Fordringer  med  samme  Fanatisme  som  tidligere 
Czartoriskierne,  og  en  dyb  Harme  og  Forbitrelse  udbredte  sig 
over  hele  Landet.  Man  havde  ivrig  sluttet  sig  sammen  om 
ham  for  at  hjælpe  ham  til  at  ødelægge  Polen;  men  mod  den 
hellige  Kirkes  Bud    at   give  Kjættere   politiske   Rettigheder, 

det  kunde  ingen  bekvemme  sig  til.  Den  mest  veltalende 
Farer  for  Modstanden,  Biskop  Soltyk  af  Krakau,  kom  engang 
hemmelig  til  Repnin  og  lovede  i  Stilhed  at  virke  for  Dissi- 
denterne; kun  maatte  Ambassadøren  tillade  ham  offentlig  at 
tale  imod  dem.  Kong  Frederik  II  advarede  Kejserinden;  gaa 
ivrig  han  end  havde  stemt  for  at  opretholde  det  politiske 
Anarki,  saa  farlig  forekom  den  religiøse  Gjæring  ham ;  han  bad 
indstændig  Katerina  om  at  lade  sig  nøje  med  nogle  ubety- 
delige Indrømmelser  til  Dissidenterne;  men  hun  holdt  fast 
ved  sin  Beslutning,  og  Repnin  gik  frem  med  aabenbar  Vold. 
Soltyk  og  tre  andre  Partihøvdinger  bleve  fængslede,  førte  til 
Wilna  og  derfra  til  Kaluga,  flere  Opponenters  Godser  bleve 
brandskattede  og  de  Konfødereredes  Forsamlingssal  omgiven 
med  russiske  Soldater.  Dermed  var  Modstanden  brudt;  Kon- 
føderationen gik  ind  paa  Dissidenternes  Ligeberettigelse,  sluttede 
en  Alliance  mellem  Polen  og  Rusland  og  stillede  derved 
Statens  Grundlove  under  Ruslands  Garanti,  eller  med  andre 
Ord  den  gav  Rusland  formelig  Ret  til  at  blande  sig  ind  ved 
enhver  polsk  Forfatningsreform.  Den  5te  Marts  1768  blev 
det  skæbnesvangre  Aktstykke  undertegnet;  Konføderationen 
opløste  sig  nu,  og  de  regelmæssige  Øvrigheder  traadte  igjen 
i  Virksomhed.  De  Maal,  som  Hofferne  i  St.  Petersborg  og  Ber- 
lin havde  sat  sig  ved  deres  Forbund  1764,  vare  naaede,  og 
Repnin  gav  de  russiske  Tropper  Befaling  til  at  forlade  polsk 
Grund. 

Men  det  skulde  gaa  ganske  anderledes.  Frederik  II  havde 
havt  al  Grund  til  at  advare  Kejserinden  mod  at  opflamme 
den  religiøse  Lidenskab  i  Polen;  det  var  netop  fra  den,  at 
en  Brand  udgik,  der  bragte  forfærdeligt  Uheld  over  Polen  og 
snart  truede  hele  Evropa  med  uoverskuelige  Farer.  To  modige 
Mænd,  Pulawski  og  Krazinski,  der  vare  i  højeste  Grad  op- 
rørte over  de  Rettigheder,  man  havde  tilstaaet  Kjætterne, 
dannede  i  Bar  i  Podolien  en  Konføderation  til  en  hellig 
Krig  for  Kirkens  Enhed  og  Renhed.  Deres  Fane  var  smyk- 
ket med  Krucifixet,  Feltraabet  var  « Jesus,  Maria«;  Munkene 

kaldte  de  troende  til  Vaaben  i  Stæder  og  Landsbyer;  ingen 
Dissident  eller  Jøde  fik  Adgang  til  de  hellige  Skarer.  Over- 
alt sluttede  den  katholske  Befolkning  sig  til  de  Konfødererede ; 
»egentlig  er  hele  Polen  konfødereret«,  skrev  den  preussiske 
Ambassadør  til  sin  Konge.  Allevegne  hørte  man  heftige 
Forbandelser  mod  den  usle  Stanislaus  Poniatowski,  der  havde 
ladet  sig  bruge  som  et  Værktøj  for  Kjætternes  Sag;  hans  Af- 
sættelse var  noget,  de  Konfødererede  fuldt  og  fast  havde  besluttet. 
Den  ulykkelige  Konge  saa  ingen  anden  Udvej  til  sin  person- 
lige Frelse  end  bestandig  at  slutte  sig  nærmere  til  Rusland 
og  bad  Repnin  indstændig  om  paa  ny  at  lade  de  russiske 
Tropper  rykke  ind  og  forstærke  dem.  Der  kom  da  ogsaa  i 
alt  omtrent  16,000  Mand,  og  en  ulyksalig  Krig  begyndte  i 
de  sydlige  Dele  af  Landet.  Den  største  Del  af  Russerne 
maatte  dække  Warschau  og  passe  paa  de  kun  lidt  paalidelige 
polske  Linieregimenter;  der  kunde  saaledes  stadig  kun  sendes 
nogle  smaa  Kolonner  ud  mod  Oprørerne,  og  om  de  end  sej- 
rede i  hver  enkelt  Fægtning,  vare  de  ikke  stærke  nok  til  at 
undertvinge  Landet  fuldstændig  og  bringe  Ro  til  Veje.  De 
Konfødereredes  Masse  var  mellem  8,000  og  16,000  Ryttere, 
løse  Bander  uden  Disciplin  og  Sammenhæng;  Mandskabet 
blev  hos  Føreren,  saa  længe  den  enkelte  Soldat  fandt  for 
godt,  og  enhver  Fører  gjorde  paa  egen  Haand,  hvad  der  ly- 
stede ham.  Fra  begge  Sider  førtes  Kampen  med  den  vildeste 
Grusomhed ;  Fangerne  pintes  til  Døde ;  man  skaanede  hverken 
Modstandernes  Person  eller  deres  Ejendom.  Og  det  varede 
ikke  længe,  førend  der  kom  nye  Forviklinger  til.  Konfødera- 
tionens Høvdinger  havde  fra  Begyndelsen  henvendt  sig  med 
indstændige  Bønner  om  Hjælp  til  -Østerrige  og  Frankrige, 
Paven  og  Sultanen.  Flere  Maaneder  igjennem  vare  disse 
Bønner  spildte,  fordi  ingen  var  særlig  ivrig  for  at  kaste  Strids- 
handsken til  det  russisk -preussiske  Forbund.  Imidlertid  var 
der  en  levende  Medfølelse  for  deres  Sag  baade  i  Rom  og  i 
Wien,  og  for  hvert  Fremskridt,  de  russiske  Tropper  gjorde  i 
det  sydlige  Polen,   voxede   ogsaa  i  Constantinopel  Misstem- 

ningen  og  Skinsygen.  Da  nu  engang  Russerne  ved  ivrig  at 
sætte  efter  en  Afdeling  af  Konfødererede,  som  de  havde  slaaet, 
trængte  ind  over  den  tyrkiske  Grænse,  og  den  lille  By  Balta 
under  den  vedvarende  Kamp  gik  op  i  Flammer,  tabte  Forten 
pludselig  Taalmodigheden,  og  med  uventet,  resolut  Bestemt- 
hed erklærede  Sultanen  i  Oktober  1768  Rusland  Krig,  fordi 
han,  som  det  hed  i  hans  Manifest,  ikke  længere  kunde  taale 
Polens  Undertrykkelse. 

Saaledes  var  pludselig  det  polske  Spørgsmaal  forvandlet 
til  et  evropæisk  af  første  Rang,  og  ingen  følte  sig  stærkere 
og  ubehageligere  berørt  deraf  end  Frederik  II.  Han  kjendte 
Katerina  tilstrækkelig  til  at  vide,  at  hun  vilde  fortsætte  den 
Krig,  Tyrkiet  havde  begyndt,  indtil  hun  havde  opnaaet  en 
Udvidelse  af  sit  Land;  og  han  indsaa  ligesaa  tydelig,  at 
østerrige  aldrig  vilde  taale  russiske  Erobringer  af  nogen  Be- 
tydning i  Tyrkiet.  Men  kom  det  til  et  Brud  mellem  Rus- 
land og  -Østerrige,  saa  han  sig  netop  ved  den  russiske  Alliance, 
som  skulde  have  sikret  ham  og  hans  Land  Freden,  øjeblik- 
kelig reven  med  ind  i  Kampen.  Hertil  kom,  at  den  ærgjer- 
rige  franske  Minister  Choiseul  dengang  stod  paa  en  meget 
spændt  Fod  med  England,  og  da  der  netop  begyndte  at  ind- 
træde et  fortroligt  Forhold  mellem  dette  Land  og  Rusland, 
søgte  ogsaa  Choiseul,  hvor  han  kunde,  at  lægge  Russerne 
allehaande  Hindringer  og  Vanskeligheder  i  Vejen,  hvorfor  han 
sendte  Barerkonføderationen  Penge  og  Officerer ;  noget  senere 
tilbjød  han  for  jøvrigt  den  preussiske  Konge  at  skaffe  ham  de 
polske  Provinser  Ermeland  og  Kurland,  naar  han  vilde  slutte 
et  Forbund  med  Frankrige  mod  Rusland.  Paa  den  anden 
Side  nærede  man  i  Petersborg  den  Plan  at  forene  England, 
Preussen,  Sverige  og  Danmark  til  et  stort  nordisk  Forbund 
for  i  Forening  at  afværge  den  Fare,  der  truede  fra  Polen  og 
Tyrkiet,  østerrige  og  de  bourbonske  Hoffer.  Under  saadanne 
Omstændigheder  kunde  den  mindste  Anledning  dele  Evropa 
i  to  fjendtlige  Lejre,  og  Tyskland,  Evropas  Hjerte,  vilde  som 

sædvanlig  komme  til  at  bære  den  almindelige  Krigs  tungeste 
Lidelser. 

Frederik  II,  hvem  den  saaledes  truende  Fare  indgød  den 
højeste  Grad  af  Bekymring,  tænkte  atter  og  atter  paa,  hvor- 
ledes han  kunde  hindre  et  Brud  mellem  Rusland  og  -Øster- 
rige. Katerina  attraaede  en  Landudvidelse,  østerrige  kunde 
ikke  tilstede  hende  at  gjøre  Erobringer  i  Tyrkiet.  Frederik 
kom  da  paa  den  Tanke,  at  man  i  Wien  maaske  vilde  være 
føjeligere,  naar  Katerina  tog  en  polsk  Provins  i  Stedet  for  en 
tyrkisk  og  saa  igjen  paa  sin  Side  tillod  Østerrige  at  berige 
sig  med  et  Stykke  af  Polen,  hvorved  det  jo  rigtignok  i  Lige- 
vægtens Interesse  vilde  være  nødvendigt,  at  ogsaa  Preussen 
tog  en  passende  Del  for  sig.  Kongen  besluttede  at  sondere 
sin  Forbundsfælle  i  denne  Retning.  I  Februar  1769  sendte 
han  sin  Ambassadør  i  Petersborg  en  Memoire,  hvori  han 
for  at  gjøre  en  Ende  paa  Sagen  foreslog,  at  østerrige  skulde 
have  Landskabet  Zips  med  Lemberg,  han  selv  Vestpreussen, 
og  Rusland  en  eller  anden  polsk  Provins  efter  eget  Valg. 
Forsigtig  gjorde  han  den  Bemærkning  til  Ambassadøren,  at 
Forslaget  skrev  sig  fra  en  sachsisk  Diplomat,  Grev  Lynar; 
det  var  let  at  indse,  at  det  i  flere  Henseender  var  umodent 
og  fantastisk;  dog  var  det  interessant  at  faa  at  vide,  hvad 
Rusland  vilde  sige  dertil.  Dette  Frederik  U's  Skridt  har  i 
længere  Tid  været  bekjendt  og  har  stadig  maattet  afgive  det 
afgjørende  Bevis  for,  at  det  er  Frederik,  som  har  givet  det 
første  Stød  til  Polens  Deling;  Grev  Panin  lagde  imidlertid 
den  saakåldte  Lynarske  Memoire  meget  tørt  til  Side,  idet  han 
sagde,  at  det  ikke  var  muligt  at  gaa  frem  paa  den  Maade,  men 
fremkom  paa  sin  Side  med  det  Forslag,  at  Østerrige  og  Rusland 
skulde  dele  det  evropæiske  Tyrki,  og  naar  det  var  udført,  kunde 
Frederik  tage  Vestpreussen  for  sin  Person.  Det  var  ikke  muligt  at 
indtage  en  Stilling,  der  stod  i  en  skarpere  Modsætning  til  Preus- 
sens. Frederik  vilde  have  Fred,  Russerne  svælgede  i  højtflyvende 
Krigsplaner.  Kongen  ærgrede  sig  i  høj  Grad  og  kastede  sin 
Memoire  paa  Ilden;   hans  Stemning   blev   endnu   mere  op- 

hidset,  da  Rusland  ved  en  Forhandling,  der  netop  paa  den 
Tid  blev  indledet  om  at  forlænge  Alliancen  af  1764,  fremkom 
med  en  Række  besværende  Planer  til  en  videre  Udvidelse  af 
den.  Allerede  nogle  Aar  i  Forvejen  havde  han  engang 
vist  en  stortalende  russisk  Ambassader  til  Rette  med  de  Ord, 
at  han  vilde  være  Ruslands  Ven,  ikke  dets  Slave;  dette  Stand- 
punkt indtog  han  endnu.  Han  ønskede  ivrig  vedblivende  at 
have  Rusland  til  Forbundsfælle,  men  det  var  ham  lige  saa 
meget  om  at  gjøre  at  finde  en  Stette  mod  Ruslands  Over- 
mod hos  andre  Magter.  Allerede  i  længere  Tid  havde  han 
derfor  mere  og  mere  tænkt  paa  at  nærme  sig  den  Stat,  der 
hidtil  havde  været  hans  ivrigste  Modstander,  nemlig  Østerrige. 
Det  er  ikke  saa  let  at  komme  paa  det  rene  med  den 
daværende  østerrigske  Regerings  Politik  som  med  Preussens. 
Frederik  havde  altid  et  noje  overvejet,  klart  opfattet  Maal 
for -Øje;  lige  over  for  det  satte  han  ubetinget  ethvert  Bionske 
til  Side,  for  at  opnaa  det  anvendte  han  hensynsløst  ethvert 
Middel.  For  Folk,  der  stod  udenfor,  kunde  hans  Adfærd 
synes  vaklende,  forviklet  og  tvetydig;  men  den,  der  kjendte 
det  Maal,  han  stræbte  at  naa,  forstod  strax  hans  Handle- 
maades  Enhed  og  Konsekvens.  Anderledes  stod  Sagerne  paa 
den  Tid  i  Østerrige.  Den  officielle  Leder  af  Landets  Politik, 
Fyrst  Kaunitz,  der  oprindelig  havde  været  en  livlig  og  be- 
vægelig Natur  med  en  opfindsom  Aand  og  kjækÆrgjerrighed, 
var  dengang  allerede  i  en  fremr}'kket  Alder  og  havde  i  Syv- 
aarskrigens  Farer  mistet  en  god  Del  af  sit  dristige  Ungdoms- 
mod  og  Bestemtbed  til  at  tage  en  Beslutning;  tillige  var 
hans  Bevidsthed  om  sit  eget  Værd  bestandig  voxet  ved  hans 
mangeaarige  Indflydelse  paa  Kejserinden.  Han  var  bleven 
pedantisk  og  paastaaelig,  lod  sig  afvexlende  bestemme  af  en 
stor  Opgaves  enkelte  vexlende  Momenter  og  opbrugte  sin 
Aands  Produktivitet  paa  utallige  Foredrag  og  Memoirer,  som 
man  ikke  kan  læse  uden  at  forbavses  i  lige  Grad  over  Mange- 
sidigheden i  Opfattelse  og  Usikkerheden  i  Vilje.  Naar  alt- 
saa  Kaunitz   allerede   i   og   for  sig  ikke  var  noget  Mønster 

paa  urokkelig  Fasthed,  saa  blev  den  osterrigske  Politiks  Sving- 
ninger netop  ved  denne  Tid  endnu  stærkere  af  den  Grund, 
at  en  anden  meget  kraftig  Personlighed  med  en  stærk  Egen- 
vilje  begyndte  at  udøve  en  mere  og  mere voxende Indflydelse; 
vi  sigte  til  den  unge  Josef  II.  Da  han  fulgte  efter  sin  Fa- 
der Frans  I  som  romersk  Kejser,  havde  hans  Moder  Maria 
Theresia  antaget  ham,  ligesom  tidligere  hans  Fader,  til  Med- 
regent i  ^^sterrige,  i  Førstningen  i  den  Mening,  at  hun  og- 
saa  i  ham,  som  for  i  sin  Ægtefælle,  kunde  finde  et  fuldkom- 
men tjenstvilligt  Kedskab;  men  det  var  kun  en  kort  Tid,  at 
han  fandt  sig  heri.  Efter  mange  Stridigheder  erklærede  han 
endelig  1769,  at  han  altid  vilde  adlyde  Kejserinden  som 
hendes  første  Undersaat,  men  at  han  aldrig  som  Medregent 
vilde  undertegne  noget  Aktstykke,  der  stred  mod  hans  Over- 
bevisning. Maria  Theresia  maatte  give  efter,  og  Josef  greb 
fra  nu  af  ind  paa  alle  Punkter  med  en  Vilje ,  der  ikke  sjel- 
den  gjorde  Kaunitz  Modstand  og  var  ham  overlegen. 

Efter  at  Stanislaus  Poniatowski  var  valgt  til  Konge  i 
Polen ,  havde  Kaunitz  forholdt  sig  fuldkommen  uvirksom. 
Ligesom  Frederik  II  følte  ogsaa  han  i  højeste  Grad  Nødven- 
digheden af  Fred  og  lod  sig  hverken  ved  polske  eller  fi-anske 
Opfordringer  bringe  til  noget  Skridt,  hvorved  han  kunde  ud- 
sætte sig  for  alvorlige  Forviklinger  med  de  nordiske  Magter. 
Saa  meget  mere  søgte  han  efter  diplomatiske  Midler  for  at 
knække  Ruslands  Eneherredømme  over  Polen.  Han  tænkte 
paa  en  østerrigsk  Garanti  for  den  polske  Forfatning,  hvorved 
Hoffet  i  Wien  vilde  have  faaet  samme  Eet  til  at  intervenere 
som  Hoffet  i  St.  Petersborg.  Han  begyndte  at  sysle  med  det 
Spørgsmaal,  hvorledes  man  kunde  drage  Preussen  bort  fra 
Kuslaud  og  derved  svække  dette.  Da  Frederik  II 1766  indbød 
den  unge  Kejser  til  en  personlig  Sammenkomst,  var  Kaunitz 
ivrig  for,  at  han  skulde  modtage  Indbydelsen;  det  var  Maria 
Theresia,  som  dengang  fik  den  forkastet  for  ikke  at  udsætte 
sin  Søn  for  den  farlige  Berøring  med  den  onde  Mand,  som 
hun  kaldte  Frederik.    Da  nu  tilmed  Tyrkiets  Krigserklæring 

mod  Kusland  indtraadte,  tiltog  Bekymringen  baade  i  Wien 
og  Berlin.  Allerede  i  December  1763  fremkom  Kaunitz  med 
et  Forslag  til  Maria  Theresia,  hvilket  han  selv  henkastede 
som  tilsyneladende  kimærisk,  men  i  Virkeligheden  holdt  for 
ufejlbart  og  fortræffeligt;  man  skulde  bringe  Tyrkerne  saa 
vidt,  at  de  paakaldte  de  to  tyske  Magters  Mægling  og  som 
Grundlag  for  den  antydede  Preussens  Erhvervelse  af  Kurland  og 
Vestpreussen,  hvorpaa  Frederik  skulde  give  Schlesien  tilbage. 
Imidlertid  lykkedes  det  ham  ikke  at  faa  Kejserindens  Sam- 
tykke, da  Josef  underkastede  Planen  et  koldsindigt  og  skarpt 
Gjennemsyn  og  viste,  at  den  var  aldeles  uigjennemførlig.  Saa 
meget  desto  ivrigere  holdt  Kaunitz  fast  ved  den  almindelige 
Tanke,  at  man  paa  en  eller  anden  Maade  maatte  komme  til 
Forstaaelse  med  Preussen;  og  han  fik  da  sat  igjennem,  at  der 
1769  udgik  en  Indbydelse  til  den  3  Aar  i  Forvejen  forsmaaede 
Sammenkomst.  Denne  fandt  Sted  i  Avgust  Maaned  i  Neisse 
i  Schlesien.  Man  havde  fra  begge  Sider  været  spændt  paa 
at  gjøre  hinandens  Bekjendtskab;  man  var  nu  fra  begge  Sider 
yderst  elskværdig,  høflig,  fortrolig  uden  Tiltro,  men  i  det  hele 
tilfreds  med  hinanden.  I  tre  Dage  havde  de  to  Herskere 
Konferenser  paa  sex  Timer;  Frederik  strømmede  over  af  Med- 
delsomhed, militære  Erindringer  og  pohtiske  Betragtninger; 
Josef  skrev  senere:  »Han  er  et  Geni,  han  forstaar  at  tale 
beundringsværdig,  men  i  hver  Sætning  sporer  man  den  træske 
Snuhed«.  Kejseren  iagttog  paa  sin  Side  en  afmaalt  Forsig- 
tighed og  troede,  at  han  ikke  havde  sagt  et  eneste  Ord  uden 
fuldkommen  Overvejelse;  men  alligevel  havde  Frederiks  skarpe 
Blik  læst  i  hans  Indre.  «Han  er»,  skriver  han,  «en  Mand 
med  en  brændende  Ærgjerrighed,  som  ruger  over  store  Planer, 
bærer  sin  Moders  Herredømmes  Aag  med  Utaalmodighed  og, 
naar  han  engang  bliver  selvstændig,  vil  røre  sig  stærkt;  om 
han  tænker  paa  Venetien  eller  Bayern,  Schlesien  eller  Lo- 
thringen,  kan  jeg  ikke  bestemt  sige;  men  vist  er  det:  saa 
snart  han  faar  frie  Hænder,  vil  han  antænde  en  stor  Ild  i 
Evropa«.     Foreløbigt   bleve  de  to  Mænd  enige  om,    at  der 

fremdeles  skulde  være  Fred,  om  ikke  i  Verden,  saa  dog  i  Tysk- 
land, og  de  lovede  hinanden  skriftlig  at  forblive  nevtrale, 
hvis  der  udbrod  en  Krig  mellem  Frankrige  og  England  eller 
i  øvrigt  en  eller  anden  uventet  Forvirring. 

Det  var  ikke  meget,  man  her  havde  opnaaet,  men  dog 
noget,  ikke  et  Fiesultat,  men  et  første  Skridt.  Frederik  fik 
nogle  Uger  efter,  i  Oktober,  sin  Underhandling  om  Fornyelse 
af  Alliancen  med  Rusland  bragt  til  Afslutning,  væsentlig  paa 
de  forrige  Betingelser.  Kun  vare  de  Artikler,  der  angik  Sve- 
rige, efter  Ruslands  Ønske  skærpede:  naar  Sverige  forandrede 
sin  aristokratiske  Forfatning  af  1720,  skulde  et  russisk  Ar- 
mékorps besætte  Finland,  et  preussisk  Forpommern,  et  dansk 
Skaane  og  Halland;  det  var  Spiren  til  en  Deling  af  Sverige, 
der  her  blev  lagt*).  For  Frederik  vilde  Erhvervelsen  af  Pom- 
mern i  og  for  sig  have  været  meget  ønskelig;  men  ogsaa 
her  viste  det  sig,  at  Formaalet  for  hans  Politik  paa  denne 
Tid  ikke  var  Landudvidelse,  men  Opretholdelsen  af  Freden 
iEvropa.  Hans  Søster  var  Dronning  af  Sverige;  han  skyndte 
sig  med  at  advare  hende  mod  den  truende  Fare  og  opfordrede 
hende  gjentagne  Gange  indstændig  til  ikke  at  give  Rusland 
den  attraaede  Anledning  til  Strid  ved  noget  Skridt  i  Forfat- 
ningsspørgsmaalet.  Ganske  i  samme  Aand  fortsatte  han  det 
Forhold,  hvori  han  var  indtraadt  til  østerrige.  Han  erklærede 
sig  beredt  til  at  tilbyde  de  krigførende  Magter  sin  Mægling 
i  Forening  med  østerrige.  Imidlertid  tilkæmpede  Russerne 
sig  en  Række  glimrende  Sejre;  1769  besatte  de  Bessarabien, 
indtog  1770  Moldav  og  Vallachiet,  fremkaldte  en  Opstand  af 
Grækerne  paa  Morea  og  ødelagde  den  tyrkiske  Flaade  i  Ar- 
kipelagos.  Derved  voxode  naturhgvis  Bekymringen  i  Wien; 
man  begyndte  at  ruste  sig,  trak  Tropper  sammen  fra  Flan- 
dern og  Italien,  og  trods  al  sin  Kjærlighed  til  Freden  be- 
gyndte Kaunitz  at  holde  et  Brud  med  Rusland  for  uund- 
gaaeligt.     I  Begyndelsen  af  September  1770  havde  Josef  en 

*;  Jfr.  nærmere  Hiit.  Arclilv  1873  I,  p.  3i  og  flg. 

ny  Sammenkomst  med  Frederik  i  Neustadt  i  Måhren,  hvori 
ogsaa  Kaunifz  deltog.  Tyrkiet  havde  netop  forlangt  en  fælles 
Maigling  af  begge  Magter;  men  Kaunifz,  der  formedelst  Rus- 
sernes Sejrsrus  ikke  ventede  sig  nogen  stor  Virkning  deraf, 
naar  den  ikke  blev  støttet  ved  en  bestemt  Trusel,  spurgte 
først  Frederik,  om  Preussen  vilde  holde  sig  ncvtral  under  en 
Krig  mellem  Rusland  og  østerrige.  Frederik,  der  fuldt  og 
fast  havde  besluttet  ikke  at  taalo  nogen  Krigsiver  i  Wien, 
sagde  bestemt  Nej:  han  vilde,  hvor  dybt  det  end  smertede 
ham,  ved  sin  Alliancetraktat  være  tvungen  til  at  hjælpe  Kus- 
serne, naar  de  bleve  angrebne  af  østerrigerne.  Kaunitz  var 
meget  ivrig  og  erklærede,  at  dot  var  et  Livssporgsmaal  for 
østerriges  Politik  aldrig  at  lade  Russerne  sætte  sig  fast  i 
Moldav  og  Vallachiet.  Kongen  udtalte  saa  meget  mere  sin 
Beredvillighed  til  en  fælles  diplomatisk  Optræden  ved  det 
russiske  Hof  for  at  fremme  den  af  Tyrkerne  forlangte  Mæg- 
ling og  gik  ind  paa  Kaunitz's  Forslag  om,  at  Preussen  aleno 
skulde  gjore  do  indledende  Skridt  hertil  i  St.  Petersborg. 
Dcrpaa  omtalte  Kaunitz,  hvor  utaaleligt  Ruslands  Eneherre- 
domme i  Polen  var,  og  fandt  igjen  Frederiks  Bifald,  da  han 
foreslog  at  opfordre  Rusland  til  at  forelægge  en  Plan  til  at 
tilvejebringe  Fred  i  det  ulykkelige  Land;  naar  Planen  viste 
sig  antagelig,  vilde  begge  de  tyske  Magter  hjælpe  med  til  at 
fore  den  igjcnnem,  hvis  det  behovedes,  med  Vaabenmagt. 
For  Resten  tales  der  i  de  her  forsamlede  Statsmænds  Med- 
delelser ikke  det  mindste  om  nogen  som  helst  Plan  med 
Hensyn  til  Polen,  navnlig  ikke  om  nogen  Deling  af  Landet. 
Der  er  hele  Tiden  kun  Tale  om  Tyrkiet,  om  Midler  til  at 
indskrænke  Russernes  Triumfer  og  Fordringer  her  uden  Krig; 
men  hvilke  paa  én  Gang  fredelige  og  virksomme  Midler  fandtes 
der  hertil? 

Det  var  Kejser  Josef  II,  som  ved  en  rask  Handling  gav 
Tegnet  til  den  nye  Vending.  Med  sin  livlige  og  fremad- 
skuende Aand  havde  han  indset,  at  Østerriges  Grundtanke 
hidtil:   at  opretholde  de  hidtil  herskende  Besiddelsesforhold  i 

Polen  og  Tyrkiet,  eller  med  andre  Ord  at  jage  Itusserne  nd 
af  begge  Lande,  ikke  mere  lod  sig  holde.  Han  vilde  ikke 
have  Krig  med  Rusland ;  men  han  glædede  sig  over  den  For- 
vikling, der  var  opstaaet,  fordi  den  gav  ham  Lejlighed  til 
selv  at  gribe  ind,  virke  for  sig  selv  og  skaffe  østerrige  en 
P'ordel.  Rusland  maatte  gjerne  udvide  sig,  hvor  det  fandt 
for  godt,  naar  kun  den  hidtilværende  Magtfordeling  i  Evropa 
blev  opretholdt  ved  en  tilsvarende  Udvidelse  af  -Osterrige. 
Uden  at  kjende  noget  til  den  saakaldte  Lynarske  Plan,  som 
Frederik  II  engang  rask  havde  henkastet  paa  Papiret  og  lige  saa 
rask  igjen  havde  opgivet,  optog  Josef  Tanken  deri  ved  en 
praktisk  Handling,  den  Tanke  at  løse  den  tyrkiske  Krigsspænding 
paa  Polens  Bekostning.  Egenhændige  Optegnelser  af  ham 
om  denne  Sag  fra  dette  Tidspunkt  findes  vel  ikke;  men  alle 
de  Skridt,  han  siden  foretog,  fere  tilbage  til  den  højst  simple 
Overvejelse:  da  Rusland  ikke  vil  stikke  Sværdet  i  Skeden 
uden  nogen  Vinding,  og  da  -Østerrige  ikke  kan  tillade  det  at 
gjore  store  Erobringer  i  Tyrkiet,  saa  lad  Katerina  udvide  sit 
Rige  i  Polen  i  Stedet  for  i  Tyrkiet,  mod  at  Osterrige  ogsaa  gjør 
et  Greb  samme  Steds.  Netop  med  et  saadant  Greb  begyndte 
Josef  nu  sin  diplomatiske  Aktion.  Faa  Uger  efter  Sammen- 
komsten i  Neustadt  lod  han  østerrigske  Tropper  fra  Ungarn 
rykke  ind  i  Polen  og  besætte  Zips,  40  Kvadratmil  med  13 
Stæder  og  97  Landsbyer,  paa  Grund  af  Retskrav  fra  Aaret 
1412,  hvorpaa  det  som  terra  recuperata  (gjenerhvervet  Land) 
kom  under  esterrigsk  Forvaltning.  Kaunitz  har  senere  erklæret, 
at  han  ikke  billigede  denne  Forholdsregel;  men  hans  Mod- 
sigelse har  dog  vel  kun  angaaet  Valget  af  Tidspunktet;  thi 
allerede  før  Rejsen  til  Neustadt  havde  han  forbudt  de  polske 
Konfødererede  at  anlægge  Toldsteder  i  de  nævnte  Grænse- 
strøg; man  kunde  nemlig,  sagde  han  til  Kejserinden,  let  drage 
den  Slutning,  at  vi  holdt  dem  for  de  retmæssige  Besiddere 
af  hint  Distrikt. 

Efterretningen    om    denne   Besættelse    gjorde   et   stærkt 
Indtryk  i  St.  Petersborg.     Dette  hang  paa  det  nøjeste  sam- 

men  med  de  Forhandlinger,  der  dengang  førtes  mellem  Ka- 
terina  og  Frederik  II.  I  Overensstemmelse  med  den  i  Neu- 
stadt trufne  Aftale  havde  Kongen  strax  ved  sin  Hjemkomst 
tilbudt  Kejserinden  de  tyske  Magters  Mægling  og  anmodet 
hende  om  at  meddele  sine  Fredsvilkaar.  Katerina  afslog 
Mæglingen  i  de  høfligste  Udtryk  og  meddelte  ham  tillige,  at 
hun  vilde  lade  Tyrkiet  faa  Fred  mod  Afstaaelsen  af  Asov, 
store  og  lille  Kabarda,  Krim,  en  O  i  Arkipelagos  samt  Af- 
trædelsen af  Donaufyrstendømmerne  paa  25  Aar.  Frederik 
var  ude  af  sig  selv  over  saadanne  Anmasselser  og  lod  umid- 
delhart efter  svare,  at  slige  Fordringer  vare  det  samme  som 
en  Krig  mod  østerrige,  og  det  en  med  Trods  frembragt  Krig, 
hvori  han  aldeles  ikke  vilde  tage  Del,  det  maatte  saa  gaa 
med  den  russiske  Alliance,  som  det  kunde.  Dette  skarpe, 
for  øvrigt  i  Formen  meget  høflige  Svar,  som  blev  bekjendt 
omtrent  samtidig  med  Efterretningen  om  østerrigernes  Ind- 
fald i  Polen,  fyldte  Katerina  med  en  stærk  Bekymring.  Saa 
det  ikke  ud,  som  om  Frederik  i  Neustadt  var  bleven  fuld- 
kommen enig  med  Josef,  og  som  om  Besættelsen  af  Zips  var 
den  første  Følge  af  denne  Enighed?  Og  kunde  man  ikke 
vente,  at  Preussen  om  kort  Tid  opgav  Forbundet  med  Rus- 
land for  at  slutto  et  nyt  med  jOstorrige?  Dette  maatte  man 
undgaa  for  enhver  Pris;  man  maatte  vise  Frederik,  at  Rus- 
lands Venskab  kunde  skaff"o  ham  Fordele  hurtigere  og  i  riger«^ 
Maal  end  østerriges.  Frederiks  Broder  Henrik  var  netop  i 
8t.  Petersborg.  Kongen  havde  sendt  ham  til  Stockholm  for 
der  at  afholde  deres  Søster  fra  ethvert  overilet  Skridt  og 
dernæst  paa  Katerinas  Opfordring  givet  ham  Fuldmagt  til  at 
udstrække  sin  Rejse  til  St.  Petersborg.  Ved  den  næste  Soirée 
viste  Kejserinden  sig  særdeles  imødekommende  over  for  Prin- 
sen. «Har  De  hort",  sagde  hun,  »hvorledes  Østerrigerne  have 
taget  fat  i  Polen?  Skulde  ikke  alle  og  enhver  gjøre  ligesaa?« 
Hendes  Fortrolige,  Grev  Czernitscheft',  gjentog  strax  efter  det 
samme  Spørgsmaal  i  en  endnu  tydeligere  Form:  «Kunde  det 
ikke    konvenere    Preussen    efter  østerriges  Exempel    at    tage 

Bispedemmet  Ermeland?')  Prinsen  skyndte  sig  at  melde  sin 
Broder  disse  Udtalelser,  der  forekom  ham  meget  lovende; 
men  Frederik  viste  det  altsammen  fra  sig  med  Uvilje.  En 
Deling  af  Polen  vilde  1769  have  behaget  ham  som  et  Middel 
til  at  vedligeholde  Freden  i  Evropa;  men  nu,  da  den  blev 
ham  tilbudt  for  at  holde  ham  fast  i  Slæbetovet  efter  den 
russiske  Krigspolitik,  vilde  han  ikke  hore  noget  derom.  Lige 
over  for  Ruslands  Fordringer  til  Tyrkiet  havde  han  kun  én 
Tanke,  grundig  at  trække  sig  helt  ud  af  Sagen.  Forst  da 
Prins  Henrik  i  Februar  1771  kunde  meddele  ham,  at  Rus- 
land vilde  slaa  noget  af  paa  sine  Fordringer,  men  rigtignok 
ogsaa  tænkte  paa  at  holde  sig  skadesløs  ved  Annexioner  i 
Polen,  gik  han  ind  paa  Planen  til  en  Deling;  men  han  for- 
drede for  sin  Part  ikke  blot  Ermeland,  men  hele  Vestpreus- 
sen. «For  hin  Bagatel«,  sagde  han,  «vil  jeg  ikke  udsætte 
mig  for  ny  Snak  om  min  Rovbegjærlighed;  der  snakkes  nok 
om  den  alligevel;  kan  jeg  derimod  faa  Vestpreussen,  vil  jeg 
finde  mig  i,  hvad  man  siger  om  raig». —  «At  Polen  betaler 
Forligsomkostningerne«,  bemærkede  ban  fremdeles,  «er  ikke 
mere  end  billigt,  da  det  er  paa  Opfordring  af  Polen  og  i 
dets  Interesse,  at  Tyrkerne  have  begyndt  Krigen«. 

Saaledes  var  i  Lobet  af  et  Par  Uger  Situationen  helt 
forandret.  Faren  for  en  stor  evropæisk  Krig  var  vel  ikke  helt 
fjernet,  men  dog  ikke  umiddelbart  forestaaende;  i  Stedet  for 
en  Kamp  om  Tyrkiet  var  man  nu  gjensidig  bleven  enig  om 
at  rejse  Fordringer  paa  polske  Provinser ;  men  med  en  ende- 
lig Afgjørelse  havde  det  rigtignok  endnu  lange  Udsigter. 
Mellem  de  russiske  Statsmænd  var  der  et  mægtigt  Parti,  som 
hverken  vilde  udlevere  noget  Stykke  af  Polen  eller  standse 
Russernes  Sejrsgang  i  Tyrkiet.  Katerina  gik  kun  med  stor 
Selvovervindelse  til  Sagen;  hun  holdt  fast  ved  hver  enkelt 
Fordring,  handlede  og  pruttede  med  Frederik  om  hvert  enkelt 
Punkt  i  Freden  med  Tyrkiet.  Forst  opgav  hun  ^cn  i  Ar- 
kipelagos,  men  fastholdt  desto  ivrigere  Fordringen  paa  Donau- 
fyrstendommerne.     Derpaa   lod  hun  Paastanden  paa  selv  at 

beherske  dem  falde,  men  forlangte,  at  de  skulde  være  uaf- 
hængige af  Porten.  Hele  Aaret  gik  hen  med  Forhandlinger 
om  dette  og  de  andre  Punkter;  Frederik  holdt  urokkelig  fast 
ved  sin  Sætning.  « Enhver  Fordring  paa  Rumænien  er  Krig 
mod  -Østerrige,  og  med  en  saadan  Krig  vil  jeg  ikke  havo 
noget  at  gjore«.  Endelig,  i  December  1771,  naaede  han  sit 
Maal,  og  Katerina  gik  ind  paa  at  lade  Sultanen  beholde 
Donaufyrstendommerne,  derved  undgaa  et  Brud  med  -Oster- 
rige  og,  hvad  der  saa  fulgte  af  sig  selv,  gjøre  den  officiello 
Forhandling  om  Polens  Deling  mulig.  Strax  efter  tilstillede 
Frederik  Hoffet  i  Wien  den  Erklæring,  at  der  nu  ikke  mere 
var  nogen  Grund  til  Strid  mellem  østerrige  og  Rusland,  at 
hans  Forbund  med  dette  Land  stod  ved  Magt,  og  at  han  i 
Fremtiden  vilde  betragte  et  Angreb  af  Østerrige  paa  Ruslands 
Hære  i  Tyrkiet  som  en  Krigserklæring  mod  ham  selv. 

Samtidig  med,  at  Frederik  saaledes  havde  arbejdet  ved 
det  russiske  Hof  for  at  forvandle  det  tyrkiske  Sporgsmaal  til 
et  polsk,  havde  Josef  uafbrudt  bearbejdet  sin  Moder  i  samme 
Retning.  Han  havde  herved  Modstand  og  Vanskeligheder  at 
bekæmpe  fra  alle  Sider.  Først  prædikede  Kaunitz  fra  Aar  1770 
aaben  Krig  mod  Rusland  til  Fordel  for  Tyrkerne;  Josef  ud- 
viklede for  ham,  hvor  ubesindigt  et  saadant  Foretagende  vilde 
være;  man  maatte  vel  ruste  sig  til  Tænderne  for  i  fornodcnt 
Tilfælde  at  kunne  træde  op  med  Eftertryk;  men  den  egentlige 
Hensigt  maatte  dog  altid  være  den  bestandig  at  lade  do 
andre  indvikle  sig  dybere  for  derpaa  i  rette  Ojeblik  at  skaffe 
Østerrige  en  solid  Fordel.  Efter  flere  Ugers  Debat  forelagde 
de  endelig  i  Januar  1771  Kejserinden  Sporgsmaalct  til  Af- 
gjerelse;  hun  svævede  i  længere  Tid  i  en  pinlig  Uvished; 
endelig  afgav  hun  en  Erklæring.  »Jeg  vil  have  Fred  og  Ro«, 
sagde  hun.  »Josef  har  Ret  i,  at  han  ikke  vil  have  Krig 
med  Russerne;  jeg  vil  heller  ikke  have  nogen  Krig  med  Kristne 
til  Bedste  for  Tyrkerne;  men  saa  vil  jeg  heller  ikke  vide  noget 
af  Rustninger  at  sige  og  fremfor  alt  ikke  fiske  i  rørt  Vand  ti 
Fordel  for  mig  selv«.     Dette   var   retskaffent,    uegennyttig  t 

kristeligt  tænkt;  men  desto  værre  var  der  ikke  hermed  givet 
noget  Svar  paa  det  Sporgsmaal,  om  østerriges  Beherskere 
rolig  turde  se  til,  naar  Rusland  oversvømmede  Tyrkiet  og 
dernæst  fra  tre  Sider  omsluttede  Donaustaten.  For  at  afværge 
denne  Fare  foreslog  Kaunitz  fremdeles  Krig  med  Russerne, 
men  Josef  stemte  for  gjensidigt  Forlig  og  Skadesløsholdelse: 
Maria  Theresia  var  lige  saa  ivrig  som  de  med  Hensyn  til 
Formaalets  Opnaaelse,  men  forkastede  begge  Midler  uden  at 
kunne  angive  noget  bedre.  Saaledes  vaklede  Afgjørelsen  fra 
Dag  til  Dag;  en  Tid  havde  Kaunitz  Overhaand  og  bragte  i 
Juli  1771  en  formelig  Alliance  med  Forten  i  Stand,  hvorved 
der  garanteredes  Tyrkiet  en  antagelig  Fred  mod  betydelige 
Pengeudbetalinger  til"  østerrige.  Sultanen  udredede  de  første 
Millioner;  men  allerede  i  September  var  Kaunitz  for  saa  vidt 
bleven  vaklende,  at  han  i  en  stor  Memoire  sammenstillede 
Grundene  for  og  imod  og  derpaa  bad  de  to  Monarker  tage 
Ansvaret  for  Beslutningen  paa  sig  selv.  Josef  svarede  strax, 
at  det  var  urimeligt  at  fore  Kiig  med  Rusland  og  lige  saa 
urimeligt  ikke  at  tænke  paa  en  Udvidelse  af  -Østerrige.  Man 
havde  nu,  føjede  han  til,  Valget  mellem  enten  at  enes  med 
Rusland  alene  om  en  paa  begge  Sider  rimelig  Vinding,  hvor- 
ved Preussen  blev  tomhændet,  eller  i  Forening  med  Preussen 
og  Rusland  at  forhandle  om  et  omfattende  Delingsprojekt;  det 
fnrste  var  lettest  og  fornøjeligst,  det  andet  størst,  men  til- 
lige vanskeligst.  Maria  Theresia  fandt  hele  Situationen  højst 
ubehagelig;  hun  vilde  ikke  taale  Russerne  i  Vallachiet,  hun 
vilde  ikke  gribe  til  Vaaben,  hun  vilde  ikke  give  sin  Stemme 
til  en  Deling  af  Polen.  Hvad  hun  til  sidst  vilde  sige,  vidste 
hun  ikke  rigtig  selv.  «Jeg  er  en  gammel  Kone«,  sagde  hun 
sukkende,  «og  kan  ikke  mere  udrette  noget;  men  aldrig  har 
jeg  set  en  mere  syndig  Adfærd«.  Endelig,  i  Oktober  1771, 
bestemte  hun  sig  til  en  særlig  Forhandling  med  Rusland 
uden  Preussen;  men  da  der  blev  gjort  Meddelelse  herom  i 
St.  Petersborg,  svarede  Panin  strax,  at  man  meget  gjerne 
vilde  underhandle  med  østerrige,    men  det  var  aldeles  nød- 

vendigt,  at  Preussen  tog  Del  med  deri.  Josef  havde  ikke 
noget  derimod;  men  desto  mere  haardnakket  vægrede  Kej- 
serinden sig,  skjønt  Kaunitz,  efter  at  hun  havde  forkastet 
hans  Forslag  om  Krig,  helt  var  gaaet  over  til  Josefs  An- 
skuelse. En  Tid  lang  holdt  denne  det  for  hensigtsmæssigt  at 
forhale  Afgjerelsen,  i  det  Haab,  at  Russerne  og  Tyrkerne 
skulde  svække  hinanden  og  østerrige  imidlertid  faa  sine 
Eustninger  fuldstændig  i  Stand.  I  Januar  1772  lod  han  sig 
dog  af  Kaunitz  overbevise  om,  at  det  kritiske  Tidspunkt  var 
indtraadt,  og  østerrige  afgav  i  Berlin  og  St.  Petersborg  den 
Erklæring,  at  det  vilde  begynde  paa  Forhandlingen  om  de  tre 
i\Iagters  Landudvidelse. 

Efter  alt,  hvad  der  var  foregaaet,  havde  Rusland  og  Preus- 
sen nu  let  ved  at  blive  enige.  Den  17de  Februar  1772  un- 
dertegnedes deres  Overenskomst,  som  tildelte  Kongen  Vest- 
preussen, Kejserinden  Polen  ast  for  Dniepr  og  Dyna.  Noget 
længere  varede  det  med  Østerrige;  Josef  og  Kaunitz,  der  vel 
vidste,  at  Maria  Theresia  fremfor  alt  var  imod  Polens  Søn- 
derlemmelse, havde  først  forelagt  hende  en  Liste  over  syv 
andre  Landudvidelser:  et  Stykke  af  Schlesien,  eller  Anspach 
og  Baireuth,  eller  Bosnien  og  Servion  o.  s.  v.  Det  Land,  hun 
helst  havde  taget,  var  Schlesien;  men  det  kunde  hun  aaben- 
bart  ikke  faa.  Da  nu  ogsaa  de  andre  Nummere  paa  Listen 
ved  nojere  Overvejelse  viste  sig  umulige,  udøvede  endelig 
Erhvervelsen  af  det  store  og  vel  beliggende  Galizien  en  stor 
Tillokkelse  paa  hende,  og  hun  gav  da  sit  Bifald,  om  end 
med  et  tungt  Hjerte  og  under  bestandige  Klager  over  det 
syndige  i,  hvad  hun  gjorde.  Paa  Grund  af  disse  til  forskjel- 
lige  Sider  gjentagne  Klager  er  hun  hyppig  bleven  rost  for  en 
dengang  aldeles  enestaaendo  moralsk  Følelse  og  Agtelse  for 
Retfærdighedens  Krav;  men  der  kan  vistnok  rejses  Tvivl,  om 
hendes  Adfærd  ved  denne  Lejlighed  bor  henføres  til  en  saa 
almen-menneskelig  Følelse;  hun  viste  i  det  mindste  ikke 
Spor  til  en  saadan  Følelse  ved  Forberedelserne  til  Syvaars- 
krigen,  og  ved  Forhandlingerne  i  1771  var  hun  beredt  til  at 

gribe  efter  sine  tyrkiske  Forbundsfællers  Provinser,  naar  blot 
Sagen  havde  ladet  sig  udfore.  Hun  visor  sig  overalt  mod- 
tagelig for  moralske  Hensyn,  men  fremfor  alt  ledet  af  poli- 
tiske Betragtninger.  Det  kan  ganske  vist  kun  være  en  glædelig 
Kjendsgjorning  for  vor  Tids  Tyskere,  at  de  to  tyske  Stormagter 
i  Neisse  og  i  Neustadt  gjorde  et  Forscg  paa  at  nærme  sig 
til  hinanden;  men  Maria Theresia  derimod  fandt,  som  hendes 
Korrespondance  med  Paris  viser,  Polens  Deling  fremfor  alt 
modbydelig  af  den  Grund,  at  der  heraf  kunde  frcmgaa  et 
Slags  Forbund  med  det  hende  stedse  forhadte  Preussen  og 
med  det  hende  dengang  hojst  ubehagelige  Rusland,  medens 
der  omvendt  kunde  indtræde  en  Losnelse  af  det  gode  For- 
hold til  Frankrige  og  Spanien,  altsaa  et  fuldstændigt  Omslag 
i  det  politiske  System,  hvilket  i  enhver  Henseende,  og  ikke 
mindst  «i  vor  hellige  Religions  Interesse«  forekom  Kejserinden 
afskrækkende.  Hvad  der  gjorde,  at  Polens  Deling  forekom 
hende  saa  syndig,  saa  usalig,  var  altsaa  egentlig  ikke  det, 
at  hun  berigede  sig  med  fremmed  Gods,  men  det  var  det 
slette  Selskab,  hvori  hun  herved  troede  at  komme,  samt  de 
to  ubehagelige  Medbejleres,  det  lutherske  Preussens  og  det 
skismatiske  Ruslands,  Udvidelse  paa  det  i  saa  hoj  Grad  ret- 
troende Polens  Bekostning.  For  sit  eget  Vedkommende  følte 
hun  ikke  mindste  Sk'rupel  ved  at  tilegne  sig  polsk  Land; 
tvært  imod,  da  Forhandlingerne  om  hendes  Andel  begyndte, 
forlangte  hun  lige  saa  mange  polske  Undersaatter  som  Rus- 
land og  Polen  tilsammen,  og  dette  var  Grunden  til,  at  De- 
lingsforliget forst  blev  undertegnet  i  Avgust  1772,  da  Øster- 
rige efter  lange  Debatter  endelig  havde  nedstemt  sine  For- 
dringer. Fra  alle  tre  Lande  rykkede  derpaa  Tropper  ind  i 
Polen;  de  konfodererede  Skarer,  som  hidtil  bestandig  havde 
givet  Russerne  en  Del  at  bestille,  skiltes  nu  ad  uden  videro 
Modstand.  Efter  at  der  overalt  var  gjenoprettet  Rolighed  i 
det  ydre,  blev  der  sammenkaldt  en  Rigsdag,  der  dels  ved 
en  formelig  Traktat  skulde  fuldbyrde  Aftrædelsen  af  Provin- 
serne til  de  tre  Magter,    dels  regulere  Forfatningssporgsmaa- 

lene,  som  vare  blevne  usikre  efter  Barerkonfoderationens  Op- 
stand. Der  gik  endnu  rum  Tid  hen,  for  Resultatet  blev 
slaaet  fast,  og  der  blev  holdt  mangen  tapper  Tale;  men  det 
er  en  sørgelig  Sandhed,  at  den  eneste  virkelige  Forhandlings- 
gjenstand  var  Fastsættelsen  af  de  Betalinger  og  Pensioner, 
de  enkelte  Senatorer  og  Landbud  skulde  have  af  Staterne  for 
at  sige  Ja.  Aftrædelsestraktaten  blev  derpaa  enstemmig  ved- 
taget. I  Forfatningssporgsmaalet  blev  man  i  det  væsentlige 
ved  Bestemmelserne  af  1769,  liherum  veto,  Adelsanarkiet  og 
Kongemagtens  Svaghed.  Kun  med  Hensyn  til  Dissidenterne 
gjorde  man  den  katholske  Ivrighed  den  Indrommelse,  at  de 
vel  fik  deres  andre  gamle  Rettigheder  tilbage,  men  vedbleve 
at  være  udelukkede  fra  Senat  og  Rigsdag. 

Saaledes  blev  Polens  første  Deling  fuldbyrdet.  For  vor 
Tids  Læsere  er  det  overflødigt  at  udvikle,  hvor  oprørende  for 
vor  Folelse  en  saadan  Adfærd  er  mod  et  Folk,  der  ikke  havde 
begaaet  nogen  anden  Uret  mod  sine  overmægtige  Naboer, 
end  at  det  endelig  med  Vaaben  i  Haand  sagte  at  værge  sig 
mod  de  fremmede  Undertrykkere;  men  for  en  historisk  Be- 
tragtning slaar  det  Spørgsmaal  tilbage,  hvorpaa  ogsaa  Maria 
Theresia  strandede,  hvad  bedre  kunde  de  tyske  Magter  have 
gjort  under  de  én  Gang  givne  Omstændigheder?  Og  fremfor 
alt  har  Historikeren  den  Pligt  at  tage  Kjendsgjerningerne, 
de  handlendes  Bevæggrunde  og  deres  Handlingers  Følger  saa- 
ledes, som  den  avthentiske  Forskning  nu  har  vist  os  dem. 
Delingen  var,  som  vi  have  set,  ikke  Frugten  af  en  længe 
forberedt  Plan,  men  en  Udvej,  man  pludselig  greb  til  for  at 
fjerne  en  nær  forestaaende  evropæisk  Krig,  ganske  som  Fre- 
derik H's  Memoirer  fremstille  det.  Den  havde  ligget  i  Luf- 
ten i  længere  Tid,  som  det  kan  ses  af  Panins  Antydninger 
af  17G4,  Kaunitz's  Forslag  af  1768,  det  saakaldte  Lynarske 
Projekt  og  Choiseuls  Opfordring  til  Frederik  II  af  1769;  men 
alt  dette  blev  uden  Resultat.  Det  var  Josef  II,  som  ved  at 
besætte  Landskabet  Zips  bragte  Stenen  til  at  rulle.  For 
Evropas  Politik  i  det  hele  betydede  Delingen  dengang  Tyr- 

kiets  Redning,  Indskrænkningen  af  Russernes  Erobringer  ved 
Donau  og  deres  Eneherredømme  i  Polen  og  Begyndelsen  til 
Endrægtighed  mellem  de  tyske  Magter.  De  af  Rusland  og 
Preussen  annekterede  Landsdele  bragte  disse,  i  det  mindste 
til  Dels,  national  Gjenoprejsning  og  kirkelig  Befrielse ;  alle  de 
løsrevne  Deles  Beboere  traadte  fra  et  bundløst,  al  Dannelse 
og  Sædelighed  tilintetgjørende  Anarki  over  i  et  ordnet,  om 
end  ufuldkomment  og  despotisk  Statssamfund.  Længe  i  For- 
vejen havde  nemlig  Polakkerne  selv  ødelagt  deres  Stat.  I 
de  Aar,  hvis  Historie  vi  have  betragtet,  stod  efterhaanden 
alle  deres  Partier  i  en  godt  lønnet  Forbindelse  med  de  frem- 
mede Magter  og  hidkaldte  selv  den  fremmede  Indblanding. 
Det  eneste,  hvori  de  vare  enige  og  ivrige,  var  Undertrykkelsen 
af  Protestanter  og  Jøder;  i  halvandet  Aarhundrede  havde  de 
under  Ledelse  af  Jesuiterne  fyldt  sig  selv  med  kirkelig  Fana- 
tisme og  derover  glemt  enhver  Pligtfølelse  mod  Nation  og 
Stat.  Mellem  de  evropæiske  Folk,  som  have  mistet  deres 
Livskraft  ved  det  romerske  Hierarkis  Indflydelse,  indtager 
I'olen  den  første  Plads. 


Henrik  IV  af  Frankrige.') 


I. 

JCra  Vestpyrenæernes  Bjergryg  skraaner  et  Højland  ned  mod 
jS'ord  til  Garonnefloden ;  det  bærer  Navnet  Bearn  eft^r  det 
gamle  Folkeslag  Beneharni.  Skjont  det  hele  Land  næppe 
omfatter  GO  Kvadratmil,  frembyder  det  alligevel  en  stor  Af- 
vexling  og  Forskjel  med  Hensyn  til  Jordbund,  Klima  og 
Frembringelser.  Mod  Syd  hæver  Kjæden  sig  saaledes  til  en 
Hejde  af  6—7000  Fod  i  Mont  d'Orsi  og  Pie  d'Anio,  stejle 
Klipper,  som  den  storste  Del  af  Auret  ere  sneklædte;  talrige 
Smaastrømme  som  Nive,  Gave  de  Pau  og  Gave  d'Oleron, 
have  her  deres  Udspring.  De  vilde  Bjergmasser  gaa  imid- 
lertid snart  over  i  skovklædte  Bjergtoppe  med  brede,  velbe- 
iolkede  Dale,  med  rige  Enge  ved  Bjergenes  Fod  og  i  Lav- 
ningerne; dog  er  Klimatet  i  selve  Skovregionen  endnu  tem- 
melig raat,  men  længere  mod  Nord  bliver  det  mildt  og  be- 
hageligt, de  vilde  Bjerge  give  lidt  efter  lidt  Plads  for  Vinhoje, 
medens  frodige  Kornmarker  strække  sig   langs  Hovedfloden, 

*)  Jfr.  Martin  Philippson:  KOnig  Heiurich  IV  von  Frankreich,  i: 
Der  neue  Plutarcb  I,  Leipzi^r  1874.  Læsernes  Opmærksomhed 
henledes  i  øvrigt  paa  samme  Forfatters  større  Værk:  Heinrich  IV 
und  Philip  III  (Die  Begriiudung  des  franzosischen  Uebergewichtes 
in  Europa),  hvoraf  de  to  første  Bind  ere  udkoiLne;  nærværende 
Afhandling  kan  for  en  væsentlig  Del  betragtes  som  en  sammen- 
trængt Fremstilling  af  det  større  Værk. 

Gave  de  Pau;  længst  mod  Nord,  hvor  Højsletten  gaar  over 
i  Lavlandet,  er  Jorden  sandig  og  ufrugtbar. 

Denne  Landstrækning  var  den  lille  Rest,  som  spansk 
Begjærliglied  havde  levnet  af  det  gamle  Kongerige  Navarra; 
den  kloge  og  kraftige  Befolkning  var  en  heldig  Blanding  af 
de  fine,  smidige  og  fantastiske  Beboere  fra  Gascogne  og  de 
laa,  men  djærve  og  ærlige  Baskere,  liiget  Navarra  var  lige 
som  sine  mere  heldige  Nabolande,  Castilien  og  Aragonien, 
dannet  under  Kampene  mod  Araberne  af  flygtende  Vestgotere, 
som  havde  søgt  Tilflugt  i  Pyrenæerne ;  men  Landet  var  tidlig 
bleven  svækket  ved  Delinger  og  naaede  aldrig  nogen  videre 
Betydning,  men  blev  derimod  et  Tvistens  Æble  mellem  de 
mægtigere  Kiger  Frankrige,  Castillien  og  Aragonien,  indtil  -det 
i  Midten  af  det  femtende  Aarhundrede  ved  Arv  og  Gifter- 
maal  kom  i  den  franske  Familie  d'Albrets  Besiddelse.  Ganske 
naturlig  sluttede  dette  Herskerhus  sig  til  de  franske  Kongers 
Politik,  og  lige  saa  naturlig  søgte  det  mod  Frankrige  fjendt- 
lige Spanien  at  hævne  sig  herover;  Alba,  den  snedige  Fer- 
dinand den  katholskes  frygtelige  General,  erobrede  i  Efter- 
aaret  1512  det  lille  Land  i  Løbet  af  nogle  faa  Dage,  og 
Herrerne  d'Albret  beholdt  kun  det  tomme  Kongenavn  tilbage 
samt  det  ovenfor  beskrevne  Fyrstendømme  Bearn  og  Nedre- 
navarra,  det  vil  sige  den  Del  af  Navarra,  som  laa  nord  for 
Pyrenæerne;  det  er  kun  lykkedes  meget  faa  Dynastier  saa 
godt  som  det  snedige  og  statskloge  Hus  Savoie  at  holde  sig 
mellem  to  mægtige  Higer. 

Dette  Navarra  var  et  ganske  eget  Slags  Kongerige,  hvis 
Suveræn  med  sine  faa  Kvadratmil  næppe  havde  saa  store 
Indtægter  som  mangen  fransk  Marquis  eller  Hertug  og  spil- 
lede en  temmelig  underordnet  Rolle  ved  de  franske  Kongers 
Hof,  hvor  han  ingenlunde  behandledes  som  disses  Ligemand. 
Kongetitlen  var  dog  ogsaa  god  for  noget:  den  skaffede  Huset 
Albret  den  Ære  at  kunne  forbinde  sig  med  Frankriges  Konge- 
familie; Henrik  d'Albret  ægtede  en  Søster  til  Frans  I,  hin 
aandrige  og  letfærdige  Margareta  af  Valois,  som  er  Forfatter- 

inden  til  en  Kække  Fortællinger,  der  baade  med  Hensyn  til 
Vid  og  til  Letfærdighed  kan  maale  sig  med  deres  Mønster, 
Boccaccios  Fortællinger;  det  var  ogsaa  mere  Lyst  til  Foran- 
dring og  Afvexling  end  dyb  Overbevisning,  som  gjorde  hende 
til  en  ivrig  Befordrer  af  Protestantismen  i  Frankrige  og  til  en 
Beskytterinde  for  de  af  hendes  kongelige  Broder  saa  haardt 
forfulgte  Tilhængere  af  den  nye  Lære;  en  stor  Del  af  hendes 
muntre,  humoristiske,  djærve  og  letfærdige  Væsen  gik  i  Arv 
til  hendes  Barnebarn,  Henrik  IV. 

Margareta  af  Valois  havde  kun  en  Datter,  Johanne,  med 
sin  godmodige,  men  sanselige  Ægtefælle,  der  mere  beskæf- 
tigede sig  med  Kjærlighedsforbindelser  end  med  Statssager. 
Den  franske  Konge  havde  her  igjen  en  god  Lejlighed  til  at 
forsørge  et  trængende  Medlem  af  sin  Familie  paa  en  passende 
Maade.  Arvingen  til  Navarra  maatte  i  Aaret  1547  ægte  Prins 
Anton  af  Bourbon,  Hertugen  af  Vendome;  han  var  en  Søn 
af  den  berømte  Connetable  af  Bourbon,  som  ved  Kong  Frans's 
og  hans  Moder  Luises  Forfølgelser  og  Drillerier  til  sidst  var 
bleven  tvungen  til  at  gaa  over  til  Kejser  Karl  V,  i  hvis 
Tjeneste  han  bekæmpede  sit  eget  Fædreland  og  senere  faldt 
ved  Stormen  paa  Rom.  Ved  gjentagnc  Fredsslutninger  havde 
Frans  1  senere  forpligtet  sig  til  at  gjenindsætte  Connetablens 
Sønner  i  deres  Faders  Besiddelser;  men  med  den  Troløshed, 
som  karakteriserer  denne  « ridderlige«  Konge,  beholdt  Frans 
desuagtet  næsten  alle  de  konfiskerede  Godser. 

Anton  af  Bourbon  kunde  saaledes  kun  i  en  meget  ringe 
Grad  raade  Bod  paa  Kongeriget  Navarras  forholdsvise  Fattig- 
dom, og  da  hans  Hustru  Johanne  den  13de  December  1553 
fødte  ham  en  Arving,  havde  dette  Barn  kun  en  ringe  Udsigt 
til  at  opnaa  Magt  og  Ære.  Henrik  af  Navarra  saa  Dagens 
Lys  paa  det  gamle,  mørke,  uregelmæssig  byggede  Slot  i  Pau, 
medens  hans  Fader  opholdt  sig  langt  borte  i  Picardie,  hvor 
han  kæmpede  i  den  franske  Konges  Tjeneste  mod  Kejseren. 
Den  gode,  gamle  Bedstefader  svøbte  den  nyfødte  i  sin  egen 
vide  Klædning,  gned  Barnets  Læber  med  noget  Løg  og  gav 

Historisk  ArclUv.     1876.     I,  7 


98  Henrik  IV  af  Fraiikrige. 

ham  en  Draabe  Vin;  ved  disse  Landets  Produkter  vilde  han 
lige  som  gjøre  sit  Barnebarn  til  en  rask  Bearner.  Henriks 
Daab  var  i  øvrigt  en  Efterkommer  af  den  hellige  Ludvig 
værdig;  Døbefonten  var  af  massivt,  forgyldt  Sølv,  og  to  Kon- 
ger og  en  Hertuginde  af  Lothringen  stode  Faddere  til  ham ; 
men  for  øvrigt  fik  Prinsen  en  Opdragelse  ganske  som  en  for- 
stødt Prins  i  Eventyrene;  han  blev  sendt  til  et  øde  Slot  i 
Pyrenæerne;  barfodet  klatrede  han  omkring  paa  Klipperne 
med  de  barfodede  Hyrdedrenge;  Rugbrod  og  Oxekjød,  Ost  og 
Løg  var  hans  daglige  Kost;  men  denne  mere  kraftige  end 
line  Opdragelse  hærdede  tidlig  hans  Legeme  til  at  udholde 
alle  Slags  Anstrengelser.  Henrik  var  endnu  ikke  to  Aar 
gammel,  da  han  mistede  sin  Bedstefader,  som  fulgtes  i  Ee- 
geringen  af  Henriks  Forældre;  men  dette  Tronskifte  gjorde 
ingen  Forandring  i  den  unge  Kronprinses  Levevis;  han  til- 
bragte sin  hele  Barndom  paa  simpel,  landlig  Vis  som  en  Søn 
af  en  bearnsk  Bonde. 

Kong  Anton  af  Navarra  var  ikke  uden  Begavelse.  Han 
var  en  fint  dannet  og  i  højeste  Grad  elskværdig  Mand;  som 
sin  hele  Familie  og  især  som  sin  Hustru  hældede  han  til 
Protestantismen;  men  han  var  gjennemgaaende en  egenkjærlig 
Pjalt,  uden  Begejstring  for  nogen  som  helst  Sag,  lige  saa 
modløs  og  vægelsindet  ^om  anmassende  og  pralerisk.  Han 
kom  saaledes  til  at  spille  en  sørgelig  Rolle  i  de  indre 
Kampe,  som  efter  Henrik  H's  Dod  sønderreve  Frankrige  under 
hans  Sønners  Mindreaarighed;  ved  sin  Fødsel  og  sin  Stilling 
var  Anton  kaldet  til  at  lede  det  reformerte  Parti  i  Frankrige, 
men  fyldestgjorde  i  ingen  Henseende  denne  store  Opgave. 

Den  nye  Lære  havde  banet  sig  Vej  til  Frankrige  trods 
tusinde  Farer  og  uophørlige  F'orfølgelser.  Kong  Henrik  H 
var  en  endnu  mere  afgjort  Fjende  af  samme  end  hans  Fader, 
Frans  I;  han  overværede  i  egen  Person  Auto  da  Fé'er,  ved 
hvilke  man  brændte  Protestanter  i  dusinvis;  han  udstedte 
skarpere  og  skarpere  Edikter  mod  Kjætterne  og  kastede  sine 
kjæreste   Venner  i  Fængsel   for   deres   uorthodoxe  Meninger, 

men  alt  forgæves.  Martyrernes  Standhaftighed  skaffede  dem 
netop  flere  og  flere  Venner  mellem  Frankrigs  fornemme  og 
dannede  Klasser,  blandt  Adelen,  den  lærde  og  Dommerstan- 
den. I  Marts  1558  talte  man  400,000  Reformerte  blandt 
Frankrigs  12  Millioner  Mennesker.  I  Foraaret  samme  Aar 
steg  deres  Dristighed  saa  vidt,  at  de  hver  Aften,  6,000  i 
Tallet,  samledes  og  højt  og  frejdig  afsang  deres  Psalmer  paa 
Klærkevænget  (Pré-anx-clercs),  der  ved  liin  Tid  var  Parisernes 
mest  yndede  Spaseregang;  —  nu  knejse  Faubourg  -  Saint- 
Germains  mørke  Paladser  paa  dette  Sted.  Majmaaned  det 
følgende  Aar  traadtc  en  Nationalsynode,  der  var  besøgt  fra 
alle  Frankrigs  Egne,  sammen  i  Hovedstaden. 

De  Keformertp  havde,  som  sagt,  deres  Tilhængere  helt 
op  i  de  hojpste  Kredse;  den  mægtige  Familie  Chatilion  er- 
klærede sig  for  den;  den  bestod  ved  hin  Tid  af  tre  Brødre; 
den  ældste,  Andelot,  som  var  kommanderende  General  for 
Fodfolket,  havde  maattet  bøde  for  sin  Tro  i  Fængslet;  den 
næstældste,  Kaspar  Coligny,  var  Frankrigs  Admiral ;  den  tredje, 
Odet  var  endog  Kardinal,  men  ikke  mindre  protestantisk  end 
de  to  ældste  Brodre  — ;  længere  frem  i  Tiden  holdt  han 
pndog  B17IIUP,  iført  alle  sin  høje  gejstlige  Værdigheds  Pry- 
delser. Johanne  af  Navarra  var  Eeformationen  langt  mere 
hengiven  end  Anton  af  Navarra;  den  aandsstærke  og  kloge 
Kvinde  havde  arvet  sin  Moder  Margaretes  Vid  og  Forstand, 
men  ved  Siden  af  disse  glimrende  Egenskaber  nærede  ha.i 
en  brændende,  otferberedt  Tro;  det  blev  ikke  hendes  Mand, 
men  hans  yngre  Broder,  Ludvig  af  Bourbon-Condé,  som  blev 
Protestantismens  Fører;  han  var  den  betydeligste  Mand  i 
hele  Familien,  tapper,  klog,  fyrig  og  begejstret  for  sin  Tro. 

Det  gamle  og  overleverede  maatte  imidlertiduuudgaaelig 
sætte  sig  kraftig  til  Modværge;  endnu  hørte  jo  ogsaa  Folkets 
uhyre  Flertal,  den  samlede  Bondestand  og  næsten  alle  Smaa- 
borgerne,  til  Katholicismen,  som  derhos  fandt  en  kraftig  og 
klog  Ledelse  i  en  af  de  højest  staaende  Familier,  Guiserne. 
En  uhørt  Lykke   havde   fulgt   denne   Familie.     Claudius    af 

Guise  var  kommen  til  Frankrige  som  en  ubemidlet,  yngre  Sen 
af  det  lothringske  Hertughus;  han  selv  havde  udmærket  sig 
som  Feltherre;  hans  Datter  blev  ved  Begivenhedernes  Spil 
Dronning  i  Skotland*);  men  især  glimrede  hans  to  ældste 
Sønner,  Frans  og  Carl.  Frans  af  Guise  var  en  fortrinlig 
Feltherre,  fuld  af  brændende  Ærgjerrighed  og  med  et  livligt, 
højmodigt  Sind;  han  havde  erobret  Caiais,  den  sidste  engel- 
ske Besiddelse  paa  fransk  Grund.  Hans  Broder  Carl,  Kar- 
dinal-Erkebiskop  af  Eheims,  kaldet  Kardinalen  af  Lothringen, 
udmærkede  sig  som  Prælat  og  Statsmand  i  lige  høj  Grad  ved 
sin  fortrinlige  og  omhyggelige  Dannelse,  sin  livlige,  gjennem- 
trængende  Aand  og  sin  fuldstændige  Mangel  paa  sædelig 
Holdning;  ethvert  Middel  til  at  naa  Magten  var  ham  godt  nok; 
han  gjorde  sig  mere  og  mere  til  Herre  over  Enkedronningen, 
Katarine  af  Medicis  Sind,  og  hun  førte  Regentskabet  for  sin 
umyndige  Søn,  Carl  IX.  Da  Claudius  af  Guise  kom  til 
Frankrige,  beløb  hans  hele  aarlige  Indtægt  sig  til  14,000 
Francs;  Kardinalen  havde  derimod  ikke  mindre  end  300,000 
Livres  —  1,800,000  Kroner  efter  vore  Penge  —  i  aarlig 
Indtægt  af  sine  gejstlige  Besiddelser  alene. 

Nogle  Aar  igjennem  stode  de  to  religiøse  Partier  over 
for  hinanden  med  Haanden  paa  Kaardefæstet.  Som  det 
plejer  at  ske,  blev  en  uventet  Tildragelse  den  umiddelbare 
Anledning  til  Udbrudet  af  den  alt  længe  forberedte  Krig. 
Kong  Anton  tabte  Modet,  da  han  saa  Katholikernes  uhyre 
Overlegenhed;  hans  Broder,  hans  Hustru,  hans  Land  var 
protestantisk,  hans  Søn  var  opdraget  i  denne  Lære,  alle  hans 
Venner  vare  Protestanter ;  men  Frygten  var  en  stærkere  Driv- 
fjeder  hos  den  svage,  æreløse  Karakter  end  Kjærlighed,  Ven- 
skab og  Regentpligter.  Han  sluttede  sig  til  sin  Families 
værste  Fjender,   Guiserne,   men  ikke  til  Baade  for  sig;   da 


*)  Marie  af  Guise    blev    gift    med  Jakob  V  af  Skotland  og  Moder  til 
Marie  Stuart,  se  Hist.  Archiv  1874,  H,  123  og  flg. 

Katholikerne  belejrede  Eouen,  blev  han  dødelig  saaret  af  en 
Musketkugle  (1562). 

Saaledes  blev  den  unge  Henrik  i  sit  niende  Aar  Konge 
—  rigtignok  kun  Konge  af  Navarra.  Han  var  allerede  nu 
ikke  mere  den  raa,  uvidende  Hyrdedreng,  som  strejfede  om  i 
Pyrenæernes  Kløfter;  han  havde  gjentagne  Gange  opholdt  sig 
i  længere  Tid  ved  Fariserhoffet ,  denne  Skole  for  fine  Sæder 
og  Skikke;  lærde  og  værdige  Mænd  arbejdede  paa  hans  Op- 
dragelse, og  hans  Moder  gav  ham  Lærere,  der  forenede  stor 
Lærdom  og  oprigtig,  protestantisk  Overbevisning:  men  trods 
den  personlige  Hengivenhed,  som  den  unge  Konge  nærede 
lor  dem,  synes  de  ikke  at  have  udøvet  nogen  betydelig  Ind- 
flydelse paa  ham.  Hans  Kundskabsmasse  indskrænkede  sig 
til  nogle  Kjendsgjerninger  af  den  franske  Historie  samt  nogle 
latinske  og  franske  Brokker,  f.  Er-  ^  vixqi'  rj  dnoi^avttv 
(enten  sejre  eller  dø)  og  lign.;  og  hvad  hans  letfærdige  og 
ironiske  Aand  mente  om  den  positive  Uehgion,  ville  vi  snart 
faa  at  se. 

Under  den  første  Religionskrig  havde  Henrik  af  Navarra 
indtaget  en  tilbagetrukken  Stilling;  men  da  den  anden  Krig 
udbrød  1567,  mente  hans  Moder,  at  det  var  paa  Tiden,  at 
den  trettenaarige  Dreng  indviedes  til  en  Forkæmper  for  sin 
Tro.  De  Reformerte  havde  hidindtil  forsvaret  sig  med  beun- 
dringsværdigt Mod  og  exempelløs  Udholdenhed,  besjælede, 
som  de  vare,  af  Calvinismens  dristige,  hensynsløse,  revolu- 
tionære Aand.  Ofte  bleve  de  slaaede,  men  ingensinde  be- 
tvungne; Prins  Ludvig  af  Condé  og  Admiral  Frans  af  Coligny 
førte  uafbrudt  paa  ny  det  mellemste  og  sydlige  Frankrigs 
Adelsmænd  i  Kamp  mod  de  schweiziske  Lejetropper  og  fana- 
tiske Borgere,  der  kæmpede  under  Kongedømmets  og  Kirkens 
Banner;  men  disse  stadig  fornyede  Kampe  medførte  andre, 
tunge  og  uheldbringende  Følger  for  de  franske  Reformerte. 
Tidligere,  saa  længe  de  vare  svage  og  undertrykte,  havde  den 
offentlige  Mening  staaet  paa  deres  Side,  og  de  vaklendes  og 
lunknes  store  Mængde  havde  hældet  til  dem ;  nu  derimod,  da 

de  stillede  sig  imod  Kongedømmet  og  Befolkningens  katholske 
Masse,  vare  de  hjemfaldne  til  det  almindelige  Had;  al  Over- 
gang til  deres  Religion  hørte  næsten  op,  en  fanatisk-religiøs 
Stemning  bemægtigede  sig  Befolkningen,  der  i  det  sextende 
Aarhundredes  første  Halvdel  havde  betragtet  Kirken  langt 
snarere  med  Afsky  og  Spot  end  med  nogen  som  helst  anden 
Følelse. 

Under  saa  vanskelige  Forhold  optraadte  nu  den  unge 
Henrik,  en  kraftig  Knøs  med  tidlig  udviklet  Forstand,  men 
ogsaa  med  en  tøjlesløs  Letsindighed.  Man  kan  næppe  gjøre 
sig  nogen  Forestilling  om  de  Besværligheder,  som  de  prote- 
stantiske Førere  havde  at  bekæmpe.  Deres  Tropper  bestode 
udelukkende  af  frivillige  Adelsmænd,  der  gik  i  Kampen  med 
det  største  Mod,  men  ikke  havde  nogen  Anelse  om  Disciplin 
og  militær  Lydighed.  Naar  de  havde  været  nogle  Uger  un- 
der Fanerne,  bleve  de  kjede  af  Krigslivet  og  begave  sig  hjem ; 
at  drage  Fordel  af  en  vunden  Sejr  var  umuligt;  thi  næppe 
var  Fjenden  slaaet,  før  Sejrherrerne  spredtes  til  deres  Slotte 
for  at  glæde  Familie  og  Venner  med  deres  berømmelige  Gjer- 
ninger. Undertiden  havde  de  protestantiske  tyske  Fyrster  sendt 
deres  franske  Trosfæller  Lejehære  til  Hjælp,  men  Condés 
fuldstændige  Mangel  paa  Penge  havde  til  Følge,  at  disse  igjen 
hurtig  adsplittedes. 

Skjønt  den  unge  Henrik  af  Navarra  nominelt  var  Over- 
hovedet for  de  Reformerte  eller  Huguenotterne ,  som  denne 
Religionssekt  jo  kaldtes  i  Frankrig,  var  han  selvfølgelig  kun 
en  Tilskuer  ved  denne  Kamp,  der  blev  ført  uden  Held  af 
Protestanterne ;  de  bleve  slaaede  i  to  store  Slag  af  de  konge- 
lige, og  Henriks  heltemodige,  højtbegavede  Onkel  blev  myrdet 
i  det  første  af  disse.  Imidlertid  kæmpede  Resten  af  Prote- 
stanterne uforfærdet  videre,  indtil  Hoffet,  kjed  af  Kampen,  i 
Avgust  1570  indrømmede  dem  en  fordelagtig  Fred  og  snart 
endog  syntes  ganske  at  ville  udsone  sig  med  Huguenotterne. 
Admiral  Coligny  blev  kaldet  til  Kongen  og  beæret  med  hans 
højeste  Tillid,   og   som   Pant  paa  sit  fuldstændige  Venskab 

vilde  Carl  IX  formæle  sin  Søster  Margarete  med  Huguenot- 
ternes  Fører,  den  unge  Kong  Henrik  af  Navarra.  Glade  over 
en  saa  hæderlig  Forbindelse  ilede  Henrik  og  hans  Moder  til 
det  franske  Hof;  men  Johanne  skulde  ikke  opleve  sin  Søns 
frygtelige  Bryllups-Højtidelighed;  hun  var  næppe  naaet  til 
Paris,  før  denne  Kvinde,  der  selv  efter  hendes  Fjenders  Ind- 
rømmelse var  i  Besiddelse  af  en  mandig  Bestemthed  og 
Daadskraft,  pludselig  døde,  til  alt  Held  for  hende! 

Det  er  ikke  sandt,  at  Katarine  af  Medici  og  Carl  IX 
aarevis  have  pønset  paa  denne  Lejlighed  til  Huguenotternes 
Udryddelse;  men  Enkedronningen  blev  skinsyg  paa  Admiralens 
Indflydelse  og  forbitret  over  hendes  Søns  huguenotvenlige 
Ketning.  Det  lykkedes  hende  at  indtage  ham  mod  Admi- 
ralen; derpaa  stillede  hun  Sønnen  Colignys  og  med  ham  alle 
Huguenotternes  hensynsløse  Fjendskab  i  Udsigt,  hvorved  de 
skrækkelige  Borgerkrige  paa  ny  vilde  tage  deres  Begyndelse, 
og  sluttelig  gav  hun  Carl  kun  Valget  mellem  hans  Moder  og 
hans  stadige  Fjender,  Huguenotterne;  herved  bragte  Katarine 
af  Medici  Sønnen  til  at  indvillige  i  det  skammelige  Myrderi, 
som  er  bekjendt  under  Navnet  Bartholomæusnatten  (24de  Av- 
gust  1572). 

Henrik  havde  været  sex  Dage  formælet  med  sin  konge- 
lige Brud,  da  han  blev  vækket  af  Søvne  ved  sine  Venners 
Dødsskrig.  Det  var  en  forfærdehg  Nat,  Venner  og  Tjenere 
bleve  myrdede  for  hans  Fødder,  og  hvert  Ojcblik  kunde 
han  selv  vente  Døden.  Endelig  blev  han  kaldet  til  Kongen, 
hvem  han  fandt  blandt  Dynger  af  Lig.  « Døden  eller  Messen«, 
tilraabte  Carl  ham  med  frygtelige  Eder,  og  den'attenaarige  Yng- 
ling valgte  Messen. 

Henrik  havde  saaledes  reddet  sit  Liv,  men  kun  lidet 
andet;  thi  naturligvis  tiltroede  man  ham  hverken  Kjærlighed 
til  hans  nye  Slægtninge  eller  Oprigtighed  mod  hans  nye  Tro; 
saaledes  forblev  baade  han  og  hans  unge  Fætter,  Henrik  af 
Condé,  der  befandt  sig  ganske  i  samme  Stilling,  i  et 
hæderligt  Fængsel  ved  Hoffet,    saa  meget  mere  som  alle  de 

Huguenotter,  der  vare  undslupne  Myrderiet,  grebe  til  Vaa- 
ben  og  med  Fordel  bekæmpede  Bartholomæusnattens  fejge 
Mordere. 

Dette  tvungne  Ophold  ved  hans  kongelige  Svogers  Hof 
blev  for  Henrik  af  Navarra  en  Skole  i  den  Forstillelse,  som 
han  senere  gjennem  sit  hele  Liv  forstod  saa  mesterlig  at  be- 
nytte. Naturen  havde  skabt  ham  til  Sangviniker  med  alle 
et  saadant  Temperaments  Lys-  og  Skyggesider:  paa  den  ene 
Side  et  opvakt  Væsen,  Munterhed  og  Vid,  hurtig  Enthusiasme, 
et  kjækt  Mod,  højtflyvende  Planer,  Foragt  for  Smaating  samt 
Høj  modighed  over  for  Fjender;  paa  den  anden  Side  Ubestan- 
dighed i  Tilbøjeligheder,  Hensynsløshed  mod  Ting  og  Per- 
soner, Sanselighed  og  Hang  til  Udsvævelser;  men  Naturen 
havde  foruden  disse  Egenskaber  ogsaa  givet  ham  en  klar 
Forstand  og  en  skarp,  praktisk  Kløgt.  Nu  saa  han  sig  over- 
alt omgiven  af  aabenlyse  og  hemmelige  Fjender,  der  med 
Begjærlighed  lurede  paa  en  Anledning  fra  hans  Side  til  at 
styrte  ham  i  Fordærvelse.  Han  vidste  da  fortræffelig  at  vise 
den  Side  af  sit  Væsen  frem,  der  i  Virkeligheden  traadte  be- 
standig mere  og  mere  i  Baggrunden ;  han  paatog  sig  et  god- 
modigt og  skikkeligt  Menneskes  Maske  og  lod,  som  om  han 
fandt  sin  højeste  Nydelse  i  en  god  Vittighed  og  Livets  san- 
selige Glæder. 

Saaledes  vidste  han  fuldstændig  at  skuffe  sine  Omgivelser. 
Carl  IX  var  imidlertid  død,  næppe  24  Aar  gammel,  under 
de  frygteligste  Samvittighedskvaler;  han  efterlod  sig  ingen 
ægte  Børn,  og  hans  Broder  Henrik  HI  fulgte  ham  paa  Tro- 
nen. Medens  det  kongelige  Hus  Valois  uddøde  med  en  for- 
færdelig Hurtighed,  saa  at  nu  foruden  Kongen  kun  en  svag 
Yngling,  hans  Broder  Frans  af  Alen^on,  var  tilbage  af  samme, 
nærmede  Henrik  af  Navarra  sig  mere  og  mere  Tronen,  da 
han  var  Hovedet  for  den  eneste  Sidelinie  af  det  kongelige 
Blod.  Han  maatte  netop  af  denne  Grund  vise  sig  mere  og 
mere  forsigtig;  thi  det  herskende  katholske  Parti,  der  med 
Rædsel  saa  den  «aller kristeligste«  Krone  nær  ved  at  tilfalde 

den  nylige  Kjætter,  pjensede  kun  saa  meget  ivrigere  paa  hans 
Undergang.  Henriks  Plan  lykkedes  fuldkomment;  selv  en 
saa  ussel  Personlighed  som  Henrik  HI  troede  at  kunne  for- 
agte ham  som  en  uduelig  og  enfoldig  Knos;  hans  fødte 
Fjende,  Hertug  Henrik  af  Guise,  indgik  et  inderligt  Venskab 
med  ham. 

De  skulde  se  sig  grusomt  skuffede.  Der  viste  sig  næppe 
en  gunstig  Lejlighed,  før  Henrik  den  3dje  Februar  1576 
flygtede  bort  fra  Hoffet,  igjen  traadte  over  til  Protestantismen 
og  atter  overtog  sin  fødte  Stilling  som  Huguenotternes  Forer; 
snart  saa  Henrik  HI  sin  «kjære  Broder«  og  Henrik  af  Guise 
sin  « Fadder')  rykke  frem  lige  til  Paris's  Mure  i  Spidsen  for 
30,000  Mand. 

Henrik  HI  ønskede  intet  hellere  end  at  indrømme  Pro- 
testanterne alle  mulige  Friheder  for  i  Ko  og  Fred  at  kunne 
tilfredsstille  sine  Fornøjelser  og  Udsvævelser;  men  hans  Hæn- 
der vare  bundne.  Henrik  af  Guise  havde  arvet  sin  Faders 
fanatiske  Had  til  Protestantismen  og  sin  Onkel  Kardinalens 
mørke  og  hensynsløse  Ærgjerrighed ;  han  havde  til  Hensigt 
at  skaffe  den  katholske  Religion  og  saaledes  ogsaa  sig  selv 
Herredømmet  i  Frankrig;  derfor  dannede  han  af  den  gamle 
Læres  fanatiske  Tilhængere  den  vidt  udbredte  og  frygtelig 
organiserede  hellige  Ligue,  i  hvis  Spidse  han  selv  traadte. 

Kongen  havde  nu  kun  Valget  mellem  at  slutte  sig  til 
Liguen  og  dens  Planer  eller  lade  samme  berøve  sig  Magten, 
ja  mulig  endog  selve  Kronen.  Han  foretrak  naturligvis  det 
første,  og  saaledes  opstod  der  mellem  Kongedømmet  med 
Liguen  paa  den  ene  og  Huguenotterne  paa  den  anden  Side 
en  Krig,  som  vel  næppe  har  sin  Lige  i  Ejendommeligheder. 

Vi  have  set,  med  hvilken  Ilfærdighed  og  Ubetænksomhed 
Henrik  af  Navarra  to  Gange  skiftede  Tro.  Han  var  da  og- 
saa langt  fra  at  betragte  sig  som  Fører  for  et  religiøst  Parti, 
men  ansaa  langt  snarere  Protestanterne  kun  for  en  politisk 
Retning,  der  hovedsagelig  havde  den  Betydning  at  hjælpe 
ham  til  Magt  og  Anseelse.    Han  tillod  derfor,  ja  foranledigede 

vel  endog,  at  hans  Lejr  blev  forvandlet  til  en  Plads  for  de 
kaadeste  og  letfærdigste  Fornøjelser  til  største  Bedrøvelse  for 
de  reformerte  Gejstlige  og  de  gamle,  i  Troen  faste  Hugue- 
notter.  Saaledes  oplevede  man,  at  Dronning  Katarine  og 
hendes  usædelige  Datter,  Henriks  Gemalinde  Margarete,  med 
deres  talrige  Stab  af  kvindelige  Diplomater  pludselig  indfandt 
sig  i  Navarras  Lejr  og  ved  deres  Forførelseskunster  gjorde 
ham  og  hans  Adelsmænd  tilbøjelige  til  Fred.  Nu  gik  hele 
otte  Maaneder  hen  under  en  broget  Forvirring  af  Underhand- 
linger, Overfald,  Elskovseventyr  og  Skjærmysler.  Hvad  var 
der  blevet  tilovers  af  Huguenotternes  begejstrede,  religiøse 
Overbevisning  og  af  den  noget  mørke,  men  hæderlige  Sæder- 
nes Renhed,  hvormed  de  Reformerte  tidligere  gik  i  Døden 
for  deres  religiøse  Overbevisning?  Under  Henrik  af  Navarras 
Indflydelse  hævde  ægte  fransk  Letfærdighed  ogsaa  bemægtiget 
sig  det  huguenottiske  Parti  og  saaledes  dybt  undergravet  dets 
indre  Berettigelse. 

Det  er  let  at  forstaa,  at  et  Parti,  der  saa  aldeles  mang- 
lede Begejstring  og  sædelig  Holdning  og  derhos  i  numerisk 
Henseende  var  sine  Modstandere  langt  underlegent,  maatte 
bukke  fuldstændig  under;  men  nu  frembød  der  sig  en  anden 
Ejendommelighed.  I  det  Øjeblik,  da  det  kongelige  Parti 
ganske  havde  kastet  Huguenotterne  til  Jorden,  tilbød  det 
stadigen  disse  Freden  under  de  fordelagtigste  Betingelser. 
Grunden  hertil  er  ikke  vanskehg  at  gjætte.  Kong  Henrik  HI 
og  hans  Moder  Katarine  ønskede  ingenlunde  Huguenotternes 
Tilintetgjørelse,  thi  herved  vilde  jo  det  modsatte  Parti,  det 
ultramontane,  under  de  ærgjerrige  Guisers  Ledelse  naa  en 
uindskrænket  Magt,  som  vilde  stille  selve  Kongedømmet  i 
Skyggen.  Kun  i  Partiernes  vedvarende,  uafgj ørende  Kampe 
saa  Kongen  og  hans  Moder,  disse  lige  saa  svage  som  sam- 
vittighedsløse Mennesker,  deres  Frelse;  heraf  kom  disse  over- 
raskende Fredsafslutninger  og  disse  lige  saa  overraskende 
Udbrud  af  Krigen  efter  nogle  Ugers  Hvile. 

Sluttelig  gjorde  Freden  i  Fleix  (December  1580)  en  Ende 
paa  denne  besynderlige  Krig,  som  man  med  en  ikke  upas- 
sende Spot  har  kaldet  <«de  forelskedes  Krig«. 

II. 

Frankrig  var  ingenlunde  i  nogen  misundelsesværdig  Stil- 
ling; medens  Henrik  III  vexelvis  hengav  sig  til  Udsvævelser 
og  til  Bodsøvelser  og  førte  det  mest  uværdige  Liv,  overlod 
han  fuldstændig  Regeringen  til  jammerlige,  blødagtige  og 
rovbegjærlige  Yndlinge;  Finanserne  vare  fuldstændig  udtømte; 
Kongens  Broder,  den  saa  vel  paaAand  som  paa  Legeme  svagelige 
Hertug  Frans  af  Anjou,  søgte  forgæves  at  befæste  det  franske 
Herredømme  i  de  mod  Spanien  oprørske  Nederlande;  Henrik 
af  Navarra  endelig  beskæftigede  sig  udelukkende  med  Rege- 
ringen af  sine  smaa  Stater  og  i  endnu  højere  Grad  med  sine 
Fornøjelser.  Liguens  Førere  benyttede  disse  sørgelige  Til- 
stande til  at  udbrede  deres  Parti  mere  og  mere  og  til  at 
befæste  deres  Herredømme  over  samme.  Endelig  hidførte  en 
allerede  i  længere  Tid  forudset  Hændelse  Udbruddet  af  den 
Konflikt,  som  skulde  hjemsøge  Frankrig  med  de  frygteligste 
Lidelser. 

Den  10de  Juni  1584  døde  Frans  af  Anjon  i  sit  30te 
Aar;  han  var  barnlos  som  sin  Broder  Kongen,  og  ikkun  hans 
Kreditorer  sørgede  over  hans  Død;  men  lige  saa  ubetydelig 
denne  Prinses  Liv  var,  lige  saa  vigtig  blev  hans  Død;  thi 
nu  var  Henrik  af  Navarra  Arving  til  Tronen.  Alle  oprigtige 
Katholiker  forfærdedes,  og  selv  for  de  mere  maadeholdne 
blandt  dem  var  det  dog  næsten  utaaleligt  at  tænke  sig  en 
Kjætter  paa  Frankrigs  Trone ;  de  mere  ivrige  og  daadskraftige 
vare  bestemte  paa  med  Vaabenraagt  at  bekæmpe  en  saadan 
Mulighed. 

Det  var  naturligt,  at  Guiserne  stillede  sig  i  Spidsen  for 
dette  ivrig  katholske  Parti,  der  repræsenteredes  af  Liguen. 
De  fandt  tvende   tro  og  mægtige  Forbundsfæller;  den  første 

var  Paven;  Sixtus  V  slyngede  en  Banbulle  mod  Henrik  af  Navarra 
og  Henrik  af  Condé, « disse  to  Vredens  Børn,  disse  uretmæssige  og 
afskyelige  Skud  af  det  ophøjede  Hus  Bourbon«;  den  hellige 
Fader  kæmpede  dog  ikke  blot  med  aandelige  Vaaben,  men  kom 
ogsaa  Kirkens  tro  Sønner  til  Hjælp  med  Pengesummer  og 
Lejetropper.  Liguens  anden  Forbundsfælle,  Philip  af  Spa- 
nien, var  endnu  mægtigere.  Denne  legemlig  svage,  i  sit 
Kabinet  indesluttede.  Monark  forfulgte  med  den  største  Ud- 
holdenhed og  med  sejg  og  rastløs  Virksomhed  den  Plan  paa 
én  Gang  at  udbrede  Kirkens  og  Spaniens  Herredømme  over 
Evropa.  Han  kunde  naturligvis  ikke  taale,  at  en  Kjætter, 
som  derhos  var  fjendtlig  sindet  mod  det  strengt  katholske 
Spanien,  besteg  den  franske  Trone,  medens  en  fransk  Mouark, 
der  havde  ham  selv  at  takke  for  sin  Ophøjelse,  nødvendigvis 
maatte  være  hans  hengivne  Forbundsfælle.  Af  disse  Grunde 
indgik  han  i  Midten  af  Januar  1588  et  Forbund  med  Gui- 
serne,  i  Følge  hvilket  ikke  Henrik  af  Navarra,  men  hans  On- 
kel, den  gamle,  idiotiske  Kardinal  af  Bourbon,  et  rent  Lege- 
tøj i  Guisernes  Haand,  skulde  være  Konge  efter  Henrik  Hl's 
Død  for  at  jævne  Vejen  til  Tronen  for  Guiserne.  Protestan- 
tismen skulde  ved  fælles  Anstrengelser  udryddes  i  Frankrig 
og  Nederlandene.  Philip  H  vilde  derfor  aarlig  betale  sine  franske 
Forbundsfæller  en  Million  Gulddalere  —  over  17  Mill.  Kroner  — , 
og  til  Gjengjæld  lovede  disse  PhiHp  kun  det  lille  patriotiske 
Offer  at  afstaa  ham  Staden  Cambray  og  det  franske  Navarra. 
Kampen  mellem  de  franske  Ultramontane  og  Protestan- 
terne blev  en  evropæisk  Brand;  thi  lige  som  de  katholske 
Magter  toge  Parti  for  de  førstnævnte,  saaledes  støttede  alle 
protestantiske  Magter  Henrik  af  Navarra,  der  med  sin  Aands 
hele  Elasticitet  vidste  at  frigjøre  sig  fra  de  lave  Tilbøjelig- 
heder, hvortil  han  havde  hengivet  sig.  Elisabet  af  England 
sendte  ham  Penge,  de  tyske  og  schweiziske  Protestanter 
sendte  baade  Tropper  og  Penge;  men  Henrik  og  hans  Tros- 
fæller vare  ikke  henviste  til  fremmed  Understøttelse  alene. 
Der  gaves  blandt  de  katholske  Franskmænd  en  talrig  Klasse 

Mænd,  som  holdt  det  for  muligt  at  forsone  Religion  og  Pa- 
triotisme; de  troede  at  kunne  være  gode  Katholiker  uden  at 
give  det  retmæssige  Kongedømme  til  Pris  for  fremmede  Lykke- 
riddere eller  Fædrelandets  Integritet  for  den  spanske  Arve- 
fjende eller  endelig  Statens  Suverænitet  for  Pavens  Anmas- 
selser. De  ivrige  Tilhængere  af  de  to  andre  Partier  kaldte 
rigtignok  foragtelig  disse  Mænd  for  Politikere,  men  disse 
« Politikere'«  reddede  dog  Frankrig  for  Anarkiet  og  Fana- 
tismen. 

Henrik  III  havde  utvivlsomt  været  paa  sin  rette  Plads, 
hvis  han  havde  stillet  sig  i  Spidsen  for  disse  tolerante  og 
kongeligsindede  Mænd;  thi  ved  Hjælp  af  dem  og  Huguenot- 
terne  vilde  han  have  kunnet  bekæmpe  Liguens  upatriotiske 
Omvæltningsplaner;  men  i  sin  Fejghed  bævede  han  tilbage 
for  at  modsætte  sig  en  saa  stor  Magt  som  Guisernes;  i  sin 
Taabelighed  tiltroede  han  sig  Kraft  nok  til  at  lede  og  styre 
Liguen  ved  at  slutte  sig  til  samme;  han  skulde  komme  til 
at  angre  dette  bittert. 

Fra  Sommeren  1587  stede  de  kongelige  i  Forening  med 
Liguen  lige  over  for  Protestanterne;  men  trods  deres  Over- 
magt formaaede  de  ikke  at  udrette  noget  mod  Henrik  af 
Navarra,  som  nu  var  modnet  til  Mand,  for  største  Delen 
havde  aflagt  sin  Ungdoms  Letsindighed  og  udfoldede  baade 
glimrende  militære  og  politiske  Egenskaber.  Han  og  hans 
Trosfæller  vidste,  at  det  drejede  sig  om  selve  deres  Tilværelse, 
og  noget  af  den  gamle,  kraftige  kalvinske  Aand  vaagnede 
igjen  i  dem.  Den  20de  Oktober  1587  blev  Hertugen  af 
Joyeuse,  en  af  Henrik  III's  jammerlige  Yndlinge,  slaaet  af 
Navarra  ved  Courtras;  den  hele  prægtige,  med  Guld  prydede 
Hofadel  var  med  i  Slaget;  men  Gascognes  raa  og  fattige 
Adelsmænd  kastede  dem  i  det  første  Angreb;  kun  40  af 
Sejrherrerne  faldt,  men  derimod  2,400  af  de  besejrede,  der- 
iblandt Joyeuse  selv;  Protestanterne  jublede,  en  saadan  Sejr 
havde  de  endnu  ikke  tilkæmpet  sig. 

Sejren  var  dog  mere  glimrende  end  frugtbringende,  thi 
efter  Sædvane  spredtes  Sejrherrerne  igjen  til  deres  Hjem  for 
at  fejre  deres  Bedrifter  paa  behørig  Maade  ved  store  Gilder 
og  mellem  de  fyldte  Bægere,  medens  Henrik  af  Guise  til- 
kæmpede sig  Fordele  paa  en  anden  Del  af  Krigsskuepladsen; 
saaledes  blev  han  det  ivrig  katholske  Folks  forgudede  Heros 
og  havde  sine  ivrigste  Tilhængere  blandt  den  lavere  Del  af 
de  store  Stæders  Befolkning  og  blandt  Landsbypræsterne. 
Guisernes  voxende  Anseelse  og  Magt  blev  mere  og  mere 
utaalelig  for  Kongen,  og  Henrik  blev  ikke  med  urette  mis- 
tænkt af  Liguen;  man  begyndte  allerede  at  prædike  mod 
ham;  Sorbonnen,  det  vil  sige  det  theologiske  Fakultet  ved 
Pariser-Universitetet,  erklærede,  at  man  kunde  fratage  Fyr- 
ster, der  ikke  opfyldte  deres  Pligter,  Kronen  som  Formyndere, 
mod  hvis  Styrelse  man  nærer  Mistanke;  i  let  gjennemskue- 
lige  Alegorier  fremtraadte  Henrik  III  som  Saul  eller  Goliat, 
Henrik  af  Guise  derimod  som  David. 

Kongens  fejlagtige  Opførsel  forøgede  paa  en  Gang  Li- 
guens Tillidsfuldhed  og  Lidenskabelighed;  i  Stedet  for  enten 
ganske  at  slutte  sig  til  Liguen  og  saaledes  i  det  mindste 
sikre  sig  selv  mod  Voldshandlinger  fra  dens  Side  eller  ogsaa 
at  træde  op  med  Fasthed  og  Strenghed  over  for  dens  An- 
masselser, æggede  Kongen  kun  Partiet  ved  smaalige  Drillerier 
og  Forbud  uden  dog  at  besidde  den  fornødne  Magt  og  Fast- 
hed til  at  gjennemfore  samme.  Saaledes  gjorde  Henrik  III 
først  Liguens  Tilhængere  halvt  rasende  af  Forbitrelse  ved  sit 
"Ugudelige  Forræderi«,  som  de  kaldte  det,  og  derpaa  over- 
modig og  sejrstryg  ved  sin  fejge  Eftergivenhed.  Udfaldet  af 
denne  hans  taabelige  Adfærd  blev,  at  Pariser-Befolkningen 
rejste  sig  den  12te  Maj  1588,  for  første  Gang  lagde  sin 
senere  saa  ofte  prøvede  Duelighed  til  at  bygge  Barrikader  for 
Dagen  og  efter  en  kort  Kamp  jog  Kongen  og  hans  Tropper 
ud  af  Byen.  Herved  var  Liguen  Herre  i  Paris,  og  der  paa- 
fulgte  et  Forbillede  til  Kommunen  i   1792  og  1871;    Byens 

retmæssige  jøvrighed   blev   afsat,    og  16  af  de  mest  rasende 
Partimænd  blandt  Borgerne  traadte  i  dens  Sted. 

Den  fejge  Henrik  III  troede  endnu  stadig  at  kunne  un- 
derhandle med  Guiserne  og  deres  Parti  og  sammenkaldte 
Kigets  Stænder  i  Blois;  men  Liguen  havde  Overmagten  i 
Forsamlingen,  og  det  viste  sig  snart,  at  den  havde  til  Hen- 
sigt at  ydmyge  Kongedømmet  paa  det  dybeste.  Da  kom 
Kongens  italienske  Blod  i  Kog;  med  ét  Slag  vilde  han  hævne 
sig  for  al  sin  lidte  Tvang  og  Forhaanelse  paa  de  forhadte 
Modstandere,  hvem  han  endog  tilskrev  Planer  mod  sit  Liv. 
Den  23de  December  lod  han  Henrik  af  Guise  myrde  i  sit 
Forværelse  af  den  kongelige  Livvagt;  derpaa  blev  Henriks 
Broder,  Kardinal  Guise,  henrettet  og  Liguens  Tronkandidat, 
Kardinalen  af  Bourbon,  fængslet. 

Henrik  III  havde  tænkt,  at  Liguen  skulde  blive  lamslaaet 
af  Rædsel;  men  han  havde  falskelig  bedømt  hensynslose, 
rasende  Fanatikere  efter  sit  eget  fejge  Hjerte;  Budskabet 
fremkaldte  tvært  imod  en  ubeskrivelig  Forbitrelse  i  Paris  og 
alle  Frankrigs  store  og  mellemstore  Byer.  Sorbonnen  ilede 
liied  at  løse  det  franske  Folk  fra  dets  Troskabsed  til  Hen- 
rik III,  og  den  dræbte  Hertugs  Broder,  Hertugen  af  Mayenne, 
blev  udnævnt  til  Rigets  Generalstatholder. 

Nu  var  altsaa  dog  den  saa  meget  frygtede  Krig  udbrudt 
mellem  Kongen  og  Liguen  og  det  under  Forhold,  der  vare 
saa  ugunstige  som  blot  mulig  for  den  forst  nævnte;  hans 
hele  Magt  bestod  i  5—6,000  Tropper,  hvormed  han  holdt 
Blois,  Tours  og  den  nærmeste  Omegn  besat.  Henrik  III 
havde  været  fortabt,  hvis  der  ikke  havde  bestaaet  endnu  en 
Magt,  som  han  rigtignok  hidindtil  havde  bekæmpet  til  det 
yderste,  nemlig  Huguenotterne  under  Kongen  af  Navarra. 

Henrik  af  Navarra  anerkjendte  med  sit  skarpe  Blik,  at 
Sagerne  nu  vare  naaede  til  et  afgjørende  Punkt;  han  opgav 
sin  tidligere  Beskæftigelse,  som  hidtil  kun  var  gaaet  ud  paa 
at  storme  en  Række  smaa  Fæstninger,  og  fattede  den  dristige 
Plan  at  trænge  frem  til  Egnen  om  Tours  og  her  i  Frankrigs 

Hjerte  i  Spidsen  for  5,000  modige,  for  deres  Overbevisning 
og  Tro  begejstrede  Veteraner  at  tilbyde  sin  Slægtning  Kon- 
gen et  Forbund  mod  deres  fælles  Fjende,  Liguen.  Henrik  HI 
kunde  ikke  godt  andet  end  gaa  ind  paa  dette  Tilbud;  de  to 
Konger  mødtes  personlig  (April  1588),  nu  ikke  mere  som  en 
Herre  og  en  ydmyget  Fange,  men  som  Forbundsfæller,  der 
stode  paa  lig  Fod;  den  ene  lovede  tro  Hjælp,  den  anden 
Tolerance,  og  Forbundet  mellem  Politikerne  og  Huguenot- 
terne  var  saaledes  sluttet;  men  man  maatte  ikke  undervur- 
dere Modpartiets  Styrke;  de  fanatiske  Katboliker,  den  høje 
Adel  og  den  demokratiske  Bybefolkning  udgjorde  et  eneste 
fast  Forbund. 

Det  gik  alligevel,  skjønt  kun  langsomt,  tilbage  for  Lo- 
thringens  røde  Kors;  da  Liliebanneret  atter  vajede  i  Marken, 
vaagnede  paa  ny  den  franske  Adels  gamle  Loyalitets  Følelse, 
og  den  strømmede  fra  alle  Kanter  til  de  kongelige  Faner.  De 
protestantiske  Schweizere  saa  med  Glæde  deres  Trosfæller 
forenede  med  deres  gamle  Forbundsfælle,  Frankrigs  Konge; 
de  strømmede  ned  fra  deres  Bjerge  og  trængte  frem  paa 
Loires  Sletter;  Kongen  kunde  gaa  over  denne  Flod  og  slog 
Liguens  Hær  ved  Senlis;  han  beredte  sig  allerede  paa  Belej- 
ringen af  Paris,  da  han  faldt  for  Jakob  Clements  Dolk;  den 
fanatiske  Munk  mente  i  ham  at  rydde  et  forvorpent  Uhyre 
og  Religionens  værste  Fjende  ud  af  Verden.  Den  2den  Av- 
gust  1589  om  Morgenen  var  Henrik  HI,  den  sidste  af  Hu- 
set Valois,  et  Lig. 

Da  Henrik  af  Navarra  blev  født,  var  Henrik  II  omgiven 
af  fire  blomstende  Sønner;  nu  vare  de  alle  døde,  ingen  havde 
efterladt  ægte  Arvinger;  det  var  ,som  om  de  myrdede  Protestan- 
ters Forbandelser  hvilede  paa  den  hele  Slægt;  nu  var  der 
ingen  mere,  som  med  rette  kunde  gjøre  Bourbonen  Hen- 
rik IV  Kronen  stridig. 

Omstændighederne  vare  ham  dog  ingenlunde  gunstige; 
selv  hos  de  mest  fordomsfrie  Politikere  rejste  sig  Tvivl,  om 
deres  Samvittighed  vel  kunde  tillade  dem  at  hjælpe  en  kjæt- 

tersk  Konge  til  Kronen;  der  gaves  øjeblikke  efter  Henrik  III's 
Død,  da  den  nye  Konge  syntes  at  skulle  staa  ene  med  sine  5,000 
Huguenotter.  Henrik  IV  kunde  vel  have  30,000  Livres  — 
180,000  Kroner  — om  Aaret  af  sine  arvelige  Besiddelser;  Hugue- 
notternes  Understøttelse  stillede  en  Hær  paa  15—20,000  Mand 
til  hans  Kaadighed;  men  det  var  dog  aabenbart  alt  for  ringe 
Midler  til  at  erobre  et  Kongerige  som  Frankrige.  Hvis  Hen- 
rik HI's  Venner,  Politikerne,  gik  over  til  Liguen,  var  det 
ude  med  Kongen  og  hans  huguenottiske  Venner. 

Disse  Dage,  den  2den  og  3dje  Avgust,  dannede  den  af- 
gjørende  Krisis  i  Henrik  I V's  Liv;  nogle  af  Politikernes  Førere 
vandt  han  ved  Løfter  om  personlige  Fordele,  andre  overvejede, 
at  deres  egen  Interesse  og  den  Loyalitet,  de  skyldte  Konge- 
dømmet, i  lige  høj  Grad  maatte  afholde  dem  fra  at  under- 
kaste sig  Liguen.  De  sluttede  derfor  den  4de  Avgust  en 
Overenskomst  med  den  nye  Konge,  hvori  han  lovede  at  op- 
retholde den  katholske  lieligion  i  dens  daværende  Udstræk- 
ning, mod  at  de  lovede  ham  Troskab. 

For  Tiden  kunde  man  dog  ikke  mere  tænke  paa  Parises 
Belejring;  man  maatte  først  og  fremmest  søge  at  sikre  sig 
Provinserne;  det  var  vanskeligt  nok  for  Henrik  paa  én  Gang 
at  stille  sine-  protestantiske  og  katholske  Undersaatter  tilfreds 
og  forlige  dom  indbyrdes.  Hans  Trosfæller,  hans  ældste  og 
mest  tro  Venner,  der  allerede  havde  kæmpet  ved  den  tretten- 
aarige  Fyrstes  Side  og  holdt  ud  med  ham  under  TaabeHg- 
hederne  i  «de  forelskedes  Krig*,  rettede  naturligvis  særlige 
Krav  til  hans  Taknemlighed  og  Gunst;  omvendt  bleve  de 
katholske  Politikere,  Royalisterne,  forbitrede  over  enhver  Be- 
lønning, som  blev  «Kjættere»  til  Del;  kun  Henriks  bøjelige 
Væsen  kunde  udholde  disse  bestandige  Ubehageligheder;  kun 
hans  paa  én  Gang  elskværdige  og  Agtelse  vækkende  Adfærd 
kunde  holde  de  modstridende  Parter  sammen.  I  denne  haarde 
Skole  lærte  han  sejg  og  taalmodig  Udholdenhed  og  fast  Ved- 
holdenhed ved  et  flernt  Maal,  selv  om  han  tilsyneladende 
maatte  vige  nok  saa  meget  bort  fra  dette.     Her  lærte  han 

at  ringeagte  Menneskene,  at  nære  Mistillid  til  dem,  en  grun- 
dig Kjendskab  til  Forstillelse  og  en  Opgiven  af  alle  Samvit- 
tigheds Betænkeligheder  i  Kamp  mod  Modstanderne.  Han 
havde  frygtelige  Fjender  for  sig.  Mayenne,  Liguens  General- 
statholder, var  en  forsigtig,  betænksom  Mand;  hjælpende  og 
tilskyndende  stod  det  spanske  Sendebud,  Don  Bernardin  de 
Mendoza,  ved  hans  Side,  en  ivrig  katholsk  og  habsburgsk- 
sindet  Mand;  Liguens  Raad  og  de  « Sexten«  i  Paris  rustede 
og  styrede  jævnsides  med  disse  to  Herrer.  Ved  spanske 
Penge  blev  der  hvervet  Schweizere  og  Tyskere,  og  med  mere 
end  20,000  Mand  kunde  Mayenne  i  September  1589  bryde 
op  fra  Paris  for,  som  han  udtrykte  sig,  at  »jage  Bearneren 
ud  i  Havet".  Man  lejede  allerede  Vinduer  i  Rue  St.  Denis 
til  høje  Priser  for  at  se  Kjætterkongen  holde  sit  Indtog  i 
Paris  som  Fange;  selv  Henriks  Tilhængere  holdt  ham  for 
fortabt;  nogle  raadede  ham  til  at  søge  at  formilde  Liguen 
ved  at  tage  Kardinalen  af  Bourbon  til  Medregent;  andre 
vilde,  at  han  skulde  flygte  til  England.  Henrik  alene  blev 
fast,  han  stolede  paa  sin  og  sine  prøvede  Troppers  faste  Ud- 
holdenhed; ved  Arques  tvang  han  efter  en  Række  smaa 
Fægtninger  med  sine  9,000  Mand  den  tredobbelt  overlegne 
Fjende  til  et  Tilbagetog. 

Dette  heldige  Udfald  var  i  og  for  sig  kun  lidet  afgjø- 
rende;  men  i  Krigen  gjør  den  offentlige  Mening  ofte  Ud- 
slaget, og  Kampene  ved  Arques  gjorde  det  største  Indtryk 
baade  i  Ind-  og  Udlandet;  Mayennes  Anseelse  blev  rystet, 
medens  man  begyndte  at  tiltro  Kongen  alt  muligt.  Henrik 
kunde  nu  gaa  over  til  Angreb  og  vendte  sig  først  og  frem- 
mest mod  Normandiet. 

Det  varede  hele  sex  Maaneder,  før  Mayenne  kunde  komme 
sig  fra  den  Forskrækkelse,  han  havde  faaet  ved  Arques.  Han 
fik  en  Forstærkning  af  spanske  Tropper  og  troede  at  maatte 
undsætte  den  vigtige  normanniske  By  Dreux;  men  Mayenne 
var  en  Herre,  som  var  vel  ved  Magt,  ikke  kunde  undvære 
god  og  rigelig  Kost  og  dygtig  Søvn  og  saaledes  ingen  An- 

fører,  der  kunde  maale  sig  med  den  raske  Bearner,  der  var 
vant  til  hurtig  at  fatte  sine  Beslutninger  og  i  Stand  til  at 
udholde  alle  mulige  Savn;  man  sagde  saaledes,  at  Henrik 
ikke  brugte  saa  megen  Tid  til  Søvn  som  Mayenne  til  at 
holde  Taffel.  Den  14de  Marts  1590  mødtes  de  to  Hære  ved 
Ivry,  og  Mayenne  havde  ikke  uden  Duelighed  truffet  sine 
Dispositioner;  men  han  formaaede  ikke  hurtig  nok  at  træffe 
de  fornødne  Foranstaltninger  til  at  møde  de  vexlende  Til- 
fælde, som  indtræffe  under  et  stort  Slag,  medens  Henrik 
ledede  Kampen  med  den  største  Aandsnærværelse  og  en  ufor- 
lignelig Skarpsindighed:  det  var  den  mest  glimrende  Kamp, 
som  Henrik  IV  nogensinde  har  leveret,  og  han  udmærkede 
sig  under  samme  i  lige  høj  Grad  ved  sin  Tapperhed  og  sit 
Feltherretalent.  Det  var  i  dette  Slag,  at  han  udtalte  de 
mindeværdige  Ord:  «Naar  I  ikke  mere  se  Fanerne  vaje,  saa 
samles  om  min  hvide  Fjerbusk,  den  ville  I  finde  paa  Ærens 
og  Sejrens  Vej » ;  det  var  da  ogsaa  Kongen  selv,  som  vendte 
den  uvisse  Kamp  til  en  afgjørende  Sejr  ved  et  Rytteranfald 
mod  Grev  Egmonts  flamske  Kyrasserer,  det  bedste  Korps  i 
den  fjendtlige  Hær;  det  fjendtlige  liytteri  blev  halvt  og  det 
fjendtlige  Fodfolk  helt  tilintetgjort,  Liguens  Faner,  Kanonor 
og  Vogne  for  største  Delen  gjorte  til  Bytte. 

Liguens  Hær  var  saa  godt  som  opløst  og  maatte  gjore 
Afkald  paa  at  møde  mere  i  aaben  Mark.  Kongen  kunde 
paa  ny  skride  til  Parises  Belejring;  den  mere  velhavende  og 
dannede  Befolkning  i  Hovedstaden  var  stemt  for  Overgivelse; 
men  Folkets  Masse,  der  var  ophidset  af  Gejstligheden  og 
frygtelig  organiseret  under  de  Sexten,  var  beredt  til  Forsvar 
paa  det  yderste. 

Som  de  tyske  Generaler  i  vor  Tid  saaledes  saa  ogsaa 
Henrik  IV  sig  skuffet  ved  den  udholdende  Modstand,  ban 
fandt  i  en  By  —  den  talte  dengang  220,000  Indbyggere  — , 
hvilken  man  paa  Grund  af  dens  Beboeres  Luxus  og  Fornøjel- 
sessyge ikke  havde  tiltroet  en  saa  stor  Fasthed  og  Offer- 
beredvillighed.   Mangel  paa  Levnetsmidler  vilde  dog  alligevel 

have  nødt  Paris  til  Overgivelse,  hvis  ikke  Filip  II  i  sidste 
øjeblik  havde  ladet  en  spansk  Hær  ile  til  Undsætning  fra 
Nederlandene,  og  Henrik  maatte  endda  prise  sin  Lykke,  da 
Hollændernes  Fremgang  snart  nødte  Spanierne  til  at  vende 
tilbage  igjen.  Skjønt  Hovedstaden  saaledes  var  bleven  und- 
sat, kunde  Kongen  dog  underkaste  sig  den  ene  store  Pro- 
vinsby efter  den  anden. 

Jo  svagere  Liguen  saaledes  følte  sig,  desto  mere  var  den 
henvist  til  spansk  Hjælp,  men  desto  tydeligere  blev  det  ogsaa, 
hvor  lidet  uegennyttig  denne  var.  Med  Hensyn  til  Frankrige 
forfulgte  Filip  II  en  dobbelt  Plan;  for  det  første  vilde  han 
gjøre  den  spanske  Indflydelse  til  den  overvejende  i  de  enkelte 
Provinser;  men  dernæst  vilde  han  ogsaa  udvide  denne  Ind- 
flydelse til  Riget  som  et  Hele  betragtet.  I  Bretagne,  i  Lan- 
gued'oc,  i  Normandie  fægtede  spanske  Troppekorps  for  Liguens 
Førere,  der  i  Realiteten,  ja  vel  endog  formelt  anerkjendte 
den  spanske  Konge  som  deres  Herre.  Filip  II  vilde  nu  ganske 
vist  ikke  opkaste  sig  til  Frankriges  direkte  Behersker;  thi  det 
forekom  selv  ham  ikke  opnaaeligt;  men  han  vilde  gjare  sin 
Datter  Klara  Eugenie,  der  gjennem  sin  Moder  var  en  Ætling 
af  Huset  Valois,  til  Frankriges  Dronning  og  derpaa  skjænke 
hende  en  Mand  efter  sit  ønske;  denne  Plan  foreslog  han 
Liguens  Magthavere  i  Slutningen  af  Aaret  1591. 

Mange  af  disse  vare,  som  sagt,  Spanien  fuldkommen 
hengivne;  dels  havde  den  religiøse  Opfattelse  vundet  en  saa- 
dan  Overvægt  over  deres  Patriotisme,  at  de  ikke  vege  til  bage 
for  at  ofre  deres  Fædreland  til  bedste  for  dettes  mest  af- 
gjorte Modstandere,  dels  lode  de  sig  simpelthen  paavirke  af 
deres  egen  lave  Ærgjerrighed.  Den  pavelige  Legat  Gaetano, 
en  heftig  og  ilsindet  Mand,  de  Sexten,  Massen  af  Parises 
Borgere  vare  i  et  og  alt  indtagne  for  de  spanske  Planer,  som 
skulde  beskytte  dem  mod  den  kjætterske  «Bearner».  Mod 
samme  vare  kun  Flertallet  af  Liguens  Adelsmænd  og  Liguens 
Overledelse,   men  frem  for  alt  Mayenne  selv;    de   første   af 

Nationalfølelse,  den  sidste,  fordi  han  ikke  vilde  aftræde  Herre- 
dømmet til  andre. 

Det  Spørgsmaal  skulde  nu  altsaa  afgjøres,  hvilket  Parti 
inden  for  Liguen  der  vel  vilde  vinde  Overvægten,  enten  det 
spansksindede,  zelotiske  og  populære  eller  det  mere  uaf- 
hængig og  moderat  sindede,  aristokratiske.  Jo  højere  Faren 
steg  fra  begge  Sider,  desto  mere  steg  ogsaa  de  Sextens  Ra- 
seri; de  anvendte  alle  et  Demagogis  værste  Kunstgreb  for 
at  naa  deres  Maal;  de  indsatte  et  hemmeligt  Kaad  paa  ti 
Personer,  et  værdigt  Forbillede  for  Velfærdsudvalget  i  1792; 
nogle  rasende  Præster  stode  i  Spidsen  for  samme.  De  Ti  be- 
nyttede en  længere  Fraværelse  fra  Mayennes  Side  til  at  føre 
et  Slag  mod  dem,  der  hverken  delte  deres  Voldsomhed  eller 
deres  spansksindede  Anskuelser.  Den  15de  November  1591 
bleve  Brisson,  den  første  Præsident  i  Pariserparlamentet,  og 
to  andre  Medlemmer  af  Raadet  fængslede  og  strax  hængte; 
man  foreslog  at  oprette  »brændende  Kamre »  (chambres  ar- 
dentes)  til  at  dømme  og  henrette  alle  aabenbare  og  hemme- 
lige Kjættere  og  Politikere. 

Dette  Forsøg  fra  det  yderlig  gaaende  Partis  Side  paa  ved 
Vold  at  opnaa  Herredømmet  i  Paris  hidførte  kun  Partiets 
eget  Fald;  den  største  Part  af  Borgerne  bleve  forfærdede  ved 
saadanne  Skændselsgjerninger  og  hidkaldte  skyndsomst  May- 
enne,  der  lod  Førerne  for  de  Sexten  henrette  og  opløste  deres 
hele  Organisation. 

Medens  Liguen  saaledes  bekæmpede  sig  selv,  var  Kong 
Henrik  beskæftiget  med  Belejringen  afRouen,  den  næststørste 
By  i  Nord  frankrige.  Han  havde  allerede  bragt  Byen  til  det 
yderste,  da  en  frygtelig  Arme  rykkede  frem  til  dens  Und- 
sætning. Alexander  af  Parma,  den  bedste  spanske  General, 
den  kyndigste  Krigsmand  paa  hin  Tid,  førte  endnu  engang  — 
det  var  i  Januar  1502  —  sine  Tropper  fra  Nederlandene  til 
Frankrige,  hvor  de  stødte  til  Liguens  Stridskræfter.  Saaledes 
stode  hin  Tidsalders  to  betydeligste  Feltherrer  overfor  hin- 
anden;  Henrik  var  et  Mønster  paa  en  dygtig  Ryttergeneral, 

Hertugen  af  Parma  derimod  paa  en  kyndig,  methodisk  Felt- 
herre. Hver  af  de  to  Mænd  søgte  nu  at  bekæmpe  sin  Mod- 
stander ved  at  udfolde  den  dem  egne  Dygtighed  i  højeste 
Grad;  med  et  lille  Korps  kastede  Henrik  IV  sig  dumdristig 
mod  den  spanske  Armé,  men  blev  ved  Aumale  slaaet,  saaret 
og  var  nær  bleven  fangen;  overfor  en  saa  kjæk  Fjende  ud- 
viste Parma  endog  mere  end  sin  sædvanlige  Forsigtighed  og 
tvang  ved  en  Række  kombinerede  Bevægelser  Kongen  til  at 
hæve  Rouens  Belejring. 

Det  var  et  haardt  Slag  for  Henrik,  lige  saa  haardt  som 
Ophævelsen  af  Parises  Belejring  for  to  Aar  siden ;  Frugten  af 
et  helt  Aars  Anstrengelser  var  tabt;  men  lige  som  Frederik 
den  store  og  mange  andre  betydelige  Feltherrer  udfoldede 
Henrik  IV  netop  først  sin  hele  Kraft  i  Modgangen.  Han 
sammenkaldte  fra  alle  Kanter  sin  tro  Adel  og  bragte  en 
stor  Hær  paa  Benene,  hvormed  han  indesluttede  den  sejrs- 
stolte Feltherre  i  en  Krog  af  Normandiet;  men  han  havde  at 
gjøre  med  en  fuldkommen  jævnbyrdig  Modstander.  Skjønt 
Hertugen  af  Parma  var  haardt  saaret,  forstod  ban  dog  at 
skuffe  sin  Modstander,  kom  lykkelig  med  sin  Hær  til  Paris, 
overlod  en  Del  af  sine  Tropper  til  Liguen  og  vendte  med  sin 
Hovedstyrke  igjen  tilbage  til  Nederlandene;  her  døde  den 
fortræffelige  General  kort  derpaa,  endnu  i  sine  sidste  øjeblikke 
haardt  ramt  af  Filip  IFs  koldblodige  Utaknemlighed. 

Felttoget  i  Aaret  1592  var  yderst  fordærvehg  for  Hen- 
rik IV;  hans  store  Hær  gik  fra  hinanden  strax  efter  Parmas 
Bortmarsch,  og  denne  General  havde  utvivlsomt  vist  sig  som 
hans  Overmand;  hans  Kampe  og  Sejre  i  tre  Aar  havde  været 
forgjæves,  han  var  i  Grunden  i  en  endnu  ugunstigere  Stilling 
end  ved  sin  Tronbestigelse;  Anarkiet  begyndte  at  blive  den 
regelmæssige  Tilstand  i  Frankrige,  og  Liguens  Modstand  blev 
næsten  legaliseret  ved  Tidens  Magt;  hele  det  samlede  Norden 
var  imod  Henrik.  Hertugen  af  Mayenne  forsøgte  ogsaa  paa 
sin  Side  at  benytte  denne  Sagernes  gunstige  Gang  til  at  give 
sin   Stilling   et  lovmæssigt   Grundlag.      Han   sammenkaldte 


Henrik  IV  af  Frankrige.  119 

Kigets  stænder  til  et  Miøde  i  Januar  1593  i  Paris;  disse 
bleve  naturligvis  kun  repræsenterede  fra  de  Liguen  hengivne 
Dele  af  Frankrige,  men  Partiet  var  talrigt  nok,  til  at  disse 
Stænder  kunde  faa  Skinnet  af  en  lovmæssig  Repræsentation 
for  Riget.  Hidtil  havde  Henrik  dog  havt  Legitimiteten  for 
sig;  han  maatte  frem  for  alt  undgaa  at  faa  en  Modstander, 
som  ved  et  muligt  Kongevalg  fra  Stændernes  Side  ogsaa 
kunde  optræde  med  en  vis  Berettigelse. 

Hans  bedste  Forbundsfælle  var  den  Tvedragt,  som  her- 
skede mellem  Liguens  Forere;  Mayenne  vilde  have  Kronen 
for  sig  eller  sin  Son,  medens  Kongen  af  Spanien  og  hans 
Parti  kæmpede  for  en  spansk  Prinsesse  eller  mulig  endog 
for  en  habsburgsk  Prins.  Flertallet  blandt  Stænderne  vak- 
lede; det  var  rigtignok  fast  i  sin  Harme  mod  Henrik,  men 
for  ivrigt  heldede  det  snart  mere  til  Spanien,  snart  mere 
til  Mayenne,  alt  som  Sagerne  stillede  sig.  Guisernes  Skin- 
syge mod  Spanien  bevirkede,  at  de  begunstigede  et  Tilbud 
fra  Henrik  om  en  ForhandUng  i  Suresnes  mellem  tolv  Re- 
præsentanter for  Stænderne  og  tolv  af  hans  katholske  Venner, 
og  Spaniens  militære  Afmagt  skaffede  dette  Forslag  Majori- 
teten ;  et  spansk  Troppekorps  under  Fyrst  Mansfeld  blev  uden 
at  have  naaet  nogen  væsentlig  Fordel  tvunget  til  et  Tilbage- 
tog til  Nederlandene,  og  Stænderne  vedtoge  med  Stemme- 
flerhed UnderhandUngerne  i  Suresnes. 

Hermed  syntes  det  første  Skridt  gjort  til  indre  Fred  i 
Frankrige;  men  FiUp  H  opgav  ikke  saa  let  sine  Erobrings- 
planer. Han  havde  ingen  Penge,  ingen  Tropper  tilbage,  men 
han  havde  glimrende  Lofter.  En  af  de  stolteste  blandt  hans 
Grander,  Hertugen  af  Feria,  kom  til  Paris;  han  tilbod  at 
underholde  14,000  fremmede  Lejetropper  samt  derhos  at  ud- 
rede 1,200,000  Gulddalere  (over  20  Mill.  Kroner)  for  det  første  og 
det  halve  af  denne  Sum  for  det  næste  Aar,  hvis  Infantinden 
Isabella  Klara  Eugenie  blev  valgt  til  Dronning  af  Frankrige. 

Udsigten  til  en  saa  betydelig  Hjælp  bragte  igjen  Fler- 
tallet af  Stænderne  til  at  vexle;   selv  de  mere  maadeholdne 

Og  patriotiske  blandt  Deputationen  opgave  enhver  Tanke  om 
Forsoning  med  Henrik,  og  for  ikke  at  se  Stænderne  afgjere 
sig  til  Gunst  for  Spanien  fremmede  de  nu  med  al  IverMay- 
ennes  ærgjerrige  Planer.  Henrik  IV  erkjendte,  hvor  vigtig 
og  skæbnesvanger  dette  -Øjeblik  var  for  ham;  han  indsaa 
Umuligheden  af  med  Vaabenmagt  at  knuse  den  af  Spanien 
slettede  Ligue ;  endnu  en  kort  Stund,  og  Frankrige  vilde  blive 
delt  i  to  uforsonlige  Halvdele  med  to  Qendtlige  Konger;  han 
fattede  derfor  den  Beslutning  at  skifte  Tro  af  Hensyn  til 
Frankriges  Ko  og  Storhed  og  for  at  tilfredsstille  sine  Ønsker 
om  Herredømmet.  Vi  ville  nu  ganske  vist  ikke  forsvare  en 
Forandring  af  Tro,  som  sker  af  blot  ydre  Grunde;  men  alle 
de  Grunde ,  som  kunne  undskylde  en  saadan  Handling, 
vare  dog  tilstede  i  dette  Tilfælde.  Han  selv  var  fuldkommen 
ligegyldig  over  for  det  religiøse  Spargsmaal;  men  derimod 
drejede  Sagen  sig  om  hans  hele  Fremtid;  Tusinders  Liv,  Mil- 
lioners hele  Ve  og  Vel,  Fædrelandets  Frelse  fordrede  denne 
Trosforandring;  han  erklærede  altsaa  offentlig,  at  han  vilde 
lade  sig  undervise  i  Keligionen  af  et  Antal  katholske  Theo- 
loger  og  Biskopper. 

Dette  Skridt  fra  Henriks  Side  fremgik  aldeles  tydelig 
kun  af  politiske  Hensyn;  man  kunde  ikke  heraf  slutte  sig  til 
nogen  virkelig  Forandring  med  Hensyn  til  hans  religiøse 
Overbevisning,  og  det  Indtryk,  som  fremkaldtes  herved,  var 
derfor  i  Begyndelsen  hverken  meget  stærk  eller  blivende; 
Stænderne  erklærede  ogsaa  kun  at  ville  modtage  « Kongen  af 
Navarrai)  paa  den  Betingelse,  at  Paven  laste  ham  af  Bandet; 
men  Henrik  opnaaede  dog  i  det  mindste  saa  meget,  at  Stæn- 
derne misbilligede  Spaniens  Fordring  om  Herredømmet  i 
Frankrige,  medens  Pariser-Befolkningen,  som  mere  og  mere 
kom  paa  det  rene  med  Spaniernes  og  Liguens  Føreres  egent- 
lige Planer,  lydelig  fordrede  en  Vaabenhvile.  Parlamentet, 
Frankriges  højeste  Myndighed  i  alle  Retsspørgsmaal,  erklærede 
(Juni  1593)  at  ville  til  det  yderste  modsætte  sig  enhver  Af- 
vigelse  fra   Grundsætningerne   om   Tronfølgen   i  Monarkiet; 

endelig  vægrede  Stænderne  sig  ogsaa  ved  overhovedet  at  ud- 
tale sig  om  Kongevalget,  før  en  stærk  Hær  stod  beredt  til 
at  støtte  dem;  dette  vilde  sige  saa  meget  som,  at  man  i  det 
hele  gav  Afkald  paa  at  opstille  en  Modkonge. 

Saaledes  havde  Uenigheden  mellem  Filip  II  og  Mayenne 
saa  vel  som  Henriks  |mere  kloge  end  oprigtige  Adfærd  for- 
spildt alle  de  af  Liguens  forskjellige  Nuancer  opstillede  Planer. 
Kongen  benyttede  med  Iver  den  ham  for  øjeblikket  saa  gun- 
stige Stilling;  han  sluttede  en  tre  Maaneders  Vaabenhvile 
med  Paris,  lod  sig  i  St.  Denis  et  Par  Timer  undervise  i  den 
katholske  Religion  og  blev  derpaa  (25de  Juli)  efter  denne 
Skinomvendelse  optaget  i  den  katholske  Kirkes  Skjod  afErke- 
biskoppen  af  Bourges  under  en  Tilstrømning  af  utallige 
Parisere. 

Herved  gjorde  Henrik  IV  et  uhyre  Fremskridt.  De  hid- 
tidige Modsætninger  mistede  deres  Skarphed,  Politikerne  vare 
befriede  for  alle  Samvittighedsnag,  Liguens  Medlemmer  kunde 
ikke  mere  samle  sig  under  nogen  Fane,  og  selv  de  Refor- 
merte kunde  ikke  modsætte  sig  en  katholsk  Konge,  der 
blandt  alle  Tronkandidaterne  dog  var  mest  gunstig  stemt  mod 
dem  og  nylig  havde  givet  dem  de  videst  gaaende  For- 
sikringer. 

Inden  et  Aar  underkastede  sig  nu  den  storste  Del  af  de 
endnu  oprorske  Provinser  og  Stæder.  Liguens  Stænderfor- 
samling opløstes  lidt  efter  lidt  af  sig  selv,  idet  Medlemmerne 
efterhaanden  forlede  Paris.  I  Hovedstaden  bekæmpede  Liguens 
Tilhængere  og  Politikerne  uafladelig  hverandre,  men  med 
stadig  voxende  Held  for  det  sidste  Parti.  Endelig  gjorde 
Byens  Guvernør  Brissac  Udslaget.  Mayenne  troede  fuldstændig 
at  kunne  stole  paa  ham;  men  Brissac,  som  holdt  Liguens 
Sag  for  tabt,  skuffede  Mayenne,  tilmed  da  Kongen  sikrede 
ham  betydelige  Fordele.  Under  Mayennes  Fraværelse  lod 
Brissac  om  Morgenen  den  22de  Marts  1594,  endnu  i  det 
dybeste  Mørke,  Kongen  drage  ind  i  Byen  med  6,000  Mand. 
Paris  faldt  i  Henriks  Magt  næsten  uden  Modstand,  og  Fler- 

tallet  af  Borgerne  jublede  deres  Konge  i  Møde.  Hertugen  af 
Feria  fik  fri  Afmarsch  med  sine  3,000  Spaniere.  "Anbefal 
mig  til  Eders  Herre;  lykkelig  Kejse,  men  kom  ikke  igjen», 
tilraabte  Henrik  dem  ved  Bortmarschen.  Det  var  en  Erobring, 
som  med  rette  blev  sammenlignet  med  Byens  Befrielse  af 
Englændernes  Magt  for  omtrent  150  Aar  tilbage;  ikke  en 
eneste  Henrettelse  formørkede  den  almindelige  Glæde. 

Med  Hovedstadens  Erobring  var  Kampen  i  Virkeligheden 
afgjort;  der  gaves  ganske  vist  enkelte  Egne  og  enkelte  Stor- 
mænd, som  holdt  fast  ved  Oprøret,  og  Spanien  sendte  dem 
uafbrudt  Understøttelse ;  men  den  adsplittede  og  uenige  Ligue 
savnede  ethvert  Livsprincip,  blev  nu  betragtet  med  Uvilje  af 
Befolkningen  og  var  ikke,  trods  den  spanske  Hjælp,  i  Stand 
til  i  Længden  at  gjøre  Modstand.  1  December  1594  under- 
kastede sig  endogsaa  den  unge  Hertug  af  Guise,  en  Søn  af 
den  i  Blois  myrdede  Henrik  af  Guise;  Messen  havde  vundet 
Kongen  ikke  blot  Paris,  som  han  selv  sagde,  men  i  Virke- 
ligheden hele  Frankrige. 


HI. 

To  store  Principer,  det  monarkiske  og  det  religiøse, 
havde  under  den  nu  afsluttede  Kamp  staaet  overfor  hinanden; 
intet  af  dem  havde  været  i  Stand  til  at  besejre  det  andet  og 
havde  sluttelig  truffet  en  Overeenskomst,  der  kun  førte  dem 
hinanden  halvvejs  i  Møde.  De  Reformerte  og  Politikerne, 
Kepræsentanterne  for  det  monarkiske  Princip,  havde  hævet 
deres  Fører  paa  Frankriges  Trone ;  men  han  havde  kun  kunnet 
bestige  samme  ved  at  antage  den  katholske  Keligion,  hvorved 
han  billigede  og  paa  en  Maade  legaliserede  sine  Modstanderes 
hidtidige  Opførsel.  Derimod  havde  det  demokratiske  Princip, 
som  havde  staaet  i  et  saa  snævert  Forbund  med  Liguen, 
lidt  et  afgjort  Nederlag;  i  hvor  ringe  Grad  dette  Princip  havde 
Kod  i  det  franske  Folks  Hjerte,  fremgaar  tydelig  af  den  Let- 

hed,  hvormed  Liguen  kunde  gjere  Ende  paa  det,  da  den  ikke 
mere  trængte  til  samme. 

Et  Mordforsøg,  som  Chastel  under  Paavirkning  af  nogle 
Jesuiter  foretog  mod  Kongen,  medforie  Jesuiternes  Fordrivelse 
fra  den  største  Del  af  Frankrige,  men  denne  Forholdsregel 
havde  dog  for  saa  vidt  ikke  andre  Felger,  end  at  den  stadig 
paa  ny  væbnede  de  mørke,  snigmorderiske  Fanatikere  mod 
Henrik  IV.  Og  dog  blev  han  netop  ved  denne  Tid  fuldkom- 
men forsonet  med  Kirken.  Hans  Held  formildede  mere  og 
mere  den  ham  hidtil  saa  fjendtlig  sindede  Pave,  Clemens  VHI. 
Paa  den  Tid  var  den  romerske  Curie  endnu  verdensklog  og 
forstod  at  føje  sig  i  Tidsforholdene;  ved  en  fortsat  Modstand 
maatte  den  befrygte,  ikke  at  Frankrige  blev  protestantisk,  men 
at  den  Pavestolen  næsten  lige  saa  forhadte  gallikanske  Ret- 
ning i  den  franske  Kirke  skulde  vinde  fuldstændig  Overhaand. 
Trods  det  spanske  Partis  uhørte  Anstrengelser  gav  Paven 
dog  den  15de  September  1595  Henrik  IV  fuldstændig  Abso- 
lution for  alle  de  ham  idømte  og  fortjente  kirkelige  Straffe, 
rigtignok  under  temmelig  ydmygende  Ceremonier,  hvilket  dog 
ikke  forstyrrede  Kongens  Glæde,  der  brød  sig  saare  lidet  om 
Formen,  naar  han  blot  sejrede  i  Realiteten. 

Kongens  Udsoning  med  Kirkens  Overhoved  berøvede 
Liguens  Tilhængere  det  sidste  Paaskud  til  Modstand;  de 
Franskmænd,  som  endnu  vare  under  Vaaben,  vare  for  Frem- 
tiden kun  Oprørere  i  Forbund  med  lligets  Fjender.  Henrik 
mente  nu  ogsaa  at  maatte  vise  Filip,  at  han  virkelig  var 
Frankriges  Konge,  hvem  man  ikke  ustraffet  kunde  fornærme 
i  Aaret  1595  erklærede  han  S"panien  Krig.  Ogsaa  i  denne 
Kamp  viste  Henrik  paa  ny  ved  mangfoldige  Lejligheder  sin 
Dygtighed  og  sit  Mod.  Kan  der  f.  Ex.  tænkes  noget  mere 
beundringsværdigt,  end  at  han  ved  Fontaine-Fran9aise  med 
1,500  Mand  kastede  10,000  Fjender;  men  i  det  hele  taget 
udøvede  hans  Lykke  dog  ingen  gunstig  Indflydelse  paa  ham. 
Hovedstadens  Fester  og  hans  Kjærlighedsforstaaelser  med  den 
smukke  Gabriele  d'Estrées  lod  ham  forsømme  Krigen  mere, 

end  sonimeligt  var,  saa  at  hans  Popularitet  endog  led.  et  be- 
tydeligt Skaar,  og  han  blev  en  Skive  for  utallige  Spotterier. 
Dertil  kom,  at  den  spanske  Armé,  skjont  den  blev  haardt 
trængt  i  Nederlandene  af  Hollænderne,  dog  endnu  stadig 
hævdede  sin  Overlegenhed  over  de  franske  Tropper;  den 
franske  Adels  Voldsomhed  raaatte  vige  for  det  klippefaste, 
jernhaarde  spanske  Fodfolk,  som  i  hundrede  Aar  og  paa  utal- 
lige Valpladser  havde  fort  Spaniens  rodgule  Banner  til  Sejr. 
Vigtige  Grænsefæstningcr  i  Norden  og  østen  gik  paa  den 
Tid  tabt  til  Fjenden. 

Disse  Sejre  bevirkede,  at  Henrik  IV  saa  meget  desto 
ivrigere  sogte  at  tilvejebringe  den  indre  Fred  selv  med  de 
største  Opofrelser.  I  Januar  1596  sluttede  han  i  FolemJjray 
med  Liguens  Overhoved  Mayenne  et  Forhg,  som  skulde  gjore 
en  fuldkommen  Ende  paa  Liguen.  Der  blev  udstedt  en  fuld- 
stændig Amnesti  for  alle  i  Liguens  Tid  udovede  politiske 
Forseelser  og  Forbrydelser;  for  hver  af  Liguens  Førere  blev 
der  fastsat  Godtgjorelser  i  hundrede  Tusinder  af  Dalere  saa 
vel  som  Guvernementsposter  over  Provinser,  Fæstninger  o.  s.  v. 
Henved  100  Millioner  Livres,  omtrent  600  Millioner  Kroner 
efter  den  nuværende  Pengeværdi,  kostede  det  Henrik  at  be- 
tvinge og  tilfredsstille  Liguens  Førere.  Kun  Hertugen  af 
Mercoeur  i  Bretagne  sluttede  sig  ikke  til  Freden  i  Folembray, 
da  han  endnu  stadig  nærede  Haab  om  ved  Spaniens  Bistand 
at  vinde  dette  vigtige  og  fra  gammel  Tid  partikularistisk- 
sindede Hertugdømme. 

I  det  hele  taget  var  Kongens  Stilling  ingenlunde  glæde- 
lig, ikke  en  Gang  efter  den  saaledes  vundne  Sejr  i  det  indre. 
Onderne  havde  været  altfor  udbredte  og  slaaet  for  dybe  Rød- 
der, til  at  de  hurtig  kunde  fjernes.  Omkostningerne  til  Kri- 
gene og  til  Fredsslutningerne  havde  forstj'rret  Pengevæsenet 
i  Bund  og  Grund ;  Gjælden  beløb  sig  til  348^2  Million  Livres. 
Folket,  som  var  forarmet  ved  Borgerkrigen,  kunde  ikke  ud- 
rede de  paalagte  Skatter  og  knurrede  højt  over  deres  Tryk; 
Restanserne  alene  ved  Formueskatten  beløbe  sig  til  20  Mil- 

lioner  Livres  (omtrent  120  ]\1illioner  Kroner).  Finans-  og 
Skatteembedsmændene  besvege  Staten  paa  enhver  Maade; 
Stormændene  opførte  sig  omtrent  uafhængige  i  de  dem  ved 
Forliget  indrømmede  Guvernementer;  Protestanterne  vare 
højlig  utilfredse  over,  at  Kongen  tøvede  saa  længe  med  at 
tildele  dem  de  lovede  Friheder  og  Garantier.  Overalt  rejste 
sig  Vanskeligheder. 

Det  var  en  Trøst  for  Henrik,  at  endelig,  i  Marts  1598, 
ogsaa  den  sidste  af  Liguens  Førere,  Hertugen  af  Mercoeur, 
blev  bevæget  til  at  underkaste  sig,  og  det  paa  Betingelser, 
som  vare  en  stor  Tilfredsstillelse  for  Kongen  personlig.  Her- 
tugens eneste  Datter  og  Arving,  som  en  Gang  skulde  arve 
de  forenede  Huse  Mercoeurs  og  Penthiévres  overordentlig  rige 
og  vigtige,  over  hele  Bretagne  udstrakte  Besiddelser,  blev 
formælet  med  Cæsar  af  Vendome,  Henrik  IV's  og  den  smukke 
Gabrieles  ældste  Son. 

Under  Afslutningen  af  dette  Forlig,  som  endte  Borger- 
krigen i  Frankrige,  vare  endnu  vigtigere  Underhandlinger  i 
Gang.  Filip  II  følte  sine  Kræfter  svigte.  I  religiøs  Hen- 
seende var  meget  lykkedes  for  ham.  I  Italien  og  Spanien 
var  Reformationen  fuldstændig  udryddet;  i  Tyskland  og  Polen 
var  Reaktionen  mod  Reformationen  i  Fremskridt,  særlig  ved 
hans  Hjælp.  Men  derimod  kunde  han  ikke  skjule  for  sig 
selv,  at  hans  Værk  i  politisk  Henseende  væsentlig  var  mis- 
lykket. Paa  Grund  af  de  nederlandske  Friheders  Undertryk- 
kelse var  den  unge  Republik,  de  forenede  Nederlande,  sejrig 
fremstaaet;  whans«  Kongerige  Frankrige  var  igjen  bleven  en 
mægtig,  enig  Stat  under  hans  mest  afgjorte  Modstander  og 
var  paa  ny  beredt  til  at  optage  Kampen  om  Hegemoniet  med 
Spanien.  Dette  hans  Rige  var  ved  hans  Regerings  Endelig 
dybt  rystet  med  Hensyn  til  sin  Velstand,  dets  Omraade  var 
formindsket,  dets  Befolkning  udtømt,  baade  fysisk  og  aandeHg 
talt,  og  aftog  med  rivende  Fart.  Derhos  anerkjendte  Filip  II 
sin  Efterfølgers  fuldstændige  Uduelighed,  hvorfor  den  livs- 
trætte Olding  ofte  ikke  kunde  afholde  sig  fra  at  græde.    Før 


126  Henrik  IV  af  Frankrige. 

sin  Død  vilde  han  dog  i  det  mindste  skjænke  sit  Rige  den 
længe  savnede  Fred  og  fandt  naturligvis  Henrik  IV  meget 
beredvillig  til  at  afslutte  samme.  Rigtignok  havde  Kongen 
ved  et  i  Aaret  1596  indgaaet  Forbund  forpligtet  sig  til  ikke 
at  slutte  Fred  med  Spanien  uden  Englands  og  Hollands  Del- 
tagelse og  Samtykke;  for  en  Forms  Skyld  opfordrede  han  da 
ogsaa  Elisabeth  og  Generalstaterne  til  en  Deltagelse  i  For- 
handlingerne, men  da  de  vægrede  sig  herved  og  formanede 
ham  til  at  holde  ud,  satte  han  sig  ud  over  disse  Indvendin- 
ger med  den  Sindets  Lethed,  han  altid  lagde  for  Dagen,  naar 
en  Krænkelse  af  Løfter  forekom  ham  fordelagtig.  I  Januar 
1598  aabnedes  Fredsunderhandlingerne  i  Vervins,  og  den  2den 
Maj  blev  der  sluttet  en  Fred,  som  var  over  alle  Forventnin- 
ger gunstig  for  Frankrige.  For  blot  at  skaffe  sin  Søn  Fred 
gav  Filip  II  alle  sine  Erobringer  i  Nord-  og  Ostfrankrige 
paa  Cambray  nær  tilbage  uden  Godtgjørelse. 

Saaledes  vare  altsaa  ikke  blot  Borgerkrigerne,  men  og- 
saa den  ydre  Krig  endt;  men  Henrik  maatte  nu  ogsaa  bringe 
de  religiøse  Kampe  i  Frankrige  i  det  hele  taget  til  en  endelig 
Afslutning  ved  at  indrømme  de  Reformerte  en  fast  og  tryg 
Stilling  i  Staten.  Derfor  udstedte  han  i  April  1598  Ediktet 
i  Nantes,  som  var  bestemt  til  at  ende  de  franske  Religionskriges 
Tidsalder.  Ved  denne  Henrik  IV's  Lov  blev  der  indført  et 
nyt  Princip  i  den  kirkelige  Politik.  Hidtil  havde  enten  Ka- 
tholicismen  eller  Regenten  villet  tvinge  alle  Undersaatter  i 
en  Stat  til  en  og  samme  Tro;  her  gjorde  man  nu  for  første 
Gang  et  Forsøg  paa  at  forene  forskjellige  Trosbekjendelser  i 
al  Fredelighed  og  med  lige  Berettigelse  indenfor  Staten  og 
under  samme  Statsmyndighed.  Rigtignok  bleve  den  katholske 
Kirkes  Indretninger  overalt  lagte  til  Grund,  hvor  Staten  havde 
at  tage  Hensyn  til  det  kirkelige  —  med  Hensyn  til  Helligdage, 
Kirkeskatter  og  lign. ;  men  iøvrigt  bleve  de  Reformerte  stillede 
fuldkommen  paa  lige  Fod  med  de  Bvrige  Borgere,  ja  endog 
sikrede  mod  enhver  Tilsidesættelse  ved  særlige  Anordninger 
med  faktiske  Garantier. 

Dette  tolerante  Formaal  laa  imidlertid  fuldkommen  fjernt 
for  Datidens  Utaalsomhed,  og  derfor  fandt  Ediktet  Modstand 
baade  hos  protestantiske  og  katholske  Fanatikere.  Saavel 
officielle  som  populære  Midler  bleve  bragte  til  Anvendelse 
mod  samme;  Præsterne  begyndte  igjen  deres  oprarske  Sprog, 
og  de  heje  Domstole  vilde  i  hele  to  Åar  ikke  anerkjende 
Ediktets  Lovmedholdelighed;  men  Henrik  lod  sig  ikke  vild- 
lede af  alle  disse  Anfægtelser.  Han  var  overbevist  om  at 
have  Ret,  Menneskelighed  og  Hensigtsmæssighed  paa  sin  Side, 
og  saaledes  vandt  han  ogsaa  her  en  fuldkommen  Sejr,  i  det 
han  i  ét  og  alt  satte  sine  humane  og  nyttige  Planer 
igjennem.  (Forts.) 

c.  H. 


Momenter  af  det  nye  Italiens  Historie.') 


I, 

Slaget  ved  Novara  den  23de  Marts  1849,  i  hvilket  østerri- 
gerne under  Feltmarskal  Radetzky  sejrede  over  Kong  Karl  Alberts 
Hær,  betegner  for  Italiens  revolutionære  Bevægelser  i  dette 
og  det  foregaaende  Aar  det  afgjørende  Slutningspunkt,  hvor- 
fra de  Virkninger  udgik,  der  med  en  enkelt  Undtagelse  over- 
alt paa  Halvøen  førte  de  gamle  politiske  Tilstande  tilbage. 
Da  den  historiske  Kausalsammenhæng  medfører,  at  ingen 
Begivenhed  vil  kunne  forstaas,  naar  den  fastholdes  i  sin 
Isolation,  og  da  Personlighederne  ville  komme  til  at  savne 
deres  ejendommelige  Relief,  naar  de  løsrives  fra  den  politiske 
Baggrund,  hvorpaa  de  have  bevæget  sig,  skulle  vi  som  Ind- 
ledning til  de  følgende  Omrids  angive  Hovedudviklingsgangen 
i  de  mange  stormfulde  Optrin  og  Omskiftelser,  for  hvilke  den 
italienske  Halvø  var  Skuepladsen  i  dette  Aarhundredes  Midte. 
Trækkene  i  de  itahenske  Statssamfunds  Fysiognomi  før  den 


*)  Hermann  Reiichlin:  Geschichte  Italiens  von  Griindung  der 
regierenden  Dynastien  bis  zur  Gegenwart.  1 — 4  Bind.  —  O.Hart- 
vig: Napoleon  der  Dritte  und  Italien  in  der  Zeit  der  Vorbereitung 
zum  Befreiungskriege  1850 — 58.  Sybels  Historische  Zeitschrift.  26. 
Band.  —  Otto  Speyer:  Camillo  Graf  von  Cavour.  Der  neue 
Plutarch,  herausg.  von  Rudolf  Gottschall.  2ter  Theil.  —  Henry 
d' Ide  vi  Ile:  Journal  d'un  diplomate  in  Italie,  notes  ponr  servir  a 
l'histoire  du  second  empire.     Tnrin  1859—62.     Paris  1873. 

Tid  ere  velbekjendte.    Italien  var  kun  et  geografisk  Begreb, 
men   ingen   historisk  Realitet.     National  Enhed  og   politisk 
Uafhængighed  kjendtes  ikke  i  Virkeligheden,  men  levede  kun 
som  Idealer  i  Digternes  Fantasi  eller  stode   som  fjerne  For- 
maal  for  hemmelige  Selskabers  (Carbonariernes)  Planer.    Halv- 
øen var,  fraregnet  det  lombardo-venetianske  Omraade,  der  paa 
Wienerkongressen   indlemmedes  i  de  esterrigske  Kronlandes 
Tal,   udstykket  i  de  sex  Stater:    Kongerigerne  Sardinien  og 
Begge  Sicilier,  Storhertugdømmet  Toskana,  Hertugdømmerne 
Parma  og  Modena  og  Kirkestaten,  der  alle  i  større  eller  min- 
dre Grad  befandt  sig  under  Østerriges  Overherredømme.    Re- 
volutionerne 1820  og  30,    af  hvilke   den   første    fandt  Sted 
under  Paavirkning  fra  Spanien,  den  anden  under  middelbar 
Tilskyndelse  fra  Frankrige,  havde  udadtil  havt  Fremmedherre- 
dømmets  Tilintetgjørelse  og  indadtil  den  konstitutionelle  Fri- 
heds Grundlæggelse  til  Formaal,   men  de  vare  i  begge  Hen- 
seender forblevne  frugtesløse.     I  Kraft  af  det  Interventions- 
princip,    som    var    blevet  opstillet   af  Kongressen  i  Troppau, 
kuede  østerrigske  Hære  begge  Gange  de  forsøgte  Rejsninger, 
og  den  derved  fremkaldte  fjendtlige  Modsætning  mellem  Fol- 
kene og  Dynastierne  knyttede  disse  sidste  endnu  fastere  til 
Hoftet  i  Wien.    Hvor  man  saa  hen,  regeredes  der  efter  absolu- 
tistiske Grundsætninger,    som  bragtes  til  en  grusom  Anven- 
delse mod  enhver,  der  vovede  aabenlyst  at  vedkjende  sig  de 
politiske  Ideer,   som  have  givet  Aarhundredet  dets  Særpræg. 
Medens  der  saaledes  fra  Tronerne,    der   vare  omspændte  af 
det  reaktionære  Pavedømmes   friheds-  og  oplysningsQendske 
Indflydelse,  udgik  en  Tragten  efter  at  lægge  den  fremadstræ- 
bende Tidsaand  i  Lænker  og  tvinge  den  ind  i  et  middelalder- 
ligt Spor,    var    man   ogsaa  Vidne  til,    at  Standspri vilegier  i 
Ledtog  med  forældede  økonomiske  Principer  og  et  trykkende 
Skattesystem  tærede  paa  Nationens  materielle  Kraft.    Folkets 
store  Mængde  nedsank  som  en  Følge  af  disse  radikale  Onder 
i  Uvidenhed  og  Sløvhed  og  forvandledes  egentlig  fra  en  Nation 
til  et  Aggregat  af  ufrie  Individer ;  men  dette  gjaldt  væsentlig 

kun  Mængden,  thi  blandt  den  intelligente  Mellemklasse  ud- 
sluktes ikke  Fortidens  store  Erindringer  og  Forventningerne 
om,  hvad  Italien  i  Fremtiden  skulde  blive,  naar  de  i  det 
Foregaaende  berørte  politiske  Tanker  vare  omplantede  paa 
Virkelighedens  Grund. 

Kegeringerne  vaagede  nu  ganske  vist  med  mistænksomme 
Blikke  over  enhver  Ytring,    der  kunde  afvindes  en  politisk 
Side,    og  søgte  strax  at  undertrykke  den;    men  det  var  en 
Lykke  for  Italien,    at   der   blandt  dets  Dynastier  fandtes  et 
enkelt,    der  i  Modsætning  til  Bourbonnerne  i  Neapel  og  de 
østerrigske   Fyrstehuse   i   Toskana,    Parma  og  Modena,    var 
nationalt.    Dette  Dynasti  var  Huset  Savoyen,   der  regerede  i 
Sardinien.     Vel  herskede  det  i  Overensstemmelse  med  abso- 
lutistiske og  klerikale  Principer,    men  det  var  paa  Grund  af 
sit  nationale  Instinkt  ikke  tilbøjeligt  til  at  opofre  sin  Selv- 
stændighed ganske  overfor -Østerrige,  paa  hvis  Bekostning  det 
endog  i  Samklang  med  Traditionerne    fra  den  polske  Tron- 
følgekrig og  den  østerrigske  Arvefølgekrig  atraaede  at  udvide 
sig  i  Norditalien.     Da  Kong  Karl  Albert  af  Linien  Carignan 
i  Aaret  1831  besteg  Tronen,    opretholdt  vel  ogsaa  han,  der 
havde  været  indviet  i  Carbonariernes  Planer  og  vist  sig  sym- 
pathetisk  stemt  imod  den  moderate  Afskygning  af  disse,  den 
uindskrænkede  Kongemagt  og  tilintetgjorde  derved  i  Begyn- 
delsen mange  Forhaabninger;    men   hans  Regering  kom   dog 
til  at  betegne  et  Vendepunkt  i  Italiens  Historie.   Karl  Albert 
var   opfyldt  af  den  Overbevisning,    at  Italiens   nationale    og 
politiske  Gjenfødelse   skulde   udgaa  fra  Huset  Savoyen,    men 
han  skjulte  af  Hensyn  til  sine   Midlers  begrænsede    Omfang 
de  Tanker,  han  gjemte  i  sit  Inderste.    Kunde  han  ikke  aaben- 
lyst  udtale  sine  Planer,  var  han  dog  i  Stand  til  ad  forskjel- 
lige  Veje  at  forberede  sit  lille  Rige  til  Løsningen  af  den  store 
Opgave.     Han  reformerede  saaledes  Administrationen,    lagde 
Vægt  paa  Uddannelsen  af  sin  Hær  og  aabnede  de  fra  de  an- 
dre italienske  Stater  fordrevne  Patrioter  et  Tilflugtssted  i  sit 
Land,    der  blev  Centret  for  en  æsthetisk  -  politisk  Literatur, 

hvis  Virkninger  ikke  kunde  holdes  ude  fra  Halvøens  øvrige 
Befolkning.  Karl  Albert  var  som  en  Følge  af  den  Aand, 
der  gjennenilrængte  hele  hans  Virksomhed,  en  i  de  Kleri- 
kales og  Feudales  øjne  mistænkelig  Personlighed,  og  hans 
enevældige  Regeringssystem  bragte  ham  i  Qendtlig  Modsæt- 
ning til  det  revolutionære  Parti,  med  hvilket  han  i  sin  Ung- 
dom havde  staaet  i  Forbindelse.  Han  kunde  med  en  Hen- 
tydning til  de  Farer,  der  truede  ham  fra  disse  extreme  Sider, 
ytre  til  Hertugen  af  Aumale,  at  han  følte  sig  stillet  mellem 
Jesuiternes  Chokolade  og  Carbonariernes  Dolke;  men  det  er 
hans  store  Fortjeneste,  at  han  aldrig  lod  sig  tvinge  bort  fra 
den  Bane,  der  for  ham  stod  som  den  eneste  rette  til  den 
nationale  Befrielse,  og  det  er  et  talende  Vidnesbyrd  om  hans 
Klogskab  og  Bøjelighed,  at  han,  medens  han  forberedte  sine 
Planers  Udførelse,  altid  forstod  at  afpasse  sin  Optræden  efter 
Omstændighederne.  Den  østerrigske  Regering  fulgte  med 
Mistanke  og  Uro  ethvert  af  hans  Skridt,  men  han  forstod 
overfor  den,  der  identificerede  sine  egne  Interesser  med  Ita- 
liens, at  undgaa  enhver  umiddelbar  Anledning  til  Klage  og 
Trusler,  paa  samme  Tid  som  han  formaaede  at  gjøre  det 
indlysende  for  den  oplyste  Del  af  Italienerne,  at  han,  naar 
det  heldige  Tidspunkt  kom,  var  den,  der  maatte  gaa  i  Spid- 
sen for  Italiens  Uafhængighedskamp,  og  den,  om  hvem  hele 
Nationen  maatte  slutte  sig. 

Medens  det  nationale  Parti  saaledes  havde  sit  Blik  hen- 
vendt paa  Turin  som  det  Punkt,  hvorfra  en  ny  Æra  for  Ita- 
lien skulde  oprinde,  udgik  der  ganske  uventet  fra  et  andet 
Sted  paa  Halvøen  en  Bevægelse,  der  for  en  Tid  stillede  Kong 
Karl  Albert  i  Baggrunden.  I  Aaret  1846  besteg  Pius  IX  den 
hellige  Stol,  og  han  begyndte  i  Modsætning  til  sine  Forgæn- 
gere sin  Regering  med  en  Række  frisindede  Reformer  i  Ad- 
ministrationen. Det  overraskende  Skue  af  en  liberal  Pave 
gjorde  et  dybt  Indtryk  paa  det  italienske  Folk,  i  hvis  Hjerte 
Misfornøjelsen  med  de  herskende  Tilstande  ulmede,  og  Begej- 
stringen for  Pius   blev  snart  almindelig  over  hele  Halvøen. 

Pavens  Navn  blev  mærkelig  nok  en  symbolsk  Betegnelse  for 
Fremskridtspartiets  Planer,  og  den  Tanke  om  et  italiensk 
Statsforbund  under  hans  Forsæde,  der  senere  skulde  komme 
til  at  spille  en  Rolle,  dukkede  allerede  nu  frem.  Man  min- 
dedes Middelalderens  store  Paver,  der  paa  det  guelfiske  eller 
nationale  Partis  Side  havde  kæmpet  for  Italiens  Uafhængig- 
hed af  Tyskerne.  Endnu  medens  den  fra  det  ellers  konser- 
vative og  ultramontane  Rom  udgaaende  Bevægelse  holdt  Sin- 
dene i  Spænding,  og  medens  Regeringerne  æggede  Folkestem- 
ningen ved  at  undertrykke  enhver  sympathetisk  Tilkjendegivelse 
for  Paven,  indtraf  en  ny  Tilskyndelse,  idet  Efterretningen  om 
Februarrevolutionen  og  den  franske  Julitrones  Fald  udbredtes 
over  Italien.  Den  blev  Signalet  til  revolutionære  Begiven- 
heder ligefra  Alpernes  Fod  til  det  libyske  Hav.  Sicilien 
proklamerede  sin  frie  Forfatning  af  1812  og  vilde  kun  som 
et  selvstændigt  Kongerige  træde  i  Personalunion  med  Neapel. 
Dettes  Konge  Ferdinand  II  maatte  give  en  fri  Forfatning, 
hvilket  Exempel  Storhertug  Leopold  II  af  Toskana  og  Pave 
Pius  fulgte,  medens  Hertugerne  af  Parma  og  Modena  forlede 
deres  Lande,  da  de  ikke  vilde  gjøre  Bevægelsen  nogen  Ind- 
rømmelse. I  Sardinien  satte  Karl  Albert  den  8de  Februar 
Kronen  paa  sine  Reformer  ved  at  udstede  det  saakaldte  Statut, 
ved  hvilket  det  konstitutionelle  Regeringssystem  indførtes.  For- 
inden Midten  af  Martsmaaned  havde  Revolutionen  saaledes  sejret 
i  Palermo,  Neapel,  Rom,  Florents,  Parma,  Modena  og  Turin, 
og  overalt  var  det  maadeholdne  liberale  Parti,  Tilhængerne 
af  det  konstitutionelle  Monarki,  kommet  til  Magten.  Kun 
Lombardiet- Venedig  stod  endnu  tilbage.  Her,  hvor  de  øster- 
rigske  Troppers  Nærværelse  virkede  hæmmende,  havde  man 
ikke  strax  fulgt  det  øvrige  Italiens  Exempel,  men  da  Bud- 
skabet kom  om  Revolutionen  i  Wien,  formaaede  intet  mere 
at  holde  den  revolutionære  Strøm  tilbage;  Befolkningen  rejste 
sig  i  Milano  og  Venedig,  de  østerrigske  Tropper  trak  sig 
under  Radetzky  tilbage  til  den  bekj endte  Fæstningsfirkant,  og 
i  begge  Stæder  overtoge  provisoriske  Regeringer  Ledelsen. 

For  Kong  Karl  Albert  var  -Øjeblikket  til  at  handle  kom- 
met. Han  skulde  nu  retfærdiggjøre  den  symbolske  Beteg- 
nelse: « Italiens  Sværd«,  hvormed  Revolutionen  hilste  ham. 
Hans  Maal  var  østerrigernes  Fordrivelse  og  Oprettelsen  af 
et  norditaliensk  Rige,  der  foruden  Piemont  skulde  indbefatte 
Lombardiet-Venedig  og  Po-Hertugdømmerne.  Hvorledes  det 
maadeholdne  liberale  Parti  stillede  sig  til  Krigen  mod  øster- 
rige, fremgaar  af  følgende  Udtalelser  af  Camillo  Cavour.  «Af- 
gjørelsens  Time  er  nu  slaaet  for  det  savoyiske  Monarki«, 
udbrød  han  den  23de  Marts  overfor  Ministeriet  Balbo,  samme 
Dag  som  østerrigerne  rømmede  Milano;  «Timen  for  store 
Beslutninger  er  kommen;  den  Time,  hvoraf  Rigers  og  Folks 
Skæbne  er  afhængig.  Overfor  Begivenhederne  i  Lombardiet 
og  Wien  er  det  ikke  tilladt  at  tøve  og  tvivle.  Vi,  der  ere 
koldblodige  Mænd,  som  ere  mere  vante  til  at  følge  Fornuf- 
tens Grunde  end  Hjertets  Tilskyndelser,  vi  maa  dog  efter 
omhyggelig  at  have  prøvet  ethvert  Ord  udtale  som  vor  fulde 
Overbevisning,  at  der  kun  staar  Nationen,  Regeringen  og 
Kongen  én  Vej  aaben  —  Krigen,  Krig  uden  Tøven!  Dette 
er  et  øjeblik,  da  Dristighed  er  den  sande  Klogskab,  da  For- 
vovenhed er  visere  end  Tilbageholdenhed.  Selv  om  vi  kun 
havde  5,000  Mand,  maatte  vi  kaste  dem  mod  Milano!«  Den 
24de  Marts  udstedte  Karl  Albert  en  kort  Proklamation,  hvori 
han  lovede  Lombarderne  den  Hjælp,  Brødre  kunde  vente  af 
Brødre,  til  Opnaaelsen  af  retfærdige  ønsker,  «i  Tillid  til  den 
Gud,  der  saa  synlig  er  med  os,  der  har  givet  Italien  en  Pius, 
der  ved  saa  underfulde  Rystelser  har  sat  det  i  Stand  til  at 
hjælpe  sig  selv  (di  fare  dase)».  I  Spidsen  for  henved  24,000 
Mand  rykkede  Kongen  ind  i  Lombardiet.  Overalt  fandt  han 
begejstret  Tilslutning,  overalt  vajede  den  trefarvede  Fane,  og 
Østerrigerne,  der  kun  bevarede  Fæstningerne  Mantova  og 
Verona,  maatte  efter  et  Nederlag  ved  Goito,  og  efterat  Karl 
Alberts  Hær,  forstærket  med  lombardiske  og  venetianske  Fri- 
skarer, havde  indtaget  Fæstningen  Peschiera,  trække  sig  bag 
Adige  op  til  Italiens  Nordgrænse.     Kong  Ferdinand  af  Nea- 

pel,  Paven  og  Storhertugen  af  Toskana  bleve  af  deres  natio- 
nalliberale Ministerier  tvungne  til  at  erklære  -Østerrige  Krig, 
og  fra  disse  Stater  sendtes  tre  Korpser,  der  i  det  hele  talte 
37,000  Mand,  til  Norditalien  for  at  deltage  i  Uafhængigheds- 
krigen. Kampen  antog  Karakter  af  et  Korstog,  Præsterne 
virkede  for  den  nationale  Sag  og  gave  Kevolutionen  kirkelig 
Indvielse,  og  Friskarerne  smykkede  sig  med  det  røde  Kors 
til  den  hellige  Krig;  men  det  varede  ikke  længe,  inden  Situa- 
tionen skiftede  Karakter.  Kong  Karl  Albert  besad  ikke  stra- 
tegisk Talent,  hans  forskjelligartede  Tropper  sammenholdtes 
ikke  af  Disciplinens  Baand,  og  det  italienske  Folk,  der  blev 
revet  med  af  Revolutionens  Hvirvel,  havde  endnu  ikke  prøvet 
Modgangens  Skole  tilstrækkelig  til  at  begrænse  sine  Fordrin- 
ger og  holde  dem  indenfor  det  opnaaelige.  I  Syd-  og  Mel- 
lemitalien trængtes  det  maadeholdne  konstitutionelle  Parti 
tilbage  af  det  yderliggaaende  demokratiske;  en  Kamp  i  Nea- 
pel mellem  Demokraterne  og  de  Reaktionære  førte  til  en 
Sejr  for  disse  sidste,  Kong  Ferdinand  tog  alle  sine  Indrøm- 
melser tilbage  og  kaldte  sine  Tropper  hjem  fra  Lombardiet; 
i  Rom  og  Toskana  tiltvang  det  radikale  Parti  sig  Magten, 
hvorefter  Paven  og  Storhertugen  flygtede  til  Gaéta  for  at  søge 
Beskyttelse  hos  Kongen  af  Neapel.  Imidlertid  var  Sejren  i 
Norditalien  bleven  afgjort  til  Fordel  for  østerrigerne.  Efterat 
Radetzky  havde  modtaget  Forstærkning  fra  det  indre  Øster- 
rige, begyndte  han  sin  Fremrykning.  Karl  Albert  blev  slaaet 
ved  Custozza,  Goito  og  Volta,  og  den  6te  Avgust  holdt  den 
østerrigske  Feltherre  efter  en  alvorlig  Kamp  sit  Indtog  i 
Milano.  Tre  Dage  senere  sluttede  Karl  Albert  en  Vaaben- 
stilstand  med  Radetzky.  Hele  Lombardiet  var  atter  i  Øster- 
rigernes Magt;  men  i  Venedig,  hvor  en  provisorisk  Regering 
havde  hersket  i  Kongen  af  Sardiniens  Navn,  proklameredes 
Republiken  af  Karl  Manin.  Hertugen  af  Modena  vendte  un- 
der østerrigsk  Beskyttelse  tilbage  til  sit  Land. 

Piemonts  Stilling  var  fortvivlet.    Ved  Grænsen  stod  den 
sejrrige  østerrigske  Hær,    det  var  uden  Venner  og  uden  til- 

strækkelige  indre  Hjælpekilder.  Det  oversvømmedes  af  itali- 
enske Flygtninge,  der,  paa  samme  Tid  som  de  forlangte  Be- 
skyttelse og  Subsistensmidler,  klagede  over  Forræderi  og  dannede 
et  Materiale  til  Uordener  og  Opstand.  Den  slagne  Hær,  der 
var  bleven  forhaanet  af  den  lombardiske  Pøbel,  var  tilbøjelig 
til  at  skrive  sine  Nederlag  paa  det  nye  konstitutionelle  Regi- 
mentes Regning.  Det  første  Parlament,  der  traadte  sammen 
i  Oktober,  var  uden  Erfaring  og  Disciplin.  Regeringen  sav- 
nede Kredit  i  Udlandet,  og  Ministeriet  Casati-Gioberti,  der 
havde  overtaget  Styrelsen,  samme  Dag  Nederlaget  ved  Custozza 
fandt  Sted,  nød  ingen  Tillid.  Kong  Karl  Albert  var  hensun- 
ken i  mørk  Tungsind  og  formaaede  ikke  at  skjule  sin  For- 
tvivlelse. Og  saa  man  udover  Piemonts  Grænser  til  Halvøen, 
hvad  mødte  -Øjet  da?  I  Neapel  den  kraftigste  Reaktion  og  i 
Mellemitalien  tøjlesløs  Revolution,  fremskyndet  af  de  unitarisk- 
republikanske Frasehelte.  I  Sandhed,  det  forekom  mange,  at 
Raabet:  Finis  Sardiniæ!  var  et  adækvat  Udtryk  for  Virke- 
ligheden. 

Da  Ministeriet  Casati  ikke  formaaede  at  beherske  Situa- 
tionen, trak  det  sig  tilbage,  og  af  højre  Centrums  Rækker 
dannedes  et  nyt  Kabinet,  der  skiftede  Præsidenter,  men  fik 
sit  Særpræg  af  den  forfatningstro,  maadeholdne  Indenrigs- 
minister Pinelli.  Under  den  fortsatte  Kamp  med  de  Radikale 
fik  Ministeriet  en  værdifuld  Støtte  i  Grev  Camillo  Cavour, 
der  havde  Sæde  i  Deputeretkamret  og  redigerede  Tidsskriftet 
«Risorgimento».  Det  tørste  Nummer  af  dette  var  udkommet  i 
Slutningen  af  Aaret  1847,  og  det  fortjener  at  fremhæves,  at 
Cavour  den  Gang  opstillede  som  Hovedpunkterne  i  sit  Pro- 
gram: Italiens  Uafhængighed,  Enighed  mellem  Fyrster  og 
Folk,  Fremskridt  ad  Reformermes  Vej  og  de  italienske  Mon- 
arkers Konføderation.  Nu  traadte  han  op  til  Forsvar  for 
Regeringen  mod  de  radikale  Angreb.  « Historien  lærer  os«, 
skrev  han  i  Risorgimento,  »at  disse  Radikale  aldrig  have  duet 
til  andet  end  til  at  sammenflikke  en  Roman  eller  kompro- 
mittere   og    ødelægge    Menneskehedens    vigtigste   Interesser. 


136  Momenter  af  det  nye  Italiens  Historie. 

Drejer  det  sig  ved  deres  Virksomhed  ikke  om  det,  der  i  øje- 
blikket er  umuligt,  saa  drejer  det  sig  ganske  vist  om  en 
efemer  og  illusorisk  Triumf.  De  Radikale  kunne  for  en  Tid 
synes  sejrrige,  men  snart  gjør  Fornuften  og  Menneskehedens 
medfødte  Fornødenheder  sig  gjældende;  de  hæve  sig  som  en 
Kæmpebølge,  opsluge  de  revolutionære  Midler,  og  Maalet  er 
forfejlet.  Man  skulde  tro,  at  Naturen  forlokkede  og  begun- 
stigede de  Radikale  for  derefter  at  haane  dem  og  vænne  dem 
til  at  agte  Naturens  Love".  Men  denne  Stemme  døde  hen 
i  Forvirringen,  der  især  modtog  Næring  fra  Genua,  hvor  det 
republikanske  Parti  og  Mazzini  havde  opslaaet  deres  Hoved- 
sæde. I  December  traadte  det  maadeholdne  Kabinet  tilbage, 
og  et  nyt  Ministerium  af  radikal  Farve,  men  ikke  uden 
maadeholdne  Elementer,  blev  dannet;  Gioberti  gav  det  sit 
Navn.  Han  betegnede  Forsvaret  af  Italiens  Uafhængighed 
udadtil,  Halvøens  Forening  til  et  Statsforbund  og  Udviklingen 
af  Institutionerne  i  demokratisk  Retning  som  sit  Program, 
men  ved  Siden  deraf  betonede  han  Opretholdelsen  af  Monar- 
kiet som  en  Nødvendighed  for  Italien;  men  Gioberti  var  i 
Bevægelsespartiets  øjne  et  overvundet  Standpunkt.  Det  nye 
sardinske  Kammer,  der  dannedes  i  Januar  1849,  havde  en 
overvejende  radikal  Karakter;  fra  Florents  og  Rom  indløb 
Efterretningen  om  Republikens  Proklamering.  Gioberti,  der 
som  Ministerpræsident  fik  den  Skæbne  at  maatte  forsvare  de 
maadeholdne  Grundsætninger,  han  tidligere  som  Deputeret 
havde  angrebet,  nedlagde  sin  Portefeuille,  og  Ratazzi,  Føreren 
for  venstre  Centrum,  blev  hans  Efterfølger.  Budskabet  om 
østerrigernes  Nederlag  i  Ungarn  bevægede  det  nye  Ministe- 
rium til  at  opsige  Vaabenstilstanden  og  gjenoptage  Krigen. 
Evropa  fordømte  denne  Handling  som  et  afsindigt  Foreta- 
gende, og  alle  klartseende,  besindige  Italienere  nærede  ingen 
Tvivl  om  Kampens  Udfald,  men  de  toge  alligevel  Ordet  for 
Krigen;  thi  denne  forrekom  dem  som  den  eneste  Udvej  fra 
Anarkiet  og  den  Revolutionstummel,  der  havde  grebet  det 
italienske  Folk.      Skjønt  saaledes  Camille  Cavour,   hvem  vi 

her  tage  som  Eepræsentant  for  den  ædleste  Del  af  Piemonts 
Befolkning,  forudsaa,  at  Fredsbetingelserne  vilde  blive  haarde, 
hævdede  han  dog,  at  den  indre  Fred  ikke  kunde  kjobes  for 
dyrt,  da  den  var  den  eneste  Vej,  der  kunde  føre  til  Italiens 
fremtidige  Gjenfodelse.  Den  20de  Marts  rykkede  en  sardinsk 
Hær  paa  120,000  Mand,  over  hvilke  den  polske  General 
Chrzanovski  førte  Overkommandoen,  ind  i  Lombardiet.  JRa- 
detzsky  havde  næppe  70,000  Mand,  men  han  havde  i  sin 
Generalstabschef,  Baron  Hess,  et  strategisk  Talent.  -Østerri- 
gerne førte  ved  en  snild  Manøvre  Krigen  over  paa  piemon- 
tesisk  Grund  og  endte  den  efter  tre  Dages  Forløb  ved  No- 
vara,  hvor  de  vandt  en  afgjørende  Sejr  over  den  sardinske 
Hovedstyrke.  Kong  Karl  Albert,  der  forgjæves  havde  søgt 
Døden  i  Slaget,  sendte  om  Natten  General  Cadorna  til  Ra- 
detzkys  Hovekvartér  for  at  bede  om  Vaabenstilstand ;  Hess 
viste  sig  overmodig  og  slog  paa,  at  den  sardinske  Tronarving 
maatte  udleveres  Feltmarskallen  som  Gidsel,  da  man  ikke 
kunde  fæste  Lid  til  Kongens  Ord.  Karl  Albert  indsaa  nu, 
at  hans  Person  stod  i  Vejen  for  en  taalelig  Overenskomst, 
og  han  tovede  derfor  ikke  med  at  fjerne  denne  Hindring. 
Han  frasagde  sig  samme  Nat  i  Slottet  Bellini  i  Novara  Kro- 
nen. Han  lagde  sin  Haand  paa  Hovedet  af  sin  ældste  Søn, 
Hertugen  af  Savoyen,  der  knælede  foran  ham,  og  erklærede 
ham  i  Generalernes  Nærværelse  for  retmæssig  Konge.  Medens  Karl 
Albert  ilede  til  Portugal,  hvor  han  døde  Julimaaned  samme 
Aar,  begav  den  unge  Konge,  Viktor  Emanuel,  sig  til  Radetzky. 
I  en  Gjæstgivergaard  i  Nærheden  af  Novara  undertegnedes 
Vaabenstilstanden.  Den  6te  Avgust  sluttedes  Freden  i  Milano. 
Ved  engelsk-fransk  Mægling  lykkedes  det  at  skaffe  Sardinien 
maadeholdne  Betingelser;  Kongeriget  bevarede  de  Grænser, 
Wienerkongressen  havde  anvist  det,  og  forpligtede  sig  til  at 
betale  75  Millioner  Lire  i  Krigsomkostninger.  Efter  Sardiniens 
Nederlag,  hvortil  den  toskanske  og  romerske  Republik  af 
misforstaaet  Uvilje  mod  Monarkiet  havde  medvirket  ved  ikke 
at  yde  Karl  Albert  Understøttelse,  førtes  Halvøens  Stater  ved 

-Osterriges  Hjælp  tilbage  i  det  gamle  Spor.  Venedig  ipdtoges 
efter  et  heltemodigt  Forsvar.  I  Toskana,  Parma  og  Modena 
herskede  Fyrsterne  atter  enevældig  under  esterrigske  Bajo- 
netters Beskyttelse.  Efter  Bolognas  Besættelse  af  -Østerrigerne 
og  Roms  af  Franskmændene  forberedte  en  provisorisk  Rege- 
ring, bestaaende  af  tre  Kardinaler,  Pius  IX's  Tilbagekomst  fra 
Gaéta.  Sicilien  og  Neapel  sank  tilbage  under  et  merkt  Ty- 
ranni. «Den  jøsterrigske  Dobbeltørn  udbredte  atter  sine  Vin- 
ger over  det  lombardo-venetianske  Kongerige;  i  Mellem-  og 
Nederitalien  vajede  de  legitime  Herskeres  Faner  og  den  itali- 
enske Trikolore,  hvortil  der  knyttede  sig  saa  rige  Forhaab- 
ninger,  fandt  kun  et  Tilflugtssted  i  Piemont«. 


II. 

I  Piemont  havde  Vaabenstilstanden  ved  Novara  havt 
en  revolutionær  Bevægelse  af  den  betænkeligste  Karakter  til 
Felge.  Deputeretkamret,  i  hvilket  det  radikale  Parti  havde 
Overvægten,  negtede  at  anerkjende  den  afsluttede  Overens- 
komst, og  i  Genua  udbred  en  mazzinistisk  Opstand,  der  maatte 
kues  med  Vaabenmagt.  En  Piemonteser  giver  følgende  Skil- 
dring af  den  Tilstand,  der  herskede  i  hans  Fædreland  efter 
det  ulykkelige  Felttog:  "Finanserne  befandt  sig  i  den  skræk- 
keligste Uorden,  mellem  Stat  og  Kirke  førtes  en  forbitret 
Kamp,  og  Mistanken  om  frihedsfjendske  Hensigter  fra  Rege- 
ringens Side  var  almindelig  udbredt.  Flygtningene  fra  det 
øvrige  Italien  bragte  et  Urolighedens  Element  ind  i  Landet; 
fra  Mazzinisternes  Side  udgik  en  uafbrudt  Agitation;  Hæren 
befandt  sig  i  Opløsningstilstand;  Handel  og  Industri  vare 
lammede;  hos  Folket  ytrede  sig  Sorg  og  Skuffelse  over  de 
lidte  Nederlag,  og  sjelden  hørtes  Ønsket,  men  endnu  sjeldnere 
Haabet  om  at  se  en  Gjentagelse  af  Forsøget  paa  at  erobre 
den  nationale  Uafhængighed.  Og  udadtil  stod  Piemont  uden 
en  eneste  sand  Ven  blandt  Evropas  Regeringer,  men  talte 
blandt  disse  mange  aabenlyse  og  skjulte  Fjender".    Alligevel 

skulde  denne  lille  Stat  i  det  følgende  Decennium  blive  en 
konstitutionel  Mønsterstat  i  det  af  Keaktionen  beherskede 
Evropa  og  en  Haabets  Stjerne  for  det  italienske  Nationalparti. 
Kabinettet  Ratazzi  var  traadt  tilbage  faa  Dage  efter  Neder- 
laget ved  Novara,  og  et  maadeholdent  Ministerium  under 
Forsæde  af  General  Delaunay  overtog  Regeringen.  Det  op- 
løste Kamret  og  antog  en  stærkere  national  Karakter,  i  det 
Massimo  d'Azeglio  i  Maj  blev  Medlem  af  det  og  med  For- 
sædet forbandt  Udenrigsministeriets  Portefeuille.  Denne  Mand, 
der  havde  vundet  et  Navn  som  Maler  og  Digter,  som  Publi- 
cist og  Statsmand,  som  Soldat  og  Verdensmand,  var  ligesaa 
rettænkende  som  varmtfølende,  ligesaa  fast  som  maadeholden. 
Italiens  Folk  saa  med  Ærefrygt  hen  til  ham,  og  Diplomatiet 
modtog  ham  med  Bifald;  thi  man  vidste,  at  han  var  en  af- 
gjort og  hensynsløs  Fjende  af  Revolutionen.  Massimo  d'Azeglio 
var  sig  sin  Opgaves  Vanskelighed  bevidst,  men  han  havde 
ogsaa  en  Følelse  af,  at  han  var  Situationens  Mand.  «Saa- 
længe  jeg  har  Befalingen«,  skrev  han  til  sin  Hustru,  «skal 
Piemont,  lille  og  ødelagt  som  det  er,  ikke  gjøre  sig  skyldig 
i  Daarskaber;  men  det  er  dog  min  Vilje,  at  det  skal  holde 
Kammen  oprejst,  ligesom  en  Hane,  der  i  Loen  sidder  foran 
paa  Vognstangen.  Jeg  giver  efter,  fordi  jeg  er  lille,  men  jeg 
beder  ikke  om  Tilgivelse,  naar  jeg  har  Ret.  Jeg  véd,  at  den, 
der  har  tabt  i  Spil,  maa  betale.  Vi  ere  kastede  til  Jorden, 
men  vi  have  ikke  tabt  Modet.  Vi  maa  igjen  begynde  forfra 
paa  et  langvarigt  Arbejde«.  Azeglio  kom  snart  til  at  afgive 
Vidnesbyrd  om  sin  Fasthed.  Da  Kamret  negtede  at  ratificere 
Fredsbetingelserne  i  Milano,  opløste  han  det  og  lod  Kongen 
i  en  fra  Moncalieri  udstedt  Proklamation  advare  Vælgerne 
mod  blinde  Lidenskaber.  Det  nye  Kammer  havde  et  kon- 
servativt Præg,  da  højre  Centrum  havde  Flertallet  i  det. 
Det  aabnedes  den  20de  December  1849,  og  den  halvblinde 
Grev  Cæsar  Balbo  paatog  sig  den  tunge  Pligt  at  forelægge 
Kamret  Fredstraktaten  til  Stadfæstelse.  "Motivet  hertil«, 
sagde  hau,  «<er  kun  et,  nemlig:  den  klare,  af  alle  anerkjendte 

Nødvendighed.  Der  harer  ligesaa  stort  Mod  til  aabent  og 
ligefrem  at  give  efter  for  den  som  til  at  modsætte  sig  enhver 
falsk  eller  tvivlsom  Nødvendighed.  Ogsaa  Forfatningen  for- 
langer vort  Samtykke.  Udvalget  foreslaar  Dem  at  give  Deres 
Samtykke  i  den  kortest  mulige  Form ».  Den  9de  Januar  1850 
stadfæstede  Kamret  i  Tavshed  Freden  med  112  Stemmer 
mod  17. 

Det  er  i  denne  Afhandling  vor  Hensigt  at  lægge  Hoved- 
vægten paa  Fremstillingen  af  det  nye  Italiens,  særlig  den 
sardinske  Stats,  ydre  Politik,  men  det  følger  af  sig  selv,  at 
vi  ikke  kunne  se  bort  fra  Piemonts  indre  Styrelse,  da  vi  i 
denne  finde  væsentlige  Betingelser  for,  at  Regeringen  i  Turin 
kunde  løse  den  store  nationale  Opgave,  den  havde  stillet  sig. 
Samholder  man  Regeringssystemet  i  Piemont  med  det,  der 
i  de  ti  Aar  efter  Slaget  ved  Novara  fulgtes  i  de  øvrige  ita- 
lienske Stater,  fremtræder  Antithesen  i  hele  sin  Kraft.  I 
disse  var  den  indre  Absolutisme  og  den  ydre  Afhængighed 
af  den  habsburg-lothringské  Politik  atter  gjennemfort.  Den 
østerigske  Statskantsler,  Fyrst  Schwarzenberg,  behandlede  sine 
italienske  Klienter  paa  en  overmodig,  brutal  Maade;  hans 
Generaler  og  diplomatiske  Agenter  optraadte  i  Florents  og 
Po-Hertugdømmerne  ganske  med  den  Vilkaarlighed,  som  de 
persiske  Satraper  i  Oldtiden  bragte  til  Anvendelse  mod  Ty- 
rannerne i  Lilleasiens  helleniske  Stæder ;  Fyrsternes  Under- 
saatter  bleve  behandlede  paa  tilsvarende  Maade.  De  borgerlige 
Love  maatte  vige  for  Krigslove,  der  stundom  endog  fik  til- 
bagevirkende Kraft.  I  Bologna,  Parma  og  Stæderne  i  Øvre- 
Italien  vaandede  Medlemmer  af  de  anseligste  Familier  sig 
under  den  østerrigske  Korporalstok.  I  Neapel  forfulgte  Kong 
Ferdinand  efter  den  sicilianske  Opstands  Undertrykkelse  de 
Liberale  med  udpræget  Hævnlyst  og  fandt  en  særhg  Tilfreds- 
stillelse i  at  indespærre  Generaler,  Ministre  og  Deputerede, 
der  havde  deltaget  i  Revolutionen,  i  Fængsler,  hvor  deres 
Lidelsesfæller  vare  Tyve  og  Mordere.  Dette  Vilkaarlighedens 
System    kunde   ikke   andet   end   virke   nedslaaende  paa  alle 

ædle  Mænd,  hvis  Haab  stod  til  Italiens  Genfødelse;  men  hvad 
der  gjorde  et  endnu  smerteligere  Indtryk,  var  det  nye  System, 
der  bragtes  til  Anvendelse  i  Kirkestaten.  Kom  var  den  3dje 
Juli  blevet  besat  af  Franskmændene,  hvormed  den  af  Mazzini 
proklamerede  Republik  endte  sin  Skintilværelse.  Den  31te 
Juli  overtog  et  Triumvirat  af  Kardinaler  Regeringen,  og  det 
følgende  Aar,  den  12de  April  1850,  holdt  PiusIX  sit  Indtog 
gjennem  Porta  St.  Giovanni,  den  samme  Port,  ad  hvilken  Gari- 
baldi  efter  sin  heltemodige  Kamp  mod  den  franske  Overmagt 
var  dragen  ud  Aaret  forinden.  Saaledes  var  Præsteherre- 
dømmet gjenoprettet,  og  Paven  residerede  atter  i  Vatikanet; 
men  han  var  nu  bleven  en  ganske  anden  end  for  tre  Aar 
siden.  Den  Gang  havde  han  ved  sin  beskedne  Liberalisme 
været  Nationalpartiets  Haab  og  Gjenstanden  for  Jesuiternes 
Had.  Med  en  Hentydning  til  Kapitoliums  Klokke,  hvormed 
der  ringes,  hver  Gang  en  Pave  døer,  havde  Jesuitergeneralen 
sagt  om  Pius:  « Denne  Pave  er  en  Svøbe  for  Kirken,  mod 
ham  gives  der  ingen  anden  Frelse  end  Kapitohums  Klokke ». 
Pavedømmet,  om  hvilket  man  havde  drømt,  at  det  skulde 
klive  en  Fører  i  Kampen  mod  de  tyske  Barbarer  og  et  lysende 
Forbillede  for  Italiens  moderne  Frihedsstræben ,  sluttede  nu 
med  det  habsburgske  Kejserdømme  et  Forbund,  hvis  Formaal 
gik  ud  paa  Underkuelsen  af  den  italienske  Nationalbevægelse. 
Til  Smerten  over  dette  Systemskifte  i  Rom  sluttede  sig  hos 
Italiens  Patrioter  Sorgen  over  de  mange  Skyggesider,  Ita- 
lienerne selv  havde  fremvist  under  Uafhængighedskampen. 
Ved  Siden  af  Redebonheden  til  at  bringe  Ofre  havde  man 
set  udpræget  Egennytte,  ved  Siden  af  det  største  Heltemod 
den  skændigste  Fejghed,  og  man  mindedes,  hvorledes  de  en- 
kelte Provinser  i  Norditalien  gjensidig  havde  beskyldt  hver- 
andre for  Forræderi,  hver  Gang  den  fælles  Fjende  vandt  en 
Fordel.  Massimo  d'Azeglio  har  i  sine  Breve  karakteriseret 
de  neapolitanske  Hjælpetropper  som  Italiens  Skændsel;  men 
han  erklærer,  at  de  pavelige  vare  endnu  værre.  Ved  det 
første  Kanonskud  havde  det  pavelige  Kavalleri  kastet  sig  paa 

Flugt;  af  tresindstyve  Mand,  som  Ambulancerne  havde  op- 
samlet, havde  kun  de  sex  været  saarede;  ti  Grenaderofficerer 
havde  forladt  deres  Post  overfor  Fjenden;  en  Oberst  havde 
klaget  over,  at  han  var  altfor  meget  udsat  for  Skud  og  havde 
indgivet  sin  Afskedsbegjæring.  Mange  Soldater  vare  døde  af 
Skræk,  hedder  det,  andre  vare  blevne  afsindige.  Disse  mo- 
ralske Brøst  gjorde  et  dybere  Indtryk  paa  d'Azeglio  end  Tan- 
ken om  de  republikanske  Fraseheltes  Utopier  om  den  unita- 
risk -  demokratiske  Republik,  thi  sligt  var  en  naturlig  Følge 
af  Italienernes  forsømte  politiske  Opdragelse  eller  rettere 
Mangler  paa  en  saadan;  men  det  var  hans  Overbevisning,  at 
disse  Saar  vilde  blive  lægte. 

Hvor  ganske  anderledes  vare  ikke  Forholdene  i  Piemont! 
Her  stod  en  ung,  daadskraftig,  national  Konge  i  Spidsen  for 
Regeringen.  Han  var  sig  bevidst,  hvilken  Arv  han  havde 
overtaget  efter  Karl  Albert,  og  han  følte,  at  kun  en  ærlig 
Gjennemførelse  af  den  frie  Forfatning  vilde  være  i  Stand  til 
at  hæve  det  lille  Rige  op  fra  den  Afmagt  og  Opløsning,  hvori 
de  revolutionære  Bevægelser  havde  styrtet  det.  Viktor  Ema- 
nuel II  og  Massimo  d'Azeglio  havde  i  Sandhed  en  vanskelig 
Stilling.  Paa  den  ene  Side  søgte  Førerne  for  det  absoluti- 
stiske og  klerikale  Parti  at  bevæge  Kongen  til  at  tilsidesætte 
Forfatningen  og  herske  uindskrænket  i  Overensstemmelse  med 
den  reaktionære  Strømning,  der  efter  de  to  Revolutionsaar 
gik  gjennem  hele  Evropa,  paa  den  anden  Side  udgik  der  fra 
Kabinettet  i  Wien  lignende  Opfordringer  i  Forening  med 
lokkende  Tilbud  om  et  Forbund  og  Grænseudvidelse,  og  man 
undlod  i  denne  Anledning  ikke  at  minde  den  unge  Konge 
om  hans  Ægteskab  med  en  østerrigsk  Erkehertuginde;  men 
Viktor  Emanuel  og  hans  Minister  svarede,  da  man  fra  begge 
Sider  henpegede  til  det  røde  Spøgelse,  som  Konstitntionalis- 
men  mulig  kunde  afføde,  at  de  ikke  frygtede  for  de  Røde, 
men  langt  mere  for  de  Samvittighedsnag,  hvoraf  de  vilde 
blive  pinte,  hvis  de  brøde  deres  Ed.  Idet  Massimo  d'Azeglio 
skred  til  sin  vanskelige  Opgave,  fik  han  en  udmærket  Støtte 

i  Grev  Camillo  Cavour,  der  som  Deputeret  for  Turin  var  den 
anerkjendte  Fører  for  Deputeretkamrets  hejre  Centrum.  Denne 
Mand,  der  skulde  erhverve  sig  større  Fortjenester  end  nogen 
anden  af  Italiens  Enhed,  bekæmpede  saa  vel-  i  Kamret  som  i 
sit  Tidsskrift  «Eisorgimento»  den  af  Reaktionen  foreslaaede 
Indskrænkning  af  Pressefriheden  og  Foreningsretten  og  tog 
Ordet  for  Indførelsen  af  liberale  Grundsætninger  i  Finansfor- 
valtningen  og  Skattelovgivningen.  Da  Ministeren  Siccardi  i 
Februar  1850  forelagde  nogle  Love*),  der  henviste  de  Gejst- 
lige i  Civil-  og  Kriminalsager  til  de  borgerlige  Domstole  og 
gjorde  de  gejstlige  Korporationers  Erhvervelse  af  Grundejen- 
dom og  Modtagelse  af  Gaver  afhængig  af  Regeringens  Sam- 
tykke, optraadte  Cavour  som  disse  Loves  varmeste  Talsmand, 
ja  Initiativet  til  dem  var  maaske  endog  udgaaet  fra  ham.  De 
Taler,  han  ved  denne  Lejlighed  holdt,  vare  de  første  Vidnes- 
byrd om  hans  store  Begavelse  som  Statsmand.  Han  erklæ- 
rede, at  de  Siccardiske  Love  vare  en  nødvendig  Konsekvens 
af  Forfatningen,  og  tilføjede,  at  denne,  hvis  den  ikke  kom  til 
at  bære  de  Frihedsfrugter,  hvorom  den  indeholdt  Løfte,  vilde 
tabe  al  Anseelse  og  undergrave  Agtelsen  for  Monarkiet.  Da 
der  fra  den  reaktionære  og  klerikale  Side  blev  udtalt,  at  man 
ikke  uden  den  strengeste  Nødvendighed  skulde  skride  til 
slige  Love  og  ophidse  den  offentlige  Mening,  svarede  han: 
•Netop  i  rolige  Tider  tænke  de  sande  Statsmænd  paa  at 
gjennemføre  nyttige  Reformer.  De  Reformer,  der  komme  i 
rette  Tid,  gjøre  den  revolutionære  Aand  magtløs.  Paa  den 
Dag,  da  Revolutionen  udbryder  trindt  omkring  os,  vil  den 
reformatoriske  konstitutionelle  Trone  samle  alle  Italiens  levende 
Kræfter  omkring  sig  og  føre  Nationen  til  det  Skæbnens  Maal, 
der  venter  den » .  De  Siccardiske  Love  vedtoges  den  9de  Marts  med 
130  Stemmer  mod  27.  Mindretallet  bestod  af  Ultramontane 
og   Radikale,    hvilke    sidste   troede,    at    man    paa   én    Gang 


*)  Om  de  Siccardiske  Love,  jfr.  nøjere  Artiklen:    »Cavours  Ungdom« 
i  Hist.  Archiv  1874  H,  p.  374—76. 

kunde  sprænge  Pave,  Klerus  og  en  henved  to  Aartusinder 
gammel  Kirke  i  Luften.  Da  Kongen  havde  stadfæstet  Lovene, 
forlod  den  pavelige  Nuntius  Turin,  efter  at  han  havde  nedlagt 
Protest  imod  dem.  « For  den  hellige  Fader«,  hed  det  i  denne, 
«er  der  intet  andet  tilbage  end  at  hæve  sine  Blikke  mod 
Barmhjertighedens  Gud  og  bede  ham  om  at  forskaane  det 
piemontesiske  Folk  for  de  Revselser,  hvormed  han  har  hjem- 
søgt andre  Folk,  der  søgte  deres  Lykke  i  Præstedømmets 
Fornedrelse«.  Den  hovmodige  Erkebiskop  Fransoni  af  Turin, 
der  var  en  Tyran  mod  sine  underordnede,  forbød  under  streng 
Straf  Præsterne  at  møde  for  de  borgerlige  Domstole,  naar,  de 
stævnedes  som  Anklagede  eller  Vidner.  Han  blev  nu  selv 
anklaget,  men  negtede  at  møde,  idet  han  erklærede,  at  han 
kun  behøvede  at  modtage  Befaling  fra  Rom  og  gjorde  for  sin 
Person  Fordring  paa  den  samme  Ukrænkelighed,  som  tilkom 
Kongen.  Fransoni  dømtes  derefter  til  en  betydelig  Penge- 
bøde og  til  en  Maaneds  Fængselsstraf,  som  han  afsonede  paa 
Citadellet  ved  Turin  i  Kommandantens  Bolig.  Nu  indtraf  en 
Begivenhed,  der  skaffede  Cavour  Sæde  i  Ministeriet.  I  Juli 
Maaned  døde  Agerdyrknings-  og  Handelsministeren  Santa 
Rosa.  Som  god  Katholik  udbad  han  sig  Sakramentet,  men 
den  hidkaldte  Præst  vilde  efter  Erkebiskoppens  Befaling  ikke 
give  ham  det,  førend  han  havde  taget  sin  Underskrift  under 
de  Siccardiske  Love  tilbage;  Santa  Rosa  negtede  at  gjøre 
det  og  døde  under  rystende  Familieoptrin.  Fransoni  forbød 
den  kirkelige  Begravelse,  hvad  der  vakte  en  saadan  Forbitrelse 
hos  den  offentlige  Mening,  at  Nationalgarden  paa  Begravelses- 
dagen kun  med  de  største  Anstrengelser  kunde  forhindre 
Mængden  fra  at  storme  Erkebiskoppens  Palads.  I  disse  Dage 
blev  Grev  Cavour,  de  Siccardiske  Loves  Talsmand,  i  højeste 
Grad  populær,  og  det  var  et  almindelig  udtalt  ønske,  at  han 
skulde  være  Santa  Rosas  Efterfølger.  Da  Justitsministeren 
Galvagno  paa  d'Azeglios  Vegne  foreslog  Cavour  som  Minister, 
svarede  Viktor  Emanuel:  «For  min  Skyld  gjerne,  men  tro 
mig,   han   vil   snart   kaste  Eder  alle  af  Sadlen".     Det  nye 

Medlem    af  Kabinettet   overtog  Ledelsen   af  Agerdyrknings-, 
Handels-  og  Marineministeriet. 

I  det  sardinske  Ministerium  sad  saaledes  Massimo  d'Azeglio 
og  Cavour,  hvis  Karakterforskjel  vi  ikke  her  kunne  dvæle 
ved,  hvorimod  vi  i  Korthed  skulle  angive  det  fælles  politiske 
Grundlag,  paa  hvilket  de  mødtes.  Den  Hovedtanke,  der 
gjennemtrængte  begges  Stræben,  var  Italiens  Uafhængighed, 
og  om  de  end  vilde  have  denne  konstitueret  paa  afvigende 
Maade,  vare  de  dog  overbeviste  om,  at  Vejen  til  Italiens 
moralske  Gjenfødelse  kun  gik  gjennem  dets  politiske  Selv- 
stændighed. De  indsaa,  at  den  ydre  Politik  betingedes  af  de 
indre  Tilstande,  at  Ordenens  Gjenoprettelse  og  den  konstitu- 
tionelle Friheds  Befæstelse  var  Grundvolden  for  moralske  og 
militære  Erobringer  udad  til.  Man  har  med  Hensyn  til  For- 
holdet mellem  disse  to  Mænd  fremdraget  den  Stilling,  Fabius 
og  Scipio  indtoge  til  hinanden  i  Oldtiden,  og  sagt,  at  d'Azeglio 
brød  Banen  for  Cavours  Politik,  ligesom  Fabius  forberedte 
den  Situation,  der  forskaffede  Scipio  hans  Sejre.  Som  Mini- 
ster udfoldede  Cavour  en  beundringsværdig  Kraft.  Foruden 
de  tre  Portefeuiller ,  hvoraf  han  allerede  var  i  Besiddelse, 
overtog  han  Finantsministeriets.  »Hans  energiske  og  elastiske 
Aand,  der  var  uudtømmelig  paa  Hjælpekilder,  bar  ligesom 
legende  den  uhyre  Forretningsbyrde.  Efter  at  han  ved  de 
mest  anstrengende  Studier  havde  gjort  sig  fortrolig  med  Ma- 
rinens Tilstand  og  Mangler,  indførte  han  i  alle  Grene  af  dens 
Bestyrelse  en  Mængde  gjennemgribende  Reformer.  Ingen 
Hindring  holdt  ham  tilbage,  ingen  Modstand  afskrækkede 
ham,  ingen  Miskjendelse  bragte  ham  ud  af  Sporet.  Han 
søgte  nu  at  bringe  de  nationaløkonomiske  Frihedsprinciper, 
han  havde  forsvaret  i  Tale  og  Skrift,  til  Gjennemførelse». 
Ved  Frihandelssystemet  skulde  der  bringes  et  nyt  Liv  i  den 
materielle  Kultur,  hvorved  Nationalformuen  kunde  stige.  Ca- 
vour omdannede  sukcessivt  den  bestaaende  Lovgivning.  Han 
afsluttede  Handelstraktater  med   Sverige,    Danmark,    Belgien, 

England,  Frankrige,  ja  endog  med  ^^sterrige ;  thi  Cavour  ind- 
saa,  at  der  gives  Omraader,  paa  hvilke  politiske  Fjender 
kunne  mødes  som  Venner.  Vi  kunne  ikke  her  fortabe  os  i 
Piemonts  parlamentariske  Historie  og  Skridt  for  Skridt  følge 
Cavour  gjennem  hans  reformerende  Virksomhed.  Da  den 
franske  Kepubliks  Præsident,  Louis  Napoleon,  den  2den  De- 
cember 1851  havde  foretaget  sit  Statskup,  indtraadte  for  Ca- 
vour et  af  de  afgjørende,  kritiske  øjeblikke.  Franske  Flygt- 
ninge og  italienske  Radikale  udslyngede  i  den  piemontesiske 
Presse  de  mest  krænkende  Beskyldninger  mod  Napoleon,  og 
denne  forlangte  i  et  truende  Sprog  Forfatternes  Afstraffelse. 
Regeringen  i  Turin  gav  efter,  og  vi  skulle  i  det  følgende  se, 
hvad  det  var  for  dybere  politiske  Motiver,  som  her  bestemte 
dens  Optræden.  Den  15de  December  forelagde  Justitsmini- 
steren de  Forestå  Kamrene  en  Lov  angaaende  Straf  for 
Presseangreb  mod  fremmede  Monarkers  Personer.  1  Højres 
øjne  var  Loven  utilstrækkelig,  og  det  radikale  Venstre  op- 
fattede den  som  et  uværdigt  Kryberi  for  Magten;  men  her 
.  optraadte  Cavour  med  hele  sin  Overlegenhed.  Han  tilbage- 
viste de  Radikales  Angreb  med  den  Erklæring,  at  Regeringen 
i  indre  Spørgsmaal  aldrig  vilde  tillade  nogen  Indskrænkning 
i  den  forfatningsmæssige  Pressefrihed,  og  han  udtalte  overfor 
Højre,  at  han  var  rede  til  at  gjere  Afkald  paa  dets  lunkne 
Understøttelse,  naar  han  kunde  vinde  venstre  Centrum  for 
en  fast  Reformpolitik.  Her  var  det,  at  det  saakaldte  connu- 
bium  sluttedes  mellem  Cavour  og  den  nævnte  Fraktions  Fø- 
rer, Ratazzi;  men  her  skiltes  ogsaa  Cavours  og  d'Azeglios 
Veje.  Da  Ratazzis  Valg  til  Deputeretkamrets  Formand  frem- 
kaldte en  Splid  mellem  Ministeriets  Medlemmer,  indgav  hele 
Kabinettet  sin  Demission;  Massimo  d'Azeglio  modtog  det  Hverv 
at  danne  et  nyt,  og  medens  han  atter  overtog  Regeringen, 
begav  Cavour  sig  paa  en  Rejse,  under  hvilken  han  besøgte 
London  og  Paris ;  men  i  Oktober  traadte  Ministeriet  d'Azeglio 
tilbage.    Dets  Chef  anbefalede  Cavour  til  sin  Efterfølger;  men 

Kong  Viktor  Emanuel,  der  ikke  fandt  Behag  i  hans  Person- 
lighed, skjønt  han  anerkjendte  hans  sjeldne  Statsmandsdyg- 
tighed,  henvendte  sig  først  til  Balbo  af  det  konservative  Højre. 
Ved  Hjælp  af  et  saadant  Kabinet  haabede  Kongen  at  kunne 
træde  i  et  venskabeligere  Forhold  til  den  romerske  Kurie. 
Balbos  Anstrengelser  bleve  imidlertid  ikke  kronede  med  Held, 
og  Viktor  Emanuel  maatte  da  overgive  Cavour  det  Hverv  at 
danne  et  Ministerium.  Den  4de  November  1852  traadte  han 
som  Konsejlpræsident  i  Spidsen  for  Styrelsen.  Cavour  var  i 
Virkeligheden  Situationens  Mand:  han  krævedes  af  den,  og 
ingen  anden  var  i  Stand  til  at  beherske  den.  Det  tidligere 
Eegeringsflertal,  der  bestod  af  Højre  og  højre  Centrum,  var 
i  Opløsning,  og  et  nyt  Flertal  af  yngre  Fremskridtsmænd 
maatte  dannes;  men  ingen  kunde  bedre  løse  denne  Opgave 
end  Cavour  efter  hans  Forbund  med  venstre  Centrum.  Mas- 
simo  d'Azeglio  følte  sig  ikke  tiltalt  af  den  nationale  Enheds- 
ide, han  vilde  ikke  bryde  med  Kom,  og  han  viste  sig  svag 
overfor  Udlandet;  men  skulde  det  store  Maal  naas,  da  maatte 
Tøjlerne  gribes  af  en  Mand,  der  holdt  fast  ved  det  første, 
ikke  veg  tilbage  for  det  andet  og  forstod  at  hæve  Piemont 
til  evropæisk  Betydning  ved  i  det  rette  Ojeblik  at  lade  det 
gribe  ind  som  en  virksom  Faktor  i  de  internationale  Forhold. 
1  enhver  af  de  nævnte  Retninger  skulde  Cavour  handle  med 
beundringsværdig  Dygtighed. 

Cavours  Kabinet  støttede  sig,  som  anført,  paa  venstre 
Centrum,  hvorfor  han  ogsaa  senere  lod  Ratazzi  faa  Sæde  i 
det,  men  han  søgte  i  det  hele  at  samle  alle  dygtige  og  livs- 
kraftige Elementer  saavel  af  det  gammelliberale  som  af  det 
demokratiske  Parti  om  sig.  Hans  Forbund  med  den  nævnte 
Fraktion  betegnede  ingenlunde  et  Principskifte.  Cavours  Maal 
var  det  samme  som  altid,  og  det  var  fremdeles  ad  konstitutionel, 
maadeholden  Vej,  han  vilde  naa  det,  men  han  havde  vendt  sig 
fra  højre  til  venstre  Centrum,  fordi  hint  havde  vist  sig  vaklende, 
og  fordi  han  saa,  at  han  kunde  virke  med  større  Hurtighed 

10* 

Og  Energi  ved  Hjælp  af  dette.  Cavour  hørte  til  de  Statsmænd, 
der  ikke  bøje  sig  for  Partierne,  men  tvinge  disse  til  at  un- 
derordne sig.  Han  havde  kun  kort  Tid  været  Ministerpræ- 
sident, førend  det  med  rette  hed:  «Vi  have  en  Regering,  et 
Kammer  og  en  Forfatning,  og  det  kan  altsammen  kaldes 
Cavour ».  Men  der  udfordredes  ogsaa  umaadelige  Aandskræfter 
til  at  føre  Piemont  uden  om  alle  Skær.  Til  materielle  On- 
der som  Misvæxt  og  Kolera  sluttede  sig  idelige  Kampe  med 
Senatet,  hvis  Flertal  var  klerikalt  og  stærkt  konservativt. 
Cavour  kunde  have  svækket  Modstanden  ved  at  lade  Kongen 
udnævne  nye  Senatorer;  men  han  foretrak  en  Henvendelse 
til  Nationen.  For  at  skaffe  sit  Ministerium  et  nyt  fast  Fler- 
tal i  Deputeretkamret  opløste  han  dette.  Han  naaede  sit 
Maal.  Ved  Valgene  i  December  1854  fik  det  « antikristelige 
Ministerium«,  som  de  Ultramontane  kaldte  det,  et  stort 
Flertal.  Det  var  ved  Kamrenes  Aabning,  at  Viktor  Emanuel 
udtalte  de  senere  tidt  gjentagne  Ord:  «Hav  Tillid  til  mig, 
saa  ville  vi  i  Forening  sætte  Kronen  paa  den  store  Bygning, 
min  Fader  har  opført,  og  vi  skulle  vide  at  forsvare  den». 
Cavour,  der  med  Fremtiden  for  øje  stillede  store  Fordringer 
til  Piemonts  finantsielle  Kraft,  foretog  nu  det  Skridt,  hans 
Planer  bød  ham  at  gjøre:  han  ophævede  en  Del  af  Klostrene 
og  inddrog  deres  Godser.  Vi  kunne  ikke  her  dvæle  ved  den 
Lidenskabens  Storm,  der  fra  de  Klerikales  Side  rejste  sig  mod 
Cavour.  Den  blev  især  farlig,  da  der  paa  dette  Tidspunkt 
ndtraf  flere  Dødsfald  i  Kongefamilien.  Kongens  Moder,  Hustru 
og  Broder  bortkaldtes,  og  Gejstligheden  betegnede  disse  Døds- 
fald som  en  Himlens  Straf.  Kongen  var  af  sin  døende  Moder 
bleven  opfordret  til  at  forsone  sig  med  Rom,  og  han  havde 
lovet  det.  Cavour,  der  mærkede  Omslaget  i  hans  Tanke- 
maade,  indgav  sin  Demission,  og  Kongen  henvendte  sig  til 
Massimo  d'Azeglio;  men  denne  fraraadede  Viktor  Emanuel 
et  Ministerskifte.  Efter  en  haard  indre  Kamp  underskrev 
Kongen   den   vedtagne   Klosteriov   den   29de   Maj    1855.     I 

Følge  den  ophævedes  334  Klostre  med  4,280  Munke  og 
1,198  Nonner.  Pave  Pius  exkommunicerede  denne  Lovs 
Ophavsmænd  og  Fuldbringere  uden  dog  at  betegne  dem 
ved  Navn ;  men  ved  den  havde  Cavour  forøget  Piemonts 
nationale  Kraft. 

(Forts.). 
Alex.  ThorsOe. 


Torquato  Tasso  Ted  Hoffet  i  Eerrara .*) 


Det  Billede,  som  Navnene :  Tasso  og  Ferrara  fremkalde  i  Erin- 
dringen, vil  i  Reglen  være  af  højst  romantisk  Art:  en  Kjær- 
lighedstragedie,  hvis  Hovedpersoner  ere  en  højtbegavet,  ung 
og  sværmende  Digter  tilligemed  en  hejtstaaende  og  ideal 
Kvinde,  fra  hvem  Fordom  og  Konvenients  skille  ham,  indtil 
Lidenskaben  bryder  alle  Skranker  og  foraarsager,  at  den  ulyk- 
kelige falder  som  Offer  for  Despoti  og  hemmeligt  Nag;  som 
Baggrund  for  Begivenhederne  staar  et  prægtigt  Hof  i  Eenais- 
sancetidens  yppigste  Blomstring  og  under  Italiens  Sol.  Dette 
Billede  har  imidlertid  en  væsentlig  Mangel:  det  savner  histo- 
risk Begrundelse.  Det  har  sin  hovedsagelige  Kilde  i  den 
poetiske  Fremstilling,  som  dels  Tasso  selv,  dels  Gothe  —  paa 
Grundlag  af  Tasso's  Digte  —  har  givet  af  hans  Livs  omtvi- 
stede Begivenheder.  Disse  poetiske  Arbejder  ere  dog  saa 
meget  mindre  egnede  til  at  afgive  de  fornødne  faktiske  Op- 
lysninger, som  det  16de  Aarhundrede  netop  foreskrev  en  al- 
deles traditionel  lyrisk  Stil,  en  Udpyntning  og  Overdrivelse 
af  Følelsen,  som  i  høj  Grad  gjør  det  vanskelig  at  skjelne 
mellem  Udtrykkene  for  Lidenskaben  og  det  blot  konven- 
tionelle. 


*)  Georg  Voigt:  Torquato  Tasso  am  Hofe  von  Ferrara.    (Historische 
Zeitschrift.     XX  Band).  —  R.  Mil  man:  Life  of  Tasso. 

Man  har  imidlertid  i  den  nyere  Tid  erhvervet  et  Mate- 
riale til  kritisk  Bedømmelse  af  Forholdene,  som  frembyder 
mere  Sikkerhed  i  alle  Henseender:  en  Samling  af  Tasso's 
Udtalelser  i  hans  Breve,  der  udkom  1855;  Brevene  gaa  fra 
hans  tolvte  Aar  indtil  hans  Død. 

Den  Forestilling,  til  hvilken  der  ovenfor  er  hentydet: 
Tasso's  formodede  Kjærlighed  til  Prinsesse  Eleonora,  hendes 
Besvarelse  af  den,  dette  Forholds  forfærdelige  Følge,  den 
uberettigede  Beskyldning  for  Aandsforvirring  og  Digterens 
derpaa  følgende  tvungne  Indespærring  i  et  Sindssygehospital, 
alt  dette  bliver  paa  Grundlag  af  disse  Breve  i  høj  Grad  modi- 
ficeret. Sammenholdt  med  det  fra  andre  Kilder  bekjendte 
synes  deres  Indhold  at  tegne  et  Billede,  der,  skjont  det  i 
romantisk  Interesse  staar  tilbage  for  det  tidligere,  maaske  vin- 
der i  tragisk;  med  en  smerteblandet  Spænding  følge  vi  en 
genial  Aands  Kamp,  der  netop  paa  Grund  af  sin  Modtage- 
lighed saares  til  Døden  i  Sammenstød  med  ublide  Magter, 
og  vor  Medfølelse  vækkes  ved  Synet  af  en  højt  begavet  Na- 
tur, hvem  baade  arvede  Anlæg  og  ydre  Omstændigheder 
tvinge  ind  paa  en  uheldsvanger  Bane. 


Torquato  Tasso  blev  født  i  Sorrento  den  Ilte  Marts  1544. 
Allerede  fra  sin  tidligste  Barndom  var  han  Vidne  til  Sorger 
og  Uheld,  der  ramte  hans  Forældre  og  berørte  ham  selv  paa 
følelig  Maade.  Faderen,  Bernardo  Tasso,  Adelsmand  og 
Digter,  var  gift  med  en  Dame  af  en  meget  stor  og  fornem 
Familie,  der  ved  hver  Lejlighed  optraadte  fjendtlig  imod  ham; 
han  flakkede  om  ved  Italiens  Hoffer,  snart  protegeret  og  yn- 
det, snart  i  Unaade,  og  var  til  sidst  uforsigtig  nok  til  at 
deltage  i  en  Folkerejsning  i  sit  Fødeland  Neapel  i  Anled- 
ning af  Inkvisitionens  Indførelse,  hvorfor  han  blev  forvist  og 
berøvet  sine  Ejendomme,  medens  hans  Hustrus  Slægtninge 
bemægtigede  sig  denne  og  hendes  Formue,    anbragte  hende 

Og  en  Datter  i  et  Kloster  og  satte  den  unge  Torquato  i  en 
Jesuiterskole. 

Forgjæves  anstrengte  Bernardo  sig  for  at  befri  sin  Hu- 
stru og  Datter;  forgjæves  bestræbte  han  sig  for  at  erholde 
Tilladelse  til  at  vende  tilbage;  endelig  lykkedes  det  ham  at 
erholde  Pavens  Samtykke  til  at  tage  Ophold  i  Kom,  hvilket 
dog  var  forbundet  med  stor  Vanskelighed,  da  Kejser  Karl  V's 
Indflydelse  i  høj  Grad  var  overvejende  ved  det  pavelige  Hof, 
og  denne  mægtige  Herre  var  jo,  som  bekjendt,  ogsaa  Neapels 
Hersker.  Bernardo  befalede  nu  sin  Søn  at  komme  til  sig, 
og  Torquato  kom,  i  høj  Grad  rystet  ved  Afskeden  fra  Mo- 
deren, som  døde  ikke  lang  Tid  efter,  hentæret  af  Sorg  over 
Adskillelsen  fra  Ægtefælle  og  Barn. 

Samtidiges  Beretninger  ere  enige  i  at  beskrive  Torquato 
som  et  Vidunderbarn.  Jesuiterne  havde  undervist  ham  i 
Latin  og  Græsk,  ligesom  han  havde  erhvervet  sig  en  sjelden 
Færdighed  i  at  udtrykke  sig  klart  og  smukt  i  Tale  og  Skrift; 
paa  den  anden  Side  paatrænger  den  Tanke  sig  uvilkaarlig,  at 
hans  mystisk  anlagte,  modtagelige  Natur  herfra  har  med- 
bragt de  første  Spirer  til  de  religiøse  Anfægtelser,  der  senere 
udviklede  sig  paa  en  saa  ulykkelig  Maade;  mange  Aar  efter 
beskriver  han  endnu  i  de  stærkeste  Udtryk  den  overvældende 
Virkning,  som  de  religiøse  Handlinger  i  Jesuiterkirken  gjorde 
paa  hans  Sind,  samt  sin  Tilbøjelighed  til  at  gruble  over  visse 
Mysterier,  der  forvirrede  hans  barnlige  Forstand. 

Bernardo  Tassos  Ophold  i  Rom  blev  kun  af  kort  Varig- 
hed. En  ny  Pave  viste  Tilbøjelighed  til  at  slutte  sig  til 
Spaniens  Fjende  Frankrige,  spanske  Tropper  rykkede  frem 
mod  Rom,  og  Bernardo  saa  sig  nødsaget  til  at  flygte,  idet 
han  af  alle  sine  Ejendele  kun  reddede  Manuskriptet  til  sit 
store  Digt,  Amadis  af  Gallien,  hvormed  han  haabede  endelig 
at  besejre  Skæbnens  Ugunst;  han  begav  sig  paa  ny  paa 
Vandring  for  at  finde  et  nyt  Opholdssted  og  en  ny  Beskytter. 

Italiens  Hoff"er  frembøde  i  denne  Periode  et  glimrende 
Skuespil.     De  mægtige  Familier,    hvem  det  var  lykkedes  at 

tilrive  sig  Herredømmet  over  de  betydeligere  Byer,  havde 
efterhaanden  gjort  Ende  paa  Urolighederne,  paa  Kondottiererne, 
paa  ødelæggelsen;  Landet  var  atter  frugtbart,  Byerne  blom- 
strende ved  Handel  og  Kunst.  Det  var  efter  Rafaels  og 
Mikel  Angelos  Tid ;  men  Titian,  Tintoretto  og  Paolo  Veronese, 
Digtere  som  Guarini  og  senere  Tasso,  Filosofer  som  den  æl- 
dre og  yngre  Galilei  bare  Italiens  Navn  vidt,  og  Byerne  kap- 
pedes ikke  alene  om  at  drage  de  berømteste  Navne  til  sig, 
men  der  oprettedes  i  dem  Skoler  og  Akademier  i  den  Hen- 
sigt at  fremme  den  almindelige  Udvikling;  Fyrsterne  satte 
en  Ære  i  at  omgive  sig  med  berømte  Mænd  og  lovende  Yng- 
linge, og  deres  Bestræbelser  for  at  rivalisere  med  og  overgaa 
hverandre  i  denne  Retning  paatrykte  disse  Smaahoffer  et  al- 
deles enestaaende  Præg,  idet  de  herved  fik  Betydning  som 
Centralisationspunkter  for  alt  udmærket;  her  fandt  Talenterne 
Opmuntring,  Belønning,  lokkende  Omgivelser  —  men  rigtig- 
nok ogsaa  de  fra  Hoflivet  uadskillige  Onder:  Afhængighed  og 
en  vis  Usikkerhed,  der  paa  naturlig  Maade  fremkaldtes  ved 
den  idelige  Bejlen  til  de  stores  Gunst. 

Imellem  disse  Hoifer  indtoge  Hertugerne  af  Urbinos  og 
Ferraras  den  første  Plads.  EsteVne  i  Ferrara  bleve  regnede 
for  den  mægtigste  og  rigeste  Familie  af  de  to;  de  rivaliserede 
endogsaa  med  Medici'erne  i  Firenze,  til  Paven  i  1569  op- 
højede de  sidste  til  Storhertuger;  de  maatte  nu  erkjende  sig 
for  overvundne  i  Rangspørgsmaalet,  men  Rivaliteten  ophørte 
ikke  paa  andre  Omraader.  Foruden  ved  Magt  og  Rigdom 
udmærkede  Este'rne  sig  ved  Aand,  Begavelse  og  ædelt  Blod; 
deres  Land  strakte  sig  paa  den  Tid  fra  Adriaterhavet  til 
Bugten  ved  Genova. 

Bernardo  Tasso  modtog  Hertugen  af  Urbinos  Tilbud  om 
Ophold  og  Beskyttelse  og  fuldendte  hos  ham  sin  Amadis  af 
Gallien,  et  Værk,  som  dog  hverken  bragte  sin  Forfatter  Be- 
rømmelse eller  Rigdom ;  efter  sex  Maaneders  Ophold  i  Urbino 
begav  han  sig  da  til  Venetia  og  derfra  til  Ferrara,  til  Her- 
tugen af  Este.     Imidlertid    havde   han  anbragt  sin  Søn  ved 

Universitetet  i  Padova  rigtignok  i  en  Hensigt,  der  en  Tid 
tyngede  Torquato  som  en  utaalelig  Byrde;  den  skuffede  Dig- 
ter vilde  skaane  sin  Son  for  de  Lidelser  og  Farer,  der  havde 
fulgt  hans  egen  Løbebane;  han  bestemte  ham  for  det  juri- 
diske Studium.  Mange  og  bitre  vare  Torquato's  Klager  over 
den  Tvang,  der  øvedes  imod  ham,  Klager,  der  dog  synes 
lidet  begrundede;  thi  Eesultatet  af  et  Aars  Jurisprudents 
var  —  et  Digt! 

Torquato  var  da  18  Aar,  og  Digtet  var  «Einaldo»,  et 
Heltedigt,  som  gjorde  megen  Lykke,  og  som  Torquatos  Ven- 
ner indtrængende  opfordrede  ham  til  at  lade  trykke;  men 
først  maatte  Bernardo  Tasso's  Samtykke  erholdes,  hvilket 
kun  lykkedes  med  stor  Vanskelighed.  Endelig  gav  han  efter 
for  indflydelsesrige  Mænds  Forestillinger,  Digtet  blev  trykt 
og  efter  Bernardos  Raad  og  -Ønske  dediceret  til  Kardinal 
Luigi  d'Este,  i  hvis  Tjeneste  han  selv  nylig  var  indtraadt,  og 
som  nu,  gjort  opmærksom  paa  den  unge  Torquato,  kaldte 
ham  til  sig,  anviste  ham  Bolig  i  sit  Palads  og  tog  ham  un- 
der sin  Beskyttelse.  Der  forlangtes  ingen  Tjenesteydelse  af 
Tasso;  han  beklædte  ikke  engang  paa  Skrømt  noget  Embede; 
kun  fik  han  Titel  af  nCavaliere«  for  at  kunne  vise  sig  ved 
Hoffet.  Her  syntes  nu  at  være  alle  Betingelser  for  en  frede- 
lig og  harmonisk  Udvikling;  men  til  al  Ulykke  laa  Spirerne 
til  kommende  Sorger  og  Lidelser  allerede  dybt  i  den21-aarige 
Torquato's  Sind.  Det  omflakkende,  hjemløse  Liv,  Faderens 
ublide  Skæbne,  Moderens  sørgelige  Død,  alt  dette  havde  tidlig 
givet  Torquato  mørke  Tanker  og  fyldt  ham  med  Forestilling 
om  en  ubønhørlig  Skæbne  samt  stillet  Verden  og  Menneskene 
for  ham  som  fjendtlige  Magter.  Dertil  kom  en  overdreven 
Modtagelighed  og  en  Forfængelighed,  der  paa  én  Gang  be- 
virkede, at  han  overvurderede  sig  selv,  blev  sygelig  afhængig 
af  Omverdenen  og  i  høj  Grad  mistænksom  ~  et  Anlæg,  der 
hindrede  ham  i  frit  at  overlade  sig  til  sit  Genis  Indskydelser, 
idet  han  bestandig  havde  Samtidens  og  Eftertidens  Dom  i 
Tankerne  og  derfor  idelig  dels  raadførte  sig  med  sine  Om- 


Torquato   Tasso  ved  Hoffet  i  Ferrara.  155 

givelser,  dels  drev  theoretiske  Studier  til  en  Højde,  som  ofte 
berøvede  ham  Søvn  og  Helbred.  Han  havde  hidtil  levet 
alene  og  indesluttet  med  sig  selv  og  sine  ærgjerrige  og  poe- 
tiske Drømme;  nu  saa  han  sig  pludselig  midt  i  Omgivelser 
og  Forhold,  der  blændede  og  gjorde  usikker,  medens  de  paa 
den  anden  Side  syntes  ham  Poesiens  rette  Hjem. 

Alfonso  n ,  den  sidste  og  mest  glimrende  Repræsentant 
for  Huset  Este,  var  en  haard  og  tyrannisk  Hersker.  Den 
Pragt,  han  udfoldede,  gik  langt  over  det  lille  Lands  Kræfter; 
overdrevne  Skattepaalæg  trykkede  Folket,  Henrettelser  uden 
Lov  og  Dom  vare  ikke  sjeldne;  Hertugen  selv  var  i  Reglen 
ordknap  og  mørk  eller  ved  Lejlighed  sarkastisk;  alligevel 
havde  han  Lidenskab  for  Fester  og  pragtfulde  Optog  og  tog 
endogsaa  i  fremrykket  Alder  livlig  Del  i  Ridderspil  og  Tur- 
neringer. Med  disse  Fester  forbandtes  Opførelsen  af  Skue- 
spil i  Tidens  Stil:  allegoriske  Optog,  mythologiske  Fremstil- 
linger og  lign.  Damerne  hyldedes  i  Sonetter  og  Hyrdestykker, 
der  endnu  bevægede  sig  i  de  traditionelle  Former  og  Udtryk 
og  betjente  sig  af  det  gamle  mythologiske  Apparat.  Ved 
dette  Hof,  hvis  Embeder  og  Æresposter  beklædtes  af  Lærde 
og  Digtere,  spillede  foruden  Hertugen  hans  to  Søstre  en 
fremragende  Rolle.  Disse  Fyrstinder,  Lucrezia  og  Eleonora, 
vare  ved  Tasso's  første  Optræden  i  deres  Kreds  31  og  30 
Aar  gamle,  begge  stode  paa  Højden  af  Tidens  Dannelse, 
med  stor  æsthetisk  og  musikalsk  Smag  og  Færdighed,  ikke 
ringe  Kundskab  i  Latin  og  Græsk  og  livlig  Interesse  for  det 
aandelig  bevægede  Liv,  der  rørte  sig  omkring  dem.  Navnlig 
var  dette  Tilfældet  med  den  ældste,  Lucrezia;  pragtelskende 
og  virksom  af  Natur,  tog  hun  med  Iver  Del  saavel  i  Fester 
som  i  de  forefaldende  literære  og  politiske  Begivenheder  og 
forstod  med  Overlegenhed  at  bevæge  sig  imellem  de  utallige 
Hofrænker  og  selv  at  lede  disse,  naar  Anledning  gaves. 
Som  et  sidste  Træk  i  hendes  Karakteristik  kan  det  tjene, 
at  hun  i  sit  36te  Aar  ægtede  den  15  Aar  yngre  Her- 
tug af  Urbino,  fra  hvem  hun  efter  et  kort  og  barnløst  Ægte- 

skab  blev  skilt,  hvorpaa  hun  atter  vendte  tilbage  til  Bro- 
derens Hof. 

Leonora  derimod  var  sygelig  og  havde  blege  og  alvorlige 
Træk;  Brystsvaghed  og  Nervesvækkelse  havde  tidlig  gjort 
hende  fortrolig  med  Tanken  om  Doden.  Hun  unddrog  sig 
gjerne  Larmen  og  Festerne,  trak  sig  tilbage  og  tilbragte  sin 
Tid  afvexlende  med  Studier  og  Andagtsøvelser;  hun  stod  i 
Ry  for  Mildhed  og  Hellighed,  og  man  fortalte,  at  hendes 
Forbøn  engang  havde  afvendt  en  truende  Oversvømmelse. 

Torquato  Tasso  overvandt  snart  sin  første  Skyhed  og 
Undren  og  begyndte  at  blande  sig  mellem  det  glimrende 
Selskab,  som  bevægede  sig  omkring  ham.  Modsætningerne  i 
hans  Karakter  traadte  nu  skarpere  frem:  den  overdrevne 
Selvfølelse  —  der  paa  et  senere  Stadium  forledte  ham  til  Ytrin- 
ger som:  at  han  ikke  kunde  leve  i  en  By,  hvor  ikke  alle 
indrømmede  ham  den  første  Plads,  samt  at  ingen  burde 
negte  ham  Forrangen,  da  han  for  det  første  var  af  gammel 
Adel  og  dernæst  Tasso  —  ved  Siden  af  en  Forlegenhed,  der 
gjorde  ham  usikker  i  sin  Optræden,  en  Mistænksomhed,  der 
lod  ham  se  Fjender  og  Medbejlere  overalt.  Hans  Ydre  var 
ikke  uskjønt;  hans  Væxt  var  høj  og  statelig.  Trækkene  fine 
og  udtryksfulde;  men  en  Mangel  ved  hans  Organ  gjorde  hans 
Stemme  haard,  hans  Tale  langsom  og  betog  hans  Væsen 
hofmandsmæssig  Bøjelighed. 

Prinsesse  Lucrezia  var  den  første,  som  med  Venlighed 
kom  den  unge  Digter  i  Møde.  Hun  var  10  Aar  ældre  end 
han  og  tog  sig  næsten  moderlig  af  ham.  Paa  hendes  Villa, 
Castel  Durante,  opholdt  Tasso  sig  i  Sommeren  1573  og  fandt 
her,  som  der  sagdes.  Stof  til  sin  Skildring  af  Armidas  Trylle- 
haver.  Han  arbejdede  her  paa  sit  store  Værk  og  digtede  sit 
Hyrdestykke  Aminta;  her  blev  han  beundret,  overøst  med 
Gaver,  smigret  paa  alle  Maader;  her  digtede  han  Sonetter 
til  Lucrezias  Pris,  saa  varme  i  deres  Tone  og  saa  overdrevne 
i  deres  Udtryk,  at  de  —  af  saa  tvivlsomt  Værd  ere  digteriske 
Frembringelser  som  historiske  Beviser  —  endog  have  tjent  som 

Grundlag  for  en  Paastand  om,  at  Lucrezia  skulde  være  Tas- 
so's  sande  Elskede.  Saa  meget  vanskeligere  synes  det  da  at 
bestemme  Tasso's  Forhold  til  Leonora  paa  Basis  af  disse 
Poesier,  især  da  kun  faa  af  dem  uomtvistelig  ere  henvendte 
til  hende;  til  mange  ere  nemlig  Overskrifterne  dunkle  eller 
tvetydige.  Tasso  elsker,  hvis  man  skal  tro  hans  Sonetter, 
kun  én  og  denne  éne  over  al  Maade;  i  Falge  hans  egne 
Breve  og  samtidiges  Beretninger  have  imidlertid  ikke  faa 
Kvinder  været  Gjenstand  for  hans  Hyldest.  En  Ungdoms- 
kjærlighed,  med  hvis  Navn  Laura  han  i  Efterligning  af  Pe- 
trarca  driver  et  poetisk  Ordspil,  er  Gjenstand  for  mere  end 
60  Sonetter;  Lucrezia  Bendidio,  en  aandrig  og  fornem  Dame, 
foranlediger  et  uforsonligt  Fjendskab  imellem  Torquato  og 
Hertugens  Sekretær  Pigna;  til  Ære  for  Leonora  San  Vitale 
skriver  han  dernæst  mangen  en  begejstret  Sang,  og  da  Dig- 
teren Guarini  er  hans  Medbejler  hos  denne  Dame,  giver  denne 
Rivalitet  Anledning  til  en  Sonetfejde,  i  hvilken  Tasso  be- 
brejder Guarini,  at  han  med  sode  Ord  og  falske  Klager  be- 
snærede Damernes  Hjerter,  medens  Guarini  svarer,  at  Tasso 
saarer  sig  med  eget  Sværd  og  stirrer  sig  blind  paa  sit 
Spejlbillede. 

Da  Tasso  blev  indfort  ved  Hoffet,  fejredes  netop  Hertug 
Alfonsos  Formæling  med  en  østerrigsk  Prinsesse,  og  en  hel 
Maaned  gik  hen  med  uophørlig  Forlystelse;  men  Leonora 
viste  sig  ikke,  et  nervøst  Onde  tjente  hende  til  Undskyldning. 
Hun  var  bleg,  da  Tasso  første  Gang  saa  hende,  og  han  be- 
sang da  denne  hendes  Bleghed  og  hendes  senere  Helbredelse 
i  en  Canzone,  der  paa  fuldstændig  traditionel  Vis  beskriver 
hendes  Aasyn  som  Amors  Hjem,  hendes  Blik  som  Elskovs- 
gudens Pile  0.  s.  V. ;  sagtens  har  Leonora  saa  vel  som  Hofifet, 
og  hvem  der  i  øvrigt  var  bekjendt  med  den  der  herskende 
Tone  og  Stil,  forstaaet  at  vurdere  denne  Smiger  samt  Ud- 
trykkene for  Digterens  senere  Exaltation  paa  rette  Maade. 

Efter  paa  en  Rejse  til  Paris  at  være  falden  i  Unaade 
hos  Kardinal   Luigi  ønskede  Tasso  at  indtræde  i  Hertugens 

Tjeneste,  hvilket  han  opnaaede,  efter  en  Takskrivelse  at 
dømme,  væsentlig  ved  Lucrezias  Forbøn.  Hertugen  var  meget 
naadig  og  venlig,  søgte  ofte  hans  Selskab  og  berigtigede 
endog  nogle  krigerske  Skildringer  i  Tassos  begyndte  Heltedigt. 
«Aminta»  blev  opført  og  henrev  alle  til  Beundring;  de  fyr- 
stelige Søstre  beærede  ham  med  deres  Gunst  —  alt  syntes 
at  vise  lutter  smilende  Udsigter,  da  den  ulykkelige  Digter 
paa  Grund  af  sin  Karakters  Mistænksomhed  og  øvrige  Svag- 
heder forbitrede  sig  sin  egen  Lykke.  Han  omgikkes  bestandig 
med  den  Tanke  at  have  hemmelige  Fjender,  som  opspandt 
Intriger  mod  ham  og  udspredte  Bagtalelser;  Guarini,  som  for 
nogen  Tid  siden  ogsaa  havde  publiceret  et  større  Hyrdedigt, 
beskyldtes  for  at  misunde  Amintas  Forfatter  og  lægge  ham 
for  Had;  medens  han  var  paa  det  omtalte  Besøg  hos  Prin- 
sesse Lucrezia  —  nu  altsaa  Hertuginde  Urbino  —  lod  Tan- 
ken om  de  skjulte  Bagvaskere  ikke  Tasso  i  Ko,  og  han  fore- 
stillede sig,  at  man  med  stedse  større  og  større  Held  arbej- 
dede paa  at  styrte  ham  i  Hertugens  og  hans  Søsters  Gunst. 
Dette  var  dog  for  intet  at  regne  imod  de  i  højeste  Grad 
nerveangribende  Lidelser,  der  begyndte,  da  han  i  Foraaret 
1575  havde  fuldendt  sit  store  Epos  « la  Gerusalemme  liberata«« 
Han  følte  hele  sin  Tilværelse  knyttet  til  dette  Værk  og  vovede 
derfor  ikke  strax  at  offentliggjøre  det;  Ærgjerrighed,  Forfæn- 
gelighed gjorte  ham  usikker  og  ængstelig;  efter  langvarig 
Vaklen,  Tvivl  og  Omarbejden  fik  han  endelig  den  ulykkelige 
Tanke  at  forelægge  visse  kunstforstandige  Venner  i  Rom, 
Mantova  og  Parma  sit  Arbejde,  i  Forening  med  dem  at  gjen- 
nemgaa  det  og  rette  dets  mulige  Mangler  efter  deres  Raad. 
Vennerne  gjorde,  som  han  ønskede;  de  kritiserede,  og  det 
saa  ubarmhjertig,  som  om  ikke  en  Stanze  i  hans  Komposi- 
tion skulde  beholde  sin  oprindelige  Skikkelse;  længere  end  et 
Aar  varede  denne  Brevvexling,  som  satte  Tasso  i  den  syge- 
ligste Ophidselse  og  undertiden  ligefrem  bragte  ham  til  For- 
tvivlelse. Snart  vægrede  han  sig  haardnakket  ved  at  gjøre 
Forandringer,    snart  strøg  han  med  tungt  Hjerte  Linier,  som 

netop  syntes  ham  særlig  vellykkede,  snart  omarbejdede  han 
møjsommelig  efter  Kritikens  Vink;  smaalige  Tvivl  og  Betæn- 
keligheder som  Uvished  om,  hvorvidt  Farven  paa  det  hellige 
Lands  Jord  skulde  betegnes  som  graa  eller  sort,  eller  Vaklen 
mellem  forskjellige  Navne  for  en  Person  i  Digtet  berovede 
ham  Sovn  og  Sindsro.  Et  sidste  og  overvejende  Element  til 
Uro  kom  til,  da  en  Fanatiker  forlangte  alt  strøget,  som  kunde 
minde  om  Hedenskabet,  eller  som  kunde  saare  en  Nonnes 
Finfølelse.  Fra  nu  af  blev  han  Offer  for  en  Art  Religions- 
vanvid,  der  ikke  mere  slap  ham  af  sine  Kleer.  Det  tog  først 
Skikkelse  af  Bekymring  for  «det  befriede  Jerusalems«  Skæbne: 
Dag  og  Nat  stod  Inkvisitionens  Skræmmebillede  for  ham; 
han  forestillede  sig,  at  hans  Livs  Gjerning,  det  Værk,  der 
skulde  bringe  hans  Navn  til  fjerne  Slægter,  vilde  blive  for- 
fulgt, forbudt,  maaske  endog  brændt  paa  Kjætterbaalet! 
Skjønt  to  Inkvisitorer  søgte  at  berolige  ham,  forlod  denne  Fore- 
stilling ham  ikke  mere;  den  udviklede  sig  og  blev  til  fix  Ide. 
Her  møder  os  den  dybe  og  inderste  Aarsag  til  Digterens 
Ulykke,  den  indre  Splid,  i  hvilken  han  fortæredes.  Født  i 
en  Tid,  da  den  orthodoxe  Kirke  efter  en  langvarig  Svækkelse 
og  Strid  havde  triumferet  over  de  forskjellige  fjendtlige  Be- 
vægelser i  Italien  og  nu  optraadte  som  den  skaanselsløse 
Sejrherre  med  Reaktionens  hele  Arsenal:  Spioneri,  Angivelser, 
Landsforvisning,  Henrettelser  o.  s.  v.,  skræmmedes  Tasso,  hvis 
svage  og  fantasirige  Natur  allerede  tidlig  var  paavirket  af 
Jesuiteropdragelsen,  ind  i  en  mørkere  og  mørkere  Livs- 
anskuelse og  voxende  Trosfrygt;  alligevel  kunde  han  ikke 
blive  uberørt  af  den  Vantro  og  slet  dulgte  Spot,  hvor- 
med de  privilegerede  og  dannede  mødte  Fanatismen ;  thi  kun 
Kjætteriet  forfulgtes,  ikke  den  aabenbare  Vantro.  Man  stu- 
derede den  antike  Filosofi ,  læste  nye  og  gamle  Digtere, 
spottede  Inkvisitionen  og  satiriserede  over  Bibel  og  Sakra- 
mente. Snart  forvandlede  Frygten  for  Kirkens  rent  ydre 
Magt  sig  hos  Tasso  til  overtroisk  Rædsel  og  religiøse  An- 
fægtelser.   Den  aristoteliske  Filosofi  havde  lært  ham  at  tvivle; 

Ting  som  Dogmet  om  Rostiens  Forvandling  og  Problemer 
som,  hvorvidt  Helvedstraffens  Uendelighed  lod  sig  forene  med 
Læren  om  den  højeste  Kjærlighed,  fyldte  hans  Sind  med  Uro 
og  Angst;  ja  selve  Sjælens  Udødelighed  syntes  ham  en  usikker 
Sag.  Disse  Tvivl  og  Anfægtelser  indgøde  ham  saa  meget 
større  Skræk,  som  han  fra  tidlig  Tid  nærede  en  dyb  Afsky 
for  Kjætteri  af  hvilken  som  helst  Art;  medens  han  var  stolt 
af  sin  klassiske  Dannelse,  betragtede  han  paa  den  anden  Side 
efter  Jesuiternes  Anvisning  en  Kjætter  som  Djævelens  Krea- 
tur og  kunde  dog  ikke  afholde  sig  fra  at  beskæftige  sig  med 
indviklede  Sporgsmaal  som  Forudbestemmelsens  Forhold  til 
den  frie  Vilje  og  lignende.  Plaget  af  disse  Ængstelser  og 
Samvittighedsbebrejdelser  søgte  Tasso  nu  uafladelig  Beroli- 
gelse; han  skriftede  for  Dominikanerne  i  Ferrara;  men  rejste 
derpaa,  ikke  tilfredsstillet  ved  deres  Absolution,  til  Bologna, 
hvor  han  for  Inkvisitoren  tilstod  sine  filosofiske  Tvivl;  ogsaa 
her  fik  han  til  Svar,  at  alt  sligt  var  uden  Betydning.  Dette 
var  ham  endnu  ikke  nok;  selve  Paven  maatte  bekræfte  hans 
Uskyldighed;  -—  den  Tanke  havde  nemlig  faaet  Magt  over 
ham,  at  Pave  og  Kejser  i  Forening  formente  ham  at  stedes 
til  Nydelse  af  Nadverens  Sakramente.  I  udførlige  Skrivelser 
til  disse  fremsatte  og  undskyldte  han  endnu  en  Gang  alle 
sine  Tvivl  og  forsvarede  sig  mod  en  eventuel  Beskyldning  for 
Kjætteri. 

Foruden  den  ophidsede  Forfængelighed,  der  til  en  given 
Tid  synes  at  være  stegen  til  fuldkomment  Højhedsvanvid, 
var  altsaa  nu  en  sygelig  Ængstelighed  kommen  til  for  at 
forrykke  Opfattelsen  af  de  omværende  Forhold. 

Som  ovenfor  berørt,  saa  han  Fjender  og  Angivere  alle- 
vegne; overalt  troede  han  at  opdage  Intriger  og  lumske 
Rænker.  Ganske  naturlig  kom  han  da  paa  den  Ide  at  for- 
lade Ferrara  og  knyttede  i  den  Hensigt  hemmelige  Underhand- 
linger med  det  mediceiske  Hof,  der  jo  fra  gammel  Tid  riva- 
liserede med  Hertugerne  af  Este.  Det  var  disse  Smaafyr«ter 
en  Triumf  at  kunne  berøve  hverandre  saadanne  Undersaatter, 

til  hvis  Navn  der  knyttede  sig  Berømmelse,  og  det  synes,  at 
man  i  Firenze  med  Iver  er  kommet  ham  i  Møde.  Alligevel 
bestemte  Tasso  sig  efter  lang  Vaklen  til  at  blive  i  Ferrara 
og  skriver  herom  følgende  betegnende  Ord  til  sin  Ven  Gon- 
zaga:  «De  Forfølgelser,  før  hvilke  jeg  her  er  udsat,  kunne 
plage  mig  paa  samme  Maade  andre  Steder . . . . ;  jeg  frygter, 
at  der  ikke  vil  være  større  Ro  at  finde  hist  end  her«. 
Derimod  gjorde  han  med  Alfonsos  beredvillige  Samtykke  en 
Rejse  til  Rom  og  besøgte  paa  Tilbagevejen  Firenze,  hvor 
man  fornyede  sine  Tilbud;  imidlertid  synes  disse  ikke  at  have 
været  tilstrækkelig  glimrende.  Han  vendte  derpaa  tilbage  til 
Ferrara,  hvor  han  strax  ængstedes  ved  den  Tanke,  at  Her- 
tugen kunde  have  faaet  Nys  om  den  havte  Plan  og  af  den 
Grund  være  vred  paa  ham.  Fra  den  Tid  —  det  var  i  Som- 
meren 1577  —  forstærkedes  og  forandredes  Symptomerne 
paa  hans  sygelige  Tilstand;  hans  Rejse  til  Bologna  falder  i 
denne  Tid.  Han  troede  sig  bestandig  omgivet  af  Spioner, 
der  hos  Paven  anklagede  ham  for  Kjætteri,  hos  Hertugen  for 
at  ville  svige  ham  for  Medicierne;  han  frygtede  Snigmordere 
og  Gift.  Snart  var  det  hans  egne  Tjenere,  der  skulde  være 
underkjøbte  til  at  udspejde  og  forgive  ham,  snart  Hoffets, 
hvem  det  var  paalagt  at  gribe  en  bekvem  Lejlighed  til  at 
myrde  ham.  Den  17de  Juni  1577  forfulgte  han  i  Hertug- 
inden af  Urbinos  Forgemak  en  Tjener,  en  af  de  mange,  han 
havde  mistænkt,  med  Dolken  i  Haanden;  dette  paaforte  ham 
en  kortvarig  Fængsling.  Man  vilde  formaa  ham  til  at  un- 
derkaste sig  Lægebehandling,  men  han  vægrede  sig  haard- 
nakket  af  Frygt  for  Forgiftning.  Hertugen  bad  ham  derpaa 
komme  til  sig  paa  sit  Lystslot  Belriguardo;  her  tilbragte 
Tasso  nogen  Tid  alene  med  ham.  Hvad  her  er  foregaaet, 
kan  ikke  opklares;  muligt  er  det,  at  Hertugen  her  har  søgt 
at  gjøre  ham  det  urimelige  i  hans  Forestillinger  klart;  mu- 
ligt ogsaa,  at  han  har  underkastet  Tasso  et  Forhør,  der  paa 
mange  Maader  kan  have  været  denne  pinligt.  Resultatet  var, 
at  Digteren    blev  ført  under  Bevogtning  til  det  nærliggende 

Franciskanerkloster,  «da  han  var  forrykt  og  farlige.  I  dette 
improviserede  Fængsel  rasede  Tasso  nu  imod  Hertugen  i  Ord 
og  Breve,  hvori  han  blandt  andet  kaldte  Alfonso  selv  for 
en  Melankoliker  og  vanvittig;  det  blev  ham  da  forbudt  at 
skrive  mere  til  den  fyrstelige  Familie.  Endelig  fandt  han 
Lejlighed  til  at  undslippe.  Efter  en  Flugt,  fuld  af  Savn  og 
Ængstelser,  naaede  han  Sorrento,  hvor  hans  Soster  levede 
som  Enke  og  i  fattige  Kaar.  Han  vovede  dog  ikke  strax  at 
betro  sig  til  hende,  men  underkastede  hende  en  Prøve,  hvor- 
paa  han  gav  sig  til  Kjende  og  fandt  Ly  i  hendes  Hjem, 

Det  rolige,  ubemærkede  og  tarvelige  Liv  hos  de  enfoldige 
Fiskere  og  i  de  dejlige  Omgivelser  syntes  efterhaanden  at 
berolige  hans  syge  Sind.  Skrækkebillederne  svandt;  lidt  efter 
lidt  kom  da  Lysten  og  Trangen  til  Nydelse,  til  det  bevægede 
Hofliv,  til  Samkvemmet  med  aandsbeslægtede  tilbage;  hel- 
bredet for  sin  Frygt  og  sine  Syner  ønskede  han  intet  hellere 
end  at  blive  taget  til  Naade  igjen.  Han  skrev  da  til  Her- 
tugen og  til  Prinsesserne;  men  Alfonso  var  ikke  den  Mand 
som  let  tilgav  en  Fornærmelse.  Det  varede  længe,  forinden 
han  gav  Tasso  Tilladelse  til  at  vende  tilbage,  og  da  kun  paa 
Betingelser:  Tasso  skulde  erkjende,  at  hans  Frygt  for  For- 
følgelse og  Mord  hidrørte  fra  Melankoli  og  sygelige  Indbild- 
ninger; han  skulde  afholde  sig  fra  voldsomme  og  fornærme- 
lige Udtalelser;  endelig  maatte  han  underkaste  sig  Lægebe- 
handling, uden  hvilken  han  overhovedet  ikke  maatte  betræde 
Ferrara. 

Tasso  gik  med  besynderlig  Hast  og  uden  at  overveje 
eller  raadføre  sig  med  sine  Venner  ind  paa  alt  og  vendte  i 
April  1578  tilbage  til  Ferrara.  Han  blev  modtaget  med 
Kulde;  Hertugen  vilde  ikke  se  ham,  og  Prinsesserne  afsloge 
at  give  ham  Audients;  efter  et  Par  Maaneders  Ophold,  i 
hvilket  han  syntes  at  lide  under  en  stadig  tiltagende  Melan- 
koli, brød  han  paa  ny  ud  i  heftige  Vredesudbrud  imod  Al- 
fonso, bebrejdede  ham,  at  de  ved  den  første  Flugt  tilbage- 
ladte  Papirer  og  Manuskripter   bleve  ham  forholdte;    derpaa 

fik  øjeblikkelig  Frygt  Overhaand  hos  ham,  og  han  forlod  atter 
skyndsomst  og  til  Fods  Ferrara.  Et  halvt  Aar  flakkede 
Tasso  nu  om;  han  var  i  Mantova,  Padova,  Venetia,  Urbino. 
Fra  Venetia  skrev  en  velmenende  Ven  til  Storhertugen  af 
Toscana  for  at  bede  ham  tage  Tasso  i  sin  Tjeneste:  "Tasso 
er  her,  meget  ophidset  i  Stemning;  dog  selv  om  man  maa 
indrømme,  at  han  ikke  er  sund  paa  Sjælen,  viser  han  snarere 

Tegn  paa  Melankoli  end  Galskab Jeg  bevæges  til  denne 

Bøn  af  den  inderligste  Medlidenhed  med  denne  ulykkelige, 
som  maaske,  hvis  han  ikke  behøvede  at  kæmpe  for  Udkom- 
met, snarere  vilde  faa  Magt  over  sine  mørke  Tanker  — •>. 
Til  Hertugen  af  Urbino  skrev  Tasso  et  langt  og  rørende  Brev, 
i  det  han,  behersket  af  sin  Frygt,  ikke  vovede  at  betræde  denne 
Hovedstad  uden  betryggende  Tilsagn.  Han  fik  dette  og  op- 
holdt sig,  dog  kun  kort  Tid,  i  Urbino.  Forunderlig  nok 
droges  han  dog  bestandig  tilbage  til  Ferrara,  og  hans  Venner 
knyttede  atter  Underhandlinger  med  Alfonso  om  hans  Til- 
bagekomst. Denne  gav  først  sit  Samtykke  efter  en  længere 
Tøven,  og  i  det  han  gjeutog  de  engang  opstillede  Betingelser; 
navnlig  skulde  Tasso  indvillige  i  at  undergaa  en  Kur.  Som 
forrige  Gang  gav  Tasso  Løfte  om  alt  og  begav  sig  øjeblik- 
kelig og  uden  at  afvente  nærmere  Underretning  eller  Venners 
Forbøn  til  Ferrara,  hvor  han  ankom  den  21de  Februar  1579, 
netop  Dagen  forinden  Alfonsos  tredje  Formæling  skulde 
finde  Sted.  Sandsynligvis  haabede  Digteren  i  den  almindelige 
Glæde  at  finde  velvilligt  øre  for  sine  Klager;  men  alle  vare 
eller  lode  for  meget  beskæftigede  med  den  store  Begivenhed 
til  at  give  Agt  paa  Tasso.  Alfonso  var  som  sidst  kold  og 
unaadig;  Prinsesserne  turde  eller  vilde  ikke  modtage  ham; 
som  forrige  Gang  saa  han  sig  tilsidesat,  overset  og  spottet  af 
Hofkrybet;  det  gamle  Raseri,  den  gamle  Blindhed  og  For- 
vildelse bemægtigede  sig  ham,  en  Dag  brød  han  ud  i 
Forhaanelser  og  Fornærmelser  mod  Hertugen  og  hele  det 
Este'ske  Hus,  tilbagekaldte  alt,  hvad  han  havde  skrevet  til 
dets  Forherligelse,    og  anklagede  dets  Medlemmer  for  Utak- 

11* 

nemlighed  og  Forræderi.  Efter  dette  blev  han  ajeblikkelig, 
skjont  med  mange  Beklagelser  og  Udtryk  for  sand  eller  hyklet 
Sorg,  fængslet  og  ført  til  St.  Anna  Hospitalet,  hvor  foruden 
syge  af  de  lavere  Stænder  ogsaa  sindslidende  behandledes. 

I  Hospitalet  tog,  som  naturligt  var,  i  Begyndelsen  hans 
Melankoli  Overhaand.  Senere  kunde  han  dog  til  Tider  skrive 
og  digte,  medens  til  andre  Tider  Syner  og  Indbildninger 
overvældede  ham,  saa  at  han  fik  Anfald  af  Raseri;  hæslige 
Drømme  forstyrrede  hans  Søvn,  han  troede  at  høre  Lyde  og 
Klokkeringning,  at  se  P'lammer  og  Dæmoner.  Dertil  tabte 
han  saa  fuldstændig  Følelsen  af  personlig  Værdighed,  at  han, 
foruden  at  henvende  sig  til  Venner  og  fjernerestaaende  Per- 
soner om  Hjælp  og  Forbøn  hos  Alfonso,  skrev  Breve  og 
Sonetter  med  ydmyge  Anmodninger  og  Bønner  til  Hertugens 
Hofnarre  og  Dverge.  Endelig  faldt  han  i  en  heftig  Feber, 
under  hvilken  han  troede  at  se  Madonna  bekæmpe  Døden 
for  hans  Skyld.  Nogen  Tid  efter  sin  Helbredelse  blev  han 
endelig  løsladt  efter  syv  Aars  Indespærring.  Han  forlod  Ho- 
spitalet bøjet  og  hvidhaaret,  brudt  paa  Legeme  og  Sjæl;  fra 
nu  af  drog  han  uophørlig  fra  Sted  til  Sted,  snart  fordi  en 
stedsevarende  Uro  ikke  lod  ham  finde  Hvile,  snart  ogsaa  for 
at  opfylde  Lofter  og  gjore  Pilegrimsvandringer*).  Han  var 
ulykkelig,  syg  og  fattig;  den  gamle  Frygt  for  Forfølgelse  og 
Gift  var  ikke  veget  fra  ham,  og  Religionsskrupler  ængstede 
ham  idelig  paa  mange  Maader.  I  en  Tilstand  af  den  yderste 
Elendighed  fandt  han  endelig  et  sidste  Ly  i  Klosteret  St. 
Onofrio  i  Eom.  Han  beskæftigede  sig  her  hovedsagelig  med 
at  læse  Andagtsskrifter,  havde  vel  ogsaa  Syner,  dog  af  mil- 
dere Karakter;  navnlig  hørte  Munkene  ham  ofte  tale  højt  i 
sin  ensomme  Celle  om  Trosspørgsmaal,    og  selv  mente  han 


•)  Selv  har  han  forud  beskrevet  denne  sin  Tilstand: 
•  Temero  me  medesmo  e  da  me  stesso 
Sempre  fuggendo,  avr6  me  sempre  appresso«. 
(Jeg  vil  frygte  mig  selv  og,  skjønt  stedse 
flygtende,  aldrig  undfly  min  egen  Nærhed). 

at  se  sin  Genius  vise  sig  i  Aftensolens  Straaler.  En  snigende 
Feber  tærede  allerede  paa  den  sidste  Eest  af  Kræfter,  da 
hans  Venner  i  Rom  beredte  ham  den  højtidelige  Digterkro- 
ning, en  Triumf,  der  i  tidligere  Dage  havde  været  Maalet  for 
hans  mest  brændende  -Ønsker;  men  det  var  for  sent. 

Den  25de  April  1595  aabnede  Klosteret  sine  Porte  for 
det  mørke  Tog,  der  fulgte  den  trætte  til  det  sidste  Hvilested. 
Han  laa  i  en  aaben  Kiste,  med  Hænderne  foldede  over  et 
Krucifix,  paa  Hovedet  den  saa  sildig  vundne  Digterkrans. 


Af  det  ovenanførte  synes  det  at  fremgaa,  at  hine  Frem- 
stillere, som  have  beskrevet  Alfonso  af  Este  som  den,  hvis 
hemmelige  Nag  gav  sig  Luft  i  allehaande  Rænker  og  machi- 
avellistiske Kunstgreb,  der  havde  til  Hensigt  dels  at  bringe 
Tasso  til  Vredesudbrud  og  uoverlagte  Handlinger,  dels  at 
lokke  ham  tilbage  efter  hver  Flugt  for  paa  ny  at  faa  ham  i 
sin  Magt,  vilkaarlig  have  tilføjet  og  udmalet  Begivenheder, 
bestemte  til  at  forstærke  den  Ulykkens  Romantik,  hvormed 
Efterverdenen  ynder  at  omgive  de  fejrede  Navne.  Begiven- 
heden med  Kysset  —  den  bekjendte  Katastrofe  i  hans  fore- 
givne Kjærlighedshistorie  —  skulde  være  foregaaet,  da  Tasso 
sidste  Gang  vendte  tilbage  til  Ferrara;  man  har  ikke  gjor 
sig  klart,  at  Prinsesse  Leonora  da  allerede  talte  44  Aar. 
Efter  hendes  Deå  skrev  Tasso,  ulig  Petrarca  og  Dante,  ikke 
en  Stanze  til  hendes  Ære;  derimod  digtede  han  et  Aar  senere 
de  føromtalte  Sonetter  til  Laura  Peperara,  der  da  befandt  sig 
i  hans  Nærhed. 

Det  Este'ske  Hus  overlevede  ikke  længe  Tasso.  Endnu 
medens  han  var  i  St.  Anna,  døde  Prinsesse  Leonora,  dorpaa 
den  barnløse  Hertug.  Lucrezia,  den  sidste  af  Slægten,  saa 
Landet  blive  inddraget  under  det  pavelige  Gebet,  Slottet  for- 

falde  og  blive  ade;  hun  døde  12te  Februar  1598;  men  hvert 
Aars  25de  April  valfarte  Romerne  til  Tassos  Grav,  medens 
Munkene  læse  Sjælemesser.  Paa  Dødsdagen  i  1857  ind- 
viede man  her  et  Monument,  der  nu  —  som  tidligere  hans 
simple  Ligsten  —  prydes  med  Blomster  og  Lavrbærgrene. 

o.  L. 


Henrik  lY  af  Frankrige. 

(Forts.). 


IV. 

Vi  have  i  det  foregaaende*)  set  Henrik  IV  indgaa  Fredsslut- 
ninger saa  vel  med  sine  indre  som  med  sine  ydre  Fjender; 
disse  Fredsslutninger  og  det  Forlig,  han  havde  tilvejebragt 
mellem  de  to  Trosbekjendelser,  betegne  et  nyt  Afsnit  i  hans 
Historie.  Hidtil  var  Kongen  kun  fremtraadt  som  Partifører 
og  havde  blot  udmærket  sig  som  Hærfører;  nu  skulde  han 
vise  sin  Dygtighed  som  Regent  og  drage  Omsorg  for  hele 
Statens  Ve  og  Vel.  Hermed  begynder  den  smukkeste  og 
mest  frugtbringende  Del  af  Henrik  IV's  Virksomhed;  men 
samtidig  staa  vi  ogsaa  overfor  et  vigtigt  Vendepunkt  i  den 
franske  Historie  i  det  hele  taget.  Frankrige  havde  ganske 
vist  altid  spillet  en  af  de  betydeligste  lioller  i  det  cvropæiske 
Statsliv;  men  i  politisk  Henseende  havde  det  dog  aldrig  for- 
maaet  at  gjøre  sig  gjældende  som  styrende  og  dominerende 
Stat  i  Evropa;  i  det  forløbne  Aarhundrede  havde  Spanien 
saaledes  utvivlsomt  været  det  langt  overlegent  i  Magt  og 
Indflydelse;  nu  skulde  det  blive  anderledes.  Efter  Forvirrin- 
gen og  Udmattelsen  under  Keligionskrigene  hævede  Frankriges 
Aand  sig  netop  nu  saa  meget  desto  kraftigere  og  rigere,  og 
da  det  samtidig  havde  den  Lykke  at  blive  styret  af  en  ind- 

•)  Se  oveulbr  Side  12-1  og  flg. 

sigtsfuld,  vidtskuende  og  kraftig  Politiker,  hævede  det  sig  til 
den  højeste  Magt  i  Evropa.  Frankriges  glimrende  Fremtræden 
og  Overvægt  paa  det  industrielle  Omraade  skriver  sig  ingen- 
lunde fra  Ludvig  XIV  eller  fra  Richelieu,  men  alt  fra  Hen- 
rik IV,  som  med  besindig  Haand  lagde  den  faste  Grundvold, 
hvorpaa  hans  Efterfølgere  opførte  deres  stolte  Bygning.  Med 
Hensyn  til  sine  moralske  Egenskaber  bliver  Henrik  IV  i  Reg- 
len overvurderet;  men  derimod  bliver  han  for  det  meste  ikke 
ret  vurderet  med  Hensyn  til  sine  overordentlige  Fortjenester 
af  de  ydre  og  indre  Fremskridt  i  den  franske  Stat.  Man  har 
navnlig  villet  fremstille  ham  som  «den  gode  Konge«,  men 
han  var  langt  mere  en  fin,  kløgtig  og  tankerig  Politiker  og 
en  indsigtsfuld  Befordrer  af  Industrien  og  Handelen. 

Alt  hos  denne  Mand  var  spillende  Liv  og  Virksomhed; 
han  plejede  daglig  kun  at  anvende  et  Par  Timer  paa  Stats- 
sager; men  i  denne  korte  Tid  fik  han  udrettet  umaadelig 
meget.  Staaende  eller  spaserende  op  og  ned  hørte  han  paa 
sine  Ministres  Foredrag,  og  efter  en  kort  Overvejelse  afgav 
han  sin  endelige  Resolution,  hvorved  der  da  i  Reglen  ikke 
var  videre  at  ændre.  Hans  klare  Forstand,  hans  skarpe  Blik 
for  det  til  enhver  Tid  rigtige  og  passende,  hans  fortræffelige 
Hukommelse  og  hans  Mænds  Kundskaber  bødede  fuldstændig 
paa,  hvad  han  selv  manglede  i  grundig  Dannelse.  I  de 
Spørgsmaal,  sooi  angik  den  indre  Statsstyrelse,  og  til  hvis 
Afgjørelse  der  udfordredes  særlige  Kundskaber,  fulgte  han 
for  det  meste  sine  Raadgiveres  Forslag;  disse  forstod  han  at 
vælge  med  en  beundringsværdig  Menneskekundskab,  og  der- 
paa  betroede  han  dem  selv  den  almindelige  Ledelse;  men 
med  Hensyn  til  den  ydre  Politik  var  han  sin  egen  Raad- 
giver;  hans  Ministre  vare  kun  at  betragte  som  hans  Kom- 
mis'er, hvem  han  overlod  Omsorgen  for  Enkelthederne.  Al 
den  Tid,  Kongen  fik  tilovers  fra  Statssagerne,  anvendte  han 
til  stærke  legemlige  Ovelser,  som  han  ikke  kunde  undvære, 
f.  Ex.  til  Boldspil ,  men  navnlig  til  Jagt.  Han  fandt  ogsaa 
Behag   i   larmende    Fornøjelser,    men    for   sin    egen    Person 

hadede  han  Pomp  og  stive  Former;  hans  Paaklædning  var 
simpel,  ja  næsten  tarvelig,  hans  Fremtræden  utvungen  og 
venlig;  et  aabent  og  især  et  vittigt  Ord  faldt  stedse  i  god 
Jord  hos  ham.  Han  kom  rigtignok  ofte  let  i  vild  Vrede,  der 
dog  gik  lige  saa  let  over  igjen,  og  lige  som  Napoleon  I  vidste 
han  meget  behændig  at  fremhykle  en  saadan  Vrede  for  at 
fremme  diplomatiske  øjemed.  Intet  laa  ham  saa  fjernt  som 
Hævngjerrighed,  og  det  var  ogsaa  den  Egenskab,  han  havde 
mest  Afsky  for  hos  andre;  paa  den  anden  Side  udmærkede 
han  sig  ogsaa  ved  en  sjelden  Grad  af  Utaknemlighed.  Man 
ser,  at  dette  var  i  Overensstemmelse  med  hans  politiske  Stil- 
ling, der  bod  ham  forsomme  sine  tidligere  Venner  for  at 
vinde  sine  tidligere  Modstandere.  Naar  han  vilde,  kunde  han 
udfolde  en  henrivende  Elskværdighed;  da  lod  han  den  mun- 
tre, joviale,  vittige  Side  af  sin  Karakter  fremtræde,  den  Side 
af  hans  Væsen,  som  oprindelig  havde  dannet  Grundlaget  af 
hans  Natur,  og  bag  hvilken  han  nu  gjerne  skjulte  sine  dybe 
og  troløse  Planer. 

Henrik  IV  var  af  middel  Væxt,  men  af  en  stærk  og 
senefuld  Legemsbygning.  Under  en  hvælvet,  bred  og  høj  Pande 
spillede  et  Par  livlige,  men  ikke  store  Ojne,  som  vidnede 
om  Dristighed  og  Humor,  medens  de  dybe  Furer  i  Panden 
og  paa  de  magre,  stærkt  fremspringende  Kinder  hos  den  op- 
mærksomme Betragter  vakte  en  Anelse  om  klog  List  og  et 
stærkt  ophidset  Nervesystem.  Hans  Næse  var  skarp  og  ørne- 
agtig,  hans  Mund  var  lille  og  halv  skjult  bag  Mundskjæget 
og  et  stort  Hageskjæg,  der  tidlig  vare  graanede  lige  som 
hans  Hovedhaar;  han  var  ingen  smuk,  men  en  interessant 
og  fængslende  Personlighed. 

Henrik  havde  aldrig  søgt  at  bekæmpe  sine  stærke  san- 
selige Tilbøjeligheder,  og  han  havde  talløse  Kjærlighedseventyr 
fra  sin  tidligste  Ungdom  lige  til  sin  Dødsdag.  Hans  Ægte- 
skab med  Margarete  afValois  paalagde  ham  kun  ringe  Baand, 
da  hans  Hustru  opførte  sig  paa  samme  Vis ;  de  to  Ægtefæller 
lode  saaledes  hinanden   fuldstændig  Frihed,    og    efter   fælles 

Overenskomst  lod  Henrik  dernæst  Paven  i  Aaret  1599  op- 
løse hans  Ægteskab,  Ved  denne  Tid  havde  han  i  otte  Aar 
været  fænglet  af  en  Lidenskab,  som  ved  sin  Styrke  og  Varig- 
hed paa  en  vis  Maade  kan  forsvares  selv  for  den  strenge 
Morals  Domstol  eller  dog  i  ethvert  Tilfælde  vinder  vor  Med- 
følelse. Den  skjønne  Gabrielle  d'Estrées,  en  Kvinde  fuld  af 
den  sjeldneste  Legems-  og  Aands-Ynde,  udøvede  et  uind- 
skrænket Herredømme  over  Henrik  og  haabede  ad  denne  Vej 
at  naa  frem  til  den  højeste  Glans;  hun  blev  udnævnt  til 
Hertuginde  af  Beaufort  og  overøst  med  Rigdomme,  men 
stræbte  efter  Kongekronen,  og  Henrik  vilde  sandsynligvis 
ogsaa  have  hævet  Gabrielle  til  sin  Gemalinde,  hvis  hun  ikke 
var  bleven  bortreven  af  en  pludselig  Død. 

Henrik  lod  sig  overraskende  hurtig  trøste  og  indvilligede 
i  at  ægte  Marie  af  Medici,  Storhertugen  af  Toscanas  Niece. 
Marie  havde  regelmæssige  Ansigtstræk  og  en  smuk  Væxt; 
hun  var  i  Besiddelse  af  en  fin  Dannelse,  men  var  for  kold 
og  rolig  for  Henrik,  der  fremfor  alt  satte  Pris  paa  Livlighed 
og  Utvungethed  hos  Damerne,  Han  afventede  i  øvrigt  ikke 
en  Gang  Maries  Ankomst  til  Frankrige  (Slutningen  af  Aar 
1600),  men  gav  hende  strax  en  Medbejlerinde  i  Henriette  af 
Entragues,  som  han  hævede  til  Marquise  af  Verneuil.  Denne 
Kvinde  var  fuld  af  Aand  og  sprudlende  Vid,  men  af  et  ond- 
skabsfuldt, snedigt  og  egenkjærligt  Sind.  Der  var  hos  hende 
ikke  Tale  om  nogen  virkelig  Kjærlighed  for  Henrik  IV;  hun 
gjorde  sig  tvært  imod  skyldig  i  talløse  Utroskaber,  og  dog 
stræbte  hun  efter  intet  mindre  end  at  blive  Dronning  i  Frank- 
rige, og  da  dette  ikke  lykkedes  hende,  forbitrede  hun  Kon- 
gens og  Dronningens  Liv  ved  uafbrudte  Rænker.  Efter  sit 
andet  Ægteskab  opgav  Henrik  i  øvrigt  ikke  blot  ikke  sit 
Forhold  til  Marquiseu,  men  stod  desuden  i  de  mest  intime 
Forbindelser  til  mangfoldige  andre  Kvinder.  Hvad  der  er 
det  mest  frastødende  ved  hele  denne  Kongens  Færd,  er  hans 
utrolige  Mangel  paa  Finfølelse  og  Selvagtelse;  skjent  han 
vidste,    at  yngre  og  skjønnere  Mænd   nød  større  Gunst  hos 

hans  elskede,  veg  han  dog  i  sin  Sanselighed  hverken  tilbage 
for  det  uværdige  ved  saadanne  Forhold  eller  skyede  det  Skjær 
af  Latterlighed,  der  saaledes  i  rigt  Maal  faldt  paa  Monar- 
kens Person. 

Henrik  plejede  at  udvise  stor  Iver  for  den  Tro,  han  for 
Tiden  bekjendte  sig  til;  men  netop  den  Upartiskhed,  han 
udviste  herved,  tvinger  os  til  den  Antagelse,  at  han  var  lige 
saa  lidt  oprigtig  i  den  ene  som  i  den  anden  Trosbekjendelse, 
og  denne  Overbevisning  kan  kun  befæstes,  naar  man,  sam- 
tidig med  at  han  lige  over  for  Paven  optræder  som  Kirkens 
troeste  Søn,  hører  ham  i  al  Fortrolighed  udtale  sig  saaledes 
over  for  den  protestantiske  Landgreve  af  Hessen:  «Jeg  er  i 
mit  Inderste  endnu  den  reformerte  Religion  hengiven  og 
haaber  for  min  Dod  at  kunne  træde  tilbage  til  samme».  Det 
er  for  øvrigt  mærkværdigt,  hvorledes  der  under  den  daværende 
Tids  forbitrede  Troskampe  kunde  danne  sig  et  lille  Samfund 
af  Mænd,  der  var  ophøjet  over  al  theologisk  Kjævl  og  stræbte 
efter  at  fremkalde  Overbærenhed  og  Udsoning  mellem  Par- 
tierne. Henrik  IV,  som  maaske  var  mere  vantro  end  nogen 
af  disse  Mænd,  søgte  med  Forkjærlighed  at  knytte  dem  til 
sig  og  beskyttede  dem  mod  alle  Forfølgelser,  der  hverken 
udeblev  fra  den  katholske  eller  fra  den  protestantiske  Side; 
to  af  hans  Ministre,  Sully  og  de  Fresne,  den  berømte  Filolog 
Casaubon,  Historieskriverne  de  Thou  og  L'Estoile  samt  Na- 
tionaløkonomen Oliver  de  Serres  hørte  til  denne  Kreds.  I 
sin  kirkelige  Politik  lod  Henrik  IV  sig  saaledes  aldeles  ikke 
lede  af  konfessionelle  Hensyn,  men  betragtede  meget  mere 
de  forskjellige  Trospartier  kun  som  politiske  Størrelser,  hvor- 
med man  maatte  regne,  som  man  maatte  underordne  Staten 
og  drage  saa  megen  Fordel  af  som  mulig. 

I  Følge  de  her  antydede  Grunde  kunde  Henrik  IV  ikke 
finde  sig  i,  at  Huguenotterne  opretholdt  deres  hidtidige  poli- 
tiske Organisation  og  deres  republikanske  Styrelse  i  det  mon- 
arkiske Frankrige,  medens  han  i  øvrigt  vilde  indrømme  dem 
en  fuldstændig  Emancipation;    Ligestillelse   af  Trosbekjendel- 

serne  indenfor  Staten  og  under  Statsmagten  var  hans  Maal. 
Paa  den  anden  Side  kan  man  ikke  fortænke  de  franske  Re- 
formerte i,  at  de  holdt  denne  hans  Opfattelse  for  lidet  tids- 
svarende; de  havde  kun  deres  politiske  Organisation  og  deres 
stadige  Krigsberedskab  at  takke  for  deres  Froise,  og  hvem 
kunde  vel  indestaa  dem  for,  at  de  ikke,  især  efter  Kongens 
Død,  mulig  paa  ny  kunde  komme  i  den  samme  Stilling? 
Det  var  denne  Kræftskade,  som  sluttelig  gjorde  en  Ende  paa 
det  nantiske  Edikt;  Henrik  IV  og  Richelieu  vilde  stille  de 
Reformerte  lige  med  de  øvrige  Undersaatter,  men  fratage 
dem  deres  politiske  Selvstændighed,  som  de  Reformerte  paa 
deres  Side  vilde  opretholde  med  al  Magt;  trods  den  person- 
lige Hengivenhed,  som  begge  Parter  gjensidig  nærede  for 
hinanden,  var  det  saaledes  allerede  paa  Henrik  IV's  Tid  ikke 
muligt  at  komme  til  nogen  virkelig  Fred;  lige  fra  det  Øje- 
blik, da  Kongen  udstedte  det  nantiske  Edikt,  og  til  hans 
Dødsdag  herskede  der  en  stadig  Strid  mellem  Kongen  og 
Huguenotterne,  i  hvor  vel  ingen  af  Parterne  vilde  bryde  med 
den  anden. 

Bedre  vidste  Kongen  at  gjennemføre  sine  Planer  overfor 
den  mægtige  katholske  Klerus,  men  han  havde  da  rigtignok 
ogsaa  et  stærkt  Parti  indenfor  selve  Kirken  til  sine  Forbunds- 
fæller, nemlig  det  gallikanske  Parti,  der  stræbte  efter  den 
gallikanske  Nationalkirkes  størst  mulige  Uafhængighed  af  Rom 
og  derfor  paa  det  nøjeste  forenede  sig  med  Staten  imod  Ul- 
tramontanismen. 

De  samme  religiøse  Spørgsraaal,  som  i  vore  Dage  sætte 
Verden  i  Bevægelse,  kom  allerede  ved  denne  Tid  paa  Bane. 
Flertallet  af  den  franske  Gejstlighed  stillede  to  Fordringer  til 
Kongen:  Gjenoprettelsen  af  Kapitlernes  Valgfrihed  og  For- 
kyndelsen af  den  tridentinske  Kirkeforsamlings  Beslutninger, 
og  Kongen  var  ikke  til  Sinds  at  indrømme  nogen  af  disse 
Fordringer.  Ved  Konkordatet  af  December  1516  havde  LeoX 
givet  Frants  I  Ret  til  selv  at  udnævne  Abbeder  og  Biskopper 
over  hele  sit  Rige.      Herved   var  den   franske  Kirke  bleven 

fuldstændig  afhængig  af  Kongedømmet,  og  største  Delen  af 
de  franske  Prælater  ønskede  intet  hellere  end  at  gjøre  en 
Ende  paa  denne  Afhængighed  og  at  faa  Valget  af  deres 
Standsfæller  og  Efterfølgere  igjen  overdraget  til  Domkapit- 
lerne. Dette  deres  ønske  blev  imidlertid  i  ét  og  alt  afvist 
af  Kongen,  og  det  saa  meget  mere,  som  de  selv  maatte  ind- 
rømme, at  han  kun  udøvede  sin  Valgret  til  Fordel  for  vær- 
dige og  lærde  Personer.  Endnu  mere  vedholdende  og  energik 
optraadte  Prælaterne  med  deres  anden  Fordring:  Indførelsen 
af  Tridentinerconciliets  Beslutninger.  Her  var  Kongen  for 
saa  vidt  mere  uheldig  stillet,  som  han  ved  sin  Absolution 
udtrykkelig  havde  lovet  Paven  at  forkynde  bemeldte  Beslut- 
ninger; men  han  havde  dog.  kun  gjort  dette  under  Forbe- 
holdet: «for  saa  vidt  Kongerigets  Ro  ikke  vil  blive  forstyrret 
herved'),  og  der  var  dernæst  ikke  fastsat  nogen  Tidsfrist  for 
en  saadan  Bekjendtgjørelse.  Kongen  benyttede  nu  begge 
disse  Udveje  til  at  negte  hine  Beslutninger  Lovskraft,  da  de 
udgik  fra  den  mest  ultramontane  og  mod  enhver  fri  Livs- 
rørelse  fjendtlige  Aand  og  blot  tilsigtede  at  styrke  Pavens  og 
svække  Statens  Magt,  hvorhos  man  ved  en  saadan  Bekjendt- 
gjørelse end  yderligere  maatte  befrygte  en  Gjenoptagelse  af 
den  lige  standsede  Krig  mellem  Katholiker  og  Protestanter. 

Henrik  IV  viste  for  øvrigt  en  streng  kirkelig  Adfærd; 
han  iagttogmeget  nøje  Kirkens  Ceremonier;  trods  Parlamentets 
Modstand  kaldte  han  de  forviste  Jesuiter  tilbage  til  Frankrige 
og  beskyttede  dem  og  de  øvrige  Munkeordner  paa  enhver 
mulig  Maade.  Ogsaa  lige  over  for  Paven  viste  han  sig  ær- 
bødig og  ydmyg;  thi  han  turde  i  Virkeligheden  ikke  udsætte 
sig  for  paa  ny  at  paadrage  sig  den  hellige  Stols  og  de  ivrige 
Katholikers  Fjendskab;  men  med  Hensyn  til  de  to  nævnte 
Punkter  blev  han  fast  trods  alle  Formaninger  fra  Pavens  og 
Biskoppeines  Side;  paa  disse  Punkter  vilde  han  sikre  sig 
den  franske  Kirkes  Lydighed  under  Statsmagten. 

Medens  Henrik  paa  et  saa  kildent  Punkt  vidste  at  hævde 
Statens  Magt,  var  han  naturligvis  end  ivrigere  herfor  paa  det 

rent  politiske  Omraade.  Den  Lethed,  hvormed  han  havde 
tilgivet  sine  Fjender  blandt  den  store  Adel,  de  høje  Domstole 
og  i  de  store  Stæder,  og  den  Beredvillighed,  hvormed  han 
havde  tilkjobt  sig  deres  Underkastelse  med  de  største  Penge- 
ofre, havde  omgivet  ham  med  et  falsk  Skjær  af  Godmodighed, 
som  han  ivrig  stræbte  at  opretholde,  men  i  Virkeligheden 
havde  hine  Ydmygelser  krænket  Kongen  paa  det  dybeste,  og 
saa  snart  han  ikke  blot  kaldtes,  men  virkelig  var  Konge, 
stræbte  han  med  Iver  at  underkaste  sig  alle  de  selvstændige 
Magter ,  som  modsatte  sig  det  enevældige  Kongedømme. 
Disse  hans  Bestræbelser  bleve  i  høj  Grad  fremmede  af  Folke- 
stemningen, thi  alle  særlige  Lyster  efter  en  Stænderregering 
eller  et  Demagogi  vare  forsvundne  under  det  sidste  Åartis 
Elendighed  og  Anarki;  man  ønskede  af  ganske  Hjerte  et 
stærkt  Kongedømme,  fordi  man  under  Sagernes  Stilling  heri 
saa  en  Borgen  for  Rigets  Enhed,  for  Ro  og  Sikkerhed  ind- 
adtil og  Landets  Integritet  og  Magt  udadtil.  Kongen  støttede 
sig  altsaa  til  denne  stærke  Længsel  efter  Fred  samt  til  den 
lavere  franske  Adels  aldrig  svigtende  Loyalitetsfølelse  og 
kunde  saaledes  driste  sig  til  at  føre  en  skjult,  men  konse- 
kvent og  eftertrykkelig  Kamp  til  Fordel  for  Absolutismen  mod 
alle  antiroyalistiske  Retninger.  De  store  Herrer  bleve  holdte 
borte  fra  alle  Statssager,  de  fik  ikke  Lov  til  at  vise  den  ringeste 
Selvstændighed  i  Styrelsen  af  deres  Provinser,  og  deres  Vær- 
digheder bleve  lidt  efter  lidt  omdannede  til  blot  og  bare  Tit- 
ler, idet  man  tilforordnede  dem  Medhjælpere  og  underordnede, 
hvem  man  i  ét  og  alt  kunde  .forlade  sig  paa;  ingen  maatte 
saaledes  uden  kongelig  Tilladelse  udskrive  Tropper  eller  be- 
sidde Forraad  af  Krudt.  Selve  den  lavere  Adel,  hvem  Hen- 
rik havde  saa  meget  at  takke  for,  saa  sig  fortrængt  fra  sin 
tidligere  Stilling  og  maatte  finde  sig  i  en  Formindskelse  af 
sine  arvelige  Forrettigheder.  Henrik  var  utaknetnlig  nok  til 
at  anvende  Statens  Penge  paa  at  holde  en  lille,  men  paa- 
lidelig  Hær  og  paa  at  mindske  Statsgjælden  i  Stedet  for  at 
ødsle  sine  Indtægter  bort  til  Pensioner  for  Adelsmænd;   han 

syntes  aldeles  ikke  mere  at  have  Lyst  til  som  under  Borger- 
krigenes Tid  at  forlade  sig  paa  den  udisciplinerede  Adels 
Sværd  og  Pistoler. 

Det  gik  ikke  bedre  med  den  municipale  Selvstændighed, 
som  rigtignok  allerede  var  svunden  højst  betydelig  ind.  Hen- 
rik taalte  kun  Resterne  af  denne  Selvstændighed  under  den 
dobbelte  Betingelse,  at  den  underordnede  sig  Staten  og  al- 
drig blev  ham  selv  ubekvem.  Han  udevede  saaledes  stadig 
og  konsekvent  en  Tilsynsret  med  Byernes  Bestyrelse,  og  naar 
han  syntes  for  godt,  greb  han  uden  Betænkning  ind  selv  i 
de  bedst  begrundede  retslige  Omraader;  kort  sagt  han  lod 
kun  en  Skygge  af  Byernes  Selvstændighed  blive  staaende, 
medens  samme  i  Virkelighed  dels  allerede  var  omstyrtet,  dels 
lidt  efter  lidt  blev  tilintetgjort  af  ham  selv. 

Naar  Henrik  saaledes  bekæmpede  enhver  Selvstændigheds- 
følelse  i  sit  Rige,  hvad  enten  den  ytrede  sig  hos  enkelte 
Personligheder  eller  hos  hele  Korporationer,  vilde  han  natur- 
ligvis endnu  mindre  taale,  at  denne  Følelse  traadte  frem  over- 
for ham  gjennem  Udtalelser  fra  den  almindelige  Stænderfor- 
samling som  en  Repræsentation  for  hans  samtlige  Under- 
saatter.  Da  han  nu  tilmed  havde  gjort  højst  bedrøvelige 
Erfaringer  med  den  sidste  Stænderforsamling,  sammenkaldte 
han  aldrig  mere  nogen  saadan,  hvad  der  blev  ham  muligt 
ved  hans  mønsterværdige  Finansbestyrelse,  som  satte  ham  i 
Stand  til  ikke  at  gjøre  Fordringer  til  sine  Undersaatters 
Skatteevne;  ganske  umærkelig  og  stiltiende  kunde  Henrik  IV 
saaledes  fjerne  hin  mægtige  Folkerepræsentation,  som  havde 
foreskrevet  hans  Forgængere  Love.  For  øvrigt  turde  ikke 
engang  de  uskyldige  Provinsialstænder  røbe  den  mindste 
Tilbøjelighed  til  en  selvstændig,  fra  den  kongelige  Vilje  af- 
vigende Opfattelse  uden  at  fremkalde  Monarkens  mest  levende 
Vrede  og  skarpe  Tilbagevisning. 

Man  maa  for  øvrigt  ikke  tro,  at  alle  de  hidtil  bestaaende 
særlige  Magter  og  Myndigheder  saaledes  uden  videre  Mod- 
stand underordnede  sig  Kongens  centraliserende  Bestræbelser. 

Netop  fra  Kredsen  af  hans  tidligere  Venner  blandt  Stormæn- 
dene, som  troede  sig  lønnede  med  Utak,  rejste  sig  den  skar- 
peste og  til  Dels  ikke  ufarlige  Opposition.  Det  vilde  være 
uretfærdigt  at  fælde  en  afgjort  Fordemmelsesdom  over  denne 
Opposition  blot  fra  vor  nuværende  Opfattelse  af  Staten. 
Kongens  absolutistiske  Tendenser  vare  naturligvis  retfærdig- 
gjorte ved  Frankriges  daværende  Tilstand,  og  han  havde 
utvivlsomt  paa  mange  Punkter  ogsaa  den  formelle  Ret  paa  sin 
Side;  men  ikke  desto  mindre  var  hans  Adfærd  dog  hoved- 
sagelig fuldkommen  revolutionær,  i  det  han  fjernede  en  Til- 
stand, som  var  befæstet  dels  ved  halvhundrede  Aars,  dels 
endog  ved  flere  Aarhundreders  Hævd;  Statens  Suverænitet 
var  den  Gang  ingenlunde  anerkjendt  paa  alle  Punkter  saa- 
ledes  som  nu  til  Dags. 

Den  fortrinligste  af  Henriks  Generaler,  Hertugen  af  Bi- 
ron,  var  den  første,  som  paatog  sig  at  samle  alle  de  med 
Kongen  utilfredse  Elementer  om  sig,  baade  Stormændene,  de 
ivrige  Katholiker,  Beboerne  af  de  store  Stæder,  ja  endog  de 
Reformerte;  det  lykkedes  ham  paa  mange  Maader,  lige  som 
han  ogsaa  traadte  i  Forbindelse  med  Landets  ydre  Fjender, 
saaledes  navnlig  med  Spanien.  Kongen  opdagede  dog  disse 
Rænker  saa  betimelig,  at  han  med  Kraft,  Dygtighed  og  i  al 
Hast  kunde  kvæle  dem;  Biron  maatte  i  Aaret  1602  bøde  for 
sin  Brøde  paa  Skafottet,  og  Sydens  Stæder,  der  vægrede  sig 
ved  at  udrede  Skatter,  bleve  uden  Vanskelighed  tvungne  til 
Lydighed  dels  ved  Vaabenmagt,  dels  ved  en  Lettelse  i  Skatte- 
byrderne. Uden  at  lade  sig  advare  ved  Birons  Skæbne  knyt- 
tede senere  Greven  af  Auvergne,  en  illegitim  Slægtning  af 
det  kongelige  Hus,  Forbindelser  med  Spanien,  men  maatte 
vandre  i  Bastillen.  Et  Oprør  af  reformerte  Adelsmænd  i  de 
sydlige  Provinser  under  Hertugen  af  Bouillons  Ledelse  kunde 
kun  kues  ved  blodige  Forholdsregler;  en  Række  mindre  Sam- 
mensværgelser forbigaa  vi  her,  og  fra  Aaret  1606  indsaa 
Modstanderne  det  umulige  i  deres  Bestræbelser,  og  Modstan- 
den hørte  op.     Der   blev   truffet  skarpe  Forholdsregler  mod 

alle,  som  uden  Berettigelse  bare  Vaaben,  og  mod  alle  Løsgæn- 
gere og  Vagabonder;  Fattigvæsenet  blev  stillet  under  et  strengt 
Tilsyn,  lutter  Forholdsregler  for  at  opretholde  Ro  og  Orden 
og  for  at  gjenoprette  Sikkerhed  for  Liv  og  Ejendom. 

Denne  Gjenoprettelse  af  den  indre  Fred  og  af  en  almin- 
delig Lydighed  over  for  Centralregeringen  var  dog  ikke  fyl- 
destgjørende  for  Henrik  IV;  man  burde  vise  Virksomhed  for 
at  læge  de  talløse  Saar  og  raade  Bod  paa  den  uendelige 
Skade,  som  Borgerkrigen  havde  tilføjet  Frankrige. 

Af  særdeles  Vigtighed  var  den  alt  berørte  Reorganisation 
af  de  fuldstændig  forstyrrede  Finanser.  Henrik  besad  i  det 
hele  taget  den  Evne  at  iinde  den  rette  Mand  til  enhver  Virk- 
somhed og  havde  da  ogsaa  særlig  den  Lykke  at  eje  en  for- 
træffelig Finansminister,  Maxmilian  de  Bethune,  som  han 
ophøjede  til  Marquis  af  Rosny  og  sluttelig  til  Hertug  af 
Sully.  Siden  det  attende  Aarhundrede  har  man  meget  over- 
vurderet Sullys  Dygtighed,  hvortil  hans  egne  pralende  og 
løgnagtige  Memoirer  have  bidraget  ikke  lidet;  man  er  i  Al- 
mindelighed tilbøjelig  til  at  anse  ham  for  Sjælen  i  hele  Hen- 
riks Forvaltning  og  til  at  betragte  ham  som  det  daværende 
Frankriges  gode  Genius;  men  dette  er  en  overordentlig  stor 
Fejltagelse.  Sully  var  ganske  sikkert  i  Besiddelse  af  store 
Fortrin:  han  var  indsigtsfuld  og  dulig  i  sine  Forretninger, 
fortrinlig  dygtig  i  Artilleri-  og  Ingenieurvidenskaberne  og 
ivrig  for  sin  Herres  Vel;  men  omvendt  besad  han  Fejl  som 
Stolthed,  Herskesyge,  Haardhed,  Pengebegjærlighed  og  en 
indskrænket  Forstand,  der  gjorde  ham  ganske  ubrugelig  i  den 
udenrigske  Politik,  hvor  Henrik  følgelig  aldeles  ikke  anvendte 
ham;  men  selv  med  Hensyn  til  den  indre  Styrelse  og  Fi- 
nansvæsnet  maa  man  indskrænke  den  Ros,  der  i  saa  rigt 
Maal  er  ydet  Sully.  Han  var  dannet  som  næsten  alle  højere 
staaende  Huguenotter,  men  ganske  indtaget  af  det  overleverede 
og  uden  nye,  skabende  Tanker.  Finanserne  bragte  han  paa 
Fode  igjen  ved  en  nøjagtig,  samvittighedsfuld  Bogføring  og 
en  urokkelig  Fasthed  over  for  Hoffets  og  Adelsmændenes,  de 

kongelige  Elskerinders  og  Finansembedsmændenes  Fordringer, 
men  han  traf  ingen  væsentlige  Omdannelser  og  Forbedringer; 
dirimod  vare  Landets  Frugtbarhed,  dets  overordentlige  Kultur 
og  de  tolv  Fredsaar  efter  1598  Sullys  bedste  Medhjælpere 
ved  Finansernes  Reorganisation.  Sullys  indskrænkede  ÅSLui 
var  dernæst  ligefrem  fjendtlig  over  for  Industrien,  og  med 
Hensyn  til  Handelen  hyldede  han  de  gamle,  overleverede  An- 
skuelser; næsten  alle  de  store  Fremskridt,  Henrik  IV  gjorde 
med  Hensyn  til  Samfærdselens  og  Industriens  Fremme  i  sit 
Land,  bleve  trufne  mod  Sullys  Vilje. 

Sullys  egentlige  Omraade  var  altsaa  Finanserne,  og  her 
naaede  hans  Bestyrelse  i  Virkeligheden  glimrende  Resultater; 
i  det  sidste  Aar  af  sin  Finansbestyrelse  opnaaede  han  af  en 
samlet  Indtægt  paa  39  Millioner  Livres  (omtrent  235  Mill. 
Kroner)  et  Overskud  paa  ikke  mindre  end  18  Mill.  Livres 
(over  100  Mill.  Kroner).  Disse  betydelige  Overskud  anvendte 
han  dernæst  paa  en  dobbelt  Maade;  for  det  første  grundede 
han  en  Statsskat,  der  ved  Henriks  Død  beløb  sig  til  41  Vs 
Mill.  Livres  (240  Mill.  Kroner),  og  dernæst  bragte  han  Gjæl- 
den  ned  i  det  hele  med  124V2  Mill.  Livres  (omtrent  750  Mill. 
Kroner).  Dette  var  visselig  et  ganske  overordentligt  Resultat 
af  tolv  Aars  Styrelse,  især  naar  det  betænkes,  at  man  derhos 
endnu  havde  kunnet  formindske  de  indirekte  Skatter  med 
4  Millioner  Livres.  En  Del  af  Statens  Indtægter  vare  der- 
næst anvendte  til  Udgifter,  som  efter  hin  Tids  Opfattelse 
egentlig  ikke  vedkom  Staten  som  saadan.  Broer  og  Lande- 
veje, som  næsten  overalt  vare  ødelagte  under  de  indre  Krige, 
bleve  med  Provinsernes  og  Byernes  Hjælp  anlagte  paa  ny 
efter  en  omfattende  Plan;  de  sejlbare  Floders  Løb  bleve  ren- 
sede; der  blev  anlagt  en  Kanal  mellem  Seine  og  Loire;  der 
blev  truffet  Forstudier  til  et  uhyre  Net  af  Kanaler,  som 
skulde  bringe  alle  Frankriges  store  Floder  og  derved  Vester- 
havet, Oceanet  og  Middelhavet  i  Forbindelse  indbyrdes. 

Et  betydeligt  Omraade  laa  aabent  for  Kongen  med  Hen- 
syn til  Virksomheden  for  Industriens  Fremme.    Ikke  blot  af 

materielle  og  praktiske,  men  ogsaa  af  hajere,  moralske  Grunde 
befordrede  Kongen  Industrien;  ved  den  industrielle  Virksom- 
hed fremmedes  de  arbejdende  Klassers  Kaar,  og  man  op- 
naaede  deres  Beroligelse  i  politisk  Henseende,  Frankrige  op- 
naaede  blandt  Nationerne  en  Rang,  som  tilkom  det,  og  Landet 
berigedes;  man  sendte  for  Henriks  Tid  aarlig  mange  Millioner 
Gulddalere  ud  af  Landet  for  fremmede  Produkter,  medens 
Udførselen  af  egne  Frembringelser  i  Aaret  1598  næsten  var 
lig  med  Nul.  Henrik  var  imidlertid  indsigtsfuld  nok  til  ikke 
at  ville  gribe  ind  paa  et  saa  vanskeligt  Omraade  med  Befa- 
linger, som  udgik  direkte  fra  ham;  han  dannede  derimod  et 
Overhandelsraad  af  fremragende  Industridrivende  og  Kjob- 
mænd ;  til  dette  Kaads  Formand  udnævnte  han  den  fortræffe- 
lige Bartholomæus  Laflfemas  og  handlede  i  Reglen  efter  dettes 
Anskuelser. 

Man  begyndte  med  at  oplive  den  endnu  i  Landet  be- 
staaende  Fabrikvirksomhed;  man  befriede  saaledes  Haand- 
værksdriften  fra  de  mest  trykkende  Indskrænkninger  ved  at 
ophæve  de  mange  Formaliteter  og  Bekostninger,  der  vare 
forbundne  med  Erhvervelsen  af  Borgerskab  som  Mester.  Der- 
næst indkaldte  man  Fabrikanter  og  Kunsthaandværkere  fra 
Udlandet,  saaledes  fra  Italien  for  Glas-,  Guld-  og  Selvfabri- 
kationen og  fra  Flandern  for  Klædefabrikationen.  Hvilken 
Vægt  Henrik  lagde  paa  Industrien,  og  hvor  langt  han  var 
fjernet  fra  falsk  Hovmod,  viste  den  Omstændighed,  at  han 
uden  Betaling  overlod  den  nederste  Etage  af  sit  herlige  Pa- 
lads Louvre  til  dygtige  Haandværksfolk,  for  at  de  her  kunde 
udstille  og  forhandle  deres  Varer.  Særlig  Omhu  anvendte 
Kongen  paa  Silkemanufakturerne;  i  sine  egne  Haver  anlagde 
han  store  Plantninger  af  Morbærtræer  og  understøttede  denne 
nyttige  Kultur  saa  meget,  at  den  udbredte  sig  selv  til  en  stor 
Del  af  det  nordlige  Frankrige.  Den  egentlige  Bearbejdelse  af 
den  raa  Silke  fremmede  Staten  ved  Monopoler,  Forskud, 
Pengegaver  og  Forrettigheder  for  Fabrikanter  og  Arbejdere. 
For  ikke  at  tale  om  Lyon  fremblomstrede  Silke-,  Damask-, 

Guld-  Og  Sølvbrokadevæverierne  i  Paris,  Kouen,  Troyes  og 
Tours.  Man  naaede  saa  vidt,  at  Frankrige,  som  tidligere 
aarlig  havde  indført  for  75  Millioner  Kroner  fortoldet 
Silke  —  ikke  at  tale  om  den  indsmuglede  Silke  — ,  næsten 
selv  kunde  dække  sit  Forbrug.  Understøttet  af  et  flittigt, 
intelligent  og  flinkt  Folk  havde  Henrik  IV  saaledes  i  faaAar 
opnaaet  store  Resultater. 

Kongen  var  ingenlunde  saa  ensidig,  at  hans  Forkjærlig- 
hed  indskrænkede  sig  blot  til  Industrien.  Han  grundede  saa- 
ledes ogsaa  Mønstergaarde  til  Belæring  for  Landboere;  men 
hans  største  Fortjeneste  af  Agerbruget  var  dog,  at  han  ikke, 
som  næsten  alle  Statsstyrere  paa  hine  Tider,  indskrænkede 
og  trykkede  Kornhandelen  ved  officielle  Brødtaxter  eller  ved 
Udførselsforbud,  Forholdsregler,  som  havde  deres  Oprindelse 
i  en  misforstaaet  Omhu  for  Brødets  Billighed;  han  indrøm- 
mede tvært  imod  en  fuldkommen  Frihed  paa  dette  Punkt  og 
var  saaledes  mere  end  et  helt  Aarhundrede  forud  for  sin  Tid. 
Følgen  heraf  blev,  at  Agerbruget  opblomstrede  i  en  uhørt 
Grad,  saa  at  Frankrige  ikke  blot  i  rigelig  Grad  kunde  brød- 
føde sig  selv,  men  endogsaa  var  i  Stand  til  i  stor  Mængde 
at  udføre  Korn  til  Spanien  og  Slagtekvæg  til  Italien, 

Kongen  opbod  fremdeles  hele  Frankriges  Indflydelse  og 
opnaaede  saaledes  Handelspagter,  som  sikrede  franske  Kjøb- 
mænd  og  Skibe  mod  Toldembedsmændenes  Plagerier  og  Kor- 
sarernes  Røverier.  Med  stor  Iver  vovede  de  store  Kjøbmænd 
og  Skibsrhedere  sig  nu  ind  paa  denne  nye  Bane.  Amiens 
blev  Hovedudførselspladsen  mod  Nord;  i  Vesten  opblomstrede 
Havnene  Rouen,  Havre,  Dieppe,  Brest,  Saint-Malo,  La-Ro- 
chelle.  Bordeaux  og  Bayonne ;  mod  -Osten  blev  Lyon,  der  var 
udrustet  med  store  Stabelrettigheder,  den  vigtigste  Udførsels- 
stad;  mod  Syd  hævede  navnlig  Marseille  sig  i  den  Grad,  at 
dens  Handel  overgik  Venedigs,  og  en  rolig  og  kyndig  Iagt- 
tager kunde  kalde  Byen  hele  Evropas  Emporium,  hvis  aar- 
lige  Netto-Fortjeneste  man  angav  til  8  Mill.  Gulddalere  — 
140  Mill.  Kroner.   Foruden  Korn  og  Kvæg  vare  Salt,  Lærred, 

Papir,    Vaaben,    Værktøj,    Maskiner  og  fine  Tøjer  paa  denne 
Tid  de  vigtigste  Udførselsgjenstande. 

Lige  saa  lidt  som  Henrik  IV  —  saaledes  som  Tilfældet 
var  i  Spanien  —  odelagde  Landets  Agerbrug  og  Industri  ved 
taabelige  Udførsebforbud  for  at  faa  Varerne  billigere,  lige 
saa  lidt  ansaa  han  det  for  en  stor  Ulykke,  om  der  i  det  hele 
blev  indført  fremmede  Produkter,  og  var  saaledes  ogsaa  paa 
dette  Punkt  mere  indsigtsfuld  end  sin  Samtid,  ja  endog  forud 
for  mange  franske  Statsmænd  i  vor  Tid;  den  fremmede  Ind- 
førsel var  vel  udsat  for  enkelte  Smaaligheder,  men  i  øvrigt 
ikke  besværet  af  urimelige  Toldsatser. 

I  vore  Dage  have  Frihandelens  Grundsætninger  for  saa 
vidt  vundet  Sejr,  at  ethvert  Land  tillader  andre  Nationers 
Undersaatter  at  drive  Handel  paa  dets  Kolonier ;  det  vil  f.  Ex. 
ikke  falde  England  ind  at  udelukke  nordamerikanske,  franske 
eller  tyske  Skibe  fra  Handel  paa  Bombay  eller  Melbourne. 
I  Begyndelsen  af  det  17de  Aarhundrede  stillede  Sagen  sig 
anderledes;  Moderlandet  betragtede  den  Gang  en  Koloni  som 
sin  Privatejendom,  hvortil  ingen  Udlænding  maatte  faa  Ad- 
gang, og  hvoraf  man  selv  alene  vilde  drage  Fordel.  Det  var 
derfor  et  Livsspørgsmaal  for  enhver  større  Handelsnation  at 
besidde  Kolonier  i  fremmede  Verdensdele.  Hele  Vestevropa 
var  ved  denne  Tid  i  Bevægelse  for  at  følge  i  Portugisernes 
og  Spaniernes  Spor  og  gjøre  Opdagelser  og  Erobringer  i  Asien 
og  Amerika.  Englænderne  og  Hollænderne  havde  allerede 
opnaaet  glimrende  llesultater;  nu  fulgte  ogsaa  Franskmændene 
med  kjækt  Mod  det  givne  Exempel,  og  Henrik  IV  under- 
støttede disse  Forsøg  af  alle  Kræfter;  det  skyldtes  saaledes 
navnlig  Kongens  Bestræbelser,  at  Canadas  Kolonisation  efter 
mange  uheldige  Forsøg  endelig  dog  lykkedes;  i  Aaret  1608 
grundede  den  dygtige  Champlain  Quebec,  som  ved  sin  gun- 
stige Beliggenhed  og  sit  milde  Klima  snart  hidkaldte  tal- 
rige Nybyggere;  det  var  dygtige  Mennesker,  som  vare  ud- 
valgte med  Omhyggelighed;  det  var  ingen  Samling  af  Even- 
tyrere og  Lediggængere,  som  det  blev  en  Forbandelse  for  de 

spanske  Kolonier  at  trækkes  med.  De  franske  Kolonister 
udmærkede  sig  dernæst  ogsaa  ved  det  venlige,  humane  For- 
hold, hvori  de  traadte  til  de  indfødte;  de  gjorde  dem  hver- 
ken til  Slaver  som  Spanierne,  ikke  heller  udryddede  de  dem 
som  Englænderne. 

Vi  se  saaledes,  at  Henrik  IV  viste  sig  virksomt  ska- 
bende i  alle  Retninger;  han  begunstigede  Agerbruget,  oplivede 
Industrien,  aabnede  Veje  til  Lands  og  Vands  for  Handelen  i 
selve  Landet  og  nye  Markeder  for  den  udenlandske  Handel; 
endelig  grundede  han  en  Koloni,  som  var  bestemt  til  i  de 
følgende  halvandet  Hundrede  Aar  at  brede  sig  over  en  bety- 
delig Del  af  det  amerikanske  Fastland.  Ro,  Orden  og  Sik- 
kerhed herskede  over  hele  Riget  under  den  stærke  Kongemagts 
Beskyttelse;  det  var  derfor  intet  Under,  at  et  saa  dygtigt  og 
livskraftigt  Folkefærd  som  de  daværende  Franskmænd  maatte 
udvikle  sig  paa  det  mest  glimrende  under  en  saa  vis  og 
kraftig  Ledelse  som  hans.  Under  Borgerkrigene  var  Frank- 
riges  Befolkning  aftagen  fra  tolv  til  ti  Millioner;  under  de 
tolv  Fredsaar  steg  den  igjen  fra  ti  til  tretten  Millioner.  Det 
betydelige  Overskud  af  Udførselen  over  Indførselen  forhøjede 
lidt  efter  lidt  Nationalformuen  i  en  betydelig  Grad.  En  sam- 
tidig udtaler  sig  saaledes:  »Kongen  trækker  Udlandets  Penge 
til  sig  ved  Salget  af  de  Produkter,  der  paa  Grund  af  Landets 
Frugtbarhed  frembringes  i  større  Fylde,  end  der  udfordres 
til  Landets  eget  Behov.  Man  ser  i  Frankrige  kun  spanske 
Pistoler,  Dukater  og  Halvdukater,  nederlandske  Gylden  og 
Alberto,  engelske  Jakobus'er,  Engle  og  Nobler,  polske  Zekiner 
og  tyske  Dukater;  med  dem  fyldes  Kongens  Kasser  og  Privat- 
mændenes Punge  i  rigt  Maal». 

Henrik  IV  viste  ikke  alene  Omhu  for  sit  Lands  mate- 
rielle Opblomstring,  men  søgte  ogsaa  af  al  Evne  at  fremme 
Kunster  og  Videnskaber;  med  Hensyn  tilde  første  viste  det  sig 
imidlertid  i  rigt  Maal,  hvor  lidt  i  Grunden  al  en  Mæcenas's 
Beskyttelse  formaar,  naar  ikke  de  indre  Aarsager  til  en  gun- 
stig Udvikling  ere  til  Stede.      Kongen   lod  i  Paris  anlægge 

glimrende  Pladser  og  Gader,  som  rigtignok  falde  igjennem  i 
"Boulevardernes  Tidsalder«,  men  vakte  Tidsalderens  Forbav- 
selse ved  de  lige  Linier  og  store  Bredder;  han  gav  Stødet  til 
Opførelsen  af  det  store  Eaadhus  i  Paris;  han  opførte  Tuile- 
riernes  Facade  mod  Seinen;  han  begyndte  Opførelsen  af  et 
Galleri  til  Forbindelsen  mellem  Louvre  og  Tuilerierne ;  præg- 
tige Slotte  i  Paris's  Omegn  bleve  udbedrede,  og  navnlig  bleve 
Fontainebleaus  Slotsbygninger  forøgede  i  høj  Grad;  endvidere 
bleve  de  i  Borgerkrigene  ødelagte  Kirker  gjenopforte,  kort 
sagt,  der  er  ingen  Opgave  i  Bygningskunsten,  som  han  ikke 
har  stillet  sin  Tids  Bygningskunst;  men  Arkitekterne  vise 
sig  ikke  disse  Opgaver  voxne  —  med  Undtagelse  maaske  af 
den  imponerende  og  i  en  værdig,  ædel  Stil  opførte  Port  paa 
Vaabenpladsen  i  Fontainebleau,  et  Arbejde  af  Frants  Jasmin. 
I  det  masseagtige,  kraftige  og  kolossale  søgte  man  en  Er- 
statning for  de  frugtbringende  og  kunstneriske  Ideer,  der 
lidt  efter  lidt  skrumpede  sammen;  en  falsk  Simpelhed  og 
altfor  plumpe  Forhold  afløste  den  fine,  rige  Afvexling  i  det 
sextende  Aarhundredes  franske  Bygningskunst.  Arkitekturen 
var  i  Dalen  og  søgte  at  gjøre  Effekt  ved  den  raa  Massevirk- 
ning,  da  Kunstnerne  paa  Grund  af  deres  matte  Indbild- 
ningskraft ikke  mere  selv  vare  i  Stand  hertil. 

Henrik  viste  ogsaa  en  stor,  men  rigtignok  ufrugtbar 
Omhu  over  for  Billedhuggerkunsten.  Han  smykkede  sine 
Slotte  med  talrige  Statuer,  der  rigtignok  ere  uden  kunstne- 
risk Værd;  det  bedste,  Billedhuggerne  ydede  under  Henrik 
IV's  Regering,  var  Portrætstatuerne;  i  Skulpturen  begyndte 
ellers  den  Retning  alt  at  gjøre  sig  gjældende,  som  blot  er 
betænkt  paa  det  maleriske  og  sluttelig  havner  i  den  kraft- 
og  aandløse  Sirlighed,  der  paa  Ludvig  XIV's  Tid  fejrede  sine 
højeste  Triumfer. 

Et  lignende  Forhold  viser  sig  ogsaa  med  Hensyn  til  Ma- 
leriet; forgjæves  søgte  Henrik  at  befordre  dette  paa  enhver 
Maade;  forgjæves  lod  han  paa  egen  Bekostning  unge  Kunst- 

nere  uddanne  sig  i  Italien.  Eenaissaneeperiodens  friske,  kraf- 
tige Genialitet  var  svunden;  en  dygtig,  en  flittig,  men  pedan- 
tisk Eklektisme  gjorde  sig  gjældende;  man  stod  fuldstændig 
under  Indflydelse  af  Caracciernes  lærde  og  i  teknisk  Hen- 
seende mesterlige  Skole  i  Bologna;  man  kan  ikke  frakjende 
de  franske  Malere  fra  denne  Tid  Renhed  eller  Nøjagtighed  i 
Tegningen,  men  derimod  vel  al  mulig  Aand  og  Begejstring, 
som  dog  alene  skaber  den  sande  Klarhed.  Middelmaadigheden 
breder  sig  i  de  talrige  Malerier,  hvormed  Henrik  IV  smykkede 
sine  Gallerier  i  Louvre  og  Tuilerierne.  En  fremragende  Und- 
tagelse herfra  gjer  kun  Martin  Freminet,  der  tog  Mikel  An- 
gelo til  sit  Manster  og  med  selvstændig  Kraft  arbejdede  i 
denne  Mesters  dristige  og  mægtige  Aand ;  men  det  lader  ikl?e 
til,  at  Henrik  IV  har  anerkjendt  denne  Mesters  fremragende 
Betydning,  og  baade  Freminet  og  hans  yngre  samtidige  Vouet 
søgte  forgjæves  at  give  det  franske  Maleri  en  livskraftig  Ud- 
vikling; man  vedblev  med  at  søge  sit  Skjønhedsideal  i  den 
kraftløse  Stil,  man  fejlagtig  holdt  for  den  antike. 

Ogsaa  i  Poesien  ville  vi  igjen  støde  paa  den  samme 
Retning.  Man  maa  derfor  sikkerlig  kunne  paavise .  en  dybere 
Grund,  der  baade  i  Kunst  og  Poesi  bragte  en  saa  rig  og 
mangesidig  begavet  Folkeaand  som  den  franske  ind  paa  en 
saa  ensidig  og  fejlagtig  Bane. 

Absolutismen  var  ganske  vist  for  en  Stund  en  Nødven- 
dighed i  Frankrige,  men  den  blev  alligevel  kun  en  Mulighed 
ved  paa  mange  Punkter  at  kvæle  Spirerne  til  et  selvstændigt 
og  uafhængigt  Liv.  Den  Ensformighed,  som  Centralisationen 
paatvang  de  politiske  og  borgerlige  Indretninger,  gjorde  sig 
uvilkaarlig  ogsaa  gjældende  i  hele  Nationens  Liv  og  Tænke- 
maade.  Alt,  hvad  der  hidtil  havde  været  frit  og  utvun- 
gent, maatte  nu  bøje  sig  under  faste  Grundsætninger,  lade 
sig  styre  efter  Love  og  Anordninger  og  blev  stillet  under 
Tilsyn  af  Embedsmænd;  som  Følge  heraf  antog  den  franske 
Folkekarakter  meget  hurtig  en  Retning  henimod  det  skema- 

tiske  Og  regelbundne;  hertil  kom  endnu,  at  Henrik  IV  i  Virke- 
ligheden var  fuldkommen  fremmed  for  alt  Sværmeri  og  enhver 
Idealisme,  og  det  Exempel  paa  en  tør,  blot  og  bar  Forstan- 
dighed, som  saaledes  udgik  fra  oven,  gjennemtrængte  alle 
Nationens  Lag  med  saa  meget  større  Kraft,  som  Kampen 
om  de  store  Grundsætninger  nylig  havde  styrtet  Landet  i 
den  største  Elendighed,  medens  omvendt  det  nylig  begyndte 
glimrende  Opsving  i  materiel  Henseende  vendte  alles  Sind 
mod  de  ydre,  materielle  Goder.  Efter  store  Bevægelser  plejer 
jo  netop  Opmærksomheden  at  vende  sig  bort  fra  de  højere, 
almindeligere  Interesser  og  derimod  at  gaa  ud  paa  at  fremme 
den  særlige,  personlige  Fordel. 

Disse  Aarsager  maatte  ogsaa  udøve  deres  Indflydelse  paa 
Poesien.  Det  lader  sig  ikke  negte,  at  den  franske  Literatur 
i  det  sextende  Aarhundrede  bærer  et  stærkt  Præg  af  den 
Kaahed  og  Usædelighed,  som  var  ejendommelig  for  hin  Tid, 
men  dens  gode  Sider  cre  dog  de  langt  overvejende.  Den  ud- 
mærker sig  ved  en  fyldig  Fantasi,  en  frisk  Anskuelighed  og 
en  ukunstlet  Følelse;  de  forskjelligste  Individualiteter  havde 
Plads  til  at  røre  sig  og  til  at  gjøre  sig  gjældende;  snart  var 
den  dybsindig  og  gjennemtænkt,  snart  kjæk  og  satirisk, 
snart  naiv  og  elskværdig,  snart  øm  og  rørende.  Frants  Ra- 
belais,  Joachim  Du-Bellay  og  Peter  Ronsard  ere  de  mest  glim- 
rende Navne  i  denne  Digterkrans,  som  lettelig  kunde  smykkes 
med  en  Mængde  andre. 

Under  Henrik  IV  foregik  der  et  fuldkomment  Omsving, 
som  svarer  til  det  Omslag,  der  fuldbyrdedes  i  Statslivet  og  i 
den  almindelige  Tænkemaade,  og  dette  Omsving  var  ikke  til 
Baade  for  Poesien.  Den  gammel -franske,  frie  og  folkelige 
Art,  Kabelais's  og  Ronsards  Skole,  forherligedes  paa  denne 
Tid  endnu  af  en  Digter  af  første  Rang,  Mathurin  Regnier. 
Denne  Forfatter  har  kun  skrevet  Satirer,  men  han  er  ingen 
Satiriker  af  sædvanlig  Art.  I  disse  Digtninge  giver  han  os 
det  mest  klare,    træffende  og  livlige  Billede   af  sin  Tid    og 

berører  Moralens  og  Æsthetikens  hejeste  Emner  paa  en  aandrig 
og  vittig,  men  tillige  dybt  indtrængende  Maade*). 

Regnier  var  imidlertid  den  sidste  Repræsentant  for  en 
Skole,  der  tilhørte  Fortiden.  En  saa  mandig,  dristig,  original, 
fra  Aand  og  Hjerte  i  Forening  strømmende  Poesi  tiltalte  i 
Grunden  ikke  den  daværende  Retning  i  det  franske  Væsen. 
»Endelig  kom  Malherbe!«  udbryder  Hofæsthetikeren  Boileau; 
den  anstændige,  konventionelle,  regelmæssige  og  snirklede, 
men  samtidig  hermed  ensformige  og  aandløse  Poesi  gjorde 
sig  gjældende,  og  sammes  Mester  var  Frants  Malherbe,  den 
fortræffeligste  Repræsentant  for  hin  poetiske  Middelmaadighed, 
der  ved  en  affilet  Form  søger  at  erstatte  en  fuldstændig 
Mangel  paa  Aand  og  Indbildningskraft.  Ved  sin  formelle 
Strenghed  har  Malherbe  ganske  vist  virket  til  megen  Nytte 
for  den  franske  Digtekunsts  Sprog;  men  han  gjorde  paa  den 
anden  Side  Poesien  endnu  mere  Skade.  Fattig,  som  han  var 
paa  Opfindelse,  uden  Enthusiasme  og  Begejstring,  fad  i  sine 
Tanker  og  prosaisk  i  sine  Udtryk  blev  han  et  ulykkeligt  For- 
billede for  den  senere  franske  Lyrik ;  han  forstod  efter  Regniers 
kraftige  Udtryk:  «at  rime  paa  prosaisk  Vis  og  skrive  rimet 
Prosa« ,  og  hans  Fadhed  blev  om  mulig  overgaaet  af  hans 
Forskruethed,  Unaturlighed  og  uendelige  Bredde;  han  er  ikke 
i  Besiddelse  af  den  ringeste  Genialitet;  de  faa  smukke  Steder 
ere  laante  hos  hans  Forgængere. 

Den  dramatiske  Poesi  var  gaaet  sin  egen  Vej,  men  den 
kunde  lige  saa  lidt  i  Længden  unddrage  sig  en  Paavirkning 
af  den  almindelige  Retning  i  Livet  og  Literaturen.  I  Stedet 
for  Middelalderens  Mysterier  og  Moraliteter  traadte  i  det  sex- 
tende  Aarhundrede  Tragedier,  som  paa  ubehjælpsom  Maade 
efterlignede  det  antike  Theater.  En  bedre,  mere  selvstændig 
og  national  Retning  begyndte  med  Alexander  Hardy,  en  sam- 
tidig af  Regnier,    der   behandlede   ældre    og   nyere  Emner  i 


*)  Det  skyldes  navnlig  Saint -Beuve,   at  man  i  den  nyeste  Tid  er  be- 
gyndt at  vurdere  Regnier  efter  Fortjeneste. 

originale  Kompositioner,  samt  med  Lystspildigteren  Larivet, 
der  var  ingen  ganske  uværdig  Forløber  forMoliére;  Henrik  IV 
skal  selv  ikke  sjeldent  have  overværet  Forestillinger,  især  af 
Lystspil.  Disse  nye  Retninger  bleve  imidlertid  i  den  kort 
paafølgende  Tid  afbrudte  for  mere  end  to  Hundrede  Aar. 
Sørgespildigterne  Rotrou  og  Mairet  erklærede  sig  for  de  an- 
tike  Forbilleder,  der  dog  ligge  det  franske  Sprog  og  Væsen 
saa  fjernt;  det  afgjørende  Ord  udtalte  dernæst  selve  den  store 
Kardinal  Kichelieu,  som  erklærede  sig  for  Antiken,  ja  endog 
for  Aristoteles's  tre  berømte  Enheder.  Hans  Vilje  var  Lov  i 
Literaturen  saa  godt  som  i  Politiken;  det  franske  Dramas 
«Classicitet»  var  hermed  en  afgjort  Sag. 

I  de  sidste  Aar  af  Henrik  IV's  Liv  var  den  første  af 
hine  fornemme  literære  Kredse  *)  dannet,  som  fra  nu  af  i  saa 
lang  Tid  skulde  udøve  en  overvejende  Indflydelse  paa  det 
dannede  Selskab;  i  Marquisen  af  Kambouillets  Saloner  mødte 
ikke  blot  de  foinemme  Herrer,  som  vilde  gjælde  for  Skjøn- 
aander,  men  ogsaa  de  mere  fremragende  Forfattere,  der  nu 
for  første  Gang  optraadte  som  fuldkomne  Ligemænd  af  hine. 
Forfatterne  vandt  saaledes  et  nyt,  men  rigtignok  meget  ensidigt 
Middel  til  Dannelse;  den  gode  Tone  i  det  fine  Selskab  vær- 
nede vel  mod  Raahed  og  Smagløshed,  men  kvalte  ofte  den 
friske  Individualitet  og  Originalitet. 

Henrik  selv  samlede  ikke  Digterne  i  noget  større  Maal 
omkring  sit  Hof;  dog  gjorde  han  en  Slags  Begyndelse  hertil 
og  viste  samtidig  paa  en  karakteristisk  Maade  Retningen  i 
sin  Smag.  Han  knyttede  nemlig  Malherbe  nærmere  til  sin 
Person,  og  Digteren  gjengjældte  denne  Naade  ikke  blot  ved 
overdrevne  Smigrerier,  men  tjente  paa  en  Maade  Kongen 
som  en  Slags  literær  Kobler  ved  at  forfatte  Vers  for  ham  til 
Henriks  ofte  saa  uværdige  Elskerinder. 


•)  Jfr,   Afhandlingen:    Hotel  Rambouillet  i:  Hist.   Archiv  Aarg.   1870 
I,  217  og  dg. 

Saaledes  har  Henrik  IV  i  alle  Retninger  dels  direkte, 
dels  indirekte  lagt  Grunden  til  eller  dog  nærmere  paavirket 
den  Retning,  som  Frankrige  nu  i  Aarhundreder  skulde  følge 
under  det  absolute  Kongedømme,  og  som  det  har  at  takke 
for  sin  Storhed  saavel  som  for  sine  Fejl  og  Svagheder.  Ma- 
teriel Velstand,  men  moralsk  Svækkelse  hos  Borgerstanden, 
den  højeste  Uddannelse  af  Formen,  men  Indsnævring  af  Aan- 
den.  Dygtighed  i  Bestyrelsen,  men  Undertrykkelse  af  al  Selv- 
stændighed ved  Centralisationen,  Hoffets  Glans  og  Usædelig- 
hed: alt  dette  gjorde  sig  allerede  gjældende  under  denne 
Konge;  men  ogsaa  Retningen  i  den  udenlandske  Politik, 
nemlig  Begrundelsen  af  den  Iranske  Overmagt  ved  Bekæm- 
pelsen af  Huset  -Østerrige  og  ved  at  ophidse  de  svagere  Magter 
mod  de  stærkere,  tog  allerede  under  Henrik  IV  sin  Begyndelse. 
Dog  inden  vi  gaa  nærmere  ind  paa  en  Udvikling  af  dette 
Punkt,  maa  vi  først  berøre  HenriksForhold  til  Videnskaben. 

Kongen  lagde  en  betydelig  Vægt  paa  Undervisningen  og 
særlig  paa  Gjenoprettelsen  af  Universitetet,  som  under  Liguens 
Kampe  var  bleven  fuldkommen  forstyrret;  han  var  derfor 
næppe  bleven  Herre  over  Hovedstaden,  før  han  nedsatte  en 
Kommission  under  Ledelse  af  den  aandrige  og  lærde  Erkebisp 
fraBourges,  Reinald  afBeaune,  for  at  reorganisere  det  gamle, 
saa  vidt  berømte  Sæde  for  Dannelse  og  Videnskabelighed. 
For  at  befordre  Sprogstudiet  gjenoprettede  han  det  af  Frants  I 
stiftede  College  Royal,  det  nuværende  College  de  Franke,  og 
søgte  ved  betydelige  Gager  og  særlige  Indbydelser  at  knytte 
Ind-  og  Udlandets  berømteste  Lærde  til  denne  Anstalt;  hans 
Plan  yderligere  at  udvide  dette  Kollegium  strandede  paa  hans 
pludselige  Død.  Ogsaa  Pariser- Bibliotheket,  i  vore  Dage  det 
største  i  Verden,  skylder  Henrik  IV  sin  Stiftelse,  da  det  var 
blevet  fuldkommen  forstyrret  under  Borgerkrigenes  Urolig- 
heder; Kongen  betroede  dets  Stiftelse  til  den  berømte  Histo- 
rieskriver og  Parlamentspræsident ,  Nikolaus  de  Thou,  en 
Mand,  der  var  lige  udmærket  ved  sin  Retskafifenhed  og  For- 

stand  som  ved  sin  Lærdom;    senere    hen  udnævntes  Tidens 
berømteste  Filolog,  Casaubon,  til  dets  Bestyrer. 

Det  kan  ikke  her  være  vor  Opgave  at  skrive  Viden- 
skabernes Historie  under  Henrik  IV's  Regering.  Det  maa 
være  nok  at  fremhæve,  at  de  bleve  begunstigede  under  Kon- 
gen og  paavirkede  i  en  meget  høj  Grad  af  den  kritiske  Aand, 
som  fra  det  sextende  Aarhundredes  Midte  gjorde  sig  saa  hur- 
tig og  saa  mægtig  gjældende  og  fortrængte  Middelalderens 
uklare  og  mystiske  Fabel-  og  Autoritetstro.  Saaledes  gjorde 
man  paa  alle  Punkter  mægtige  Fremskridt,  og  ikke  blot  Hi- 
storien og  Filologien,  men  ogsaa  Filosofien,  Naturvidenska- 
berne og  Medicinen  kunde  opvise  de  heldigste  Resultater. 

(Forts.). 

C.  H. 


Maria  Heger  født  Smidth. 


„Til  barnlig  Uskyld  ingen  er  for  stor«. 

A.  Oehleaschlæger:     „Fiskeren" 


,Den  godes  Rygte 
Udbreder  alg  som  Morgenrødens  Straaler 
Og  lokker  Nattens  Sønner  hid,  at  de 
Kan  vederkvæges  i  det  varme  Skin'. 

A.  Oehlenschlæger:     .Aladdin«  Akt  5. 

I. 

ile  Akkorder,  der  anslaas  i  den  unges  Sjæl,  klinge  ofte  i  det 
senere  Liv  i  fulde,  levende  Toner;  men  disse  samme  Akkor- 
der vilde  ikke  have  lydt,  hvis  der  ikke  havde  været  en  Sang- 
bund for  dem.  Der  er  altsaa  en  Vexelvirkning  mellem  den, 
som  anslaar  Tonerne,  og  Instrumentet,  der  giver  Svar.  Man 
mener  ofte,  at  det  er  et  uberegneligt  Gode,  at  den  Person, 
der  skal  fores  frem  ved  en  anden,  netop  træffer  denne  anden ; 
det  er  det  ogsaa;  men  den,  der  vil  fore  alle  Kræfter  mod  ét 
Maal,  styrer  det  saaledes,  og  der  er  intet  tilfældigt  i  denne 
Verden.  Undertiden  faa  vi  Mennesker  Lov  til  at  kaste  et 
Blik  ind  i  den  store  Verdensorganisation,  kun  for  at  bøje  os 
for  den  underfulde  Plan,  der  gaar  gjennem  det  hele,  og  er- 
kjende,  at  vi  kun  ere  blinde  Fuldførere  af  den  store  Verdens- 
ide, blinde,  —  men  derfor  ikke  mindre  taknemmelige. 

Denne  Tankegang  er  paa  dette  Sted  fremkommen  ved 
at  betragte  Oehlenschlægers  Skæbne  som  dramatisk  Digter. 
Da  han  fremstod,   kjendte  den  danske  Scene  meget  lidet  til 

den  Åand,  der  gik  gjennem  hans  Stykker,  og  som  altsaa  burde 
fordres  af  de  Personer,  der  skulde  fremstille  dem;  men  dm^ 
der  vidste,  at  det  danske  Folks  Nationalfølelse  og  Hjerteliv 
skulde  faa  en  saa  rig  Udvikling  gjennem  disse  Værkers  Frem- 
stilling paa  Scenen,  lod  ogsaa  lidt  efter  lidt  fremvoxe  Genier 
som  Ryge,  Nielsen,  Anna  Nielsen,  Maria  Heger  og  flere,  der 
mægtede  at  levendegjøre  Digterens  Billeder  for  Folket. 

Mangt  af  det,  vi  elske  i  Oehlenschlægers  Digterfrem- 
bringelser, slumrede  i  ham  som  Barn  og  ganske  ung.  Jeg 
begyndte  med  at  tale  om  Vexelvirkningen  mellem  den,  der 
anslaar  Tonerne,  og  Instrumentet,  der  giver  Svar,  og  idet  jeg 
her  søger  om  en  af  de  første,  der  anslog  inderlige  Akkorder 
i  den  unge  Adam  Oehlenschlægers  Sjæl,  standser  jeg  ved 
Navnet:  Maria  Smidth.  Han  fortæller  selv,  at  paa  Overgan- 
gen fra  Drenge-  til  Ynglingealderen,  da  Sansen  og  Følelsen 
for  det  skjønne  kvindelige  begyndte  at  udvikle  sig  hos  ham, 
forelskede  han  sig  dødelig  i  den  dejlige  Maria  Smidth,  og  hun 
havde  stor  Indflydelse  paa  hans  Tænkemaade  og  Beslutninger. 
Det  Spejlbillede,  hans  Sjæl  her  modtog,  bevarede  den  gjen- 
nem Tiderne,  og  det  synes  mig  at  være  klart,  at  de  unge, 
kvindelige  Elskerinder,  hans  nordiske  Tragedier  og  Digte  have 
fostret,  alle  bære  Præg  af  —  ham  selv  maaske  ubevidst  — 
at  have  hentet  Virkelighed  hos  hans  tidlige  Kjærlighed. 

Maria  Smidth  «var  en  ægte  nordisk  præget  Pige,  blond, 
granvoxen,  med  et  ædelt  og  indtagende  Ansigt,  der  i  Træk 
og  Omrids  kun  var  meget  tækkeligt,  men  havde  et  jomfrue- 
lig rent,  mildt  vemodigt  Udtryk  og  et  sværmerisk  tung- 
sindigt Blik;  hun  havde  friske,  blaa  øjne  og  et  dejligt,  stort, 
gult  Haar.  Hendes  Talestemme  udmærkede  sig  hverken  ved 
Fylde  eller  Omfang  og  var  i  første  ^'jeblik  paafaldende,  da 
et  Par  Toner  ved  deres  Klangforskjellighed  undertiden  be- 
røvede   Stemmen  Egalitet*);    men   naar   hun   anvendte   den 


*)  Det  var  derfor  vist  mindre  korrekt,    naar  Rahbek   talte   om  hendes 
•  melodiske  Stemme*. 

overensstemmende  med  dens  Karakter,  som  var  omt  klagende 
og  bonlig,  virkede  den  henrivende,  hvorfor  blod,  stille  Kjær- 
lighed, elegisk  Stemning  og  dyb  Længsel  ikke  kunde  tolkes 
sandere  og  skjonnere  end  af  hende.  Hendes  Bevægelser  vare 
kun  faa,  men  altid  rolige,  naturlige  og  ædelt  udtryksfulde. 
For  at  behage  maatte  hun  nødvendigvis  spille  Roller,  som 
ganske  passede  til  hendes  Personlighed,  hvorover  der  var  ud- 
bredt et  elskeligt  Sværmeri,  yndig  Blufærdighed  og  drømmende 
Melankoli.  Hendes  Fantasi  og  levende  Følelse  gave  hendes 
Spil  et  højt  poetisk  Opsving  og  indskøde  hende  Momenter, 
der  aldeles  bare  Præget  af  stor,  kunstnerisk  Begavelse«.  Fø- 
lelse og  Stemning  vare  hendes  Hovedstyrke;  de  stærke  Li- 
denskaber, den  fint  udarbejdede  Tegning  af  dybe,  psykologiske 
Rørelser  og  Brydninger  eller  den  reflekterede  Karaktertegning 
stod  det  ikke  i  hendes  Magt  at  fremstille. 

Naar  nu  Hovedbilledet  af  denne  hendes  Individualitet 
samles,  faar  man  saa  ikke  den  gjennemgaaende  Type  for 
Elskerinden  i  en  oehlenschlægersk  Tragedie?  Og  hun,  der 
ejede  disse  Egenskaber,  som  have  inspireret  Digteren  til  hans 
Skildringer,  er  dernæst  heldig  nok  til  at  være  Skuespillerinde 
og  altsaa  anden  Gang  i  Stand  til  at  give  sig  i  hans  Genis 
Tjeneste  ved  paa  Scenen  at  fremstille,  hvad  hun  ved  sin  egen 
Person  havde  skabt  i  Digterværket.  Det  er  vist,  Maria  Smidth 
har  havt  Betydning  i  Oehlenschlægers  Liv! 

Det  var  gjennemgaaende  den  samme,  kvindelige  Type, 
Oehlenschlæger  fremstillede  i  Elskerinde-Rollerne.  Som  hans 
Geni  ikke  var  det  umiddelbart  lyriske,  manglede  han  ogsaa  i 
alle  sine  Kvindeskikkelser  den  Side  af  det  lyriske,  der  ytrer 
sig  som  det  legende,  overgivne,  ubevidst  kokette;  derfor  blev 
han  heller  aldrig  Lystspildigter.  Han  kunde  ikke  som  Hertz 
skabe  denne  Mangfoldighed  af  unge  Piger  med  den  fineste 
Nuance  i  Skildringen;  han  kunde  ikke,  som  hin  Gratiernes 
Digter,  sige,  at  der  ikke  var  en  eneste  Side  af  de  unge  Pige- 
naturer, som  det  vilde  falde  ham  vanskeligt  at  fremstille; 
han  skabte  altid  i  det  væsentlige  den  samme  rene,   ranke. 

vemodige,  drømmende,  nordiske  Jomfru  med  de  blonde  Haar 
og  de  blaa  Øjne,  denne  Jomfru,  som  hed  Maria  Smidlh. 

II. 

Eline  Maria  Smidth  er  fedt  den  13de  December  1774. 
Hendes  Fader  var  Kobbersmed  og  ikke  meget  elskværdig  eller 
dygtig.  Han  var  et  Gemytsmenneske,  men  uden  Vilje,  og 
som  saa  mange  Mennesker  med  den  Slags  Naturer  blev  han 
forfalden  og  var  i  Hjemmet  mere  til  Byrde  end  til  Støtte. 
Moderen  var  derimod  en  af  disse  dygtige  Personer,  som  hellere 
end  at  se  alt  falde  sammen  og  hellere  end  at  vise  Verden  den 
Ulykke,  der  husedes  inden  for  hendes  Døre,  tog  alt  paa  sine 
Skuldre  og  holdt  Hjemmet  oppe;  hun  var  baade  Mand  og 
Kvinde.  Datteren  maatte  allerede,  inden  hun  var  meget 
voxet  til,  gaa  Moderen  til  Haande,  og  hun  stod  ofte  ved 
hendes  Side  fra  Morgen  til  Aften  og  vaskede  Tøj  for  Frem- 
medfolk.  Da  hun  udviklede  sig  saa  smukt  og  foruden  den 
formelle  Skjønhed  tillige  røbede  megen  Gratie  og  Ynde,  fik 
Moderen  den  Ide  at  lade  hende  prøve  ved  Theatrets  Danse- 
skole, formodentlig  fordi  dette  indbragte  mere,  end  hvis  den 
unge  Pige  stod  ved  Vaskerballien.  Hun  blev  antaget  og 
vakte  snart  Opmærksomhed  blandt  Scenens  Koryfæer,  og  det 
var  da  navnlig  Madam  Kosing,  der  tog  sig  af  hende,  moder- 
lig aabnede  sit  Hus  for  hende  og  omsluttede  hende  med  »usigelig 
levende  Interesse«.  Dels  paa  Grund  af  denne  udmærkede 
Kunstnerindes  Opfordring,  dels  og  vel  nærmest  paa  Grund 
af  sin  egen  individuelle  Trang  bestemte  Maria  Smidth  sig 
til  at  søge  sin  Fremtids  Bane  ad  Skuespillets  Vej.  Madam 
Kosing  blev  hendes  Instruktrice  og  ventede  sig  paa  Forhaand 
meget  af  hende. 

Hendes  Debut  fandt  Sted,  da  hun  var  19  Aar  gammel. 
Tirsdagen  den  26de  November  1793.  Skjønt  den  stilfærdige, 
lidt  kjedelige  Kolle,  hvori  hun  optraadte  —  det  var  som 
Lucette  i  Florians  «Den  gode  Moder«   —    »»ikke  ydede  hende 

megen  Lejlighed  til  at  udfolde  de  Evner,  hvorved  hun  især 
kunde  vente  at  maatte  behage h,  vandt  hun  dog  succes 
d'estime  og  skuffede  ikke  sin  Instruktrice,  der  efter  Skuespil- 
lets Slutning  var  meget  vred  blandt  andre  paa  Eahbek,  fordi 
han  ikke  ved  mindste  Bifald  havde  opmuntret  «et  saa  meget 
lovende,  ungt  Talent«.  Skjønt  han  "ingenlunde  var  blind 
for  hendes  skjønne  Naturgaver,  interesserede  han  sig  dengang 
ikke  saa  levende  for  hende«,  og  «Klap  og  Bravo  var  ikke 
lettelig,  hvad  han  havde  at  fare  med».  For  at  faa  Fred  for 
Mad.  Kosing  fandt  han  sig  beføjet  til  at  erklære,  «at  det 
mindre  livlige  Bifald  just  var  ham  kjært,  da  saa  ualmindelig 
smuk  en  Pige  nødvendig  maatte  være  af  en  særdeles  hæder- 
værdig Karakter  for  ikke  ved  sin  første  Fremtrædelse  at 
kunne  regne  paa  en  lydelig,  joyeuse  Entrée  fra  talrige  Be- 
kjendte». 

Endnu  ventede  Maria  Smidths  store  Triumf  paa  hende. 
Lucettes  Rolle  havde  hun  kun  faaet  tildelt  for  at  blive 
scenevant,  inden  hun  skulde  optræde  i  sin  egentlige  Glans- 
rolle som  Emilie  Galotti,  den  20de  December  samme  Aar. 
Hun  spillede  fortræffelig  og  med  glimrende  Bifald,  og  hendes 
Stilling  ved  Theatret  og  i  Publikums  Gunst  var  sikret.  Den 
13de  Marts  i  samme  Saison  udførte  hun  Titelrollen  i  Krat- 
ters: « Pigen  fra  Marienborg«  og  frelste  dette  tarvelige  Arbejde 
ved  den  henrivende  Ynde  i  Person  og  Foredrag,  hvormed  hun 
holdt  *de  lange  Prækerepliker«  oppe. 

I  henved  40  Aar  var  denne  ædle  Skuespillerinde  en 
Støtte  for  den  danske  Skueplads  og  var  med  til  at  bære 
dens  nye  Æra  ind  i  Aarhundredets  Begyndelse.  Hun  be- 
gyndte at  spille,  da  vi  •  —  paa  Holbergs  Stykker  nær  —  næsten 
ikke  havde  noget  betydeligt,  nationalt  dansk  Arbejde  paa 
Scenen;  hun  gjennemgik  den  lange  Periode,  som  skabte  os 
en  saa  rig  og  skjøn  dramatisk  Literatur,  og  som  mest  karak- 
teriserer dette  Aarhundredes  aandelige  Eetning  herhjemme. 
Tilmed  havde  hun  havt  det  Held,  at  hun  strax  havde  faaet 
nogle  glimrende  Koller,  som  saa  forunderlig  nøje  passede  for 

hendes  Personlighed,  at  hun  blot  behovede  at  lære  dem  for 
at  fremstille  dem  i  største  Fuldendelse  og  poetisk  Skjær.  Til 
disse  vare  hendes  Navn  og  kunstneriske  Berømmelse  knyttede; 
de  havde  gjort  Publikum  tilbøjeligt  til  i  enhver  KoUe  af 
hende  at  finde  noget  fortræffeligt.  Hendes  Omraade  som 
Skuespillerinde  var  ikke  stort;  hun  manglede  fuldstændig 
Syngestemme  og  var  altsaa  ganske  udelukket  fra  Operaen. 
Lystspillets  Leg  og  Skjemt  var  ikke  hendes  Natur  karak- 
teristisk, Tragedien  var  omtrent  udelukkende  hendes  Genre;  — 
men  selv  her  var  hun  begrænset.  Det  lidenskabelige,  fyrige, 
ildfulde,  den  heftige  Pathos,  alt  sligt  savnede  hun,  som 
ovenfor  antydet,  Evne  til  at  fremstille  og  give  Kolorit; 
hun  forstod,  som  sagt,  ikke  at  være  fin  psykologisk  i  sin 
Skildring;  Reflexionen  var  hende  fremmed,  det  interes- 
sante eller  piquante  fandt  hun  aldrig  Udtryk  for,  og  Karak- 
terroller laa  ikke  i  høj  Grad  for  hende.  Hun  gav  sig  umid- 
delbart hen  og  betog  Tilskueren  ved  det  blide,  poetisk  tung- 
sindige, stille  sværmende,  den  Sjælerenhed  og  nordiske  Blu- 
færdighed i  Kjærlighedens  Udtryk,  som  hun  allerede  ved  sin 
Personlighed  var  uovergaaelig  i;  det  hulde,  ømme,  fromme, 
det  stille  lidende  havde  hendes  blide  Ansigtstræk  Udtryk  for; 
hun  mere  følte  end  spillede  sin  Rolle.  Da  hun  debuterede, 
var  Tragedien  for  vore  Skuespillere  paa  Rosing  nær  et  temme- 
lig fremmed  Omraade,  og  hun  var  den  eneste,  der  i  den  Grad 
udelukkende  var  hjemme  her,  at  hun,  naar  hun  kom  udenfor 
den,  endog  aldeles  tabte  sin  Natur.  I  Modsætning  til  andre 
blandt  sine  samtidige  var  hendes  Fremstillingsstil  ret  egentlig 
kun  af  nordisk  Præg,  og  hun  var  her  ligesaa  uforlignelig 
som  ene.  I  fin  Forstaaelse  af  Vers  og  smagfuld,  skjøn  Frem- 
sigelse af  dem  var  hun  ogsaa  temmelig  enestaaende,  hvilket 
kom  hende  tilgode  som  Deklamatrice  ved  Aftenunderhold- 
ninger. 

Vi  have  set  og  sagt,  hvor  udmærket  denne  Person  lignede 
Elskerinderne  i  Oehlenschlægers  dramatiske  Arbejder.  Vi  se 
nu  lige  saa  klart,  hvor  ypperlig  hun  maatte  forstaa  at  frem- 

stille  dem  paa  Scenen.  Dette  følger  ikke  saa  ganske  af  sig 
selv;  thi  en  Skuespiller  eller  Skuespillerinde  er  ikke  altid  i 
Stand  til  at  fremstille  sin  egen  Person  paa  Scenen;  men 
denne  Kunstnerinde  var  i  Karakteren  den  samme  i  sit  pri- 
vate Liv  som  for  Folkets  Øjne.  Og  med  Hensyn  til  Oehlen- 
schlægers  Tragedier  gjaldt  det  vist  allermest,  «at  hun  blot 
behøvede  at  lære  Rollerne  for  at  fremstille  dem  i  største 
Fuldendelse  og  i  et  poetisk  Skjær«. 

Sin  største  Virkning  paa  Scenen  gjorde  hun  da  altsaa  i 
Oehlenschlægers  Arbejder.    I  Aaret  1807  spillede  hun  Thora 
i  « Hakon  Jarl«,    og  «ved  sin  kunstneriske  Ejendommelighed 
og  Evne   var   hun  i  Stand  til  at  fyldestgjøre  Rollens  Krav», 
hvad  der  var  mærkeligt;  thi,  naar  undtages  sidste  Akt,  synes 
denne  Rolle  ikke  at  have  ligget  særlig  for  hende.    Frydendahl 
var  Hakon  Jarl.    Hun  og  hendes  Mand,  Stephan  Heger,   der 
spillede  Ejnar,  vare  de  to  eneste,  som  vare  deres  Roller  voxne 
og  forherligede  Digterens  Værk.    Han  gjorde  Virkning  ved  et 
overraskende  skjønt,  naturligt  Foredrag  og  den  muntre,  frej- 
dige Uforsagthed,   der  gjennemstrømmede  hele  hans  kraftige, 
ungdomsfro  Væsen.     Hun    spillede   med  skjønt  Liv  og  sand 
Følelse,    men  manglede  noget  den  tragiske  Heftighed,  Rollen 
fordrer.     Uforlignelig   skjønt   sagde   efter  Baggesens  Udsagn 
denne  « højst  ædle  Skuespillerinde«  følgende  Replik: 
«...  Jeg  véd  det.     Du  har  ofret 
Ham  hen  til  Guderne.    Det  vidner  om 
Den  Yderlighed,  hvortil  Skæbnen  bragte 
Din  ualmindelige  Sjæl». 
Efter  Baggesens  Følelse  var  dette  Sted  hendes  Triumf; 
det  eneste,  lian  beklager,   er,  at  « hendes  herlige  Udtale,  rø- 
rende  Tone   og   i    det   hele   fortræffehge   Deklamation    ikke 
ganske   falder   sammen    med   hendes    fysioguomiske   Udtryk, 
Mine  og  Gebærdespil«. 

I  1810  spillede  hun  Valborg  og  var  da  her  den  «aller 
eneste ,  der  ved  denne  Stykkets  første  Fremkomst  gav 
sin   Rolle    dens    fulde  digteriske  Aand  og  Sandhed«.     «Det 

blide  Sværmeri,  der  lagde  Vemod  i  hendes  Glæde  og  from 
Hengivelse  i  hendes  Sorg,  udbredte  over  den  i  Klosterets 
Stilhed  opdragne,  nordiske  Ungmø  en  poetisk  Forklarelse,  som 
fandt  det  højeste  Udtryk  i  den  tungsindige  Tilfredshed,  der 
laa  i  hendes  Blik,  Tone,  Stilling  og  hele  Væsen,  da  hun,  som 
opløftet  over  det  jordiske,  drømmende  udbrød: 

»Hvor  der  er  godsligt  her  i  denne  Kirke !». 

Nærmest  hende  stod  hendes  Mand,  der  som  Vilhelm  gav 
den  tyske  Ridder  og  trofaste  Ven  med  ædel,  mandig  Kraft  og 
Varme,  men  dog  især  vakte  Opsigt  ved  en  overraskende 
skjøn  Forening  af  Simpelhed,  Sandhed  og  rythmisk  Velklang 
i  Foredraget. 

I  J811  spillede  hun  Marie  i  «Corregio»  og  var  hen- 
rivende ved  det  blide,  fromme  og  ædelt  sørgmodige  Udtryk, 
der  laa  i  hendes  jØje,  hendes  Stemme  og  hele  stille  Væsen. 
Baggesen  siger,  at  «hun  gav  Rollen  med  al  den  Mildhed, 
Blidhed,  Uskyldighed  og  Ynde,  som  karakteriserer  hendes 
rørende  Spil.  Som  Lyset  gaar  ud  fra  Barnet  i  hint  berømte 
Maleri  af  Corregio,  gik  Glansen  i  hele  Forestillingen  ud  fra 
hende«.  Hendes  Mand  var  en  ypperlig  Giulio  Romano;  ved 
sit  mandige,  sonore  Taleorgan,  en  smuk  Figur  og  en  herlig, 
italiensk  Ansigtsform  havde  han  ypperlige  Naturgaver  for 
Fremstillingen  af  denne  Rolle,  som  han  spillede  varmt  og 
begejstret  med  en  sjelden  skjøn,  rythmisk  Flydenhed. 

I  Aaret  1812  spillede  hun  Helga  i  «Stærkodder».   Denne 
Rolle   laa   ikke    rigtig   for   hende;  hun  gav  den  sværmende, 
nordiske  Pige  med  al  sin  sjælfulde  Inderlighed,   men  kunde, 
som  hun  selv  beklagede,  ikke  finde  det  rette  Udtryk  for 
"Skjoldungens  Blod, 
Der  spænder  Brynjen  om  sin  Jomfrubarm  •>  *). 


*)  Hendes  Mand  var  som  Ingild  den  eneste  af  de  spillende,  der  vir- 
kelig fyldestgjorde  sin  Opgave,  hvilken  rigtignok  ogsaa  var  baade 
den  taknemligste  og  letteste  i  Stykket.  Hans  smukke  rolige  Hold- 
ning og  korrekte,  bløde  Versfremsigelse  gave  den  iblandt  vilde  og 

I  1819  spillede  hun  Moderens  Eolle  i  «Den  lille  Hyrde- 
dreng«, og  fremstillede  her  den  dybe,  men  ædle  og  rolige 
Smerte,  som  forklarer  sig  til  religiøs  begejstret  Tro  paa 
Sønnens  Frelse;,  ved  sit  ypperlige  Spil  hjalp  hun  meget  til 
den  store  Lykke,  denne  smukke  Idyl  gjorde  paa  Scenen. 

Jeg  har  her  nævnt  hendes  vigtigste  Roller  i  Oehlen- 
schlægers  berømteste  Værker.  I  de  Åar,  da  disse  fremkom, 
havde  ingen  anden  kunnet  udfylde  hendes  Plads  som  Frem- 
stillerinde  af  Hovedrollerne  i  dem;  hun  var  her  uvurderlig 
og  bar  Prisen  fremfor  alle  de  andre  spillende.  Oehlenschlæ- 
ger  siger  selv,  at  det  uden  hendes  Hjælp  vilde  have  været 
ham  umuligt  at  gjøre  Virkning  paa  Scenen. 

Jeg  skal  ikke  videre  i  Enkelthederne  gaa  ind  paa  denne 
Skuespillerindes  enkelte  Roller.  Jeg  maa  blot  hentyde  til 
den  Berømmelse,  hun  i  1796  vandt  ved  sin  Fremstilling  af 
Hovedrollen  i  Samsøes  « Dyveke«.  Det  er  bekjendt,  hvilken 
Begejstring  Stykket  vakte,  dels  ved  sit  virkelige  Værd,  dels 
fordi  den  unge  Digter,  der  havde  frembragt  det,  døde  lige 
inden  dets  Opførelse  og  var  begravet  Dagen  før.  Publikum 
jublede  dobbelt  over  hans  Digtnings  Skjønhed  og  var  dobbelt 
rørt,  fordi  det  følte  den  dybeste  Medlidenhed  med  hans 
unge,  skjønne  og  elskværdige  Brud,  der  saa  pludselig  havde 
mistet  sin  Elskede.  Alt  forenede  sig  for  at  bringe  dette 
Digterværk,  der  varslede  om  det  ny,  frembrydende  Digterforaar, 
til  Toppunktet  af  Forgudelse.  Maria  Smidth  bidrog  sit  hertil. 
Ved  sin  Stemmes  Karakter,  sit  Ansigtsudtryk,  det  stille,  svær- 
mende i  sit  Væsen  og  ved  sin  hele  Personlighed  var  hun 
som  skabt  til  Dyveke,  hvorfor  hun  ogsaa  i  mange  Aar  i  Folks 
Omtale  beholdt  dette  Navn.  Alt,  hvad  der  legemlig  og  aan- 
delig  var  hende  ejendommelig  skjønt,  fik  hun  i  denne  Rolle 
Lejlighed  til  at  udfolde  i  Situationer,  som  gave  det  hele  en 


stridslystne  Omgivelser  fremtrædende,  blidt  tilfredse  og  fredelskende 
Konge  en  saadan  Ynde,  at  han  gjorde  størst  Lykke  af  alle  de 
rollehavende. 

saadan  Forklarelse,  at  hendes  rene,  ædle  Natur  i  ethvert  Mo- 
ment fremtraadte  med  henrivende  poetisk  Ynde.  Steffens, 
der  overværede  Forestillingen,  taler  om  den  unge,  indtagende 
Skuespillerinde,  «der  vækkede  mere  end  blot  Beundring«,  og 
hun  « henrykkede*  Oehlenschlæger*). 

III. 

Det  var  rimeligt,  at  en  ung  Skuespillerinde  af  Maria 
Smidths  Egenskaber  tændte  mange  unge  Hjerter  i  Flamme. 
Vi  kjende  flere  af  hendes  Elskere.  Oehlenschlæger  er  allerede 
omtalt,  og  han  var  vel  ogsaa  den  første.  Han  var  da  16 
Aar  gammmel,  det  'var  i  Aaret  1795.  Al  hans  Higen  og 
Tragten  gik  nu  ud  paa  at  komme  paa  Komedie  saa  tidt  som 
muligt  for  at  se  hende  spille,  og  naar  han  havde  tigget  et 
Par  Mark  af  sin  Moder,  løb  han  strax  afsted  med  sin  Kik- 
kert i  Lommen.  Man  følger  med  højtidelig  og  glædelig 
Stemning  denne  Yngling  til  Theatret,  naar  man  véd,  hvad 
han  vandt  ved  at  se  paa  Maria  Smidth.  Hun  anede  ikke, 
at  den  hende  ubekjendte  Beundrer  sad  dernede  i  Parterret 
og  blev  gjennem  hendes  Spil  vakt  til  at  digte  de  Roller, 
der  skulde  skabe  hendes  eget  Ry.  Maria  Smidth  har 
den  udødelige  Ære   at   have    tændt   den    første   Kjærligheds 


•)  I  1815    spillede    hun    Hovedrollen    i    Ingemanns    •Bianca*.       Efter 
denne  Fremstilling  sendte  Forfatteren  hende  følgende  Sonet: 


«Du,  som  med  Biancas   hele   Sjæl 

fortrolig 
Som  hendes  Tvillingsøster  for   mig 

staar 
Og  i  Din    Flugt   med    Serafvinger 

naar 
Selv  Idealets  fjerne  Himmelbolig, 
Dig  kan  min  Musa,  i  sin  Fryd  urolig, 
Ej  Kransen  flette  om  de  Silkehaar 
Saa  skjøn,  som  smilende  i  evig  Vaar 
Kariten  gavDig  den  i  Aandens  Bolig. 


Dog  lad  mig  Luft  det  fulde  Hjerte 
give 

Og  vidne  rørt,  hvad  ej  jeg  dølge 
kan: 

Din  Bianca  fløj  mod  det  fuldendtes 
Land. 

O,  skal  paa  Jord  min  Biancas  Bil- 
led blive, 

Kan  kun  en  Mesterhaand,  saa  ren, 
saa  sand 

Til  hendes  Paradis  min  Sjæl  hen- 
rive«. 

Flamme  i  den  unge  Aladdins  Bryst.  Hun  var  en  straalende 
Gulnare  med  alle  Tryllerigets  Herligheder.  Det  var  et  skjønt 
Kjærlighedseventyr;  det  var  den  nyfødte  Bi,  der  fløj  ud  i 
Komantikens  Have  og  samlede  sig  Honning  fra  en  af  Ha- 
vens dejligste  Blomster. 


Just  paa  samme  Tid,  som  den  unge  Arving  til  Digternes 
Trone  i  Danmark  sværmede  for  Maria  Smidth,  havde  hun  en 
anden,  ulykkelig  Elsker.  Uden  at  de  gjensidig  vidste  det  eller 
kjendte  hinanden,  vare  Oehlenschlæger  og  Rahbek  Rivaler. 
Den  sidstes  Kjærlighed  blev  vakt  lidt  efter  lidt;  vi  have  set, 
at  han  ikke  var  begejstret  for  hende  ved  hendes  Debut. 
Gjennem  Rosings  Hus  havde  hun  lært  Raadmand  Langes  at 
kjende.  Denne  Familie  var  gjennem  det  borupske  Selskab 
blevet  Rahbeks  intime  Venner,  og  navnlig  betragtede  han 
Fruen,  Frederikke  Lange,  som  en  af  sine  intimeste  Veninder. 
I  dette  Hus  fandt  han  en  aaben,  livlig  og  hjertelig  Omgang, 
hvortil  han  mange  Aar  igjennem  forgjæves  søgte  og  omsider 
mistvivlede  om  at  kunne  finde  Lige.  Hans  Moder  sagde:  «Gud 
lade  Dig  beholde  disse  Mennesker  til  Din  Dødsdag,  ellers 
véd  jeg  ikke,  hvorledes  det  skal  gaa  Dig«.  Man  havde  i 
denne  Kreds  et  aabent  ^je  for  alt,  hvad  der  bevægede  sig 
paa  Aandens  Omraader;  «en  ny  Bog,  et  set  Skuespil,  et  Ar- 
bejde, hvormed  en  af  Kredsen  var  sysselsat,  var  et  uudtøm- 
meligt Æmne  til  underholdende  Samtaler,  hvor  enhvers  Ve 
og  Vel,  enhvers  Sorg  og  Fryd,  enhvers  Tarv  og  Ret  var  alles, 
og  den  almene  atter  redelig  og  hjertelig  deltes  af  enhver«  . , . 
De  vare  «ét  Liv,  én  Aand,  én  Sjæl;  og  denne  Sjæls  Sjæl  var 
igjen  den  mageløs  fortræffelige  Kone  Frederikke  Lange«. 

Interessen  for  Skuespillet  var  meget  fremtrædende  i  dette 
Hus,  Rosings  vare  stadige  Gjæster  her,  og  næppe  havde 
Maria  Smidth  gjort  den  store  Lykke  paa  Theatret,  før  hun 
blev  optaget  i  Langes  Hus,   som  om  hun  kunde  have  været 

deres  Datter.  Her  traf  bm  sammen  med  mange  af  Kunstens 
og Literaturens  ypperste;  blandt  andre  var  Dyvekes  Forfatter, 
Samsøe,  herfra  hendes  gode  Bekjendt.  Lidt  efter  lidt  sam- 
lede sig  ogsaa  en  begavet  Kreds  af  «Stadensskjønne  Aander« 
i  Huset  hos  hendes  Moder,  der  nu  var  Enke;  jeg  vil  blandt 
de  hyppige  Gjæster  her  nævne :  Jens  Kragh  Host,  Malte  Brun 
og  Eahbek.  Hvorledes  Forholdet  mellem  denne  sidste  og 
Maria  Smidth,  hans  «Polly»,  udviklede  sig,  ville  vi  lade  ham 
selv  fortælle.  Efter  at  han  har  omtalt  flere  Besværligheder, 
han  da  just  led  under,  siger  han:  « Uagtet  der  imidlertid  kan 
have  været  og  maa  have  været  en  særdeles  mørk  Drivsky  paa 
min  Lykkes  Himmel,  var  der  dog  dengang  netop  be- 
gyndt et  Havblik  paa  mit  Livs  Sejlads Jeg  var  nem- 
lig ~  jeg  véd  ikke  selv  —  forelsket  eller  i  Begreb  med  at 
forelske  mig  i  en  særdeles  elskelig  Pige,  som  —  havde  jeg 
nær  sagt  —  os  begge  uvitterlig  og  uforvarende,  havde  vundet 
og  daglig  mere  og  mere  vandt  mit  Hjerte.  Det  var  intet 
nyt  Bekjendtskab:  hun  havde  alt  temmelig  længe  været  en 
hyppig  Gjæst  i  et  Hus,  hvor  jeg  daglig  kom,  uden  at  jeg  af 
forskjellige,  tildels  tilfældige  Aarsager  havde  lagt  synderlig 
videre  Mærke  til  hende,  end  at  hun  var  kjøn,  hvilket,  især 
i  de  Dage,  ikke  var  saa  særdeles  meget  i  mine  -Øjne.  Da 
det  imidlertid  traf  sig,  at  hun  boede  omtrent  paa  min  Udvej, 
faldt  det  gemenlig  i  min  Lod,  naar  jeg  gik  hjem  om  Aftenen, 
at  give  hende  Følgeskab,  hvilket  dog  ikke  heller  i  mindste 
Maade  syntes  at  nærme  os.  Det  hændtes  endelig  engang,  at 
Samtalen  tilfældig  faldt  paa  en  Materie,  der  for  hende  ikke 
var  uden  Betydenhed,  og  hvorom  jeg  sagde  hende  min  Me- 
ning oprigtigere,  end  hun  maaske  var  vant  til  at  høre,  hvor- 
imod hun  igjen  optog  denne  min  Oprigtighed  med  en  god- 
modig Erkjendtlighed,  som  just  heller  ikke  synderlig  forekom 
i  min  Praxis.  Dette  blev  uden  Tvivl  det  første  Led  til,  at 
vi  bleve  hinanden  mindre  fremmede,  meddelte  hinanden  vore 
Tanker  om  de  Mennesker,  vi  levede  med  og  imellem,  om 
forskjellige  Begivenheder,  vi  begge  vare  Vidner  til  og  for  det 

meste  ansaa  med  samme  Øjne,  o.  s.  v.  Efterhaanden  var  hun 
nu  fra  hint  ene  Hus  af  blevet  kjendt  i  hele  vor  Omgangs- 
kreds, hvor  hun  snart  blev  den  almene  Yndling;  her  var 
Samtalen  hyppig  om  Dagens  Literatur,  især  hvad  der  var 
Fruentimmerlæsning;  det  blev  mig  snart  af  en,  snart  af  en 
anden,  jeg  havde  nær  sagt,  gjort  til  Pligt,  da  hun  havde 
Interesse  derfor,  at  forsyne  hende  dermed;  saaledes  fik  jeg 
Tid  efter  anden  Foden  ind  ad  hendes  Gadedør,  hvor  Skille- 
punktet hidtil  havde  været;  det  kom  nu,  jeg  véd  ikke  nøje 
hos  hvem  eller  med  hvem  paa  Tale,  at  hun  ikke  læste  Tysk, 
og  man  blev  naturligvis  strax  enig  om,  at  jeg  burde  lære 
hende  det,  hvilket  jeg  lod  mig  finde  ganske  tilbøjelig  til,  og 
kom  jeg  saaledes  alt  hyppigere  og  til  sidst  daghg  der.  Men, 
som  Baggesen  meget  rigtig  siger: 

«Saa  tidt  man  kommer  som  en  Ven  i  Huset, 
At  man  omsider  gaar  som  Elsker  ud  igjen«. 
Jeg  drømte  imidlertid  ikke  derom  selv,  inden  det,  tror  jeg, 
efter  adskillige  Data,  jeg  siden  har  gjenkaldt  mig,  var  nær 
ved  at  blive  den  offentlige  Hemmelighed,  indtil  en  klog  og 
huld  Veninde*),  hvis  særdeles  -Øjesten  hun  var,  en  Aften,  da 
vi  med  flere  havde  været  samlede  der  i  Huset,  med  Venne- 
haand  rørte  mine  -Øjenlaage  og  leende  sagde  mig,  hvad  jeg 
endnu  ikke  havde  drømt  om  at  sige  mig  selv. 

Da  jeg  nu  imidlertid  saaledes  havde  faaet  øjnene  op 
med  Hensyn  til  mig  selv  og  set,  hvad  jeg  ikke  vidste  eller 
ventede,  var  det  ma'^ske  kun  altfor  naturligt,  at  jeg  ved  nu 
ret  ivrig  at  se  mig  om  kom  til  at  øjne,  hvad  der  vel  ikke 
saa  lige  var,  og  som  det  ved  slige  Lejligheder  saa  gjerne 
gaar,  fik  med  det  samme  ørene  op  til  at  høre  efter,  hvad 
andre  saa  eller  troede  at  se,  og  fik  deri  mere  end  overflødig 
Stadfæstelse  for  mine  Syner.  Det  kom  mig  nemlig  paa  én 
Gang  fra  saa  højst  forskjellige  og  højst  modsatte  Sider  for 
Øre,  at  denne  vakre  Pige  i  det  mindste  ikke  var  uopmærk- 


*)  Madam  Rosing  (?). 

som  paa  mig,  og  denne  Hypothese  maatte  under  disse  Om- 
stændigheder være  mig  altfor  kjærkommen  til,  at  jeg  ikke 
trods  alt,  hvad  fra  Barndommen  af  var  mig  indpræget  og 
nylig  flittig  indskærpet  om  mit  ufordelagtige  Udvortes,  mine 
Aar,  der  ikke  var  for  en  ung  Pige*),  og  meget  deslige,  skulde 
begjærlig  gribe  den,  saa  meget  mere  som,  maaske  just  ifølge 
den  Forudsætning,  at  jeg  intet  andet  var  og  vilde  være  end 
en  redelig  og  paalidelig  Ven,  jeg  paa  samme  Tid  fandt  mig 
behandlet  med  en  tiltagende  Tillid  og  Fortrolighed,  hvori  jeg 
ustridig  er  at  undskylde,  om  jeg  smigrede  mig  med  at  finde 
mere,  fordi  jeg  ønskede  det. 

Det  var  den  i  Pollys  Minde  omtalte  « Vaam : 

«Da  jeg  den  første  Rose  bar. 

Dens  første  Gave,  hen  til  hende«, 
en  «Semperflorens»,  som  man  i  øvrigt  vil  finde  ihukommet  i 
Skuespillet  « Sommeren«  ....  Overalt  havde  hun,  hvorvel  in- 
gen Part  i,  at  dette  Stykke  blev  til,  dog  i  det  mindste  en 
betydelig  Andel  i,  at  det  saa  hastig  blev  færdigt  og  con 
amore.  Jeg  havde  nemlig  fra  mine  tidligste  Aar  et  Nag  til 
Forlovelser,  som  i  mit  Sprog  hed  et  Baand  uden  Knude,  der 
som  oftest  knyttede  til  Anger  og  gjensidig  Lunkenhed,  om 
ikke  Lede.  Fast  besluttet  ikke  at  sige,  mindre  affordre  hende 
et  Ord,  der  kunde  gjøre  mindste  Skaar  i  hendes  Frihed,  før 
jeg  kunde  byde  hende  min  Haand,  hvilket  under  mine  da- 
værende, frodig  fremblomstrende  Kaar  og  hele  min  Stilling 
ikke  kunde  synes  at  være  saa  langt  borte,  fristede  Lidenska- 
bens Jesuitismus  mig  til  at  lade  hende  paa  en  forblommet 
Maade  forstaa,  hvad  jeg  efter  mine  romantiske  Begreber 
troede  ikke  at  burde  sige.  Dette  gjorde  jeg  da  i  Scenen 
mellem  Arnekjær  og  Sophie,  hvor  man  vil  gjenfinde  hele  min 
daværende  Filosofi**),  som  overalt  Arnekjær  mellem  alle  mine 


*)  Han  var  dengang  35  Aar  gammel. 

*)  I  denne  Scene  begynder  han  med  at  kalde  hende  med  sit  bekjendte 
•  gode  Pige«.     Hun  svarer  da:     »Nu,   endelig  har  jeg  da  faaet  den 

Selvskildringer  er  den  mest  ikoniske,  da  jeg  her  forsætlig 
lagde  an  paa  at  gjenkjendes,  medens  jeg  —  af  en  ikke  ufor- 
klarlig Delikatesse  —  ligesaa  forsætlig  og  omhyggelig  gav 
Sophie  Træk,  som  aldeles  ikke  var  Pollys:  en  livlig  Naivitet, 
der   var  højst  forskjellig  fra  hendes  tilbageholdne,    beskedne 


Titel  igjen.  I  Dag  har  jeg  maatfet  tjene  mig  op  nedenfra.  Først 
hedde  jeg  Jfr.  Velsted,  saa  blev  jeg  da  en  Tid  lang  til  Sophie; 
nu  er  jeg  endelig  avanceret  til  gode  Pige,  og  jeg  haaber  nok  endnu 
at  blive  til  Icjære  Pige,  inden  vi  skilles  ad«.  Hun  fik  sit  Haab 
mere  end  opfyldt;  thi  strax  efter  hed  hun  *gode,  hjære  Pige!' 
Snart  efter  siger  han  til  hende:  »O  Sophie,  hvorfor  vil  De  4kke 
høre,  ikke  forstaa  mig?  At  se  Dem  lykkelig,  sagde  jeg,  var  mit 
Hjertes  første  Ønske ;  o,  men  nej !  Jeg  har  ét  endnu  inderligere, 
endnu  indstændigere:  at  gjøre  Dem  lykkelig!  Det,  det  er  Indbe- 
grebet af  alle  mine  Ønsker,  det  er  for  mig  Summen  af  al  tænkelig 

jordisk  Lyksalighed,  og  var  mig  denne  Lykke  bestemt 

O,  Sophie,  at  jeg  turde,  at  jeg  kunde  haabe  det!  Just  derfor  vilde 
jeg,  at  Deres  Valg  skulde  være  fuldkomment  frit,  at  intet  Baand 
maatte  hilde  Dem,  før  De  ved  Alteret  gav  mig  Deres  Haand!  Og, 
Sophie,  og  om  De  saa  kun  stod  ét  Skridt  fra  Alterets  Fod,  og  der 
kom  en  værdigere,  én,  med  hvem  De  kunde  blive  lykkeligere  — 
ved  Gud,  Sophie!  —  De  véd,  jeg  sværger  ikke  gjerne, —  ved  Gud! 
jeg  vilde  træde  til  Side  for  at  give  ham  Plads«.  —  Senere  hen 
siger  han:  »Sophie  er  fri,  huu  skal  være  fri,  indtil  det  højtidelige 
Øjeblik,  da  hun  for  Alteret  giver  mig  sin  Haand,  og  det  skal  hun 
aldrig,  hvis  hun  har  den  mindste  Formodning  om,  at  det  var  bedre, 
hun  ikke  gav  mig  den  eller  gav  den  til  en  anden«. 

Disse  Udtalelser  maa  trøste  Læseren  under  det  følgende.  Forholdet 
mellem  Arnekjær  og  Sophies  Moder  er  meget  varmt;  Arnekjær  siger: 
"O,  men  dersom  De  vidste,  hvilken  Moder  jeg  har  havt  i  hende« ; 
han  er  hendes  »hengivne  Søn«  og  kalder  hende  ofte:  »Gode  Mo- 
der« •  Dette  var,  som  bekjendt.  Madam  Rosings  Navn  i  Rahbeks 
Mund,  og  da  hun  jo  paa  en  Maade  stod  Maria  Smidth  i  Moders 
Sted,  er  det  vel  ikke  urimeligt  at  antage,  at  det  er  hende,  der  er 
skildret  i  Madam  Velsted;  thi  det  vides  ikke,  at  Rahbek  paa  nogen 
Maade  har  staaet  den  gamle  Madam  Smidth  saa  nær;  derimod 
havde  han  skrevet  »Sommeren«  paa  Madam  Rosings  Opfordring  og 
dediceret  hende  den,  saa  det  vilde  jo  være  meget  rimeligt,  om  han 
ogsaa  lod  hende  optræde  i  dette  Skuespil,  der  havde  en  saa  per- 
sonlig Baggrund. 

Jomfruelighed.  At  jeg,  som  den  Tid  var  i  de  gyldne  Drøm- 
mes Periode,  i  Følge  den  Atraa,  hun,  der  hyppig  gjorde  mig 
den  Glæde  at  tale  med  mig  om,  hvad  jeg  havde  under  Ar- 
bejde, viste  efter  at  høre  denne  Scene,  som  jeg  havde  nævnet 
for  hende,  forelæst,  efter  hendes  Omsorg,  da  jeg  bragte  hende 
den,  for  at  faa  en  Veninde  paa  Døren,  der  hindrede  mig  fra 
at  læse  den  fore,  og  efter  den  Interesse,  hun  ved  og  efter 
Læsningen  viste  derfor,  smigrede  mig,  at  hvad  der  var  sagt, 
ikke  var  faldet  paa  en  Klippe,  kan  jeg  ikke  negte  mig  at 
tilføje. 

Nu  kom  den  uforglemmelige  Forsommer: 
«Hvis  underlige  Vandringer 
Ved  Aftenrødens  Trylleskjær* 
ud  til  det  gjæstvenlige  Gladheim,  mit  sande  Paradis,  og  endnu 
fremfor  disse  en  endnu  synderligere ,    da  jeg    skulde   gelejde 
hende  ud  paa  Landet  til  en  Venindes  Fødselsfest*),  og  Vog- 
nen,   som    vi   ikke  vilde  staa  paa  i  Byen,    misforstod  os  og 
kjørte  fra  os,    saa   vi   maatte  gjøre  en  stor  Del  af  Vejen  til 
Fods,  indtil  vi  kunde  faa  en  anden  Befordring,  og  hvor  Arne- 
kjær bestandig  havde  Kraft  til  at  bevare  den  Tavshed,    han 
havde  gjort  sig  til  ubrødelig  Pligt«) . 

Dagen  efter  hin  Landtur  udbrød  Kjøbenhavns  Ildebrand 
1795.  Rahbek  var  i  stadig  Virksomhed  inde  i  Byen,  og  paa 
Brandens  anden  Dag  tidlig  om  Morgenen  kom  han  <«uden  at 
tænke  derpaa  eller  drømme  derom«  forbi  Pollys  Bolig  og 
blev  nu  til  sin  store  Forundring  raabt  an  af  dennes  Moder, 
der  frygtsomt  stod  i  Gadedøren  og  lyttede  til  de  ængstelige 
Kaab  fra  det  ikke  langt  bortliggende  Fruetaarn,  der  truede 
med  at  fuldende  den  ødelæggelse,  som  Nikolaj  Taarn  saa 
græsselig  havde  udbredt.  Rahbek  siger:  «Var  det  Polly  og 
hendes  Moder  som  enlige  Fruentimmer  kjært  i  Frygtens  og 
Farens  øjeblikke  at  se  en  Ven,  og  var  det  mig  usigelig  kjært 
at  kunne  her  være  til  nogen  Trøst  og  Tjeneste,  da  kom  det 


•)  Langes  laa  p&a.  Landet  i  Ordrup. 

mig  heller  ikke  lidet  tilpas,  efter  at  jeg  ikke  havde  nydt  nogen 
Vederkvægelse  fra  forrige  Middag  og  efter  adskillige  Timer  i 
Kad  at  have  været  i  uafladelig  anspændt  Virksomhed,  at  faa 
nogen  Forfriskning  og  især  at  kunne  ombytte  min  snævre 
Kjole  med  en  Nankins  Frakke,  sam  jeg  fra  vor  nylige  Land- 
rejse havde  endnu  liggende  der,  og  som  til  al  denne  Færdsel 
kom  mig  vel  tilpas«.  Skjont  denne  Skildring  just  ikke  bærer 
Præg  af  glødende  romantisk  Forelskelse,  er  det  dog  rimeligt, 
at  den  fælleds  Fare  og  Rahbeks  Trøst  har  knyttet  de  to  nær- 
mere sammen  og  styrket  deres  Følelser,  Pollys  for  Rahbek 
som  Ven,  Rahbeks  for  Polly  som  Elskerinde. 

Tiderne  trak  imidlertid  hen,  uden  at  der  kom  nogen 
nærmere  Erklæring  fra  Rahbeks  Side.  Efteraaret  1795  var 
kommet,  da  han  pludselig  blev  allarmeret.  Fra  en  Ven  fik 
han  « formeligt  Kald  og  Varsel«,  at  « Polly  skulde  have,  hvad 
man  kalder  et  Tilbud,  en  Frier,  som  det  jo  var  rimeligt,  hun 
vilde  og  maatte  sige  Ja,  siden  hun  dog  umulig  hunde  blive 
klog  paa  ham  eller  tro,  at  det  var  hans  Alvor n.  Rahbek  for- 
tæller herom  saaledes:  «Det  gjordes  mig  saa  begribelig,  at 
jeg  maatte  og  skulde  tale,  at  jeg,  alle  Amekjær-Ideer  og 
Forsætter  til  Trods,  besluttede  mig  dertil,  saa  meget  mere, 
som  der  nu  pludselig  fra  alle,  og  det  til  dels  de  mest  mod- 
satte Sider,  kom  mig  saa  mange  Vink  og  Træk  og  Bekræf- 
telser paa  ovennævnte  for  -Øre,  at  jeg  vel  maatte  tro  det, 
enten  jeg  vilde  eller  ikke.  Jeg  gik  da  efter  min  Forelæsning 
om  Eftermiddagen  *)  derop.  Det  var  mod  al  Sædvane  maaske 
den  tungeste  Gang,  jeg  har  havt  at  gaa  i  mine  Dage.  Nu 
var  jeg  der  da  og  skulde  tale;  men  endda  var  det  lige  nær, 
Ordene  vilde  ikke  frem,  saa  meget  mindre  som  hulde  Polly, 
der  vel  mindst  drømte  om,  hvad  der  saaledes  tyngede  mig, 
mildelig  og  venlig  søgte  at  trøste  og  opmuntre  mig  angaa- 
ende,  hvad  hun  troede  at  ligge  mig  paa  Hjerte.  De  havde 
den  Aften  Minna  af  Barnhelm;   jeg   havde    sagt,   jeg   vilde 

derhen,  og  hun  vidste,  det  var  et  Stykke,  jeg  —  om  det  saa 
blot  var  for  Madam  Rosings  mageløse  Minna  —  ikke  lettehg 
forsømte;  Klokken  blev  nu  mod  sex;  jeg  skulde  gaa,  blev  vel 
endog  venlig  mindet  derom,  og  endnu  var  det  tunge  Skridt 
ikke  sket.  Tilfældig  laa  Iflands  Myndlinge,  jeg  tror  paa  Tysk, 
paa  Bordet.  Jeg  greb  den,  kastede  anden  Akts  sidste  Scene 
op,  hvor  Philip  Brook  har  en  lignende  Erklæring  at  gjøre, 
rakte  hende  den  uden  at  være  i  Stand  til  at  sige  et  Ord, 
men  i  ét  Sindsoprør,  der  ikke  var  at  miskjende.  Hun  tog 
Bogen,  læste,  ilte  ud  af  Værelset,  lod  sig  undskylde,  at  hun 
ikke  kom  tilbage,  og  jeg  gik  hen  —  at  se  Minna  af  Barn- 
helm  og  derfra  om  Aftenen  efter  Sædvane  til  Rosings;  at  jeg 
imidlertid  var  noget  af  Stederne  med  stort  mere  end  Lege- 
met, vil  jeg  ikke  paastaa.  Næste  Morgen  gik  jeg  til  en  kjær 
fælleds  Veninde*),  hvem  jeg  fandt  ikke  blot  fuldkomment 
underrettet,  men  endog  —  som  man  i  Diplomatiken  kalder 
det  —  instrueret^  da  Polly  strax  efter  min  Bortgang  var  ilet 
til  hende  for  at  berette  det  forefaldne;  og  beroligede  hun 
mig  nu  vel  i  Henseende  til  det  formente  Tilbud,  som  jeg 
heller  ikke  siden  herte  noget  videre  om;  men  i  Henseende 
til  mig,  da  er  der  vistnok  næppe  nogensinde  sagt  mig  saa 
meget  venligt  og  forbindtligt  og  hæderligt,  som  naturligvis 
paa  de  Læber,  det  havde  at  gaa  over,  intet  tabte  af  sit  Værd 
for  mig;  imidlertid  havde  jeg  fuld  Føje  at  sige  med  Kron- 
stern  i  « Skuespillerselskabet » :  »Er  der  nogen,  der  ikke  véd, 
hvad  det  er,  jeg  har  faaet,  saa  vil  jeg  sige  ham:  ^Det  hed- 
der en  Kurv».  Samme  Aften,  som  det  saaledes  var  blevet 
Rahbek  tydeligt,  at  alt  Haab  her  var  forbi,  lukkede  han  sin 
Faders  ^jne  i  Døden. 

Forholdet  mellem  Rahbek  og  Maria  Smidth  var  imidlertid 
ikke  afbrudt;  han  siger:  « Tvært  imod  var  efter  den  omtalte 
Kurv  vore  Forhold  blevne  synlig  venskabeligere,  jeg  kunde 
næsten  sige  broderligere  og  søsterligere ,    end  de  nogensinde 

vare  det,  enten  fordi  hun  virkelig,  som  hun  <ia  lod  mig  sige, 
satte  Pris  paa  mig  som  trofast  og  prøvet  Ven,  eller  fordi 
hun  under  den  Række  af  Stød,  der  saa  godt  som  Slag  i  Slag 
traf  mig,  medlidende  følte  det  Pligt  at  formilde  det,  hun 
havde  fundet  sig  i  den  Nødvendighed  at  give;  nok,  jeg  kom 
hyppigere  og  paa  hjemligere  Fod  hos  hende  end  nogen  Tid, 
saaes  idelig  om  hende  og  med  hende,  og  det  var  saa  aldeles 
endog  blandt  mine  nærmeste  den  almindelige  Mening,  at 
hun  blev  min,  at  endog  en  af  mine  Søstre  udtrykkelig  og  af 
fuldt  Hjerte  lykønskede  mig  dertil,  og  at  jeg  havde  været  i 
den  Ubehagelighed  at  sige  Falsen,  der  havde  bedet  mig  til 
sig  paa  Bagsværd  ....  og  vilde,  at  jeg  skulde  medbringe 
hende  som  min  Tilkommende,  at  hun  ikke  blot  ikke  var  det, 
men  blev  det  aldrig.  Vores  indbyrdes  Forhold  endog  efter 
den  Tid  ses  imidlertid  bedst  af  følgende  Liner,  som  jeg  foran 
i  Prams  Stærkodder  skrev  til  hende: 

«Det  nu  omtrent  tør  være  2  Aar  siden, 

At  jeg  hos  Dem  blev  Bibliothekar; 

Jeg  avancerede  med  Tiden, 

Lektør,  Sproglærer,  Ven  og  Eaad  jeg  var. 

De  svandt,  de  svandt  de  lykkelige  Dage, 

Jeg  misted  Hædersposterne  igjen; 

Kun  én  mig  intet  kan  og  skal  og  maa  betage: 

At  være  Deres  redeligste  Ven.» 

September   1796. 

Snart  efter  at  dette  Vers  var  skrevet,  var  Polly  forlovet. 
Kahbek  blev  overvældet  af  Budskabet,  men  tog  det  tilsyneladende 
roligt.  Det  var  hans  Ven  Sveistrup,  der  bragte  ham  det  med 
de  Ord:  « Véd  Du  Nyt?  Jfr.  Smidth  er  bleven  forlovet!«  Eahbek 
siger:  "Vistnok  havde  jeg  ikke  hørt,  ja,  havde  endog  ikke  sagt 
mig  selv  det  allermindste  derom;  imidlertid  gives  der  Ting, 
som,  naar  man  faar  dem  at  høre,  man  strax  vedgaar  at  vide, 
uden  at  gjøre  sig  Eede  for,  hvorfor.  Med  en  Ligegyldighed, 
som  i  slige  -Øjeblikke  sjelden  forsager  mig,  svarede  jeg  altsaa: 
«Det   véd  jeg«.     «0g   med   hvem   da?»,    hvorpaa  jeg  efter 

samme  indre  Stemme  strax  nævnte  den  rette  Mand.  »Nu, 
saa  Du  vidste  det!«  sagde  Sveistrup,  ganske  forundret,  at 
hans  splinterny  Vittighed  alt  var  mig  bekjendt«.  Hermed 
var  Rahbek  nødsaget  til  at  opgive  sit  Mundheld  i  dette  For- 
hold: «Saa  længe  der  er  Liv,  er  der  Haab!«  Samme  Aften, 
som  han  havde  faaet  Maria  Smidths  Forlovelse  at  vide,  fik 
han  sit  første  Brev  fra  Kamma  Heger,  og  snart  vare  de  for- 
lovede. Da  han  havde  været  gift  med  hende  i  30  Aar,  ud- 
talte han  sig  saaledes  om  den  ulykkelige  Kjærlighed  til  Polly: 
«Jeg  skrev  en  Gang  om  hende: 

«0,  Dig  jeg  komme  skal  ihu, 
Saa  længe  jeg  mig  selv  hukommer«, 
skrev  det,  medens  disse  Følelser  med  alt  det  friske  Tabs 
Smertelighed  brændte  i  mit  Inderste,  og  vel  maatte  jeg  da 
tænke  og  tale  saa;  men  at  jeg  nu  efter  henved  32  henrundne 
Aar,  hvoraf  30  lykkelige,  hvis  Lykke  udsprang  af  et  andet 
Væld,  erindrer  dem,  erindrer  dem  med  ømhed,  med  Tak- 
nemlighed, med  Ærbødighed,  gjør,  mener  jeg,  dem,  maaske 
mig,  men  ustridig  den,  de  vare  helligede,  stor  Ære». 

Hans  Kjærlighed  fandt  ogsaa  sit  Udtryk  i  Vers.  I  hans: 
»Samlede  Digte«  1802  findes  et  Digt:  «Den  fortvivlede  El- 
sker«, der  er  skrevet  1796;  det  lyder  —  noget  forkortet  — 
saaledes : 


«Nej,    bort  med  Sange,    bort 

med  Dans, 
Bort  med  Lyæi  Vedbendkrans, 
Og  bort,   langt  bort  med  alle 

Glæder! 
Og   langt,    langt   ogsaa   bort 

med  Dig, 
Du,  som  er  fro  og  lykkelig. 
Hvi  martre  Den,  som  trøstløs 

græder? 

Historisk  Aicl'iv.     1875.     L 


For  vel  jeg  kommer  kun  ihu 
Den  Tid,  da  jeg  var  glad  som 

Du, 
Den  skjønne  Tid,    som   er  ej 

mere. 
Da  glad  jeg  drømte  Polly  min. 
O,  hvad  mod  denne  Fryd  kan 

Din, 
Og   hvad    kan   nogens   Glæde 

være? 

Da  var  mit  hele  Liv  en  Dans 
I  Fryds  og  Elskovs  Blomster- 
krans. 
Mig  Polly  gjennem  Livet  farte; 
I  hvad  jeg  hørte,  hvad  jeg  saa, 
I  hvad  min  Tanke  kun  faldt  paa, 
Jeg  Polly  tænkte,  saa  og  hørte. 

Om  hende  Nattergalen  sang, 
Om  hende  Skovens  Kore  klang, 
Om  hende  risled  Væld  og  Bække ; 
Hver  Trætop  sused'  hendes  Pris, 
Zefyr  og  Storm,  hver  paa  sin 

Vis, 
Sang  hendes  Skjønhed,  hendes 

Tække. 

Skjønt  var  mig  da  det  hele  Aar; 
Thi  Sommer,  Vinter,  Høst  og 

Vaar 
Om  min  og  Pollys  Yndest  strede. 
Mig  var  hver  Aarstid  lige  kjær; 
Thi  ivrig  kappedes  enhver 
At  bringe  mig  og  Polly  Glæde. 

O  Vaar!  Hvor  lykkelig  jeg  var, 
Naar  jeg  Din  første  Rose  bar. 
Din  første  Gave  til  min  Pige. 
Hvor  fro  hun  tog  den  af  sin  Ven, 
Saa  nu  paa  mig  og  nu  paa  den. 
Og  Læben  kunde  intet  sige. 

Da,  skjønne  Sommer,  da  kom 

Du! 
O!  Dig  jeg  komme  skal  ihu, 
Saa  længe  jeg  mig  selv  hu- 
kommer; 


De  underlige  Vandringer 
Ved  Aftenrødens  Trylleskjær, 
O,  det  var  mine  Dages  Sommer! 

Og  naar  med  Høstens  Gaver  rig 
Jeg  ilte,  Polly,  glad  til  Dig 
Og   saa   Dig   dem  med   Fryd 

modtage! 
Og   saa   hver    mindste   Frugt 

Dig  kjær 
Og  saa,  min  Haand  gav  Frug- 
ten Værd, 
Hvor  signed'  jeg  da  Høsténs 
Dage! 

Og  naar  da  glade  Vinter  kom 
Og  samled  os  fortrolig  om 
Den  lille  Ovn  i  trange  Stue, 
O,  dér  var  Elskovs  Helligdom; 
Thi  dér  var  Dydens  Helligdom 
Ved  Vestas  tændtes  Amors  Lue. 

Den  Tid,  den  gyldne  Tid  svandt 

hen. 
Og  Mindet  har  jeg  kun  igjen 
Mig  daglig  Saaret  at  oprive; 
Dog  lad  det  bløde,  smerte  mig 
O,  lad  det,  lad  det  ædre  sig, 
Helbredet  skal  det  aldrig  blive. 

Thi  bort  med  Sange,  bort  med 

Dans! 
Bort  med  Lyæi  Blomsterkrans; 
I  glade!  Bort  med  Eders  Glæde! 
Min  Glæde  tabtes  med  min  Mø; 
Thi  —  til  Gud  under  mig  at  dø, 
Ak!  under,  under  mig  at  græde ». 

Det  var  en  ulykkelig  Kjærlighedshistorie!  Det  var  det 
forrige  Aarhundrede,  der  havde  friet  til  dette  og  faaet  Nej! 
Det  var  Kahbek,  der  havde  bejlet  til  Komantiken  og  faaet 
sig  en  Kurv! 

IV. 

Jeg  kommer  nu  til  at  omtale  en  tredje  af  dem,  der  vare 
forelskede  i  Maria  Smidth:  Henrik  Steffens.  Som  23-aarig 
Mand  saa  han  hende  spille  Dyveke  og  var  —  som  tid- 
ligere omtalt  —  meget  betagen  af  hende.  Han  blev  hensat 
i  en  Stemning,  der  varede  nogen  Tid  og  kastede  ham  ind  i 
en  fantastisk,  drømmende  Ensomhed;  men  allerede  tidligere 
havde  hun  erobret  hans  Hjerte  og  vakt  hans  Lidenskab.  Vi 
ville  lade  ham  selv  fortælle  os  det: 

«Jeg  erfarede,  at  en  ung  Pige,  hidtil  fuldkommen  ube- 
kjendt,  vilde  optræde  som  Emilie  i  Lessings  »Emilie  Galotti«. 
Næppe  kan  en  ung,  smuk  Skuespillerinde  første  Gang  vise 
sig  mere  gunstig,  end  naar  hun  træder  ind  som  Emilie,  ængr 
stelig  og  forskrækket.  Den  naturlige  Angst  forener  sig  med 
den.  Stykket  fordrer.  Da  vi  stode  fulde  af  Forventning,  da 
Stykkets  Heltinde  styrtede  forskrækket  ind  paa  Scenen,  da 
den  sitrende  Stemme  lod  sig  høre,  da  hun  frygtsom  saa  sig 
tilbage,  fordi  hun  endnu  troede,  at  Prinsen  forfulgte  hende, 
troede  jeg  for  første  Gang  at  se  en  Fremstilling  med  al 
Sandhedens  og  Virkelighedens  Magt.  Jeg  formaaede  hele 
Stykket  igjennem  ikke  at  skille  Personen  fra  Skuespillerinden; 
hun,  der  gjorde  et  saa  dybt  Indtryk  paa  mig,  syntes  at  op- 
leve alt  det  frygtelige,  og  da  Faderen  stødte  hende  Dolken  i 
Brystet,  var  jeg  i  Fare  for  at  vække  mine  Naboers  Opmærk- 
somhed. Bestandig  har  en  Fremstilling  af  rørende  Optrin, 
selv  naar  jeg  maa  dadle  Digteren  og  ingenlunde  er  tilfreds 
med  Skuespillerne,  en  stor  Magt  over  mig,  ja,  den  kan  un- 
dertiden røre  mig  til  Taarer;  men  den  Kystelse  var  dybere; 
det   var   ganske   afgjort   min  første  Kjærlighed.  —  Jeg  saa 

14* 


212  Maria  Heger. 

hende  anden  Gang  som  Kathinka  i  « Pigen  fra  Marienborg«. 
Dette  Stykke,  der  dog  egentlig  er  af  en  ringere  Slags,  fører 
os  paa  en  ret  unaturlig  Maade  en  Underofficers  Datter  lige 
over  for  en  Kejser  som  et  Monster  paa  Skjønhed,  Dyd,  Klog- 
skab, Heroisme^  ja  Visdom  og  paa  en  vis  Maade  ogsaa  Lær- 
dom. Jeg  vilde  have  let  ad  dette  moralske,  doktrinære  Præ- 
parat i  en  ung  Piges  Skikkelse;  men  nu  syntes  alt  mig 
naturligt.  Kun  da  hun  til  Slutningen,  overflydende  af  Lær- 
dom, citerede  en  af  Karthagernes  Love  og  kun  med  Møje 
kunde  udtale  det  fremmede  Ord,  maatte  jeg  rigtignok  le; 
men  selv  den  kvindelige  Ubehændighed  forøgede  hendes  Elsk- 
værdighed. 

Den  unge  Skuespillerinde  var  Dagens  Afgud;  gamle  og 
unge,  fornemme  og  rige,  ja.  Kvinder  saa  vel  som  Mænd  vare 
henrevne  af  Beundring.  Saa  længe  jeg  kjendte  det  danske 
Theater,  fremtraadte  ingen  Debutan tinde  med  et  lignende 
Held.  Den  virkelig  udmærkede  Kunstnerindes  fastgrundede 
Bifald  forøgede  min  lidenskabelige  og  flammende  Beundring. 
Hendes  Billede  trængte  sig  ind  i  mit  Indre,  det  forfulgte 
mig  allevegne,  og  omendskjønt  jeg  levede  i  en  ikke  ubety- 
delig Kreds,  omendskjønt  denne  tog  levende  Del  i  alle  Skue- 
pladsens Begivenheder,  var  jeg  dog  ikke  traadt  i  nogen  per- 
sonlig Berørelse  med  Skuespillerinden.  Jeg  led  vel  ingen 
Mangel;  men  mine  Forhold  vare  dog  indskrænkede.  Hvor- 
ledes turde  jeg  haabe  at  træde  en  Pige  nær,  som  jeg  maatte 
tro  omringet  af  den  rigeste,  fornemste,  ved  Stand  saa  vel 
som  ved  Skjønhed  udmærkede  Ungdom?  Jeg  var  rigtignok 
saa  overtydet  om  hendes  Sinds  Eenhed,  at  denne  Kreds  af 
Tilbedere  paa  ingen  Maade  foruroligede  mig.  Saa  længe  jeg 
blev  i  Kjøbenhavn,  ikke  meget  mindre  end  et  Aar  efter  hen- 
des Optræden,  vedligeholdt  denne  stille  Tilbøjelighed  sig  i 
samme  Styrke.  Jeg  er  i  al  denne  Tid  aldrig  traadt  hende 
personlig  nær.  Min  Bolig  var  ikke  langt  fra  hendes;  jeg  var 
lykkelig,  naar  jeg  saa  hende;  jeg  gik,  som  det  forstaar  sig 
af  sig  selv,  ofte  forbi  hendes  Vinduer,  og  jeg  tør  vel  paastaa, 

at  denne  Lidenskab  i  den  ideale  Renhed,  hvori  den  beher- 
skede niig,  har  været  mig  meget  gavnlig.  Til  sidst  havde 
jeg  fuldkommen  opgivet  Haabet  om  at  gjøre  hendes  person- 
lige Bekjendtskab;  enhver  urolig  Længsel  var  forsvunden; 
men  Haabet  om  at  se  hende  langtfra,  at  vide  hende  i  Nær- 
heden gjorde  mig  lykkelig,  og  da  jeg  forlod  Kjebenhavn, 
følte  jeg  ved  Skilsmissen  en  Smerte,  der  overraskede  mig«. 

Det  var  en  ideel  Kjærlighedshistorie.  Det  var  Filosofien, 
der  ganske  i  Hemmelighed  vilde  erobre  den  nordiske  Roman- 
tik og  bringe  den  ind  under  sin  Fane;  men  denne  beholdt 
sin  Karakter  og  Selvstændighed  og  vilde  ikke  give  Afkald 
paa  sin  Vilje. 


V. 

Nu  komme  vi  til  den  fjerde  af  Maria  Smidths  Tilbedere, 
ham,  der  blev  hendes  Mand:  Stephan  Heger.  Efter  i  et  Par 
Aar  at  have  været  Huslærer  paa  Landet  kom  han  til  Kjø- 
benhavn,  og  hans  levende  Interesse  for  Theatret  fængslede 
højlig  hans  Opmærksomhed  til  den  unge,  beundrede  Skuespil- 
lerinde, hvem  han  desuden  lærte  at  kjende  i  Rosings  Hus, 
hvor  han  var  en  stadig  Gjæst.  Han  blev  hurtig  stærkt  for- 
elsket i  hende,  og  da  han  allerede  tidligere  i  Borups  Selskab 
havde  udfoldet  Skuespillertalent,  bestemte  han  sig  til  at  gaa 
til  Theatret  for  at  faa  samme  Virksomhed,  som  hun  havde, 
og  derigjennem  sikre  sig  at  kunne  være  i  hendes  stadige 
Nærhed.  Han  debuterede  den  14de  April  1796  som  Figaro 
i  »Figaros  Bryllup«,  og  skjønt  han  efterfulgte  en  saa  dygtig 
Fremstiller  som  Schwartz,  gjorde  han  dog  megen  Lykke; 
snart  efter  blev  han  forlovet  med  Maria  Smidth,  og  den  4de 
Februar  1797  fejrede  de  deres  Bryllup.  Deres  Forlovelse  maa 
ikke  have  været  bekjendt  inden  Brylluppet;  thi  Hegers  gode 
Ven  Jens  Kragh  Høst  fortæller,  at  han  (Heger)  kom  til  ham 
samme  Morgen,  som  Brylluppet  skulde  være,  med  Begjæring 
fra  sin  Kjæreste  om  at  være  hendes  Forlover.     Høst  spurgte 

om  herides  Navn  og  erfarede  det  med  Glæde.  Rasmus  Nyerup 
var  Hegers  Forlover;  Stiftsprovst  Bast  forrettede  Vielsen. 
Aftenselskabet  bestod  af  Brudeparret,  Brudens  Moder  og  til- 
kommende Svigerfader  samt  Forloverne. 

Det  var  en  Kjærlighedshistorie  raed  fuld  Sympathi  fra 
begge  Sider.  Det  var  Romantikens  Elsker  og  Elskerinde, 
der  formæledes;  det  var  Oehlenschlægers  Heltepar,  der  holdt 
Bryllup.  Men  hører  det  Romantikens  Elskerpar  til  at  blive 
viet  af  Stiftprovst  Bast?  Var  Romantikens  Digter  Oehlen- 
schlæger  ikke  helst  Tragedieskriver?  Mon  Axel  og  Valborg, 
eller  Hagbarth  og  Signe  havde  været  Emner  til  romantisk 
Digtning,  naar  de  havde  holdt  Bryllup  og  faaet  10  Bom?. 


Stephan  Heger  var  den  Gang  27  Aar  gammel  og  hans 
Brud  23.  Han  var  en  lovende,  aandrig,  ung  Mand,  med 
stort  Lune  og  satirisk  Vittighed.  Som  Kunstner  havde  han 
megen  Smag  og  Dannelse;  han  havde  i  sin  forste  Ungdom 
gaaet  paa  Kunstakademiet  og  var  derfra  Dusbroder  med  Thor- 
waldsen  og  Landskabsmaleren  Joh.  Chr.  Dahl.  Hans  Fader 
negtede  ham  imidlertid  at  blive  Maler;  men  al  sin  Tid  interes- 
serede han  sig  dog  særlig  for  denne  Kunst.  Nu  drev  hans 
Kunstnernatur  ham  tilTheatret.  Overskou  beskriver  ham  her 
saaledes:  «Han  viste  strax  en  brændende  Beejærlighed  efter 
at  komme  paa  Scenen  og  forsøge  sig  endog  i  de  allervanske- 
jigste  Opgaver.  Da  han  med  sit  aandige  Fortrin  og  en  sær- 
deles behagelig  sonor  Talestemme  forenede  en  ved  den  smukke, 
skarpe  og  ædle  Ansigtsprofil,  det  udtryksfulde  Blik,  den  vel- 
proportionerede Overkrop,  Middelhøjde  og  raske,  fine  Bevæ- 
gelser af  Naturen  interessant  Personlighed,  viste  det  sig  strax, 
af  han  kunde  blive   en    meget   talentfuld  Fremsttller  af  alle 

Roller,  der  passede  for  hans  Alder  og  Udseende I  Figaro  . . . 

fandt  Publikum  hans  Udførelse  særdeles  tilfredsstillende,    og 
af  den  Sikkerhed  og  det  Lune,   hvormed  han  gav,  hvad  han 

med  Finhed  og  Smag  havde  tænkt,  gjorde  man  sig  store  For- 
haabninger  om  hans  kunstneriske  Fremtid.  Men  han  vilde 
fornemmelig  give  Karakterer,  som  laa  udenfor  hans  Person- 
lighed, da  han  deri  fandt  Skuespilkunstens  egentlige  og  den 
ægte  Kunstners  ene  værdige  Opgave.  Ved  den  Særhed  ikke 
paa  nogen  Maade  at  ville  anvende  andre  Midler  end  dem, 
der  vare  ham  aldeles  naturlige,  gjorde  han  det  umulig  for 
sit  Talent  at  gjore  Fyldest  i  dette*).  Det  var  kun  med  stor 
Møje,  at  man  fik  ham  til  nogenlunde  at  bedre  sin  spinkle 
Underkrop  med  et  ringe  Vatpaalæg;  at  bevæge  ham  til  at 
dæmpe  den  oprindelige  Ansigtsklarhed  ved  Farve,  til  at  for- 
dybe Trækkene  ved  lette  Streger  eller  til  at  give  Mælet  Ka- 
rakterens og  Alderdommens  Præg  ved  Forandring,  dette  var 
en  Umulighed;  det  højeste,  han  troede  at  kunne  tillade  sig 
af  Maskering,  var  i  gamle  Roller  at  bruge  et  graat  Haar, 
der  ofte  tog  sig  underlig  ud  til  det  kraftige  Ansigt,  og  at 
tale  langsomt  med  en  noget  dybere  eller  svagere  Stemme. 
Hvor  megen  indre  Sandhed  han  end  lagde  i  en  Del  af  sine 
Roller,  som  ikke  faldt  ind  i  hans  Personlighed,  var  der  alligevel 
flere  af  dem,  som  savnede  den  ydre  Sandhed  og  ikke  med  al 
hans  Flid  gjorde  den  herlige  Virkning,  han  næsten  altid  op- 
naaede,  hvor  hans  Ydre  og  Talestemme  gave  hans  Talent  fuld 
Understøttelse.  Ogsaa  tiltog  han  sig  ikke  sjeldent  den  Skue- 
spilleren ingenlunde  tilkommende  Ret  at  afgjøre,  om  den  ham 
tildelte  Rolle  var  værdig  til  en  god  Udførelse  eller  ej,  og  at 
behandle  den  skjødesløst,  dersom  han  faldt  paa  at  holde  den 
for  slet». 

Man  vil  af  denne  Skildring  se,  hvorledes  Særheden  alle- 
rede spirede« hos  Stephan  Heger  i  hans  unge  Dage,  og  den 
tog  til  med  Aarene.  Det  var  ingen  let  Sag  at  være  hans 
Hustru,  selv  om  man  var  højt  elsket  af  ham;  Hvad  der  dog 
lettede  dette  Forhold  meget,  var  hans  overordentlige  Sand- 
hedskjærlighed,   der  altid  lod  ham  være  sig  selv  og  jo  endog 


*)  Han  stolede  paa  sit  medfødte    »utrolige  mimiske  Talent« 

var  saa  borneret,  at  den  ikke  vilde  tillade  ham  paa  Scenen 
at  gaa  udenfor  sin  egen  Person.  I  Hjemmet,  i  personlige 
Forhold  er  slig  Sandhed  uvurderlig*).  Heger  viste  sig  ofte 
mindre  elskværdig,  end  han  egentlig  mente  det.  Hans  Ven- 
ner og  alle  de,  der  kjendte  ham  nøjere,  vidste  derimod  at 
sætte  Pris  paa  ham.  Blandt  disse  var  Pram.  De  vare  ofte 
oppe  at  disputere,  og  Pram  kunde  da  i  Vrede  tage  sin  Hat 
og  gaa  uden  at  sige  Farvel;  men  strax  efter  kom  han  igjen 
og  faldt  Heger  om  Halsen,  Hans  Hustru  kunde  sige  til  ham, 
hvad  hun  som  Marie  havde  sagt  til  Correggio: 
«Hvad  jeg  havde  kjær. 

Var  just  Din  Aand,  den  virksom  skjonne  Sjæl; 

At  just  Din  Kunst  mig  gjorde  lykkelig. 

Fordi  den  hørte  til  min  Kjærlighed«. 
I  det,    der  var  Kaldet  for  ham   og  hende,    vare  de  i   deres 
Ægteskabs   Begyndelse   fuldt   sympathetisk   stemte   og   delte 
navnlig   Begejstring    for  og   Berømmelse   i   Oehlenschlægers 
Tragedier. 


•)  Jeg  kan  som  Exempel  paa  Hegers  Ærlighed  fortælle  følgende;  en 
bekjendt  Mand,  som  satte  Pris  paa  at  komme  åér  i  Huset,  bad 
Heger  forgjæves  om  at  indbyde  ham.  Til  sidst  sagde  han,  at  han 
vilde  komme  dér  en  Aften.  Heger  svarede  da:  «Det  skal  Du  ikke; 
min  Kone  kan  ikke  lide  Dig,  og  Du  vil  ikke  befinde  Dig  vel«.  — 
For  ham  existerede  der  kun  onde  og  gode  Mennesker,  ingen  Mellem- 
ting. Han,  der  selv  var  den  personificerede  Redelighed  og  Oprig- 
tighed, sagde:  ^Naar  en  snyder  eller  lyver,  saa  er  han  ond,  saa 
vil  jeg  ikke  have  noget  med  ham  at  gjøre,  og  saa  vil  jeg  vise  ham 
det".  —  Han  hadede  al  Afi'ektation  og  alt  Skaberi.  En  Dag  kom 
han  spaserende  paa  Langebro,  og  dér  stod  da  en  Mand,  som  i  den 
yderste  Extravagance  raabte  og  gav  sig.  Heger  spurgte,  hvad  der 
var  i  Vejen.  «Jo,  han  var  saa  ulykkelig,  han  vilde  drukne  sig». 
Heger  udbrød  da:  "Aa,  det  var  dog  mageløst  heldigt,  jeg  skulde 
træffe  Dem;  jeg  har  netop  saa  uhyre  ønsket  at  se  et  Menneske 
drukne  sig.  Hør,  De  maa  tjene  mig  i  at  gjøre  det  nu,  jeg  har 
kun  10  Minuter,  og  naar  De  vil  gjøre  det,  kan  De  ligesaa  godt  et 
Par  Minuter  før  som  et  Par  Minuter  senere«.  Manden  blev  sluk- 
øret og  vilde  ikke.  Heger  sagde:  »Skal  vi  da  gaa  i  Vandet  sam- 
men?«    Og  saa  fulgtes  de  ad  ned  paa  Ryssensten. 

Havde  Heger  ikke  netop  været  saa  forelsket  i  Maria 
Smidth,  var  han  aabenbart  aldrig  gaaet  til  Theatret;  thi  han 
var  strax  kjed  af  at  spille  Komedie*),  og  det  var  først  ved 
sin  Hustrus  Side,  han  levede  op  igjen  i  Fremstillingen  af 
Oehlenschlægers  Figurer.  I  1817  tog  han  sin  Afsked  fra 
Theatret  og  levede  da  mest  for  literær  Virksomhed  og  prak- 
tiske Sysler.  At  han  forlod  Scenen,  vilde  efter  Overskous 
Udsagn  have  været  et  meget  føleligt  Tab,  « dersom  han  i  Thea- 
trets  Interesse  havde  anvendt  sit  Talent  med  samme  Vedhol- 
denhed, som  han,  medens  han  var  begejstret  for  Skuespil- 
kunsten, havde  vist  i  at  udvikle  og  forædle  det.  Men  nu, 
da  han  havde  vundet  fortjent  og  betydelig  Anseelse  hos  Pu- 
blikum og  besad  et  glimrende  Repertoire,  var  han  af  Egoisme 
og  Særhed  bleven  Theatret  saa  fjendsk,  at  han  følte  sig  util- 
freds med  alt,  hvad  der  vedkom  det,  var  gnaven  og  opfarende 
i  Omgang  med  sine  Kunstfæller  og  kom  saa  vidt  i  den  Di- 
straktion, som  han  altid  havde  havt  smaa  Anstød  af,  at  han 
uagtet  den  overordentlige  Flid,  hvormed  han  memorerede  sine 
Roller,  flere  Gange  under  Forestillingerne  glemte  Repliker, 
som  han,  hvor  lange  Pauser  det  end  foraarsagede,  ikke  vilde 
gjenoptage,  gik  ud  paa  urette  Steder,  ja  endog  til  stor  For- 
virring for  sine  medspillende  sprang  med  en  Replik  ind  i 
en  anden  Akt  end  den,  der  spilledes.  At  Frydendahl  var 
bleven  Instruktør,  bragte  hans  Harme  over  Theatertilstandene 
til  det  yderste ;  thi  baade  anslog  han  med  Uret  Frydendahls  Geni 
og  Dannelse  meget  ringe,  og  tillige  var  det  hans  Overbevis- 
ning, at  Instruktørembedet  burde  være  givet  ham  eller  Foer- 
som,  som  begge  lige  lidet  egnede  sig  for  det.  Ved  den  Bidsk- 
hed og  det  vrantne  Lune,  hvormed  han  i  denne  Saison 
gjorde  sig  baade  Direktører  og  Kammerater  ubehagelig,    var 


*)  Hans  Lede  for  Scenen  ses  blandt  andet  af  en  Ytring  om  Ryge;  da 
denne  havde  aflagt  en  Prøve  for  Direktionen  og  forbavset  alle  ved 
sin  Kraft  og  Begejstring,  sagde  Heger:  »Er  han  saa  gal  at  ville 
ind  paa  Brædderne,  saa  vil  Publikum  nok  være  saa  klogt  at  byde 
ham  et  jublende  Velkommen*. 

den   talentfulde  Mand  selv  Skyld  i,    at   ingen    tog  sig  hans 
Bortgang  nær«. 

Hegers  Forhold  ved  Theatret  maa  ofte  have  stillet  hans 
Hustru  i  vanskelige  Situationer;  men  hendes  fine,  hensyns- 
fulde Natur  bragte  hende  smukt  igjennem  dem.  Hun  var 
meget  afholdt  og  agtet  af  alle,  ikke  mindst  ved  Theatret. 
Megen  social  Dannelse  havde  hun  vel  ikke  havt,  da  hun  kom 
dertil;  men  ligesom  Madam  Rosing  arbejde  hun  ihærdig  paa 
at  erhverve  sig  Kundskaber  og  blev  ogsaa  ved  sin  intelligente 
og  udviklede  Omgangskreds  sat  i  Stand  til  at  tilegne  sig  det 
fornødne  i  saa  Henseende.  Hun  dannede  saaledes  en  skæ- 
rende Modsætning  til  de  fleste  af  sine  kvindelige  medspil- 
lende; thi  de  stode  lavt.  Ikke  at  tale  om,  at  de  vare  til- 
fredse med  at  bringe  det  saa  vidt,  at  de  kunde  stave  sig 
igjennem  en  skrevet  Rolle,  vare  de  ogsaa  dadelværdige  ved 
deres  umoralske  Standpunkt,  som  formelig  havde  gjort  de 
fleste  af  dem  berygtede.  Det  følger  af  sig  selv,  at  Maria 
Smidths  Navn  i  saa  Henseende  var  rent  som  nyfalden  Sne. 
Der  var  derfor  givet  hende  anselige  Gratialer  med  udtrykke- 
lig Betydning  til  Personalet  og  Udbredelse  til  Publikum  om, 
at  disse  Gratialer  vare  at  anse  som  Præmier,  der  vare  til- 
kjendte  hende  «for  Dyd  og  ulasteligt  Levnet«.  Denne  De- 
monstration hævede  hende  hajt  i  Publikums  Omdømme  og 
var  medvirkende  Aarsag  til,  at  hun  blev  indbuden  til  meget 
ansete  Familier.  Af  Scenens  betydeligere  Personer  den  Gang 
vare  hun  og  Madam  Rosing  dem,  det  mest  skyldtes,  at  der 
bragtes  en  bedre  Aand  og  Tone  ind  blandt  Personalet;  naar 
de  vare  tilstede,  indgav  deres  blotte  Maade  at  være  paa  en 
bestemt  Følelse  af,  at  grov,  utugtig  Spøg  var  umulig.  Efter- 
haanden  forsvandt  ogsaa  mere  og  mere  den  Gradsforskjel, 
som  fandt  Sted  mellem  de  Skuespillere,  der  vare  Studenter, 
og  de  ustuderede.  Stephan  Heger  havde  i  dette  Forhold  vist 
Inhumanitet  og  Bornerthed.  Ved  kold  Tilbageholdenhed  og 
studse  Svar  lod  han  tilligemed  Foersom  de  ustuderede  mærke, 
at   disse   vare   for  ringe  til  kammeratlig  Omgang  med  dem. 

Grunden  til  denne  hans  Opførsel  laa  ogsaa  meget  i  hans 
medfødte  Tendens  til  stærk  Sym-  eller  Antipathi  imod  Men- 
neskene; Skjønhed  drog  ham  ligesaa  uvilkaarlig,  som  Grimhed 
frastødte  ham.  Heger  var  ofte  streng  i  sin  Bedømmelse  af 
sine  medspillende;  da  Knudsen  saaledes,  for  at  nævne  etEx- 
empel,  spillede  Stærkodder,  gjorde  han  sig  lystig  over  hans 
»prosaiske  Bulderbasse«  og  kaldte  hans  Fremstilling  «et  yn- 
keligt Niirnbergerbillede  efter  en  Salvator  Rosa»;  ved  disse 
sine  Ytringer  gjorde  Heger  Oehlenschlæger  saa  hidsig,  at  han 
udbrød:  <«Sig,  hvad  Du  vil!  Den  brave  Knudsens  Geni  har 
dog  faaet  den  ægte,  danske  Egebul  ud  af  min  Stærkodder; 
det  er  sandt,  den  mangler  sin  prægtige  Krone;  men  er  der 
én  iblandt  Eder  alle,  der  en  Gang  kunde  give,  hvad  han 
giver?«  Hegers  Hustru  har  aabenbart  følt  sig  meget  ilde 
berert,  naar  hendes  Mand  saaledes  var  arrogant  og  ubehage- 
lig over  for  deres  fælleds  Kammerater;  men  disse  lode  aldrig 
deres  Harme  over  Manden  blive  hende  følelig;  hun  stod  sig 
—  som  sagt  —  godt  med  alle.  Jeg  véd  kun  at  nævne  ét 
Tilfælde,  hvor  hun  har  havt  noget  Udstaaende  med  en  af  sine 
Kolleger,  og  da  var  hun  ganske  vist  uden  al  Skyld.  Det 
var  den  Gang,  da  Ryge  i  Aaret  1817  havde  faaet  Theatrets 
indre  Administration  under  sig  og  ved  Vilkaarlighed,  Støjen 
og  Skjænden  foraarsagede  idelig  Splid  og  Klage.  Han  holdt 
meget  af  at  pynte  sig  selv,  men  negtede  sine  medspillende 
alle  Fordringer  paa  bedre  Dragter.  Det  gik  saa  vidt,  at  han 
i  Hidsighed  slog  en  anden  Skuespiller,  der  forlangte  noget 
forandret  paa  sin  Dragt,  og  i  den  Anledning  maatte  Fore- 
stillingen om  Aftenen  gaa  ind,  da  vedkommende  erklærede 
sig  for  svag  til  at  spille.  Historien  kom  ud  blandt  Publikum, 
og  næste  Gang  den  mishandlede  Skuespiller  traadte  op,  blev 
ban  modtaget  med  stærkt  Bifald,  hvorimod  man  hyssede  ad 
Ryge,  som  havde  faaet  baade  Publikum  og  alle  sine  Kam- 
merater imod  sig.  Kort  Tid  herefter  var  det,  at  «den  stille, 
højst  fredsommelige  Madam  Heger,  der  aldrig  gjorde  store 
Fordringer »,  havde  bedet  ham  om  Istandsættelse  af  en  Dragt, 

hvori  hun  skulde  spille  om  Aftenen,  og  havde  anmodet  ham 
om  at  se  den  i  hendes  Paaklædningsværelse.  Her  kom  han 
ved  hendes  Besværing  over  dens  slette  Tilstand  saaledes  i 
Harme,  at  han  pludselig,  ude  af  sig  selv,  trak  den  halvt 
aabne  Dør  i,  holdt  hende  den  knyttede  Haand  for  Ansigtet  og 
raabte:  «Jeg  kjender  nok  de  Chikanerier,  som  her  gaa  for  sig; 
men  jeg  skal  —  saa  bandte  han  —  vise,  at  jeg  er  Mand  for 
at  sætte  en  Pind  for  dem!»  Ved  hendes  Skrig  om  Hjælp 
aabnede  han  Dåren  og  gik.  Flere  af  Personalet,  som  i  Dø- 
ren havde  hørt  hele  Scenen  og  vare  glade  over,  at  den  for- 
nærmede var  en  Dame,  der  stod  ualmindelig  højt  i  Publikums 
Agtelse  og  Yndest,  ilede  til,  tilbede  sig  at  være  Vidner  og 
raadede  hende  strax  at  melde  sig  syg.  Hun,  som  ikke 
vilde  gjøre  Opsigt,  spillede  om  Aftenen  i  Dragten,  der  da 
var  forandret  efter  hendes  ønske,  men  indgav  Klage  til 
Direktionen.  Kyge  havde  strax  anmeldt  det  forefaldne  til 
Theaterchefen  Holstein  og  meget  beklaget,  at  Madam  Hegers 
urimelige  Forlangende  havde  ophidset  ham  til  en  Fremfærd, 
som  han  angrede  dybt  at  have  vist  imod  en  Dame,  for  hvis 
personlige  og  kunstneriske  Værd  han  havde  saa  stor  Højag- 
telse. Med  denne  mundtlige  Erklæring  henvendte  Holstein 
sig  til  Madam  Heger  og  bad,  at  hun,  baade  for  at  skaane 
en  saa  udmærket  Kunstner  for  en  Ærgrelse  til  de  mange, 
han  havde,  og  for  at  fri  Direktionen  fra  den  Ubehagelighed 
at  maatte  undersøge  en  Sag,  hvori  der  dog  maaske  var  Fejl 
paa  begge  Sider,  vilde  lade  Klagen  falde.  Madam  Heger 
svarede,  at  hun  ikke  kunde  indse,  at  hun  som  Dame  skulde 
kunne  begaa  en  Fejl,  der  kunde  forlede  til  en  Opførsel  som 
Dr.  Ryges,  men  da  Hr.  Kammerherren  antog  det,  maatte  hun 
netop  staa  fast  ved  sin  Fordring  paa  Undersøgelse.  Efter 
denne  Afvisning  lod  Rahbek  sig  formaa  til  et  Forsøg  paa  at 
bringe  Direktionen  ud  af  Kniben,  og  han  opnaaede,  at  Madam 
Heger  af  Venskab  for  ham  «som  hendes  Svoger  og  gamle 
Velynder«  tog  sin  Klage  tilbage,  imod  at  Ryge  lovede  her- 
efter kun  at  forhandle  med  hende  ved  Mellemmand. 


Maria  Heger.  221 

VI. 

Madam  Heger  var  bekjendt  for  at  være  en  ypperlig 
Husmoder.  Provst  Schmidt  siger,  at  hun  var  lige  saa  agt- 
værdig ved  sin  Huslighed  og  moralske  Karakter  som  ved  sit 
Kunstnertalent.  Hendes  Hus  gav  hende  nok  at  gjore;  thi  lidt 
efter  lidt  voxede  10  Bern  op  om  hende.  Naar  dertil  kom, 
at  hun,  foruden  at  passe  sin  Theatergjerning,  ogsaa  især  i 
sine  tidligste  Ægteskabsaar  deltog  temmelig  meget  i  Sel- 
skabslivet, er  det  let  forstaaeligt,  at  hendes  Tid  maatte  være 
meget  optagen.  Inden  sit  Bryllup  havde  hendes  rene,  ynde- 
fulde Elskværdighed  og  smukke  Talent  ført  hende  ind  i  in- 
teressante Kredse.  Ved  at  blive  Stephan  Hegers  Brud  kom 
hun  for  det  første  ind  i  hans  store  og  meget  ansete  Familie 
og  dernæst  i  Forbindelse  med  alle  hans  Venner  og  Bekjendte, 
som  hørte  til  Landets  bedste  Personer.  Stephan  Heger  var 
jo,  som  bekjendt,  en  Broder  til  Carl  Heger,  Kamma  Rahbek 
og  Christiane  Oehlenschlæger,  og  saaledes  havde  hun  nu  begge 
sine  tidligere  Tilbedere  til  Svogre.  Hun  kom  ikke  overor- 
dentlig meget  i  Oehlenschlægers  Hus,  vistnok  noget,  fordi 
hendes  Mand  var  vred  over  den  Arrogance,  Oehlenschlæger 
tidt  viste  over  for  ham;  men  derimod  saas  hun  stadig  paa 
Bakkehuset,  hvor  ogsaa  hendes  Bern  altid  bade  om  at  komme, 
naar  de  fik  Lov  at  vælge,  hvor  de  helst  vilde  hen  *).   Kamma 


*)  De  holdt  særdeles  meget  af  Tante  Kamma.  Naar  de  kom  derud, 
stode  de  lidt  udenfor  Døren  i  Entreen  og  mærkede  da  strax  den 
for  Bakkehuset  ejendommelige,  tiltalende  Æblelugt.  De  sagde  til 
sig  selv:  »Bare  nu  Tante  Kamma  er  rask  og  i  godt  Humør«.  Saa 
kom  de  ind,  og  vare  de  velkomne,  gik  hun  strax  hen  til  Døren  og 
trak  paa  sig  en  Slags  Frakke  af  Bombasin  med  Slag  over,  hvad 
hun  altid  gjorde,  naar  hun  skulde  ud  i  det  kolde  Kjøkken;  saa 
forsvandt  hun  og  kom  lidt  efter  itid  med  en  stor  Bakke  fuld  af  alle 
Slags  Syltetøjer,  hvortil  hun  altid  brugte  mange  Penge  og  lavede 
det  selv  udmærket.  Strax  efter  satte  hun  Åline  Heger  op  paa  et 
Bord  og  vilde  have,  hun  skulde  efterligne  Rahbek  og  gjnre  lidt 
Nar  ad  ham,    og  saa    lo    hun  af  ganske  Hjerte.     Hun  havde,  som 

Kahbek  var  fuldkommen  inde  i,  hvad  der  tidligere  var  fore- 
gaaet  mellem  hendes  Mand  og  hendes  nuværende  Svigerindej 
han  havde  i  sine  Forlovelsesdage  «ikke  lagt  Dølgsmaal  paa, 
hvad  han  havde  at  overvinde  og  forvinde«,  og  »medenAaben- 
hjertighed,  som  maaske  hos  enhver  anden  vilde  blevet  hans 
Forkastelsesdom,  vedgik  han  hele  sit  daværende  Forhold«  og 
lod  hende  «uden  Tilbageholdenhed  se  sin  hele  inderlige  Del- 
tagelse i  Pollys  Ve  og  Vel»,  denne  Deltagelse,  som  « intet 
kunde  eller  skulde  forandre«. 

I  Filosofen  Niels  Treschows  Hus  kom  Hegers  ofte  og 
gjorde  her  Bekjendtskab  med  interessante  Mennesker  saasom 
Brodrene  -Ørsted,  Weyse,  Grundtvig,  Baggesen  o.  s.  v.  Seljr 
vare  Hegers  ikke  saaledes  stillede,  at  de  f.  Ex.  gjorde  Selska- 
ber, men  der  kom  ofte  Gjæster  i  deres  Hus.  Det  vil  inter- 
essere at  høre  om  et  Besøg,  de  havde  i  1807,  altsaa  da  de 
havde  været  Ægtefolk  i  10  Aar.  Deres  Gjæst  havde  i  13 
Aar  været  borte  fra  Danmark  og  var  her  nu  kun  i  nogle 
Dage;  han  havde  inden  sin  Afrejse  været  en  Ven  af  Heger, 
og  Madam  Heger  havde  heller  ikke  været  uden  Betydning  i 
hans  Liv;  det  var  nemWg  ffmrik  Stefens.  Han  havde  megen 
Trang  til  at  se  Maria  Smidths  Hjem,  men  formaaede  ikke 
med  Rolighed  at  erindre  sine  tidligere  Forhold  og  gik  derfor 
ikke  til  sin  fordums  Ven;  men  denne  opsøgte  saa  ham  og 
var  fornærmet  over  den  tilsyneladende  Tilsidesættelse  af  et 
tidligere  Venskab.  Steffens  lovede  da  at  tilbringe  en  Aften 
i  hans  Familie.  Nu  traadte  han  første  Gang  Gjenstanden  for 
sin  første  Kjærlighed  personlig  nærmere.  Hun  var  nu  Mo- 
der til  flere  Børn,  der  omringede  hende;  han  selv  var  Ægte- 
mand og  Fader.      « Ungdommens  friske  Vaar  var  forsvunden, 


bekjendt,  sine  Øgenavne  til  alle  sine  kjaere.  Stephan  Heger  kaldte 
huu  Persius,  hans  Kone  Persia,  hans  Børn  Persiller,  og  da  hun 
efter  Bombardementet  i  1807  boede  dér  i  Huset,  ansaa  hun  sig  selv 
for  at  være  i  Persepolis. 

men  endnu  var  hun  meget  elskværdig,  saa  stille,  beskeden, 
ja  undselig,  saa  moderlig  yndig  midt  imellem  sine  Børn.  En 
Taare  traadte  i  hans  Øje,  den  var  helliget  hans  Ungdomslivs 
sødeste  Erindring,  en  Erindring,  som  han,  ren  som  det  hele 
Forhold  havde  været,  gjerne  kaldte  tilbage«.  Han  kunde  ikke 
modstaa  den  Glæde;  han  maatte  sidde  ved  Siden  af  J\l anden, 
sige  Moderen,  der  var  omringet  af  sine  Børn,  hvad  han  den 
Gang  havde  felt  for  hende,  og  hvorledes  hun  i  lang  Tid 
havde  ledsaget  ham  som  en  advarende  og  beskyttende  Engel, 
han  troede,  at  denne  Tilbøjelighed  var  hans  egen  stille  Hem- 
melighed; thi  om  endog  nogle  Venner  havde  mærket  den  og 
ved  Lejlighed  drillet  ham  med  den,  troede  han  dog  med  Vis- 
hed, at  de  ikke  havde  anet,  hvor  dyb  hans  Lidenskab  havde 
været.  Af  Gjenstanden  for  sin  Kjærlighed  troede  han  aldrig 
at  være  bleven  bemærket.  Heger  og  hans  Hustru  herte  med 
Opmærksomhed  paa  ham.  Fuldkommen  naturlig  og,  som  det 
syntes,  uvilkaarlig,  sagde  hun,  efter  at  han  havde  endt 
sin  Fortælling,  der  dog  næsten  klang  som  en  forsinket  Kjær- 
lighedserklæring:  «Jeg  erindrer,  at  De  kun  boede  nogle  faa 
Huse  fra  mig».  —  wMinGud«,  raabte  han,  »De  vidste  altsaa, 
hvor  jeg  boede?  De  havde  lagt  Mærke  til  mig?  Hvor  ganske 
anderledes  vilde  alt  have  vendt  sig,  hvis  jeg  havde  havt  blot 
en  Anelse  om  min  Lykke,  som  jeg  den  Gang  ikke  vovede  at 
drømme  om!»  En  hurtig  Rødme  foer  over  hendes  yndige 
Ansigt,  og  ham  forekom  det,  som  om  al  Ungdommens  Ynde 
og  de  forsvundne  Dages  stille  Lykke  vendte  tilbage.  Dog 
viste  hun  sig  snart  igjen  med  den  stille,  moderlige  Kolighed, 
der  klædte  hende  saa  godt,  og  hun  sagde  i  let  Spøg:  «Tror 
De,  at  unge  Piger  ikke  opdage  deres  Tilbedere?  I  denne 
Henseende  ere  de  alle  skarpsynede«.  —  Steffens  slutter  denne 
Meddelelse  saaledes:  »Det  var  et  af  de  betænkeligste  Momen- 
ter i  mit  ofte  urolige,  brogede  Liv;  men  denne  skjønne  Hæn- 
delse fremtraadte  paa  en  saa  mild,  beroligende  Maade;  det 
urolige  nærværende  sluttede  sig  saa  umiddelbart  til  Fortidens 

skjnrnneste  Momenter,  at  jeg  forlod  Huset,   inderlig  forsonet 
med  mig  selv  og  med  Verden*). 

Den  « stille,  moderlige  Rolighed«,  som  omtales  i  Slut- 
ningen af  Steifens's  ovenfor  nævnte  Episode  med  Maria  Heger, 
var  hende  meget  egen.  Jeg  har  hørt  sige,  at  hun  var  »umaa- 
delig  rolig  i  alle  Forhold«,  ligesom  der  i  det  hele  var  en 
fuldendt  Harmoni  over  hendes  Person.  Kom  disse  Egenska- 
ber hende  tilgode  paa  Scenen,  vare  de  ikke  mindre  uskatter- 
lige  under  hendes  daglige  Færden  i  Hjemmet  med  den  store 
Børnekreds.  Hun  var  en  udmærket  Moder.  Der  gives  unge 
Piger,  som  netop  i  al  deres  reneste  Jomfruelighed  have  noget 
over  sig,  der  tyder  paa,  at  de  blive  udmærkede  Hustruer  .og 
yndefulde,  indtagende  Mødre.  Saaledes  havde  Maria  Smidth 
været,  og  hvad  hendes  Person  i  saa  Henseende  havde  lovet, 
holdt  den  skjønt  og  fuldt**).  Der  var  noget  fortræffeligt  ved 
at  se  denne  Kone,  der  som  Kunstnerinde  havde  en  stor  ideel 
Virkekreds  udenfor  sit  Hus,  dog  saa  pligtopfyldende  og  sam- 
vittighedsfuldt røgte  sit  Hverv  indenfor  Hjemmets  Enemærker. 
Til  daglig  Brug  var  hun  ualmindelig  kraftig  og  stærk,  dertil 
saa  from,    taalmodig  og  god,    at  hun  maatte  vinde  alle  sine 


*)  Den  yndige  Holdning,  som  man  gjennem  denne  Skildring  faar  Ind- 
tryk af,  klædte  Maria  Heger  bedaarende.  En  Aften,  da  Poul  Møl- 
ler forlod  en  Dame  for  at  besøge  Hegers,  sagde  han:  »Naar  jeg 
nu  kommer  hen  til  Madam  Heger,  saa  kysser  jeg  hende  paa  Haan- 
den,  skjønt  man  slet  ikke  bruger  det  mere;  men  jeg  gjør  det  for 
at  have  den  Fornøjelse  at  se,  hvor  nydelig  hun  tager  imod  det«. 
')  For  sin  Kunsts  Skyld  glemte  hun  ikke  at  være  et  godt  Menneske; 
hun  vidste  og  forstod  tvært  imod,  at  det  fuldt  vel  og  allersmukkest 
lader  sig  forene  at  være  en  stor  Kunstner  og  en  personlig  ypperlig 
Karakter.  Med  sit  hele  Livs  Exempel  viste  hun,  at  hun  fuldt  an- 
erkjendte  Sandheden  af  Oehlenschlægers  Ord  i   »Correggio«: 

•  Saa  er  og  bliver  mig  dog  Hjertets  Godhed 

(Der  ogsaa  ytrer  sig  i  ægte  Kunst) 

Det  helligste  for  Kunsten  som  for  Livet; 

Og  hvor  jeg  ser  den,  aabenbarer  sig 

Samvittighedens  Engel  mig  og  viser 

Mig  Vejen  til  mit  Ejem  med  Liliestænglen«. 


Maria  Heger.  225 

nærmestes  Hjerter.  Forholdene  i  Hjemmet  vare  temmelig 
fattige;  men  glad  gav  hun  sit  Arbejde  for  at  holde  alt  oppe, 
og  hendes  Mand  stod  lige  med  hende  i  Sparsommelighed  og 
Arbejdsomhed*). 

Maria  Heger  havde  forstaaet  at  opdrage  sine  Børn  saa- 
ledes,  at  de  fandt  det  ganske  naturligt,  naar  de  vare  to 
om  én  Kaabe,  og  altsaa  altid  kun  gik  ud  én  ad  Gangen,  og 
sendte  hun  dem  en  enkelt  Gang  til  en  lille  Fest  med  Dans, 
skammede  hverken  hun  eller  de  sig  ved,  at  de  gave  Mode  i 
Tvisteskjoler.  Selv  smykkede  hun  sig  heller  ikke  med  for 
megen  Pragt,  og  det  var  næsten  utroligt,  hvor  lidet  forfæn- 
gelig hun  var.  Søndag  Formiddag,  naar  hun  var  fri  for 
Theatret,  stod  hun  selv  og  strøg  sine  Børns  Tøj,  og  selv 
syede  hun,  hvad  de  skulde  gaa  med.  Om  Morgenen  redte 
hun  selv  sine  Børns  Senge,  og  naar  hun  om  Aftenen  kom 
hjem  fra  Theatret,  hvor  hun  havde  været  den  fejrede  Kunst- 
nerinde, redte  hun  atter  Leje  for  Børnene.  Naar  hun  var 
hjemme,  var  det  ikke  let  at  mærke,  at  hun  havde  noget  an- 
det at  passe  end  sit  Hjem.  Først  sent  og  med  stor  Ro  pak- 
kede hun  sme  Sager  sammen  til  Theatret,  saa  kom  « Karos- 
sen»,  og  hun  kjørte  bort.  Da  brød  «Republiken»  ud  blandt 
Børnene;  thi  en  livlig,  begavet  Børneflok  var  det,  og  den 
kunde  nok  tumle  sig  lystig,  naar  ikke  netop  Moderens  Per- 
son holdt  Bevægelserne  i  Tømme.  Faderen  tog  sig  vel  ogsaa 
af  dem,  men  dels  havde  han  sit  ejendommelige  Arbejdsværelse 
oppe  paa  Kvisten,  dels  laa  det  heller  ikke  for  ham  at  opdrage 
til  daglig  Brug.  Han  spaserede  meget  med  dem  og  søgte 
paa  mange  Maader  at  vække  deres  Sans  for  det  skjønne,  han 
gik  med  dem  paa  Billedgalleriet,  og  overalt  i  Naturen  gjorde 
han  opmærksom  paa  det  vækkende,  det  velgjørende.  I  sin 
literære  Virksomhed  viste  han  Kjærlighed  til  Børn  ved  at 
udgive  mange  Bøger,  der  netop  vare  bestemte  for  disse.   Hans 


*)  Allerede  i  1805  havde  de  bragt  det  saa  vidt,    at    de   kunde  kjøbe 
deres  eget  Sted,  Nr.  27  (gi.  Numer  208)  ved  Vestervold. 
FUstorisk  Årchtv.    1875.    U  15 

egne  Børn  vare  alle  fra  ganske  ung  Alder  selvstændige  og 
ejendommelige;  de  vare  hejst  primitive  og  opdragne  i 
den  allerstørste  Naivitet,  som  var  Hjemmet  og  navnlig  Mo- 
deren saa  egen.  Næsten  gjennemgaaende  havde  de  arvet  det 
hegerske  Talent  til  at  tale  efter  Folk.  Deres  Fader  havde  i 
høj  Grad  været  i  Besiddelse  deraf.  Ligesom  sin  Søsterdatter, 
Charlotte  Oehlenschlæger,  kunde  han  efterligne  alle  muHge 
Stemmer,  saa  man  troede,  de  alle  løde  i  Samtale  i  Stuen. 
Steffens  fortæller  herom:  « Stephan  Heger  slukkede  om  Af- 
tenen Lyset,  vi  sade  i  Mørket,  og  nu  hørte  vi  Stemmer  af 
pn  indtrædende,  velbekjendt  Universitetslærer  fordre  en  Flaske 
Vin,  en  anden  fulgte  efter,  derpaa  en  tredie,  en  fjerde,  ja 
lidt  efter  lidt  syv  eller  otte  Personer.  De  vare  alle  os  vel- 
kjendte,  respektable  Mænd,  og  enhvers  Sprog  blev  efterlignet 
paa  den  mest  skuffende  Maade;  de  begyndte  først  en  lang- 
som, noget  kjedsommelig  Samtale  mellem  hverandre,  men 
denne  blev  bestandig  varmere,  Tale  og  Svar  afvexlede  hur- 
tigere, de  kom  i  en  Strid,  der  bestandig  blev  heftigere,  ende- 
lig tabte  de  al  Holdning,  udskjældte  hverandre  gjensidig, 
ingen  lod  den  anden  komme  til  Orde,  de  skrege  til  hver- 
andre, faldt  hverandre  i  Haarene,  det  var  fuldkomment,  som 
om  flere  rasende  Mennesker  vare  i  Stuen,  og  dog  adskilte  vi 
tydelig,  selv  i  den  største  Forvirring,  de  Mænds  Stemmer, 
som  vi  ellers  kun  vare  vante  til  at  høre  i  deres  rolige,  vær- 
dige Holdning«.  Dette  morsomme  Talent  havde  navnlig  Hans 
Christian  Heger  arvet  efter  sin  Fader,  han  benyttede  det  med 
stor  Fantasi  og  morede  mange  dermed.  I  Hegers  Hus  op- 
holdt sig  Madam  Hegers  Moders  Mand;  hun  havde  nemlig 
giftet  sig  igjen  paa  sine  senere  Aar.  Denne  gamle  Mand 
var  blind  og  følte  sig  ensom,  da  han  var  en  Natur,  som 
trængte  til  mange  Mennesker  om  sig,  og  som  levede  meget 
i  romantiske  Forestillinger.  Hans  Chr.  Heger  forestillede  da, 
at  der  hver  Dag  var  stort  Selskab  hos  den  gamle,  de  samme, 
ofte  eventyrlige  Personer  kom  hver  Dag  igjen  og  debat- 
terede allehaande,  mærkelige  Materier  eller   fortalte   de  for- 

skjelligste  besynderlige  Hændelser.  Den  gamle  levede  sig 
ganske  ind  i  denne  Forestillingskreds  og  kunde  aldeles  ikke 
undvære  alle  disse  interessante  Menneskers  Omgang;  de  vare 
for  ham  fuldstændig  levende  Individer  med  Kjed  og  Blod. 
Poul  Maller,  der  ofte  var  Husets  Gjæst,  deltog  i  disse  Fan- 
tasilege og  havde  3  Personer,  som  han  agerede;  men  han 
gjorde  det  noget  klodset,  uden  den  rette  spillende  Elasticitet, 
men  naturligvis  yderlig  elskværdigt.  Det  var  imidlertid  ikke 
blot  den  ene  Son  af  Huset,  der  ejede  og  benyttede  dette 
Talent;  ofte  kunde  man  hos  Hegers  paa  en  meget  morsom 
og  bedaarende  Maade  mærke,  at  man  befandt  sig  hos  et 
begavet  Skuespillerpar  og  deres  Børn,  som  slægtede  Foræl- 
drene paa. 

Det  vilde  have  været  mærkeligt,  om  ingen  af  disse  Børn 
havde  felt  Kald  til  at  betræde  Scenen.  Det  skete  med  flere 
af  dem,  saaledes  med  den  ovennævnte  Hans  Christian,  der 
til  sine  3  Debutroller  valgte  saa  forskjellige  Opgaver  som  at 
fremstille  Trop  i  »Rescensenten  og  Dyret«,  Hamlet  og  Giulio 
Eomano  i  « Correggio •> ;  han  gjorde  ikke  videre  stor  Lykke  og 
trak  sig  snart  tilbage.  Den  eneste  af  Maria  Hegers  Børn, 
som  kom  til  at  spille  en  virkelig  Rolle  i  Theatrets  Historie, 
var  Elise  Margrethe,  der  senere  ægtede  Vilhelm  Holst.  Som 
knap  sextenaarig  Pige  debuterede  hun  den  16de  December 
1827  i  den  samme  Rolle,  hvori  hendes  Moder  i  sin  Tid  havde 
vundet  sin  første  Berømmelse,  nemlig  som  Emilie  i  »Emilie 
Galotti«.  Hendes  Moder  havde  den  Glæde  at  spille  med 
hende  som  Moderen  i  Stykket.  Selv  havde  hun  havt  sin 
Livsopgave  ved  Theatret  og  følt  sig  lykkelig  ved  sin  Virk- 
somhed dér,  og  hun  var  saa  meget  Kunstnerinde  med  Liv 
og  Sjæl,  at  hun  kun  glædede  sig  over  Datterens  Bestemmelse; 
hun  ønskede  intet  højere,  end  at  alle  hendes  Børn  skuldo 
komme  til  Theatret,  og  naar  hun  selv  i  sine  ældre  Dago 
talede  om  sin  Kunst,  blev  hun  saa  begejstret,  at  Ingemann 
sagde  om  hende,  at  hun  var  som  en  sextenaarig  Pige.  Folk 
sagde  til  hende:    »Hvor  vilde  De  dog  lade  Deres  Datter  gaa 

til  Theatret?  Dér  er  hun  jo  udsat  for  saa  meget».  Hun 
svarede:  «Den  Dyd,  der  skal  have  en  Vogter  i  Hælene,  for- 
tjener ikke  at  bevogtes«.  Den  skjønne,  kvindelige  Debutant- 
inde  gjorde  strax  Lykke  og  havde  i  mange  Henseender  arvet 
sin  Moders  Egenskaber,  hvorfor  hun  ogsaa  kom  til  at  gjore 
megen  Virkning  i  Oehlenschlægers  Tragedier  og  allerede  ved 
den  anden  Debut  som  Signe  i  Hagbarth  og  Signe  blev  næv- 
net som  een  uforlignelig  skjøn,  nordisk  Elskerinde«.  Bag- 
gesen havde  i  sin  Tid  talt  om  hendes  Moders  »hellige  Jom- 
fruelighed« ;  nu  gik  Datteren  i  Folks  Omtale  under  Navn  af 
«den  hellige  Jomfru«.  Det  var  smukt  og  glædeligt  for  Pu- 
blikum at  gjenfinde  i  denne  Datter  mange  af  de  skjønne 
Egenskaber,  som  det  havde  beundret  og  elsket  hos  Maria 
Smidth;  men  det  var  ikke  mindre  trøsteligt  og  glædeligt  for 
Moderen  selv  at  se,  at  det  samme  Folk,  som  havde  tiljublet 
hende  Bifald,  nu  hjertelig  hilste  hendes  Barn  for  de  samme 
Egenskaber,  det  havde  prist  hende  for.  Derfor  kunde  ogsaa 
Oehlenschlæger  ved  hendes  Aftenunderholdning,  den  1ste  Ja- 
nuar 1830,  kort  før  hun  traadte  tilbage  fra  Scenen,  lade 
hende  sige: 

«En  Urt  forgaar,  en  anden  spirer  atter. 

O,  hvilket  Held  var  skjønt  som  mit. 

Hvis  i  Maria  Hegers  Datter 

I  atter  saa  Maria  Smidth«. 


Madam  Heger  var  nu  Bedstemoder.  Allerede  i  1822 
havde  hun  i  sin  Families  Kreds  stille  fejret  sit  Sølvbryllup, 
og  da  var  hendes  ældste  Datter  Gjæst  i  Hjemmet  med  sin 
Mand,  den  bekjeudte  Historiker  V^erlauff,  som  da  var  Pro- 
fessor; den  næstældste  var  forlovet  med  Student  Plum,  der 
nu  er  Præst  i  Spjellerup.  Børnene  vare  alle  ude  over 
Børneaarene,  og  Hjemmet  opløstes  mere  og  mere;  selv  følte 
hun  sig  mindre  stærk  og  spillede  nu  ikke  længer  nogen  Rolle 

af  Betydenhed  ved  Theatret.  Den  13de  Januar  1832  spillede 
hun  i  Fru  Gyllembourgs  «Magt  og  List«  og  var  Vidne  til 
dets  Udpibning ;  da  hun  kom  hjem  fra  Forestillingen,  mistede 
hun  pludselig  sit  Mæle  og  blev  angrebet  af  et  apoplektisk 
Anfald,  som  hun  aldrig  forvandt,  men  som  i  11  Åar  gjorde 
hende  Livet  udelukkende  til  Byrde.  Hendes  Sygdom  skam- 
skændede hende  ikke ;  men  den  berøvede  hende  for  bestandig 
Mælet  og  gjorde  hende  Gangen  saa  besværlig,  at  hun  kun 
kunde  støtte  sig  frem.  Hun  nød  en  kjærlig  Pleje  af  en  be- 
gavet, elskværdig  Datter,  kunde  ogsaa  tilbringe  sine  Somre 
paa  Landet,  men  længtes  dog  blot  efter  Forløsning  fra  dette 
Liv.  I  Sommeren  1842  boede  hun  ude  i  Taarbæk.  Det  var 
midt  i  Skjærsommertiden,  den  6te  Juni;  Fuglene  sang  om 
Huset,  Roserne  blomstrede  og  duftede,  Solen  skinnede  og 
varmede;  da  lukkede  hun  sit  trætte  Øje  i  og  sov  hen  i  Fred. 
Maria  Smidth  kom  til  at  hedde  Maria  Heger;  men  i  sin 
Individualitet  vedblev  hun  altid  at  være  den  samme,  skjønne, 
rene,  ranke,  unge  Jomfru.  Da  hendes  Lig  blev  bragt  til 
Kirkegaarden  og  kjørte  ud  af  hendes  Have,  drog  der  ud  fra 
et  af  Landstederne  i  Nærheden  et  straalende,  ungt  Brude- 
følge, som  kjørte  foran  hende  til  Kirken. 

Nicolaj  Bøgh. 

(Fortsat). 


III. 

Aaret  1855  betegner  et  afgjørende  Vendepunkt  i  den  sar- 
dinske Stats  Historie.  Hidtil  havde  Cavour  fortrinsvis  havt 
sin  Opmærksomhed  henvendt  paa  indre  Opgaver.  Han  havde 
af  yderste  Evne  stræbt  at  gjere  den  konstitutionelle  Forfat- 
ning til  en  Sandhed,  han  havde  gjennem  tidssvarende  Re- 
former hævet  Befolkningen  til  et  højere  Trin  i  aandelig  og 
materiel  Kultur,  og  han  havde  ved  sin  Styrelse  i  det  hele 
bragt  det  dertil,  at  den  hos  de  evropæiske  Kabinetter  her- 
skende Fordom,  at  Italienerne  vare  ude  af  Stand  til  at  regere 
sig  selv  og  ligesaa  lidt  formaaede  at  bære  Friheden  som 
Trældommen,  efterhaanden  svandt  bort.  Piemont  var  næ- 
sten blevet  Mønstret  paa  en  konstitutionelt  regeret  Stat  i 
Evropa.  Men  medens  Cavour  saaledes  løftede  det  lille  Land 
i  det  almindelige  Omdømme,  havde  han  uafbrudt  havt  det 
store  nationale  Maal  for  ^je,  og  for  Piemont  var  Opnaaelsen 
af  dette  et  Livsspørgsmaal,  thi  under  de  sidste  revolutionære 
Bevægelser  havde  Huset  Savoyen  udtrykkelig  identificeret  sine 
dynastiske  Interesser  med  det  oplyste  italienske  Nationalpartis 
Bestræbelser.  Skulde  dette  politiske  Program  imidlertid  vir- 
keliggjøres,  var  det  ogsaa  nødvendigt,  at  den  lille  Stat  sikrede 

sig  Understøttelse  udenfra;  thi  ved  egen  Kraft  kunde  den 
ikke  gjøre  sig  Haab  om  at  sejre,  og  det  saa  meget  mindre,  som 
det  østerrigske  Monarki  syntes  at  være  gaaet  styrket  ud  af 
de  sidste  Rystelser.  Hvorhen  skulde  Piemont  imidlertid  vende 
sig  for  at  finde  Forbundsfæller?  Rusland  stod  den  Gang  un- 
der Kejser  Nikolaus  som  den  evtopæiske  Reaktions  Beskytter 
og  afviste  enhver  Tilnærmelse  fra  det  turinske  Kabinets  Side; 
England  havde  ved  Fredsmæglingen  1849  vist  sine  gode  Tje- 
nester, men  Cavour  indsaa  klart,  at  der  fra  denne  Side  kun 
kunde  ventes  moralsk  og  aldrig  materiel  Understøttelse.  Frank- 
rige var  altsaa  tilbage,  og  fra  dette  kunde  Hjælpen  muligvis 
komme.  Vi  sige  muligvis,  eftersom  de  piemontesiske  Stats- 
mænd ingenlunde  kunde  drage  sikre  Slutninger  af  den  Hold- 
ning, Frankrige  havde  indtaget  over  for  Italien  under  de  to 
Revolutionsaar.  Den  franske  Republik  havde,  som  det  er 
blevet  sagt,  hverken  fulgt  en  Tendens-  eller  en  Interesse- 
politik. Det  bourbonske  Kongedømme  havde  under  den  pol- 
ske Tronfølgekrig  og  den  østerrigske  Arvefølgekrig  støttet 
Sardinien  mod  østerrige;  men  denne  politiske  Tradition  var 
ikke  bleven  gjenoptagen  af  Republiken,  der  endog  havde  vist 
den  yderste  Forsigtighed.  Da  Karl  Albert  i  Eftersommeren 
1848  traf  Forberedelser  til  det  næste  Felttog,  havde  han  øn- 
sket en  fransk  General  til  Overfeltherre;  General  Alfons  Mar- 
mora  sendtes  til  Paris  for  at  bevæge  den  konstitutionelle 
General  Bugeaud  til  at  træde  i  piemontesisk  Tjeneste;  men 
han  negtede  det,  og  det  samme  var  Tilfældet  med  Genera- 
lerne Changarnier,  Bedeau  og  Lamoriciére.  Disse  Mænd  havde 
ganske  sikkert  deres  egne  personlige  Bevæggrunde  til  at  give 
et  Afslag;  men  de  bleve  ogsaa  paa virkede  ovenfra,  idet  Che- 
fen for  den  udøvende  Magt,  General  Cavaignac,  vilde  undgaa 
ethvert  Skin  af  Fjendskab  mod  Østerrige.  I  de  franske  Re- 
geringskredse udtaltes  end  videre,  at  man  ikke  havde  Interesse 
af  at  fremme  Oprettelsen  af  en  stærk  monarkisk  Nationalstat 
i  Øvre-Italien.  I  det  følgende  Aar  foretog  den  nye  Præsi- 
dent, Louis  Napoleon,  sin  Invasion  i  Kirkestaten,  hvor  den 

franske  Republiks  Soldater  omstyrtede  den  romerske  Republik 
og  banede  Vejen  for  det  absolute  Præsteherredømraes  Tilbage- 
venden. Dette  havde  dog  ingenlunde  været  den  franske  Re- 
gerings Hensigt,  hvad  der  fremgaar  af  en  Ytring,  Udenrigs- 
ministeren Drouyn  de  Lhuys  udtalte  overfor  det  neapolitanske 
Sendebud  Antonini.  « Paven  maa  give  sine  Folk  frisindede 
Institutioner«,  sagde  han,  «da  Frankrige  i  modsat  Fald  ser 
sig  tvunget  til  at  stille  sig  i  Spidsen  for  den  italienske  Be- 
vægelse«. Den  romerske  Kurie,  der  havde  sejret  ved  fransk 
Hjælp,  men  ikke  selv  havde  paakaldt  denne  og  derfor  ikke 
følte  sig  forpligtet  til  at  opfylde  Frankriges  Fordringer,  gik 
imidlertid  sin  egen  Vej  og  gjenoprettede  fuldstændig  det  gamle; 
Kardinal- Statssekretæren  Antonelli  udøvede  et  næsten  uind- 
skrænket Herredømme  over  Pius  IX,  der  ganske  hildedes  i 
det  reaktionære  Jesuiterpartis  Garn. 

Saaledes  syntes  alt  paa  dette  Punkt  at  forene  sig  til  en 
Ydmygelse  for  Republiken ;  men  netop  nu  fremtræder  en  Ind- 
flydelse i  den  franske  Politik,  der  senere  skulde  blive  af  den 
mest  afgjørende  Betydning  for  Italiens  Skæbne.  Det  er  selve 
Præsidenten,  Prins  Louis  Napoleon,  som  opgiver  den  tilbage- 
trukne Holdning,  han  hidtil  personlig  havde  indtaget  overfor 
det  romerske  Spørgsmaal,  og  lader  Sløret  falde  for  sin  egen 
Tænkemaade.  Præsidenten  havde  ikke  været  nogen  uinter- 
esseret Tilskuer  af  Begivenhederne  i  Italien  og  kunde  heller 
ikke  være  det.  Hans  Families  ældste  Traditioner  knyttede 
ham  til  dette  Land,  hvor  Stamfaderens  Vugge  havde  staaet, 
og  Prinsen  havde  selv  under  sin  Landflygtighed  taget  virk- 
som Del  i  Italiens  revolutionære  Bevægelser.  Han  var  ind- 
viet i  Carbonariernes  Planer  og  kæmpede  tilligemed  sin  ældre 
Broder  i  Bolognesernes  Rækker,  da  Romagna'en  1831  havde 
rejst  sig  mod  Pavedømmet,  men  bukkede  under  for  øster- 
rigerne. Louis  Napoleon  optraadte  her  i  Kraft  af  Forpligtelser 
mod  de  italienske  sammensvorne.  «Vi  have  indgaaet  For- 
pligtelser«, skrev  han  til  sin  Moder  Dronning  Hortens'e  paa 
Slottet  Arenenberg  i  Kanton  Thurgau,    «og   vi   kunne   ikke 

undlade  at  opfylde  dem.  Det  Navn,  vi  bære,  forpligter  os  til 
at  hjælpe  de  ulykkelige,  som  kalde  os ».  Under  Fredsforhand- 
lingerne mellem  vSardinien  og  østerrige  1849  lod  Præsidenten 
sig  overfor  det  sardinske  Sendebud  i  Paris,  Marquien  af  San 
Marzano,  forlyde  med  Muligheden  af  en  fransk  Intervention 
i  Italien,  men  denne  Ytring  var  kun  et  Udtryk  for  hans  per- 
sonlige Folelser  og  ikke  for  det  franske- Kabinets  Politik;  thi 
paa  samme  Tid  erklærede  Udenrigsministeren  Tocqueville,  at 
Piemont  kun  kunde  gjere  Eegning  paa  Frankriges  moralske 
Understøttelse.  Præsidentens  Udtalelse  blev  noteret  med 
særlig  Opmærksomhed  i  Turin.  Med  ikke  mindre  Interesse 
læste  de  sardinske  Statsmænd  den  Skrivelse,  Præsidenten  den 
18de  Avgust  1849  sendte  sin  Adj utant  Oberst  Edgar  Ney, 
der  var  afgaaet  i  en  Mission  til  den  franske  Besætningshær 
i  Rom.  Han  udtalte  deri  Ønsket  om,  at  Paven  ved  sin  Til- 
bagekomst fra  Gaeta  vilde  udstede  en  almindelig  Amnesti  og 
indføre  en  verdslig  Administration  for  borgerlige  Anliggender 
i  Kirkestaten,  hvor  hele  Styrelsen  tidligere  havde  været  koncen- 
treret i  Hænderne  paa  Gejstligheden.  Vi  have  i  det  fore- 
gaaende  omtalt  Forholdene  i  Kirkestaten  efter  Republikens 
Fald.  «Den  franske  Republik«,  skrev  han,  »holder  visselig 
ikke  en  Hær  i  Rom  for  at  nedtræde  den  italienske  Frihed; 
men  dens  Opgave  er  meget  mere  at  regulere  denne  Frihed 
ved  at  beskytte  den  mod  dens  egne  Udskejelser  og  ved  at 
give  den  et  fast  Grundlag,  i  det  der  til  den  pavelige  Trone 
tilbageføres  en  Fyrste,  som  tidligst  stillede  sig  i  Spidsen  for 
alle  nyttige  Reformer.  Jeg  erfarer  med  levende  Beklagelse, 
at  saavel  den  hellige  Faders  velgjørende  Hensigter  som  vor 
egen  Optræden  ville  forblive  resultatløse  overfor  de  Liden- 
skaber og  fjendlige  Indflydelser,  der  ville  gjøre  Proskription 
og  Tyranni  til  Grundlag  for  Pavens  Tilbagekomst,  De  maa 
i  mit  Navn  udtrykkelig  sige  til  Generalen  (Oudinot),  at  han  i 
intet  Tilfælde  maa  taale,  at  der  i  Skyggen  af  den  trefarvede 
Fane  udøves  Handlinger,  som  kunne  forvanske  Karakteren  af 
vor  Intervention.   Jeg  mener,  at  Paven  som  verdslig  Hersker 

bør  give  almindelig  Amnesti,  indføre  frisindet  Eegering,  Ad- 
ministration ved  Hjælp  af  Lægfolk  og  Code  Napoleon.  Da 
vore  Hære  gjorde  deres  Rundmarsch  gjennem  hele  Evropa, 
efterlode  de  overalt  som  deres  Spor  Tilintetgjerelsen  af  Feu- 
dalismens Misbrug  og  Fribedens  Sæd.  Det  skal  ikke  siges, 
at  den  franske  Hær  1849  bar  handlet  i  en  anden  Aand  og 
efterladt  modsatte  Resultater ».  Dette  Brev  vakte  en  overor- 
dentlig Opsigt,  og  vi  have  her  et  Udtryk  for,  hvad  Præsidenten 
selv  følte;  thi  han  havde  afsendt  det  uden  først  at  forelægge 
det  for  sine  Ministre.  Kabinettet  i  Turin  kunde  ikke  andet 
end  hemmelig  billige  de  politiske  Anskuelser,  der  udtaltes 
deri;  men  den  romerske  Kurie  blev  yderst  opbragt,  og  det 
samme  var  Tilfældet  med  den  østerrigske  Statskantsler  Schwar- 
zenberg.  Denne  fordømte  i  en  Depeche  til  Wienerhofifets 
Sendebud  i  Paris,  Baron  Hiibner,  Præsidentens  Skrivelse  i  de 
skarpeste  Udtryk.  Selv  den  første  Napoleon,  ytrede  Stats- 
kantsleren,  havde  dog  ventet,  til  Kroningen  var  tilendebragt, 
inden  han  havde  istemt  en  saa  arrogant  Tone;  men  hvad 
man  havde  fundet  sig  i  overfor  Onklen,  vilde  man  sikkert 
ikke  taale  af  den  « lille  Neveu».  Schwarzenberg  tilraadede 
Paven  at  vise  sig  fornærmet  og  ganske  ignorere  Præsidenten. 
Man  kan  vel  næsten  med  Vished  antage,  at  Depechen  til 
Hiibner,  hvis  Indhold  ikke  forblev  ubekjendt  for  det  neapoli- 
tanske Sendebud,  Antonini,  ogsaa  er  kommen  til  Napoleons 
Kundskab,  og  den  har  naturligvis  ikke  stemt  ham  venlig 
mod  det  østerrigske  Kabinet.  Regeringen  i  Turin,  der  søgte 
efter  en  mægtig  Forbundsfælle  til  Virkeliggj øreisen  af  sit  store 
nationale  Formaal ,  kunde  efter  disse  Tilkjendegivelser  af 
Louis  Napoleon  ikke  længer  være  i  Tvivl  om,  hvor  den  skulde 
søge  en  saadan;  men  der  var  dog  endnu  flere  forstyrrende 
Kriser  at  gjennemgaa,  inden  Forbundet  blev  til  en  Kjends- 
gjerning. 

Kabinettet  i  Turin  anlagde  hele  sin  Politik  paa  at  ved- 
ligeholde Napoleons  Sympathier  for  Italien,  og  her  var  i 
Sandhed  den  fineste  diplomatiske  Sands  og  den  største  Selv- 

fornegtelse  i  mange  Tilfælde  nødvendig.  Vi  have  i  det  fore- 
gaaende  omtalt,  hvorledes  Præsidenten  efter  Statskupet  den 
2den  December  1851  i  et  truende  Sprog  fordrede,  at  den 
sardinske  Regering  skulde  straffe  de  franske  Flygtninge  og 
italienske  Radikale,  der  fra  Turin  udslyngede  de  mest  kræn- 
kende Beskyldninger  imod  ham.  Ministeriet  Massimo  d'Azeg- 
lio,  i  hvilket  Cavour  den  Gang  havde  fire  Portefeuiller,  gav 
for  saa  vidt  efter,  som  det  forelagde  Kamret  den  ovenomtalte 
Lov  om  Presseangreb  mod  fremmede  Monarkers  Personer  til 
Vedtagelse.  Cavour  satte  den  sejrrig  igjennem,  og  Grunden 
til  Klage  fra  den  franske  Regerings  Side  var  saaledes  bort- 
falden. Under  det  Noteskifte,  disse  Presseangreb  fremkaldte 
mellem  de  to  Kabinetter,  havde  Forholdet  et  øjeblik  været 
meget  spændt.  Det  franske  Sendebud  i  Turin,  Grev  Butenval, 
havde  overfor  Massimo  d'Azeglio  ytret,  at  man  kun  behøvede 
at  være  saadan  noget  som  en  Kanaille  for  at  blive  beskyttet 
af  ham  og  den  piemontesiske  Regering.  Herpaa  svarede  Mini- 
sterpræsidenten med  en  Udfordring,  men  Butenval  gjorde  ham 
Afbigt.  Napoleon  bevarede  dog,  skjønt  han  var  paa virket  af 
det  klerikale  Parti  i  Frankrige,  der  ikke  glemte  de  siccardiske 
Love  og  Erkebiskop  Fransonis  Fængsling,  sine  personlige  Fø- 
lelser for  Italien  usvækket.  Til  General  Collegno,  der  klagede 
over  det  franske  Kabinets  uvenlige  Holdning  overfor  Piemont, 
ytrede  Kejseren:  "Tag  Dem  ikke  denne  Sag  for  nær!  Disse 
lette  Skyer  ville  fordele  sig,  og  den  Dag  vil  komme,  da  de 
to  Lande  ville  staa  ved  hinandens  Side  som  Vaabenfæller  for 
Italiens  ædle  Sag«.  Da  Cavour,  efter  at  han  i  Sommeren 
1852  var  traadt  ud  af  Ministeriet,  besøgte  London  og  Paris, 
blev  han  i  Tuilerierne  modtagen  med  den  største  Velvilje  af 
Louis  Napoleon,  der  bevidnede  ham  sin  levende  Interesse  for 
Italiens  Fremtid;  Cavour  modtog  den  Gang  Indtryk  af,  at 
Napoleons  Magt  hvilede  paa  et  fast  Grundlag,  og  dette  har 
sikkert  ikke  været  uden  Betydning  for  hans  senere  Optræden. 
I  November  var  Cavour  Ministerpræsident.   Den  2den  Decem- 

ber  1852  proklameredes  det  andet  Kejserdømme,  og  Hoffet  i 
Turin  anerkjendte  hurtig  Napoleon. 

Cavours  Udnævnelse  til  Ministerpræsident  gjorde  et  dybt 
Indtryk  i  Wien,  hvor  man  stedse  med  mistænksomme  Blikke 
fulgte  ethvert  af  den  piemontesiske  Regerings  Skridt,  og  der 
hengik  heller  ikke  lang  Tid,  inden  det  kom  til  et  alvorligt 
diplomatisk  Sammenstød  mellem  de  to  Kabinetter.  Den  6te 
Februar  1853  udbrød  i  Milano  en  mazzinistisk  Opstand,  der 
hurtig  kuedes  af  de  østerrigske  Tropper.  Tilskyndelsen  til 
dette  ubesindige  Foretagende  var  udgaaet  fra  Schweiz,  men 
WienerhofFet  betegnede  dog  det  « demokratiske«  Piemont  som 
Agitationens  egentlige  Kilde.  Regeringen  i  Wien  benyttede 
denne  Bevægelse  som  Paaskud  til  den  13de  Marts  at  udstede 
et  Dekret,  i  Følge  hvilket  den  beslaglagde  alle  de  Godser, 
som  tilhørte  de  i  Udlandet  levende  Lombardo  -  Venetianere, 
blandt  hvilke  ogsaa  de  vare  indbefattede,  som  havde  vundet 
sardinsk  Borgerret  og  vare  blevne  Viktor  Emanuels  Under- 
saatter.  At  Beslaglæggelsen  udstraktes  til  disse  sidste,  vakte 
den  største  Uvilje  hos  den  liberale  offentlige  Mening  i  Evropa 
og  fremkaldte  fra  det  sardinske  Kabinets  Side  en  energisk 
Protest,  paa  samme  Tid  som  det  kaldte  sit  Sendebud  tilbage 
fra  Wien.  «Den  indre  Sikkerhedsinteresser«,  hed  det  i  Pro- 
testen, « kunde  aldrig  retfærdiggjøre  Anvendelsen  af  ulovlige 
Midler  og  Forholdsregler  eller  tillade  østerrige  at  krænke 
Folkeretten,  at  rive  et  Blad  ud  af  sin  egen  Lovbog,  at  for- 
negte  de  højtideligste  Løfter  og  at  sætte  sig  ud  over  vel- 
erhvervede Rettigheder.  Netop  derved  fulgte  østerrige  selv 
de  revolutionære  Grundsætninger,  som  det  var  enhver  ret- 
mæssig Regerings  Opgave  at  bekæmpe  og  undertrykke,  fordi 
de  undergravede  Grundvolden  for  hele  det  borgerlige  Sam- 
fund«. I  denne  Protests  Affattelse  sporede  man  Cavours  Pen, 
og  man  vil  kunne  forestille  sig,  hvilken  Forbitrelse  dette  Sprog 
vakte  ved  Hoffet  i  Wien,  hvor  det  reaktionære  og  klerikale 
Element  var  det  toneangivende.  Den  østerrigske  Regering 
beklagede  sig  i  London,  Paris  og  St.  Petersborg  over  « denne 

Uforskammethed«  og  karakteriserede  atter  Piemont  som  det 
revolutionære  Demokratis  Arnested;  men  baade  det  engelske 
og  franske  Diplomati  stillede  sig  afgjort  paa  Cavours  Side. 
Det  engelske  Sendebud  i  Wien  erklærede,  at  det  piemontesiske 
Kepræsentativsystem  hvilede  paa  Ordenens  og  Maadeholden- 
hedens  Grundlag,  og  da  det  esterrigske  Sendebud  i  Paris  i 
Efteraaret  1853  foreslog  Udenrigsministeren  Drouyn  de  Lhuys 
en  fælles  Optræden  mod  Piemont,  blev  han  kort  afvist.  Hvor- 
ledes stillede  Kejser  Napoleon  III  sig?  Han  havde  overfor 
det  sardinske  Sendebud  misbilliget  Opstanden  i  Milano  i 
strenge  Udtryk,  men  han  havde  dog  benyttet  Lejligheden  til 
at  udtale  de  mærkelige  Ord,  at  man  maatte  afvente  en  stor 
Krjg  i  Evropa  elier  en  ligefrem  Trusel  fra  Wienerkabinettets 
Side  mod  Piemonts  Uafhængighed,  forinden  man  kunde  gribe 
til  Vaaben  mod  østerrige.  Cavour  var  gaaet  ud  af  denne 
diplomatiske  Strid  under  det  liberale  Evropas  lydelige  Bifald; 
han  stod  i  Sandhed  med  Palmer  i  Hænderne,  og  den  engel- 
ske Presse  havde  under  Noteskiftet  aabnet  Verdens  øjne  for 
Karakteren  af  det  esterrigske  Herredomme  i  Italien.  Snart 
trak  der  dog  igjen  m«rke  Skyer  op  paa  Piemonts  politiske 
Synskreds. 


IV. 

1  Åaret  1853  rejste  Kejser  Nikolaus  af  Rusland  det  ori- 
entalske Spørgsmaal,  der  hurtig  fremkaldte  en  Krise,  hvis 
Virkninger  strakte  sig  til  hele  det  evropæiske  Statssystem. 
Det  er  bekjendt,  at  Czaren  ansaa  øjeblikket,  da  Kontinentet 
endnu  var  optaget  af  de  tvende  Revolutionsaars  Eftervirknin- 
ger, for  heldigt  til  at  virkeliggjøre  den  Tanke,  der  havde 
foresvævet  Peter  den  store  og  Katerina  II,  og  hvis  Maal  var : 
Tyrkiets  Sønderlemmelse.  Nikolaus,  der  naturligvis  ikke  umid- 
delbart udtalte  sine  sande  Hensigter,  fremtvang  ved  sin  For- 
dring om  at  udøve  Beskyttelsesretten  over  Sultanens  græsk- 
katholske  Undersaatter,    altsaa   ved   et  Indgreb   i  Sultanens 

suveræne  Rettigheder,  en  Krigserklæring  fra  Portens  Side  den 
4de  Oktober  1853.  Stormagterne  havde  forsøgt  at  mægle. 
I  Juli  vare  Englands,  Frankriges  og  Preussens  Sendebud 
traadte  sammen  i  Wien  til  en  Konference  med  den  øster- 
rigske  Udenrigsminister,  Grev  Buol  Schauenstein ;  men  dette 
Mæglingsforsøg  førte  ikke  til  noget  Resultat,  da  den  russiske 
Regering  i  det  væsenlige  fastholdt  den  nævnte  Fordring.  I 
Efteraaret  aabnedes  ved  Donau  Kampen  mellem  Tyrkerne  og 
den  russiske  Hær,  der  under  Fyrst  Gortschakof  havde  besat 
Donaufyrstendømmerne.  Vestmagterne  toge  i  den  politiske 
Ligevægts  Interesse,  hvortil  for  Englands  Vedkommende  slut- 
tede sig  kommercielle  og  for  Napoleon  IIPs  dynastiske  In- 
teresser, Tyrkiet  i  Forsvar  mod  den  russiske  Overmagt.  Efter 
at  Nikolaus  i  Aarets  Slutning  havde  afvist  et  fornyet  Mæg- 
lingsforslag af  Wienerkonferencen  og  paa  en  krænkende  Maade 
afvist  en  personlig  Henvendelse  fra  Napoleon,  blev  den  diplo- 
matiske Forbindelse  mellem  Vestmagterne  og  Rusland  afbrudt. 
En  fransk-engelsk  Flaade  sejlede  ind  i  det  sorte  Hav,  og  de 
tvende  Vestmagters  Sendebud  i  Konstantinopel  underrettede 
Sultanen  om,  at  deres  Hære  snart  vilde  optræde  paa  Krigs- 
skuepladsen til  Tyrkiets  Beskyttelse.  Den  12te  Marts  1854 
afsluttede  Frankrige  og  England  et  Forbund  med  Porten,  og 
den  10de  Maj  forbandt  de  to  Vestmagter  sig  med  hinanden 
indbyrdes.  Wienerkonferencen,  der  vedblev  at  holde  Møder, 
undertegnede  den  9de  April  en  Protokol,  i  hvilken  Tyrkiets 
Integritet  indførtes  som  Grundsætning,  og  elleve  Dage  efter 
sluttede  Preussen  og  østerrige  et  særskilt  Forbund,  ved  hvil- 
ket de  garanterede  hinandens  Besiddelser  mod  ethvert  Angreb. 
I  en  Tillægsartikel  udtaltes,  at  Ruslands  vedblivende  Besæt- 
telse af  Donaufyrstendømmerne  stred  mod  Tysklands  Inter- 
esser, hvorfor  østerrige  skulde  rette  en  af  Preussen  under- 
støttet Fordring  til  det  russiske  Kabinet  om,  at  det  skulde 
trække  sine  Tropper  tilbage  fra  disse  Lande;  hvis  russiske 
Tropper  overskrede  Balkankjæden,  vilde  de  to  Magter  betragte 
en  saadan  Begivenhed  som  casus  belli.   Kejser  Nikolaus  ind- 

saa  nu,  hvilken  Skuffelse  han  havde  gjort  sig  skyldig  i,  da 
han  stolede  paa,  at  -Østerrige  vilde  indfri  sin  Taknemmelig- 
hedsgjæld  fra  1849.  Han  bøjede  sig  for  Truslen  og  gav 
sine  Tropper  Befaling  til  at  remme  Donaufyrstendømmerne  i 
Avgust  Maaned  1854.  Diplomatiet  havde  imidlertid  arbejdet 
videre  for  ad  fredelig  Vej  at  hidføre  en  Overenskomst,  for- 
inden Krigen  endnu  var  kommen  i  fuld  Gang.  Den  22de 
Juli  1854  havde  Vestmagterne  som  Grundlag  for  Freden  fast- 
sat fire  Hovedpunkter,  der  gik  ud  paa,  at  Donaufyrstendøm- 
merne skulde  stilles  under  evropæisk  Garanti,  at  Sejladsen 
paa  Donau  skulde  være  fri,  at  den  russiske  Magt  i  det  sorte 
Hav  skulde  indskrænkes,  og  endelig  at  Magterne  i  Fællesskab 
skulde  bevæge  Sultanen  til  at  indrømme  sine  kristne  Under- 
saatter  Ligeberettigelse  med  de  muhamedanske.  Disse  Punkter 
tiltraadtes  af  Preussen  og  Østerrige,  og  da  det  russiske  Ka- 
binet derefter  søgte  at  skille  disse  to  Magter  fra  hinanden, 
afsluttede  ^Østerrige  den  2den  December  1854  en  offensiv  og 
defensiv  Alliance  med  Vestmagterne.  Den  asterrigske  Rege- 
ring tog  dog  ikke  strax  virksomt  Del  i  Krigen  og  udstedte 
ikke  nogen  Krigserklæring  mod  Rusland;  det  hed  i  Forbunds- 
traktaten,  at  de  tre  Magter  vilde  raadslaa  om,  hvad  der  videre 
var  at  foretage  til  Opnaaelsen  af  Formaalet  for  deres  Alliance, 
hvis  Freden  ikke  var  gjenoprettet  inden  Aarets  Udgang, 
østerrige  gik  altsaa  foreløbig  ikke  videre  end  til  at  true  Rus- 
land med  en  Krigserklæring  og  paatog  sig  nærmest  en  diplo- 
matisk Aktion  overfor  Kabinettet  i  St.  Petersborg.  Den  øster- 
rigske  Regering  havde  i  øvrigt  hele  Tiden  handlet  med  en 
besynderlig  Halvhed;  den  havde  ikke  dristet  sig  til  at  gjøre 
Skridtet  fuldt  ud  til  nogen  af  Siderne,  og  vi  skulle  i  det 
følgende  se ,  hvorledes  dette  faa  Aar  senere  kom  til  at 
hævne  sig. 

Vi  have  givet  dette  skematiske  Omrids  af  de  almindelige 
diplomatiske  Forhandlinger  i  den  sidste  Halvdel  af  Aaret  1853 
og  gjennem  hele  det  følgende  Aar,  da  de  danne  Baggrunden 
for   de    Skridt,    der  samtidig   toges    fra  Vestmagternes    Side 

overfor  Sardinien.  Napoleon  III  havde  lige  fra  Kampens  Be- 
gyndelse havt  den  Eventualitet  for  -Øje,  at  -Østerrige  og  Preus- 
sen kunde  slutte  sig  til  Rusland,  og  i  det  Tilfælde  dulgte 
Kejseren  ikke  for  sig,  at  Krigens  Udfald  kunde  blive  meget 
usikkert  for  Vestmagterne;  men  skulde  Kampen  antage  et 
saadant  Omfang,  maatte  en  Forbundsfælle  som  den  sardinske 
Stat  være  baade  Frankrige  og  England  velkommen.  Napoleon 
havde  allerede  i  Januar  1854,  altsaa  forinden  Forbundstrak- 
taten  med  den  engelske  Regering  var  undertegnet,  sendt  et 
overordentligt  Sendebud  til  Turin  for  at  udforske  Stemningen. 
I  Marts  havde  Kejseren  flere  Samtaler  med  det  sardinske 
Sendebud  i  Paris,  Villamarina,  og  i  en  af  disse  erklærede  han, 
at  Østerriges  og  Preussens  Tilslutning  til  Rusland  vilde  hid- 
fare  en  Krig  baade  ved  Rhinen  og  Italien.  Napoleon  drog 
Sløret  til  Side  for  store  Planer,  som  den  Gang  gjærede  i 
hans  Hoved.  «Naar  Sverige »,  ytrede  han  til  Villamarina, 
«ved  Kampens  Slutning  har  tilbagevundet  Finland,  naar  Tyr- 
kiet atter  er  kommet  i  Besiddelse  af  Krim,  og  naar  Italien 
og  Polen  have  gjenerhvervet  deres  nationale  Uafhængighed, 
vil  De  indse,  at  Civilisationens  Fremtid  er  sikret«.  Paa  samme 
Tid  udtalte  Udenrigsministeren  Drouyn  de  Lhuys  overfor  Vil- 
lamarina, at  den  franske  Regering  og  Kejseren  personlig 
nærede  megen  Interesse  for  Piemont,  og  at  dette  vilde  finde 
sin  Regning  ved  at  tage  aktiv  Del  i  Krigen,  hvis  den  orien- 
talske Krise  skulde  antage  Form  af  et  almenevropæisk  Sporgs- 
maal.  I  lignende  Aand  udtalte  England  sig.  I  April  søgte 
det  engelske  Sendebud  i  Turin,  James  Hudson,  at  bevæge  den 
sardinske  Regering  til  at  sende  et  Hærkorps  til  Tyrkiet. 
Cavour  var  ikke  blot  stemt  for  en  Tilslutning  til  Vestmag- 
terne, men  var  overbevist  om  Nødvendigheden  af  Sardiniens 
Deltagelse  i  Kampen,  hvis  hans  store  politiske  Program  nogen- 
sinde skulde  blive  virkeliggjort.  De  Vanskeligheder,  som  op- 
taarnede  sig  mod  et  saadant  Forbund,  vare  baade  indad-  og 
udadtil  alvorlige.  Piemonts  økonomiske  Forfatning  var  endnu 
langtfra  god,   da   der  tyngede   betydelige   finansielle  Byrder 

paa  det  lille  Land,  og  med  Kurien  stod  Cavour  paa  en  meget 
spændt  Fod,  hvad  vi  have  berørt  i  det  foregaaende.  Desuden 
var  der  ikke  fra  Vestmagternes  Side  stillet  nogen  bestemt 
Belønning  i  Udsigt,  og  Felttoget  paa  Krim  kunde  af  Mini- 
sterens Modstandere  med  plausible  Grunde  betegnes  som  en 
Sag,  der  var  Sardinien  aldeles  uvedkommende.  Alle  disse 
Momenter  tog  Cavour  under  Overvejelse;  men  han  forudsaa 
tillige,  hvad  der  vilde  ske,  hvis  det  lykkedes  Vestmagterne 
at  vinde  østerriges  Alliance  og  bevæge  Kejserstaten  til  en 
aktiv  Optræden  mod  Kusland.  Da  vilde  Situationen  blive  en 
ganske  anden  for  Italien;  Vestmagterne  vilde  ikke  begunstige 
de  italienske  Interesser,  ja  det  var  ikke  umuligt,  at  England 
og  Frankrige  til  Gjengjæld  for  Østerriges  Alliance  vilde  paa- 
tage sig  en  Garanti  for  dets  Besiddelser  i  Italien.  I  de  Un- 
derhandlinger, som  førtes  mellem  Vestmagterne  og  Kejser- 
staten, spillede  i  Virkeligheden  Forholdet  mellem  denne  og 
Piemont  en  betydelig  Rolle,  østerrige  erklærede,  at  det  ikke 
kunde  tage  Del  i  Kampen,  da  det  overfor  Turinerkabinettets 
bekjendte  Tendenser  ikke  kunde  blotte  Lombardiet  for  Trop- 
per. Dette  var  kun  et  Paaskud,  men  det  benyttedes  her  ikke 
uden  en  vis  Dygtighed.  Sardinien  forlangte  paa  sin  Side,  at 
østerrige  skulde  give  det  de  nødvendige  Garantier  for  dets 
Uafhængighed,  forinden  sardinske  Tropper  skulde  bortsendes- 
Saaledes  vaklede  Situationen  i  længere  Tid  frem  og  tilbage. 
Da  kom  endelig  Vestmagterne  til  Erkjendelse  af,  at  de  i 
Wienerkabinettet  ikke  kunde  finde  nogen  resolut  Forbunds- 
fælle, der  var  rede  til  at  kaste  Sværdet  i  Vægtskaalen  til 
Fordel  for  deres  Sag.  Vi  have  i  det  foregaaende  berørt  den 
østerrigske  Traktat  af  den  2den  December  1854.  Overfor 
Piemont  blev  der  nu  gjort  bestemtere  Tilbud;  England  stil- 
lede Viktor  Emanuel  den  lombardiske  Krone  i  Udsigt,  og 
begge  Vestmagter  forpligtede  sig  til  ved  den  endelige  Fred 
at  tage  Italiens  Tilstand  under  alvorlig  Overvejelse.  Den 
25de  Januar  1855  blev  Forbundstraktaten  undertegnet  —  i 
Sandhed,  en  af  de  betydningsfuldeste  Begivenheder  i  det  nye 

Italiens  Historie!  Og  her  kan  det  ikke  nok  som  fremhæves, 
at  det  var  Cavour  og  Viktor  Emanuel,  der  gjennem  deres 
personlige,  myndige  Optræden  satte  Traktaten  igjennem. 
Cavour  var  den  fremsynede  Statsmand,  men  Viktor  Emanuel 
den  ridderlige  Soldat,  der  i  dette  Tilfælde  virkede  under  Ind- 
flydelse af  en  højere  Inspiration ;  han  var  i  dette  øjeblik  paa 
en  ham  selv  ubevidst  Maade  Historiens  Redskab.  «Hele  mit 
Kabinet«,  sagde  Cavour  til  Grevinde  Alfieri,  «er  fjendtlig 
stemt  mod  denne  Plan;  men  Kongen  er  med  mig,  og  vi  ville 
sejret).  I  Kamret  rejste  sig  en  Storm  mod  Ministeren,  da 
han  forlangte  Forbundstraktatens  Stadfæstelse.  Højre  eller 
de  Konservative  henpegede  til  den  finansielle  Stilling "  og 
Unødvendigheden  af  at  bringe  Ofre  for  en  fremmed  Sag. 
Venstre,  der  ikke  forstod  at  bedømme  Wienerhoffets  Holdning 
klart,  betegnede  det  som  et  Forræderi,  at  Piemont  forbandt 
sig  med  østerrige  mod  Rusland,  der  var  venlig  stemt  mod 
Italien.  Cavour  tilbageviste  alle  Angreb,  og  den  Overlegenhed, 
han  her  udfoldede,  fortjener  saa  meget  mere  Beundring,  som 
han  i  Kamret  kun  kunde  tale  som  sardinsk  Minister,  medens 
han  handlede  som  italiensk  Statsmand.  Traktaten  stadfæste- 
des med  et  Flertal  af  tredive  Stemmer.  De  østerrigske  Stats- 
mænd forstode  særdeles  godt  at  vurdere  Forbundstraktatens 
Betydning.  «Dette»,  ytrede  en  af  dem,  "er  et  paa  Skudvidde 
affyret  Pistolskud  mod  -Østerriges  -Orenn. 


V. 

I  Maj  Maaned  1855  indskibedes  i  Genua  15,000  Mand 
under  General  Alfons  Lamarmora.  De  landede  i  Balaklava 
paa  Krim ;  det  sardinske  Korps  tog  Stilling  langsmed  Tscher- 
naja-Floden  for  at  dække  Belejringshærens  Ryg  mod  Kus- 
sernes Angreb;  da  disse  Natten  efter  Napoleonsfesten  den 
15de  Avgust  overfaldt  den  franske  Lejr  ved  Traktir,  rykkede 
Piemonteserne  hurtig  frem  til  Undsætning,  og  Angrebet  blev 
tilbageslaaet.    Under  Felttoget  følte  Piemonteserne  sig  særlig 

hendragne  til  Franskmændene,  der  behandlede  dem  som  Brø- 
dre, medens  de  hos  Englænderne  mødte  Kulde.  Efterret- 
ningen om  Kampen  ved  Traktir  vakte  Jubel  i  Piemont  og 
forsonede  den  offentlige  Mening  med  Cavours  Politik.  Den  8de 
September  faldt  Sebastopol  efter  næsten  et  helt  Aars  Belej- 
ring. Den  allierede  Hærs  heltemodige  Anstrengelser  bleve  i 
Frankrige  og  England  omtalte  med  den  største  Beundring, 
og  den  offentlige  Mening  i  Vestevropa  undlod  ikke  at  frem- 
hæve, at  der  tilfaldt  Sardinien  en  ikke  uvæsentlig  Del  af 
Æren  for  det  vundne  Resultat.  Cavour,  der  i  Aarets  Løb 
havde  bestaaet  en  haard  Kamp  for  Gjennemførelsen  af  den 
tidligere  nævnte  Klosterlov,  ønskede  nu  at  omplante  det  paa 
Valpladsen  sluttede  Vaabenbroderskab  paa  diplomatisk  Grund. 
I  November  Maaned  1855  ledsagede  han  i  Forening  med 
Massimo  d'Azeglio  Kong  Viktor  Emanuel  paa  en  Rejse  til 
London  og  Paris;  Kongen  og  hans  to  Ledsagere  bleve  mod- 
tagne med  den  mest  levende  Sympathi  saavel  fra  Befolknin- 
gernes som  fra  Regeringernes  Side.  Baade  i  London  og  Paris 
talte  Cavour  med  de  ledende  Statsmænd  om  de  italienske 
Forhold.  I  Tuilerierne  havde  Cavour  og  Massimo  d'Azeglio 
længere  Samtaler  med  Napoleon,  der  ikke  skjulte,  at  Italiens 
S2i<j;  laa  ham  alvorlig  paa  Hjerte.  En  Aften  efter  en  Diner 
rettede  Kejseren  til  de  to  piemontesiske  Statsmænd  det  ofte 
gjentagne  Spørgsmaal:  «Que  peut-on  faire  pour  ritalie?« 
Cavour  erklærede,  at  han  herpaa  ønskede  at  give  et  skriftligt 
Svar,  og  begyndte  efter  sin  Hjemkomst  til  Turin  at  udarbejde 
et  udførligt  Mindeskrift.  Imidlertid  ilede  Begivenhederne  paa 
Krigsskuepladsen  deres  Afslutning  i  Møde.  Kejser  Alexander  II, 
der  i  Indtagelsen  af  den  tyrkiske  Fæstning  Kars  havde  set 
en  moralsk  Oprejsning  for  Sebastopols  Tab,  var  tilbøjelig  til 
Fred  og  rakte  Haanden  til  Forsoning,  da  østerrige  i  et  Slags 
Ultimatum  havde  forlangt  det  russisko  Kabinets  Antagelse  af 
de  fire  tidligere  nævnte  Hovedpunkter.  Den  1ste  Februar 
1856  traadte  de  to  Vestmagters,  Tyrkiets,  -Østerriges  og  Rus- 
lands Repræsentanter  sammen  til  en  Konference  i  W^ien ;  den 

jøsterrigske  Redaktion  af  de  fire  Hovedpunkter  vedtoges  her 
som  Fredsgrundlag ,  og  man  blev  enig  om,  at  de  definitive 
Fredsunderhandlinger  skulde  begynde  tre  Uger  efter  i  Paris 
under  Forsæde  af  den  franske  Udenrigsminister,  Grev  Wa- 
lewski.  Cavour  ønskede  at  præcisere  Italiens  Fordringer, 
forinden  de  Fredsunderhandlinger,  paa  hvilke  østerrige  syn- 
tes at  skulle  faa  Indflydelse,  toge  deres  Begyndelse.  Han 
sendte  derfor  Walewski  et  Brev,  hvori  han  fremhævede  Nød- 
vendigheden af,  at  østerrige  mildnede  sit  jernhaarde  Rege- 
ringssystem  i  Lombardiet  og  Venetien;  Kongen  af  Neapel 
skulde  tvinges  til  at  ændre  sit  despotiske  System,  ved  hvilket 
han  haanede  alle  Retfærdighedens  Principer  og  indjog  hele 
det  civiliserede  Evropa  Afsky.  Italiens  forstyrrede  Ligevægt 
maatte  gjenoprettes  derved,  at  østerrige  trak  sine  Tropper 
ud  af  Romagna'en  og  Legationerne,  som  enten  skulde  have 
en  verdslig  Fyrste  eller  en  selvstændig  verdslig  Administration. 
Disse  Fordringer  vare  særdeles  maadeholdne,  men  de  fandt 
alligevel  ingen  gunstig  Modtagelse  hos  Walewski.  Dette  Brev 
efterfulgtes  af  det  nævnte  Mindeskrift  til  Kejser  Napoleon. 
Heri  udtalte  Cavour  sig  om  østerriges  Stilling  i  det  evro- 
pæiske  Statssystem  og  overfor  Italien.  Han  foreslog,  at  Kejser- 
staten skulde  afstaa  Hertugdømmerne  Parma  og  Piacenza  til 
Piemont,  hvorefter  det  der  regerende  Dynasti  skulde  have 
Donaufyrstendømmerne  i  Erstatning.  Med  Hensyn  til  Kirke- 
staten skulde  den  Politik  gjenoptages,  der  i  Aaret  1831  havde 
bevæget  Stormagterne  til  at  fremsætte  Reformforslag  overfor 
Pave  Gregor  XVI.  Cavour  udtalte  til  Slutning,  at  det  Parti, 
som  ad  fredelig  og  lovlig  Vej  tilstræbte  Indførelsen  af  Re- 
former, burde  understøttes  i  hele  Italien.  Saaledes  havde 
Cavour  udtalt  sig,  forinden  han  optraadte  paa  Kongressen  i 
Paris;  fra  denne  havde  Østerrige  villet  udelukke  Sardinien. 
Kabinettet  i  Wien  nedlagde  Indsigelse  mod,  at  en  Magt  af 
anden  Rang  fik  Adgang  til  Forhandlingerne  og  lige  Stemme 
med  Stormagterne,  men  Lord  Clarendon  tog  med  Varme  Or- 
det for,  at  Sardinien  blev  repræsenteret,  og  Rusland  sluttede 

sig  til  ham,  da  det  derved  fik  Lejlighed  til  at  tilføje  ^^ster- 
rige  en  Krænkelse.  Napoleon  III  indvendte  intet,  og  saaledes 
aabnedes  da  Kongressen  for  Grev  Camillo  Cavour  ogMarquis 
Villamarina,  der  var  sardinsk  Sendebud  i  Paris.  Denne  Kon- 
gres, der  holdt  sine  Meder  i  det  franske  Udenrigsministerium 
og  under  Napoleons  Auspicier  skulde  fuldføre  det  store  Freds- 
værk,  bestod  af  de  franske  Ilepræsentanter:  Grev  Walewski 
og  Bourqueney,  fransk  Sendebud  ved  Hoffet  i  Wien,  af  de 
østerrigske:  Grev  Buol  Schauenstein  og  Baron  Hubner,  hvil- 
ken sidste  var  østerrigsk  Sendebud  i  Paris,  af  de  engelske: 
Lord  Clarendon  og  Lord  Cowley,  af  de  tyrkiske:  Ali  Pascha 
og  Djemil  Bey,  der  var  tyrkisk  Sendebud  i  Paris,  og  af  de 
russiske:  Grev  Alexis  Orlof  og  Baron  Brunow,  der  var  Sende- 
bud ved  den  tyske  Forbundsdag  i  Frankfurt.  Preussen  var 
udelukket  fra  Kongressen,  og  det  var  først  efter  en  skriftlig 
Henvendelse  fra  Kong  Frederik  Vilhelm  IV  til  Kejser  Napo- 
leon, at  det  fik  Adgang.  I  det  ellevte  Møde  indfandt  de  to 
preussiske  Repræsentanter,  Otto  von  Manteufl"el  og  Grev  Hatz- 
feld  sig  første  Gang. 

I  Paris  traadte  Cavour  i  Forbindelse  med  Lord  Cowley  og 
Grev  Orlof,  for  hvilke  han  udviklede  sin  Opfattelse  af  de 
italienske  Forhold.  Han  havde  Konferencer  med  Prins  Je- 
rome,  den  forhenværende  Konge  af  Westfalen,  og  med  dennes 
Søn,  Prins  Napoleon,  der  snart  skulde  blive  Viktor  Emanuels 
Svigersøn.  De  to  Napoleonider  viste  levende  Sympathi  for 
Italien  og  udøvede  ganske  sikkert  i  denne  Retning  en  bety- 
delig Indflydelse  paa  Kejseren.  Cavour,  der  hidtil  havde  vist 
sig  tilbageholdende  under  Kongresforhandlingerne ,  traadte 
først  i  Forgrunden,  da  Spørgsmaalet  om  Donaufyrstendøm- 
merne sattes  paa  Dagsordenen.  Han  tog  her  Ordet  for  deres 
Forening  under  det  i  Parma  herskende  Dynasti,  men  for- 
maaede  ikke  at  trænge  igjennem  med  denne  Plan.  Cavour 
vandt  dog  ved  denne  Lejlighed  en  Sejr  af  en  ganske  anden 
Art.  "Hans  Videns  Udstrækning  og  Soliditet,  hans  Aands 
Fasthed,  hans  Udviklingers  Klarhed,  hans  politiske  Skarpsyn 

Og  hans  Forretningsdygtighed  gave  hans  Ord  en  Betydning, 
som  Kepræsentanten  for  en  saa  lille  Stat  mindst  kunde  vente«. 
Fra  nu  af  toges  der  fra  Diplomaternes  Side  et  alvorligt  Hen- 
syn til  Cavour,  der  her  havde  vundet  en  af  Aandens  store 
Sejre  og  vist  sig  som  et  Statsmandstalent  af  første  Rang. 
I  Kongressens  M^ode  den  8de  April  rejstes  det  italienske 
Spørgsmaal,  og  Cavour  stod  saaledes  ved  sit  Maal.  Han 
havde  selv  næsten  fremtvunget  denne  Diskussion,  idet  han 
havde  erklæret  overfor  Grev  Walewski  og  Lord  Clarendon,  at 
det  revolutionære  Parti  vilde  vinde  Overhaand  i  Italien,  hvis 
der  slet  ikke  blev  gjort  noget  for  Halvoen,  og  hvis  Sardinien 
her  paa  Kongressen  led  et  diplomatisk  Nederlag.  Efter  at 
han  i  en  ny  Note  til  Vestmagterne  havde  fremsat  de  samme 
Anskuelser  som  i  det  ovennævnte  Brev  og  Mindeskrift,  og 
efter  at  England  og  Frankrige  i  Principet  havde  erklæret  sig 
enige  med  ham,  fik  Walewski  Befaling  af  Kejseren  til  at  ind- 
lede Sagen.  Baade  Clarendon  og  Walewski  havde  i  deres 
Samtaler  med  Cavour  gjort  Eegeringerne  i  Kirkestaten  og 
Neapel  til  Gjenstand  for  skarp  Kritik,  og  denne  vilde  Cavour 
benytte  som  sit  Udgangspunk.  Walewski  henledede  som  Kon- 
gressens Formand  de  forsamlede  Diplomaters  Opmærksomhed 
paa  ItaUens  faretruende  Tilstand  og  foreslog,  at  der  skulde 
rettes  en  Note  til  de  italienske  Fyrster,  hvori  de  opfordredes 
til  en  mere  frisindet  Regering.  De  asterrigske  Repræsentan- 
ter, Buol  Schauenstein  og  Hiibner,  nedlagde  øjeblikkelig  Ind- 
sigelse mod  denne  Udtalelse ;  de  erklærede,  at  Kongressen  var 
inkompetent  til  at  behandle  denne  Sag,  og  truede  med  at 
forlade  den.  Nu  optraadte  Cavour.  Han  præciserede  de 
franske  og  engelske  Diplomaters  Udsagn  og  tegnede  derefter, 
idet  han  fremstillede  sig  som  hele  den  italienske  Nations 
Forsvarer  og  Repræsentant,  et  træffende  Billede  af  Halvøens 
politiske  Tilstand;  han  fremhævede  Nødvendigheden  af,  at  de 
Landskaber,  der  endnu  vare  besatte  af  fremmede  Tropper, 
bleve  rømmede,  han  tog  Ordet  for  Kirkestatens  Sækularisation 
og  for  en  radikal  Forandring  af  Regeringssystemet  i  Neapel. 

Lord  Clarendon  og  Grev  Walewski  tiliraadte  derefter  fuld- 
stændig Cavours  Opfattelse,  men  nogen  Beslutning  angaaende 
Italien  kunde  Kongressen  ikke  tage,  da  de  østerrigske  Repræ- 
sentanter erklærede,  at  de  i  den  Retning  vare  uden  Fuldmagt. 
Den  Protokol,  der  blev  offentliggjort  over  dette  Mode,  inde- 
holdt efter  en  fælles  Overenskomst  mellem  Diplomaterne  ikke 
en  tro  Gjengivelse  af  den  ophidsede  Diskussion,  men  Frem- 
stillingen gav  dog  en  ganske  tydelig  Forestilling  om,  at  Li- 
denskaberne her  vare  komne  i  Opror.  Cavour  var  foreløbig 
tilfreds  med  det  Resultat,  han  havde  vundet.  «Vi  vinde  intet 
i  materiel  Henseende«,  skriver  han  til  en  af  sine  Venner, 
«men  hvad  vi  opnaa,  er  fra  Englands  og  Frankriges  Side 
Anerkjendelsen  af,  at  den  nuværende  Tilstand  i  Italien  er 
utaalelig,  og  at  Halvøens  Gjenfødelse  kun  kan  udgaa  fra 
Piemont«.  Cavour  havde  dog  endnu  vundet  ét:  han  havde 
koncentreret  hele  Evropas  Opmærksomhed  paa  Italien  og  gjort 
det  vitterligt  for  Verden,  at  der  fandtes  et  italiensk  Spergs- 
maal,  som  ventede  paa  sin  Løsning.  Pariserkongressens 
Møde  den  8de  April  1855  betegner  derfor  et  af  de  vigtigste 
Momenter  i  det  nye  Italiens  Historie.  Forinden  Kongressen 
sluttedes,  overrakte  Cavour  Vestmagternes  Repræsentanter  en 
ny  Protest  mod  ^fsterriges  Overgreb  i  Italien.  Han  forlod 
derefter  Paris  og  rejste  til  London  for  her  at  træde  i  For- 
bindelse med  den  engelske  Politiks  Ledere.  Cavour  modtoges 
med  den  største  Sympathi  saavel  fra  Hoffets  som  Ministrenes 
Side,  men  han  følte  snart,  at  de  engelske  Statsmænd  aldeles 
ikke  havde  i  Sinde  at  give  deres  levende  Interesse  for  Italien 
Udtryk  i  Handling.  Cavour  kom  i  London  til  den  Overbe- 
visning, at  der  ikke  hos  England  kunde  ventes  Understøttelse 
til  en  national  Uafhængighedskrig;  følgelig  var  Italien  ude- 
lukkende henvist  til  Napoleon  III.  Der  foreligger  tvende 
interessante  Domme  om  Cavour  efter  hans  Optræden  paa 
Pariserkongressen.  Den  ene  er  udtalt  af  den  forhenværende 
østerrigske  Statskantsler  Metternich.    »Diplomatiet  forsvinder«, 


248  Momenter  af  det  nye  Italiens  Historie. 

ytrede  han,  «men  der  lever  dog  endnu  en  enkelt  Diplomat  i 
Evropa,  som  desværre  er  vor  Modstander  —  Hr.  Cavour«. 
"Havde  jeg  en  saa  stor  Minister  som  Grev  Cavours  udbrød 
Pave  Pius  IX  i  en  Samtale,  « havde  jeg  ogsaa  Lyst  til  at 
blive  konstitutionel  Kegent». 

(Forts.). 
Alex.  ThorsOe. 


Henrik  lY  af  Frankrige. 

(Slutning). 


V. 


Skj< 


jønt  Henrik  IV  saaledes,  som  vi  have  set*),  var  ivrig  be- 
skæftiget med  sit  Riges  indre  Bestyrelse  og  drog  Omsorg  for 
at  hæve  sit  Folks  materielle  og  aandelige  Tilstand,  lagde  dog 
den  ydre  Politik  størst  Beslag  paa  hans  Kræfter.  Det  er  ikke 
vanskeligt  at  finde  den  ledende  Tanke,  han  uafbrudt  fulgte 
over  for  Udlandet;  han  vilde  svække  Huset  Østerrige  og  i 
dets  Sted  hæve  Frankrige  til  den  ledende  Magt  i  Evropa. 
Den  ene  Gren  af  Habsburgernes  mægtige  Familie  var  prydet 
med  den  tyske  Kejserkrone,  og  den  Fyrste,  som  bar  samme, 
ansaas  endnu  i  Theorien  for  Kristenhedens  fornemste  Herre 
og  var  i  Nødstilfælde  endnu  stadig  sikker  paa  en  betydelig 
Understøttelse  fra  Riget;  desuden  ejede  de  tyske  Habsburgere 
ingen  ringe  Familiemagt  i  Landskaberne  -Østerrige,  Bohmen 
med  Schlesien,  Måhren  og  Lausitz,  Tirol,  Karnthen  ogKrain, 
Ungarn  med  Bilandene,  for  saa  vidt  de  ikke  vare  faldne  i 
Tyrkernes  Magt,  samt  endelig  Elsass  med  Breisgau.  Imid- 
lertid syntes  denne  Magt  dog  ringe  i  Sammenligning  med  de 
uhyre  Besiddelser,  som  deres  spanske  Fættere  vare  i  Besid- 
delse af.  Foruden  den  hele  spanske  Halvø  —  ogsaa  Portugal 
var  jo  i  Aaret  1580  blevet  erobret  af  Filip  II  —   adlede  de 

*)  Jfr.  ovenfor  S.  167  og  flg. 

sydlige  Nederlande,  Franche-Comté,  Hertugdømmet  Mailand, 
Kongeriget  begge  Sicilierne  samt  uendelige  Besiddelser  i  tre 
fremmede  Verdensdele  Kejser  Karl  V's  Efterkommere ,  hvis 
Rige  var  langt  større  end  Romerriget  under  dets  største 
Magtfylde.  Perus  og  Mexikos  Guld  og  Sølv  og  de  ostindiske 
øgruppers  ikke  mindre  kostbare  Krydderier  berigede  de  kaihol- 
ske  Majestæters  Skatkammer. 

Ved  den  første  Betragtning  maatte  det  synes  umuligt,  at 
et  Rige  som  Frankrige,  der  den  Gang  kun  omfattede  8,000  D 
Mile  med  næppe  12  Millioner  Indbyggere,  skulde  kunne  yde 
disse  forenede  Magter  Modstand;  men  der  gaves  mangfoldige 
Omstændigheder,  som  under  denne  Kamp  kom  Frankrige,  til 
Hjælp  eller  rettere  sagt  svækkede  dets  Modstandere;  den 
vigtigste  var  Habsburgernes  Bigotteri  og  religiøse  Forfølgel- 
seslyst.  Den  habsburgske  Familie  kom  bittert  til  at  lide  for 
sin  Fanatisme;  den  bevirkede,  at  ikke  blot  det  halve  tyske 
Rige,  men  ogsaa  deres  egne  Arvelande  stode  i  Opposition 
mod  dem  for  at  beskytte  deres  protestantiske  Trosbekjen- 
delse  mod  de  habsburgske  Kejseres  vedholdende  Overgreb; 
ved  grusomme  Forfølgelser  vare  de  nordlige  Nederlande  bragte 
til  Oprør  mod  det  spanske  Herredømme  og  tvungne  til  en 
Kamp,  som  tærede  paa  Rigets  bedste  Kræfter,  og  endelig 
vare  Englænderne  ved  Spaniens  Religions-Fjendskab  blevne 
tvungne  til  at  være  Frankriges  Allierede,  skjønt  de  i  Grunden 
bittert  hadede  dette  Land.  Hertil  kom  fremdeles  den  Mod- 
stand, som  de  spanske  Habsburgeres  havesyge,  troløse  og 
derhos  smaalige  og  usikre  Politik  overalt  rejste  imod  sig,  i 
det  de  under  Religionens  Kaabe  stedse  stræbte  at  overvælde 
deres  svagere  Naboer.  Flertallet  af  de  endnu  uafhængige 
italienske  Stater  var  derfor  altid  villigt  til  at  slutte  sig  til 
enhver  mod  Habsburgerne  fjendtligsindet  Magt.  Endelig  maa 
man  ogsaa  lægge  en  særlig  Vægt  paa  den  Omstændighed,  at 
Habsburgernes  mægtige  Riger  vare  sammensatte  af  Provinser, 
som  vare  fuldstændig  forskjellige  i  Historie,    Sprog,    Befolk- 

niug  og  Sæder,  derhos  vare  adskilte  indbyrdes  ved  store  Af- 
stande og  ikke  havde  den  ringeste  Sympathi  hverken  for  de 
samlede  Kiger  eller  for  deres  enkelte  Dele.  Til  disse  mere 
almindelige  Aarsager  kom  dernæst  andre,  mere  tilfældige, 
som  ogsaa  svækkede  de  habsburgske  Kigers  Magt.  De  tyske 
Habsburgere  udmærkede  sig  paa  denne  Tid  ved  den  mest 
bornerte  Udygtighed;  de  vare  dernæst  indviklede  i  de  bitreste 
Tvistigheder  baade  med  Tyrkerne  og  med  de  tyske,  bøhmiske 
og  østerrigske  Protestanter  og  saaledes  aldeles  ude  af  Stand 
til  at  komme  deres  spanske  Slægtninge  til  Hjælp.  Hvad  disse 
sidste  angaar,  vare  de  udtomte  ved  en  fyrretyveaarig  Krig, 
forst  mod  Hollænderne  alene,  dernæst  mod  hele  det  avrige 
Evropa.  Filip  H  havde  bedraget  sine  Kreditorer  ved  en  uhørt 
Bankerot,  men  desuagtet  efterlod  han  sig  dog  en  Gjæld  af 
100  Millioner  Dukater  —  1760  Millioner  Kroner  —  med 
enorme  Kenter.  Amerikas  Skatte  strømmede  kun  gjennem 
Spanien  for  at  gaa  over  i  de  udenlandske  Kreditorers  Lommer. 
Den  spanske  Nation,  hvis  Sæder  vare  forvildede  ved  de  ameri- 
kanske Eventyr  og  de  stadige  Krige,  og  som  var  besjælet  af 
taabeligt  Bigotteri,  aftog  rask  i  Folkemængde  og  Velstand,  og 
begge  Castilliernes  utaalelige  Tyranni  var  forhadt  i  alle  andre 
Provinser.  Hertil  kom  sluttelig,  at  den  regerende  Konge 
Filip  111  var  en  stakkels  Idiot,  og  at  hans  almægtige  Mini- 
ster Lerma  næsten  kun  var  hans  Overmand  i  Nederdræg- 
tighed. 

Under  saadanne  Forhold  som  de  her  beskrevne  turde 
Frankrige,  der  var  beboet  af  et  enigt,  patriotisk,  intelligent 
og  selvtillidsfuldt  Folk  og  blev  styret  af  en  klog,  vidtskuende 
og  i  militær  Henseende  højt  begavet  Hersker,  nok  vove  at 
optage  Kampen  med  den  spanske  Magt.  Det  var  imidlertid 
ingenlunde  Henrik  IV's  Mening  strax  at  styrte  sig  og  sit  af 
indre  Kampe  udmattede  Rige  ind  i  farlige  og  ødelæggende 
Eventyr.  For  det  første  var  det  ham  kun  magtpaaliggende 
at  modarbejde  Habsburgerne  og  at  ægge  saa  mange  Fjender 
som  mulig  imod  dem,   men  derimod  selv  at  undgaa  en  stor 

Krig  med  Spanien  og  Kejseren.  Naar  han  først  havde  pustet 
til  et  Stridspunkt  i  den  Grad,  at  det  maatte  berede  Spanien 
eller  Kejseren  Forlegenheder,  lod  han  Sagen  have  sin  egen 
Gænge  og  havde  ikke  mere  Fingrene  med  i  Spillet.  Uden 
nogen  som  helst  Betænkelighed  søgte  Henrik  at  spinde  sin 
politiske  Væv  i  alle  mulige  Retninger.  I  Tyskland,  England 
og  Orienten  beredte  han  Huset  -Østerrige  Forlegenheder  og 
ophidsede  dets  Fjender,  som  netop  af  denne  Grund  vare  hans 
Venner;  men  han  vogtede  sig  vel  for  at  lægge  Beslag  paa 
Frankriges  Midler  i  noget  som  helst  af  disse  Spørgsmaal. 
Man  maa  imidlertid  indrømme,  at  Spanien  ved  sin  Adfærd, 
der  var  overmodig,  truende  og  fornærmelig  mod  de  mindre 
Magter  og  dog  i  det  afgjørende  Øjeblik  ikke  sjeldent  forsagt, 
selv  fortræffelig  arbejdede  den  franske  Konge  i  Hænderne. 
Først  i  Aaret  1609,  da  Henrik  IV  saa  sit  Land  velbefolket 
og  rigt  og  sine  Arsenaler  og  Fæstninger  i  god  Stand,  og  da 
han  dels  ved  egne  Bestræbelser,  dels  ved  sine  Modstan- 
deres Fejl,  hvde  skaffet  sig  et  stort  Antal  Forbundsfæller, 
først  da  antog  hans  Politik  et  afgjort  krigerisk  Præg. 

Det  militære  System,  Henrik  IV  satte  i  Gang,  passede 
fortræffelig  baade  til  Landets  egen  Tilstand  og  til  Kongens 
Politik,  der  gik  langsomt  til  Værks  og  forud  beredte  hvert 
Skridt.  Man  kan  godt  sige,  at  Kongen  i  det  smaa  anvendte 
de  samme  Grundsætninger,  paa  hvilke  den  preussisk  -  tyske 
Hærordning  i  vore  Dage  er  baseret.  De  vigtigste  Punkter 
for  det  daværende  franske  Krigsberedskab  vare  følgende:  den 
lavest  mulige  staaende  Styrke  forenet  med  den  størst  mulige 
Lethed  til  en  hurtig  og  uhindret  Forøgelse  og  Mobilisering 
af  hele  Hæren ;  derhos  blev  Hæren  mere  og  mere  en  virkelig 
National-Hær,  og  man  modarbejdede  med  Kraft,  at  den 
bevarede  Karakteren  af  en  Lenshær ,  saaledes  som  Til- 
fældet havde  været  i  den  nærmest  foregaaende  Tid,  hvilket 
navnlig  havde  vist  sig  ved  det  overordentlig  talrige  Rytteri. 
Den  staaende  franske  Hær  beløb  sig  kun  til  8  franske  Re- 
gimenter Fodfolk  og  en  Garde,  der  var  sammensat  af  let  og 

svært  Rytteri.  Ved  dette  ringe  Antal  af  staaende  Tropper, 
der  med  Trosknægte  og  hele  ivrige  Tilbehør  ikke  udgjorde 
20,000  Mand,  blev  det  en  Mulighed  for  Kongen  at  bringe 
sine  Finanser  paa  Fode  igjen,   som  vi  tidligere  have  berørt. 

Med  den  størt  mulige  Iver  ophobede  man  dernæst  Mas- 
ser af  Vaaben,  Skyts  og  Munition  i  Tajhusene,  saa  at  Frank- 
rige utvivlsomt  var  det  bedst  rustede  Land  i  Evropa.  I  For- 
aaret  1610  kunde  man  i  faaUger  bringe  70,000  Mand  under 
Vaaben;  af  Paris's  Tøjhus  alene  kunde  man  paa  én  Gang 
stille  32  Stykker  Skyts  med  Forspænd  og  al  muligt  Tilbehør, 
hvilket  for  hine  Tider  var  en  ganske  overordentlig  Præstation, 
naar  man  betænker,  at  Kampene  bleve  udk&mpede  med  sex, 
syv  eller  hojt  regnet  tyve  Stykker  Skyts.  Fra  den  mistroiske 
Tyran  Ludvig  XFs  Tid  havde  de  fremmede  Tropper  været  i 
overvejende  Antal  til  Stede  i  den  franske  Hær,  nu  blev  det 
fremmede  Element  fjernet  paa  en  ringe  Eest  nær.  Fodfolket 
kom  til  at  udgjare  den  langt  overvejende  Del  af  Hæren,  og 
Rytteriets  Karakter  blev  fuldstændig  forandret  derved,  at  de 
frivillige  Adelsskarer  aldeles  forsvandt  og  gave  Plads  for 
staaende  og  godt  disciplinerede  lejede  Tropper. 

Vi  forbigaa  her  en  Kamp,  som  Henrik  IV  allerede  to 
Aar  efter  Freden  i  Vervins  havde  at  udkæmpe  med  Hertugen 
af  Savoyen  angaaende  Markgrevskabet  Saluzzo,  hvilket  denne 
Fyrste  med  urette  vilde  gjøre  Frankrige  stridigt.  Det  var 
naturligt,  at  Kong  Henrik  i  dette  Tilfælde  inden  kort  Frist 
vandt  en  afgjørende  Sejr,  men  Krigen  endte  med  et  for  begge 
Parter  fordelagtigt  Forlig ;  Savoyen  beholdt  det  ikke  langt  fra 
Turin  liggende  Markgrevskab,  men  aftraadte  det  langt  større 
Landskab  Bresse,  vest  for  Alpekjæden,  og  saaledes  arronderede 
begge  Lande  deres  Grænser.  For  øvrigt  blev  denne  Fred  af 
stor  Betydning  for  Savoyen;  hidindtil  havde  den  ene  Halvdel 
af  dette  Hertugdømme  bestaaet  af  fransktalende  Bestanddele, 
Herskerfamiliens  Vugge  havde  staaet  her,  og  Huset  var  mere 
fransk  end  italiensk;  nu  bleve  Landets  italienske  Besiddelser 

forøgede,    dets  franske  derimod  formindskede,    og  fra  nu  af 
antog  Savoyen  mere  og  mere  Karakteren  af  en  italiensk  Stat. 

Savoyen  havde  i  denne  Kamp  gjort  Regning  paa  Hjælp 
fra  Spanien ;  men  da  den  urolige  og  landegridske  Éertug  Karl 
Emanuel  saa  sig  skuffet  i  dette  Haab  og  desuden  ved  mange 
Lejligheder  blev  krænket  af  Habsburgerne,  sluttede  han  sig 
af  ganske  Hjerte  til  Frankrige  og  var  ingen  ringe  Forbunds- 
fælle for  Henrik  IV,  da  Savoyen  allerede  den  Gang  ejede  en 
talrig  og  modig  Hær. 

Spanien  sørgede  selv  for,  at  ogsaa  de  andre  italienske 
Stater  villig  gik  ind  paa  de  franske  Tilbud  om  Forbund;  thi 
det  optraadte  overalt  med  den  mest  retløse  Vilkaarlighed. 
Det  tvang  Graubiinden  til  at  opgive  sin  Alliance  med  Vene- 
dig og  Frankrige;  midt  under  Freden  besatte  det  under  de 
latterligste  Paaskud  italienske  Landskaber,  der  laa  bekvemt 
for  det,  nodte  de  smaa  Hertugdommer  i  Mellemitalien  til  at 
erklære  sig  for  spanske  Len  og  søgte  endog  at  oprette  Re- 
unionskamre  i  Mailand.  Lige  over  for  denne  gjennemgaaende 
havesyge  Politik  toge  ikke  blot  Savoyen,  men  ogsaa  Venedig, 
Mantua  og  Toskana,  altsaa  alle  de  større  Stater  paa  Hølvøen, 
deres  Tilflugt  til  Frankrige;  Paven  selv  bevarede  i  det  mindste 
sin  Nevtralitet. 

Der  frembød  sig  snart  en  Lejlighed,  som  lagde  Frank- 
riges voxende  Indflydelse  i  Italien  for  Dagen  og  viste  de 
italienske  Stater,  at  de  ikke  mere  vare  prisgivne  Spaniens 
Vilkaarlighed.  I  Aaret  1606  udbrød  der  nemlig  en  forbitret 
Konflikt  mellem  Paven  og  Venetianerne;  Spanien  vilde  be- 
nytte denne  Lejlighed  til  at  ydmyge  den  forhadte  Republik 
Venedig,  men  Frankrige  vidste  at  forhindre  enhver  Indblan- 
ding i  denne  Sag  fra  Spaniens  Side  og  bragte  et  Forlig  i 
Stand  mellem  de  stridende  Parter,  der  tilfredsstillede  begge. 
Frankrige  havde  herved  gjort  sig  begge  Parter  forbundne  og 
derhos  ved  saaledes  ganske  at  trænge  Spanien  i  Baggrunden 
vundet  en  diplomatisk  Sejr  af  ikke  ringe  Betydning. 

Ved  denne  Spaniens  saa  kortsynede  Politik  havde  Sa- 
gernes Stilling  paa  den  italienske  Halvø  taget  en  for  dette 
Land  overordentlig  ugunstig  Vending;  alle  større  Stater  hæl- 
dede til  Frankrige;  Hertugen  af  Savoyen  og  til  dels  ogsaa 
Venedig  vare  villige  til  under  en  Angrebskrig  at  slutte  sig 
til  dette  Land,  og  saaledes  var  det  spanske  Landskab  Mai- 
land truet  baade  fra  øst  og  fra  Vest;  endelig  var  ogsaa 
Graubiinden  vundet  ved  fransk  Guld  og  betænkt  paa  fra  Nor- 
den af  at  kaste  sig  over  Mailand. 

Det  forstaar  sig  af  sig  selv,  at  det  var  Henrik  meget 
magtpaaliggende  at  styrke  og  understøtte  Hollænderne  i  deres 
Kampe  mod  Spanien,  skjønt  dette  udtrykkelig  var  forment 
ham  ved  Freden  i  Vervins.  Han  holdt  stadig  3,000  Soldater, 
for  største  Delen  Huguenotter,  i  Holland  og  ydede  desuden 
Hollænderne  en  aarlig  Understøttelse  af  mindst  200,000  Guld- 
dalere —  3^2  Mill.  Kroner.  Denne  under  de  daværende  For- 
hold ret  betydelige  franske  Hjælp  havde  de  oprørske  Provinser 
for  en  god  Del  at  takke  for  det  Held,  hvormed  de  forsvarede 
sig  mod  Spaniens  udmærkede  Soldater  og  Generaler.  Efter 
den  snart  fyrretyveaarige  Krig  følte  imidlertid  begge  Parter, 
Spanien  saa  godt  som  Nederlandene,  Trang  til  Fred,  og  i 
Aaret  1607  indledede  man  Underhandlinger  for  at  hidføre 
den  endelige  Fred. 

Frankrige  kunde  imidlertid  kun  hejst  ugjerne  se  den 
endelige  Afslutning  paa  en  Krig,  som  i  saa  afgjørende  en 
Grad  svækkede  dets  Medbejler;  derimod  stillede  Sagerne  sig 
noget  anderledes,  naar  der  kun  blev  Tale  om  en  Vaabenhvile 
paa  nogle  Aar;  en  saadan  Stilstand  laa  ikke  ganske  udenfor 
Henrik  IV's  Planer.  Hvad  brød  han  sig  egentlig  om  Fol- 
kenes Frihed  og  Uafhængighed?  Han  vilde  meget  mere  lade 
en  af  sine  yngre  Børn  ægte  en  spansk  Prins  eller  Prinsesse 
for  saaledes  at  skabe  en  Sidelinie  af  begge  Huse,  hvem  de 
samlede  Nederlande  —  baade  de  frie  og  de  spanske  —  skulde 
tilfalde.  Under  en  saadan  Vaabenhvile  kunde  de  kongelige 
Børn  voxe  op,  og  imidlertid  kunde  der  vel  nok  frembyde  ag 

en  Lejlighed  til  med  det  gode  eller  onde  at  virke  for  denne 
Plan  blandt  de  forenede  Provinser. 

Det  var  disse  Synspunkter,  som  under  Fredsforhandlin- 
gerne bleve  fulgte  af  Henriks  Sendebud  Jeannin,  Kongens 
dygtigste  Diplomat,  og  hovedsagelig  naaede  han  ogsaa  sit 
Maal:  de  endelige Fredsunderhandlinger  strandede  fuldkomment, 
og  det  kom  under  den  Ode  April  1609  kun  til  Afslutningen 
af  en  Vaabenhvile  paa  tolv  Aar.  Spaniens  Hensigt  at  af- 
slutte en  kort  Vaabenhvile,  ene  og  alene  for  at  samle  Kræfter 
til  et  nyt  Angreb,  blev  tilintetgjort;  men  paa  den  anden  Side 
var  Vaabenhvilen  for  kort,  til  at  Hollænderne  kunde  fele  sig 
sikre  uden  at  sege  den  franske  Alliance  og  uden  vedblivende 
at  være  afhængige  af  de  franske  Planer. 

Det  var  ikke  blot  i  Italien  og  Nederlandene,  at  Hen- 
rik IV  modarbejdede  Huset  østerriges  Interesser;  det  samme 
var  ogsaa  Tilfældet  i  det  fjerne  -Østen,  hvor  hans  Sendebud 
i  Konstantinopel,  Breves,  en  ivrig  og  duelig  Diplomat,  understøt- 
tede ham  af  alle  Kræfter;  det  mest  intime  Forhold  blev  igjen 
herskende  mellem  Sultanen  og  hans  allerkristeligste  Majestæt. 
Henrik  najedes  imidlertid  ikke  alene  med  at  sikre  sig  Tyr- 
kernes Medvirkning  under  en  mulig  Krig  mod  Spanien;  men 
haij  ophidsede  endog  Osmannerne  mod  den  halvt  forvirrede 
tyske  Habsburger,  Kejser  Eudolf  II.  Da  der  i  Aaret  1602 
kom  Fredsunderhandlinger  i  Gang  mellem  Kejseren  og  Tyr- 
kerne, modarbejdede  Henrik  IV  dem  med  al  Iver,  «saa  vidt 
det  kunde  gaa  an  —  saaledes  udtrykker  han  sig  selv  —  uden 
at  krænke  den  ydre  Anstand«,  og  den  franske  Konge  havde 
kun  altfor  stort  Held  med  sig  i  sine  Bestræbelser  for  at  mod- 
arbejde en  for  Kristenheden  saa  nødvendig  Fred.  Mod  Slut- 
ningen af  det  følgende  Aar  kom  der  en  ny  Sultan,  Akmed  I 
til  Kegeringen;  det  var  en  ærgjerrig  og  daadrig  Hersker,  der 
mindede  om  Muhamed  II  og  Soliman  den  store,  og  Henriks 
første  Eaad  til  ham  var  at  slutte  Fred  med  Persien  for  at 
anvende  hele  sit  Kiges  Kræfter  til  at  overvælde  Kejseren; 
kort  derpaa  erobrede  Akmed  I  da  ogsaa  Pest. 

Medens  Henrik  ved  sine  hemmelige  Rænker  saaledes 
modarbejdede  en  Fred,  som  Ungarn,  Tyskland  og  Italien  havde 
saa  haardt  nødig,  arbejdede  han  samtidig  i  London  paa  at 
forstyrre  Fredsunderhandlingerne  mellem  «hans  dyrebare  og 
højt  elskede  Brødre«,  Kongerne  af  Spanien  og  England ;  trods 
alt  dette  vilde  Kongen  gaa  og  gjælde  for  en  Ven,  en  Be- 
skytter og  Opretholder  af  Freden  i  Evropa, ,  og  i  sine  officielle 
Udtalelser  priste  han  Frankrige  som  et  Bolværk  for  Kristen- 
hedens Frelse  og  et  Værn  for  Civilisationen.  Af  Moralitet  og 
Ærlighed  findes  der  saaledes  ikke  det  ringeste  Spor  i  Hen- 
rik IV's  Politik,  men  overalt  lagde  han  derimod  en  utrættelig 
Daadskraft,  en  Konsekvens  og  en  Duelighed  for  Dagen,  som 
i  sin  Art  er  beundringsværdig. 

Han  var  ikke  tilfreds  med  saaledes  af  alle  Kræfter  at 
modarbejde  Spanien  i  Schweiz,  Italien,  England,  Nederlandene 
og  Orienten ;  ^  han  søgte  ogsaa  at  stifte  Tvedragt  og  Oprør  i 
selve  det  spanske  Riges  Indre;  han  forbandt  sig  ved  denne 
Lejlighed  med  Mennesker,  der  endog  vare  Fjender  af  det 
kristne  Navn  i  det  hele  taget. 

Den  Maade,  hvorpaa  de  spanske  Konger  behandlede  de 
muhamedanske  Maurer,  som  efter  Granadas  Erobring  vedbleve 
at  bebo  den  spanske  Halvø,  var  i  Sandhed  oprørende.  Man 
havde  højtidelig  lovet  dem  Religionsfrihed,  men  derpaa  vilde 
man  tvinge  dem  til  at  antage  Kristendommen,  til  at  opgive 
deres  nationale  Sæder  og  Skikke  og  til  at  glemme  deres  Mo- 
dersmaal.  De  adløde  for  et  Syns  Skyld,  men  i  Virkeligheden 
holdt  de  trofast  paa  alle  deres  religiøse  og  nationale  Tradi- 
tioner og  bleve  af  denne  Grund  frygtelig  trykkede  af  Stat  og 
Kirke.  Det  var  altsaa  ikke  underligt,  at  de  anvendte  alle 
Midler  for  at  befri  sig  for  dette  Tryk,  og  ved  deres  Mængde 
—  de  udgjorde  omtrent  600,000  Mennesker  af  Spaniens  flit- 
tigste, driftigste  og  mest  velhavende  Befolkning  —  kunde 
Moriskerne,  saaledes  kaldte  man  disse  ulykkelige  Efterkom- 
mere af  Spaniens  gamle  Herrer,  blive  farlige  nok.  Der  ud- 
brød blandt  dem  blodige  Oprør,  som  kun  kiinde  dæmpes  med 

Meje,  Og  de  stode  i  vedvarende  Forbindelse  med  deres  Tros- 
fæller, Tyrkerne.  Henrik  IV  knyttede  nu  ogsaa  hemmelige 
Forbindelser  med  disse  Morisker,  og  Underhandlingerne  bleve 
drevne  med  Iver  fra  begge  Sider.  Man  indser  heraf  yder- 
ligere, i  hvilken  Grad  Henrik  IV  i  sin  Handlemaade  traadte 
Keligiøsitet,  Oprigtighed  og  politisk  Anstand  under  Fadderne. 
Han  gav  Moriskerne  Haab  om  Pengebelønninger  og  Bistand 
af  Krigsfolk;  ved  Hjælp  heraf  skulde  der  organiseres  en  al- 
mindelig Kejsning,  som  Moriskerne  berammede  til  Skjærtorsdag 
i  Aaret  1606,  og  som  de  vilde  begynde  med  at  afbrænde  Staden 
Valencia  og  med  at  myrde  alle  dens  Indbyggere.  Hvis  denne 
Plan  var  lykkedes,  havde  det  været  et  frygteligt  Slag  for  den 
spanske  Magt,  og  alt  tyder  hen  paa,  at  Henrik  IV  i  saa 
Fald  havde  opgivet  sin  forsigtige  Tilbageholdenhed  og  be- 
gyndt den  afgjørende  Kamp  mod  Habsburgerne  i  Forening 
med  Holland,  Savoyen  og  Tyrkiet  —  et  højst  mærkeligt 
Forbund ! 

Den  spanske  Regering  kom  imidlertid  i  rette  Tid  paa 
Spor  efter  denne  Sammensværgelse,  og  Hovedmændene  og 
Henrik  IV's  Agenter  maatte  lide  en  pinlig  Død.  Den  spanske 
Regering  gjorde  dernæst  en  brat  Ende  paa  alle  lignende  For- 
søg fra  Frankriges  Side;  i  Efteraaret  1609  begyndte  man  at 
uddrive  alle  Morisker  og  vedblev  hermed  de  følgende  Aar; 
ved  denne  Forholdsregel  ødelagde  man  paa  den  ene  Side 
næsten  fuldstændig  den  hele  Stamme,  men  paa  den  anden 
Side  tiltog  den  spanske  Halvøs  Forarmelse  og  Afbefolkning 
med  rivende  Fart. 

Henrik  IV  havde  i  lang  Tid  staaet  i  Forbindelse  med 
Tysklands  protestantiske  Fyrster,  og  ogsaa  her  forøgede  han 
sine  diplomatiske  Anstrengelser  i  den  Hensigt  at  ægge  og 
understøtte  Habsburgernes  Modstandere  uden  dog  for  øje- 
blikket selv  at  indvikle  sig  i  Krig.  Vi  ville  her  ikke  indlade 
os  paa  en  udtømmende  Fremstilling  af  Kongens  Rænkespil  i 
Tyskland,  men  ville  kun  slaa  det  Hovedpunkt  fast,  som  Hen- 
rik IV  forfulgte  med  al  Iver.   Det  var  hans  Hensigt  at  forene 

de  evangeliske  Stænder  til  en  fast  og  godt  organiseret  Union, 
som  naturlig  maatte  træde  i  fjendtligt  Forhold  til  den  ivrig 
katholske  Kejser  og  hans  trofaste  Allierede,  Spanien;  derpaa 
vilde  Kongen  indgaa  en  neje  og  fast  Alliance  med  Unionen. 
Efter  lange  Underhandlinger  saa  Henrik  sine  Planer  kronede 
med  Held,  thi  Flertallet  af  Tysklands  protestantiske  Stænder 
følte  sig  truede  af  den  mere  og  mere  om  sig  gribende  ka- 
tholske Reaktion,  hvorfor  de  i  Aaret  1608  sluttede  sig  sam- 
men til  en  « Union«,  som  snart  derpaa  indgik  Forbund  med 
Frankrige.  Henrik  troede  ved  denne  Tid  at  have  truffet  alle 
Forberedelser  baade  ind-  og  udadtil,  og  de  tyske  Forviklinger 
skulde  derfor  give  Stødet  til  den  store  Krig,  som  vilde  have 
afgjort  den  langvarige  Rivalitet  mellem  Frankrige  og  den 
habsburgske  Familie,  —  hvis  ikke  Kongens  pludselige  Død 
var  indtruffen  og  saaledes  havde  hindret  ham  i  at  sætte  Kro- 
nen paa  sin  politiske  Bygning. 

Lige  til  vore  Dage  har  man  i  det  hele  taget  fæstet  Lid 
til  en  Tradition  om  Henrik  IV's  »store  Planer«  og  villet  sætte 
dem  i  Forbindelse  med  den  afgjørende  Kamp  mod  Habsburg. 
Henrik  skal  have  tilsigtet  hverken  mere  eller  mindre  end  at 
dele  Evropa  i  femten  lige  mægtige  Stater,  der  som  en  « kristelig 
Republik«  skulde  slutte  et  evigt  Fredsforbund  indbyrdes  og 
derpaa  med  fælles  Stridskræfter  fordrive  Tyrkerne  fra  vor 
Verdensdel.  Det  er  nu  i  og  for  sig  allerede  lidet  sandsynligt, 
at  en  saa  praktisk  og  ædruelig  Politiker  som  Henrik  IV 
skulde  have  næret  en  saa  fuldstændig  chimærisk  Plan,  og  en 
nogenlunde  nøjagtig  Prøvelse  af  Kilderne  viser  da  ogsaa,  at 
den  hele  Historie  kun  har  sin  Oprindelse  i  en  Statsmands 
Hjerne,  som  blev  afskediget  i  Unaade  af  den  følgende  Re- 
gering og  nu  benyttede  sine  ledige  Timer  til  i  fantastiske 
Memoirer  at  forherlige  sig  og  sin  afdøde  Konge  paa  deres 
fælles  Efterfølgeres  Bekostning.  Denne  Statsmand  er  Maxi- 
milian  af  Sully.  Kongens  Planer  vare  i  Virkelighed  langt 
simplere,  naturligere  og  lettere  at  virkeliggjøre  og  endelig 
langt  mindre  uegennyttige,   end  Sully  vil  faa  os  til  at  tro. 

17* 

Et  omfangsrigt  og  fra  mange  Sider  tilvejebragt  Materiale  har 
skaffet  os  det  nøjagtigste  Kjendskab  særlig  til  disse  hans 
Planer. 

Den  25de  Marts  1609  dede  en  af  de  mægtigste  tyske 
Fyrster,  Johan  Vilhelm,  Hertug  af  Kleve,  Jiilich  og  Berg 
Greve  af  Mark  og  Ravensberg  og  Herre  af  Ravenstein,  uden 
at  efterlade  sig  mandlige  Arvinger.  Talrige  tyske  Fyrster 
gjorde  Fordring  paa  den  lokkende  Arv,  saaledes  Kurfyrsten 
af  Brandenburg  og  Pfalzg reven  af  Neuenburg,  der  havde  ægtet 
kvindelige  Medlemmer  af  den  uddøde  Familie,  samt  Kurfyr- 
sten af  Sachen,  som  fra  gammel  Tid  havde  indgaaet  Arve- 
overenskomster med  Huset  Kleve.  De  mere  dristige  Præten- 
denter toge  sig  selv  til  Rette  uden  at  bryde  sig  om  Kejseren, 
der  henviste  samtlige  Arveprætendenter  til  sin  øverste  rets- 
lige Afgjørelse.  Brandenburg,  hvis  Fordringer  man  i  det  hele 
ansaa  for  de  bedst  begrundede,  og  Neuenburg  sluttede  en 
foreløbig  Overenskomst,  og  uden  at  bryde  sig  om  Kejserens 
Forbud  toge  de  Arven  i  Besiddelse  i  Fællesskab  og  lovede 
hinanden  at  hævde  denne  deres  Besiddelse;  af  denne  Grund 
fik  de  Navnet  «de  possederende  Fyrster«. 

Kejseren  blev  utvivlsomt  haardt  krænket  i  sine  Rettig- 
heder ved  denne  Adfærd,  og  en  Konflikt  mellem  ham  og  de 
« possederende«  Herrer  var  nær  for  Haanden.  Henrik  IV  tøvede 
ikke  med  øjeblikkelig  og  med  største  Kraft  at  stille  sig  paa 
de  tvende  Arveprætendenters  Side ;  han  gav  dem  Forsikringer 
om  sin  Understøttelse  og  søgte  at  ægge  samtlige  protestan- 
tiske Fyrster  til  samme  Beslutning,  thi  Tiden  syntes  ham  nu 
kommen  til  endelig  at  udfægte  den  saa  længe  forberedte  store 
Kamp  mod  Habsburgerne.  Kejseren  selv  arbejdede  ham  tro- 
lig i  Hænderne ;  i  Stedet  for  nemlig  at  indskrænke  sig  til  en 
Sequestration  af  det  omstridte  Land,  hvortil  han  var  fuld- 
kommen berettiget  ved  de  possederende  Fyrsters  fortsatte 
Ulydighed,  overdrog  Rudolf  H  sin  Broder  Erkehertug  Leopold, 
den  fanatisk-katholske  Biskop  af  Passau,  at  sequestrere  hine 
for  største  Delen  protestantiske  Landsdele.     Saaledes  maatte 

den  Overbevisning  paatrænge  sig  alle  og  enhver,  at  Kej- 
seren kun  af  Hensyn  til  sin  Familie  og  til  den  katholske 
Kirke  lagde  Beslag  paa  Jiilich  -  Kleve.  Alle  Tilhængere  af 
den  nye  Lære,  alle  Fjender  af  Habsburgerne  bleve  herved 
foranledigede  til  at  tage  ivrig  Parti  for  de  possederende  Fyr- 
ster, især  da  Leopold  ufortøvet  rykkede  ind  i  Landet,  bemæg- 
tigede sig  det  faste  Jiilich  og  satte  det  i  Forsvarsstand. 

Henrik  IV  saa  med  Glæde  alle  disse  Fejl  fra  hans  Mod- 
standeres Side  og  fremhyklede  den  største  Vrede  over  øster- 
riges Adfærd.  Han  forsikrede  højt  og  dyrt  om  sin  J'redsom- 
melighed,  men  erklærede  rent  ud  ikke  at  ville  taale  Kleves 
Beslaglæggelse  af  en  habsburgsk  Prins;  under  Religionens 
Maske  havde  Huset  Habsburg  allerede  slugt  Lande  nok.  Han 
søgte  at  formaa  alle  sine  Forbundsfæller  til  at  tage  Del  i 
Kampen,  og  særlig  Held  havde  han  i  saa  Henseende  hos 
Hertugen  af  Savoyen,  der  lovede  den  kraftigste  Hjælp  mod 
Spanien  og  som  Løn  herfor  skulde  have  en  Ægteskabsforbin- 
delse  mellem  sin  ældste  Søn  og  Henriks  ældste  Datter  samt 
Hertugdømmet  Mailand. 

Foruden  de  politiske  Grunde,  som  burde  vække  Hadet 
mod  Habsburgerne  hos  Henrik  IV,  gjorde  ved  denne  Tid  en 
anden  særlig  Grund  sig  gjældende,  der  ikke  lidet  skærpede 
Kongens  Had. 

Henrik  IV  havde  altid  havt  et  fyrigt  Temperament  og 
hengivet  sig  til  en  tøjlesløs  Sanselighed;  midt  i  hans  poli- 
tiske og  religiøse  Kampe  var  han  optagen  af  talløse  Elskovs- 
eventyr. Ogsaa  i  denne  som  i  saa  mange  andre  Retninger 
anslog  han  altsaa  den  Tone,  der  gjorde  sig  gjældende  under 
det  absolute  Herredømme  i  Frankrige.  Skjønt  Henrik  ved 
denne  Tid  nærmede  sig  Oldingealderen,  var  han  dog  bleven 
greben  af  en  heftig  Tilbøjelighed  til  Connetablen  af  Montmo- 
rencys  ganske  unge  Datter,  og  han  nødte  sin  svage  Fætter, 
Prinsen  af  Condé,  til  at  ægte  den  unge  Dame,  da  han  haa- 
bede  i  ham  at  linde  en  føjelig  Ægtemand.  Strax  efter  Bryl- 
lupet  optog  Henrik  sine  Forførelsesplaner,  men  fandt  en  mere 

haardnakket  Modstand  hos  Condé,  end  han  havde  drømt  om. 
Kongen  lod  nu  intet  Middel  uprøvet  for  at  naa  sit  Maal; 
han  udspredte  saaledes  det  Rygte,  at  Prinsen  havde  faaet 
100,000  Gulddalere  af  Spanien  for  at  vække  Uroligheder  og 
forfulgte  Prinsessen  paa  alle  Maader,  saa  at  Condé  endelig 
trak  sig  tilbage  til  sine  Besiddelser  i  Picardie,  tæt  ved  Bel- 
giens Grænse.  Forgjæves  søgte  Kongen,  forklædt  som  Pile- 
grim, at  bortfiøre  sin  Elskede,  men  blev  for  tidlig  opdaget. 
Efter  denne  uværdige  Streg  fra  Kongens  Side  holdt  Condé 
sig  med  rette  ikke  mere  for  sikker  i  Landet  og  flygtede  med 
sin  Gemalinde  til  de  spanske  Nederlande;  skjønt  det  franske 
Politi  forfulgte  dem  lige  til  Grænsen,  naaede  de  tvende  Flygt- 
ninge dog  i  Slutningen  af  November  1609  lykkelig  Brussel. 

Henrik  blev  ikke  blot  dybt  bekymret  ved  denne  Flugt, 
men  endogsaa  meget  forskrækket,  thi  han  var  bange  for,  at 
Condé,  den  første  Prins  af  Blodet,  skulde  forene  sig  med 
Spanierne  mod  Rigets  Sikkerhed.  Denne  Tildragelse,  der  i 
lige  høj  Grad  beskæftigede  hans  Hoved  og  hans  Hjerte, 
trængte  for  en  Stund  alle  andre  Planer  i  Baggrunden;  han 
affærdigede  Sendemænd  til  Erkehertug  Albrecht,  der  var 
spansk  Vicekonge  i  Briissel,  og  til  Madrid  med  Depecher, 
hvori  han  fordrede  det  flygtende  Pars  Udlevering. 

Ved  Condés  Ankomst  blev  Erkehertug  Albrecht  bragt  i 
en  meget  pinlig  Stilling;  han  var  en  fredsommelig  Mand,  der 
særlig  ønskede  at  staa  paa  en  god  Fod  med  sin  mægtige 
franske  Nabo  og  derfor  var  meget  ilde  anskreven  hos  Spa- 
nierne ;  ogsaa  i  den  kieveske  Sag  havde  han  vist  sig  til  Svag- 
hed eftergivende;  men  da  man  nu  fordrede  den  æreløse 
Handling  af  ham  at  udlevere  uskyldige  Flygtninge  til  deres 
Forfølger,  kom  hans  habsburgske  Blod  dog  i  Kog;  han  af- 
viste i  stolte  Udtryk  dette  Forlangende  og  vilde  i  det  højeste 
bede  Prinsen  om  at  vælge  et  Opholdssted,  der  laa  længere 
borte  fra  Frankrige. 

Ogsaa  i  Spanien  frygtede  man  Krigen,  da  man  trods  alle 
store  Ord  dog  var  sig  sin  egen  Svaghed  fuldstændig  bevidst. 

1  Madrid  lovede  man  derfor  Henrik  IV  al  den  Fyldestgj oreise, 
der  lod  sig  forene  med  Ærens  Fordringer.  For  at  berøve 
Prinsen  af  Condé  enbver  Mulighed  til  at  vække  Uroligheder 
i  Frankrige  fik  han  af  Filip  III  Befaling  at  begive  sig 
til  det  mere  afsides  liggende  Mailand,  medens  Prinsessen 
havie  at  blive  tilbage  i  Briissel  under  Erkehertugindens  Be- 
skyttelse. Prinsessen  havde  nemlig  begyndt  at  finde  Behag 
i  sin  iongelige  Elskers  Fristelser  og  skrev  i  Hemmelighed  omme 
Breve  til  ham,  hvori  hun  forlangte  at  skilles  fra  sin  Ægte- 
fælle; herved  blev  Henriks  Længsel  efter  Gjenstanden  for 
hans  Kjjerlighed  endnu  mere  hensynsløs  og  brændende. 

Denre  hele  uværdige  Affaire  havde  utvivlsomt  skadet 
Kongen  i  højeste  Grad,  ikke  blot  i  hans  Undersaatters  Øjne, 
men  særlig  i  Udlandet.  De  fremmede  Stormagter  kunde  ikke 
se  nogen  Giund  til,  at  de  for  Kongens  Elskovseventyrs  Skyld 
skulde  styrte  sig  i  en  evropæisk  Krig.  Trods  Frankriges 
indstændige  Anmodninger  vilde  England  og  Holland  kun  sende 
de  possederende  Fyrster  nogle  tusinde  Mand  til  Hjælp,  Vene- 
dig vilde  kun  indgaa  en  defensiv  Alliance  med  Frankrige,  og 
selv  de  protestantiske,  tyske  Fyrsters  Union,  med  hvilken 
Henrik  ved  denne  Tid  afsluttede  et  Forbund,  vilde  kun  be- 
skæftige sig  med  det  jiilich  -  kieveske  Anliggende,  men  intet 
have  at  skalfe  med  den  franske  Konges  store  Krig  mod  Habs- 
burgerne.  Kongens  egen  Hustru  Marie,  hans  udenrigske 
Minister  Villeroy  og  mange  andre  af  hans  Raader  opfordrede 
ham  til  at  vise  Forsigtighed  og  Maadehold;  men  Sagerne 
vare  allerede  rykkede  altfor  vidt  frem,  til  at  man  kunde  vige 
tilbage;  Henrik  IV  selv  kunde  ikke  vægre  sig  mod  Tvivl  og 
tunge  Anelser,  da  han  saaledes  stod  ved  den  store  Katastrofe, 
men  Afgjørelsen  maatte  nu  alligevel  komme. 

Rustningerne  bleve  fortsatte  med  al  Iver,  og  der  blev 
hvervet  af  alle  Kræfter  baade  i  Frankrige  og  i  Schweiz. 
Huguenotterne  vare  lykkelige  ved  Udsigten  til  atter  igjen  at 
se  Frankrige  som  en  Allieret  af  protestantiske  Fyrster  i  Kamp 
mod  Spanien  og  Kejseren;   de  skøde  derfor  store  Pengesum- 

mer  sammen  for  at  støtte  Kongen  i  hans  Rustninger.  Felt- 
togsplanen  blev  udkastet  efter  en  storartet  Maalestok ;  25,000 
Mand  under  Marskal  Lesdiguiéres  skulde  sammen  med  16,000 
savoyske  Tropper  kaste  sig  over  Mailand;  Marquis  la  For^e 
skulde  i  Spidsen  for  10,000  Mand  falde  indiNavarra,  ledetog 
understøttet  af  Moriskerne,  som  ved  denne  Tid  endnu  ikke 
vare  fortrængte  fra  alle  Spaniens  Provinser;  Hovedarmeen, 
henved  40,000  Mand  stærk,  skulde  samle  sig  ved  Chålons  og 
under  Kongens  egon  Anforsel  i  den  anden  Halvdel  af  Maj 
rykke  frem  mod  Kleve. 

Her  havde  Kampen  mellem  Erkehertug  Leopola  og  de 
possederende  Fyrster  allerede  taget  sin  Begyndelse  i  de  sidste 
Uger  af  Aaret  1609,  og  protestantiske  og  katholsie  Fyrster 
beredte  sig  til  med  væbnet  Haand  at  gribe  ind  i  Kampen. 
De  possederende  Fyrster  vilde  skride  til  en  Belejring  af  Jiilich, 
der  var  et  Hovedstottepunkt  for  .Osterrigernes  Herredømme  i 
hine  Egne,  og  hertil  havde  Henrik  lovet  dem  sin  Bistand. 
Det  maatte  ogsaa  komme  til  en  Konflikt  med  Erkehertug 
Albrecht;  thi  Kongen  var  til  Sinds  at  føre  sin  Hær  ad  den 
korteste  Vej  gjennem  Nederlandene  til  Ehinlandene ;  han  skal 
dernæst  —  men  dette  er  dog  ikke  fuldkommen  sikkert  — 
have  hayt  den  Plan  med  en  Del  af  sin  Armé  at  gjøre  en 
Sidebevægelse  henad  Briissel  til  for  at  kunne  « befri*  Prin- 
sessen til  sig  selv. 

En  forbitret  Krig  mod  Habsburgerne  var  saaledes  paa 
alle  Punkter  forestaaende. 

I  Spanien  skuffede  man  sig  ingenlunde  med  Hensyn  til 
Stillingens  Alvor  og  var  fast  bestemt  paa  ikke  at  finde  sig  i 
nogen  væsentlig  Forringelse  af  den  habsburgske  Magt  hverken 
i  Italien  eller  Tyskland,  hvorhos  man  ingenlunde  vilde  ind- 
skrænke sig  til  en  taalraodig,  afværgende  Stilling,  men  vilde 
optræde  med  en  Stormagts  hele  Eftertr5'k.  Der  blev  foran- 
staltet Eustninger  og  hvervet  Allierede;  der  blev  forberedt  et 
Circulære  til  alle  diplomatiske  Agenter  i  Udlandet,  i  hvilket 
man  overøste  Henrik  IV   med  de  mest  bitre  og  ikke  ganske 

uretfærdige  Anklager.  Efter  dette  Dokuments  Udstedelse  vilde 
Udbrudet  af  en  aabenbar  Kamp  have  været  uundgaaelig;  thi 
efter  saa  lydelige  og  aabenlyse  Beskyldninger  havde  hverken 
Klageren  eller  den  anklagede  havt  anden  Udvej  end  at  gribe 
til  Vaaben;  Spanien  rustede  sig  da  ogsaa  som  til  en  stor 
Krig. 

Den  17de  Maj  vilde  Kong  Henrik  afrejse  til  Hæren;  han 
vilde  lade  sin  Hustru  blive  tilbage  som  Regentinde,  men  saa 
indskrænket  til  alle  Sider,  at  hun  ikke  beholdt  synderlig  mere 
af  sin  Værdighed  end  Navnet.  Dette  var  ingenlunde  efter 
den  stolte  Medicæerindes  Hoved,  og  naar  farst  hendes  Mand 
var  afrejst,  var  hun  ogsaa  til  Sinds  at  gribe  Tøjlerne  med 
egen  Haand.  For  nu  forud  at  sikre  sig  en  mere  indflydel- 
sesrig Stilling  forlangte  hun  at  blive  hej  tidelig  salvet  og 
kronet  før  sin  Husbonds  Afrejse,  og  hele  det  ivrig  katholske 
Parti  ved  Hoffet,  som  var  vel  bekjendt  med  Dronningens 
klerikale  Sindelag,  støttede  hende  af  alle  Kræfter.  Dette  Øn- 
ske var  meget  ubehageligt  for  Kongen;  han  vilde  jo  netop 
indskrænke  sin  Hustrus  Magt  og  var  dernæst  bange  for  de 
umaadelige  Omkostninger  og  den  Tidsspilde ,  som  maatte 
hidføres  ved  disse  Højtideligheder;  men  midt  under  saa  far- 
lige Forhold  kunde  han  paa  den  anden  Side  ikke  godt  efter- 
lade misfornøjede  indflydelsesrige  Personligheder  i  Ryggen  paa 
sig;  han  turde  navnlig  frem  for  alt  ikke  blive  uenig  med  sin 
Hustru,  da  hans  Modstandere  allerede  bestred  Daufinens  ægte 
Fødsel.  Den  13de  Maj  1610  blev  Dronningen  altsaa  kronet 
i  St.  Denis  med  umaadelig  Pragt.  Tre  Dage  senere  skulde  Dron- 
ning-Regentinden holde  sit  Indtog  i  Paris  med  stor  Pragt; 
allerede  den  følgende  Dag  vendte  Henrik  tilbage  til  Hoved- 
staden for  selv  at  have  et  øje  med  Forberedelserne  til  Ind- 
toget, da  blev  han  ramt  af  en  Morders  Dolk,  medens  han  i 
en  aaben  Vogn  langsomt  kjorte  gjennem  en  snæver,  afspærret 
Gade  (14de  Maj  1610).  Den  elendige  Morder  var  Frants 
Ravaillac,  en  fanatisk  Person,  der  bittert  hadede  Henrik  som 
en  Fjende  af  den  strenge  katholske  Lære  og  haabede  ved  sin 

Daad  at  vinde  sig  Paradiset  hisset  og  her  paa  Jorden  et 
hjerteligt  Bifald  hos  alle  velsindede.  Man  har  ingensinde 
kunnet  paavise  sikre  Spor  til,  at  der  har  været  Medvidere 
i  Forbrydelsen;  midt  under  de  skrækkeligste  Pinsler  holdt 
Eavaillac  selv  stadig  fast  ved  den  Forsikring,  at  han  var  den 
ene  skyldige. 

Det  er  vel  sjeldent,  at  et  eneste  Menneskes  Død  har  havt 
saa  overordentlig  vigtige  Følger  for  den  evropæiske  Udvikling. 
Med  Henrik  IV  henvejredes  hans  mest  onafattende  Planer  og 
Beslutninger;  Verdensdelens  hele  Stilling  ændredes  som  ved 
ét  Slag. 

Skjønt  man  fra  Madrid  sendte  officielle  Condolenceskri- 
velser,  var  man  dog  i  den  spanske  Hovedstad  opfyldt  af  en 
dyb  Glæde  ved  den  franske  Konges  pludselige  Død.  I  det 
spanske  Statsraad  priste  man  denne  Tildragelse  som  et  syn- 
ligt Bevis  paa  Guds  Naade,  som  en  Belønning  for  Filip  HI's 
Fromhed  og  som  et  Tegn  paa,  at  Gud  havde  bestemt  ham 
til  Hersker  over  hele  Verden.  Huset  Habsburg  var  reddet 
fra  en  stor  Fare.  1  Tysklaud  vilde  Henrik  IV  med  Under- 
støttelse af  England,  Holland  og  Unionen  vistnok  have  faaet 
Bugt  med  de  endnu  uenige  og  vaklende  tyske  Fyrster  og  en 
saa  jammerlig  Kejser  som  Kudolf  II.  I  Italien  var  Udfaldet 
rigtignok  mere  tvivlsomt,  men  det  første  afgjørende  Nederlag 
maatte  dog  ogsaa  her  styrte  Habsburgerne  i  Fordærvelse;  det 
vilde  nemlig  have  været  Signalet  til  en  almindelig  Rejsning 
i  Apulien,  Neapel,  Calabrien  og  Sicilien,  hvis  Befolkninger 
vare  besjælede  af  den  mest  udprægede  Uvillie  over  for  det 
spanske  Aag,  og  herved  vilde  sandsynligvis  ogsaa  Venedig, 
Mantua  og  Toscana  være  vundne  for  en  aaben  Tilslutning  til 
Frankrige.  Det  paatænkte  Indfald  i  Navarra  var  ligeledes 
meget  farligt  for  Spanien  paa  Grund  af  den  betænkelige 
Stemning,  der  kom  til  Orde  i  denne  Provins,  og  paa  Grund 
af  Gjæringen  mellem  de  hundrede  Tusinder  endnu  ikke  for- 
jagne  Morisker.  Men  selv  om  vi  lade  Udfaldet  for  Spaniens 
Vedkommende  ude  af  Betragtning,  kan  man  dog  vistnok  uden 

altfor  stor  Anmasselse  hævde,  at  det  tyske  Rige  vilde  være 
blevet  opløst  ved  denne  Kamp  uden  nogen  Trediveaarskrig, 
og  et  Rhinforbund  var  kommet  i  Stand  allerede  før  Ludvig 
XIV  og  Napoleon  I;  man  indser  saaledes,  hvor  mægtig  en 
StiUing  Frankrige  allerede  paa  den  Tid  vilde  have  opnaaet  i 
Evropa;  hvem  kan  derimod  driste  sig  til  at  afgjere,  hvilke 
Omvæltninger  der  yderligere  vare  blevne  hidførte  i  Tyskland 
ved  Henrik  IV's  Planer?  Sikkerlig  var  det  vistnok  godt  for 
Huset  Brandenburg,  at  det  erhvervede  sin  Part  af  den  kieve- 
ske Arv  uden  fransk  Understøttelse,  og  den  Uvilje,  som  Kur- 
fyrst Johan  Sigismund  under  sin  mislige  Stilling  gjentagne 
Gange  lagde  for  Dagen  imod  en  Understøttelse  af  en  fransk 
Hær,  kan  man  fuldstændig  billige. 


Erkebiskop  Perefixe  af  Paris  bemærker  i  sin :  Henrik  IV's 
Levnetsbeskrivelse,  at  mere  end  fem  hundrede  Panegyrikere, 
Digtere  og  Talere  have  beskæftiget  sig  med  denne  Konges 
skjønne  Ord  og  Bedrifter.  Det  er  saaledes  intet  Under,  at 
denne  Regents  Billede  er  blevet  fuldstændig  ukjendeligt  under 
deres  Behandling.  Legenden  skaffede  ham  en  Popularitet, 
som  han  aldrig  i  levende  Live  blot  tilnærmelsesvis  var  i  Be- 
siddelse af.  Han  kom  i  Erindringen  til  at  staa  som:  «<den 
gode  Konge«;  «den  bedste,  der  nogensinde  havde  regeret  i 
Frankrige;  den  « muntre  Dameven« ;  den  Regent,  der  ønskede, 
*at  hver  af  hans  Bønder  om  Søndagen  maatte  have  en  Høne 
i  sin  Gryde«.  Selv  hos  Historieskriverne  fremtræder  han  som 
en  godmodig  Mand  af  et  muntert  og  vittigt  Væsen,  som  en 
dulig  Hærfører,  i  øvrigt  som  klog  nok  til  fuldkommen  at 
overlade  Statens  Bestyrelse  til  vise  Ministre,  og  hvem  man  i 
det  højeste  kunde  bebrejde  en  altfor  overdreven  Tilbøjelighed 
for  Kvindekjønnet,  en  Dadel,  som  særlig  hans  Landsmænd 
ikke  lægge  saa  stor  Vægt  paa.  Saaledes  glemte  man  fuld- 
kommen  den   vise  Administrator   og   den   klogt  beregnende 

Politiker.  Først  i  den  n5'ere  Tid  begynder  en  mere  rigtig 
Anskuelse  med  Hensyn  til  Henrik  IV  at  komme  til  Orde. 
Det  er  nødvendigt,  at  man  danner  sig  en  rigtigere  Forestil- 
ling om  en  Fyrste,  der  sikkerlig  ikke  hørte  til  sin  Tids  bedste 
Mennesker,  men  derimod  var  en  af  de  mest  indsigtsfulde, 
snu  og  udholdende  Mænd  blandt  alle  sine  samtidige  og  i 
næsten  alle  Retninger  antydede  den  Retning,  som  Frankrige 
slog  ind  paa  i  de  to  følgende  Aarhundreder,  og  hvormed  det 
opnaaede  saa  glimrende  Resultater.  Hans  Død  tilintetgjorde 
ganske  vist  alle  hans  taalmodig  indledede  Bestræbelser,  før 
de  vare  fuldkommen  modnede;  men  Fremtiden  viste,  hvor 
rigtig  han  havde  regnet,  og  hvor  hensigtsmæssig  hans  Ad- 
færd havde  været,  thi  senere  store  Statsmænd  maatte  optage 
Traadene  netop  paa  det  Punkt,  hvor  de  vare  sunkne  af  Hen- 
rik IV's  Hænder. 

C.  H. 


Lucrezia  Borgia.*) 


I. 

Lucrezia  Borgia  i  Rom. 

biden  Messalinas  og  Agrippinas  Dage  melder  Historien  ikke 
om  nogen  Kvinde,  hvis  Navn  er  blevet  nævnet  med  større 
Skræk  og  Afsky  end  Lucrezia  Borgias.  Den  græsselige  Familie, 
hvortil  hun  havde  den  Ulykke  at  hare,  har  altid  været  og  vil 
altid  være  i  højeste  Grad  interessant  for  Historieskriveren  og 
Psykologen.  Modsætningen  mellem  det  kristelige  Ideal,  som 
den  var  kaldet  til  at  repræsentere,  og  dens  mer  end  hedenske 
Væremaade  giver  den  en  sand  dæmonisk  Karakter.  Det  er 
gjennem  et  med  religiøse  Forestillinger  opfyldt  Medium,  at 
vi  betragte  og  maa  betragte  dens  Gjerninger;  forst  naar  den 
har  Kirken  til  Baggrund,  faar  den  sit  rette  Relief. 

Alexander  VI  og  Cæsar  Borgia  ere  uigjenkaldelig  hjem- 
faldne til  Historiens  Dom.  Dem  formaar  ingen  at  rense  eller 
frikjende  for  de  Beskyldninger  for  Svig,  Mord  og  Rov,  som 
Samtiden,  støttet  til  uomstødelige  Vidnesbyrd,  har  fremført, 
og  som  de  senere  Tiders  Forsken  har  godkjendt.  For  Lu- 
crezias  Vedkommende  stiller  Sagen  sig  anderledes.  For  den 
almindelige  Bevidsthed  staar  hun  som  en  rasende  Mænade 
med  Giften  i   den  ene  Haand  og  Dolken  i  den  anden;   som 


*)  Guicciardini.  —  Macchiavelli.  —  Brantome.  —  Roscoe.  —    Grego- 
rovius,  Stuttgart.     1874. 

en  saadan  har  man  lige  siden  Guicciardinis  og  Macchiavellis 
Dage  betragtet  hende;  som  en  saadan  har  Victor  Hugo  og 
Donizetti  bragt  hende  paa  Scenen ;  men  Alexander  VI's  og  Cæsar 
Borgias  Historie  er  skreven,  Lucrezias  har  derimod  indtil  vore 
Dage  kun  været  en  Legende  og  Beretningen  om  hendes 
Ugjerninger  kun  en  hovedsagelig  fra  Guicciardini  nedarvet 
Tradition,  for  hvis  Paalidelighed  intet  historisk  Bevis  nogen- 
sinde er  fort.  Allerede  Koscoe  ytrede  Tvivl  om,  at  Lucrezia 
Borgia  havde  været  den  Furie,  man  vilde  gjore  hende  til,  og 
i  de  seneste  Aar  ere  mangfoldige  Skribenter,  baade  italienske 
og  andre,  optraadte  som  Forsvarere  for  denne  saa  haardt 
bedømte  Fyrstinde*). 


Slægten  Borja  eller  Borgia,  som  Italienerne  udtale  Navnet, 
stammede  fra  Spanien  og  paastod  at  nedstamme  fra  Arrago- 
niens  gamle  Konger.  Om  dette  forholder  sig  saa  eller  ej, 
vil  nu  vanskelig  kunne  paavises,  og  Familiens  egentlige  Hi- 
storie begynder  først  med  Alfonso  Borgia,  hvis  Fader  snart 
kaldes  Juan,  snart  Dominico,  og  hvis  Moders  Familienavn 
end  ikke  er  opbevaret;  hendes  Døbenavn  var  Francisca. 

Denne  Alfonso  var  født  i  1378  i  Jativa  ved  Valencia  og 
blev  senere  Biskop  i  sidstnævnte  By.  Da  Kong  Alfonso  af 
Arragonien  bemægtigede  sig  Herredømmet  i  Napoli,  fulgte 
Bispen  ham  til  dette  Land  og  blev  1444  Kardinal.  Han  op- 
slog sin  Bolig  i  Rom  og  samlede  sine  talrige  Frænder,  navn- 
lig Medlemmerne  af  de   valencianske  Adelsslægter  Mila  eller 


")  Saaledes  Italienerne  Campori  (Modena  1866),  Antonelli  (Ferrara 
1867),  Zucchetti  (Milano  1869),  Cittadella  (Ferrara  1872);  —  Fransk- 
mændene Armand  Baschet  (Aldus  Manutius's  Breve,  Venezia  1867), 
Ollivier  (Paris  1870);  —  Englænderen  William  Gilbert  (London 
1869);  —  Tyskeren  Gregorovius,  som  her  hovedsagelig  er  falgt, 
har  søgt  sit  Materiale  i  Arkiverne  i  Rom,  Modena,  Mantova,  Nepi, 
Pesaro,  Ferrara  og  Firenze. 

Mella  og  Lanzol,  om  sig.  Af  hans  Søstre  blev  Katarina 
Borgia  gift  med  Don  Juan  Mila,  Baron  af  Mazalanes,  og 
Isabella  med  Don  Jofré  Lanzol  af  Jativa  og  ved  ham  Moder 
til  Pedro  Luis  og  Rodrigo  Lanzol  samt  til  flere  Døtre.  I 
Aaret  1455  besteg  Kardinal  Alfonso  Borgia  Pavestolen  under 
Navn  af  Calixt  III  og  gav  da  ved  Adoption  de  to  sidstnævnte 
Søstersønner  sit  Navn.  Saaledes  blev  Rodrigo  Lanzol,  hvem 
vi  af  de  nævnte  Nepoter  her  nærmest  have  at  sysselsætte  os 
med,  Rodrigo  Borgia. 

Da  han  var  26  Aar  gammel,  havde  han  allerede  bragt 
det  til  at  være  Kardinal  og  den  hellige  romerske  Kirkes  Vice- 
kantsler.  Calixt  IIPs  Død  (6te  August  1458)  rokkede  ikke 
hans  Magt,  og  han  udvidede  stedse  sin  Indflydelse  under  de 
følgende  Paver  Pius  II,  Paul  II,  Sixtus  IV  og  Innocens  VIII. 
Kardinal  Borgia  beboede  den  forhenværende  Møntbygning  i 
Kvarteret  Ponte,  som  han  havde  omskabt  til  et  prægtigt 
Palads,  der  nu  tilhører  Familien  Sforza  Cesarini.  Her  har 
han  formodentlig,  —  thi  om  hans  Privatliv  i  denne  Periode 
vides  næsten  intet— ,  ført  et  lige  saa  tøjlesløst  udsvævende  Liv 
som  et  Aats  Tid  efter  i  det  for  sine  skjønne  Kvinder  be- 
rømte Siena,  hvor  han  en  Dag  foranstaltede  et  Bacchanal, 
der  paadrog  ham  en  skarp  Tilrettevisning  af  Pius  II.  Pavens 
Brev,  der  er  skrevet  i  Petriolo  den  Ilte  Juli  1460,  giver  en 
kort  Skildring  af  den  nævnte  Fest. 

Det  var  især  en  over  alle  Grænser  gaaende  Sanselighed, 
som  beherskede  Rodrigo  Borgia  lige  til  hans  sidste  Levedag, 
og  det  faldt  ham  saa  meget  lettere  at  finde  rigelig  Tilfreds- 
stillelse, som  han  var  en  Mand  af  sjelden  Skjønhed  og  Kraft. 
Sædvanlig  tænker  man  sig  ham  som  et  frastødende,  skummelt 
og  uhyggeligt  Menneske ,  men  dette  er  aldeles  fejlagtigt. 
Samtidige  Forfattere  skildre  ham  ganske  anderledes.  Hiero- 
nymus  Portius  skriver  saaledes  1493:  »Pave  Alexander  er  af 
høj  Væxt  og  af  middel  Hudfarve;  hans  øjne  ere  sorte.  Mun- 
den noget  fyldig.  Hans  Sundhed  er  blomstrende,  og  han 
udholder  med  en  Lethed,    der  overgaar  al  Beskrivelse,    An- 

strengeiser  og  Besværligheder  af  enhver  Art.  Han  er  over- 
ordentlig veltalende;  alt  udannet  Væsen  er  fremmed  for  ham«. 
Jason  Mainus  fra  Milano  priser  «hans  ædle  Skikkelse,  straa- 
lende  Pande,  kongelige  Bryn,  majestætiske  Aasyn,  hans  Le- 
gemes heroisk -skjønne  Bygning  o.  s.  v,,  og  Historieskriveren 
Gasparo  fra  Verona  siger  om  ham:  «han  er  skjon,  med  et 
behageligt  og  muntert  Aasyn,  og  i  Besiddelse  af  en  fin  og 
sod  Veltalenhed.  Naar  han  ser  herlige  Kvinder,  bevæger  han 
dem  paa  en  fast  vidunderlig  Maade  til  Kjærlighed,  og  han 
drager  dem  til  sig,  stærkere  end  Magneten  tiltrækker  Jernet ». 

For  denne  uimodstaaelige  Tiltrækningskraft  faldt  omtrent 
i  1466  eller  1467  en  Romerinde,  Vannozza  Catanei,  som  Offer. 
Hun  var  født  i  Juli  1442,  men  hendes  Familieforhold  kjendes 
ikke.  Samtidige  Skribenter  give  hende  ogsaa  Døbenavnene  Eosa 
og  Catarina;  selv  kalder  hun  sig  i  authentiske  Aktstykker 
udelukkende  Vannozza  Catanei.  Det  forste  Navn  er  en  For- 
kortelse af  Fornavnet  Giovannozza,  det  sidste  og  meget  almin- 
delige Navn  er  opstaaet  af  Titelen  Capitaneus.  I  et  Notarial- 
Dokument  fra  1502  hedder  hun  endnu  Vanotia  de  Captaneis, 
og  at  hun  ikke,  som  Litta  mener,  har  hørt  til  Huset  Farnese, 
ses  af  adskillige  Skrifter  fra  den  Tid,  hvor  hun  udtrykkelig 
kaldes  Madonna  de  casa  Catanei. 

Under  hvilke  Forhold  Vannozza  levede,  da  hun  lærte  Kar- 
dinal Borgia  at  kjende,  er  ubekjendt.  At  hun  har  hørt  til 
de  talrige  og  i  Italien  aldeles  ikke  ringeagtede*)  fornemmere 
Hetærer,  er  lidet  rimeligt,  da  ellers  den  Tids  Novellister  og 
Epigram matikere  næppe  vilde  have  undladt  at  omtale  hende. 
At  hun  har  været  gift  med  en  vis  Domenico  af  Arignano, 
som  Infessura  **), —  der  rigtignok  var  en  samtidig  og  tilmed 
Romer,  —  og  efter  ham  Mariana***)  berette,  kan  ikke  have 
sin  Rigtighed,  da  det  i  hendes  Ægteskabskontrakt  med  Man- 


*)  I  et  —  senere  —  Dokument  kalder  den  venetianske  Regering  disse 

Kvinder  »nostre  bene  tnerite  meretrici«. 
*)  Eu  romersk  Krønikeskriver. 
•)  En  spansk  Historieskriver. 

tuaneren  Carlo  Canale,  altsaa  i  et  Notarialdokument,  udtryk- 
kelig hedder,  at  dette  er  hendes  andet  Ægteskab.  Havde  hun 
været  gift  med  Domenico  af  Arignano,  maatte  det  have  hed- 
det hendes  tredje,  thi  da  hun  ægtede  Canale,  var  hun  Enke 
efter  en  Mailænder,  Giorgio  di  Croce,  hvem  Kardinal  Borgia 
havde  skaffet  Embedet  som  apostolisk  Scriptor  hos  Pave  Six- 
tus  IV.  Hun  boede  med  denne  sin  Mand  i  et  Hus  paa 
Pladsen  Pizzo  di  Merlo,  som  nu  hedder  Sforza  Cesarini,  ikke 
langt  fra  sin  Elskers  Palads. 

Det  er  i  Aaret  1480,  at  Giorgio  di  Croce  første  Gang 
kommer  til  Syne  som  Vannozza  Cataneis  Ægtefælle;  men  i 
det  nævnte  Aar  var  hun  allerede  ved  Rodrigo  bleven  Moder 
til  Juan,  Cæsar  Borgia  og  Lucrezia  Borgia.  Mariana  lader  en 
anden  af  Kardinalens  Bastarder,  Don  Pedro  Luis,  ligeledes 
være  en  Søn  af  Vannozza  og  noget  ældre  end  hendes  tre  oven 
for  nævnte  Børn,  men  herfor  er  der  endnu  ikke  ført  noget 
fyldestgjørende  historisk  Bevis,  om  Sagen  end  er  bleven 
hævet  til  en  ikke  ringe  Grad  af  Sandsynlighed. 

Naar  Cæsar  og  Lucrezia  Borgia  vare  fødte,  har  man 
hidtil  været  uvidende  om,  men  Gregorovius  har  af  uom- 
stødelige Dokumenter  godtgjort,  at  Cæsar  var  født  i  April 
1476,  —  altsaa  nogle  Aar  senere,  end  man  har  antaget,  — 
og  Lucrezia  den  18de  April  1480.  Hendes  Fader  var  den- 
gang 49  og  hendes  Moder  38  Aar  gammel.  Den  Tid,  paa 
hvilken  Lucrezia  blev  født,  maa  i  Sandhed  kaldes  skrækkelig. 
Pavedømmet  havde  afført  sig  al  præstelig  Hellighed,  Eeligionen 
var  i  Bund  og  Grund  forvansket.  Sædernes  Fordærvelse  gik 
over  alle  Grænser.  Overalt  i  hele  Italien  blev  der  daglig 
begaaet  Snigmord,  Voldtægt  og  Blodhævn,  og  Lovens  afmæg- 
tige Arm  kunde  ikke  ramme  Gjerningsmændene.  I  Rom 
rasede  vilde  og  blodige  Fejder  mellem  Adelsslægterne,  og  som 
i  Montecchiernes  og  Cappulettiernes  Dage  styrtede  man  sig 
med  Sværdet  i  Haanden  over  hverandre,  naar  man  mødtes  i 
Gader  og  Stræder.  I  Kvartererne  Ponte,  Pariole  og  Regola 
droge  bevæbnede  Bander  af  de  fejdende  Slægters  Tilhængere 

omkring,  og  daglig  forefaldt  der  blodige  Kampe.  For  at  gjore 
Ulykken  og  Forvirringen  fuldstændig  rejste  Guelfernes  og 
Ghibellinernes  gamle  Partier  sig  igjen  i  Rom,  Familierne  Sa- 
velli  og  Colonna  mod  Paven,  Orsinierne  for  ham,  medens 
Adelsslægterne  Valle,  Margana  og  Sta.  Groce,  opflammede  af 
Blodhævn,  sluttede  sig  til  disse  Partier. 

Medens  saaledes  Tvedragt  og  Ufred  hærgede  den  evige 
Stad  og  dens  Omegn,  har  uden  Tvivl  den  lille  Lucrezia  levet 
i  Fred  og  Ro  i  Huset  paa  Pladsen  Pizzo  di  Merlo  hos  sin 
Moder,  hvem  Kardinal  Borgias  mægtige  Arm  i  fornødent  Fald 
kunde  beskytte.  Vi  kunne  uden  Vanskelighed  danne  os  et 
Billede  af  Vannozzas  Hus,  da  endnu  den  Dag  i  Dag  mang- 
foldige Huse  i  Rom  ere  indrettede  noget  nær  paa  samme 
Maade  som  i  Renaissancen.  Det  har  i  det  hele  været  massivt 
og  skummelt;  plumpe  Trapper  af  Peperinsten  førte  ind  til 
den  egentlige  Bolig,  som  bestod  af  en  stor  Sal  med  Smaa- 
værelser  paa  Siderne.  Gulvene  vare  af  nøgne  Fliser,  Loftet 
af  Bjælker  og  Tavlværk  og  overmalet.  Væggene  hvidtede  og 
vel  af  til  ved  højtidelige  Lejligheder  behængte  med  Tæpper. 
Hist  og  her  paa  Væggen  har  der  været  anbragt  Relikvieskrin 
og  Billeder  af  Helgene  og  Madonna  med  brændende  Lamper 
foran.  Plumpe  og  massive  Møbler,  store,  brede  Himmelsenge, 
høje  Stole  af  brunt,  udskaaren  Træ  og  belagte  med  Hynder, 
tunge  Borde  med  Plader  af  Marmor  eller  kunstigt  sammen- 
føjede Træstykker  stode  omkring  ved  Væggene.  I  den  store 
Sal  har  der  derhos  staaet  mægtige  Dragkister  af  malet  eller 
udskaaret  Træ,  hvori  en  rig  Beholdning  af  alskens  Klenodier, 
Klædningsstykker  og  Linned. 

Langt  prægtigere  har  selvfølgelig  Rodrigo  Borgias  nær- 
liggende Palads  været  indrettet.  En  Kardinal  paa  den  Tid 
maatte  føre  et  fyrsteligt  Hus  og  holde  en  talrig  Hofstat,  og 
Vannozzas  Elsker  var  rig  nok  til  i  begge  Henseender  at  over- 
træffe de  fleste  af  sine  Embedsbrødre.  Alene  Embedet  som 
Vicekantsler  indbragte  ham  aarlig  8,000  Guldgylden,  og  af 
sine  talrige  Abbedier  i  Italien  og  Spanien,  af  sine  tre  Bis- 

pedømmer  Valencia,  Portus  og  Carthago  hævede  han  uhyre 
Summer;  Giacomo  da  Volterra  skildrer  i  1486  hans  Kigdom 
og  Pragt  i  de  stærkeste  Udtryk  og  erklærer,  at  ingen  af 
samtlige  Kardinaler  kunde  maale  sig  med  ham  i  Henseende 
til  Mængden  af  jordisk  Gods,  Kardinal  d'Estouteville  alene 
undtaget. 

Foruden  Paladset  paa  Pizzo  di  Merlo  har  Kardinal  Bor- 
gia  sagtens  ogsaa  ejet  det  af  Stefano  Nardini  i  1465  fuld- 
endte Palads  i  Kvarteret  Parione,  som  nu  hedder  Palazzo  del 
Governo  Vecchio.  Her  residerede  Borgia  i  Januar  1482,  hvad 
der  ses  af  Ægteskabskontrakten  mellem  hans  uægte  Datter 
Girolama  Borgia  og  Gianandrea  Cesarini.  De  to  Forlovede 
vare  omtrent  13  Aar  gamle  og  døde  allerede  begge  i  det 
følgende  Aar.  Var  denne  Girolama  ogsaa  en  Datter  af  Van- 
nozza?  Afgjort  kan  det  ikke  benegtes,  men  det  er  lidet 
rimeligt.  Der  gives  overhovedet  kun  et  eneste  authentisk 
Vidnesbyrd,  som  nævner  Kodrigos  Born  sammen  med  deres 
Moder,  og  det  er  Gravskriften  over  Vannozza  i  Sta.  Maria  del 
Populo;  der  kaldes  hun:  Moder  til  Cæsar,  Juan,  Jofré  og  Lu- 
crezia, medens  der  aldeles  ikke  er  Tale  om  den  førnævnte 
Don  Pedro  Luis,  eller  om  Girolama  eller  om  endnu  en  Ba- 
stard af  Cardinalen,  Isabella,  hvem  han  den  1ste  April  1483 
giftede  med  Adelsmanden  Piergiovanni  Matuzzi  fra  Kvarteret 
Parione. 

Den  ovenfor  nævnte  Jofré  (o:  Gotfred)  var  et  A årstid 
eller  to  yngre  end  Lucrezia,  og  det  maa  antages,  at  Kardi- 
nalens Kjærlighed  for  den  40-aarige  Vannozza  snart  efter  ba- 
gyndte  at  kølnes,  skjont  han  derfor  ingenlunde  unddrog 
hende  sin  mægtige  Beskyttelse.  Ved  ham  var  Vannozza  bleven 
velhavende  og  lod  i  Sta.  Maria  del  Popolo  bygge  et  Familie- 
gravsted, hvor  i  1486  hendes  Ægtefælle  Giorgio  di  Sta.  Croce 
og  deres  Son  Ottaviano  bleve  jordede.  Kardinalen  skyndte 
sig  at  lade  sine  Børns  Moder  slutte  et  nyt  Ægteskab,  og  hans 
Valg  faldt  paa  Mantuaneren  Carlo  Canale,  der  var  traadt  i 
Tjeneste  hos  Kardinal  Sclafetano  af  Parma,  og  som  den  8de 

Juni  1486  blev  forenet  med  Vannozza.  Dengang  boede  hun 
paa  Branchispladsen  i  Kvarteret  Regola,  hvorhen  hun  altsaa 
maa  være  flyttet  strax  efter  sin  første  Mands  Død.  Af  et 
Brev  fra  Kardinal  Lodovico  Gonzaga  af  19de  Februar  1488 
ses  det,  at  heller  ikke  dette  Ægteskab  var  barnløst. 

Borgia  havde  imidlertid,  maaske  alt  flere  Aar  tidligere, 
ladet  sin  Datter  Lucrezia  forlade  Moderens  Hus  og  overgivet 
hende  til  en  Dame,  som  havde  stor  Indflydelse  over  ham. 
Denne  Kvinde  var  Adriana  af  Mila,  en  Datter  af  Eodrigos 
kjødelige  Fætter,  Don  Pedro,  Calixt  IIFs  Neveu.  Hun  var 
eller  havde  været  gift  med  Lodovico  Orsini,  Herre  af  Bassa- 
nello,  og  havde  ved  ham  en  Søn,  Orsino  Orsini,  som  blev 
gift  i  1489  —  hvorom  senere,  —  i  hvilket  Aar  hendes  Ægte- 
fælle ikke  mere  var  i  Live.  Hun  beboede  et  af  Orsiniernes 
Slotte,  rimeligvis  Palazzo  Orsini  paa  Monte  Giordano  i  Nær- 
heden af  Engelsbroen  og  Kardinal  Borgias  Palads. 

Til  denne  Dames  Varetægt  og  Uddannelse  blev  nu  altsaa 
den  lille  Lucrezia  betroet.  Om  hun  senere  nogle  Aar  var  i 
Pension  i  et  Kloster,  hvor  Pigebørn  af  god  Familie  dengang, 
som  nu,  opdroges,  kan  ikke  afgjøres;  men  hvis  den  Skildring, 
Infessura  giver  af  Eyggesløsheden  i  de  romerske  Nonneklostre, 
er  sand,  kunde  nok  endogsaa  en  Eodrigo  Borgia  have  Be- 
tænkelighed ved  at  betro  sin  Datter  til  saadanne  Hellige.  At 
Lucrezia  senere,  da  hendes  Fader  var  Pave,  en  Tid  lang 
valgte  Klosteret  San  Sisto  ved  den  Appiske  Vej  til  Asyl, 
kunde  dog  maaske  være  sket  af  den  Grund,  at  hun  der  som 
Barn  muligen  har  opholdt  sig  i  nogen  Tid  for  at  nyde  Reli- 
gionsundervisning eller  i  det  mindste  deltage  i  Udøvelsen  af 
religiøse  Handlinger  og  Ceremonier.  En  saadan  rent  ydre 
Iagttagelse  af  kirkelige  Former  og  Forskrifter  er  og  har  altid 
været  det  egentlige  Grundlag  for  en  italiensk  Kvindes  Op- 
dragelse. Hvad  man  gik  ud  paa,  var  ikke  at  uddanne  Hjerte 
og  Sjæl,  men  kun  paa  at  tilvejebringe  en  —  om  man  saa 
maa  sige  —  skjøn  ydre  Form  af  religiøs  Anstand,  der  om- 
gav den  unge  Kvinde  paa  alle  Sider  og  tjente  hende  til  mo- 

ralsk  støttepunkt.  At  synde  gjorde  ingen  Kvinde  hæslig; 
men  selv  af  den  ubodfærdigste  Synderinde  fordrede  Skik  og 
Brug  nøjagtig  Opfyldelse  af  alle  kirkelige  Pligter,  saa  at  hun, 
trods  sin  Ubodfærdighed,  fremtraadte  som  en  vel  oplært  kri- 
sten Kvinde.  Det  vilde  være  fejlagtigt  at  kalde  dette  en 
Maske,  thi  det  vilde  forudsætte  en  moralsk  Proces,  en  selv- 
stændig Tænken  over  religiøse  Spørgsmaal,  hvad  der  baade 
fordum  var  og  endnu  er  Italienerinden  aldeles  fremmed;  Re- 
ligionen var  og  er  endnu  blot  og  bar  Opdragelsesform. 

Den  egentlige  humanistiske  Dannelse  kunde  Nonneklo- 
strene ikke  yde,  og  de  unge  Piger  af  fornem  Familie  vejle- 
dedes derfor  heri  af  Lærere.  Det  er  ingenlunde  nogen  Over- 
drivelse at  paastaa,  at  velhavende  og  fornemme  Mænds  Hustruer 
og  Døtre  i  det  15de  og  16de  Aarhundrede  besade  en  langt 
grundigere  og  lærdere  Dannelse  end  vor  Tids  Damer.  Renais- 
sancens  Kvinder  søgte  Dannelsen  hos  den  klassiske  Oldtids 
store  Forfattere;  lige  over  for  disse  var  alt  andet  ubetydeligt; 
men  netop  den  daværende  Kulturs  indskrænkede  Omraade  og 
de  forholdsvis  faa,  men  rigtsprudlende  Kilder,  hvorfra  den 
drog  sin  Næring,  avlede  en  Grundighed,  Sikkerhed  og  Lær- 
dom, som  i  vore  Dage  med  deres  uoverskuelige  Forraad  af 
Dannelsesstof  er  en  Umulighed.  Den  nuværende  kvindelige 
Uddannelse  drager,  i  Modsætning  til  Renaissancens,  sit  Næ- 
ringsstof fra  det  moderne,  og  skjønt  den  ganske  vist  i  Hoved- 
sagen gaar  ud  paa  Tilegnelsen  af  to,  tre  Konversationssprog 
og  Klaverspil,  paa  hvilke  Ting  der  anvendes  en  uforholds- 
mæssig Tid,  medfører  dog  Dannelsesstofifets  Mængde  i  For- 
bindelse med  Belletristik,  Avis-  og  Romanlæsning,  men  frem- 
for alt  vor  Tids  Tørst  efter  Adspredelser  og  Forlystelser  af 
enhver  Art,  at  den  moderne  kvindelige  Dannelse  i  Alminde- 
lighed er  hul  og  overfladisk  og  fra  et  videnskabeligt  Stand- 
punkt maa  kaldes  intetsigende.  I  Renaissancens  Tid  var 
Klaveret*)  ubekjendt;  Romanen  begyndte  først  at  spire  frem; 


*)  Enhver  vel  opdragen  Kvinde  spillede  Lath. 

der  blev  nok  skrevet  Digte,  men  hovedsagelig  paa  Latin; 
Pressen  og  Boghandelen  vare  i  deres  Barndom,  Theatret  først 
i  Færd  med  at  opstaa,  og  det,  vi  nu  kalde  international 
Literatur  eller  Dannelse,  bestod  i  et  med  Lidenskab  drevet 
Studium  af  Klassikerne.  Man  maa  imidlertid  ingenlunde  tro, 
at  dette  Studium  hos  Renaissancens  Kvinder  avlede  det  haarde, 
knudrede,  mandhaftige,  som  hos  mangfoldige  af  vorTids  «femmes 
savantestt  virker  saa  frastødende  paa  Mænd  af  Aand;  den 
lærde  eller  klassiske  Dannelse  var  hos  Italienerne  ikke  nogen 
Fjende  af  den  kvindelige  Ynde,  men  forhøjede  den  tvært  imod. 
Giacoma  da  Bergamo  fremhæver  i  sin  Bog  de  claris  mulieribus 
(1521)  netop  «den  utrolige  Blufærdighed  og  Tugtighed »  — 
eller,  som  man  nu  vilde  sige,  —  den  overordentlige  Ynde  og 
fuldendte  kvindelige  Gratie,  hvormed  denne  eller  hin  Digter- 
inde eller  Talerinde  især  henrev  sine  Tilhørere.  Han  har 
ikke  Ord  nok  til  at  prise  Cassandra  Fedeli,  Ginevra  Sforza 
og  Hippolyta  af  Arragonien  for  deres  overordentlige  Ynde  i 
enhver  Bevægelse,  rolige  kongelige  Optræden,  fine  Dannelse, 
sjeldne  Veltalenhed,  udmærkede  Skjønhed  og  « Blufærdighed »  *). 
Denne  Blufærdighed  (pudor)  var  ikke  andet  end  en  begavet 
Kvindes  naturlige  Ynde,  potenseret  ved  Opdragelsen,  og  svarede 
fuldkommen  til,  hvad  vi  hos  Manden  kalde  kavallermæssig 
Anstand.  Denne  « pudor »  besad  Lucrezia  Borgia  i  højeste 
Grad,  og  den  var  —  foreløbigen  bemærket  —  vistnok  hendes 
Hovedynde. 

Til  at  glimre  mellem  Italiens  klassisk  dannede  Kvinder 
kom  Lucrezia  aldrig,  thi  endskjønt  hendes  Opdragelse  for  sin 
Tid  var  meget  fuldstændig,  synes  den  dog  ikke  at  have  hævet 
sig  betydelig  over  det  sædvanhge.    «Hun  talte  spansk,  græsk, 


*)  Yderligere  Exempler  paa  disse  Egenskaber  forbundne  med  endnu 
højere  aandelig  Uddannelse  afgive  de  berømte  Navne  Costanza 
Varano,  Battista  Sforza  (gift  med  Federigo  af  Urbino),  Isotta  Nu- 
garola  fra  Verona,  Isabella  Gonzaga,  Elisabetta  af  Urbino  og  frem- 
for alle  Vittoria  Colonna,  Pescaras  berømte  Hustru,  og  Veronica 
Gambura. 

italiensk  og  fransk,  ogsaa  lidt  latin«,  siger  Bayards  Biograf 
1512,  —  «og  i  alle  disse  Sprog  skrev  og  digtede  huns  caen 
det  var  dog  først  i  en  senere  og  roligere  Periode  af  sit  Liv, 
at  hun  under  Bembos  og  Strozziernes  Paavirkning  arbejdede 
paa  at  fuldstændiggjøre  sin  Uddannelse.  Der  haves  flere 
hundrede  Breve  fra  hendes  Haand;  to  til  Bembo  ere  skrevne 
paa  spansk,  alle  de  øvrige  paa  italiensk;  deres  Indhold  er 
for  det  meste  ubetydeligt,  og  der  viser  sig  ingen  Aandsdybde 
i  dem.  Haandskriften  er  snart  stærk  og  energisk  som  hen- 
des Faders,  snart  skarp  og  fin  som  Vittoria  Colonnas. 

Om  Lucrezias  Kundskaber  i  Latinen  giver  hendes  Fader 
selv  den  Oplysning,  at  hun  ikke  havde  dette  Sprog  fuldkom- 
men i  sin  Magt.  Imidlertid  var  hun  dog  tilstrækkelig  hjemme 
deri  til  senere  at  optræde  som  Pave  Alexanders  Stedfortræder 
i  Valicanet  med  Bemyndigelse  til  at  aabne  indløbende  Breve. 
Det  græske  Sprog  kan  hun  —  selv  bortset  fra  Stedet  hos 
Bayards  Biograf  —  heller  ikke  have  været  ukjendt  med;  thi 
i  hendes  Ungdom  blomstrede  endnu  i  Rom  de  af  Chrysoloras 
og  Bessarion  stiftede  græske  Literaturskoier  eller  Affødninger 
af  disse.  Iblandt  de  mangfoldige  Grækere,  som  opholdt  sig 
i  Rom,  var  en,  Lodovico  Podocatharo,  Sekretær  hos  Dron- 
ning Carlotta  af  Cypern,  og  maaske  har  han  givet  Kardinal 
Borgias  Børn  Undervisning  i  Græsk. 

Hvem  der  har  givet  den  unge  Pige  Undervisning  i  Poesi, 
o:  Vejledning  i  at  skrive  Sonetter,  er  ubekjendt.  At  Lucrezia 
har  skrevet  Vers,  ses  af  det  anførte  Sted  hos  Bayards  Biograf 
og  er  i  øvrigt  en  Selvfølge,  da  alle  dannede  Italienerinder 
paa  den  Tid  skreve  saadanne;  men  da  hverken  Bembo  eller 
Strozzierne  eller  Aldus  Manutius  nævne  hende  som  Digter- 
inde, og  der  ej  heller  kan  paavises  poetiske  Arbejder  af  hende, 
—  thi  at  hun  selv  har  forfattet  den  spanske  Canzone  i  Brevet 
til  Bembo,  er  alt  andet  end  vist,  —  saa  er  der  intet,  som  be- 
rettiger Literærhistorikerne  Quadrio  og  Crescimbeni  til  at 
anvise  hende  Plads  paa  det  italienske  Parnas. 

Saa  meget  om  Lucrezia  Borgias  Uddannelse  i  boglige 
Kunster;  Kundskab  om  andre  og  beklageligere  Ting  kunde 
hun  allerede  som  Barn  ikke  undgaa  at  faa.  Hendes  Moders 
Ægtefælle  var  ikke  hendes  Fader;  hun  og  hendes  Soskende 
vare  Born  af  en  Kardinal,  og  skjont  hun  af  alle  blev  behandlet 
som  Rodrigo  Borgias  Niece,  fattede  hendes  vaagnende  Bevidst- 
hed dog  snart  Betydningen  af  et  Forhold,  som  Kirkens  Love 
fordømte,  og  som  for  Verdens  øjne  vel  ingenlunde  var  usæd- 
vanligt, men  derfor  ikke  mindre  brødefuldt.  Jævnsides  her- 
med har  hun  imidlertid  upaatvivleligt  levende  følt,  hvilke 
timelige  Fordele  dette  Forhold  bragte  hende  og  endnu  mere 
i  Tiden  kunde  bringe  hende.  Hun  erfarede  snart,  at  næsten 
alle  Kardinaler  levede  med  Friller  og  havde  talrige  Børn,  som 
bleve  rundelig  forsørgede;  hun  hørte  om  Kardinalerne  Giu- 
liano  della  Roveres,  Piccolominis  og  d'Estoutevilles  Bastarder 
og  om  de  Godser  og  Rigdomme,  disse  kom  i  Besiddelse  af; 
hun  saa  Pave  Innocenz's  Børn  opnaa  høje  Æresposter;  man 
viste  hende  denne  Paves  Søn  Franceschetto  Cibo  og  hans 
Gemalinde  Maddalena  af  Medici;  hun  vidste,  at  Vaticanet 
var  fuldt  af  Pavens  Børn  og  Børnebørn,  saa  dennes  Datter 
Teodorina,  der  var  gift  med  Genueseren  Uso  di  Mare,  gaa 
ud  og  ind  af  det  pavelige  Slot  og  var  mulig  endog  til  Stede 
ved  dennes  Datters  Donna  Perrettas  Bryllup  (1488)  med 
Marchese  Alfonso  del  Carretto,  som  blev  fejret  i  Vaticanet 
med  uhyre  Pragt.  Ogsaa  i  sine  nærmestes  Kreds  havde  hun 
allerede  da(?)  set  et  Exempel  paa,  hvad  man  kunde  haabe 
og  vente,  naar  man  var  en  Kardinals  Bastard,  idet  hendes 
ældste  Broder  —  eller  Halvbroder  —  Don  Pedro  Luis,  uvist 
naar,  var  bleven  Grande  af  Spanien.  Mariana  beretter,  at 
Kardinalen  for  sin  nævnte  Søn  havde  kjøht  Hertugdømmet 
Gandia  i  Valencia,  hvad  der  kan  give  en  Ide  om  Rodrigo 
Borgias  uhyre  Rigdomme.  Don  Pedro  Luis  var  imidlertid 
allerede  død  i  1491,  og  hans  Broder  eller  Halvbroder,  Don 
Juan,  arvede  Hertugdømmet  Gandia  efter  ham. 

Af  alle  de  slette  Exempler,  som  Lucrezia  Borgia  daglig 
havde  for  .Øje,  var  hendes  egen  uværdige  Faders  det  mest 
oprørende.  Som  tidligere  bemærket  var  hans  Lidenskab  for 
den  aldrende  Vannozza  kølnet,  og  i  1489  —  da  Lucrezia 
altsaa  var  9  Aar  gammel,  —  fremtræder  han  som  Tilbeder 
af  Giulia  Farnese,  en  ung  og  overordentlig  skjøn  Kvinde, 
som  s.  A.  ægtede  Orsino  Orsini,  Søn  af  Kardinalens  Veninde 
og  Fortrolige  Adriana  af  Mila  og  Lodovico  Orsini,  Herre  af 
Bassanello,  som  begge  tidligere  ere  omtalte.  Det  er  denne 
brødefulde  Forbindelse  mellem  den  14-aarige  Giulia  og  den 
58-aarige  Kardinal  og  senere  Pave,  som  lagde  Grundvolden 
til  Huset  Farneses  Storhed.  Før  den  Tid  var  det  kun  en 
Slægt  af  smaa  Landbaroner  i  det  romerske  Etrurien ;  de  paa- 
stode  at  nedstamme  fra  Longobarder  og  Franker*)  og  ejede 
Ischia,  Caprarola  og  Capodimonte,  samt  Farneto,  efter  hvilket 
de  skulle  have  antaget  deres  Familienavn.  Senere  kom  de 
ogsaa  for  en  kort  Tid  i  Besiddelse  af  Isola  Farnese,  en  Borg 
paa  det  ældgamle  Vejis  Ruiner,  nævnes  ogsaa  af  og  til  fra 
det  12te  Aarhundrede  som  Konsuler  og  Podestater  i  Orvieto 
aller  som  pavelige  Capitani,  men  vare  i  øvrigt  endnu  i  Be- 
gyndelsen af  det  15de  Aarhundrede  uden  Betydning.  Først 
Ranuccio  Farnese,  en  af  Pave  Eugen  IV's  dygtigste  Feltherrer, 
skaffede  sit  Hus  mere  Anseelse;  hans  Søn  Pierluigi  var  gift 
med  Giovanella  dei  Gaetani  (fra  Sermoneta)  og  Fader  til  5 
Børn,  hvoriblandt  den  nævnte  Giulia  og  Alessandro  Farnese, 
der  kunde  takke  sin  Søsters  Elsker  for  den  Kardinalhat,  som 
senere  blev  Grundvolden  for  Paul  HI's  Pavedømme  og  Huset 
Farneses  verdslige  Magt**). 

Ægteskabet  mellem  Giulia  Farnese  og  den  ligealdrende 
Orsino  Orsini    blev  under  Kardinalens  Auspicier  sluttet  den 


*)  Denne  Paastand  er  af  flere  Grunde  ikke  aldeles  usandsynlig.  Et  i 
Huset  Farnese  meget  almindeligt  Navn  er  Ranuccio  (frankisk:  Rag- 
nachair,  nordisk:  Regnar). 

*•)  Denne  Familie  uddøde  1758  med  Dronning  Elisabeth   af  Spanien, 

Ilte  Maj  1489  i  Paladset  Borgia.  Om  den  unge  Kone  allerede 
da  var  falden  som  et  Offer  for  den  ryggesløse  Vellystning, 
kan  ikke  afgjores ;  som  hans  erklærede  Elskerinde,  —  paa  en 
Gang  Faderens  Frille  og  Datterens  Veninde,  —  fremtræder 
hun  først  2  Aar  senere.  Madonna  Adriana,  Frillens  Sviger- 
moder og  Lucrezias  Fostermoder,  kjendte  og  taalte  denne 
oprørende  Forbindelse  og  gjorde  sig  derved  medskyldig  i 
sin  Sønnekones  Skændsel,  men  hun  opnaaede  rigtignok  der- 
ved et  næsten  uindskrænket  Herredømme  over  Kardinalen. 

Dennes  to  ældre  Bastarder  havde  imidlertid  naaet  Yng- 
lingealderen.    Den  ældste,    Juan,    opholdt  sig  i  sit  Hertug- 
dømme Gandia  i  Spanien,   den  næstældste.   Cæsar,   udnævate 
Innocenz  VIII   paa  Faderens  Forlangende  til  Kirkens  Proto- 
notar   og   lovede   ham    Bispedømmet   Pampelona.     Samtidig 
hermed  blev  Kardinal  Borgias  yngste  Søn,  den  niaarige  Jofré, 
Domherre  og  Erkediakon  af  Valencia.    Som  man  ser,  var  det 
endnu    dengang   i    Spanien ,    at   Eodrigo    søgte   sine    Børns 
Lykke,    og  af  samme  Grund  var  det,    at  han  formaaede  en 
spansk  Stormand    til  at  bejle  til  den  elleveaarige   Lucrezias 
Haand.     Denne  Herre  var  Don  Cherubin  Juan  de  Centelles, 
Herre  til  Val  d'Ayora  i  Valencia,    en  Broder  til  Greven  af 
Oliva.     Den  26de  Februar   og    den    16de  Juni  1491    bleve 
Ægteskabskonlrakterne,    i  Følge  hvilke  Bruden   skulde   have 
en  Medgift  af  300,000  Timbres  eller  valencianske  Sous,   ud- 
færdigede i  Rom,    og  Lucrezia  Borgia  saa   saaledes   allerede 
som    elleveaarigt  Barn  en  fremmed  Vilje  raade  over  hendes 
Haand  og  over  hendes  Livs  Lykke  og  var  fra  den  Tid  af  al- 
drig mere  Herre  over  sin  Skæbne.    Forbindelsen  mellem  Lu- 
crezia og  Don  Cherubin  kom  imidlertid  aldrig  i  Stand;  Hin- 
dringer, som  vi  ikke  kjende,  eller  forandrede  Beregninger  fra 
Kardinalens  Side   opløste    denne  Forlovelse,    og   paa   samme 
Tid,  som  denne  var  retsgyldig  sluttet  per  procurationem,  havde 
Faderen  udset  hende  en  ny  Brudgom.    Det  var  Don  Gasparo, 
Søn  af  Don  Juan  Francisco  da  Procida,  Greve  af  Aversa,  en 
i  Neapel  bosat  Spanier.     Den  nye  Brudgom,  som  var  henved 

15  Aar  gammel,  biev,  som  det  i  Notaren  Beneimbenes  Do- 
kument af  9de  November  1492  udtrykkelig  anføres,  den 
30te  April  1491  ved  Prokuration  trolovet  med  Lucrezia  Bor- 
gia,  og  da  hendes  Forlovelse  med  Don  Cherubin,  som  anført, 
var  bleven  retsgyldig  sluttet  den  26de  Februar  og  anerkjendt 
som  saadan  i  Juni  s.  A.  (1491),  fremgaar  heraf  den  besyn- 
derlige Kjendsgjerning,  at  Kardinal  Borgia  har  forlovet  sin 
Datter  med  to  unge  Spaniere  paa  én  Gang*). 

Men  heller  ikke  Forbindelsen  med  Don  Gasparo  kom 
nogensinde  i  Stand,  thi  kort  efter  indtraf  der  Begivenheder, 
som  aldeles  forandrede  Forholdet.  Den  25de  Juli  1492  dode 
Pave  Innocenz  VIII,  og  af  de  fire  Kardinaler,  der  oplraadte 
som  Kandidater  til  Tiaraen,  begge  Sixtus  IV's  Nepoter,  Ka- 
faello  Riario  og  Giuliano  Rovere  (den  senere  Julius  II),  Ascanio 
Sforza,  en  Broder  til  Hertug  Lodovico  Moro  af  Milano,  og 
Rodrigo  Borgia,  lykkedes  det  den  sidste  ved  skamløse  Bestik- 
kelser at  overvinde  sine  Medbejlere,  saa  at  han,  den  over 
hele  Evropa  berygtede  Vellystning,  den  llle  Avgust  besteg 
Apostelen  Peders  Stol.  Endskjønt  adskillige  Stater  udtalte 
sig  med  Bitterhed  om  det  stedfundne  Valg  som  Venezia,  hvis 
Sendebud  i  Milano  offentlig  erklærede,  at  den  hellige  Stol 
var  solgt  ved  Simoni  og  tusinde  Bedragerier,  var  dog  den 
Nimbus,  som  omgav  Pavemagten,  endnu  stor  nok  til  at  skaffe 
Vannozzas  Elsker  og  Giulia  Farneses  Forfører  almindelig  Aner- 
kjendelse,  og  ved  Kroningen,  som  iforegik  med  uhyre  Pragt 
den  26de  Avgust,  hyldede  Romerne  med  Begejstring  den 
ryggesløse  Vellystning,  hvis  Udsvævelser  vare  kjendte  af  alle, 
som  den  hellige  Fader  og  Guds  Statholder  paa  Jorden. 

Ved  sin  Kroningsfest  udnævnte  Pave  Alexander  sin  nu 
16-aarige  Søn  Cæsar  Borgia  til  Biskop  af  Valencia,   en  Ud- 


'')  Paalideligheden  af  de  anførte  Data  fremgaar  af  Notaren  Beneim- 
benes Protokolbog  og  af  en  Afskrift  af  samme  i  Hospitalet  ad 
Sancta  Sanctorum's  Archiv  i  Rom. 

nævnelse,  som  Kongen  af  Spanien  først  efter  lang  Tøven 
og  mange  Vanskeligheder  fandt  sig  i;  Juan  Borgia,  Biskop 
af  Monreale,  en  Sen  af  Pavens  Søster  Giovanna,  fik  Kardi- 
nalshatten,  og  alle  Medlemmer  af  Familien  Borgia,  dens 
Venner  og  Tilhængere  ble  ve  rigelig  aflagte  med  indbringende 
Embeder  og  Æresposter.  At  den  simple  spanske  Adelsmand 
Gasparo  under  saadanne  Omstændigheder  ikke  mere  kunde 
betragtes  som  en  passende  Ægtefælle  for  Lucrezia,  er  en 
Selvfølge,  og  Paven  besluttede  derfor  at  hæve  sin  Datters 
Forlovelse  og  kun  at  skjænke  hendes  Haand  til  en  Fyrste. 
Lodovico  Moro  og  Kardinal  Ascanio  Sforza  foresloge  ham 
deres  Slægtning  Giovanni  Sforza,  Greve  af  Cotognola  og  Kir- 
kens Vikar  i  Pesaro,  og  denne  fandt  Naade  for  den  hellige 
Faders  -Øjne.  Giovanni  Sforza,  en  Bastard  af  Costanzo  af 
Pesaro,  hvem  han  ved  Sixtus  IV's  og  Innocens  VIIFs  Naade 
havde  fulgt  i  Regeringen,  var  en  smuk  og  dannet  26-aarig 
Mand.  Han  havde  været  gift  med  Maddalena  Gonzaga,  der 
var  død  den  8de  Avgust  1490.  Paa  Efterretningen  om,  at 
Paven  havde  valgt  ham  til  sin  Svigersøn,  ilede  Sforza  fra 
Pesaro  til  Kom,  for  at  ingen  skulde  komme  ham  i  Forkjøbet, 
og  ankom  til  den  evige  Stad  den  31te  Oktober  1492.  Her 
tog  han  ind  i  Kardinalen  af  San  Clementes  Palads,  som  endnu 
den  Dag  i  Dag  knejser  lige  over  for  Paladset  Giraud-Torlonia. 
Men  samtidig  hermed  kom  Don  Gasparo,  ledsaget  af  sin  Fa- 
der, ligeledes  til  Kom  og  gjorde  sine  nu  saa  meget  lovende 
Kettigheder  paa  Lucrezia  gjældende.  Det  12-aarige  Barn 
blev  saaledes  en  viljeløs  Gjenstand  for  Strid  mellem  tvende 
Friere  og  selvfølgelig  ogsaa  Gjenstand  for  offentlig  Skandale. 
Paven  bekymrede  sig  imidlertid  ikke  om  Gasparo  og  hans 
Faders  Raab,  men  hævede  den  8de  November  sin  Datters 
Forlovelse.  Don  Gasparo  maatte  finde  sig  i  sin  Skæbne  og 
fandt  betydelig  Trøst  i  en  Afstaaelsessum  af  3,000  Dukater, 
som  Paven  lod  ham  udbetale.  Den  2den  Februar  1493  slut- 
tedes derpaa  Forlovelsen  mellem  Giovanni  Sforza  og  Lucrezia 

Borgia  i  Vaticanet*).  Til  Stede  vare  Milanos  Afsending  samt 
Alexanders  fortrolige  Venner  og  Tjenere,  Juan  Lopez,  Juan 
Casanova  og  Gehejmekammerherrerne  Pedro  Caranza  og 
Juan  Marades.  Pavedatteren  skulde  have  en  Medgift  af 
31,000  Dukater  og  inden  et  Aar  afhentes  af  sin  Ægtefælle 
til  dennes  Land.  Et  Haandskrift  i  Pesaro  melder,  at  Sforza 
af  Glæde  over  dette  lykkelige  Udfald  gav  en  glimrende  Fest 
i  sit  Slot  i  Pesaro,  og  at  alle  Gjæsterne  med  Fyrsten  selv  og 
Monsignor  Scaltes,  Pavens  Sendebud,  i  Spidsen,  under  lydelig 
Jubel  dansede  fra  Kiddersalen  ud  i  Slotsgaarden  og  derfra 
videre  gjennem  alle  Byens  Gader,  selvfølgelig  til  stor  For- 
nøjelse  for  Pesaros  adstadige  Borgere. 

Den  unge  Brud  tillige  med  hendes  Opdragerinde  Adriana 
af  Mila  holdt  imidlertid  Hof  i  Paladset  Sta.  Maria  in  Porticu 
paa  venstre  Side  af  Peterstrappen  og  næsten  lige  over  for 
Inkvisitionspaladset,  medens  Vannozza,  hvem  Begivenhederne 
fjernede  mere  og  mere  fra  hendes  Børn,  og  hvis  Navn  fra 
dette  Tidspunkt  af  nævnes  sjeldnere  og  sjeldnere,  boede  i 
sit  Hus  i  Kegolakvarteret  tillige  med  sin  Mand  Canale,  som 
Alexander  havde  udnævnt  til  Soldan  eller  Kommandant  i  Torre 
di  Nona,  der  snart  skulde  vinde  en  uhyggelig  Navnkundighed 
som  Fangehul.  Blandt  de  mangfoldige  store  Herrer,  som 
gjorde  Pavedatteren  deres  Opvartning  i  Sta.  Maria  in  Porticu, 
optræder  paa  denne  Tid  ogsaa  den  Mand,  som  engang  efter 
voldsomme  Storme  skulde  fore  hende  i  sikker  og  rolig  Havn : 
Alfonso  af  Este,  Arveprins  af  Ferrara.  Han  var  den  Gang 
en  Yngling  paa  16  Aar  og  havde  i  et  Aarstid  været  gift  med 
Anna  Sforza,  en  Søster  til  Lodovico  Moros  Neveu  Gian-Ga- 
leazzo  og  altsaa  en  Slægtning  af  Lucrezia  Borgias  Forlovede. 


*)  Det  synes,  som  om  Alexander  VI  samtidig  hermed  har  set  sig  om 
efter  en  fjerde  Brudgom  for  sin  Datter,  thi  i  en  Depeche  fra  Gian- 
andrea  Boccaccio  til  Hertug  Ercole  i  Ferrara,  dateret  Rom,  25de 
Februar  1493,  tales  om  en  Forbindelse  mellem  Lucrezia  og  en 
spansk  Greve  de  Prada,  og  der  tilføjes,  at  først  hvis  dette  Project 
slog  fejl,  skulde  hun  ægte  Giovanni  Sforza. 

Denne  kom  først  til  Rom  den  9de  Juni  (1493)  og  holdt 
et  prægtigt  Indtog  gjennem  Porta  del  Popolo.  Fra  en  Log- 
gia  i  Paladset  betragtede  Lucrezia  det  straalende  Tog  og 
gjengjældte  med  fortryllende  Venlighed  sin  Brudgoms  ærbødige 
Hilsen.  Sforza  var  —  efter  en  10  Aar  senere  slaaet  Medaille 
at  dømme  —  en  stadselig  Mand  med  langt  nedhængende 
Haar  og  et  stærkt  Skæg;  Munden  er  fin,  Underlæben  trukken 
lidt  tilbage,  Næsen  let  bøjet,  Panden  hvælvet  og  fri,  Ansigts- 
trækkene i  det  hele  ædle.  Den  12te  Juni  blev  Formælings- 
højtideligheden  fejret  i  Vaticanet  med  stor  Pragt.  «Alle 
romerske  Matroner«,  siger  den  i  omstaaende  Note  nylig  om- 
talte Boccaccio,  «og  de  mest  ansete  Borgere  vare  indbudne  til 
at  overvære  Højtideligheden,  som  desuden  bivaanedes  af  den 
hellige  Fader,  12  Kardinaler  og  4  Sendemænd  fra  fremmede 
Magter«.  Efter  at  Bispen  af  Concordia  havde  holdt  en  Tale, 
gav  Paven  en  glimrende  Banket,  hvor  ogsaa  Frillen  Giulia 
Farnese  var  til  Stede,  og  efter  at  der  var  overrakt  det  unge 
Par  kostbare  Gaver,  opførtes  der  et  Skuespil,  hvis  aldeles 
verdslige  og  meget  lascive  Indhold  man  kan  efterse  hos  In- 
fessura.  Lucrezia  Borgias  Giftermaal  med  Sforza  var  Seglet 
paa  det  politiske  Forbund,  som  Alexander  VI  havde  sluttet 
med  Lodovico  Moro.  Denne  Fyrste  vilde  hidse  Karl  VIII  af 
Frankrige  paa  Kongen  af  Neapel,  under  disses  Strid  skille 
sig  af  med  sin  sygelige  Neveu  og  Myndling  Gian  Galeazzo 
og  selv  bemægtige  sig  Tronen  i  Milano.  Endskjønt  Kong 
Ferrante  var  vidende  om ,  at  der  den  25de  April  i  Rom  var 
sluttet  et  mod  ham  rettet  Forbund  mellem  Venezia,  Milano, 
Paven  og  flere  andre  italienske  Fyrster,  lykønskede  han  dog 
Sforza  i  Anledning  af  hans  Formæling,  medens  han  samtidig 
paakaldte  den  spanske  Konges  Hjælp  mod  Alexander  VI, 
hvis  Levnet  han  kaldte  rent  ud  afskyeligt.  Hovedsagelig 
sigtede  han  herved  til  Pavens  utilbørlige  Forbindelse  med 
Giulia  Farnese,  hvem  Infessura  uden  Omsvøb  kalder  Pavens 
Concubine,  og  hvem  Romerne  med  bidende  Satire  kaldte 
Kristi  Brud.    Det  er  ikke  ganske  klart,  hvilke  Bevæggrunde 

denne  unge  Kvinde  kan  have  havt  til  at  leve  i  et  langvarigt 
Ægteskabsbrud  med  en  62-aarig  Olding,  i  hvem  hun  skulde 
have  eller  skulde  kunne  have  æret  Kirkens  Ypperstepræst; 
thi  hvor  mægtig  end  Alexanders  dæmoniske  Natur  monne 
have  været,  saa  maatte  den  dog  nødvendigvis  nu  have  tabt 
meget  af  sin  magnetiske  Tiltrækningskraft.  At  se  Verdens 
hellige  Overhoved,  for  hvem  alt  knælede  i  Støvet,  for  sine 
Fødder,  maatte  ganske  vist  i  højeste  Grad  kildre  hendes  For- 
fængelighed, ligesom  det  vist  nok  er  hævet  over  enhver  Tvivl, 
at  hendes  værdige  Svigermoder,  Madonna  Adriana,  og  hele 
Farnesernes  Slægt,  der  høstede  Fordel  af  hendes  Skam,  have 
gjort  Koblertjeneste.  Uagtet  en  heftig  Modstand  i  Kardinal- 
kollegiet, hvis  Leder  var  Giuliano  Rovere,  gjorde  Paven  sin 
Frilles  Broder  Alessandro  Farnese,  en  højst  udsvævende  Yng- 
ling, den  20de  September  1493  til  Kardinal,  —  Folket  døbte 
ham  strax  wSkjørtekardinalen«,  —  og  samme  Dag  udnævntes 
Ippolito  af  Este  og  Cæsar  Borgia,  som  da  var  17  Aar,  til 
samme  høje  Værdighed,  hvorved  man  altsaa  for  denne  sidstes 
Vedkommende  aldeles  saa  bort  fra  hans  uægte  Fødsel.  « Skjorte- 
kardinalens  •»  Søster  havde  allerede  i  det  foregaaende  Aar 
skjænket  den  hellige  Fader  en  Datter,  som  fik  Navnet  Lavra, 
og  medens  Farneserne  og  deres  Tilhæng  hoverede,  flygtede 
Pavefrillens  Ægtemand  Orsini  til  sit  Slot  Bassanello  for  ikke 
i  Eom  at  være  et  afmægtigt  Vidne  til  den  Beskæmmelse,  der 
vederfores  hans  berømte  Navn. 

Giulia  tog  sig  dette  ikke  i  mindste  Maade  nær.  Da  Pa- 
ven havde  været  skamløs  nok  til  at  gjøre  sin  Frille  til  Hof- 
dame hos  sin  Datter ,  flyttede  hun  ind  i  Paladset  Sta.  Maria 
in  Porticu  og  omgikkes  Madonna  Lucrezia,  som  om  hun 
havde  været  hendes  kjødelige  Slægtning.  Af  et  Brev  af  23de 
og  24de  December  1493  fra  den  senere  Kardinal  Lorenzo 
Pucci  til  hans  Broder  Giannozzo,  hvori  han  omtaler  et  Besøg 
i  det  nysnævnte  Palads,  ses  det,  at  Giulia  var  en  Kvinde  af 
glimrende  Skjønhed,  at  hendes  Haar  —  guldgult,  som  Lu- 
crezia Borgias    —    naaede  til  Jorden,    samt  at  hendes  lille 

Datter  Lavra  lignede  Paven  «adeo  ut  vere  ex  ejus  semine 
orta  dici  possit«.  Det  stadige  og  fortrolige  Samliv  med  Giulia, 
hvis  skændige  Forhold  til  hendes  Fader  hun  daglig  var  Vidne 
til,  maatte  nødvendigvis  udøve  en  højst  ufordelagtig  Indfly- 
delse paa  Lucrezia.  Var  det  end  ikke  ligefrem  en  Lastens 
Skole,  var  det  dog  en  saa  uafladelig  Berørelse  med  Lasten, 
at  det  maatte  være  højst  vanskeligt  om  ikke  umuligt  for  en 
ung  14-aarig  Pige  at  bevare  et  kydsk  og  tugtigt  Sind. 
Maatte  ikke  det  Usædelighedens  Element,  hvori  hun  levede, 
forgifte  hendes  Følelser,  kvæle  hendes  Blufærdighed,  sløve 
hendes  moralske  og  ethiske  Bevidsthed  og  tilsidst  gjennem- 
trænge  hele  hendes  Natur? 

Hendes  Ægtefælle  Sforza  var  endnu  i  Eom  og  stod  paa 
den  fortroligste  Fod  med  sine  Svogre  Cæsar  Borgia  og  Juan 
af  Gandia.  Denne  sidste  havde  —  uvist  naar,  men  i  alt  Fald 
før  6te  Oktober  1492  —  ægtet  Donna  Maria  Enriquez,  en 
Datter  af  Don  Enrigo  Enriquez,  Storkomthur  af  Leon,  og 
Donna  Maria  de  Luna,  der  var  beslægtet  med  Arragoniens 
Kongehus.  Foruden  at  være  Hertug  af  Gandia  opnaaede  han 
noget  senere  at  blive  Hertug  af  Suessa  og  Prins  af  Teano  (i 
Neapel),  da  hans  yngste  Broder  Jofré  nemlig  den  7de  Maj 
1494  i  Napoli  var  bleven  gift  med  Donna  Sancia,  en  uægte 
Datter  af  Hertug  Alfonso  af  Calabrien,  der  samme  Dag  som 
Kong  Ferrantes  Efterfølger  besteg  den  neapolitanske  Trone 
og  blev  kronet  af  Kardinallegaten  Juan  Borgia.  Som  man 
ser,  havde  Paven  forsørget  sine  Bastarder  ganske  godt.  Don 
Jofrés  Giftermaal  med  den  neapolitanske  Prinsesse  var  en 
Følge  af  et  Omslag  i  Alexanders  Politik.  Som  ovenfor  berørt 
havde  Kong  Ferrante  anraabt  Spanien  om  Hjælp  mod  den 
i  Kom  sluttede  Liga  mellem  Venezia,  Milano  og  den  hellige 
Stol,  og  en  Følge  af  den  spanske  Konges  Mægling  og 
af  Udsigten  til  et  glimrende  Parti  for  Don  Jofré  var,  at  Pa- 
ven udtraadte  af  Ligaen  og  sluttede  sig  til  Spanien  og  Neapel. 
Men  herved  kom  han  paa  en  spændt  Fod  med  Ligaens  øvrige 
Medlemmer,  især  med  Lodovico  Moro,  og  altsaa  ogsaa  med 

Familien  Sforza,  og  til  denne  hørte  Lucrezia  Borgias  Ægte- 
fælle. Dennes  Stilling,  som  i  Begyndelsen  havde  været  saa 
glimrende,  begyndte  derfor  nu  at  blive  betænkelig.  Karl  VIII  af 
Frankrige  havde  begyndt  at  ruste  sig  for  at  drage  til  Italien, 
Lodovico  Moro  stod  rede  til  at  forene  sig  med  Franskmæn- 
dene mod  Neapolitanerne,  Paven  holdt  med  disse  sidste,  og 
hans  Svigersøn  Sforza  stod  baade  i  Kirkens  og  i  Milanos 
Tjeneste  som  Condottiere.  Hans  Stilling  blev  endnu  farligere, 
da  hans  Slægtning  Kardinal  Ascanio  Sforza,  der  hidtil  havde 
været  Pavens  fortrolige,  men  nu  aldeles  havde  brudt  med 
den  hellige  Fader,  forlod  Kom  og  sluttede  sig  til  Colonnaerne 
i  Genazzano,  som  stode  i  Frankriges  Sold.  Allerede  i  April 
var  Kardinal  Giuliano  Eovere  flygtet  fra  Ostia  til  Frankrige, 
hvor  han  nu  uophørlig  ophidsede  Karl  VIII  mod  Paven,  der 
som  skyldig  i  Simoni  burde  stilles  for  et  Koncilium  og  af- 
sættes. Sforza  tog  endelig  sin  Beslutning  og  forlod  Rom  i 
Begyndelsen  af  Juni  for  at  støde  til  den  neapolitanske  Hær, 
som  under  Hertug  Ferrante  af  Calabrien  samlede  sig  i 
Romagnaen;  han  førte  sin  Hustru  og  dennes  Moder  Vannozza 
med  sig,  og  da  Pesten  begyndte  at  vise  sig  i  Rom,  lod  den 
hellige  Fader  sin  Frille  og  Koblersken  Adriana  følge  med, 
idet  han  dog  paalagde  den  første  at  vende  tilbage  til  ham 
snarest  mulig. 

Den  8de  Juni  1494  kom  Lucrezia  og  hendes  Ægtefælle 
til  Pesaro,  en  den  Gang  ubetydelig  By  paa  vel  en  5,000  Ind- 
byggere og  Hovedstaden  i  det  lille  Fyrstendømme,  som  Sforza 
beherskede  under  Pavens  Overhøjhed.  Erindringer  fra  hendes 
kortvarige  Ophold  i  denne  By  kunne  vanskelig  paavises  nu. 
Slottet,  hvori  hun  boede,  undergik  betydelige  Forandringer 
under  Pave  Julius  H's  Slægt,  som  efter  Familien  Sforza  her- 
skede i  Pesaro;  Slottet  Gradara,  hvor  hun  vel  af  og  til  har 
opholdt  sig,  staar  endnu  paa  sin  Klippe  temmelig  urørt  af 
Tiden,  medens  derimod  hendes  Sommerresidens,  Villa  Impe- 
riale, saa  kaldet  fordi  Kejser  Frederik  III  lagde  Grundstenen 
til  den,  nu  kun  er  saa  godt  som  en  Ruin. 

At  den  unge  Fyrstinde  i  Begyndelsen  af  sit  Ophold  i 
Pesaro  har  indaandet  Friheden  i  fulde  Drag  og  felt  sig  lyk- 
kelig ved  at  have  vendt  det  skumle  Vatikan,  dets  Rænker 
og  Kabaler  Eyggen,  er  rimeligt  nok;  men  en  afgjort  Sag  er 
det,  at  den  unge,  letsindige  Kvinde  snart  følte  Lede  ved  sit 
fredelige  Opholdssted  og  de  i  alle  Henseender  smaalige  For- 
hold, hvortil  hun  ikke  var  vant,  og  længtes  efter  at  vende 
tilbage  til  det  larmende  Rom  med  dets  glimrende  Fester, 
dets  straalende  Adelsmænd  og  dets  mægtig  pulserende  Liv. 
Begivenhederne  ferte  hende  snart  tilbage  til  den  evige  Stad. 
I  Begyndelsen  af  September  var  nemlig  Karl  VIII  rykket  Jnd 
i  Piemont  og  Paven  og  hans  forbundne,  Kong  Alfonso  og 
Piero  dei  Medici,  vare  fuldstændig  ude  af  Stand  til  at  mod- 
staa  de  franske.  Allerede  den  17de  November  rykkede  disse 
ind  i  Firenze  og  besatte  derpaa  de  pavelige  Lande.  Til  Alex- 
ander VPs  store  Sorg  faldt  hans  Konkubine  Giulia,  hendes 
Søster  Girolama  og  hendes  Svigermoder  Adriana  i  Hænderne 
paa  et  fransk  Streifkorps,  som  anførtes  af  en  Sire  d'Allégre, 
mulig  den  Ivo  d'Allégre,  som  senere  traadte  i  Cæsar  Borgias 
Tjeneste.  Skandalen  var  uhyre,  og  hele  Italien  gjenlød  af 
Spotlatter  over  den  hellige  Fader  og  hans  elskede.  Den 
franske  Konge  var  imidlertid  højmodig  nok  til  at  frigive 
denne  sidste  og  de  hende  ledsagende  Damer  imod  en  Løse- 
penge af  3,000  Dukater  til  den,  der  havde  fanget  dem,  og 
Paven  fik  saaledes  sin  Donna  Giulia  tilbage  i  god  Behold, 
til  største  Ærgrelse  for  Lodovico  Moro,  der  noget  før  havde 
ryddet  sin  Myndling  Gian-Galeazzo  af  Vejen  ved  Gift  og 
bemægtiget  sig  hans  Trone,  og  som  med  rette  paastod,  at  de 
fangne  Damer  vilde  have  afgivet  fortræffelige  Gisler  og  været 
det  virksomste  Middel  til  at  tvinge  Hans  Hellighed  til  alt, 
hvad  man  ønskede.  Havde  Hertug  Lodovico  kunnet  se  Apo- 
stelen Peders  Efterfølger  drage  sin  tilbagevendende  Frille  i 
Møde,  iført  en  sort  Vams  med  Lidser  af  Guldbrokade,  Bælte 
efter  spansk  Mode  med  Dolk  og  Kaarde,  spanske  Støvler  og 
med  en   Flojels  Baret  paa  Hovedet,  vilde  han  upaatvivlelig 

have  givet  sin  Galde  Luft  i  bitre  Spydigheder.  At  han  i 
ivrigt  ikke  skaanede  sin  hellige  Fjende,  er  bekjendt  nok; 
hans  Ytring  i  sit  Statsraad,  at  Paven  nys  havde  anskaffet 
sig  3  nye  Konkubiner,  en  Nonne  fra  Valencia,  en  Castilia- 
nerinde  og  et  15 — 16-aarigt  Pigebarn  fra  Venezia,  maa  vel 
dog  nærmest  være  dikteret  ham  af  hans  Had,  skjont  det  hel 
vel  kunde  ligne  Alexander  VI. 

I  Stedet  for  at  stille  Paven  for  et  Koncil  og  lade  ham 
afsætte  gjorde  Karl  VIII  Knæfald  for  ham  og  marscherede 
derpaa  ind  i  det  neapolitanske,  som  de  franske  i  faa  Dage 
havde  erobret.  Italien  rejste  sig  imidlertid  endelig  med  Kraft 
og  Franskmændenes  Hovedstyrke  maatte  ved  Taro  bane  sig 
en  blodig  Vej  gjennem  Fjenderne  for  at  kunne  vende  hjem 
til  sit  skjønne  Fædreland.  En  lille  Del  af  den  franske  Hær 
var  forbleven  i  Neapel  og  værgede  sig  under  Hr.  de  Mont- 
pensiers  Anførsel  med  Kraft  mod  Italienerne;  Venezia  havde 
taget  Sforza  i  sin  Sold,  og  han  drog  nu  med  300  Mand  Fod- 
folk og  100  sværtbevæbnede  Ryttere  til  Neapel  for  at  kæmpe 
mod  de  franske.  Paa  Vejen  passerede  han  i  April  1496  Kom 
og  efterlod  der  sin  Hustru.  Nogle  Dage  efter  ankom  dennes 
Broder  Don  Jofré,  Prins  af  Squillace,  med  sin  Ægtefælle, 
Donna  Sancia,  til  Rom  og  blev  modtagen  med  stor  Højtide- 
lighed i  Vatikanet.  Ved  Pintsefesten  kunde  man  i  Peters- 
kirken se  begge  de  unge  Svigerinder  med  deres  Hofdamer 
siddende  i  Domherrernes  Korstole,  hvorved  de,  som  Dagbog- 
skriveren Burkard  bemærker,  gave  Menigheden  Forargelse. 
Tre  Maaneder  efter  holdt  ogsaa  Don  Juan  af  Gandia  sit  Ind- 
tog i  Rom,  —  som  det  synes  uden  at  være  ledsaget  af  sin 
Hustru  — ,  og  der  var  saaledes  uu  i  Rom  ikke  mindre  end 
3  Nepoth offer:  Juan  residerede  i  Vatikanet,  Lucrezia  i  Pa- 
ladset Sta.  Maria  in  Porticu,  Jofré  i  Kardinal  Alerias  Slot 
ved  Engelsborgen  og  Cæsar  Borgia  i  selve  denne  Borg.  Alle 
disse  Mennesker  vare  unge,  skjønne,  lidenskabelige,  næsten 
ogsaa  alle  lastefulde;  men  de  optraadte  under  det  gode  Sel- 
skabs fineste  og  behageligste  Former,  og  selv  den  skrækkelige 

Cæsar  prises  jævnlig  af  samtidige  Skribenter  for  Beskedenhed 
og  Ynde.  Det  er  overhovedet  aldeles  fejlagtigt  at  forestille 
sig  Borgiaerne  som  en  vild  og  glubende  Rovdyryngel;  de 
vare  ikke  værre  end  mangfoldige  andre  af  den  Tids  Prinser 
og  store  Herrer:  de  kastede  alt,  hvad  der  stod  deres  Liden- 
skaber i  Vejen,  over  Ende,  de  brugte  Forræderi,  Gift  og  Dolk 
uden  mindste  Skrupel  og  hoverede,  naar  deres  forvorpne 
Gjerninger  lykkedes.  Det  er,  som  tidligere  bemærket,  kun 
den  Kirkens  og  Kristendommens  Baggrund,  hvorpaa  Borgiaerne 
staa,  som  lader  deres  Skikkelser  fremtræde  i  mere  afskræk- 
kende Omrids  end  Samtidens  andre  ryggesløse  Fyrster^  og 
som  bevirker,  at  de  gjøre  Indtrykket  af  en  djævelsk  Karri- 
katur  af  det  hellige.  Af  samme  Grund  er  det,  at  man  har 
kaldt  Alexander  VI  for  Antikristen. 

Det  letsindige  Liv,  som  førtes  ved  Pavens  og  hans  Ba- 
starders Hof  i  og  omkring  Vatikanet,  kan  man  uden  Vanske- 
lighed forestille  sig.  At  man  ikke  har  levet  som  Nonner  og 
Helgene  i  St.  Peterskirkens  højtidelige  Skygger,  er  indlysende. 
Der  var  saa  godt  som  daglig  Musik  og  Dans,  prægtige  Gjæste- 
bud  og  Mummespil,  og  det  yppige  Liv,  der  rørte  sig  om  den 
hellige  Faders  Person  og  Bolig,  maatte  nødvendigvis  hos  Roms 
finere  og  simplere  Pøbel  afføde  mangfoldige  mere  eller  min- 
dre grundede  Rygter.  Allerede  i  Oktober  1496  vidste  man 
i  Venezia  at  fortælle  om,  hvorlunde  Hertugen  af  Gandia 
havde  skjænket  Paven  en  skjøn  Spanierinde;  om  den  letfær- 
dige Donna  Sancia,  som  ved  et  yderlig  lastefuldt  Hof  var 
bleven  en  halvtoxen  Drengs  Ægtefælle,  hed  det  i  Rom,  at 
hendes  to  Svogre  stredes  om  og  afvexlende  opnaaede  hendes 
Besiddelse,  som  i  øvrigt  adskillige  unge  Adelsmænd  og  Kar- 
dinaler,  som  Ippolito  af  Este,  ligeledes  kunde  glæde  sig  ved. 

Lucrezia,  der  var  et  Aar  yngre  end  den  17-aarige  Sancia, 
havde  Bagtalelsen  endnu  skaanet.  Hvorledes  hun  har  følt 
sig  til  Mode  i  den  fordærvede  Atmosfære,  hun  færdedes  i, 
kan  lettere  føles  end  beskrives.  Rundt  omkring  sig  saa  hun 
kun  Lasten,   som  skamløs  blottede  sig  eller  indhyllede  sig  i 

de  højeste  gejstlige  Værdigheders  Kaabe,  Ærgjerrighed  og 
Havesyge,  som  ikke  veg  tilbage  for  nogen  Forbrydelse,  en 
Religion,  som  var  værre  end  det  værste  Hedenskab,  en  kir- 
kelig Kultus,  hvor  de  hellige  Handlinger  udøvedes  af  Sancias 
Elskere,  og  hvor  Monstransen  løftedes  i  Vejret  af  Julie  Far- 
neses  alderstegne  Boler.  Ganske  vist  vare  den  Tids  religiøse 
og  sædelige  Begreber  ganske  andre  end  vore;  thi  efter  at 
Renaissancen  havde  vendt  Middelalderens  Asketik  Rj'ggen, 
havde  Lidenskaberne  gjennembrudt  alle  Skranker.  Hvad  der 
før  havde  været  holdt  helligt,  blev  nu  spottet.  Italienske 
Fritænkere  skabte  en  Literatur,  som  lige  fra  Beccadelli  til 
Berni,  Pietro  Aretino  og  Æneas  Sylvius  gjør  et  højst  mod- 
bydeligt Indtryk  ved  sit  kyniske  Indhold,  hvori  Ægteskabs- 
brud er  det  herskende  Motiv  og  Hetæren  den  fejrede  Heltinde. 
Paradisets  Hellige  og  Venus's  Præstinder  bleve  uden  videre 
stillede  Side  om  Side  som  « berømte  Kvinder«*).  Den  sceni- 
ske Kunst  var,  som  tidligere  berørt,  kun  i  sin  Barndom; 
men  de  Stykker,  som  Paver  og  Fyrster,  ofte  til  Ære  for  for- 
nemme eller  skjønne  Damer,  lode  opføre,  vare  fra  Indholdets 
Side  saa  usædelige,  at  de  nu  næppe  taale  at  læses,  end  sige 
at  ses.  Naar  man  vil  have  et  Begreb  om,  hvorledes  det  stod 
til  med  Sædeligheden  ved  den  Tids  Hoifer  og  hos  de  Dages  Stor- 
mænd, maa  man  slaa  efter  i  Historien  om  Familierne  Visconti 
og  Sforza,  Malatesta  (Rimini)  og  Baglioni  (Perugia),  og  man 
vil  komme  til  et  Resultat,  som  maaske  vil  overraske  mange, 
nemlig  at  Borgiaerne  ikke  vare  værre  end  de  andre  italienske 
Tyranner.  Usædeligheden  i  Renaissancetiden  var  ikke  værre 
end  i  Regentens,  Ludvig  XV's  og  August  den  stærkes  Dage; 
men  den  første  Periode  var,  fraset  naturligvis  dens  overor- 
dentlige Betydning  for  Kulturen ,  skrækkeligere  end  den 
sidste  ved  sin  Ringeagt  for  Menneskeliv.  Hvad  Borgiaerne  og 
de  andre  nys  nævnte  italienske  Fyrstehuse  i  den  Retning  have 


*)  Saaledes   Hartm.    Schedels   Codex    i    Miinchen:    Epitaphia  clarissi- 
marum  mulierum  etc. 

gjort  sig  skyldige  i,  minder  om  Neros  og  Caligulas  Dage,  og 
hvor  forskjellig  den  Tids  Meninger  om  det  tilladelige  og  util- 
ladelige vare  fra  vore,  fremgaar  med  kynisk  Tydelighed  af 
mangfoldige  Steder  hos  Guicciardini  og  især  hos  Macchiavelli. 
Alt  var  tilladt,  ja  prisværdigt,  naar  det  blot  tjente  til  Op- 
naaelsen  af  et  tilsigtet  politisk  Formaal.  Cæsar  Borgias  af- 
skyelige Fremfærd  mod  sine  frafaldne  Condottierer  i  Sinigaglia 
beskriver  Macchiavelli  som  et  Mesterstykke,  og  Biskop  Paul 
Jovius  kalder  den  det  skjønneste  Bedrag.  Af  samme  Grund 
bliver  Cæsar  Borgia  efter  sit  Fald  af  Digteren  Strozzi  sat 
blandt  Olympens  Heroer,  og  den  berømte  Bembo  trøster 
Lucrezia  over  hendes  »store«  Faders  Død. 

I  en  saadan  Tid,  som  vi  her  i  faa  Træk  have  stræbt  at 
skitsere,  var  det,  at  Lucrezia  Borgia  levede.  Hun  var  hverken 
bedre  eller  værre  end  de  fleste  af  den  Tids  Kvinder.  Hun 
fremtræder  intet  Steds,  heller  ikke  senere,  som  en  Kvinde  af 
overordentligt  Geni ;  hun  var  ikke  i  Besiddelse  af  Egenskaber, 
der  kunde  have  gjort  hende  til  en  Katarina  Sforza,  Ginevra 
Bentivoglio,  Isotta  af  Rimini  eller  Isabella  Gonzaga.  Hun 
gjør  Indtrykket  af  at  have  været  munter  og  livsglad,  men 
blid,  svag  og  et  viljeløst  Redskab  i  den  første  den  bedstes, 
navnlig  i  sin  Faders  og  Broders  Haand.  Havde  hun  ikke 
været  Alexander  VI's  Datter  og  Cæsar  Borgias  Søster,  vilde 
man  næppe  have  lagt  Mærke  til  hende  hverken  dengang 
eller  senere. 

Hendes  Gemal  Sforzas  Rolle  nærmede  sig  sin  Ende. 
Paven  fandt,  at  hans  Datters  Ægteskab  med  Tyrannen  af 
Pesaro  ikke  mere  kunde  bringe  ham  nogen  Fordel  nu,  da 
Sforzaerne  i  den  sidste  Tid  havde  tabt  meget  i  Betydning,  og 
at  der  maatte  kunne  findes  mere  glimrende  Partier  for  en 
Datter  af  Huset  Borgia.  Det  er  derfor  betegnende,  at 
Alexander  VI  ikke  gav  sin  Svigersøn,  der  dog  var  Kirkens 
Condottiere,  nogen  Kommando  i  den  Krig,  som  nu  var  ud- 
brudt mellem  den  hellige  Fader  og  Baronerne  af  Huset  Orsini, 
men  at  derimod  Juan  af  Gandia,    hvem  Paven  vilde  skjænke 

disse  trodsige  Adelsmænds  Godser,  og  Guidobald  af  Urbino, 
den  sidste  af  Huset  Montefeltre,  hvis  lille  Fyrstendømme  den 
hellige  Fader  allerede  slugte  med  øjnene,  fik  Anførselen*). 
Formodentlig  kom  Sforza  først  efter  Krigens  Ende  tilbage  til 
Kom.  Her  viser  han  sig  for  sidste  Gang  for  os  ved  Paaske- 
festen 1497,  hvor  han  tilligemed  Cæsar  og  Gandia  i  Peters- 
kirken modtog  Paaskepalmen  af  Pavens  Haand.  Men  hans 
Stilling  i  Vatikanet  var  bleven  uholdbar.  Man  fordrede  af 
ham,  at  han  frivillig  skulde  gjøre  Afkald  paa  Lucrezia,  og 
udstødte  Trusler  mod  ham,  da  han  negtede  dette.  En  hurtig 
Flugt  frelste  ham  fra  hans  Svogeres  Dolke,  og  Pesaros  Krønike- 
skrivere lade  Lucrezia  hjælpe  ham  bort.  En  Aften,  fortælle 
de,  da  Sforzas  Kammerherre  Jacomino  var  i  Madonna  Lu- 
crezias  Værelse,  meldte  man  Cæsar  Borgia,  hvorpaa  Lucrezia 
lod  Kammerherren  skjule  sig  bag  et  Spalier.  I  Samtalens 
Løb  erklærede  Cæsar  sin  Søster  rentud,  at  der  var  givet  Be- 
faling til  at  myrde  hendes  Ægtefælle.  Da  Broderen  var  gaaet, 
sagde  Lucrezia  til  Kammerherren:  «Har  Du  hørt  alt?  Gaa 
og  meld  din  Herre  det!«  Jacomino  ilede  bort,  og  Sforza 
kastede  sig  paa  sin  bedste  Hest  og  jog  i  strakt  Karriere  til 
Pesaro,  i  hvis  Port  Hesten  24  Timer  efter  styrtede  død  til 
Jorden  under  ham**). 

Hvis  den  oven  for  anførte  Beretning  er  til  at  stole  paa, 
tør  man  vel  heri  se  en  svag  Antydning  af,  at  Lucrezia  kun 
med  Beklagelse  har  skilt  sig  fra  sin  Ægtefælle,  men  tillige 
et  vægtigt  Be\ås  paa  hendes  Karaktersvaghed  og  fuldstændige 
Afhængighed  af  hendes  skrækkelige  Slægtninge.  Disse  saa 
Sforzas  Flugt  med  største  Mishag;  en  Smule  Gift  eller  et 
Dolkestød  vilde  have  løst  Knuden  paa  en  let  og  afgj ørende 
Maade;  nu  kunde  Skilsmissen  kun  bevirkes  ved  en  opsigt- 
vækkende og  skandaløs  Proces. 


*)  Denne  Krig    endtes    med     de    paveliges    uhæderlige    Nederlag  ved 
Soriano  den  23de  Januar  1497 ;  Juan  af  Gandia  blev  saaret  i  Slaget, 
men    undkom  til  Rom ;    Guidobald   blev   fangen ,    og   Paven   maatte 
slutte  en  ufordelagtig  Fred  med  Familien  Orsini. 
*•)  Andre  Beretninger  fortælle   denne  Begivenhed  anderledes. 

Kort  Tid  efter  Sforzas  Flugt  foregik  der  i  Familien  Bor- 
gia  et  skrækkeligt  Sørgespil,  Juan  af  Gandias  Mord.  Faa 
Dage  efter,  at  Paven  havde  udnævnt  denne  sin  Bastard  til 
Hertug  af  Benevent  for  saaledes  at  bane  ham  Vejen  til  Nea- 
pels Trone,  indbød  Vannozza  sine  2  Sønner  Juan  og  Cæsar 
samt  et  Par  andre  Slægtninge  til  et  Aftensmaaltid  i  hendes 
Vigne  ved  San  Pietro  ad  Vincola.  Det  var  den  14de  Juni. 
Paa  Hjemvejen  fra  Gjæstebudet  forsvandt  Juan ;  3  Dage  efter 
fandt  man  hans  Lig  i  Tiberen.  Samtiden  var  overbevist  om, 
at  det  var  Cæsar,  som  havde  myrdet  sin  Broder,  og  skjønt 
de  nyere  Tiders  Forsken  ikke  har  kunnet  føre  noget  aldeles 
fyldestgjørende  Bevis  for  denne  Beskyldnings  Rigtighed,  har 
den  dog  hævet  den  næsten  til  Evidens.  Paven  gjorde  intet 
for  at  hævne  Juan  af  Gandias  Mord  og  stod  fra  nu  af  fuld- 
kommen under  sin  frygtelige  Søns  Herredømme. 

Da  denne  sørgelige  Begivenhed  forefaldt,  var  Lucrezia 
ikke  mere  i  Vatikanet,  men  havde  den  4de  Juni  til  Romernes 
store  Forbavselse  opslaaet  sin  Bolig  i  Nonneklosteret  San  Sisto 
ved  den  Appiske  Vej.  At  dette  staar  i  Forbindelse  med 
hendes  Ægtefælles  ilsomme  Flugt  og  den  voldsomme  Ophæ- 
velse af  hendes  Ægteskab,  er  vel  hævet  over  enhver  Tvivl, 
ligesom  det  af  et  Brev  fra  Donato  Aretino  til  Kardinal  Ip- 
polito  af  Este  synes  at  fremgaa,  at  hendes  Forhold  til  Paven 
paa  den  Tid,  muligen  paa  Grund  af  hendes  Delagtighed  i 
Sforzas  Flugt,  ikke  har  været  det  bedste.  »Madonna  Lucrezia 
har  forladt  Paladset  insalutato  hospite»,  skriver  han,  «og  boer 

i  Klosteret  San  Sisto nogle  sige,  hun  vil  tage  Sløret,  og 

andre  paastaa  mange  andre  Ting,  som  jeg  ikke  vover  at  be- 
tro et  Brev».  Hvad  Lucrezia  kan  have  havt  at  klage  eller 
skrifte  for  de  hellige  Søstre  i  Klosteret,  vide  vi  ikke,  men  har 
hendes  Flugt  herhid  været  et  Forsøg  paa  at  undfly  sin  Faders 
og  Broders  Herredømme,  skulde  hun  snart  erfare,  at  dette  Forsøg 
var  mislykket.  Med  Forfærdelse  hørte  hun  her  Beretningen 
om  Juan  af  Gandias  Død  og  saa  i  sin  Broder  Cæsar  en  ryggesløs 
Morder.    Hun  vidste,  at  denne  var  i  Stand  til  alt;  hun  kjendte 


idte  ^ 

nøje  Maalet  for  hans  dæmoniske  Ærgjerrighed,  vidste,  at  han 
nærede  den  Tanke  at  ombytte  Kardinalhatten  med  en  Krone, 
og  kjendte  den  Plan,  man  i  Vatikanet  havde  fattet,  at  gjøre 
Don  Jofré  til  Kardinal  i  Cæsars  Sted  og  give  denne  Donna 
Sancia  til  Ægte,  med  hvem  han  underholdt  en  næsten  aaben- 
lys  Elskovsforbindelse.  Samtidig  med,  at  Paven,  som  det 
første  Skridt  til  Udførelsen  af  denne  Plan,  befalede  Don  Jofré 
at  forlade  Rom  og  drage  til  sit  Fyrstendømme  Squillace,  ned- 
satte han  i  Rom  en  Kommission,  som  under  2  Kardinalers 
Forsæde  skulde  opløse  Ægteskabet  mellem  Lucrezia  og  Sforza. 
Her  opførtes  der  nu  en  endnu  mere  forargelig  end  latterlig 
Farce.  Dommerne  erklærede,  at  Lucrezia  endnu  var  Jomfru, 
hvorover,  som  Matarazzo  af  Perugia  bemærker,  hele  Italien 
skoggerlo;  Lucrezia  erklærede  at  ville  beedige  dette,  Sforza 
protesterede  fra  Perugia  imod  dette  beskæmmende  Udsagn, 
hvorpaa  han,  hvad  der  ikke  taler  til  Fordel  for  hans  Karak- 
terfasthed, paa  Lodovico  Moros  og  Ascanio  Sforzas  indtræn- 
gende Bønner,  —  disse  trængte  mere  til  Paven  end  nogen- 
sinde, —  skriftlig  erkjendte,  at  Dommerne  havde  Ret,  for 
strax  derefter  at  paastaa  —  haverla  conosciuta  infinite  volte*). 
Som  man  vel  kan  tænke,  bekymrede  Paven  sig  kun  lidet 
om  Sforzas  afmægtige  Protester,  og  den  20de  December  er- 
klæredes Ægteskabet  opløst.  Lucrezia  viser  sig  ved  denne 
Lejlighed  i  et  saare  ufordelagtigt  Lys,  uden  Spor  af  Viljestyrke 
eller  Karakterfasthed,  i  allerhøjeste  Grad  afhængig  af  sine 
Paarørende,  hvis  Slethed  hun  tilfulde  kjendte,  og  paa  hvis 
Forlangende  hun  debiterer  en  latterlig  Løgn.  Men  Straffen 
lod  ikke  længe  vente  paa  sig.  Hertugen  af  Gandias  Mord  og 
hendes  egen  Skilsmisseproces  gjorde  hende  til  Gjenstand  for 
offentlig  Skandale,  og  fra  dette  Tidspunkt  er  det,  at  afskye- 
lige Rygter  om  hende  kom  i  Omløb.  Rom  og  snart  hele 
Italien  hviskede  om  Rædselsgjerninger,    som  Pennen  vægrer 


'')  Depeche    fra    Ant,  Costabili    til    Ercole    af   Este,    Mil.    23de  Juni 
1497  (Arch.  i  Modena). 

sig  ved  at  nedskrive  paa  Papiret,  og  hvori  man  vilde  have 
fundet  baade  Grunden  til  Hertugens  Mord  og  til  Sforzas 
Ulykke.  Den,  der  først  højt  og  lydelig  udtalte,  hvad  man  i 
Rom  kun  hviskede  om,  var  den  dybt  fornærmede  og  rasende 
forbitrede  Giovanni  Sforza  selv*). 

At  Paven  ikke  havde  opløst  sin  Datters  Ægteskab  uden 
at  have  en  ny  Brudgom  paa  rede  Haand  til  hende,  er  en 
Selvfølge.  Det  neapolitanske  Dynastis  nære  Fald  var  at  for- 
udse, Alexander  havde  udset  sin  Søn  Cæsar  til  Kong  Federi- 
gos  Efterfølger,  og  som  et  indledende  Skridt  hertil  forlangte 
han  af  den  nævnte  Fyrste  dennes  Datter  Carlottas  Haand 
til  sin  Bastard,  en  Anmodning,  som  imidlertid  fik  et  bestemt 
Afslag.  Den  hellige  Fader  søgte  imidlertid  at  naa  sit  Maal 
ad  en  Omvej  og  foreslog  derfor  Ægteskab  mellem  Donna 
Sancias  unge  Broder,  Don  Alfonso,  en  Bastard  af  Alfonso  H, 
og  Luerezia  Borgia,  et  Tilbud,  som  Kong  Federigo,  der  haa- 
bede,  at  Pavens  Venskab  vilde  befæste  hans  faldefærdige 
Trone,  ikke  havde  Kraft  til  at  afslaa.  Lucrezias  andet  Ægte- 
skab blev  sluttet  i  Vatikanet  den  20de  Juni  1498.  Kong 
Federigos  Repræsentant  var  —  Ascanio  Sforza,  der  nys  som 
Sforzas  Fuldmægtig  havde  indvilget  i  sin  Neveus  Ægteskabs- 
skilsmisse;  i  den  Grad  var  det  ham  og  hans  Broder  Lodovico 
Moro  om  Borgiaernes  Venskab  at  gjøre. 

Luerezia  fik  en  Medgift  af  40.000  Dukater,  og  Kong 
Federigo  udnævnte  sin  Brodersøn  Don  Alfonso  til  Hertug  af 
Quadrata  og  Biseglia  (nu  Bisceglia).  Den  ulykkelige  17-aarige 
Yngling  kom  i  Juli  til  Rom  for  at  ægte  en  Kvinde,  som  han 
maatte  anse  for  lastefuld  og  samvittighedsløs.  Vielsen  fore- 
gik i  Vatikanet  den  21de  Juli.  Efter  gammel  Skik  og  Brug 
holdt  en  Ridder  et  blottet  Sværd  over  Brudeparrets  Hoveder. 

Den  unge  Alfonso  var  efter  den  samtidige  romerske 
Krønikeskriver  Talinis  Vidnesbyrd  den  smukkeste  Mand,  som 
man  nogensinde  havde  set  i  Rom,  og  Luerezia  fattede  snart 


•)  Den  i  Noten  paa  forrige  Side  omtalte  Depeche. 

en  levende  Tilbøjelighed  for  ham.  Hun  kunde  have  levet 
lykkelig  med  ham,  hvis  hendes  Broder  Cæsar  ikke  havde 
været.  Denne  ærgjerrige  Mand  nedlagde  den  13de  Avgust 
sin  Kardinalværdighed  og  drog  til  Frankrige,  hvor  Ludvig  XII 
gav  ham  Hertugdømmet  Valence  tilligemed  Løfte  om  en 
fransk  Prinsesse*).  Denne  Kong  Ludvigs  Naade  mod  Pavens 
Bastard  var  dikteret  ham  af  politiske  Grunde;  han  vilde 
nemlig  formaa  den  hellige  Fader  til  at  tiltræde  den  Liga, 
som  Frankrige  havde  sluttet  med  Venezia,  og  hvis  Hensigt 
det  var  at  forjage  Lodovico  Moro  fra  Milano.  Paven  til- 
traadte  virkelig  ogsaa  denne  Liga,  mod  at  Frankrige  forplig- 
tede sig  til  at  hjælpe  Cæsar  Borgia  at  bemægtige  sig  Ro- 
magnaen.  Ascanio  Sforza,  som  ikke  kunde  besværge  Uvejret 
og  frygtede  for  sit  Liv,  flygtede  fra  Rom  til  Genazzano  (13de 
Juli  1499)  og  derfra  til  Genova,  og  Lucrezias  Gemal,  Don 
Alfonso  af  Biseglia,  fulgte  hans  Exempel.  Den  ulykkelige 
YngUng  saa  meget  godt,  at  Ludvig  XIFs  Tog  til  Italien  ikke 
alene  gjaldt  Milano,  men  ogsaa  Napoli;  han  kjendte  Pavens 
Had  til  hans  Onkel,  Kong  Federigo,  der  havde  fornærmet 
Familien  Borgia  ved  at  negte  Cæsar  Prinsesse  Carlottas 
Haand,  og  Ascanio  Sforza,  der  maaske  var  den  eneste  Ven, 
Prinsen  havde  i  Rom,  har  uden  Tvivl  indstændig  raadet  ham 
til  at  frelse  sit  Liv  ved  Flugten,  ligesom  Lucrezias  første 
Ægtefælle  havde  gjort.  Om  der  har  været  andre  Grunde,  og 
da  hvilke,  formaa  vi  ikke  at  afgjore.  Flugten  foregik  den 
2den  Avgust.  Den  hellige  Fader  sendte  Ryttere  ud  for  at 
gribe  Flygtningen,  men  han  undslap  dog  lykkelig  til  Colon- 
naerne  i  Genazzano.  Han  efterlod  sin  Hustru  frugtsommelig 
paa  sjette  Maaned.  Om  hun  har  været  ham  behjælpelig  ved 
hans  Flugt,  vides  ikke,  men  at  Pavens  Forbitrelse  var  stor, 
fremgaar  deraf,  at  han  forviste  den  undvegnes  Søster,  Donna 
Sancia,   hvem  han,   som  anført,    en  Tid  havde  tænkt  paa  at 


•)  I  Maj   1499  ægtede  Cæsar  Borgia  Charlotte  d'Albret,  en  Søster  til 
Kongen  af  Navarra. 

skille  fra  sin  Søn  Jofré  for  at  lade  hende  ægte  Cæsær,  til 
Napoli.  At  Lucrezias  Stilling  under  disse  Omstændigheder 
har  været  meget  pinlig,  er  en  Selvfølge;  foruden  Sorgen  over 
at  være  skilt  fra  sin  Ægtefælle,  hvem  hun  oprigtig  elskede, 
er  hun  mulig  bleven  overvældet  med  Bebrejdelser  af  sin  Fa- 
der, der  upaatvivlelig  —  med  eller  uden  Grund  —  har  holdt 
hende  for  den  flygtedes  medskyldige,  ligesom  hun  maa  have 
følt  sig  yderst  smertelig  berørt  af  de  tusinde  Rygter  og  Gis- 
ninger, som  disse  Begivenheder  ikke  have  undladt  at  frem- 
kalde i  det  skandalsyge  Rom.  Fra  Genazzano  sendte  Alfonso 
hende  indtrængende  Opfordringer  til  at  følge  hans  Exempel, 
men  disse  Breve  kom  i  Pavens  Hænder,  og  denne  tvang  sin 
Datter  til  skriftlig  at  opfordre  sin  Ægtefælle  til  at  vende  til- 
bage, samtidig  med  at  han  sendte  hende  til  Spoleto  som 
Regentinde  over  denne  By  og  dens  Omegn.  Hun  forlod  Rom 
den  8de  Avgust,  ledsaget  af  Don  Jofré,  og  kom  til  sit  Be- 
stemmelsessted en  Uge  efter.  Det  var  ikke  saa  meget  Pavens 
Mening  at  sende  sin  Datter  i  Exil,  som  snarere  at  sætte 
hende  i  faktisk  Besiddelse  af  den  nævnte  By  med  Distrikt, 
som  tidligere  havde  været  forvaltet  af  pavelige  Legater.  Kort 
Tid  efter  skjænkede  han  hende  ogsaa  Staden  Nepi  og  Omegn, 
som  han  havde  konfiskeret  fra  den  flygtede  Ascanio  Sforza. 

Don  Alfonso  af  Biseglia,  der  formodentlig  ikke  har  kunnet 
trives  hos  de  barske  Colonnaer  og  vel  ogsaa  længtes  efter  sin 
unge  Hustru,  tog  endelig  den  Beslutning  at  søge  Forsoning 
med  sin  hellige  Svigerfader.  Denne  befalede  ham  at  indfinde 
sig  i  Nepi,  hvorhen  Alexander  selv  begav  sig  den  25de  Sep- 
tember, og  hvor  han  havde  en  Sammenkomst  med  sin  Datter 
og  dennes  Ægtefælle.  Har  denne  derefter  troet,  at  der  nu 
var  Fred  og  ingen  Fare,  skulde  han  snart  paa  en  skrækkelig 
Maade  komme  ud  af  denne  Vildfarelse. 

I  Midten  af  Oktober  vendte  Lucrezia  tilbage  til  Rom, 
hvor  hun  den  1ste  November  fødte  en  San,  der  fik  Navnet 
Rodrigo  efter  Paven.  To  Dage  efter  blev  den  nyfødte  med 
stor  Pragt  døbt  i  det  sixtinske  Kapel   —   ikke  i  det,  der  nu 

bærer  dette  Navn,  men  i  det  af  Sixtus  IV  i  Peterskirken  op- 
førte — ;  Byen  Roms  Governador  holdt  Barnet  over  Daaben; 
Fadderne  vare  Bisperne  Podocatharo  af  Caputaqua  og  Ferrari 
af  Modena;  talrige  Kardinaler  og  Sendemænd  fra  fremmede 
Magter  vare  til  Stede. 

Imidlertid  vare  de  franske  faldne  ind  i  Italien,  og  Lodo- 
vico  Moro  var  paa  Efterretningen   herom    flygtet   til  Kejser 
Maximilian.    Efter  den  med  Paven  indgaaede  Overenskomst 
overlod  derpaa  Ludvig  XII  Cæsar  Borgia  en  Del  Tropper  for 
at  erobre  Komagnaen,  og  medens  denne  uopholdelig  gav  sig  i 
Færd  med  dette  blodige  Værk,  skyndte  den  hellige  Fader  sig 
med  at  erklære,  at  Kirkens  derværende  Vasaller  og  Vikarer, 
—  Malatestaerne  i  Rimini,  Sforzaerne  i  Pesaro,  Riariierne  af 
Imola  og  Forli,    Varanoerne  af  Camerino  og  Manfredierne  af 
Faenza,  —  havde  forbrudt  deres  Len.     Medens  Sonnen  be- 
krigede disse,  vendte  Faderen  sig  mod  de  romerske  Baroner; 
thi   han  var  nu   kommen  saa  vidt,    at  han  ikke  mere  lagde 
Dølgsmaal  paa  sin  Plan  at  skabe  et  stærkt  verdsligt  Rige  for 
sig  og  sin  Famihe.     Først  gik  det  ud  over  den  mægtige  Fa- 
milie Gaetani  af  Sermoneta.    Overhovederne  for  denne  Adels- 
slægt vare  Protonotaren  Giacomo   og  hans  Broder  Guglielmo 
Gaetani,  der  vare  Onkler  til  den  hellige  Faders  Frille,  Giulia 
Farnese.    Protonotaren    blev  af  Alexander  lokket  til  Rom  og 
der  kastet  i  Engelsborg  som  Forræder,    Guglielmo  sogte  sin 
Frelse  i  Flugten,    medens  hans  afdade  Broder  Niccolos  lille 
Søn  Bernardino  blev  senderreven  af  Pavens   Stridsmænd  og 
det  stærke  Sermoneta  taget  med  Storm.    Gaetaniernes  uhyre 
Godser  bleve  konfiskerede,  og  Paven  bemyndigede  det  aposto- 
liske Kammer  til  at  afhænde  dem  til  Donna  Lucrezia,   Her- 
tuginde af  Biseglia,   for  80,000  Dukater.     Dette  skammelige 
Kjøb  blev  afsluttet  i  Februar  1500,    og  Herskerinden   over 
Spoleto  og  Nepi  forøgede  derved  sin  Magt  og  Rigdom  over- 
ordentligt.    Den  ulykkelige  plyndrede  Protonotar  protesterede 
fra  sit  Fangehul  i  Engelsborg;    man    gav   ham  Gift,    hvoraf 
han  døde  den  5te  Juli  1500.    Giulia  Farnese  havde  saaledes 

ikke  kunnet  frelse  sine  egne  Onkler;  hendes  Indflydelse  maa 
have  været  i  stærk  Aftagen,  skjønt  det  kan  bevises,  at  hen- 
des Forbindelse  med  Alexander  dengang  endnu  vedvarede.  I 
en  SsLiire  fra  Sommeren  1500,  «Dialog  mellem  Døden  og  den 
febersyge  Pave«,  anraaber  denne  nemlig  Giulia  om  at  frelse 
ham,  hvortil  Døden  imidlertid  bemærker,  at  denne  Elskerinde 
har  født  den  hellige  Fader  tre  eller  fire  Børn,  og  at  hendes 
Forbøn  derfor  næppe  vil  have  synderlig  Kraft. 

Cæsar  Borgia  havde  imidlertid  den  1ste  December  (1499) 
erobret  Imola  og  erfarede  nu  til  sin  store  Misfornøjelse,  at 
hans  Søster  var  kommen  i  Besiddelse  af  betydelige  Land- 
strækninger, som  han  selv  fortræffelig  kunde  have  havt  Brug 
for.  Han  behøvede  nemlig  umaadelige  Summer  til  sine  Krigs- 
foretagender,  som  for  øvrigt  tegnede  til  at  betale  sig  godt  i 
Længden.  Den  12te  Januar  (1500)  indtog  han  Forli  og  fan- 
gede Katarina  Sforza.  Denne  heltemodige,  men  grusomme  og 
vellystige  Fyrstinde  var  en  af  de  mægtige  Kvindeskikkelser, 
hvorpaa  Renaissancen  var  saa  rig  og  vor  Tid  saa  fattig.  Hun 
var  en  uægte  Datter  af  den  store  Francesco  Sforzas  Søn  Ga- 
leazzo  Maria  og  Søster  til  Kejser  Maximilians  Hustru  Bianca 
Maria.  Kort  Tid  efter  hendes  Giftermaal  med  Sixtus  IV's 
Nepot  GirClamo  Eiario,  Greve  af  Forli,  blev  hendes  afskyelige 
Fader  dræbt  i  Milano.  Hendes  Ægtefælle  faldt  for  en  Del 
sammensvornes  Dolke ;  men  det  lykkedes  Katarina  at  bevare 
Herredømmet  for  sine  Børn,  og  med  afskrækkende  Grusomhed 
hævnede  hun  sin  Mands  Død.  Sex  Aar  efter  oplevede  hun, 
at  hendes  Broder  Gian-Galeazzo  blev  ombragt  ved  Gift  af 
hendes  Onkel  Lodovico  Moro;  hendes  anden  Ægtefælle,  Gia- 
como  Feø  af  Savona  blev  myrdet  for  hendes  øjne,  en  Mis- 
gjerning,  som  hun  straffede  ved  ikke  alene  at  lade  Morderne, 
men  endog  disses  Hustruer  og  Børn  nedsable,  og  i  1497  mi- 
stede hun  sin  Elsker  Giovanni  Medici.  Som  en  anden  Zenobia 
maatte  hun  nu  pryde  Cæsars  Triumfindtog  i  Kom  (26de  Fe- 
bruar). I  sit  Fængsel  erfarede  hun  kort  efter  Slutningen  af 
det  gribende  Sørgespil,    som  Huset  Sforzas  Undergang  frem- 

bød.  Kardinal  Ascanio  sad  fængslet  i  Frankrige,  Lodovico 
Moro  blev  af  de  forræderske  Schweizere  udleveret  ved  Novara 
(10de  April)  og  dode  som  en  elendig  Fange  i  Fangehullerne 
i  Slottet  Loches.  Hun  selv,  der  levede  i  en  stedig  Dødsangst 
for  Borgiaernes  Gift  og  Dolk,  vovede  et  mislykket  Forsøg  paa 
Flugt,  hvorpaa  Paven  lod  hende  hensætte  paa  Engelsborgen. 
Ridderlige  Franskmænd  i  Pavens  Tjeneste,  navnlig  den  tid- 
ligere berørte  Ivo  d'Allegre,  frelste  ved  deres  indtrængende 
Forestillinger  hendes  Liv,  og  Alexander  satte  hende  i  Frihed, 
mod  at  hun  gik  i  et  Kloster  i  Firenze.  Her  dede  hun  1509. 
Hendes  bevægede  Livs  Historie,  som  vi  her  have  meddelt  en 
Skitse  af,  er  i  højeste  Grad  karakteriserende  for  Renaissance- 
tidens  vilde  og  ustyrlige  Lidenskaber  i  Almindelighed  og  for 
Lucrezia  Borgias  Levetids  i  Særdeleshed. 

Cæsar  var  i  Foraaret  1500  i  Rom  for  at  opdrive  Penge 
til  yderligere  Krigsforetagender,  Et  Tilfælde  kunde  nær  have 
tilintetgjort  alle  hans  Planer,  i  det  hans  Fader  den  27de 
Juni  nær  havde  sat  Livet  til,  ved  at  en  Kamin  i  Vatikanet 
styrtede  sammen  over  ham.  Den  gamle  Synder  blev  med 
nogle  ubetydelige  Saar  trukken  frem  under  Gruset  og  tilskrev 
—  ligesom  Pius  IX  ved  en  lignende  Lejlighed  i  vore  Dage  — 
den  hellige  Jomfru  sin  Frelse.  Han  vilde  kun  lade  sig  pleje 
af  sin  Datter  Lucrezia,  og  den  3dje  Juli  fandt  den  venetian- 
ske Gesandt  denne  Prinsesse,  Donna  Sancia,  —  der  havde 
faaet  Tilladelse  til  at  vende  tilbage  til  Hoffet,— Don  Jofré  og 
en  af  Lucrezias  HofFrøkener,  «som  var  den  hellige  Faders 
Favoritinde » ,  i  Pavens  Sygeværelse.  Men  medens  de  hellige 
i  Himlen  saaledes  stillede  sig  imellem  Vatikanets  styrtende 
Mure  og  én  forvorpen  Synder,  lode  de  rolig  faa  Dage  senere 
en  uskyldig  Yngling  blive  Oifer  for  en  oprørende  Misgjerning. 
Alfonso  af  Biseglia  havde,  vel  af  Kjærlighed  til  sin  Hustru, 
ikke  havt  Mod  og  Kraft  til  at  frelse  sit  Liv  ved  at  lægge 
Lande  og  Have  mellem  sig  og  sin  forfærdelige  Svoger.  Denne 
hadede  den  ulykkelige  Yngling  som  hele  det  arragoniske  Hus. 
Alfonso's  Ægteskab  med  Lucrezia  var  nu  lige  saa  betydnings- 

l«st  som  Forbindelsen  med  Sforza  i  sin  Tid  havde  været  det; 
der  frembød  sig  nu  fordelagtigere  Partier  for  hende,  altsaa 
maatte  hendes  Giftermål  hæves.  Men  da  det  ikke  var  barn- 
løst, kunde  en»  Skilsmisse  ikke  gjøre  det;  altsaa  maatte  der 
et  Mord  til.  Men  skulde  Cæsar  Borgia  skjælve  for  et  saa- 
dant,  han,  der  saa  godt  som  for  sin  Faders  -Øjne  havde  ned- 
stødt  dennes  Yndlinge  og  kjæreste  fortrolige,  Calderon  Perotto, 
Kidder  Jean  Cervillon,  Francesco  Troche,  og  som  havde  sin 
Broders  Blod  paa  sine  Hænder! 

Den  15de  Juli  begav  Don  Alfonso  sig  fra  sit  Palads  til 
Vatikanet,  hvor  hans  Hustru  var.  Klokken  var  11  om  Natten. 
Paa  Peterstrappen  blev  han  overfalden  af  formummede  og 
gjennemboret  af  Dolkestød.  Desuagtet  lykkedes  det  ham  at 
slæbe  sig  op  til  Pavens  Værelse,  hvor  Lucrezia  ved  Synet  af 
ham  sank  bevidstløs  til  Jorden.  Saarene  vare  imidlertid  ikke 
absolut  dødelige,  og  maaske  havde  den  ulykkelige  unge  Fyr- 
ste, der  blev  plejet  af  sin  Søster  Sancia,  da  Lucrezia  af  Sorg 
og  Skræk  var  falden  i  en  hidsig  Feber,  kunnet  leve,  hvis  ikke 
hans  djævelske  Svoger  havde  været.  Dennes  Ytring  til  den 
venetianske  Gesandt:  «Jeg  har  ikke  saaret  Hertugen,  men 
havde  jeg  gjort  det,  havde  han  fortjent  det»,  synes  at  tyde 
paa  yderst  personlige,  men  os  ubekjendte  Motiver.  Cæsar 
havde  Mod  eller  Frækhed  nok  til  at  besøge  sit  lidende  Oifer, 
og  da  han  gik  bort,  sagde  han  med  oprørende  Kynisme  til 
sit  Følge ;  « Hvad  der  ikke  er  sket  om  Middagen,  kan  ske  om 
Aftenen ! » 

Endelig  tabte  Morderen  Taalmodigheden.  Den  iSdeAv- 
gust  Kl.  9  om  Aftenen  kom  han  igjen;  Lucrezia  og  Sancia, 
som  vare  hos  den  saarede,  jog  han  ud  af  Værelset  og  lod 
derpaa  sin  Gardekapitain  Micheletto  kvæle  den  ulykkelige 
Yngling.  Uden  Sang  og  Klang,  i  græsselig  Tavshed,  blev 
den  myrdedes  Lig  henført  til  Peterskirken. 

Det  ryggesløse  Uhyre  gjorde  ingen  Hemmelighed  af  sin 
Misgjerning,  men  erklærede  ligefrem,  at  det  var  ham,  der 
havde  ombragt  Hertugen,   fordi,  tilføjede  han,   denne  stræbte 

ham  efter  Livet.  At  denne  Udaad,  ligesom  Hertugen  af 
Gandias  Mord,  gik  upaatalt  lien,  viser  til  fulde,  hvilket  fryg- 
teligt Herredømme  Cæsar  havde  erhvervet  over  sin  Fader, 
for  hvem  i  øvrigt  Mordet,  om  han  end  i  sit  Hjerte  misbil- 
ligede det  og  havde  sagt  at  redde  sin  ulykkelige  Svigersøn, 
hvad  den  neapolitanske  Gesandt  beretter,  paa  en  vis  Maade 
ikke  var  uvelkomment.  Nu  kunde  nemlig  hans  Datter  ind- 
gaa  et  nyt  og  fordelagtigere  Ægteskab.  Denne  ulykkelige 
unge  Kvinde  laa  syg  af  en  hidsig  Feber,  men  hun  var  ingen 
Katarina  Sforza;  hun  rejste  sig  ikke  fra  Sygelejet  for  at 
hævne  sin  Ægtefælles  Mord  paa  sin  unaturlige  Broder,  men  — 
for  paa  ny  at  bøje  Nakken  under  sine  skrækkelige  Slægtninges 
tunge  Åag.  Efterverdenens  romantiske  Fantasi  har  udmalet 
Lucrezia  som  en  bloddryppende  Medea,  en  umættelig  Messa- 
lina;  hun  var  alt  andet  end  det,  hun  var  kun  en  blød,  svag, 
letsindig  og  karakterløs  Kvinde,  som  havde  den  Ulykke  at 
have  Alexander  VI  til  Fader  og  Cæsar  Borgia  til  Broder. 
Havde  hun  havt  den  djævelske  Natur,  man  har  villet  tillægge 
hende,  havde  hun  taget  en  frygtelig  Hævn  over  den,  der  havde 
myrdet  forst  hendes  kjæreste  Broder  og  derpaa  hendes  elskede 
Husbond;  men  hun  havde  kun  Suk  og  Taarer  over  sin  Ulykke, 
og  da  hendes  forgrædte  ^jne  formodentlig  have  mishaget 
Cæsar  og  hans  Fader,  sendte  de  hende  til  Nepi,  i  hvis  tung- 
sindige Ensomhed  hun  uforstyrret  kunde  begræde  den  skjønne 
Yngling,  som  hun  saa  brat  raaatte  miste. 

Cæsar  fortsatte  imidlertid  sit  Erobringstog  mod  Smaa- 
tyrannerne  i  Komagnaen.  1  Oktober  rykkede  han,  skjønt  han 
led  af  en  væmmelig  Sygdom,  frem  mod  Pesaro,  som  beher- 
skedes af  hans  fordums  Svoger  Giovanni  Sforza.  Indbyggerne  i 
Byen  vovede  ikke  at  gjøre  Modstand  mod  den  ubarmhjertige 
Fjende;  de  aabnede  Stadens  Porte  for  ham,  og  Sforza  maatte 
søge  sin  Frelse  i  en  ilsom  Flugt.  Rimini  fulgte  Pesaros  Ex- 
empel  og  forjog  sine  forhadte  Tyranner  Pandolfo  og  Carlo 
Malatesta,  hvorpaa  Cæsar  belejrede  Faenza.  Den  25de  April 
1501  overgav  den  unge  og  elskværdige  Astorre  Manfredi  denne 

By  mod  fri  og  frank  at  kunne  drage  bort,  hvilket  Cæsar 
lovede  med  Ed,  men  desuagtet  lod  han  Astorre  kaste  i  En- 
gelsborgens Fangehuller.  Denne  ulykkelige  Ynglings  Skæbne 
er  bekjendt.  Næst  efter  Alfonso  af  Biseglia  er  han  den  mest 
tragiske  Skikkelse  blandt  Borgiaernes  utallige  Ofre*). 

Den  tunge  Skæbne,  som  havde  ramt  Smaafyrsterne  i 
Eomagnaen,  gjorde  Hertugen  af  Ferrara,  Ercole  af  Este,  i  høje- 
ste Grad  bekymret,  og  det  saa  meget  mere,  som  han  ikke 
var  uvidende  om,  at  Alexander  VI  havde  udset  Arveprins  Al- 
fonso af  Ferrara  til  sin  Datter  Lucrezias  tredje  Ægtefælle. 
Denne  unge  Fyrste  var  24  Aar  gammel  og  barnløs  Enkemand 
efter  Anna  Sforza,  en  Søster  til  den  af  Lodovico  Moro  myrdede 
Gian-Galeazzo.  Pavens  Hensigt  med  at  bringe  dette  Ægte- 
skab i  Stand  var  dels  at  forsørge  sin  Datter  glimrende  ved 
at  gifte  hende  ind  i  et  af  Italiens  berømteste  Fyrstehuse,  dels 
ved  Svogerskabet  med  Esterne  at  sikre  Cæsar  Besiddelsen  af 
Komagnaen,  som  det  mægtige  Venezia  kunde  gjøre  ham  stridig, 
og  lette  Udførelsen  af  hans  Planer  mod  Firenze  og  Bologna, 
Ved  Kardinal  Giambattista  Ferrari  lod  Paven  indlede  Under- 
handlinger i  Ferrara  om  det  attraaede  Giftermaal.  Hertugen 
kom  i  den  pinligste  Forlegenhed,  hans  fyrstelige  Stolthed  op- 
rørtes ved  Tanken  om,  at  han  i  sit  berømte  Hus  blandt  sine 
allernærmeste  skulde  optage  en  Bastard  af  den  hellige  Fader, 
en  Kvinde,  der  havde  været  fire  Gange  trolovet  og  to  Gange 
gift,  hvis  tvende  Ægteskaber  vare  blevne  opløste  paa  den 
mest  tragiske  Maade,  og  hvem  det  tusindtungede  Rygte  med 
Eet  eller  Uret  beskyldte  for  de  rædsomste  Forbrydelser.  Her- 
tugens Datter,  Markgrevinde  Isabella  af  Mantua,  og  dennes 
Svigerinde,  Elisabetta  af  Urbino,  vare  ude  af  sig  selv  af  For- 
bitrelse over  Pavens  vanærende  Tilbud;  den  unge  Alfonso 
viste  den  dybeste  Uvilje  mod  den  foreslaaede  Forbindelse,  og 


*)  Se  Guicciardini,  Tomasi,  Gordon  I  p.  453.  —  En  uhørt  Skændighed, 
udøvet  af  Cæsar  mod  den  fangne  Astorre,  kan  efterses  hos  Bran- 
t6me  II  p.  312,  der  dog  ikke  altid  er  paalidelig. 

efter  lang  Betænkning  erklærede  Ercole  ikke  at  kunne  tillade 
det  af  den  hellige  Fader  paatænkte  Giftermaal. 

Maaske  vilde  hele  Ægteskabsplanen  være  strandet,  hvis 
det  ikke  var  lykkedes  Alexander  VI  at  faa  Frankrige  paa  sit 
Parti.  Ludvig  XII  stod  nemlig  paa  den  Tid  i  Begreb  med 
at  kaste  sig  over  Neapel,  og  hertil  var  Pavens  Venskab  af 
yderste  Vigtighed.  Skjønt  den  allerkristeligste  Konge  per- 
sonlig var  imod  det  omtalte  Giftermaal,  troede  han  dog  af 
politiske  Hensyn  at  burde  stette  Pavens  ønske  og  bestyrkedes 
heri  af  Kardinal  Amboise,  hans  fortrolige  Kaadgiver,  der  var 
noje  forbunden  med  Cæsar  og  haabede  at  bestige  Pavestolen 
efter  Alexander.  Kardinal  Amboise  sendte  Erkebispen  af 
Narbonne  og  flere  Agenter  til  Ferrara  for  at  overtale  Her- 
tugen til  at  give  efter.  Ludvig  XII  opfordrede  ham  skriftlig 
til  det  samme  og  tilbagekaldte  et  tidligere  Løfte  om  at 
skjænke  Alfonso  en  fransk  Prinsesses  Haand;  Cæsars  og  Pa- 
vens Udsendinge  bearbejdede  ham  rastløs,  og  den  overhæn- 
gende Fare  for  paa  en  Gang  at  faa  det  mægtige  Frankrige, 
Paven  og  Cæsar  Borgia,  der  nys  var  bleven  udnævnt  til  Her- 
tug af  Romagnaen,  til  Fjender,  bevægede  endelig  Ercole  til  at 
give  efter.  Den  8de  Juli  meldte  han  Ludvig  XII,  at  han  var 
rede  til  at  opfylde  Pavens  ønske,  under  Forudsætning  af,  at 
denne  gik  ind  paa  de  Betingelser,  han  agtede  at  stille.  De 
langvarige  Underhandlinger,  som  nu  begyndte,  og  som  Ercole 
og  hans  Søn,  i  Haab  om  den  nu  70-aarige  Paves  Død,  end 
yderligere  stræbte  at  trække  i  Langdrag,  vare  selvfølgelig 
lidet  smigrende  for  Lucrezia.  Hendes  Letsindighed  eller, 
som  man  den  Gang  sagde,  hendes  altid  muntre  Væsen  havde 
ingenlunde  forladt  hende.  I  det  tungsindige  Nepi  havde  hun 
snart  følt  Længsel  efter  det  muntre  og  larmende  Rom ;  hen- 
des myrdede  Ægtefælles  Skygge  traad^e  mere  og  mere  i  Bag- 
grunden, og  hun  vendte  tilbage  til  den  evige  Stad  for  paa 
ny  at  give  sig  sine  frygtelige  Slægtninge  i  Vold.  Hun  fandt 
den  hellige  Fader  i  Færd  med  at  fratage  Familierne  Colonna, 
Savelli  og  Estouteville  deres  Godser,    og  da   disse  vidtløftige 

Konfiskationer  vare  bragte  til  Ende,  drog  Paven  den  27de 
Juli  til  Ser  moneta  og  begik  ved  sin  Bortrejse  den  exempelløs 
frække  Handling  at  udnævne  Lucrezia  til  Eegentinde  i  Vati- 
kanet under  hans  Fraværelse.  Dette  Skridt,  som  Gregor  VII  og 
Innocens  III  vilde  have  erklæret  for  utænkeligt,  viser  ikke  alene, 
at  Fader  og  Datter  nu  atter  stode  paa  en  god  Fod  med  hin- 
anden, men  ogsaa,  hvor  magtpaaliggende  det  var  Alexander 
at  omgive  Lucrezia  med  Magtens  og  Myndighedens  Glans  for 
saa  meget  som  muligt  at  forsøde  den  bitre  Pille,  som  han 
tvang  Ercole  og  Alfonso  til  at  nedsluge.  Denne  sidste  havde 
kæmpet  en  haard  Kamp,  inden  han  gav  sit  Samtykke  til 
Ægteskabet.  Han,  et  Skud  af  Esternes  berømte  Stamme, 
skulde  ægte  en  Præsts  uægte  Datter,  en  Kvinde,  som  i  21 
Aars  Alderen  allerede  for  anden  Gang  var  bleven  Enke  un- 
der de  uhyggeligste  og  mest  oprørende  Omstændigheder,  hvis 
afskrækkende  Eygte  gik  fra  Mund  til  Mund  over  hele  Italien 
og  langt  udenfor  dette  Lands  Grænser.  Den  forfærdelige  Be- 
væggrund til  Skilsmissen  mellem  hende  og  Giovanni  Sforza,  som 
denne  sidste  havde  sat  i  Omlob,  var  øjeblikkelig  bleven  rap- 
porteret til  Ferrara;  senere  havde  Hertugens  Agent  i  Venezia 
meddelt  ham,  at  man  i  Kom  forsikrede,  at  Pavens  Datter 
havde  født  et  uægte  Barn,  og  alle  Satirer  og  Skamskrifter 
mod  Borgiaerne  vare  en  yndet  Læsning  ved  Esternes  Hof. 
Men  naar  nu  desuagtet  den  ærekjære  Prins  af  Ferrara  besluttede 
sig  til  at  ægte  Lucrezia  Borgia,  ligger  der  saa  ikke  deri  — 
foreløbig  bemærket  —  et  vægtigt  Bevis  for,  at  han  efter 
moden  Overvejelse  og  grundig  Ransagelse  maatte  holde  alle 
de  nævnte  Beskyldninger  for  grebne  ud  af  Luften? 

Her  blot  nogle  Ord  om  disse  Beskyldninger.  For  Blod- 
skam er  hun  rent  ud  eller  antydningsvis  bleven  anklaget  af 
Digterne  Sannazaro  og  Pontanus,  af  Matarazzo,  Marcus  At- 
tilius  Alexius,  Petrus  Martyr,  Priuli,  Macchiavelli  og  Guicciar- 
dini,  foruden  af  mangfoldige  senere,  som  dog  udelukkende 
have  hentet  Præmisserne  til  deres  Domme  fra  de  nævnte 
Skribenter.     Lige  over  for  disse  staa  hendes  Lovprisere  og 

Beundrere,  og  der  iblandt  ligesaa  berømte  Navne  som  blandt 
hendes  Anklagere,  saasom  Titus  og  Hercules  Strozzi,  Bembo, 
Aldus  Manutius,  Tebaldeo,  Ariosto,  Ferraras  samtlige  Kronister 
og  Bayards  franske  Biograf.  Medens  Anklagerne  tale  om 
Lucrezia  i  Rom,  tale  Forsvarerne  ganske  vist  kun  om  Lu- 
crezia i  Ferrara;  men  hvem  tør  tiltro  ædle  Mænd  som  Berabo, 
Manutius  og  Ariosto  Lavhed  nok  til  at  prise  en  Kvinde,  hvem 
de  maatte  tro  skyldig  i  de  rædsomste  Ugjerninger,  som  Idealet 
af  den  Tids  Kvinder?  Hvad  Lucrezias  Anklagere  angaar,  da 
kunne  kun  Vidnesbyrd  fra  dem  af  disse,  som  levede  og  fær- 
dedes i  Rom,  have  nogen  Vægt.  Men  dette  er  ikke  Tilfældet 
med  hendes  tre  værste  Fjender:  Guicciardini,  Sannazaro  og 
Pontanus.  Den  første  har  dannet  sig  en  Mening  om  den  af 
ham  saa  ilde  medhandlede  Kvinde*)  af  gængse  Rygter  og 
maaske  af  de  to  sidstnævntes  giftige  Satirer ;  men  netop  fordi 
Guicciardini  var  en  stor  Statsmand  og  Historieskriver  og  en 
af  de  mest  læste  italienske  Skribenter,  har  hans  Mening 
dannet  Grundlaget  for  alle  seneres  Domme  over  den  ulykkelige 
Fyrstinde.  Og  Pontanus  og  Sannazaro  levede  i  Napoli  og 
vare  Tilhængere  af  Huset  Aragonien,  ved  hvis  Fald  Borgiaerne 
spillede  saa  vigtig  en  Rolle.  Deres  Epigrammer  maa  derfor 
nærmest  opfattes  som  Tilkjendegivelser  af  Neapolitanernes 
velbegrundede  Had  og  Forbitrelse  mod  Paven  og  Cæsar  Borgia 
og  som  Vidnesbyrd  om,  hvad  Folkets  store  Masse  i  sin  En- 
foldighed eller  af  Skandalsyge  troede  at  kunne  tiltro  to  saa 
lastefulde  og  forbryderske  Mænd. 


*)  Guicciardinis  Ord,  som  jeg  ikke  vil  oversætte,  ere  følgende:  ...  il 
Cardinale  di  Valenza,  .  .  .  impaziente  .  .  ch'egli  (o:  il  Duca  di  Can- 
dia)  avesse  pii  parte  di  lui  nell'amore  di  Madonna  Lucrezia  sorella 
comune,  incitato  dalla  libidine,  e  dall'ambizione  .  .  lo  fece  .  .  am- 
mazzare  ....  Era  medesimamente  fama  (se  per6  é  degna  di  cre- 
dersi  tanta  enormitå)  che  neU'amore  di  Madonna  L.  concorressero 
non  solaiiieute  i  due  fratelli,  ma  eziandio  il  padre  medesimo  .  .  (II 
p.  137.  Milano  1803),  —  og  .  .  Lucrezia  era  spuria,  e  coperta  di 
molte  infamie  (III  p,  50). 

Langt  større  Betydning  maatte  man  derimod  tillægge 
Dagbogforfatteren  Burkards  Vidnesbyrd,  da  denne  som  pavelig 
Ceremonimester  daglig  færdedes  i  Vatikanet,  og  da  han  for- 
uden Infessura,  der  dog  allerede  ender  med  Begyndelsen  af 
1494,  er  den  eneste  samtidige,  der  i  Rom  har  skrevet  om  Alex- 
ander VI's  Hof.  Men  hos  Burkard  findes  ikke  et  Ord,  der 
kunde  opfattes  som  en  Hentydning  til  de  nævnte  Beskyld- 
ninger. Han  beretter  vel  om  et  Gjæstebud  i  Vatikanet  for 
50  Hetærer,  og  Matarazzo  har  hart  det  samme  fortælle,  men 
hvem  vil  for  Alvor  tro,  at  Lucrezia  Borgia,  der  allerede  stod 
i  Begreb  med  som  Alfonso  af  Estes  Hustru  at  afrejse-  til 
Ferrara,  har  været  en  smilende  Tilskuerinde  af  en  saadan 
Orgie?  Og  selv  om  det  havde  været  Tilfældet,  beviser  det  jo 
kun  en  høj  Grad  af  Letsindighed  og  Ligegyldighed  for  sit 
Rygte,  men  ingenlunde  at  hun  har  gjort  sig  skyldig  i  de 
oprørende  Forbrydelser,  Guicciardini  tillægger  hende.  Mata- 
razzo er  rigtignok  enig  med  Guicciardini,  men  han  er  liden- 
skabelig og  ukritisk  og  gjør  Indtrykket  af  at  have  skrevet  for 
en  stor  Del  efter  løse  Rygter.  De  grove  kronologiske  Fejl 
og  Misforstaaelser ,  han  gjør  sig  skyldig  i,  svække  i  højeste 
Grad  hans  Troværdighed.  Han  lader  saaledes  Giovanni  Sforza 
myrde  Hertugen  af  Gandia  og  derpaa  flygte  fra  Rom  og  Pa- 
ven som  Følge  heraf  ophæve  Ægteskabet  med  Lucrezia.  Men 
Sforza  havde  allerede  været  borte  fra  Rom  i  to  Maaneder,  da 
Gandia  blev  myrdet,  og  Ophævelsen  af  Ægteskabet  skete,  som 
vi  have  vist,  af  ganske  andre  Grunde. 

Man  behøver  ikke  længere  at  lede  om  Ophavsmanden  til 
de  skrækkelige  Rygter,  som  nu  i  snart  400  Aar  have  skændet 
Lucrezia  Borgias  Minde,  thi  den  authentiske  Depeche  af  23de 
Juni  1497  fra  Ferraras  Gesandt  i  Milano  lægger  klart  for 
Dagen,  at  Giovanni  Sforza  var  denne  Ophavsmand.  Men  hvil- 
ken Domstol  vilde  vel  tage  en  lidenskabelig  og  uforsvarlig 
behandlet  Stormands  hævnfnysende  Udbrud  for  et  Bevis? 
Blind  af  Raseri  og  Hævngjerrighed  udslyngede  han  disse  Be- 
skyldninger mod  sin  Fjende  i  Vatikanet  og  lettede  sit  Hjerte 

ved  at  tilskrive  ham  de  skændigste  Bevæggrunde  til  hans 
Handlemaade;  men  dette  af  Sforza  i  et  afsindigt  øjeblik 
ytrede  Ord,  som  han  selv  ikke  for  Alvor  har  troet,  fandt 
aabent  øre  hos  hans  Omgivelser  og  kom  derfra  ud  mellem 
Folk;  et  af  en  rasende,  i  halv  utilregnelig  Tilstand  udstødt 
Ord  voxede  til  Mistanke,  til  almindelig  udbredt  Rygte,  til  den 
gængse  Mening  over  hele  Evropa  lige  til  vore  Dage.  Hvor 
overraskende  klart  staar  dette  ikke  nu  for  vor  Bevidsthed, 
naar  vi  se  Sforzas  trofaste  Tilhænger  Guido  Posthumus  hævne 
sin  Herres  Beskæmmelse  paa  Paven  i  de  blodigste  Epigrammer, 
hvor  han  ikke  med  en  Tøddel  hentyder  til  de  tidtomtalte 
rædsomme  Forbrydelser,  end  ikke  nævner  Lucrezia  med 
et  Ord! 

I  ingen  af  de  talrige  Depecher  fra  den  Tid  kommer  nogen 
saadan  Mistanke  til  Orde,  med  mindre  man  hertil  vil  regne 
et  Privatbrev  af  17de  Juni  1497  hos  Malipiero  og  en  Beret- 
ning af  Venetianeren  Polo  Capello  af  September  1500.  Begge 
Steder  hentydes  der  til  et  utilbørligt  Forhold  mellem  Lucrezia 
Borgia  og  Juan  af  Gandia;  men  begge  Steder  berettes  det 
kun  som  et  Rygte,  som  et  «man  vil  vide«,  og  de  to  Brev- 
skrivere have  altsaa  kun  Folkesladderen  i  Rom  til  Kilde. 
Hvad  Vægt  kan  man  i  øvrigt  tillægge  Forfatteren  af  det  nævnte 
Privatbrevs  «man  siger«,  naar  man  ser,  at  han  ikke  en  Gang 
véd,  at  Lucrezia  og  Gandia  vare  Børn  af  samme  Moder? 
Og  mon  ikke  Hovedgrunden  til,  at  disse  fra  Giovanni  Sforza  og 
hans  Mænd  udgaaede  Rygter  trivedes  saa  frodig  i  og  udenfor 
Italien  baade  dengang  og  senere,  har  været  den,  at  man  ellers 
ikke  vidste  noget  Elskovseventyr  om  Lucrezia  at  fortælle,  og 
det  tilmed  i  det  fordærvede  Rom,  hvor  det  vrimlede  af  yppige 
Kardinaler  og  galante  Adelsmænd?  Thi  intet  Steds  opdages 
der  mindste  Spor  til,  at  Lucrezia  Borgia  nogensinde  har  havt 
en  Elskovintrigue.  Man  vil  indvende,  at,  som  anført,  en  Agent 
havde  tilmeldt  Esterne,  at  Pavens  Datter  havde  født  et  uægte 
Barn;  men  denne  Agent  var  i  Venezia,  ikke  i  Rom,  og  har 
saaledes  atter  kun  det  løse  Rygte  at  anføre  som  sin  Kilde, 

Og  ingen  anden  omtaler  det  nævnte  Barns  Fødsel.  Og  selv 
om  nu  denne  Beskyldning  var  sand,  og  Lucrezia  saaledes 
havde  begaaet  et  dengang  som  nu  selv  i  Samfundets  højeste 
Kredse  ikke  saa  sjeldent  Fejltrin,  beviser  det  jo  ingenlunde, 
at  hun  har  gjort  sig  skyldig  i  tredobbelt  Blodskam  af  den 
mest  oprørende  Beskaffenhed.  At  hun  midt  i  det  fordærvede 
Rom  og  i  sine  lastefulde  Omgivelser  har  kunnet  forblive 
fejlfri,  vil  ingen  vel  for  Alvor  tro,  men  der  er  ingenlunde  til- 
strækkelig Grund  til  i  hende  at  se  den  umenneskelige  Furie 
i  Sannazaros  Epigram. 

De  Betingelser,  som  Hertugen  af  Ferrara  havde  opstillet 
for  sin  Indvilligelse  i  Giftermaalet,  vare  alt  andet  end  milde. 
Han  fordrede  en  Medgift  af  200,000  Dukater,  hvilket  var 
betydelig  mere,  end  Bianca  Maria  Sforza  havde  bragt  Kejser 
Maximilian;  dernæst  Fritagelse  for  den  aarlige  Tribut  til  den 
hellige  Stol  og  Aftrædelsen  af  Cento  og  Pieve  i  det  Bolog- 
nesiske  samt  af  Porto  Cesenatico  og  endelig  en  Mængde  Bene- 
ficier til  Gunst  for  Familien  Este;  men  Paven  var  saa  ivrig 
efter  at  faa  dette  Ægteskab  i  Stand,  at  han  ikke  var  util- 
bøjelig til  at  gaa  ind  paa  Hertugens  Fordringer,  hvilket  i 
øvrigt  baade  Cæsar,  der  i  Ferrara  vilde  faa  et  godt  Eygstød, 
og  den  letsindige  Lucrezia,  der  allerede  forlængst  var  kjed  af 
sin  Enkestand,  kraftig  tilraadede.  At  Venezia,  Firenze,  Bo- 
logna, Kejseren  og  —  naar  alt  kom  til  alt  —  ogsaa  Frank- 
rige betragtede  det  paatænkte  Giftermaal  med  skjæve  Blikke, 
bekymrede  man  sig  ikke  om  i  Vatikanet,  og  den  26de  Av- 
gust  1501  antog  den  hellige  Fader  de  af  Hertugen  opstillede 
Betingelser.  Den  4de  September  kom  en  Kurer  til  Rom  med 
Melding  om,  at  Ægteskabskontrakten  var  bleven  undertegnet 
i  Ferrara;  Engelsborgens  Kanoner  bleve  løsnede,  Vatikanet 
illumineredes,  og  hele  Rom  gjenlød  af  Borgiaernes  Jubelraab. 
Om  Lucrezia  har  følt  den  dybe  Ydmygelse,  der  for  hende  laa 
i  Huset  Estes  lange  Modstand  og  hendes  Brudgoms  tydelig 
tilkjendegivne  Uvilje  mod  at  række  hende  sin  Haand,  kan 
ikke  afgjøres,  men  vist  nok  har  denne  letsindige  og  forfænge- 

lige  Fyrstinde  næppe  følt,  at  en  stolt  og  ædel  Kvinde  under 
saadanne  Omstændigheder  afslaar  et  Ægteskab,  men  ikke 
modtager  det,  end  sige  driver  paa  det.  Der  opdages  over- 
hovedet ikke  Spor  af  moralsk  Stolthed  hos  hende  og  i  dette 
Tilfælde  kun  Tegn  paa  en  barnagtig  naiv  Glæde  over  den 
Lykke,  der  ventede  hende. 

Hertugen  af  Ferrara  var  en  praktisk  Mand  og  kjendte 
Alexander  VI  til  Bunds.  Han  vilde  derfor  ikke  sende  Brude- 
følge til  Rom  for  at  afhente  sin  tilkommende  Svigerdatter, 
med  hvem  han  imidlertid  havde  begyndt  en  særdeles  ven- 
skabelig Brevvexling,  som  endnu  bevares  i  Esternes  Archiv, 
for  den  hellige  Fader  havde  opfyldt  sine  Forpligtelser.  To 
Afsendinge  fra  Ferrara,  Saraceni  og  Bellingeri,  kom  den  14de 
September  til  Rom  for  at  drive  paa  Sagen,  og  Lucrezia  un- 
derstøttede dem  heri  med  saadan  Iver,  at  de  skreve  hjem  til 
deres  Herre,  at  hans  Svigerdatter  allerede  var  den  bedste 
Ferrareserinde,  som  kunde  tænkes.  De  nævnte  Herrer  give  i 
deres  Depecher  interessante  Oplysninger  om  Livet  ved  Pa- 
vens Hof,  hvor  der  var  Spil,  Sang  og  Dans  hver  Aften  til 
langt  ud  paa  Natten. 

Fornøjelserne  afholdt  imidlertid  ingenlunde  den  hellige 
Fader  fra  alvorligere  Forretninger.  Den  17de  September 
dannede  han  af  de  Godser,  han  havde  plyndret  de  romerske 
Baroner  for,  tvende  Hertugdømmer  med  Nepi  og  Sermoneta 
til  Hovedstæder,  udnævnte  sin  Datters  lille  Søn  Rodrigo  til 
Hertug  af  Sermoneta  og  skjænkede  Nepi  til  et  andet  Barn, 
Giovanni  Borgia.  Hvem  denne  var,  er  uvist.  I  et  Dekret  af 
1ste  September  (1501)  erklærer  Paven  den  treaarige  Giovanni 
for  en  uægte  Søn  af  Cæsar  Borgia  og  legitimerer  ham ;  men 
i  et  andet  Dekret  af  samme  Dato  hedder  det  om  ham  ordret: 
«Men  da  Du  ikke  har  denne  Mangel  (ægte  Fødsel)  fra  den 
nævnte  Hertug  (Cæsar),  men  fra  Os  og  den  nævnte  ugifte 
Kvinde,  hvad  vi  af  gode  Grunde  ikke  have  villet  udtrykke  i 
forommeldte  Skrift,  saa  . . .  o.  s.  v.».  Her  erklærer  Piaven  alt- 
saa,  at  han  selv  er  Barnets  Fader.     Begge  Dokumenter  ere. 

som  anført,    fra  samme  Dag.     Den   kanoniske  Lov  forbyder 
Paven    at   anerkjende    en    egen   Sen,    og    den  hellige  Fader 
maatte    derfor   hjælpe   sig   ud  af  denne  Forlegenhed  ved  en 
lille  Løgn,    idet  han  i  den   første  Bulle  erklærer  Barnet  for 
Cæsars.    Denne  Løgn  borttog  Hindringen  for  dets  Legitimation 
og  dets  deraf  følgende  Indtræden  i  legitime  Rettigheder,    og 
efter   at   dette   var  sket  paa  lovmæssig  Maade  kunde  Paven 
uden  Frygt  for  at  skade  Barnet  komme  frem  med  Sandheden 
eller  med  en  ny  Løgn.    Hvem  der  var  Moder  til  dette  gaade- 
fulde  Barn,  er  nemlig  ubekjendt.    Burkard  kalder  hende  kun 
»en  vis  Romerinde«.     Var  den  hellige  Fader  virkelig  Fader 
til  denne  »romerske  Infant«,  som  han  kaldes,  ligger  det  nær 
at  tænke  paa  Giulia  Farnese.   Men  det  er,  som  sagt,  muligf, 
at  Paven  ogsaa  i  det  andet  Brev  forebringer  en  Løgn,  og  at 
den  hemmelighedsfulde  Infant   har   været   en  uægte  Søn  af 
Lucrezia  Borgia,    og    det   ligger   da   nær  at  tænke  paa  den 
forud  omtalte  Gesandts  Melding  fra  Venezia  til  Esternes  Hof 
om  et  saadant  omløbende  Rygte.    Dette  er  imidlertid  kun  en 
Hypothese,    hvis  Rigtighed  nu  vanskelig  vil  kunne  bevises*). 
Det  trak  imidlertid  i  Langdrag  med  Opfyldelsen  af  Fer- 
raras  Fordringer,  ikke  fordi  det  skortede  Paven  paa  god  Vilje 
til  at  opfylde  dem;    men  fordi  Kardinalkollegiet  længe  tog  i 
Betænkning  at  underskrive  den  mærkværdige  Bulle,    som  til 
Fordel   for   den  hellige  Faders   uægte  Datter  fritog  Hertug- 
dømmet Ferrara  for  Lensafgift  til  Kirken,  og  fordi  Aftrædel- 
sen af  Cento  og  Pieve  ikke   kunde  ske  uden  den  i  Frankrige 
levende  Erkebisp  af  Bologna,  Kardinal  Giuliano  Roveres  Indvil- 
gelse.    Det  første  satte  Lucrezia  til  sin  tilkommende  Sviger- 
faders  store  Tilfredshed   endelig   igjennem    i  Oktober;    men 
desuagtet   vilde  Hertugen   endnu  ikke  sende  det  i  Rom  saa 
længselsfuldt  ventede  Brudefølge,  og  Pavedatteren,  som  endnu 


*)  Vi  ville  senere  gjenfinde  den  romerske  Infant  ved  Lucrezias  Hof  i 
Ferrara  som  hendes  »Broder".  De  omtalte  tvende  Aktstykker 
bevares  i  Esternes  Archiv,  hvorhen  de  kom  fra  Lucrezias  Kancelli. 

ikke  havde  et  eneste  Bevis  i  Hænde  paa,  at  hendes  vordende 
Ægtefælles  Uvilje  mod  hende  var  forsvunden,  havde  Grund 
til  alvorlig  Bekymring,  da  saavel  Hertugen  som  Alexander  VI 
bleve  syge.  Hvis  en  af  dem  døde,  vilde  efter  al  Rimelighed 
dette  Ægteskab,  som  hun  nu  længtes  ivrig  efter,  ikke  blive 
indgaaet.  Den  hellige  Fader  indsaa  dette,  og  for  at  forhindro 
overdrevne  Rygter  i  at  naa  Ferrara  befalede  han  Hertugens 
Sendebud  at  melde  denne,  at  hans  Ildebefindende  ikke  var 
værre,  end  at  han,  hvis  Hertugen  var  hos  ham,  vilde  gaa 
paa  Vildsvinejagt  med  ham.  Begge  kom  sig  ogsaa  efter  nogen 
Tids  Forløb. 

Hvad  der  væsentlig  bidrog  til  at  trække  Sagen  i  Lang- 
drag, var  Hertugens  Bekymring  over  Kejser  Maximilians  For- 
bitrelse over  det  forestaaende  Giftermaal.  Alle  Vegne  fra 
indtraf  der  Lykønskninger  til  Hofferne  i  Rom  og  Ferrara; 
selv  den  franske  Konge  nedlod  sig  til  at  tilsende  Lucrezia 
Borgia  et  Brev,  paa  Foden  af  hvilket  den  allerkristeligste 
Monark  med  egen  Haand  havde  skrevet  et  Par  Ord;  men 
Kejseren  lagde  intet  Dølgsmaal  paa  sin  Misfornøjelse.  Imid- 
lertid drev  Hertugen  det  dog  i  Oktober  til  at  udvælge  de 
Mænd,  som  skulde  udgjøre  Brudefølget,  og  skjønt  den  hellige 
Fader  i  en  Samtale  med  Ferraras  Sendebud  ytrede,  at  om 
hans  Herre  end  sendte  Tyrker  til  Vatikanet  for  at  hente  Bru- 
den, skulde  de  være  ham  velkomne,  erfarede  han  dog  med 
stor  Tilfredshed,  at  det  var  Prinser  af  Huset  Este  og  Hoffets 
fornemste  Adelsmænd,  som  vare  bestemte  til  at  afhente  Ma- 
donna Lucrezia.  Men  —  derved  blev  det  foreløbig.  I  Fer- 
rara begyndte  man  vel  at  træffe  Forberedelser  til  Bryllups- 
festlighederne, og  Hertugen  lod  endog  til  Brug  for  Festtalerne 
ved  sit  Sendebud  i  Rom  indhente  Efterretninger  om  Huset 
Borgias  Ælde,  Aner  og  berømmelige  Gjerninger,  —  disse  Op- 
lysninger, der  ere  bevarede,  tage  sig  ved  deres  Lakonisme  og 
Oprigtighed  ud  som  skarp  Ironi;  —  men  ikke  des  mindre 
erklærede  han  kort  derpaa,  at  han  ikke  agtede  at  lade  Bru- 
den afhente,  før  Investiturbullen  var  kommen  ham  i  Hænde. 

Derhos  fordrede  han  kontant  Udbetaling  af  Medgiften,  naar 
Brudefølget  ankom  til  Rom,  og  truede  med  i  modsat  Fald  at 
lade  dette  vende  tilbage  til  Ferrara  uden  Bruden.  Da  Over- 
givelsen af  Cento  og  Pieve  ikke  snart  kunde  finde  Sted,  for- 
langte han,  at  Paven  skulde  stille  en  antagelig  Kavtion  for 
disse  Byer  eller  udnævne  hans  Son  Ippolito  af  Este  til  Bi- 
skop af  Bologna.  Desuden  ønskede  han  Beneficier  for  sin 
Bastard  Don  Giulio  og  for  sin  Sendemand  Gianluca  Pozzi, 
hvilken  sidste  Lucrezia  skaffede  Bispedømmet  Reggio. 

Skjønt  Bruden  gjorde  alt,  hvad  der  stod  i  hendes  Magt, 
for  at  formaa  Paven  til  at  opfylde  Hertugens  Fordringer,  -blev 
den  hellige  Fader  dog  meget  opbragt  mod  sin  Datters  Sviger- 
fader og  lod  sig  endog  forlyde  med,  at  denne  nye  Opsættelse 
var  en  Følge  af  Kejserens  Rænker.  Maximilian  havde  virkelig 
i  November  sendt  sin  Sekretær  Agostino  Semenza  til  Ferrara 
for  at  bearbejde  Hertugen,  og  denne  lod  ogsaa  virkelig  den 
22de  November  et  Ilbud  ride  til  Rom  med  den  Erklæring,  at 
da  nu  Vinteren  stod  for  Døren,  vilde  han  opsætte  at  lade 
Bruden  afhente  til  en  mildere  Aarstid.  Men  nu  var  det 
forbi  med  Alexander  VI's  Taalmodighed.  Han  lod  Hertugens 
Sendebud  hente,  overvældede  ham  med  bitre  Bebrejdelser  og 
kaldte  hans  Herre  for  en  Kræmmer.  Naar  alt  kom  til  alt, 
frygtede  Ercole  Pavens  Vrede  langt  mere  end  Kejserens;  han 
vovede  ikke  længere  at  byde  Uvejret  Trods,  og  samtidig  med 
at  han  den  1ste  December  meldte  Kejseren,  at  han  ikke  turde 
udsætte  sig  for  et  Brud  med  Paven,  underrettede  han  denne 
om,  at  han  havde  fastsat  Brudefølgets  Afrejse  fra  Ferrara 
til  den  9de  eller  10de. 

Saaledes  skete  det  ogsaa.  Medens  man  i  Rom  syslede 
travlt  med  Brudens  pragtfulde  Udstyr*),    drog  en  straalende 


*\  En  af  hendes  Klædninger  var  mere  end  50,000  Dukater  værd,  en 
anden  20,000  Dukater.  Af  hendes  200  Stjkker  Linned  værdsattes 
mange  til  100  Dukater  Stykket;  en  eneste  Hat  til  10,000  Dukater. 
(Depeche  af  13de  December  1501  til  Markgreve  Gonzaga  fra  dennes 
Agent  i  Eom). 

Kavalkade  den  Ode  December  ud  fra  Ferrara  for  at  hjemføre 
Hertugens  Svigerdatter.      Toget  anførtes  af  Kardinal  Ippolito 
af  Este,    der  ledsagedes  af  fem   andre  Medlemmer  af  dette 
berømte  Hus,  nemlig  af  sine  Brødre  Ferrante  og  Sigismondo, 
af  Niccolo  Maria  af  Este,  Biskop  af  Adria,  Meliadusa  af  Este, 
Biskop  af  Comacchio,  og  Don  Ercole,  Hertugens  Neveu.   Des- 
uden var  der  Beherskeren  af  Correggio  og  Mirandola,  Greverne 
Kangone  af  Modena,  Herrer  af  Familierne  Pii  af  Carpi,  Bevi- 
lacqua,  Roverella,  Sagrato,   Strozzi,   Bentivoglio  og  flere.    De 
fattige   Borgere  og  Bønder   maatte   uden   ringeste    Vederlag 
huse  og  underholde  denne  talrige  og  overmodige  Trop,    som 
trods  sine  store  Navne,    glimrende  Dragter  og  svære  Guld- 
kjæder   led    meget   ondt   paa  den  lange  Rejse  og  ankom  til 
Ponte  MoUe   gjennemblødt   af  Vinterregnen   og    besudlet   af 
Vejenes  Dynd.    Ved  Tiberbroen  modtoges  Kavalkaden  af  Byen 
Roms  Senator,    Governator  og  Barisello  eller  Politiøverste  i 
Spidsen    for   2,000  Fodfolk  og  Ryttere.     Et   halvt   Bueskud 
foran  Porta  del  Popolo  holdt  Cæsar  Borgia  med  100  Adels- 
mænd til  Hest,  200  pavelige  Schweizere  og  en  2-4,000  Mand 
Fodfolk,  og  modtog  Toget  under  Pavkers  og  Trompeters  Klang, 
og  ved  selve  Porten  hilsedes  de  kommende  af  19  Kardinaler, 
der  hver   havde  200  Adelsmænd  og  Tjenere  med  sig.    Det 
uhyre  Tog  bevægede  sig  derpaa  langsomt  fremad  under  lar- 
mende Musik  og  Kanonskud  fra  Engelsborgen  og  naaede  ende- 
lig Vatikanet,  hvor  Pave  Alexander  VI,  omgiven  af  12  Kar- 
dinaler,   modtog   Hertugen    af  Ferraras   Afsendinge.      Disse 
kyssede  den  hellige  Faders  Fødder,  men  denne  bød  dem  staa 
op  og  omfavnede  Prinserne  af  Este  paa  det  hjerteligste.   Der- 
paa   førte   Cæsar  Borgia   sine    tilkommende   Svogre    til    sin 
Søster. 

Lucrezias  Dragt  ved  denne  og  andre  Lejligheder  beskrives 
yderst  nøjagtig  af  en  Agent,  som  Markgrevinde  Isabella  Gon- 
zaga  af  Mantova  havde  sendt  til  Rom  i  Anledning  af  Indtoget, 
og  som  underskriver  sig  El  Prete;  den  var  selvfølgelig  over- 
ordentlig  pragtfuld,    som    da    ogsaa   Renaissancens   Kvinder 

udfoldede  en  langt  større  ødselhed  og  Pragt  i  Henseende  til 
deres  Paaklædning  end  endog  vor  Tids  Damer.  Den  nævnte 
Agent  giver  ligeledes  sin  Herskerinde  nøjagtige  Oplysninger 
om  de  talrige  Fester  i  Vatikanet  og  det  brogede  Liv  i  den 
evige  Stads  Gader,  hvor  Karnevalet  efter  Pavens  Befaling  al- 
lerede umiddelbart  efter  Julehelligdagene  havde  taget  sin  Be- 
gyndelse. 

Endskjønt  Forlovelsen,   som  anført,  allerede  var  sluttet  i 
Ferrara,    dog  uden  at  de  paagjældende   havde  byttet  Ringe, 
vilde  Alexander  VI  dog,  at  den  samme  Ceremoni  skulde  gjen- 
tages  i  Rom.     Dette  foregik  om  Aftenen  den  30te  DecemJber. 
Alfonso's  Brud   forlod  sit  Palads  fulgt  af  hele  sit  Hof  og  af 
50  Æresdamer.    Hun  var  klædt  i  Guldbrokade  og  karmoisin- 
rødt Fløjel  med  Hermelinbræmraer   og  bar  en  Perlekrans  af 
umaadelig  Værdi  om  Halsen.     Under  bedøvende  Musik  førte 
Prinserne   af  Este   hende  til  den  Paolinske  Sal,    hvor  Paven 
sad  paa  sin  Trone  med  Cæsar,  tretten  Kardinaler  og  fremmede 
Magters  Sendebud  ved  sin  Side.     Biskoppen  af  Adria  holdt 
Vielsestalen,    som    den    hellige  Fader   i    sin    saare  verdslige 
Utaalmodighed   befalede   ham   at  afkorte.     Don    Ferrante  af 
Este  byttede  i  sin  Broder  Alfonsos  Sted  Ring  med  Madonna 
Lucrezia,   hvorpaa  der  blev  overrakt  Bruden  kostbare  Gaver. 
Efter  at  man  derpaa  et  Øjeblik  havde  betragtet  de  paa  Pe- 
terspladsen foranstaltede  festlige  Lege,    begav  hele  Selskabet 
sig  til  Papegøjesalen,    hvor  Paven  tog  Plads  paa  sin  Trone, 
og  hvor  først  Lucrezia  og  Cæsar,  dernæst  Hofdamerne  parvis  for- 
lystede   de    tilstedeværende   ved    at  træde  en  munter  Dans. 
Derpaa  blev  der  spillet  Komedie,    og   da  de  ringere  Gjæster 
vare  tagne  bort,    samledes  den  hellige  Fader  med  sine  Børn 
og  Prinserna  af  Este  til  et  Bryllupsmaaltid ,   som    vist   nok 
ikke  har  været  af  de  tarvelige. 

Saaledes  endte  det  gamle  Aar,  og  saaledes  begyndte  det 
nye.  Hver  Dag  var  der  Væddeløb  og  Ridderspil,  straalende 
Baller  og  yppige  Maaltider,  Komedier  og  Moresker,  —  saa- 
ledes kaldte  man  dengang  Balletter,  —  og  i  disse  sidste  op- 

traadte  af  og  til  Cæsar  og  Lucrezia  til  den  hellige  Faders 
største  Velbehag.  Den  2den  Januar  gav  man  en  Tyrefægt- 
■  ning  paa  Peterspladsen ,  hvor  Cæsar  Borgia  som  Picador 
ganske  alene  gik  mod  det  vildeste  af  de  rasende  Dyr  og  ned- 
lagde det.  Han  holdt  overhovedet  meget  af  at  vise  sin  over- 
ordentlige Styrke  og  Behændighed  i  disse  barbariske  Kampe, 
og  allerede  i  Jubilæumsaaret  havde  han  henrevet  Romerne 
til  Beundring  ved  med  et  eneste  Hug  at  slaa  Hovedet  af 
en  mægtig  Tyr. 

Endelig  kom  den  til  Afrejsen  fastsatte  Dag.  Det  var 
den  6te  Januar  (1502).  Kardinal  -  Erkebispen  af  Cosenza, 
Francesco  Borgia,  skulde  ledsage  Toget  som  pavelig  Legat. 
Ligeledes  skulde  Bisperne  af  Carniola,  Venosa  og  Orte  følge 
med.  Byen  Rom  udvalgte  fire  Æresgesandter,  som  skulde  over- 
være Højtidelighederne  i  Ferrara,  nemlig  Stefano  del  Bufalo, 
Antonio  Paoluzzo,  Giacomo  Frangipane  og  Domenico  Massimi. 
I  samme  øjemed  havde  den  romerske  Adel  udvalgt  Francesco 
Colonna  af  Palestrina  og  Giuliano  af  Anguillara;  dertil  kom 
endnu  Ranuccio  Farnese  af  Matelica,  Dom  Giulo  Raimondo 
Borgia,  Pavens  Nepot  og  Høvedsmand  for  Slotsgården,  samt  en 
Del  Adelsmænd  af  ringere  Rang.  Cæsar  mødte  med  200  Ryttere, 
deriblandt  de  senere  berømte  Krigere  Ivo  d'Allégre  og  Ugo  de 
Moncada;  Herrer  af  Familierne  Orsini,  Sta.  Croce,  Cesarini, 
Crescenzi  og  Mancini  vare  ligeledes  i  hans  Følge.  For  at  forkorte 
Vejens  Længde  og  Ensformighed  medtog  han  desuden  et  Mu- 
sikkorps og  en  Del  Hofnarre.  Lucrezia  selv  tog  en  Hofstat 
af  180  Personer  med  sig,  deriblandt  sine  Slægtninge  Angela 
og  Girolama  Borgia,  Adriana  Ursina  og  en  anden  Adriana, 
der  var  gift  med  Francesco  Colonna.  Et  umaadeligt  Antal 
Vogne  og  150  Muldyr,  belæssede  med  Brudeudstyret,  bleve 
sendte  i  Forvejen.  Paven  havde  selv  fastsat  Stationerne  paa 
denne  lange  Rejse.  Over  Narni,  Terni  og  Spoleto  skulde  man 
gaa  tilFoligno,  hvor  Hertug  Guidobaldo  af  Urbino  eller  dennes 
Hustru  skulde  slutte  sig  til  Toget  og  ledsage  det  til  deres 
Residensstad.    Fra  Urbino  skulde  man  drage  gjennem  Cæsars 

Stater,  over  Pesaro,  Rimini  ogFaenza  komme  til  Bologna  og 
derpaa  sejle  ned  ad  Po  til  Ferrara.  Toget  skulde  under  Vejs 
huses  og  holdes  frit  med  alt  af  Beboerne  i  de  paagjældende 
Stæder,  hvem  det  derhos  befaledes  at  hædre  Bruden  med 
Æreporte,  Illuminationer  og  festlige  Optog. 

Om  Eftermiddagen  Kl.  3  tog  Lucrezia  Borgia  Afsked 
med  sit  Barn  Rodrigo,  sin  Broder  Cæsar  og  sin  Fader.  Hun 
red  paa  en  hvid  Hest  med  gyldne  Tommer  og  var  iført  en 
rød  Rejsedragt  af  Silke  og  Hermelin.  Alle  Kardinalerne,  de 
fremmede  Magters  Sendemænd  og  hele  Roms  Magistrat  led- 
sagede hende  til  Porta  del  Popolo ;  Cæsar  fulgte  hende  endnu 
et  Stykke  videre  og  vendte  derpaa  med  Kardinal  Ippolito 
tilbage  til  Vatikanet,  medens  hans  Søster  for  bestandig  forlod 
den  evige  Stad  med  dens  Glæder  og  Sorger,  dens  Rænker  og 
Bagvaskelser. 

(Forts.). 
Fr.  Julius  Meier. 


Bidrag  til  Karl  I  af  England  og  hans  Dronning 
Henriettes  Historie/) 


JNaar  man  nøjere  undersøger  det  Forhold,  der  existerede 
imellem  Karl  I  af  England  og  hans  Dronning  Henriette  af 
Frankrige,  Datter  af  Henrik  IV,  og  i  Særdeleshed  naar  man 
gjennemblader  de  mange  hemmelige  og  private  Breve,  der 
først  i  den  senere  Tid  have  set  Offentlighedens  Lys,  viser  det 
sig,  at  Datidens  Historieskrivere  i  mange  og  væsentlige  Hen- 
seender have  ladet  sig  forlede  af  Partilidenskaberne,  der,  som 
bekjendt,  naaede  en  Højde  og  havde  saa  store  Følger,  at 
kun  den  første  franske  Revolution  kan  fremvise  Magen  dertil. 
Karl  I  er  i  Almindelighed  bleven  beskyldt  for  at  have  «staaet 
under  Toffelen«,  og  hans  inderlige  Kjærlighed  til  hans  Hu- 
stru er  bleven  opstillet  som  en  politisk  Forbrydelse,  ja  selv 
Hume,  der  dog  ellers  forsvarer  Karl,  siger,  at  Dronningen 
«gav  ham  uoverlagte  og  uforsigtige  Raad»,  medens  Biskop 
Kennet  beklager,  at  « Kongen  lod  sig  paavirke  af  sin  Kjær- 
lighed til  sin  stolte  og  intrigante  Dronning«.  Denne  Be- 
skyldning for  Mangel  paa  Kraft  blev  udspredt  af  alle  hans 
Modstandere  i  det  Haab  derved  at  gjøre  ham  mere  for- 
agtelig i  Nationens  -Øjne;  hans  Forsvarere  lod  den  gaa 
hen  uden  Modsigelse,  da  de  derved  troede  at  kunne  skyde  i 
det  mindste  nogle  af  hans  mange  politiske  Misgreb  over  paa 


*)  Bearbejdet  efter  Disraelis   »Curiosities  of  Litterature«. 
Historisk  Archiv.    1875.    I.  21 

Dronningens  Skuldre,  medens  Urostifterne,  der  senere  gik  over 
til  at  blive  ligefremme  Oprørere,  haabede  ved  lignende  Be- 
skyldninger at  forstørre  Frygten  for,  at  Kongen  skulde  begun- 
stige Katholikerne.  Sandheden  viser  sig  nu  imidlertid  at  være 
den,  at  Karl  netop  handlede  med  stor  Bestemthed  og  overvandt 
en  katholsk  Klike,  der  omgav  og  søgte  at  beherske  Dron- 
ningen, skjønt  han  herved  endog  udsatte  sig  for  en  Krig  med 
Frankrige.  Endogsaa  hans  Forsvarer,  Hume,  har  negtet,  at 
Kongen  besad  denne  Bestemthed;  men  han  undskylder  ham 
ved  at  paastaa,  at  Karl  blindt  lod  sig  lede  af  Hertugen  af 
Buckingham,  der,  for  at  hævne  sig  over  sine  personlige  Kjæv- 
lerier  med  Kichelieu,  benyttede  Lejligheden  til  at  ærgre  den 
franske  Eegering  ved  at  overtale  Kongen  til  at  hjemsende 
alle  de  franske  Medlemmer  af  Dronningens  Hofstat*). 

Der  existerer  imidlertid  heldigvis  to  egenhændige  Breve 
fra  Karl  I  til  Buckingham,  som  findes  i  Lord  Hardwickes 
Samling  og  ere  aldeles  afgjørende  i  dette  Spørgsmaal;  thi 
de  vise,  uden  Mulighed  for  Misforstaaelse,  at  hele  Sagen  blev 
indledet  og  gjennemført  af  Kongen  selv,  og  at  Buckingham 
endog  havde  gjort  alt,  hvad  der  stod  i  hans  Magt,  for  at 
hindre  et  afgjørende  Brud  med  Dronningens  franske  Følge; 
thi  i  disse  Breve  beklager  Kongen  sig  over,  at  han  saa  længe 
havde  ladet  sig  paavirke  af  Hertugens  Bønner,  men  at  han 
nu  var  bestemt  paa,  at  Franskmændene  skulde  sendes  hjem 
«og  det  jo  før  jo  hellere«**). 

Det  er  mærkeligt  nok,  at  Dronningens  Karakter  er  saa 
lidet  kjendt,  uagtet  hun  dog  beskyldes  for  at  have  spillet  en 
saa  skæbnesvanger  Kolle  i  det  Drama,  der  endte  med,  at 
hendes  Mand  betraadte  Skafottet.  De,  som  saa,  hvor  utræt- 
telig hun  var  i  at  søge  at  bringe  sin  ulykkelige  Gemal  Hjælp 
og  Understøttelse  i  hans  fortvivlede  Kamp  imod  Cromwell 
og  Parlamentet,    troede,    at   hun   var  ligesaa  aktiv  ved  alle 


*)  Hume.     Vol.  VI.  p.  234. 
•*)  Lord  Hardwicke's  State  papers  H.  2  &  3. 

andre  Lejligheder;  men  i  Virkeligheden  var  Henriette  en  svag, 
letsindig  Karakter,  en  Kvinde,  der  aldrig  havde  lært  noget 
grundig,  aldrig  overvejet  noget  alvorlig,  og  som  af  Naturen  kun 
var  begavet  med  Skjønhed  og  Stolthed;  en  Kvinde,  der  ej  kunde 
tie  en  Time  selv  med  den  vigtigste  Statshemmelighed,  og  hvis 
Talenter  vare  aldeles  modsatte  dem,  der  udfordres  for  at  kunne 
blande  sig  i  dybe  politiske  Intriger.  Kvinden  havde  hos  hende 
stedse  Overvægten  over  Dronningen,  og  selv  naar  hun  i  sine  Breve 
omtaler  sin  Tids  store  Statsmænd,  kritiserer  hun  dem  som 
Kvinde,  men  bedømmer  dem  ikke  som  Dronning.  I  et  Brev 
skriver  hun  for  Exempel  kun  om  den  berømte  Greve  af  Straf- 
ford, en  af  Datidens  største  Statsmænd,  der  ligeledes  maatte 
lægge  sit  Hoved  paa  Blokken,  at  «han  var  behagelig  at  om- 
gaas  og  havde  de  nydeligste  Hænder,  man  kunde  ønske  at 
se«).  Alt  hos  Henriette  afhang  af  øjeblikkets  Indskydelse, 
og  som  et  Exempel  herpaa  skal  kun  anføres,  at  hun  ved  en 
Lejlighed  løb  igjennem  en  stærk  Kugleregn  ene  for  at  hente 
en  lille  Skjødehund,  som  hun  havde  glemt,  da  hun  flygtede 
ud  af  et  Hus,  der  blev  beskudt  af  Cromwells  Soldater.  Hen- 
des fortrolige,  Madame  Motteville,  fortæller  denne  Episode  i 
sine  Memoirer,  og  heraf  erfare  vi  ogsaa,  at  da  Kongen  havde 
bestemt  sig  til  at  lade  fem  af  hans  største  Fjender  i  Parla- 
mentet gribe  og  fængsle,  kunde  Dronningen  ikke  tie,  men 
sladrede  af  Skole.  Følgen  var,  at  en  af  Hofdamerne,  der 
var  forelsket  i  en  af  de  omtalte  Parlamentsmedlemmer,  strax 
skrev  en  Note  til  ham,  og  han  og  hans  Venner  vandt  netop 
Forspring  nok  til  at  slippe  ud  af  én  Dør,  lige  som  Kongen 
og  hans  Livvagt  traadte  ind  ad  en  anden.  Et  eneste  saadant 
Exempel  er  tilstrækkeligt  Bevis  for  Henriettes  Letsindighed; 
men  foruden  det  allerede  omtalte  Tilfælde,  hvor  hun  trodsede 
endog  Døden  for  at  redde  en  Skjødehund,  viste  hun  ved 
mange  andre  Lejligheder  Prøver  paa  øjeblikkeligt,  men  dog 
kun  kortvarigt  Mod  og  Aandsnærværelse,  som  da  hun  engang 
blev  forfulgt  af  en  af  Cromwells  Kuttere  og  hellere  end  at  falde 
i  hans  Magt  befalede  Kaptainen  ombord  paa  den  lille  Skude, 

hvorpaa  hun  sejlede,  at  tage  alle  sine  Forholdsregler  for  at 
kunne  sprænge  Skibet  i  Luften.  Hun  glemte  aldrig,  at  Hen- 
rik IV's  Blod  flød  i  hendes  Aarer,  og  fra  denne  stolte  Be- 
vidsthed hentede  hun  ved  mange  kritiske  Lejligheder  det 
Mod  og  den  Energi,  der  stod  saa  langt  over  hendes  virke- 
lige aandelige  Kræfter.  De  legemlige  og  sjælelige  Lidelser, 
som  hun  i  sit  bevægede  Liv  i  saa  fuldt  Maal  gjennemgik, 
syntes  for  en  Tidlang  at  have  kuet  hendes  Stolthed,  men  ikke 
saa  snart  havde  hendes  Son,  Karl  H,  besteget  Tronen,  førend 
hun  som  Enkedronning  atter  viste  hele  sin  medfødte  Hovmod 
mere  endog  end  nogensinde  før,  og  da  hendes  Søn  og  hans 
Hof  ikke  kunde  eller  vilde  finde  sig  i  hendes  Luner,  forlod 
hun  Hoffet  med  Hjertet  fuldt  af  Galde.  Denne  Tilsidesæt- 
telse var  det  sidste  Stød,  hendes  Hjerne  kunde  taale,  og  hun 
henfaldt  snart  i  en  bestandig,  dyb,  uhelbredelig  Melankoli, 
og  da  hun  engang  til  sin  Læge,  Sir  Theodore  Mayerne,  ud- 
talte en  Frygt  for,  at  hun  vilde  gaa  fra  Forstanden,  svarede 
denne  hende  med  sin  sædvanlige  Raahed  og  uden  Følelse  for 
den  faldne  Majestæt:  « Madame,  De  skal  ikke  være  bange 
for,  at  De  skal  gaa  fra  Forstanden;  thi  De  er  allerede  gal». 
—  Henriette  havde  gjennemlevet  alle  de  skæbnesvangre  Be- 
givenheder uden  at  forstaa  deres  dybe  Betydning;  hun  var  af 
Naturen  kun  en  Toilette-Politiker,  men  Beskyldningerne  om, 
at  hun  fulgte  machiavellistiske  Principer  og  blandede  sig  i  ind- 
viklede politiske  Rænker,  ere  fuldstændig  uberettigede.  1  Be- 
gyndelsen benyttede  hun  alle  Kvindens  Tillokkelser  for  at 
bringe  Kongen  til  at  tro,  at  hun  var  hans  ydmygste  Slav- 
inde, og  Folket,  at  hun  elskede  det  med  hele  sit  Hjerte;  men 
nu,  da  vi  vide,  at  hun  i  Bund  og  Grund  var  gjennemtrængt 
af  katholsk  Bigotteri,  og  at  hun,  den  stolte  Kongedatter  og 
Kongebrud,  endog  underkastede  sig  de  mest  ydmygende  Bods- 
øvelser, fordi  hun  var  traadt  i  denne  Forbindelse  med  en 
protestantisk  Ægtefælle,  ville  de  følgende  Oplysninger,  der 
nærmest   dreje   sig  om   hendes   Opførsel   ved   hendes   første 


Karl  I  og  hans  Dronning  Henriette.  325 

Ankomst  til  England,  være  af  dobbelt  Interesse  og  kaste  Lys 
over  meget,  der  ellers  kunde  synes  uforklarligt. 

Først  og  fremmest  maa  vi  imidlertid  omtale  et  mærke- 
ligt og  hidindtil  ubekjendt  Dokument,  der  findes  i  de  franske 
Statsarchiver*).  Det  er  intet  mindre  end  en  højtidelig  For- 
pligtelse til  Paven  og  hendes  Broder,  Kongen  af  Frankrige, 
hvorved  hun  binder  sig  til  at  lade  alle  sine  Børn  opdrage  i 
den  katholske  Tro  og  kun  lade  Katholiker  lede  deres  Opdra- 
gelse. Dersom  Karl  eller  Nationen  havde  drømt  herom,  vilde 
Henriette  aldrig  have  kunnet  bestige  den  engelske  Trone; 
men  begge  hendes  Sønners  Liv  og  senere  Skæbne  viser,  hvor 
trolig  hun  opfyldte  denne  forræderiske  Kontrakt.  Dette  lille 
Bidrag  til  hendes  hemmelige  Historie  viser  klart  den  skjulte 
Aarsag  til  den  ellers  uforklarlige  Hang,  som  baade  Karl  H 
og  Jakob  n  havde  for  Katholicismen,  en  Følelse,  som  de 
havde  indsuget  med  Moderens  Mælk;  thi  Karl  H  døde  som 
Katholik,  og  Jakob  levede  aabenlyst  som  saadan  og  forskjert- 
sede  derved  sin  Trone. 

Paa  Rejsen  til  England  blev  Henriette  standset  i  Amiens 
af  en  pavelig  Legat,  afsendt  fra  Rom  for  at  paabyde  hende 
en  Bod,  der  skulde  vare  sexten  Dage,  fordi  hun  ægtede  Karl 
uden  Pavens  Dispensation.  Dronningen  opsatte  sin  Rejse  og 
underrettede  Karl  om  Grunden;  men  Kongen,  der  ventede 
paa  hende  i  Canterbury,  lod  hende  vide,  at  dersom  hun  ej 
kom  strax,  vilde  han  vende  tilbage  til  London,  og  meget  imod 
sin  Vilje  maatte  hun  give  Paven  og  hans  Dispensation  en  god 
Dag.  Enten  ved  sin  Forstand  eller  ved  sin  Utaalmodighed 
indsaa  Kongen,  at  dersom  det  var  lykkedes  Paven  for  hele 
Evropas  Øjne  at  standse  Dronningen  af  Englands  Rejse  hele 
sexten  Dage,  vilde  han  derved  indirekte  have  godtgjort  sin 
Overlegenhed  over  den  engelske  Konge  og  Nation.  Da 
Henriette  ferst  mødte  Karl  i  Canterbury,  var  hun  ikke  for- 
beredt paa  at  modtage   ham,    men   tilsidesættende  Etikettens 


*)  Ambassades  du  Maréchal  de  Bassompierre.     Vol.  III.  p.  49. 

Eegler  fløj  hun  ham  i  Møde,  klædt  som  hun  var,  kastede 
sig  for  hans  Fødder  og  kyssede  hans  Haand,  medens  Karl 
løftede  hende  op,  omfavnede  hende  som  den  kjærligste  Elsker 
og  bedækkede  hendes  Læber  med  de  inderligste  Kys.  Det 
unge  kongelige  Par  mødtes,  hvad  der  sjeldent  sker  i  deres 
Stilling,  som  den  simpleste  Brudgom  og  Brud  vilde  mødes, 
og  Henriettes  første  Ord  aandede  intet  uden  den  dybeste 
Hengivenhed.  «Sire»,  sagde  hun,  »Je  suis  venue  en  ce  pays 
de  votre  Majesté  pour  etre  usée  et  commandée  de  vous»*). 
Kongen,  der  havde  hørt,  at  hun  var  meget  lille  afVæxt,  blev 
noget  forundret  over  at  se,  at  hun  naaede  op  til  hans  Skul- 
dre, og  kastede  et  Blik  ned  til  hendes  Fødder  for  at  se,  om 
hun  brugte  meget  høje  Hæle,  men  Henriette,  der  gjættede 
Kongens  Tanker,  viste  ham  smilende  sin  Fod  og  sagde:  «Jeg 
staar  paa  mine  egne  Fødder,  og  saa  høj  er  jeg,  men  hverken 
mere  eller  mindre«.  Efter  en  Times  Samtale  satte  Dronnin- 
gen sig  til  Bords,  omgiven  af  hele  sit  Følge,  medens  Kongen, 
der  allerede  havde  spist,  paatog  sig  at  være  hendes  Forskjærer 
og  lagde  et  Stykke  Fasan  og  andet  Vildt  paa  hendes  Taller- 
ken. Dronningens  Skriftefader,  der  stod  ved  hendes  Side, 
mindede  hende  om,  at  det  var  Dagen  før  Johannes  den  Dø- 
bers Fest,  og  at  det  derfor  var  en  streng  Fastedag;  men 
Hovedsagen  var  nu  først  og  fremmest  at  vinde  Karls  og  hans 
protestantiske  Hofs  Gunst,  og  hun  spiste  derfor  med  tilsyne- 
ladende god  Appetit  af  det  forbudne  Kjød,  hvilket  vakte  stor 
Tilfredshed  hos  de  tilstedeværende  engelske  Medlemmer  af 
Følget.  Hendes  Forstillelseskunst  gik  endog  saa  vidt,  at 
da  hun  ved  en  Lejlighed  blev  spurgt,  om  hun  kunde  lide  en 
Huguenot,  svarede  hun  uden  Betænkning:  « Hvorfor  ikke?  Var 
min  egen  Fader  ikke  engang  Huguenot«.  —  Hendes  Nedla- 
denhed i  Begyndelsen  efter  hendes  Ankomst,  hendes  venlige 
Smil  og  «deportment»  gav  endogsaa  mange  detHaab,  at  hun 


*)  Brev  dateret  den  17de  Januar  1625  fra  Dr.  Meddus  til  Mr.  Mead.- 
Sloane  Ms.  4177. 

til  sidst  kunde  blive  vundet  for  den  reformerte  Tro;  men  i 
Løbet  af  kort  Tid  forandrede  hun  sig  aldeles,  og  vi  finde 
saaledes  i  et  Brev  fra  en  af  hendes  Omgivelser  i  Whitehall 
en  Prøve  paa,  at  hun  allerede  næppe  en  Maaned  efter  sin 
Ankomst  begyndte  at  vise  sin  sande  Karakter;  thi  i  dette 
Brev  skriver  han,  at  da  Dronningen  en  Dag  ved  Middags- 
bordet fandt  Værelset  for  varmt,  «jog  hun  os  alle  ud  af 
Værelset,  og  jeg  tror  ikke,  nogen  anden  end  en  Dronning 
kunde  have  sendt  os  et  saa  knusende  Blik«*). 

I  Følge  hendes  Giftermaalskontrakt  skulde  Henriette  have 
Tilladelse  til  at  lade  sig  omgive  af  franske  Hoffolk,  og  dette 
havde  man  forstaaet  at  benytte  sig  af,  saa  at  der  blev  dannet 
en  komplet  lille  fransk  Koloni,  der  ikke  talte  mindre  end  tre 
Hundrede  Personer;  man  fristes  næsten  til  at  tro,  at  Ri- 
chelieu  havde  til  Hensigt  at  benytte  denne  Lejlighed  til  at 
fremme  sine  Intriger  og  vedligeholde  en  forræderisk  Korre- 
spondance med  de  mange  misfornøjede  Katholiker  i  England, 
og  i  selve  Bassompierres  Instruktioner  finde  vi,  at  en  af  de 
angivne  Grunde  til  selve  Formælingen  var,  at  der  derved 
kunde  opnaas  Lettelse  for  de  engelske  Katholiker.  Dersom 
denne  store  Statsmand  imidlertid  nærede  saadanne  Forhaab- 
ninger,  bleve  de  tilintetgjorte  ved  hans  egne  Redskabers 
Uduehghed;  thi  i  deres  blinde  Iver  gik  de  katholske  Præster 
alt  for  vidt,  da  de  prøvede  paa  at  udvide  deres  Tyranni  til 
Kongen  selv. 

Den  franske  Koloni  havde  ikke  været  længe  i  England, 
førend  den  medfødte  Skinsyge  imellem  de  to  Nationer  brød 
aabenlyst  frem.  Alle  de  engelske  Hoffolk,  der  ikke  bekjendte 
sig  til  den  katholske  Tro,  bleve  meget  snart  afskedigede  en- 
ten direkte  eller  indirekte  af  Dronningen  selv,  medens  Kon- 
gen, tvungen  af  den  offentlige  Mening,  var  nødsaget  til  at 
forbyde  alle  engelske  Katholiker  at  tage  Tjeneste  hos  Dron- 
ningen eller  endog  kun  høre  Messen  i  hendes  Kapel;  ja  han 


*)  Brev  dateret  den  1ste  Juli  1625.     Sloane  Ms.  4176. 

var  endog  nødt  til  at  gaa  saa  vidt,  at  han  satte  Vagt  ved 
Indgangen  med  Ordre  til  at  gribe  enhver  engelsk  Undersaat, 
der  vilde  gaa  til  Messe,  medens  de  Franske  trak  deres  Sværd 
for  at  beskytte  deres  Trosfæller.  »Dronningen  og  hendes 
Kreaturer«  blev  ligefrem  et  almindeligt  Smædeord  i  Nationen. 
Saadanne  Skandaler  gjentoges  endnu  hyppigere  i  det  private 
Liv,  og  som  et  Exempel  skulle  vi  kun  anføre  følgende  Anek- 
dote, der  findes  i  et  Manuskript  fra  den  Tid,  om  en  usøm- 
melig Strid  imellem  en  katholsk  og  en  protestantisk  Præst 
om,  hvem  der  skulde  læse  Bordbønnen  ved  et  Taffel,  hvor 
Kongen  og  Dronningen  spiste  sammen. 

Kongen  og  Dronningen  skulde  just  til  at  spise  sammen 
«in  the  presence«*)  (o:  for  aabne  Vinduer  og  Døre-,  saa  at 
alle  og  enhver  kunde  se  det),  og  Kongens  Hofpræst  Dr.  Ha- 
cket havde  lige  begyndt  at  holde  Bordbønnen,  da  Dronningens 
Skriftefader,  efter  forgjæves  at  have  søgt  at  afbryde  ham, 
pludselig  stillede  sig  ved  Dronningens  Side  og  vilde  begynde 
at  sige  en  katholsk  Bordbøn.  Dette  hindrede  Kongen  dog 
denne  Gang;  men  da  Maaltidet  var  forbi,  og  Dr.  Hacket  be- 
gyndte sin  Bøn,  begyndte  Dronningens  Skriftefader  ligeledes 
med  høj  Røst  at  fremsige  en  latinsk  Bordbøn,  hvorved  der 
fremstod  en  saadan  Forvirring,  at  Kongen  med  stor  Heftig- 
hed rejste  sig,  tog  Dronningens  Haand  og  trak  hende  ind  i 
Sovekamret**).  «Ex  uno  disce  omnes» ,  og  det  synes  næ- 
sten utænkeligt,  at  nogen  turde  vove  at  byde  en  engelsk 
Konge  saadant. 


*)  I  Hampton  Court  findes  et  interessant  Maleri,  der  fremstiller  Karl 
og  Henriette  spisende  »in  the  presence«.  Denne  gamle  Ceremoni, 
der  var  bleven  afbrudt  under  Borgerkrigen,  blev  atter  gjenindført 
af  Karl  Hi  1677,  som  vi  se  af  »Evelyns«  Dagbog,  hvori  han 
skriver:  «I  Dag  spiste  Kongen  igjen  for  første  Gang  »in  the  pre- 
sence«   efter  gammel  Skik,  med  Musik  og  stor  Ceremoni«. 

•)  Brev  dateret  Oktober  1625  til  Sir  Martin  Stuteville.  Sloane  Ms. 
4177. 

Naar  vi  fra  det    mere   private    begive  os  over  paa   det 
politiske  Omraade,    finde  vi  ligeledes  ikke  uinteressante  Op- 
lysninger f.  Ex.  i  det  Svar,    Kongen    lod   give    den    franske 
Afsending,  Marskal  de  Bassompierre;  det  findes  i  Archiverne, 
der  vedrøre  hans   Ambassade,    som  var  bleven  foranlediget 
ved  den  uceremonielle  Hjemsendelse  af  hele  den  franske  Ko- 
loni.   Dette  Svar,  der   snarere  maaske  burde  kaldes  en  Ket- 
færdiggj øreise  eller  endog  en  Anklage,    siger,  at  den  franske 
Koloni    havde   saa   at   sige   stillet  sig  som  et  « imperium  in 
imperio«  under  den  franske  Afsendings  Beskyttelse  og  bevislig 
stod  i  Ledtog  med  de  Medlemmer  i  Parlamentet,  der  alt  den 
Gang  modsatte   sig  Kongens  Vilje   med  saa  stor  Bestemthed. 
Denne  Fremgangsmaade  blev  allerede  anvendt,  skjønt  natur- 
ligvis efter  en  mindre  Maalestok,  i  Dronning  Elisabeths  Dage, 
som    originale  Breve    fra   den    daværende   franske  Afsending 
bevise,    medens   Ambassadøren    de   Bauderie    under  Jakob  I 
endog   rejste    et  fransk   Parti    til    Gunst   for   Prins  Henrik, 
og  Barillon  endelig,    som   Fox  saa   klart    har  bevist,    under 
Karl  n  bar  sig  ad  paa  samme  Maade.      De  simplere  Med- 
lemmer af  Dronningens  franske  Omgivelser  intrigerede  lige- 
ledes paa  deres  Maade   ved  at  leje  Huse  i  deres  eget  Navn, 
men  overdrage  dem  til  engelske  Katholiker,    som    her   holdt 
forbudne  Møder,   Gudstjeneste  og,  kort  sagt,  paa  alle  Maader 
overtraadte  Landets  Love,    beskyttede    af  det   franske   Flag. 
Dronningens  Skriftefædre  benyttede  deres  hellige  Embede  til 
at  fralokke  hende  enhver  Statshemmelighed  og  alt,  hvad  der 
passerede,  endog  de  mindste  og  mest  private  Omstændigheder 
om    hendes  og   hendes  Gemals  Samliv;    de    søgte   at   gjøre 
hende  ligegyldig  imod  Kongen  og  indpodede  hende  en  Foragt 
for  alt,  hvad  der  var  engelsk,  saa  at  hun,  en  engelsk  Dron- 
ning, endog  næppe  kjendte  sit  Lands  Sprog;  ja  det  gik  endog 
saa  vidt,  at  de  benyttede  hende  til  at  skjule  Breve  og  Doku- 
menter,   som    alle   vare  af  et  mer  eller  mindre  forræderisk 
Indhold.   Dette  var  allerede  galt  nok;  men  hertil  kom  endnu, 
at  de  ved  at  holde  en  engelsk  Dronning  under  den  mest  for- 

nedrende  religiøse  Disciplin  og  ved  at  bringe  hende  til  at 
udføre  de  mest  nedværdigende  Bodsøvelser  ligefrem  saarede 
Nationens  Stolthed  og  helligste  nationale  Følelser.  Blandt 
disse  kan  nævnes  en  Pilegrimsgang,  som  Henriette  med  bare 
Fødder  maatte  gjore  fra  Whitehall  til  Tyburn  (det  alminde- 
lige Kettersted),  hvor  hun  en  tidlig  Morgen  maatte  knæle 
ned  under  den  Galge,  hvori  saa  mange  Jesuiter  vare  blevne 
hængte  som  Forrædere  under  Elisabeth  og  Jakob  I,  og  an- 
raabe  dem  som  Helgene,  der  havde  udgydt  deres  Blod  for 
den  ene  saliggjørende  Tro*). 

Der  skrives  i  et  Manuskript  fra  denne  Tid,  «at  hendes 
Skriftefader  havde  tvunget  Dronningen  til  at  vade  barbenet 
i  Snavset  en  regnfuld  Morgen  fra  Somerset  -  House  til  St. 
James's  Pallads  (omtrent  en  halv  Fjerdingvej),  medens  hendes 
sataniske  Skriftefader  magelig  kjørte  ved  Siden  af  hende  i 
sin  Karet;  de  tvinge  hende  til  at  spinde  haard  Uld,  gaa 
barfodet,  spise  med  Fingrene,  varte  op  for  deres  egne  Tjenere, 
og  mange  andre  latterlige  og  skammelige  Fornedrelser,  og, 
tilføjer  Brevskriveren,  « dersom  de  saaledes  vove  at  behandle 
en  Konges  Datter,  Søster  og  Hustru,  hvad  kunne  da  vi  andre 
ikke  vente  os  af  dem,  om  de  atter  kom  til  Regimentet«. 

En  af  Betingelserne  i  Henriettes  Giftermaalskontrakt  var, 
at  Dronningen  skulde  have  et  Kapel  i  St.  James's  Pallads, 
der  skulde  indvies  af  hendes  franske  Biskop,  og  hendes  ka- 
tholske  Præster  trængte  derfor  stærkt  paa  og  erklærede,  at 
uden  de  havde  et  saadant  Kapel,  kunde  de  ej  læse  Messen. 
Karls  Svar  tyder  ikke  paa,  at  han  havde  stort  til  overs  for 
den  katholske  Tro;  thi  al  den  Trøst,  de  fik,  var,  at  « dersom 
Dronningens  Dagligstue,  hvori  de  hidindtil  havde  læst  Messe, 
ikke  var  stor  nok,  kunde  de  gjerne  benytte  den  store  Sal, 
og  var  den  ikke  stor  nok,    stod  Slotshaven  til  Tjeneste,    og 


*)  Der  existerer  endnu  et  Billede,    der  fremstiller  Henriette  knselende 
under  Galgen. 


Karl  I  og  hans  Dronning  Henriette.  331 

var  endelig  den  ikke  stor  nok,  stod  det  dem  frit  for  at  be- 
nytte hele  Parken«. 

De  franske  Præster  og,  kort  sagt,  hele  Kolonien  dansede 
i  Virkeligheden  heller  ikke  paa  Roser;  thi  dersom  deres  Haand 
var  imod  alle,  var  paa  den  anden  Side  alles  Haand  imod 
dem,  og  i  Grunden  uønskede  de  intet  hellere  end  at  vende 
tilbage  til  Frankrige,  men  da  de  fleste  havde  betalt  deres 
Ansættelse  i  dyre  Domme,  vilde  det  fra  et  pekuniært  Stand- 
punkt have  været  ligefrem  .Ruin  at  opgive  deres  Stilling. 
Indbyrdes  kjævledes  de  ogsaa  ovenikjøbet,  og  det  er  næsten 
latterligt,  naar  man  i  Bassompierres  Depecher  læser  om, 
hvorledes  endog  Dronningens  Hofdamer  levede  sammen  som 
Katte  og  Hunde.  Kongen  af  Frankrige  havde  nemlig  udtalt 
et  Ønske  om,  at  hans  Søster  skulde  have  endnu  to  Hofdamer, 
men  hertil  svarer  hans  Afsending,  at  «det  vilde  være  langt 
bedre,  om  man  lod  to  rejse  end  sendte  to  flere,  thi  de  leve 
i  et  evigt  Skjænderi  med  hverandre  og  ere  gjensidig  hver- 
andre saa  fjendske  og  saa  skinsyge,  at  jeg  har  langt  mere 
Ulejlighed  med  at  bilægge  deres  private  Tvistigheder  end  ved 
at  mægle  imellem  to  Konger.  Deres  evindelige  Skoser  og 
deres  ofte  usømmelige  Sprog  bidrage  til  at  give  Englænderne 
en  meget  slet  Mening  om  Tilstanden  ved  vort  Hof  og  vore 
Sæder,  og  jeg  skal  derfor  ikke  gjøre  denne  Fordring  gjældende, 
uden  at  Hans  Majestæt  atter  befaler  mig  det«. 

Den  franske  Biskop,  der  var  ansat  hos  Dronningen,  var 
ikke  engang  tredive  Aar  gammel,  og  selv  hans  gejstlige  Vær- 
dighed kunde  ikke  beskytte  ham  imod  Anfald  af  disse  Vira- 
goer's  bitre  Tunger,  af  hvilke  i  Særdeleshed  en  vis  Madame 
de  St.  Georges  stod  i  høj  Gunst  hos  Dronningen,  medens  hun 
som  en  naturlig  Følge  var  ligesaa  forhadt  af  de  engelske; 
men  ikke  desto  mindre  forærede  Kongen  hende  ved  hendes 
Afrejse  Penge  og  Juveler  af  flere  Tusinde  Punds  Værdi.  Den 
franske  Koloni  voxede  daglig  i  Antal,  Omkostningerne 
stege  selvfølgelig  ogsaa,  og  vi  finde  i  et  Manuskript  fra  den 
Tid,   at  den  kostede  Kongen  daglig  ikke  mindre  end  240  £ 

(der  i  vor  Tids  Penge  vilde  løbe  op  til  over  50,000  Kroner), 
medens  Antallet  af  Frankmændene  var  steget  fra  60  til  440 
Mennesker  uden  at  medregne  Børnene. 

Endelig  slog  den  afgjørende  Time,  og  en  Eftermiddag  lod 
Karl  pludselig  alle  de  franske  Hoffolk  kalde  til  sig  og  be- 
falede dem  uden  Tøven  at  rejse  tilbage  til  Frankrige  med  alle 
deres  Tjenere  og  Paahæng,  samt  underrettede  dem  om,  at  alt 
allerede  var  beredt  til  deres  Afrejse.  Dronningen  var  ude  af 
sig  selv  af  Vrede  og  Sorg,  og  Kongen  var  nødsaget  til  paa 
en  mindre  blid  Maade  at  føre  hende  ind  i  et  andet  Værelse, 
hvor  han  lukkede  hende  inde,  og  hvor  hun  i  sin  Heftighed 
slog  flere  Vindusruder  itu.  De  franskes  Opførsel,  da  de  mær- 
kede, at  Kongen  ej  var  til  at  rokke  i  sin  Beslutning,  var  højst 
betegnende;  de  plyndrede  øjeblikkelig  hele  Dronningens  Garde- 
robe, ja  stjal  endog  hendes  Juveler,  og  saa  fuldstændig  ud- 
plyndrede de  Henriette,  at  hun  endog  maatte  laane  det  nød- 
vendige Linned,  hun  behøvede  den  næste  Dag.  De  gik  endog 
saa  vidt,  at  de  producerede  falske  Regninger,  som  de  paastode 
at  have  betalt  for  Dronningen,  deriblandt  en  paa  200 £  for 
Medicin  og  en  anden  paa  150 £  for  »Biskoppens  vanhellige 
Vand))  (Vievand),  som  der  staar  i  Kildeskriftet  For  endelig 
at  tvinge  den  unge  Biskop  til  at  rejse  maatte  Kongen  end- 
og ved  Hjælp  af  sin  Livvagt  kaste  ham  ud  af  Somerset 
House,  hvor  han  havde  barikaderet  sig.  Udgifterne  ved  at 
sende  Kolonien  bort  beløbe  sig  til  en  Sum  af  over  50,000  £, 
altsaa  i  Nutidens  Penge  til  ti  Millioner  Kroner.  I  en  lang 
Procession,  der  bestod  af  ikke  mindre  end  40  Vogne,  og  efter 
en  Rejse,  der  varede  fire  Dage,  ankom  de  endelig  til  Dover, 
og  her  forefaldt  atter  skandaløse  Scener,  ja  det  gik  endog 
saa  vidt,  at  da  den  tidligere  omtalte  Madame  de  St.  Georges 
ogsaa  ved  denne  Lejlighed  udmærkede  sig  ved  sin  Heftighed 
og  sine  Skjældsord,  kastede  en  af  Befolkningen  en  Sten  efter 
hende,  hvorpaa  en  af  de  tilstedeværende  Kavallerer  løb  sin 
Kaarde  gjennem  Livet  paa  ham,  saa  at  han  døde  paa  Stedet, 
et  Mord,  der  forblev  upaatalt. 

Det  er  ikke  ved  denne  Lejlighed  alene,  at  vi  finde,  at 
Karl  I  ikke  var  af  en  saa  svag  Karakter,  som  man  i  Almin- 
delighed har  tilskrevet  ham;  thi  da  Marskal  Bassompierre, 
der  ^øjeblikkelig  blev  afsendt  af  den  franske  Konge  i  denne 
Anledning,  søgte  at  tale  i  høje  Toner  til  Karl  og  endog 
betjente  sig  af  et  truende  Sprog,  svarede  Kongen  ham,  at 
han  foretrak  en  aaben  Krig  med  Frankrige  for  at  lade 
en  fransk  Koloni  konspirere  i  selve  Landet  og  gjore  hans 
eget  Hof  til  et  Pandæmonium.  I  et  Brev  fra  Bassompierre 
til  den  ovenomtalte  unge  Biskop  af  Mende  finde  vi  et  slaa- 
ende  Bevis  paa  Karls  Bestemthed.  Marskallen  skriver  nem- 
lig meget  spydig  heri,  efter  at  have  erklæret  sin  Mission  for 
at  være  komplet  mislykket:  «Saa  dybt  ere  vi  faldne,  og  De 
kan  tænke  Dem  min  Sorg  ved  at  maatte  rejse  med  uforrettet 
Sag  uden  at  kunne  opfylde  Dronningen  af  Englands  Ønsker; 
men  naar  De  vil  erindre,  at  jeg  blev  sendt  herover  for  at 
opretholde  en  Giftermaalskontrakt  og  støtte  den  katholske 
Religion  i  et  Land,  hvor  Kongen  (Henrik  VHI)  fordrev  Katho- 
likerne  og  afsvor  den  katholske  Religion  alene  for  at  bryde 
sit  Ægteskab,  vil  De  lettere  forstaa,  at  jeg  maa  rejse  med 
uforrettet  Sag«.  I  et  andet  Brev  skriver  den  franske  Afsen- 
ding: ttjeg  har  fundet  Ydmyghed  endog  hos  en  Spanier  og 
Høflighed  hos  en  Schweizer  ved  de  Missioner,  hvormed  Kon- 
gen har  beæret  mig,  men  Englænderne  ville  ikke  vige  et 
Haarsbred,  naar  det  gjælder  deres  nationale  Ære,  og  Kongen 
var  saa  bestemt  paa  ej  at  taale  franske  i  Dronningens  Om- 
givelser og  tiltalte  mig  saa  skarpt  (rude),  at  det  var  umuligt, 
at  han  kunde  udtrykke  sig  i  stærkere  Ord».  Den  franske 
Afsending  med  alle  hans  Pralerier  og  Trusler  fandt  snart,  at 
Karl  og  hans  Folk  her  vare  aldeles  enige,  et  sjeldent  Tilfælde 
desværre.  Dette  fandt  Sted  i  Aaret  1626,  og  da  man  fire 
Aar  senere  atter  gjorde  et  Forsøg  paa  at  indsmugle  en  fransk 
Biskop  og  en  Livlæge,  modsatte  Kongen  sig  det  atter  paa 
det  bestemteste  og  erklærede,  at  han  hverken  vilde  have 
franske  Biskopper  eller  « Læger«)  —  (domestiques  —  sic!) 

Vi.  se  altsaa  af  de  foregaaende  Uddrag  af  de  hemmelige 
Dokumenter  og  Breve  fra  den  Tid,  at  Karl  I  ingenlunde  var 
en  saadan  Slave  af  sin  Dronning,  som  alle  Historieskriverne, 
den  ene  efter  den  anden,  have  paastaaet,  og  at  Henriette 
langt  fra  spillede  den  vigtige  Eolle  i  Regeringen,  man 
med  urette  har  tillagt  hende.  Karl  elskede  uden  Tvivl  sin 
Dronning  inderlig ;  thi  af  Naturen  var  han  tilbøjelig  til  stærke 
personlige  Følelser,  og  hans  Ungdom  var  bleven  ubesmittet 
af  Datidens  Laster.  Han  beundrede  i  Henriette  de  udvortes 
naturlige  Gaver,  som  han  selv  manglede;  hendes  livlige  Kon- 
versation oplivede  hans  alvorlige  Karakter ;  den  Lethed,  hvor- 
med hun  udtrykte  sig,  raadede  Bod  paa  hans  egen  medfødte 
Mangel  paa  at  sætte  sine  Tanker  i  Ord,  medens  hendes  Ynde 
formindskede  det  kolde  og  formelle  i  hans  egen  Optræden. 
Dronningen  havde  uden  Tvivl  den  samme  Magt  over  Kon- 
gen, som  andre  Hustruer  kunne  have  over  deres  Mænd;  han 
lyttede  til  hende  og  opfyldte  ofte  hendes  -Ønsker;  men  paa 
selve  Landets  Eegering  havde  Henriette  ingen  væsentlig  Ind- 
flydelse, og  de  Ulykker,  der  kom  over  hans  Hoved,  skyldes 
ikke  den  letsindige  Dronning,  men  havde  en  dybere  Grund, 
nemlig  Karl  l's  medfødte  Ideer  om  en  Konges  Værdighed  og 
Kongemagtens  hellige,  ukrænkelige  Rettigheder! 

L.  F.   • 


lucrezia  Borgia» 


II. 

Lucrezia  Borgia  i  Ferrara. 

Ijrudetogets  Rejse  fra  Rom  til  Ferrara  var  baade  langvarig 
og  besværlig;  allerede  i  Spoleto  maatte  man  paa  Grund  af 
Damernes  Udmattelse  holde  en  hel  Dag  Rast.  Fire  italienske 
Mile  før  Foligno  modte  alle  Medlemmerne  af  Familien  Bag- 
lioni  for  at  gjare  Bruden  deres  Opvartning  og  indbøde  hende 
til  Perugia.  Foran  Gubliio  i  Hertugdømmet  Urbino  stødte 
Hertuginde  Elisabetta  til  Toget  for  efter  Løfte  at  ledsage 
Bruden  til  Ferrara;  den  øvrige  Del  af  Vejen  tilbagelagde  begge 
Fyrstinderne  i  en  magelig  Bærestol,  som  Paven  havde  skjænket 
sin  Datter.  Da  Toget  den  18de  Januar  nærmede  sig  Urbino, 
indfandt  Hertug  Guidobaid  sig  med  hele  sit  Hof  for  at  hilse 
paa  Bruden,  hvem  han  derpaa  med  megen  Højtidelighed 
førte  til  sit  prægtige  Palads,  som  han  selv  og  hans  Hustru 
midlertidig  rømmede.  Faa  Maaneder  efter  skulde  han  paa 
ny  rømme  det,  forjaget  derfra  af  dens  Broder,  hvem  han  nu 
viste  Gjæstfrihed. 

Den  20de  om  Aftenen  sent  kom  Toget  til  Pesaro.  Her, 
som  overalt  paa  Vejen,  blev  Bruden  modtagen  med  alskens 
Festligheder;  men  desuagtet  maa  det  have  været  med  pinlige 
Følelser,  hun  betraadte  denne  Stad,  der  saa  levende  mindede 
hende  om  den  Uret,  hun  og  hendes  Slægtninge  havde  begaaet 
mod  hendes  fraskilte  Ægtefælle,  Giovanni  Sforza.  Den  ene 
Dag,  hun  blev  i  Pesaro,  lod  hun  sig  ikke  se,  og  skjønt  Pozzi 

melder  Hertugen  af  Ferrara,  at  hun  stedse  blev  paa  sit  Væ- 
relse saa  vel  for  at  vaske  sit  Hoved  *),  som  fordi  hun  af  Na- 
turen var  tilbøjelig  til  Ensomhed,  er  det  vist  rettere  at  se 
Grunden  til  denne  Tilbageholdenhed  i  de  mørke  og  pinlige 
Tanker,  som  Opholdet  i  denne  By  nødvendigvis  maatte  frem- 
kalde hos  hende. 

Man  var  nu  i  Cæsar  Borgias  Stater,  og  dennes  Statholder 
i  Cesena,  Don  Ramiro  d'Orco,  ledsagede  i  sin  Herres  Navn 
Toget  videre.  Denne  Don  Eamiro  var  det  samme  blodtørstige 
Uhyre,  som  Cæsar  næppe  et  Aar  efter  lod  partere. 

Den  25de  Januar  ankom  man  til  Forli.  Da  Røverhøv- 
dingen Giambattista  Carraro  gjorde  Vejene  usikre,  fik  Brude- 
toget her  en  Bedækning  af  tusind  Mand  Fodfolk  og  halvandet 
Hundrede  Ryttere  og  naaede  saaledes  Faenza  og  Imola.  Den 
28de  brød  man  op  herfra;  et  Par  Mile  foran  Bologna  holdt 
denne  store  Bys  Hersker,  Giovanni  Bentivoglio,  med  alle  sine 
Hofmænd  og  mange  Hundrede  Ryttere  og  førte  Bruden  i 
Triumf  gjennem  Staden,  hvor  Borgiaernes,  Frankriges  og 
Estes  Vaaben  og  Farver  prangede  fra  ethvert  Hus,  til  sit 
prægtige  Slot,  under  hvis  Portal  Lucrezia  blev  modtagen  af 
den  ædle  Matrone,  Ginevra  Bentivoglio.  Denne  berømte 
Fyrstinde  var  Tante  til  Giovanni  Sforza  af  Pesaro;  hendes 
Ægtefælle  kunde  ene  takke  Frankriges  Beskyttelse  for,  at 
Cæsar  endnu  ikke  havde  opslugt  hans  Land;  Bolognas  Be- 
herskere havde  saaledes  Grunde  nok  til  af  Hjertet  at  hade 
Paven  og  hele  hans  Slægt,  men  desuagtet  viste  de  deres 
Fjendes  Datter  en  sand  fyrstelig  Gjæstfrihed. 

Ferrara  laa  nu  ikke  langt  borte,  og  den  31te  Januar  gik 
Lucrezia  om  Bord  i  et  Skib,  som  skulde  bringe  hende  der- 
hen ad  en  Kanal,  som  den  Gang  gik  fra  Bologna  til 
Po,  men  nu  ikke  mere  findes.      Ved   sin  Ankomst  til  Ka- 


*)  Denne  Vasken  af  Hovedet,  som  ofte  omtales,  var  en  vigtig  Bestand- 
del af  den  Tids  Toilette  og  har  formodentlig  været  forbunden  med 
forskjellige  Kunster  ved  Haarets  Behandling. 

stellet  Bentivoglio,  som  ligger  tyve  italienske  Mile  fra  Ferrara, 
overraskedes  hun  ved  sin  Brudgoms  pludselige  Ankomst. 
Denne  havde  hidtil  iagttaget  en  kold  og  tavs  Tilbageholden- 
hed lige  over  for  sin  tilkommende  Hustru,  og  medens  denne, 
som  anført,  allerede  forlængst  stod  i  en  livlig  og  venskabelig 
Brevvexling  med  Brudgommens  Fader,  er  der  ikke  mindste 
Spor,  som  tyder  paa,  at  noget  saadant  har  været  Tilfældet 
mellem  hende  og  Alfonso  selv.  Nu  var  han  imidlertid  kom- 
men, enten  af  Lydighed  mod  sin  Fader,  af  Hoflighed  eller 
af  Nysgjerrighed,  og  skjønt  han  efter  to  Timers  Forløb  igjen 
vendte  hjem  til  Ferrara,  er  der  dog  ingen  Tvivl  om,  at  dette 
korte  Møde.  væltede  en  tung  Sten  fra  Lucrezias  Hjerte,  og  at 
Krønikeskriveren  Bernardino  Zambotto  fra  Ferrara  har  Ret, 
naar  han  siger,  at  hele  Folket  og  endnu  mere  Bruden  og 
hendes  Følge  glædede  sig  over,  at  Hans  Herlighed  (Alfonso) 
længtes  efter  at  se  hende  og  modtog  hende  saa  vel.  Den, 
der  glædede  sig  aller  mest,  har  dog  vist  nok  været  den  hel- 
lige Fader,  hvem  Brudgommens  tavse  og  isnende  Kulde  havde 
gjort  saa  bekymret,  at  han  endog  havde  troet  det  nødvendigt 
gjennem  Kardinal  Ferrara  at  formane  Hertugen  til  at  mod- 
tage og  behandle  sin  Svigerdatter  godt. 

Ved  Malalbergo  indfandt  Markgrevinde  Isabella  Gonzaga 
sig  for  at  hilse  paa  sin  tilkommende  Svigerinde,  hvem  hun, 
som  hun  skrev  hjem  til  sin  Ægtefælle,  omfavnede  med  »mun- 
tert Raseri«.  Noget  længere  fremme,  ved  Tørre  del  Fossa, 
holdt  Hertug  Ercole  selv  med  sin  Son  og  hele  sit  Hof.  Lu- 
crezia  kyssede  med  Ærefrygt  den  gamle  Hertugs  Haand,  og 
denne  omfavnede  hende  hjertelig.  Under  Fanfarer  og  Kanon- 
salver tog  den  unge  Brud  ind  i  Hertugens  Broder  Albertos 
Slot,  der  nu  ikke  mere  er  til,  og  hvor  hun  modtoges  af  sin 
Brudgoms  uægte  Søster  Lucrezia  og  af  mange  Æresdamer. 
Hendes  højtidelige  Indtog  i  Ferrara  var  fastsat  til  den  føl- 
gende Dag,  den  2den  Februar.  Kl.  2  om  Eftermiddagen  kom 
Hertugen  med  hele  sit  Hof  og  de  fremmede  Magters  Sende- 
bud til  Prins  Albertos  Villa  for  at  afhente  sin  Svigerdatter. 

Historisk  Arcbiv.    1875.    I,  22 

Det  lange  og  pragtfulde  Tog  straalede  af  Guld  og  Ædelstene; 
Alfonso,  der  var  klædt  i  rødt  Fløjel  og  omgiven  af  otte  Pa- 
ger, red  efter  den  Tids  Etikette  foran  Bruden,  Svigerfaderen 
bag  efter  hende.  Lucrezia  var  klædt  i  en  Camorra  af  sort 
Fløjel  med  Guldbræmmer  og  i  en  Sbernia  af  Guldbrokade 
med  Hermelinbesætning;  paa  Hovedet  bar  hun  et  Slags  Net 
af  Guld  og  Diamanter,  men  intet  Diadem,  og  om  Halsen  en 
Krands  af  Rubiner  og  Perler  af  umaadeligt  Værdi;  sit  guld- 
gule Haar  bar  hun  udslaaet  over  Skuldrene.  Purpurbalda- 
kinen, under  hvilken  hun  red,  blev  baaren  af  de  berømteste 
Doktorer  ved  Universitetet;  paa  dens  venstre  Side  red  den  fran- 
ske Afsending,  Messire  Philippe  de  Eoccaberti,  en  Udmærkelse, 
man  havde  troet  at  skylde  Repræsentanten  for  den  mægtige 
Konge,  som  baade  var  Borgiaernes  og  Esternes  Beskytter. 

Foran  Porten  Tedaldo*)  blev  Brudens  Hest  sky  for  et 
Kanonskud  og  kastede  sin  skjønne  Byrde  af.  Hun  kom  dog 
ikke  til  nogen  Skade,  ^g  dette  lille  Uheld  findes  heller  ikke, 
som  man  skulde  tænke,  optegnet  i  Krønikerne  som  et  ondt 
Varsel.  Under  Triumfbuer  og  Blomsterguirlander  bevægede 
Toget  sig  langsomt  fremad.  Jævnlig  maatte  man  gjøre  Holdt 
for  at  høre  paa  latinske  Deklamationer  eller  betragte  mytho- 
logiske  Optog,  saaledes  et  af  Nymfer  og  Satyrer,  der  dansede 
omkring  deres  paa  en  Tyr,  (Borgiaernes  Vaaben),  siddende 
Dronning,  hvad  der  paa  en  skjærende  Maade  minder  om 
Sannazaros  giftige  Epigram,  hvor  han  lader  Giulia  Farnese 
som  Europa  ride  paa  Borgiaernes  Tyr.  Endelig  naaede  man 
til  Domkirkepladsen,  hvor  to  Linedansere  stege  ned  fra  Taarn- 
tinderne  for  at  bringe  Pavedatteren  Byens  Hyldest.  Under 
bedøvende  Musik  af  Trommer  og  Piber  holdt  man  endelig 
uden  for  Hertugens  Palads,  det  nuværende  Cortil  Ducale,  som 
ligger  lige  over  for  Domkirken,    og   hvor  Lucrezia    efter   al 


*)  Laa  tillige  med  et  Kastel  af  samme  Navu  i  Byens  sydvestlige  Ud- 
kant. Baade  Port  og  Kastel  bleve  nedrevne  i  Begyndelsen  af  det 
17de  Aarhundrede. 

Sandsynlighed  tog  ind.  I  samme  øjeblik  bleve  alle  Fanger 
satte  i  Frihed.  Ved  Foden  af  den  store  Marmortrappe  mod- 
toges Bruden  af  Markgrevinde  Gonzaga  og  en  stor  Mængde 
fornemme  Damer.  Da  ikke  mindre  end  fire  af  disse  vare 
Bastarddøtre  af  Huset  Este,  kunde  Pavens  Datter  saaledes 
her  gjøre  den  Erfaring,  at  hendes  Fader  ikke  var  den  eneste 
Fyrste  i  Italien,  der  havde  uægte  Børn. 

Det  unge  Par  tog  Plads  paa  Tronen  i  Slottets  Kiddersal, 
hvorpaa  en  højtidelig  Præsentation  af  de  til  Stede  værende 
Herrer  og  Damer  fandt  Sted.  Mulig  har  dernæst  en  eller 
anden  af  Universitetets  lærde  Doktorer  holdt  en  pompøs  Vel- 
komsttale, hvori  vel  sagtens  de  nævnte  af  Hertugen  indsam- 
lede Oplysninger  om  Huset  BorgiasÆlde  og  Berømmelse  ere 
blevne  anvendte;  men  vi  kjende  i  alt  Fald  ikke  Talerens 
Navn.  Dette  er  derimod  Tilfældet  med  nogle  af  de  Digtere, 
som  forherligede  Festen  ved  deres  Epithalamier.  Der  er  saa- 
ledes først  Nicolaus  Marius  Paniciatus,  som  lader  Helena  i 
Skjønhed  staa  langt  tilbage  for  Lucrezia  Borgia  paa  Grund 
af  dennes  Dyd  og  rene  Sæder;  dernæst  Celio  Calcagnini,  der 
senere  blev  en  berømt  Mathematiker  og  Ven  af  Erasmus  Kot- 
terdamus,  og  endelig,  —  eller  først  og  fremmest  —  Lodo- 
vico  Ariosto,  som  den  Gang  var  27  Aar  og  allerede  fordel- 
agtig bekjendt  som  Latinist  og  Skuespilforfatter.  Hans  Digt 
siges  at  været  let  og  behageligt,  ikke  overlæsset  med  mytho- 
logiske  Prydelser,  men  ogsaa  uden  synderlig  Originalitet  i 
Opfindelsen. 

Af  samtidige  Forfattere,  som  have  skildret  Lucrezias 
Brudefærd,  ville  vi  anføre  nogle  Udtalelser  om  hendes  saa 
højt  priste  Skjønhed,  i  det  vi  dog  bemærke,  at  de  faa  Af- 
bildninger af  hende,  der  haves,  og  som  vi  senere  skulle  vende 
tilbage  til,  ikke  i  alle  Maader  kunne  siges  at  styrke  disse 
Udtalelser.  "Brudens  siger  den  nævnte  Bernardino  Zambotto, 
«er  meget  skjøn  af  Aasyn,  med  levende  og  muntre  -Ojne; 
hun    er   smækker   af  Figur,    .  .  munter,    behagelig  og  hu- 

22* 

man»*).  Cagnolo  fra  Parma  skriver  om  hende:  «Hun  er  af 
middel  Størrelse  og  af  skjon  Væxt;  hendes  Ansigt  er  lang- 
agtigt, Næsen  smukt  profileret,  Haaret  guldgult,  -Øjnene  lyse 
(—  bianchi,  hvide,  altsaa  hverken  sorte,  brune  eller  blaa  •  — ), 
Munden  noget  stor,  Tænderne  blændende  hvide,  Halsen  hvid 
og  smækker,  men  dog  kraftig  og  velskabt.  Hele  hendes  Væ- 
sen aander  stedse  smilende  Munterhed  •>. 

De  i  Ferrara  i  Anledningen  af  Brudefærden  foranstaltede 
Festligheder  varede  samfulde  sex  Dage.  Af  de  mangfoldige 
Forlystelser,  som  i  øvrigt  i  mange  Maader  vare  forskjellige 
fra  de  i  vor  Tid  ved  lignende  Lejligheder  brugelige,  ville  vi 
kun  med  et  Par  Ord  omtale  de  sceniske  Præstationer.  Den 
gamle  Hertug  var  en  stor  Elsker  af  Skuespil;  Guarino,  Ber- 
ardo,  Collenuccio  og  Bojardo  havde  arbejdet  for  ham.  I  det 
nuværende  Palazzo  della  Kagione  havde  han  i  en  stor  Sal 
ladet  indrette  et  Slags  Theater,  Skuepladsen,  som  den  Gang 
kaldtes  Tribunale,  var  omtrent  40  Alen  lang  og  50  Alen  bred 
og  lidt  højere  end  den  øvrige  Del  af  Salen,  hvorfra  den  var 
adskilt  ved  Sætstykker,  der  forestillede  Murtinder.  Paa  den 
forreste  Del  af  Scenen,  Orchestra,  toge  de  fyrstelige  Personer 
Plads;  den  øvrige  Del  af  Salen  udgjorde  et  Amfitheater  med 
13  Eækker  Sæder,  hvor  Kvinderne  sade  i  Midten,  Mændene 
paa  begge  Sider.  En  Skuespillerbande  paa  110  Mænd  og 
Kvinder  stod  i  Hertugens  Sold  og  skulde  nu  i  Anledning  af 
Brylluppet  opføre  fem  Stykker  af  Plautus;  i  Pavserne  skulde 
der  gives  musikalske  Foredrag  og  Moresker.  Den  første  Af- 
tens Forestilling  aabnedes  med,  at  Plautus  traadte  frem  for 
det  fyrstelige  Brudepar  og  bragte  det  en  versificeret  Hyldest; 
derpaa  opførtes  Epidicns  med  ikke  mindre  end  fem  « meget 
skjønne  Moresker »  i  Mellemakterne.  Der  var  ti  Gladiatorer, 
som  opførte  enVaabendans,  ti  Morer  med  tændte  Lys  i  Mun- 
den, ti  fantastisk  klædte  Mænd  med  Fjedre  paa  Hovederne 
og  brændende  Lanser  i  Hænderne,  o.  s.  v.,   og  til  syvende  og 


*)  Maa  vel  sagtens  betyde  nedladende. 

sidst  blev  der  endogsaa  givet  et  Jonglørspil  til  bedste.  Den 
følgende  Dag,  den  4de  Februar,  gav  man  Bacchiderne,  lige- 
ledes med  Moresker;  i  en  af  disse  kæmpede  fantastiske  Fi- 
gurer med  en  Drage;  den  6te  opførte  man  Miles  gloriosus 
med  en  Moreske,  hvori  ti  Faarehyrder  med  Vædderhorn  paa 
Hovederne  kæmpede  med  hverandre,  den  7de  Asinaria  og  den 
8de  Casina.  I  dette  Stykke  var  der  indlagt  en  Musik  af 
Kombonzino,  og  sex  Violinspillere,  deriblandt  Brudgommen  i 
egen  høje  Person,  lode  sig  høre. 

Før  vi  ende  denne  korte  Skildring  af  Brudefærden  og 
de  Festligheder,  den  gav  Anledning  til,  ville  vi  dog  af  de 
talrige  og  kostbare  Gaver,  som  Fyrsterne  og  de  store  Herrer 
skænkede  hverandre  indbyrdes,  og  som  Krønikeskriverne  med 
stor  Nøjagtighed  have  optegnet,  anføre,  at  Paven  sendte  Al- 
fonso  en  indviet  Hat  og  Kaarde,  at  de  venetianske  Sendebud 
Andrea  Foscolo  og  Niccolo  Dolfini  paa  Republikens  Vegne 
skænkede  Bruden  deres  Stadskapper,  hvoraf  den  ene  indeholdt 
32,  den  anden  28  Alen  Fløjel,  og  at  Kongen  af  Frankrige  for- 
ærede Brudgommen  et  Guldskjold,  hvorpaa  Maria  Magdalenes 
Billede  med  den  Omskrift  «quæ  multum  meruit,  quiamultum 
credidit«  var  at  se;  om  den  allerkristeligste  Konges  Gave  er 
skænket  i  god  Tro^eller  af  blodig  Ironi,  formaa  vi  ikke  at 
afgjøre. 


De  nygifte  opsloge  deres  Bolig  i  Castello  Vecehio,  som 
endnu  den  Dag  i  Dag  knejser  paa  Toppen  af  sin  Bakke  hoit 
over  Ferraras  Gader  og  Huse  og  er  synligt  i  Miles  Afstand. 
Dette  berømte  Slot  gjør  et  uhyggeligt  Indtryk  paa  Beskueren 
ved  sin  røde  Farve,  sine  fire  mægtige  Taarne  og  den  mørke 
Alvor  i  Arkitekturen.  Ogsaa  knytter  der  sig  ikke  faa  sørge- 
lige Minder  til  denne  skumle  Borg.    I  Aaret  1425  lod  Mark- 

greve  Niccolo  III  her  sin  Sen  Ugo*)  og  sin  utro  Ægtefælle 
Parisina  Malatesta  halshugge;  her  levede  Prinsesse  Eenée  af 
Frankrige  som  Calvins  Beskytterinde  og  blev  derfor  skilt  fra 
sine  Børn  og  fra  sin  Husbond,  Ercole  II ;  her  forefaldt  de  til 
Dels  ubekjendte  Begivenheder,  som  førte  den  ulykkelige  Tasso 
til  et  langvarigt  Fangenskab  i  det  nærliggende  Hospital  Sta. 
Anna**)  (1579-1586). 

Krønikeskriverne  fra  Lucrezias  Tid  give  Ferrara  et  hun- 
dred Tusinde  Indbyggere,  og  skjønt  dette  vist  nok  er  over- 
drevent, er  det  dog  rimeligt  nok,  at  Ferrara  paa  den  Tid  har 
været  lige  saa  folkerig  som  Eom,  og  at  der  hgj:  rørt  sig  et 
ganske  andet  Liv  paa  dens  rummelige  Pladser  og  anselige 
Gader  end  nu  om  Stunder.  I  vore  Dage  gjør  Byen  et  mørkt 
og  ensformigt  Indtryk,  Gaderne  ere  øde.  Torvene  bevoxede 
med  Græs  og  de  talrige  Paladser  som  oftest  i  høj  Grad  for- 
faldne; heller  ikke  den  derværende  Højskole  er  nu  af  no- 
gen Betydning.  Dette  var  derimod  Tilfældet  paa  Borgiaernes 
Tid;  allerede  i  1474  var  der  45  Professorer  ved  Ferraras  Uni- 
versitet. Derfra  var  den  heltemodige  Munk  Savonarola  ud- 
gaaet,  hvem  Lucrezias  Fader  havde  ladet  brænde  som  Kæt- 
ter***);  der  blomstrede  endnu  den  store  Filosof  og  Filolog 
Niccolo  Leoniceno  fra  Vicenza;  derfra  udgik  Mathematikeren 
Domenico  Maria  Novara,  som  talte  Copernicus  blandt  sine 
Disciple,  de  tvende  Giraldi,  den  før  nævnte  Celio  Calcagnini 
og  flere  andre  Humanister.  Endnu  frodigere  end  Videnska- 
berne blomstrede  Digtekunsten;  næsten  alle  de  lærde  skreve 
latinske  Vers.  Som  betydehge,  end  ikke  i  vore  Dage  glemte 
Digtere  fremtræde  de  tvende  Strozzi,  Fader  og  Søn,  og  An- 
tonio Tebaldeo.     Af  større  Betydning   end    disse   nylatinske 


*)  I  Byrons   Digt    « Parisina »    kaldes    Forføreren    fejlagtig    for    Azzo. 

Dette  Navn  er,    lige    som    Abizzo,    Diminutiv    af   Oberto,    Albert. 

Esterne  paastode  at  nedstamme  fra  en  af  Alboins  Longobarder,  ved 

Navn  Adelbert  eller  Albert. 
'*)  Jfr  ovenfor  p.  163—64. 
•*)  Jfr.  Hist.  Archiv  1870  II,  104-33. 

Digtere  vare  dog  Dyrkere  af  det  romantiske  Epos,  som  skreve 
paa  italiensk.  Bojardo,  Forfatteren  af  Orlando  inamorato, 
havde  vel  allerede  forladt  Esternes  Hof,  men  Francesco  Cieco, 
Mambrianos  blinde  Sanger,  levede  endnu  (?),  Og  Ariosto  skulde 
snart  overstraale  alle  nys  nævnte  Videnskabsmænd  og  Digtere. 
Skjønt  den  ferraresiske  Malerskole  ikke  har  frembragt  Mestere 
af  første  Rang,  bør  man  dog  med  Berømmelse  nævne  Cosimo 
Tura,  DossoDossi  og  navnlig  Benvenuto  Tisio  (o:  Garofalo)*), 
der  alle  vare  Lucrezia  Borgias  samtidige. 

Paven  tabte  ikke  sin  Datter  et  øjeblik  af  Syne.  Han 
havde  talrige  Agenter  i  Ferrara,  og  disse  sendte  ham  saa 
godt  som  daglig  Melding  om  alt,  hvad  der  foregik  ved  Her- 
tugens Hof.  Ogsaa  Lucrezia  stod  i  en  livlig  Brevvexling  med 
sin  Fader.  Denne  havde  ingen  Grunde  til  at  forudsætte,  at 
Alfonso  elskede  sin  unge  Hustru,  og  dette  var  ogsaa  den 
hellige  Fader  temmelig  ligegyldigt,  hvorimod  han  af  ganske 
Hjerte  ønskede,  at  hans  Datter  maatte  blive  Moder  til  en 
Prins,  der  engang  i  Tiden  kunde  bestige  Ferraras  Trone. 
Det  var  derfor  med  stor  Tilfredsstillelse,  at  han  snart  efter 
blev  sat  i  Kundskab  om,  at  den  unge  Hertuginde  var  i  vel- 
signede Omstændigheder. 

Den  28de  Juli  overraskede  Cæsar  Borgia  sin  Søster  ved 
et  kort  Besøg.  Han  havde  ikke  spildt  Tiden,  siden  de  sidst 
saas.  Efter  at  have  ladet  sit  ulykkelige  Offer  Astorre  Man- 
fredi  myrde  i  Engelsborgens  Fangehuller  havde  han  pludselig 
overfaldet  den  intet  ondt  anende  Guidobaldo  af  Urbino  og 
indtaget  hans  By.  Hertugen  selv  frelste  Livet  ved  en  ilsom 
Flugt  til  Mantova.  Derpaa  havde  Cæsar  overlistet  Varanoerne 
af  Camerino,  faaet  dem  i  sin  Magt  og  ladet  dem  alle  ned- 
hugge paa  en  nær,  som  undslap.  Denne  sidste  Misgjerning, 
som  i  Skjændighed  ikke  stod  tilbage  for  mangfoldige  af  hans 
andre  Bedrifter,  bragte  ham  imidlertid  ikke  den  forventede 
Fordel,-  da  Paven  til  hans   store  Fortrydelse   skænkede   det 


')  Garofalo  gik  tidlig  til  Rom  og  sluttede  sig  til  Kafael, 

ravede  Camerino  til  hin  Giovanni  Borgia,  hvem  han  snart 
kalder  sin  egen,  snart  Cæsars  Sen,  og  som  stod  under  For- 
mynderskab af  Kardinalen  af  Cosenza,  Francesco  Borgia. 
Skjønt  Cæsar  vistnok  er  bleven  højlig  forbavset  over,  at  den 
hellige  Fader  vovede  at  have  en  anden  Vilje  end  hans,  be- 
tvang han  dog  sin  Forbitrelse,  da  en  stor  Fare  truede  ham 
fra  en  anden  Kant.  Vi  have  foran  bemærket,  at  Esternes 
Venskab  var  ham  af  yderste  Vigtighed  til  Udførelsen  af  hans 
ærgjerrige  Planer,  og  at  han  derfor  af  al  Magt  havde  drevet 
paa  sin  Søsters  Giftermaal  med  Arveprinsen  af  Ferrara.  Men 
dette  Ægteskab  stod  nu  i  Fare  for  at  faa  en  brat  Ende. 
Lucrezia  havde  nemlig  den  5te  September  bragt  en  dødfødt 
Datter  til  Verden  og  svævede  selv  mellem  Liv  og  Død.  At 
Alfonso  havde  faaet  sin  unge  Hustru  meget  kjær,  viste  sig 
ved  denne  Lejlighed,  i  det  han  aflagde  højtideligt  Løfte  om 
en  Pilgrimsgang  til  Loretto,  hvis  hans  Hustru  blev  i  Live. 
Ogsaa  de  gode  Borgere  i  Ferrara  viste  ved  deres  uskrømtede 
Bekymring  og  Deltagelse,  at  den  unge  Fyrstinde  havde  vidst 
at  gjøre  sig  afholdt  af  dem.  Kyndige  Lægers  Omsorg  reddede 
hendes  Liv,  og  Cæsar,  som  ankom  den  19de  September, 
fandt  sin  Søster  i  Bedring. 

En  ny  og  lige  saa  stor  Fare  truede  ham  allerede  i  den 
følgende  Maaned,  Oktober,  i  det  hans  Kondottierer  gjorde 
Oprør  imod  ham  og  rystede  hans  Magt  i  den  Grad,  at  Her- 
tug Guidobaldo  af  Urbino  den  18de  Oktober  kunde  holde  sit 
Indtog  i  sin  Hovedstad  igjen.  Skildringen  af  de  paafølgende 
Begivenheder  hører  ikke  her  hen;  vi  ville  kun  bemærke,  at 
Cæsar  reddede  sig  ved  sit  bekjendte  Mesterstykke  i  Sinigaglia, 
hvor  han  strax  lod  Vitellozzo  og  Oliverotto  myrde,  en  Skæbne, 
der  kort  efter  ogsaa  ramte  Hertug  Francesco  af  Gravina  og 
Paolo  Orsini,  Geronima  Borgias  Svigerfader.  Hertugen  af 
Ferrara  undsaa  sig  ikke  ved  at  tilsende  Cæsar  Lykønskninger 
i  Anledning  af  disse  Ugjerninger;  det  havde  han  ligeledes 
gjort,  da  Astorre  Manfredi  og  Varanoerne  vare  blevne  myr- 
dede, og  Gonzagaerne  fulgte  hans  Exempel,  ja  de  foresloge 

endog  en  Trolovelse  mellem  deres  lille  Arveprins  Federigo  og 
Cæsars  Datter  Luisa.  Hertugen  af  Eomagna  stod  nu  virkelig 
ikke  langt  fra  sine  ønskers  Maal,  en  mellemitaliensk  Konge- 
krone. Men  det  retfærdige  Forsyn  havde  dog  ikke  forundt 
denne  Misdæder  en  saadan.  Orsinierne  og  andre  romerske 
Baroner  begyndte  en  Fortvivlelsens  Kamp  mod  den  hellige 
Fader  og  kans  Son,  og  disses  Hovedstotte,  Franskmændene, 
maatte  vige  for  Gonsalvo  af  Cordova,  som  den  14de  Maj 
(1503)  besatte  Byen  Napoli.  Under  saadanne  Omstændigheder 
nærmede  Alexander  VI  og  Cæsar  Borgia  sig  til  Spanierne, 
som  nu  vare  de  mægtigste;  muligen  havde  de  igjen  forladt 
disse  og  paa  ny  sluttet  sig  til  de  franske,  —  Ludvig  XII  havde 
nemlig  sendt  Messire  de  la  Tremoille  til  Italien  med  en  ny 
Hær,  og  denne  stod  i  Avgust  ikke  langt  fra  Rom,  —  hvis 
ikke  Straffens  Time  endelig  var  kommen;  Alexander  VI  og 
hans  Søn  bleve  syge  paa  en  og  samme  Dag.  Det  hed  sig, 
at  de  havde  faaet  Gift,  hvilket  imidlertid  endnu  ikke  er  blevet 
historisk  bevist,  om  det  nogensinde  bliver  det.  Paven  døde 
den  18de  Avgust,  Cæsars  Kæmpenatur  overstod  Sygdommen. 
Alexander  VI  havde  siddet  paa  St.  Peters  Stol  i  tolv 
Aar.  Hans  Død  blev,  som  man  vel  kan  tænke  sig,  hilset 
med  Glæde  næsten  overalt.  Det  hed  sig,  at  han  for  i  tolv 
Aar  at  bære  Tiaraen  havde  sluttet  en  Pagt  med  den  onde, 
og  at  denne  havde  bortført  hans  syndige  Sjæl*).  Man  havde 
set  en  sort  Hund  løbe  urolig  omkring  i  Peterskirken**).  I 
det  øjeblik,  han  opgav  Aanden,  skriver  Markgreven  af  Man- 
tova  til  sin  Hustru,  ville  nogle  have  set  syv  Djævle  rundt 
omkring  ham.  Strax  efter  at  Døden  var  indtraadt,  fortsætter 
den  nævnte  Brevskriver,  begyndte  Legemet  at  gaa  i  Gæring; 
Munden  skummede  som  en  Kjedel  over  Ilden,  og  saaledes 
blev  det  ved,  saa  længe  den  døde  var  over  Jorden.  Derhos 
svulmede  Liget  op  i  en  uhyre  Grad,  saa  at  det  til  sidst  ikke 


•)  Saaledes  endog  hos  Marino  Sanuto. 
**)  Sammenling  hermed  GOthes  Faust,  I  Del. 

lignede  en  menneskelig  Skikkelse.  Det  blev  bragt  til  Graven 
uden  mange  Omstændigheder;  en  Lastdrager  slog  et  Eeb  om 
Foden  paa  det  og  trak  det  ud  af  Sengen  hen  til  det  Sted, 
hvor  det  skulde  jordes;  thi  ingen  vilde  røre  ved  det. 

De  Forbandelser  over  den  afdøde,  hvoraf  hele  Kristen- 
heden gjenlød,  naaede  vel  ogsaa  Lucrezias  øre;  i  alt  Fald 
har  hun  maattet  ane  dem.  At  hun  har  næret  en  oprigtig 
Kjærlighed  til  den  uværdige  Fader,  hvis  Datter  hun  havde 
den  Ulykke  at  være,  er  hævet  over  enhver  Tvivl,  og  Bembo 
skildrer  med  levende  Farver  hendes  Sorg  og  Fortvivlelse  over 
hans  Død.  Hendes  Svigerfader  derimod  modtog  Efterretnin- 
gen om  Pavens  Hedengang  med  stor  Tilfredsstillelse,  hvad 
der  fremgaar  af  et  Brev  fra  ham  til  hans  daværende  Afsen- 
ding i  Mailand,  Giangiorgio  Seregni,  hvori  han  blandt  andet 
glæder  sig  over,  «at  Kirken  nu  endelig  er  bleven  befriet  fra 
en  saa  stor  Skandale«.  Det  er  muligt,  at  Hertugen  og  hans 
Søn  nu  have  erindret  de  Ord,  hvormed  Ludvig  XII  advarede 
denne  sidste  mod  at  ægte  Pavens  Datter :  « Prins,  naar  denne 
Borgia  er  død,  vil  I  ikke  mere  vide,  hvem  den  Dame  er,  I 
har  gjort  til  Eders  Hustru«,  men  vist  er  det,  at  Alex- 
ander Vl's  Død  ikke  gjorde  nogen  Forandring  i  Forholdet 
mellem  de  unge  Ægtefolk  eller  mellem  Lucrezia  og  hendes 
Undersaatter,  og  heri  maa  man  være  berettiget  til  at  se  et 
Bevis  paa,  ikke  alene  at  hun  ved  Klogskab  og  Elskværdighed 
havde  vidst  at  vinde  Hjerterne,  men  ogsaa  paa,  at  man  al- 
drig havde  tillagt  de  om  hende  verserende  ufordelagtige  Ryg- 
ter nogen  Vægt;  thi  havde  dette  været  Tilfældet,  hvor  let 
havde  det  da  ikke  været  at  skille  sig  af  med  hende,  nu,  da 
Paven  var  død  og  Cæsars  Fald  efter  alle  Julemærker  at 
dømme  kun  et  Tidsspørgsmaal.  Hans  sammenrøvede  Rige 
begyndte  allerede  at  falde  fra  hinanden.  Medens  han  selv 
var  fængslet  til  Sygelejet  i  Rom,  —  hvor  ogsaa  Lucrezias 
lille  Søn  Rodrigo  og  den  unge  Giovanni  af  Nepi  befandt  sig, 
—  ilede  Orsinierne  fra  alle  Sider  til  for  at  slukke  deres  Hævn- 
tørst i  Borgiaernes  Blod;  Guidobaldo  og  Elisabetta  af  Urbino 


Lucrezia  Borgia.  347 

forlode  Venezia  og  bleve  modtagne  med  Jubel  af  deres  Un- 
dersaatter,  og  Giovanni  Sforza  holdt  paa  ny  sit  Indtog  i  Pe- 
saro,    hvor   Borgiaernes   Tilhængere    bleve   haardt   forfulgte. 
Paa  Lucrezias  indtrængende  Bonner  sendte  Hertugen  af  Fer- 
rara  sin  trofaste  Pandolfo  Collenuccio  til  Komagnaen  for  i  det 
mindste  at  bevare  dette  Land  for  Cæsar.    Denne  var  midt  i 
September  kommen  saa  meget  til  Kræfter,    at  han,    ledsaget 
af  Vannozza  og  Jofré,  af  sin  Datter  Luisa  og  af  Barnene  Ro- 
drigo  og  Giovanni    kunde    begive    sig  til  Nepi.      Han  havde 
efter    den   franske  Afsendings  Kaad    stillet   sig   under  Lud- 
vig XIPs  Beskyttelse;    Franskmændene  stode  i   Omegnen  af 
Nepi,  og  her  vilde  han  nu  i  Tryghed  afvente  Udfaldet  af  det 
nye  Pavevalg.     Han  stolede  fuldt  og  fast  paa,  at  hans  Ven 
og  Beskytter,  Kardinal  Amboise,  skulde  blive  Alexander  VPs 
Efterfølger;    men   allerede    den   22de    September   valgte   det 
hellige  Kollegium  Kardinal  Piccolomini   til   Pave   (Pius  III). 
Denne  var  en  affældig  gammel  Mand  og  den  lykkelige  Fader 
til  ikke  mindre  end  tolv  Bom  af  begge  Kjøn.    Med  den  nye 
Paves  Tilladelse  vendte  Cæsar  og  de,  der  fulgte  ham,  tilbage 
til  Rom  den  3dje  Oktober;  men  herover  kom  Orsinierne  i  et 
saadant  Raseri,  at  han  og  de  tre  Bern  maatte  soge  Tilflugt 
paa  Engelsborgen,  og  hans  Stilling  blev  yderst  betænkelig,  da 
hans  Beskytter  Pius  III   allerede    den   18de  s.  M.  afgik  ved 
Døden.     Den   umiddelbare  Følge  heraf  var,    at  Gaetanierne 
vendte  tilbage  fra  Mantova  og  toge  Sermoneta  og  deres  an- 
dre Godser  i  Besiddelse  paa  ny,    at  den  sidste  Varono  atter 
bemægtigede  sig  Camerino,    og   at  Ascanio  Sforza  eller  det 
apostoliske  Kammer  gjorde  Fordring  paa  Nepi.  Den  lille  Rodrigo 
havde  rigtignok  siden  20de  Maj  1502  staaet  under  Spaniens 
Beskyttelse;  men  hvor  lidet  denne  havde  at  betyde,  fremgaar 
af  det  nys  anførte,  og  det  er  indlysende,  at  Barnets  Liv  ikke 
var  sikkert  i  Rom,  hvor  Huset  Borgias  dødelige  Fjender  vare 
saa  mægtige.      Af  ubekjendte  Grunde  foretog  imidlertid  Lu- 
crezia  intet   for   at   faa  sin  Sen  udleveret  og  saaledes  sikre 
hans  Liv.    Den  lille  Rodrigos  Formynder,  Kardinalen  af  Co- 


348  Lucrezia  Borgia. 

senza,  foreslog  hende  at  sælge  al  Barnets  rørlige  Ejendom  og 
bringe  det  selv  i  Sikkerhed  til  Spanien;  men  denne  Plan  er 
næppe  bleven  udført,  og  de  tre  Børn  ere  formodentlig  for- 
blevne i  Kom  eller  Napoli  under  de  spanske  Kardinalers  Be- 
skyttelse. 

Imidlertid  var  den  1ste  November  Borgiaernes  bitreste 
Fjende,  Kardinal  Giuliano  delle  Rovere,  bleven  valgt  til  Pave 
(Julius  II).  Skjønt  Cæsar  ved  sin  Indflydelse  paa  de  spanske 
Kardinaler  havde  bidraget  en  Del  til  dette  Valg,  varede  det 
dog  ikke  længe,  inden  Paven  fik  Fæstningerne  i  Eomagnaen 
i  sin  Vold  og  derved  tvang  Cæsar  til  at  kaste  sig  i  Spaniens 
Arme.  Han  forlangte  og  fik  sikkert  Lejde  af  Gonsalvo  af 
Cordova,  som  kommanderede  i  Napoli  for  Kong  Ferdinand 
den  katholske,  og  i  April  1504  forlod  han,  ledsaget  af  Don 
Jofré,  Ostia  for  at  begive  sig  derhen.  Men  den  store  Hær- 
fører brød  det  Lejde,  han  havde  givet  Cæsar;  han  lod  ham 
den  27de  Maj  fængsle  og  kaste  i  Kastellet  paa  Ischia,  hvor- 
fra han  blev  sendt  som  Fange  til  Spanien.  Her  sad  han 
nogen  Tid  i  Sevilla,  men  blev  derpaa  ført  til  Kastellet  Medina 
del  Campo  i  Castilien.  Ludvig  XII  var  døv  for  alle  hans 
Bønner  om  Hjælp  og  Beskyttelse,  hele  Italien  glædede  sig 
over  den  afskyelige  Tyrans  bratte  Fald,  og  Esterne  vogtede 
sig  vel  for  at  arbejde  paa  en  saa  farlig  Mands  Løsladelse. 
Gonzagaerne,  som  for  kort  Tid  siden  havde  villet  besvogre 
sig  med  Borgiaerne,  lode  nu  en  Prinsesse  af  deres  Hus  ægte 
en  af  den  nye  Paves  Nepoter.  Den  eneste,  der  bekymrede 
sig  om  den  styrtede  Tyran,  var  Lucrezia  Borgia.  Der  er  be- 
varet ikke  faa  Breve  og  Aktstykker,  som  bære  Vidnesbyrd 
om  hendes  søsterlige  Kjærlighed  til  ham  og  om  hendes  frug- 
tesløse Anstrengelser  for  at  skaffe  ham  Friheden. 

I  Lucrezias  egne  Forhold  var  der  imidlertid  indtraadt 
en  stor  Forandring,  i  det  hendes  Ægtefælle,  Don  Alfonso, 
ved  den  gamle  Ercole  af  Estes  Død  havde  besteget  Ferraras 
Trone  (25de  Januar  1505).  Omstændighederne  vare  kritiske 
nok ;  Venetianerne  havde  allerede  besat  en  Del  af  Eomagnaen 


Lucrezia  Borgia.  349 

Og  Søgte  rent  at  afskære  Ferrara  fra  Pomundingerne,  medens 
Paven  rustede  sig  stærkt  for  at  underkaste  sig  Bologna  og 
derpaa  mulig  vende  sig  mod  Ferrara.  Under  disse  Omstæn- 
digheder var  det  en  Lykke  for  den  lille  Stat,  at  den  nye 
Fyrste  var  af  en  rolig  og  praktisk  Natur.  Han  elskede  ikke 
Pragt  og  Overdaadighed,  holdt  intet  glimrende  Hof  og  nærede 
kun  Interesse  for  Krigsvæsen,  Fæstningsanlæg  og  Kanonstø- 
beri. Sine  faa  ledige  Timer  tilbragte  han  ved  sit  Drejerlad 
eller  med  at  udføre  Majolicamalerier.  For  højere  Kultur 
havde  han  ingen  Sands,  og  Lucrezia  kunde  saaledes  i  fuld- 
kommen Frihed  indrette  sit  Hof.  Hendes  Forstand,  Skjønhed 
og  Ynde  gjorde  hende  til  Middelpunktet  for  hele  Ferraras 
Aandsliv.  Imellem  hende  og  Isabella  Gonzaga  havde  der 
udviklet  sig  et  varigt  Venskab,  hvorom  flere  Hundrede  Breve, 
der  opbevares  i  Archivet  i  Mantova,  bære  Vidnesbyrd;  med 
Huset  Urbino  stod  hun  ligeledes  paa  den  bedste  Fod,  og 
Italiens  mest  fremragende  Digtere  og  Skribenter  hørte  til 
hendes  Venner  og  kappedes  om  at  bringe  hende  deres  Hyl- 
dest. Af  disse  raaa  især  nævnes  Bembo,  begge  Strozzierne 
og  Ariosto.  Bembo  havde,  som  det  i  fuldt  Maal  fremgaar 
af  hans  Breve,  fattet  en  heftig  Lidenskab  for  Fyrstinden; 
ogsaa  hun  synes  at  have  næret  Interesse  for  den  aandrige 
Venetianer,  der  ved  sine  glimrende  Egenskaber  vistnok  stillede 
den  noget  barske  og  tarvelige  Alfonso  i  Skygge;  men  der 
foreligger  i  øvrigt  intet,  der  kan  berettige  til  Formodning 
om  et  utilbørligt  Forhold  mellem  dem.  Lucrezias  Breve  til 
Bembo  opbevares  i  det  ambrosianske  Bibliothek  i  Milano;  de 
ere  ni  i  Tallet,  deraf  syv  italienske  og  to  spanske.  Ved  Siden 
af  dem  ligger  en  blond  Haarlok,  som  skal  være  Lucrezias, 
hvad  der  vel  tør  være  tvivlsomt. 

Tito  og  Ercole  Strozzi,  Fader  og  Son,  besynge  deres 
Herskerindes  Skjønhed  og  Ynde  i  de  lidenskabeligste  Udtryk. 
«I  hende«,  siger  den  gamle  Tito,  «har  alt  det  herlige  i  Him- 
len og  paa  Jorden  forenet  sig,  og  hendes  Lige  er  ikke  at 
finde   i    Verden«;    Ercole  Strozzi   sammenligner   hende   med 

Juno  i  Magt,  med  Pallas  i  Dyd,  med  Venus  i  Skjonhed; 
Marcello  Filosseno,  Antonio  Tebaldeo,  Jacopo  Caviceo,  Giraldi, 
Calcagnini,  Digtere,  som  nu  knap  kjendes  af  Navn,  men  som 
den  Gang  vare  berømte,  prise  ligeledes  Fyrstindens  Skjonhed  og 
Dyd  i  de  stærkeste  Udtryk.  Ariosto,  som  i  1505  havde  begyndt 
paa  sit  store  romantiske  Epos,  har  helliget  hende  den  tre  og 
firsindstyvende  Stanze  i  den  to  og  fyrretyvende  Sang  af  «0r- 
lando  furioso«,  hvor  han  i  Henseende  til  Dyd  og  Skjonhed 
lader  hende  overstraale  den  antike  Lucrezia.  Om  man  nu 
end  maa  skrive  en  stor  Del  af  disse  Lovprisninger  paa  Hof- 
smigerens Regning,  har  dog  Campori  Ret,  naar  han  siger, 
at  ogsaa  Smigeren  har  sine  Love  og  Grænser,  og  at  den 
maatte  være  fuldkommen  ukjendt  med  Verden  i  Almindelig- 
hed og  med  Hoflferne  i  Særdeleshed,  som  hos  en  fyrstelig 
Person  just  vilde  prise  de  Egenskaber,  denne  ihke  havde,  da 
Lovprisningen  i  saa  Fald  vilde  blive  til  Satire  og  bekomme 
den  uforsigtige  Hofmand  slet.  Ogsaa  mange  andre  af  de 
samtidige  Forfattere,  baade  Digtere  og  Krønikeskrivere,  prise 
Hertugindens  Dyd  og  rene  Sæder,  og  det  fremgaar  saaledes 
heraf,  at  Lucrezias  Liv  i  Ferrara  har  været  almindelig  aner- 
kjendt  som  mønsterværdigt. 

Ved  Alfonsos  Hof  forefaldt  der  i  Slutningen  af  Aaret 
1505  et  skrækkeligt  Familiedrama,  som  levende  maatte  erin- 
dre Lucrezia  om  de  Sørgescener,  hun  selv  havde  været  Vidne 
til  i  Rom.  En  af  de  skjønneste  Damer  ved  Hoffet  var  Her- 
tugindens Slægtning  Angela  Borgia.  Blandt  denne  unge  Pi- 
ges Tilbedere  vare  Hertugens  to  [lastefulde  Brødre,  Kardinal 
Ippolito  af  Este  og  Giulio,  der  var  en  uægte  Søn  af  Ercole. 
En  Dag,  da  den  galante  Kirkefyrste  sukkede  ved  den  skjønnes 
Fødder,  udtalte  denne  sig  med  stor  Beundring  om  Giulios 
skjønne  -Øjne,  og  derover  blev  det  skinsyge  Uhyre  saa  for- 
bitret, at  han  udtænkte  en  djævelsk  Hævnplan.  Han  lejede 
to  Snigmordere  og  befalede  dem  at  overfalde  Don  Giulio  og 
udrive  de  ^jne,  som  Angela  havde  fundet  skjønne.  Denne 
nederdrægtige  Plan  udførtes  i  Kardinalens  egen  Nærværelse, 

men  lykkedes  dog  kun  til  Dels;  man  bar  den  mishandlede 
til  hans  Palads,  hvor  det  lykkedes  kyndige  Læger  at  frelse 
Synet  paa  det  ene  halvt  udrevne  -Øje.  Dette  foregik  i  No- 
vember; Hertug  Alfonso  nøjedes  med  at  forvise  sin  Broder 
Kardinalen  for  en  Tid,  en  Lemfældighed,  som  ganske  vist 
var  højst  dadelværdig,  men  den  ulykkelige  Giulio  pønsede 
paa  Hævn,  og  mange,  som  vare  oprørte  over  Kardinalens 
Nederdrægtighed,  eller  som  haabede  at  drage  Fordel  af  et 
Regentskifte,  sluttede  sig  til  ham.  Der  dannede  sig  saaledes 
en  Sammensværgelse,  hvis  vigtigste  Medlemmer  vare  Grev 
Albertino  Boschetti  af  San  Cesario,  dennes  Svigersøn,  der 
var  Anfører  for  Livvagten,  Hofsangeren  Guasconi  og  en  Kam- 
merherre. Alfonsos  kjødelige  Broder  Don  Ferrante,  hvem  vi 
tidligere  have  lært  at  kjende  i  Rom,  var  vidende  om  og  be- 
gunstigede de  sammensvornes  Plan.  Denne  var  i  Korthed 
følgende:  Hertugen  skulde  myrdes  paa  en  Maskerade,  Don 
Ferrante  være  hans  Efterfølger  paa  Tronen,  og  Kardinalen 
ryddes  af  Vejen  ved  Gift.  Men  denne  sidste  kom  ved  sine 
Spioner  under  Vejr  med  det  hele  og  gjorde  sin  Broder  Her- 
tugen bekjendt  med,  hvad  der  var  i  Gjære.  De  sammen- 
svorne fik  imidlertid  Nys  herom  og  stræbte  at  frelse  deres 
Liv  ved  en  ilsom  Flugt.  Grev  Boschetti  blev  dog  allerede 
greben  i  Nærheden  af  Ferrara,  Sangeren  Guasconi  i  Rom  og 
Don  Giulio  selv  i  Mantova.  Don  Ferrante  synes  ikke  at  have 
gjort  noget  Forsøg  paa  Flugt.  Da  han  var  bleven  ført  for 
sin  fortørnede  Broder,  kastede  han  sig  for  hans  Fødder  og 
bønfaldt  om  Naade;  men  Hertugen  stødte  ham  rasende  fra 
sig,  og  med  en  Stok,  han  holdt  i  Haanden,  slog  han  hans 
ene  ^je  ud.  Den  mishandlede  Fyrste  blev  bragt  til  Fange- 
taarnet.  Den  ulykkelige  Don  Giulio,  hvem  Markgreven  af 
Mantova  havde  udleveret,  blev  ligeledes  ført  derhen ;  en  Pro- 
ces for  Majestætsforbrydelse  var  hurtig  bragt  til  Ende,  og 
alle  de  anklagede  bleve  dømte  til  Døden.  Grev  Boschetti  og 
to  andre  bleve  halshuggede  uden  for  Paladset  della  Ragione; 
de   tvende   Prinser   skulde   lide   Døden   i   Kastellets    Gaard. 

Hertugen  og  hans  Falge  indtoge  i  mørk  og  kold  Tavshed 
deres  Pladser,  de  dødsdømte  knælede  foran  Blokken,  og  Bod- 
len hævede  allerede  øxen  over  deres  Hoveder,  da  gav  Al- 
fonso  et  Tegn  med  Haanden;  han  skænkede  sine  ulykkelige 
Brødre  Livet  og  forandrede  Dødsstraffen  til  Fængsel  paa  Livs- 
tid {12te  Avgust  1506).  Intet  var  i  Stand  til  at  røre  den 
haarde  Fyrstes  Hjerte;  han  gik  ind  og  ud,  levede  i  Herlighed 
og  Glæde  lige  til  sin  Død  i  det  samme  Slot,  i  hvis  Fange- 
huller hans  Brødre  sukkede.  Den  22de  Februar  1540  blev 
der  løst  op  for  Don  Ferrante;  han  var  da  63  Aar  gammel. 
Don  Giulio  fik  som  81-aarig  Olding  sin  Frihed  (1559|  og 
døde  to  Aar  efter. 

Omtrent  samtidig  med  de  nys  skildrede  Begivenheder 
blev  Lucrezia  paa  en  anden,  ligesaa  pinlig  Maade  mindet  om 
sin  romerske  Fortid.  Hendes  Faders  fordums  Elskede,  Giulia 
Farnese,  traadte  atter  frem  paa  Skuepladsen.  Der  haves  in- 
gen Efterretninger  om  Giulias  Skæbne  og  Hændelser  i  Aarene 
umiddelbart  før  og  efter  Alexander  Vl's  Død;  formodentlig 
har  hun  med  sin  Ægtefælle  Orsini  boet  paa  Slottet  Basanello. 
Der  var  hun  i  det  mindste  i  1504,  da  hendes  Søster  Giro- 
lama Farnese,  som  i  andet  Ægteskab  var  gift  med  Grev 
Giuliano  Orsini  af  Anguillara,  blev  myrdet  af  sin  Stifsøn 
Giambattista  af  Stabbia,  hvem  hun  havde  villet  forgive,  sag- 
des der.  I  1505  finde  vi  Giulia  som  Enke  i  Rom.  Her 
sluttedes  der  nu  i  November  et  Ægteskab,  som  satte  hele 
Italien  i  Forbavselse :  Giulia  Farnese  giftede  sin  eneste  Datter 
Laura,  der,  som  vi  vide,  var  Alexander  VFs  Datter  og  Lu- 
crezia Borgias  Søster,  med  Niccolo  Rovere,  en  kjødelig  Nepot 
af  Pave  Julius  II  og  Broder  til  Kardinal  Galeotto,  efter  at 
Paven  havde  hævet  det  trettenaarige  Pigebarns  Forlovelse 
med  Raimondo  Farnese.  Brylluppet  fejredes  i  Vatikanet 
med  stor  Pragt,  og  Giulia,  den  over  hele  Italien  berygtede, 
brødefulde  Kvinde,  tog  Sæde  ved  Pavens  Hof  blandt  de  for- 
nemste og  ærbareste  Adelsdamer.  Der  var  saaledes  foregaaet 
et  fuldstændigt  Omslag  i  Julius  H's  Forhold  til  Borgiaerne, 


Lucrezia  Borgia.  353 

hvem  han  saa  bittert  havde  hadet  og  saa  kraftig  bekæmpet. 
Endnu  i  Januar  1504  havde  han  gjengivet  Guglielmo  Gaetani 
Herskabet  Sermoneta,  som  Alexander  VI  havde  skjænket  sin 
Datter  Lucrezia  og  hendes  lille  Søn  Rodrigo,  og  i  den  paa- 
gjældende  Investiturbulle  rent  ud  kaldt  sin  Forgænger  paa 
den  hellige  Stol  for  en  Bedrager,  som  havde  beriget  sig  og 
sine  med  det,  han  havde  røvet  fra  andre,  og  nu,  halvandet 
Aar  efter,  lod  han  sine  nærmeste  besvogre  sig  med  Alex- 
ander Vl's  Afkom.  For  at  udføre  sin  Plan,  Skabelsen  af  en 
stor  og  politisk  mægtig  Kirkestat,  maatte  Paven  nemlig  drage 
de  store  romerske  Familier  til  sig;  derfor  var  det,  at  han 
(Maj  1506)  giftede  sin  uægte  Datter  Felice  med  Giangiordano 
Orsini  af  Bracciano,  derfor  lod  han  i  Juli  s.  A.  sin  Niece 
Lucrezia  Cara  Rovere  ægte  Marcantonio  Colonna.,  og  derfor 
var  det  endelig  ogsaa,  at  Paven  nedlod  sig  til  at  lade  sin 
Nepot  føre  Rodrigo  Borgias  Bastard  for  Alteret.  Giulia, 
hvem  vi  her  ville  omtale  for  sidste  Gang,  levede  endnu  i 
Begyndelsen  af  1524;  den  23de  Marts  i  det  nævnte  Aar 
skriver  Gesandten  i  Rom,  Marco  Foscari,  til  den  venetianske 
Signoria:  »'Kardinal  Farneses  Søster,  Madonna  Giulia,  forhen 
Pave  Alexanders  Frille,  er  død«.  Formodentlig  er  hun  alt- 
saa  død  i  Rom.  Der  gives  ikke  noget  sikkert  Billede  af 
Giulia  bella;  en  romersk  Tradition  lader  den  ene  af  de  lig- 
gende Marmorfigurer  paa  Pave  Paul  Ill's  Gravmæle  i  Peters- 
kirken, nemlig  Retfærdigheden,  bære  hendes  Ansigtstræk. 


Da  den  hellige  Fader  ved  de  nys  omtalte  Giftermaal 
havde  sikret  sig  Familierne  Orsini  og  Colonna,  brød  han  op 
fra  Rom  for  at  udføre  sine  politiske  Planer.  Hans  Krigstog 
gjaldt  de  Tyranner,  hvem  Cæsar  Borgia  havde  forjaget,  men 
som  efter  hans  Fald  vare  vendte  tilbage  til  deres  Lande. 
Den  12te  September  (1506)  drog  Paven  ind  i  Perugia,  hvor 
Baglionierne  skælvende  underkastede   sig,    og  den  Ilte  No- 

vember  holdt  han  sit  Indtog  i  Bologna,  efter  at  Giovanni 
Bentivoglio,  Madonna  Ginevra  og  alle  deres  Børn  vare  dragne 
i  Landflygtighed.  Der  gjorde  den  krigerske  Pave  foreløbig 
Holdt  og  kastede  længselsfulde  Blikke  til  Komagnaen,  som 
Venetianerne  efter  Cæsars  Fald  havde  bemægtiget  sig.  Alene 
vovede  Julius  II  imidlertid  ikke  at  optage  Kampen  med  den 
mægtige  Republik,  og  Komagnolerne  længtes  ingenlunde  efter 
at  komme  under  Kirkens  Herredømme.  De  vilde  have  fore- 
trukket at  staa  under  Cæsar  igjen,  thi  denne  Fyrste  havde 
hersket  over  dem  med  Klogskab  og  Kraft. 

Pludselig  kom  der,  —  som  Zurita,  en  arragonisk  Historie- 
skriver, bemærker  — ,  til  Pavens  store  Forfærdelse  Efterretning 
om,  at  Cæsar  Borgia  den  25de  Oktober  var  undvegen  fra 
Kastellet  Medina  og  mulig  snart  kunde  ventes  til  Italien. 
Denne  modige  og  virksomme  Mand,  som  nu  havde  alt  at 
vinde  og  intet  at  tabe,  kunde  ganske  vist  blive  Paven  en 
frygtelig  Modstander  og  bringe  hele  Italien  i  Oprør.  Efter 
et  kort  Ophold  hos  Greven  af  Benavente  drog  Cæsar  til  sin 
Svoger,  Kongen  af  Navarra,  som  just  laa  i  Krig  med  sin  op- 
rørske Konnetable,  Don  Loys  de  Beamonte,  Greve  af  Lerin. 
Fra  Pampelona  sendte  han  i  December  sin  Sekretær  til  Ita- 
lien for  at  gjøre  sig  bekjendt  med  Forholdene  der.  Denne 
begav  sig  til  Markgreven  af  Mantova,  paa  hvis  Velvilje  Cæsar 
gjorde  Regning,  men  Markgreven  var  imidlertid  bleven  Gene- 
ralissimus  for  den  pavelige  Hær,  og  han  lod  Cæsars  Sendebud 
fængsle  i  Bologna.  Da  Luerezia  Borgia  erfarede  dette,  skrev 
hun  under  15de  Januar  (1507)  til  Markgreven  for  at  bede 
ham  løslade  den  fangne.  Om  hendes  Anmodning  blev  tagen 
til  Følge,  se  vi  os  ikke  i  Stand  til  at  sige;  men  Cæsar,  som 
fra  Pampelona  havde  sendt  sin  forhenværende  Majordomus 
Eequesenz  til  den  franske  Konge  for  at  udvirke  Tilladelse  for 
sig  til  atter  at  træde  i  Frankriges  Tjeneste,  fik  et  kort  Afslag 
paa  sin  Begjæring,  og  da  Requesenz  i  Cæsars  Navn  gjorde 
Fordring  paa  Hertugdømmet  Valence  og  paa  den  Pension, 
hans  Herre  som  Prins  af  det  franske  Hus  hidtil  havde  nydt, 

blev  han  koldt  og  uhøflig  afvist.  Af  sin  Søsters  Ægtefælle 
kunde  Cæsar  ingen  Hjælp  vente;  thi  Alfonso  var  Pavens 
Lensmand  og  havde  sendt  den  hellige  Fader  Hjælpetropper. 
Der  var  øjensynlig  intet  andet  til  overs  for  den  fordums  saa 
mægtige  Tyran  end  at  gaa  til  Komagnaen  og  gjøre  et  for- 
tvivlet Forsøg  paa  at  gjøre  baade  Venetianerne  og  Paven 
dette  Land  stridigt,  og  mulig  havde  han  ogsaa  bestemt  sig  til 
at  vove  denne  halsløse  Gjerning,  hvis  ikke  Døden  pludselig 
havde  gjort  Ende  paa  alle  hans  Planer  og  Forhaabninger.  I 
Spidsen  for  en  Del  af  Kongen  af  Navarras  Hær  belejrede  han 
den  oprørske  Konnetable  i  det  faste  Slot  Viana,  som  ligger 
i  Stiftet  Pampelona.  Her  faldt  han,  kun  ledsaget  af  faa 
Stridsmænd,  i  et  Baghold;  han  kæmpede  som  en  Helt  og 
nedlagde  egenhændig  flere  Fjender,  men  segnede  endelig  til 
Jorden,  gjennemboret  af  Hug  og  Stik.  Saaledes  fandt  denne 
blodbesudlede  Tyran  en  hæderligere  Død,  end  han  for  sine 
Ugjerninger  havde  fortjent.  Det  var  den  12te  Marts  1507. 
Cæsar  Borgia  blev  kun  31  Aar  gammel,  hans  Lig  blev  bragt 
til  Pampelona  og  stedet  til  Hvile  der. 

Efterretningen  om  hans  Død  kom  til  Ferrara  i  April. 
Hertugen  var  just  fraværende,  og  hans  fortrolige,  Magnanini, 
og  Kardinal  Ippolito  besluttede  at  holde  Sagen  hemmelig  for 
Lucrezia,  som  var  høj  frugtsommelig;  man  berettede  hende 
kun,  at  hendes  Broder  var  bleven  saaret  i  en  Træfning.  Dybt 
bedrøvet  herover  lod  hun  sig  føre  til  et  Kloster  i  Byen 
og  tilbragte  der  to  Dage  i  Bøn  og  Andagt.  Hun  havde 
sendt  sin  Tjener  Tullio  til  Navarra  for  at  indhente  nøjagtigere 
Efterretninger,  men  denne  fik  under  Vejs  Efterretning  om 
Cæsar  Borgias  Død  og  vendte  derfor  tilbage  til  Ferrara.  Da 
nu  ogsaa  den  faldnes  Staldmester,  Grasica,  som  i  Pampelona 
havde  bivaanet  sin  Herres  Jordefærd,  var  ankommen  til  Fer- 
rara, og  det  skete  saaledes  vanskelig  længere  vilde  kunne 
holdes  dulgt  for  Lucrezia,  besluttede  Kardinalen  at  aabenbare 
hende  Sandheden.  Hertuginden  viste  større  Fatning,  end 
man  havde  ventet.     Hendes  Smerte   var  blandet   med   den 

bitre  Erindring  om  al  den  Kummer,  Cæsar  havde  voldt  hende, 
om  Juan  af  Gandias  og  hendes  elskede  Alfonso  af  Bisceglias 
Mord,  om  alle  de  Niddingsværker,  han  havde  fuldbragt,  alt 
det  Had,  han  havde  opvakt,  alle  de  Forbandelser,  der  havde 
lydt  over  ham.  Hun  tilgav  ham  alt,  hvad  han  havde  for- 
brudt mod  hende,  og  bad  den  evige  Dommer  ligeledes  at 
forlade  ham  hans  Skyld. 

Ercole  Strozzi  stræbte  at  trøste  den  sørgende  Fyrstinde 
med  et  pompøst  Sørgekvad  over  den  afdøde.  I  dette  barokke 
Digt  lader  Strozzi  den  faldne  Fyrstes  Søster  og  Hustru  be- 
græde ham,  som  Kassandra  og  Polyxena  græd  over  Achilleus; 
han  skildrer  Cæsars  Heltegjerninger  og  stiller  ham  ved  Siden 
af  den  store  Komer  i  Daad  og  Berømmelse,  han  opregner 
alle  de  Byer,  Cæsar  havde  betvunget,  og  anklager  den  mis- 
undelige Skæbne,  der  ikke  tillod  ham  at  erobre  endnu  flere. 
Til  Slutningen  svinger  Digteren  sig  op  til  Olymp,  hvor  Ju- 
piter trøster  de  sørgende  Guder  med,  at  Cæsar  Borgia  vel 
maatte  dø  som  Achilleus,  men  at  der  af  de  forenede  Stam- 
mer Este  og  Borgia  skulde  udgaa  en  Helt,  der  skulde  ligne 
den  afdøde  i  Storhed  og  Herlighed. 

Lucrezias  to  tidligere  Svangerskaber  havde  været  ulyk- 
kelige; nu  fødte  hun  endelig  den  4de  April  1508  en  Søn, 
som  blev  kaldt  Ercole  efter  sin  Bedstefader.  I  sit  Digt  Gene- 
thliakon  hilsede  Ercole  Strozzi  Ferraras  nyfødte  Tronarving 
med  Glæde  og  fremstillede  for  ham  som  Mønstre  til  Efter- 
lignelse  Cæsar  Borgia  og  Alexander  VI;  begge  disse  vilde 
minde  ham  om  Camillus,  Scipio  og  Grækenlands  Helte. 

Faa  Uger  efter  kom  den  begavede  Digter  af  Dage  paa 
en  voldsom  Maade.  Han  var  heftig  forelsket  i  Madonna 
Barbara  Torelli,  Enke  efter  Ercole  Bentivoglio,  og  hun  gav 
den  berømte  Skribent  Fortrinet  for  en  anden  af  Ferraras 
Adelsmænd,  som  ligeledes  bejlede  til  hende.  Den  lykkelige 
Strozzi  hjemførte  sin  Brud  i  Slutningen  af  Maj  (1508).  Tret- 
ten Dage  efter,  om  Morgenen  den  6te  Juni,  fandt  man  uden- 
for det  nuværende  Palazzo  Pareschi  Digterens  afsjælede  Legeme 

gjennemboret  af  22  Dolkestød.  Hele  Ferrara  var  ude  af  sig 
selv  af  Sorg  og  Bestyrtelse;  Strozzi  var  Byens  Stolthed,  en 
af  sin  Tids  mest  begavede  Digtere,  Bembos  og  Åriostos  Ven, 
yndet  af  Hertuginden,  højt  anset  ved  Hove,  Efter  sin  Faders 
Død  beklædte  han  dennes  Embede  som  den  øverste  af  Fer- 
raras  tolv  Dommere.  Han  var  kun  27  Aar  gammel,  da  han 
faldt  for  Morderdolken. 

Ophavsmanden  til  denne  skændige  Ugjerning  er  aldrig 
bleven  bekjendt.  Man  har  beskyldt  Hertug  Alfonso  selv  for 
denne  Misgjerning,  nogle  sige,  fordi  han  selv  var  forelsket  i 
Strozzis  unge  Hustru,  andre  fordi  han  var  fortørnet  over  den 
Gunst,  som  Digteren  stod  i  hos  Lucrezia.  At  Hertugen,  der 
dog  ellers  med  skaanselløs  Strenghed  holdt  over  Lovene,  ikke 
kunde  udfinde  eller  ikke  vilde  udtinde  og  straffe  Morderen, 
er  ganske  vist  noget  mistænkeligt,  men  der  forekommer  os 
dog  at  være  lige  saa  stor  Grund  til  at  sigte  den  forsmaaede 
Elsker  som  Hertugen  for  denne  Udaad.  At  man  ligeledes 
har  beskyldt  Lucrezia  Borgia  for  denne  Forbrydelse,  er  en 
Selvfølge.  Skinsyge  mod  Barbara  Torelli,  Frygt  for,  at  Strozzi 
skulde  røbe  hendes  —  uden  mindste  Tvivl  aldeles  platoniske 
—  Forhold  til  Bembo,  hans  Ven,  har  man  anført  som  hen- 
des Bevæggrunde.  Nyere  Forskere  bryde  selvfølgelig  Staven 
over  en  saadan  ubevislig  Anklage.  Heller  ikke  de  samtidige 
troede  derpaa.  Hvorledes  vilde  ellers  Ariosto  i  sit  store 
Epos ,  som  udkom  1516 ,  have  vovet  at  opstille  Lu- 
crezia Borgias  Billedstøtte  i  Kvindens  Ærestempel,  og  det 
netop  med  Ercole  Strozzi  som  hendes  Dyds  og  Berømmelses 
Herold?  Og  hvorledes  skulde  ellers  Aldus  Manutius  i  1513 
have  kunnet  dedicere  sin  Udgave  af  Strozziernes  Digte  just 
til  hende  og  derhos  i  sin  Fortale  hæve  hende  til  Skyerne? 
Denne  Beskyldning  er,  ligesom  de  øvrige  ubeviste  og  ube- 
vislige Beskyldinger,  man  har  udslynget  mod  hende,  grundet 
i  det  skumle  Ry,  som  til  alle  Tider  har  omgivet  Navnet  Bor- 
gia, men  den  er  lige  saa  ugrundet  som  disse. 

Imidlertid  havde  Paven  bragt  Liguen  i  Cambray  i  Stand, 
og  Hertugen  af  Ferrara  havde  tiltraadt  dette  mod  Venetia- 
nerne rettede  Forbund.  Da  Alfonso  paa  Grund  af  Krigsbe- 
givenhederne nu  hyppig  maatte  være  borte  fra  sit  Land, 
styrede  Lucrezia  dette  som  Kegentinde,  naar  Hertugen  var 
fraværende,  og  det  med  saa  stor  Klogskab,  at  Aldus  Manu- 
tius  ikke  noksom  kan  prise  «den  fortræffelige  Styrerske,  hvis 
skarpe  Dømmekraft  og  gjennemtrængende  Aand  Borgerne 
beundrede«.  Under  de  voldsomme  Omvæltninger,  som  nu 
saa  godt  som  uophørlig  hærgede  Italien  lige  til  Karl  V's 
Dage,  træder  imidlertid  Lucrezias  Personlighed  næsten  ganske 
i  Skygge.  Ferraras  Krønikeskrivere  omtale  hende  kun  i  An- 
ledning af  hendes  Børns  Fødsel,  —  den  25de  Avgust  1509 
var  hun  nedkommen  med  sin  anden  Søn,  Ippolito,  —  og  i 
Alfonsos  Levnetshistorie  af  Paul  Jovius  nævnes  hifn  kun  to 
eller  tre  Gange,  men  altid  med  den  største  Agtelse.  Den 
personlige  Interesse,  som  hendes  tidligere  Skæbne  havde  op- 
vakt, forsvandt  nu,  da  hun  ikke  længere  oplevede  saa  rystende 
Begivenheder  som  i  sin  Ungdom.  Efter  saa  længe  at  have 
været  omtumlet  af  frygtelige  Storme  var  hun  endelig  kommen 
i  Ro,  og  denne  blev  kun  sjelden  for  en  Stund  afbrudt  ved 
en  eller  anden  Begivenhed,  som  stod  i  nærmere  eller  Qernere 
Forbindelse  med  hendes  tidligere  Liv.  En  saadan  indtraf  i 
Aaret  1510,  da  hendes  første  Ægtefælle  Giovanni  Sforza  af 
Pesaro  afgik  ved  Døden.  Efter  sin  Tilbagekomst  til  sin  lille 
Stat  havde  denne  Fyrste  opnaaet  Anerkjendelse  som  saadan 
af  Julius  II  og  stræbt. at  regere  med  Visdom  og  Mildhed.  I 
1504  havde  han  ægtet  en  adelig  Venetianerinde ,  Ginevra  af 
Familien  Tiepolo,  som  den  4de  November  1505  skænkede 
ham  en  Søn,  Costanzo.  Om  Sforza  har  staaet  i  nogen  For- 
bindelse med  Esterne,  med  hvem  han  var  beslægtet,  kunne 
vi  ikke  afgjøre;  Forholdet  mellem  dem  kan  i  alle  Tilfælde 
kun  have  været  koldt  og  pinligt.  Denne  Fyrste,  som  havde 
set  næsten  hele  sit  berømte  Hus  gaa  til  Grunde,  og  som 
ikke  kunde  gjøre  Regning   paa  nogen  lang  Varighed  for  sin 

egen  Slægt,  døde  den  27de  Juli  paa  Slottet  Gradara,  hvor 
han  plejede  at  opholde  sig  i  tungsindig  Ensomhed.  Hans 
lille  Søn  døde  allerede  1512,  og  hans  uægte  Broder  Galeazzo, 
der  overtog  Regeringen,  blev  af  Paven  tvungen  til  at  afstaa 
Borg  og  Land  til  Francesco  Maria  Rovere,  der  efter  Guido- 
baldos  Død  var  bleven  Hertug  i  Urbino.  Galeazzo  døde  i 
Milano  1515;  med  ham  uddøde  Sforzaerne  af  Pesaro*). 

Sforzas  Død  maatte  gjøre  et  pinligt  Indtryk  paa  Lucre- 
zia  Borgia,  som  levende  maatte  mindes  al  den  Uret,  hun  og 
hendes  havde  begaaet  mod  denne  Fyrste ;  men  Begivenhe- 
derne fulgte  paa  hverandre  Slag  i  Slag  og  gave  snart  hendes 
Tanker  en  anden  Retning.  Den  9de  Avgust  blev  Hertug 
Alfonso  sat  i  Ban  af  Paven  og  erklæret  for  at  have  forbrudt 
alle  sine  Kirkelen.  Venetianerne  havde  nemlig  besværget 
det  truende  Uvejr  ved  at  afstaa  en  Del  af  Romagnaen  til 
den  hellige  Fader.  Denne  fratraadte  derfor  Liguen  og  for- 
langte, at  Hertugen  skulde  gjøre  det  samme.  Da  denne  af 
Hensyn  til  det  mægtige  Frankrige  ikke  turde  vove  at  lyde 
Pavens  Bud,  paafulgte  Banstraalen,  og  Ferrara  saa  sig  nu 
indviklet,  i  den  voldsomme  Krig,  som  førte  til  Slagene  ved 
Ravenna  og  Novara  og  endtes  med  de  franskes  Tilbagetog 
fra  Italien.  Et  Forsøg  af  den  hellige  Fader  paa  at  tage  Byen 
Ferrara  ved  Overrumpling  mislykkedes.  Da  Franskmændene 
efter  at  have  forjaget  de  pavelige  holdt  deres  triumferende 
Indtog  i  Byen,  bleve  de  modtagne  med  de  største  Æresbevis- 
ninger; ved  denne  Lejlighed  lærte  Lucrezia  Borgia  at  kjende 
Messire  Pierre  du  Terrail  de  Bayard,  Ridderen  uden  Frygt 
og  uden  Lyde.  Denne  ædle  Helts  anonyme  Biograf,  som  er 
kjendt  under  Benævnelsen  Loyal  Serviteur,  skildrer  Fyrst- 
indens Skjønhed,  Visdom  og  Dyd  i  de  stærkeste  Udtryk. 

Efter  Gaston  de  Foix'  Død  i  Slaget  ved  Ravenna   (Ilte 


')  Giovanni  Sforza  havde  desuden  en  uægte  Datter,  Isabella,  som 
siden  blev  berømt  for  sin  Lærdom.  Hun  blev  gift  1520  med  Flo- 
rentineren Sernigi  Cipriano  og  døde  i  Rom  1561. 

April  1612)  var  det  forbi  med  de  franskes  Sejre,  og  Hertug 
Alfonso  maatte  søge  Udsoning  med  Paven.  I  Juli  s.  A.  drog 
han  til  Kom  for  at  blive  løst  af  Bannet,  og  skjønt  den  hel- 
lige Fader  tilstod  den  bodfærdige  Fyrste  Absolution,  stræbte 
han  ham  dog  efter  Livet,  saa  at  ban  over  Hals  og  Hoved 
maatte  flygte  fra  Kom,  hvilket  kun  lykkedes  ham  ved  Colon- 
naernes  Hjælp.  I  disse  pinlige  Dage  maatte  Lucrezia  Borgia 
med  Grund  skælve  for  sin  Ægtefælles  Liv,  og  samtidig  her- 
med fik  hun  Efterretning  om  sin  fjerne  og  forstødte  Søns 
Død.  Hvorledes  det  er  gaaet  den  arme  Kodrigo  i  de  første 
Aar  efter  Alexander  VFs  Død  og  Cæsars  Fald,  er  os  ube- 
kjendt;  rimeligvis  har  han  levet  i  Napoli  under  Kardinalerne 
Lodovico  Borgia  og  Komolini  af  Sorrentos  Formynderskab. 
Muligen  er  han  ogsaa  bleven  opdragen  hos  sin  Tante  Donna 
Sancia,  som  tillige  med  sin  Ægtefælle  Don  Jofré  levede  i  det 
neapolitanske.  Sancia  døde  barnløs  1506,  og  Jofré  giftede 
sig  paa  ny  og  havde  Efterkommere.  Hans  Endeligt  er  os 
ubekjendt;  et  af  hans  Børnebørn,  Anna  Borgia,  bragte  som 
den  sidste  af  sin  Stamme  Herskabet  Squillace  til  Huset  Gan- 
dia  i  Spanien  ved  sit  Giftermaal  med  Don  Francisco  Borgia. 
Den  unge  Kodrigo  levede  sine  sidste  Aar  hos  sin  Faster,  den 
ulykkelige  Isabella,  Enken  efter  den  af  Lodovico  Moro  myrdede 
Giangaleazzo  Sforza  af  Milano.  I  hele  Italiens  daværende 
Historie  fremtræder  ingen  saa  tragisk  Skikkelse  som  denne 
Fyrstinde,  over  hvis  Hoved  de  saa  mægtige  Huse  Arragonien 
og  Sforza  for  bestandig  vare  styrtede  sammen,  og  om  hver 
af  disse  Dynastier  gjælder  til  fulde,  hvad  Caracciolo  siger  om 
Familien  Sforza:  der  gives  intet  nok  saa  frygteligt  Sørgespil, 
uden  at  Huset  Sforza  kan  yde  det  righoldigste  Stof  til  det. 
Den  ulykkelige  Fyrstinde  havde  trukket  sig  tilbage  til  Bari, 
hvor  hun  døde  den  Ilte  Februar  1524.  Hos  hende  var  det 
nu,  at  Lucrezias  Søn  henlevede  sine  sidste  Dage,  og  hvor 
han  afgik  ved  Døden  langt  borte  fra  Moderen,  som  behandlede 
sit  Barn  med  den  største  Ligegyldighed,  hvorfor  hun  fortjener 
streng  Dadel,    hvilke   nu  end  hendes  Grunde  hertil  monne 

have  været.    Rodrigo  af  Bisceglia  var  kun  13  Aar  gammel; 
hans  Død  indtraf  i  Avgust  151"2. 

Krigen  med  Paven  fik  det  Udfald,  at  Hertugen  af  Fer- 
rara  maatte  afstaa  den  hellige  Fader  Modena  og  Reggio. 
Den  lille  Stat,  hvis  Omraade  saaledes  var  bleven  betydelig 
formindsket,  led  derhos  under  Krigens  sædvanlige  Følger, 
Finansnød,  Dyrtid  og  Hungersnød.  Under  disse  sørgelige 
Omstændigheder  viste  Hertuginde  Luerezia  sig  som  en  øm 
og  opofrende  Moder  for  sit  Folk.  Enhver  nødlidende  fandt 
Trøst  og  Hjælp  hos  hende;  da  hendes  rede  Penge  vare  op- 
brugte, pantsatte  hun  sine  Ædelstene  for  at  kunne  hjælpe 
de  trængende ;  hun  gjorde  Afkald,  siger  Jovius,  paa  den  Pragt 
og  Glands,  hvortil  hun  fra  Barndommen  af  var  vant,  for  at 
kunne  trøste  og  husvale,  for  at  kunne  stifte  Klostre  og  Ho- 
spitaler. Hendes  sjælelige  Retning  blev  mere  og  mere  reli- 
giøs og  andægtig.  Dette  laa  dels  i  den  kvindelige  Natur 
overhovedet,  dels  i  Erindringen  om  hendes  Fortid,  om  hendes 
stærkt  bevægede  Livs  Begivenheder,  om  hendes  Slægts  For- 
brydelser og  hendes  egne  Fejl  og  Svagheder.  De  fleste  Kvin- 
der, der  have  levet  og  elsket  meget,  Wive  med  Alderen  Bede- 
søstre. Ofte  er  Bigotteri  endogsaa  kun  den  sidste  Form, 
hvorunder  den  kvindelige  Forfængelighed  optræder.  For  Lu- 
crezias  Vedkommende  maa  det  imidlertid  indrømmes ,  at 
hendes  Livs  rystende  Begivenheder,  nu  da  Ungdommen  var 
borte  og  Lidenskaberne  komne  til  Ro,  for  sig  alene  vare 
mægtige  nok  til  at  vende  hendes  Sind  mod  Himlen  og  lade 
hende  føle  en  levende  Trang  til  Velgjørenhed  og  Andagts- 
øvelser. Men  hendes  Fromhed  udartede  ikke  til  fanatisk  Bi- 
gotteri; hun  gik  ikke  i  Kloster  som  Cæsar  Borgias  og  Juan 
af  Gandias  Enker,  eller  blev  en  gammel  Bedesøster  som  Van- 
nozza;  hun  nøjedes  med  at  tjene  Gud  med  Bøn,  Andagt  og 
Bodsøvelser,  med  at  være  en  trofast  Hustru  for  sin  Mand, 
en  øm  Moder  for  sine  Børn  og  en  naadig  Regentinde  for 
sit  Folk. 

Krigen  og  dens  ulykkelige  Følger  havde  berøvet  Hoffet 
i  Ferrara  en  stor  Del  af  dets  Glands,  og  fra  1513  traadte  det 
fuldstændig  i  Skyggen  for  det  romerske.  Julius  II  var  nem- 
lig til  Hertug  Alfonsos  store  Tilfredsstillelse  død  i  Februar 
(1513),  og  Leo  X,  der  blev  hans  Efterfølger  paa  den  hellige 
Stol),  var  en  lidenskabelig  Elsker  af  Kunst  og  Videnskab  og 
drog  alle  Italiens  berømteste  Mænd  til  den  evige  Stad.  Te- 
baldeo  forlod  Ferrara  og  blev  i  Kom  modtaget  med  aabne 
Arme  af  Paven,  Sadoleto  og  Bembo  bleve  den  hellige  Faders 
Sekretærer ;  Aldus  Manutius  levede  i  Venezia,  de  tvende  Strozzi 
vare  døde,  og  Ferrara  beholdt  kun  to  af  sine  betydeligere 
Digtere  tilbage:  Celio  Calcagnini  og  Ariosto,  der  alene  var 
mere  værd  end  alle  de  andre  til  Hobe.  Hans  uheldige  Med- 
bejler Trissino  fra  Vicenza  ses  at  have  staaet  i  venskabelig 
Forbindelse  med  Lucrezia  Borgia,  da  der  er  tevaret  fem 
Breve  fra  ham  til  hende.  Ogsaa  Universitetet  i  Ferrara  ved- 
blev at  trives,  og  ved  Hove  saas  endnu  jævnlig  Dossi,  Garo- 
falo  og  Michele  Costa.  Tizian  var  af  og  til  Fyrsteparrets 
Gjæst,  og  Rafael  udførte  flere  Bestillinger  for  Alfonso.  Dog 
var  Hertugens  og  LuÆezias  Interesse  for  de  skjønne  Kunster 
og  deres  Udøvere  langtfra  saa  levende  som  flere  andre  itali- 
enske Fyrsters  paa  den  Tid;  navnlig  var  Isabella  af  Mantova 
og  endnu  mere  Leo  X  lidenskabelige  Kunstelskere. 

Lucrezias  Forhold  til  Alfonso,  som  fra  Begyndelsen  af 
ikke  var  grundet  paa  Kjærlighed,  og  som  vel  aldrig  har  været 
af  nogen  lidenskabelig  Natur,  synes  imidlertid  stadig  at  være 
bleven  inderligere.  I  April  1514  havde  hun  født  sin  tredje 
Søn  Alessandro,  som  dog  allerede  døde  toAar  efter;  den  4de 
Juli  1515  fødte  hun  Datteren  Leonora  og  den  1ste  November 
1516  Sønnen  Francesco.  I  det  følgende  Aar,  1517,  blev 
Lucrezia  igjen  mindet  om  sin  romerske  Fortid,  i  det  der  ved 
hendes  Hof  dukkede  en  længst  forglemt  Skikkelse  op.  Det 
var  hin  gaadefulde  romerske  Infant,  Giovanni  Borgia,  fordum 
Hertug  af  Nepi  og  Camerino,  hvem  Pave  Alexander  snart 
kaldte  for  sin  egen,   snart  for  Cæsar  Borgias  Søn.    Som  det 

synes,  kom  han  fra  Napoli  og  led  Skibbrud  i  Nærheden  af 
Pesaro.  I  et  Dokument  af  2den  December  s.  A.  kaldes  han 
Hertuginden  af  Ferraras  « Broder«;  af  et  andet  fra  Januar 
3518  ses  det,  at  han  den  Gang  endnu  var  ved  sin  Sesters 
Hof.  Samme  Aar  ledsagede  den  romerske  Infant  Alfonso  til 
Frankrige,  hvor  Hertugen  forestillede  ham  for  Kong  Lud- 
vig XII.  Derpaa  forsvinder  Infanten  igjen  og  kommer  farst 
til  Syne  i  1530,  hvor  han  i  Rom  optræder  som  Prætendent 
til  Hertugdømmet  Camerino,  som  efter  Cæsar  Borgias  Fald 
var  bleven  besat  af  Giammaria,  den  sidste  Varano.  Denne, 
der  var  bleven  gift  med  Leo  X's  Niece,  Catarina  Cibo,  var 
død  i  Avgust  1527  og  efterlod  sig  kun  en  umyndig  Datter, 
Giulia.  Imod  hende  anlagde  nu  Giovanni  Borgia  Sag  og 
paastod  sig  Hertugdømmet  Camerino  tilkjendf ;  men  Dommen 
gik  ham  imidlertid  imod.  Af  et  herhen  hørende  Aktstykke 
erfares  det,  at  Giovanni  den  Gang  levede  i  Rom  som  en 
fornem  Herre  og  var  pavelig  Orator.  Ved  et  Brev  af  7de 
Juni  1532  forbyder  Pave  Clemens  VII  ham  at  fremkomme 
med  yderligere  Fordringer  paa  Giulia  Varanos  Arv,  og  dermed 
forsvinder  den  romerske  Infant  for  sidste  Gang  for  Granske- 
rens Blikke. 

Medens  Lucrezia  i  1517  og  1518  for  en  stakket  Stund 
gjenfandt  en  Broder,  fik  hun  fra  Rom  Efterretning  om,  at 
hendes  Moder  var  afgaaet  ved  Døden.  Madonna  Vannozza 
var  allerede  Enke,  da  Pave  Alexander  VI  hensov;  men  hun 
forblev  efter  denne  for  hende  saa  vigtige  Begivenhed  des- 
uagtet i  Rom,  hvor  hun  modig  og  med  Held  forsvarede  sine 
Ejendomme  mod  Huset  Borgias  Fjender.  Hun  maatte  opleve, 
at  Familierne  Rovere  og  Medici  gik  ud  og  ind  og  herskede 
i  det  samme  Vatikan,  hvor  fordum  hendes  Børn  havde 
været  almægtige ;  hun  saa  Pavedømmet  opnaa  det,  som  Alex- 
ander VI  og  hendes  San  Cæsar  havde  tragtet  efter;  hun  saa 
Julius  II  erhverve  den  verdslige  Magt,  soni  hendes  Søn  og 
dennes  Fader  havde  stræbt  at  vinde  ved  Mord  og  Ugjerninger. 
Trods  den  Bitterhed,    som   disse  Betragtninger  nødvendigvis 

maatte  afføde  hos  hende,  og  uagtet  hendes  fordum  saa  mæg- 
tige Børn  nu  vare  døde  eller  langt  borte  fra  hende,  levede 
hun  dog  i  Rom  som  en  anset  Dame,  som  Pave  Alexanders 
Enke,  som  Hertuginden  af  Ferraras  og  Fyrsten  af  Squillaces 
Moder.  Man  kaldte  hende  «den  prægtige  og  ædle  Madonna 
Vannozza«;  selv  skrev  hun  sig  »Vannozza  Borgia  de  Catha- 
neis»  og  stod  paa  en  fortrolig  Fod  med  mange  indflydelses- 
rige Personer,  navnlig  med  de  Kardinaler,  som  vare  Spaniere 
af  Herkomst  eller  Pave  Alexanders  Slægtninge  og  Kreaturer. 
Da  disse  efterhaanden  døde  bort,  —  i  hendes  sidste  Aar  vare 
kun  Kardinalerne  Farnese,  Castellesi  og  d'Albret  levende,  — 
skaffede  hun  sig  nye  Venner  ved  den  Slags  Fromhed,  hvori 
gamle  Synderinders  Livsvandel  gjerne  ender.  Hun  blev  en 
bigot  Bedesøstef,  var  næsten  altid  i  Kirken  eller  Skriftestolen 
og  stod  i  nøje  Forbindelse  med  fromme  Broderskaber,  Klostre 
og  Hospitaler.  Af  denne  Grund  kalder  Jovius  hende  «en 
retskaffen  Kvinde«.  Havde  hun  levet  en  halv  Snes  Aar  til, 
var  denne  Alexander  VI's  fordums  Frille  maaske  endog  kom- 
men i  Ry  for  Hellighed.   Ved  sit  Testamente  af  15de  Januar 

1517  skjænkede  hun  betydelige  Gaver  til  forskjellige  Stiftelser 
og  Hospitaler  i  Rom,  mod  at  der  til  evig  Tid  skulde  læses 
Sjælemesser  paa  hendes  og  hendes  to  Ægtefællers  Dødsdage. 
Madonna  Vannozza  Catanei  døde  i  Rom  den  26de  November 

1518  og  blev  begraven  med  stor  Pragt  i  Sta.  Maria  del  Po- 
polo  ved  Siden  af  sin  myrdede  Søn,  Juan  af  Gandia.  Om 
hun  fik  et  Marmorgravmæle,  vides  ikke;  men  der  sattes  føl- 
gende stolte  Indskrift  paa  hendes  Grav:  « For  Vanotia  Catanea, 
hvem  hendes  Børn,  Hertugerne  Cæsar  af  Valence,  Juan  af 
Gandia,  Jofré  af  Squillace  og  Lucrezia  af  Ferrara  adlede, 
for  den  ved  Retskaffenhed,  Fromhed,  Alder  og  Klogskab  lige 
højt  udmærkede,  for  den  af  det  lateranske  Hospital  højt  for- 
tjente sattes  dette  af  Hieronymus  Picus,  Fideikommissar  og 
Fuldbyrder  af  hendes  sidste  Vilje.  Hun  levede  77  Aar, 
4  Maaneder  og  13  Dage.  Hun  døde  i  Aaret  1518  den  26de 
November«. 

Ogsaa  Lucrezia  Borgia  stundede  mod  Graven.  Hendes 
Ægtefælle,  der  var  dragen  til  Frankrige  for  at  anraabe  Kong 
Ludvig  XII  om  Beskyttelse  mod  Paven*),  fandt  hende  ved 
sin  Tilbagekomst  til  Ferrara  i  Februar  1519  i  en  hejst  lidende 
Tilstand;  den  14de  Juni  nedkom  hun  med  et  dødfødt  Barn. 
Da  hendes  Afkræftelse  tiltog,  og  hun  f&lte  Døden  nærme  sig, 
dikterede  hun  følgende  Brev  til  Pave  Leo  X. 

Helligste  Fader  og  min  ærværdige  Herre! 

«Med  den  dybeste  Sjælens  Ærefrygt  kysser  jeg  Eders  Sa- 
ligheds Fødder  og  anbefaler  mig  ydmygelig  til  Eders  hellige 
Naade.  Efter  at  jeg  i  mere  end  to  Maaneder  har  lidt  meget 
under  et  vanskeligt  Svangerskab,  fødte  jeg,  efter  Guds  Vilje, 
den  14de  dennes  tidlig  om  Morgenen  en  Datter  og  haabede 
efter  denne  Barselfærd  at  blive  befriet  fra  mine  Lidelser; 
men  det  modsatte  er  sket,  saa  at  jeg  maa  betale  Naturen 
min  Gjæld.  Og  saa  stor  er  den  Naade,  vor  miskundelige 
Skaber  forunder  mig,  at  jeg  føler  mit  Livs  Ende,  og  at  jeg 
inden  faa  Timer  vil  blive  bortkaldt  fra  det,  efter  at  jeg  først 
har  annammet  alle  Kirkens  hellige  Sakramenter.  Og  da  jeg 
nu  er  kommen  til  dette  Punkt,  beder  jeg  som  Kristen,  skjønt 
en  Synderinde,  Eders  Hellighed  om  i  Eders  Naade  at  forunde 
mig  en  Understøttelse  af  den  hellige  Skat,  i  det  I  tildeler 
min  Sjæl  den  hellige  Velsignelse;  og  saaledes  beder  jeg  Eder 


*)  Leo  X  traadte  i  Alexander  VI's  Fodspor  og  søgte  at  skabe  et 
Kongerige  for  sin  Nepot  Lorenzo  af  Medici.  Allerede  i  1516  havde 
han  udnævnt  denne  til  Hertug  af  Urbino,  efter  at  han  med  Vaaben- 
magt  havde  forjaget  Guidobaldos  legitime  Arving;  Francesco  Maria 
Rovere,  hans  Ægtefælle  og  hans  Adoptivmoder  flygtede  til  det 
sikre  Mantova.  Den  hellige  Fader  lurede  nu  kun  paa  et  gunstigt 
Øjeblik  til  at  kaste  sig  over  Ferrara.  —  Alfonso  og  Lucrezias 
Svoger,  Markgreve  Francesco  Gouzaga  af  Mantova,  døde  den  20de 
Februar  1519  og  blev  fulgt  af  sin  ældste  Søn  Federigo,  hvem  Kej- 
ser Karl  V  i  Aaret  1530  ophøjede  til  Hertug.  Han  ægtede  i  1531 
Margherita  af  Montferrat.  Isabella  af  Gonzaga,  Lucrezia  Borgias 
hengivne  Veninde,  døde  den  13de  Februar  1539. 

derom  i  Ydmyghed  og  anbefaler  til  Eders  hellige  Naade  min 
Hr.  Gemal  og  mine  Bern,  hvilke  alle  ere  Eders  Helligheds 
Tjenere ». 

I  Ferrara  den  22de  Juni  1519,  i  den  fjortende  Time. 

Eders  Helligheds  ydmyge  Tjenerinde, 

Lucrezia  af  Este. 

Efter  med  rystende  Haand  at  have  skrevet  sit  Navn 
under  dette  rolige  og  værdige  Brev,  som  ingen  Kvinde  vilde 
kunne  have  skrevet,  naar  hendes  Sjæl  var  betynget  med  de 
Misgjerninger,  man  har  erklæret  Alexander  VI's  Datter  skyl- 
dig i,  hensov  Lucrezia  Borgia  om  Natten  den  24de  Juni  i 
sin  sørgende  Ægtefælles  Arme.  Hun  var  39  Aar  2  Maaneder 
6  Dage  gammel. 

Lucrezia  og  Alfonsos  Grave  ere  nu  forsvundne.  Forgjæves 
søger  man  efter  et  Portræt  af  denne  berømte  Fyrstinde. 
Skjønt  vistnok  baade  Dossi,  Garofalo  og  Tizian  have  malet  hende, 
kan  dog  intet  af  disse  Billeder  med  Sikkerhed  paavises  mere*). 
Et  Maleri  i  Galleriet  Doria  i  Rom  siges  at  forestille  hende;  det 
skal  være  en  Tizian  eller  efter  andre  en  Paolo  Veronese,  — 
hvilken  sidste  Kunstner  i  øvrigt  først  blev  født  1528  — ,  men 
dets  Ægthed  er  mere  end  tvivlsom.  Det  samme  er  Tilfældet 
med  et  andet  Maleri  i  det  nævnte  Galleri,  som  udgives  for 
en  Dosso  Dossi  og  siges  at  forestille  Vannozza. 

Monsignor  Antonelli,  Direktør  for  Møntkabinettet  i  Fer- 
rara, er  i  Besiddelse  af  et  Maleri,  som  udgives  for  et  Portræt 
af  Lucrezia  Borgia,  men  det  er  vist  yderst  tvivlsomt,  om 
dette  forholder  sig  saa.  To  Majolikabilleder,  som  tilhøre 
Rawdon  Brown  i  Venezia,  og  som  efter  dennes  Gisning  ere 
Arbejder  af  Hertug  Alfonso  selv,  kunne,  selv  om  de  skulle 
forestille  Alexander  VI's  Datter,  som  Dilettantarbejde  og  til- 

*)  I  Dresden  findes  af  Tizian  en  Madonna  med  tre  knælende  Dona- 
torer, en  Mand,  en  Kvinde  og  et  Barn.  Disse  siges  at  forestille 
Alfonso  af  Este  med  Hustru  og  Søn.  Damen  er  en  fyldig,  impone- 
rende Skikkelse  med  svært,  gyldent,  nedhængende  Haar. 

med  i  det  rent  dekorative  Majolika  næppe  gjøre  Fordring  paa 
synderlig  Lighed.  Sikre  Afbildninger  af  Lucrezia  Borgia  haves 
kun  paa  et  Par  Medaljer.  Den  ene  af  disse,  som  skal  være 
skaaren  i  1502  af  Filippino  Lippi  i  Anledning  af  den  nævnte 
Fyrstindes  Bryllup,  er  en  af  de  skjenneste  og  mærkværdigste 
Mønter  fra  Kenaissancetiden.  Efter  denne  at  dømme,  har 
Lucrezia  Borgias  Aasyn  været  mere  tiltalende  end  egentlig 
smukt.  Der  er  friske,  endnu  noget  barnlige  Træk,  men  ingen 
klassiske  Linier  i  Profilet,  Panden  er  temmelig  høj  og  hvæl- 
vet, ^jet  noget  dybt  liggende.  Underansigtet  stærkt  tilbage- 
trædende, Haaret  nedhængende  i  lange  Lokker.  Sin  Fader 
ligner  hun  kun  ved  den  stærkt  profilerede  Næse. 

Naar  vi  i  faa  Ord  skulle  ytre  en  Mening  om  Lucrezia 
Borgia,  tro  vi  at  kunne  sige,  at  hun  har  været  en  elskværdig, 
men  mere  letsindig  og  navnlig  mere  ulykkelig  end  brødefuld 
Kvinde.  Hendes  Ulykke  i  levende  Live  bestod  i  de  mørke 
og  sørgelige  Begivenheder,  hvori  hun,  til  Dels  uden  Skyld 
fra  hendes  Side  kom  til  at  spille  en  Rolle,  efter  hendes  Død 
i  den  Mening,  der  efterhaanden  dannede  sig  om  hendes  Ka- 
rakter. Den  Omstændighed,  at  hun  var  Alexander  VPs  Datter 
og  Cæsar  Borgias  Søster,  har  bidraget  mere  end  alt  andet  til 
at  kaste  en  mørk  Skygge  over  hendes  Minde.  Den  her  uden 
skjellig  Grund  igjennem  flere  Aarhundreder  gjort  hende  til 
en  Typus  paa  kvindelig  Forvorpenhed. 


Hertug  Alfonso  af  Ferrara  overlevede  sin  Hustru  i  fem- 
ten Aar.  Han  giftede  sig  ikke  mere,  men  havde  uægte  Børn 
med  en  Ferraseserinde,  Lavra  Eustochia  Dianti*).  Kardinal 
Ippolito  døde  1520,  hans  Broder  Sigismondo  1524,  Alfonso 
selv  fulgte  dem  i  Graven  den  31te  Oktober  1534.  Hans  og 
Lucrezias  Søn  Ercole  II  fulgte  ham  paa  Tronen  og  regerede 


*)  Det  er  denne  Dame,  hvis  Portræt  —  malet  af  Tizian  —  findes  i 
Louvre  og  i  Reglen  gaar  under  den  vilkaarlige  Benævnelse:  la 
maitresse  du  Titien. 

til  Oktober  1559.  Af  deres  andre  Børn  døde  Ippolito  som  Kar- 
dinal den  2den  December  1572  og  ligger  begraven  i  Tivoli, 
Eleonora  gik  i  Klosteret  Corpus  Domini',  hvor  hun  hensov 
den  15de  Juli  1575,  og  Francesco  blev  Marchese  af  Massa- 
lombarda  og  afgik  ved  Døden  den  22de  Februar  1578. 

Ercole  II  blev  gift  med  Ludvig  XIFs  hæslige,  men  aand- 
rige  Datter  Kenée  af  Frankrige,  hvem  han  lod  sætte  i  et 
Kloster  for  hendes  Forkjærlighed  for  Reformationen.  Ffter 
sin  Ægteherres  Død  gik  hun  til  Huguenotterne  i  Frankrige 
og  døde  paa  Slottet  Montargis  1575.  Af  hendes  fem  Bom 
var  —  mærkelig  nok  —  Donna  Anna  gift  med  Hertugen  af 
Guise;  hendes  ældste  Søn,  Ålfonso  II,  fulgte  sin  Fader  paa 
Ferraras  Trone.  Det  er  ham,  hvem  Tasso  har  foreviget. 
Med  Alfonso  II  uddøde  Esternes  ægte  Stamme  (den  27de 
Oktober  1597).  Don  Cæsar,  en  Søn  af  Alfonso  Fs  uægte  Søn 
med  Lavra  Dianti,  besteg  vel  Tronen,  men  Pave  Clemens  VIII 
tvang  ham  til  at  gjøre  Afkald  paa  Ferrara,  mod  at  han  fik 
Modena  og  Reggio.  Her  fortsatte  han  Esternes  Sidelinie,  som 
til  sidst  gik  over  i  Huset  Osterrige-Este. 

Af  hele  Pave  Alexander  VI's  Slægt  var  ingen  lykkeligere 
end  den  myrdede  Juan  af  Gandias  Efterkommere.  Dennes 
Enke  Donna  Maria  gik  tillige  med  sin  Datter  Isabella  i  Klo- 
ster og  døde  1537.  Hendes  eneste  Søn  Don  Juan  var  en 
mægtig  Grande  af  Spanien  og  først  gift  med  Giovanna  d'Ar- 
ragona,  en  Prinsesse  af  det  styrtede  neapolitanske  Kongehus, 
og  efter  dennes  Død  med  Francisca  de  Castro  y  Pinos,  Datter 
af  Vicomten  af  Eval.  Han  efterlod  sig  ikke  mindre  end  fem- 
ten Børn,  som  alle  giftede  sig  ind  i  Spaniens  fornemste 
Adelsslægter.  Den  ældste  Søn,  Don  Francisco  Borgia,  Her- 
tug af  Gandia,  Vicekonge  i  Catalonien,  Comthur  af  San  Jago 
og  ved  Eleonora  de  Castro  Fader  til  otte  Børn,  nedlagde  alle 
sine  Værdigheder  og  lod  sig  i  1550  optage  i  Jesuiterordenen, 
hvis  tredje  General  han  efter  Lainez'  Død  blev  (1565).  Han 
døde  i  Rom  1572,  og  Paven  erklærede  ham  for  en  Helgen. 
Hans  Børn    besvogrede   sig   med   Spaniens  fornemste  Huse; 

den  ældste  Søn,  Don  Carlos,  Hertug  af  Gandia,  var  gift  med 
Donna  Maddalena  af  Huset  Centelles,  saa  at  denne  Familie, 
til  hvilken  Lucrezia  Borgias  første  Forlovede  havde  hørt,  dog 
til  sidst  blev  besvogret  med  Borgiaerne.  Slægten  Gandia  var 
endnu  livskraftig  i  Slutningen  af  forrige  Aarhundrede;  af 
tvende  til  den  hørende  Kardinaler  Borgia  var  den  ene,  som 
levede  i  Rom,  en  anset  Kunstkjender  og  en  Velynder  af  vor 
Munter,  paa  hvis  Foranledning  det  kgl.  danske  Akademi  for 
de  skjønne  Kunster  i  Forsamlingen  den  4de  November  1793 
optog  denne  Ætling  af  Alexander  VI  som  sit  Æresmedlem. 

Fr.  Julius  Meier. 

JJer  er  tvende  Skikkelser,  som  meddele  Middelalderen  dens 
ejendommelige  Præg,  det  er  Kidderen  og  Munken.  I  dem  har 
hin  Tid  udfoldet  sine  bedste  Tanker  og  Ideer,  og  fra  dem 
hidrører  det  særegne  Skjær  af  Poesi  og  Eomantik,  som  er 
udbredt  over  Middelalderen  i  den  Periode,  da  begge  staa  i 
deres  højeste  Blomstring,  paa  Korstogenes  Tid.  Det  er  from 
Begejstring  i  Forening  med  ridderlig  Tapperhed,  som  da 
bringer  Tusinder  og  atter  Tusinder  i  Vaaben  til  Kamp  for 
det  Land,  hvor  Kristendommens  Vugge  havde  staaet.  I  to 
hundrede  Aar  blev  Palæstina  Skuepladsen  for  blodige  og  fryg- 
telige Kampe,  under  hvilke  Kiddervæsnet  fik  Lejlighed  til 
at  udfolde  sig  i  al  sin  Herlighed  og  Skjønhed.  Her  havde 
den  dristige,  eventyrlige  og  sværmeriske  Ridderaand  fundet 
et  værdigt  Maal,  idet  ikke  blot  Lysten  til  Kamp  og  Bedrifter 
blev  tilfredsstillet,  men  ogsaa  Pligterne  som  Kristen  og  Kir- 
kens Fordringer  skete  Fyldest.  Gudsfrygt  og  Fromhed  hørte 
dengang  til  den  ægte  Eidders  Dyder,  og  vi  se  dem  under 
Korstogene  træde  i  den  nøjeste  Forbindelse  med  Eiddervæsnet 
og   frembringe   de   gejstlige  Ridderordener;   i  disse  have  de 


•)  F.  Wilcke:  Geschichte  des  Orden  der  Tempelherren  I— II.  —  W. 
Havemann:  Geschichte  des  Ansg^angs  des  Tempelherrenordens.  — 
Mie  helet:  Histoire  de  France.  Tome  III.  —  Raumer:  Histori- 
sches  Taschenbuch  1845,  —  Moldenhawer:  Procesz  gegen  den 
Orden  der  Tempelherren. 

ridderlige  Dyder  forenet  sig.  med  Klosterbroderens  stille  Pligter. 
Under  Begunstigelser  af  Paver  og  Fyrster  voxede  disse  Or- 
dener efterhaanden  op  til  mægtige  og  rige  Selskaber,  der  kom 
til  at  udave  en  betydelig  Indflydelse  paa  deres  Tid.  De  mest 
bekjendte  ere  Johanniterne,  Tempelherrerne,  de  tyske  Riddere 
og  Sværdbrødrene;  men  af  disse  er  der  igjen  ingen,  der 
naaede  en  saadan  Magt,  Dannelse,  Rigdom  og  Krigsberøm- 
melse  som  Tempelridderne.  Dog  ikke  blot  paa  Grund  heraf 
staar  denne  Orden  i  Forgrunden,  men  den  tildrager  sig  og- 
saa  den  største  Interesse  ved  den  tragiske  Skæbne,  der  saa  ■ 
brat  gjorde  Ende  paa  dens  glimrende  Tilværelse. 

Hensigten  med  denne  Afhandling  er  ikke  at  give  en 
Fremstilling  af  Tempelherreordenens  Historie  i  det  hellige 
Land,  thi  dels  vilde  denne,  der  paa  det  nøjeste  er  sammen- 
knyttet med  Korstogenes  og  Kongeriget  Jerusalems  Historie, 
kræve  en  større  Plads  end  den,  Tidsskriftet  plejer  at  ind- 
rømme til  historiske  Afhandlinger,  dels  vilde  maaske  ogsaa 
meget  deraf  være  Læserne  bekjendt  fra  andre  Steder.  Der- 
imod turde  det  maaske  ikke  være  uden  Interesse  at  give  en 
Fremstilling  af  Ordenens  hele  indre  Organisation  og  af  Pro- 
cessen imod  den,  som  endte  med  dens  OphiEvelse.  Forinden 
er  det  imidlertid  nødvendigt  at  forudskikke  nogle  korte  Be- 
mærkninger om  Ordenens  Tilblivelse  og  de  forskjellige  Om- 
stændigheder, der  bragte  den  til  at  indtage  en  saa  frem- 
ragende Plads. 

I. 

I  Juli  1099  havde  Korsfarerne  indtaget  Jerusalem,  og 
Palæstina  var  nu  blevet  et  kristeligt  Rige;  men  Tilstanden  i 
dette  var  ingenlunde  god;  vel  sad  der  en  Konge  i  den  hel- 
lige Stad  og  Korsfarere  rundt  om  i  det  erobrede  Land,  men 
Seldschuker,  Beduiner  og  al  Slags  Røverpak  strejfede  plyn- 
drende og  myrdende  omkring  uden  at  møde  nogen  videre 
Modstand.     Saaledes  vare  Befolkningen  og  de  værgeløse  Pil- 

grimme  et  let  Bytte  for  disse  Bander.  For  om  mulig  at 
standse  dette  Uvæsen  sluttede  ni  tapre  og  gudfrygtige  Kiddere 
sig  i  Aaret  1118  sammen  og  aflagde  for  Patriarken  i  Jeru- 
salem Løfte  om  at  leve  i  Kyskhed,  Lydighed  og  Fattigdom 
samt  at  beskytte  de  Veje  i  det  hellige  Land,  ad  hvilke  Pil- 
grimmene rejste.  Alle  Eidderne  vare  Franskmænd,  og  de 
valgte  til  deres  Forstander  og  Mester  Hugo  af  Payens,  hos 
hvem  Tanken  om  et  saadant  Broderskab  forst  var  opstaaet. 
Saaledes  lagdes  Grunden  til  den  senere  saa  beromte  Tem- 
pelherreorden, hvis  Begyndelse  var  fattig  og  ubetydelig  nok; 
Bidderne  levede  af  Almisser  og  fik  deres  Klæder  til  Foræring, 
Husly  blev  dem  skjænket  af  Kong  Balduin  II,  der  indrom- 
mede dem  Bolig  i  sit  Pallads,  det  saakaldte  Salomons  Tem- 
pel, fordi  det  var  bygget  der,  hvor  dette  engang  havde  staaet. 
Deraf  fik  Brødrene  Navnet  Tempelbrødre,  Tempelriddere  og 
senere  Tempelherrer.  Det  var  ren  og  ædel  Begejstring  og 
ikke  Udsigt  til  timelig  Fordel,  som  havde  forenet  disse  Mænd; 
tvært  imod,  deres  Hverv  var  fuldt  af  Farer  og  Besværligheder, 
men  det  smukke  Maal,  de  havde  sat  sig,  og  den  Nidkjærhed, 
hvormed  de  arbejdede  hen  dertil,  skaffede  dem  snart  mægtige 
Velyndere  ogsaa  i  Vesten.  Iblandt  disse  maa  først  og  frem- 
mest nævnes  Abbed  Bernhard  af  Clairvaux,  en  af  Middel- 
alderens reneste  og  frommeste  Karakterer.  Hans  Bestræbelser 
skyldtes  det,  at  Broderskabet  paa  Konciliet  i  Troyesll28  fik 
pavelig  Stadfæstelse  som  en  kirkelig-ridderlig  Orden,  ligesom 
hansAand  og  Tanker  ogsaa  ere  kjendelige  i  den  nye  Ordens- 
regel, der  ved  samme  Lejlighed  blev  billiget  af  Konciliet. 
Man  gjenfinder  her  de  samme  strenge  Fordringer  om  Kysk- 
hed, Fattigdom  og  Lydighed,  som  bleve  stillede  til  Munkene ; 
thi  Ridderne  ere  jo  saadanne,  og  i  Fredstid  skulde  deres  Bo- 
liger være  som  Klostre.  I  en  Bog,  hvori  den  hellige  Bern- 
hard berømmer  den  nye  Orden,  siger  han:  "Kristi  Ridder 
skal  leve  i  Tugt  og  Lydighed,  afholdende  og  tarvelig,  uden 
Kvinde  og  Barn  og  uden  Ejendom,  forligelig,  alvorlig,  aldrig 
hvilende,   en  Fjende  af  ydre  Pryd  og  verdslig  Glæde.    Paa 

sin  stærke  og  hurtige  Hest  skal  han  ride  i  Slaget,  kun  med 
Længsel  efter  Sejr,  ej  efter  Berømmelse ;  ikke  ved  egen  Kraft, 
men  ved  Himlens  Gud  venter  han  at  sejre.  Han  skal  forene 
Lammets  Sagtmodighed  med  Løvens  Dristighed,  Munken  med 
Kidderen.  Salomons  Tempel  straalede  i  Pragt  og  Herlighed, 
men  Jerusalems  nye  Tempel  smykker  Fromhed  og  Ydmyg- 
hed«. Ogsaa  i  Palæstina  vandt  Ordenen  i  kort  Tid  megen 
Yndest  og  Tilslutning,  hvortil  bidrog  dens  ridderlige  Tapper- 
hed, dens  Opofrelser  for  Troens  Fremme  og  dens  rige  Al- 
misser. Om  end  Kampene  mod  de  Vantro  krævede  mange 
Eidderes  Liv,  strømmede  der  dog  bestandig  nye  Brødre  til, 
som  med  Begejstring  gik  i  Døden  for  Ordenens  ophøjede 
Maal.  Ligeledes  fra  flere  Paver  modtoge  Tempelridderne  for- 
skjellige  betydelige  Begunstigelser.  Saaledes  tilstod  Pave 
Eugen  HI  (f  1154)  Ordenen  den  vigtige  Rettighed,  at  jiaar 
en  Tempelridder  kom  til  et  Sted,  som  var  belagt  med  Inter- 
dikt (kirkeligt  Forbud),  maatte  Kirkerne  oplukkes  og  Guds- 
tjeneste holdes.  Ikke  længe  efter  udstedte  Pave  Alexander  III 
1172  en  Bulle,  hvorefter  Ordenen  løstes  fra  sin  Afhængighed 
af  Patriarken  i  Jerusalem  og  stilledes  umiddelbart  under  Pa- 
ven. Denne  Bulle,  der  tillige  bekræftede  og  udvidede  alle 
tidligere  Privilegier,  tillod  ogsaa  at  optage  nogle  gejstlige,  der 
skulde  forestaa  Sjælesorgen  iblandt  Brødrene;  en  Ordenen 
tidligere  tilstaaet  Tienderet  blev  stadfæstet,  og  endelig  be- 
stemtes det,  at  Stormesteren  ikke  kunde  afsættes  af  Brødrene. 
I  Midten  af  det  trettende  Aarhundrede  tilføjede  Pave  Alex- 
ander IV  foruden  flere  andre  Rettigheder  ogsaa  den,  at  Or- 
denen maatte  have  Asylret,  dog  med  det  Forbehold,  at  Mor- 
dere og  andre  slette  Mennesker  ikke  maatte  nyde  den.  Ved 
Siden  af  disse  Begunstigelser  maa  det  ogsaa  nævnes,  at  Or- 
denen meget  snart  fik  betydelige  Besiddelser  baade  i  Palæ- 
stina og  i  Evropas  forskjellige  Lande,  særlig  i  Frankrige  og 
England.  Men  med  Rigdommen  og  Magten  fulgte  Stolthed, 
Herskesyge  og  Havesyge,  mere  og  mere  tabte  Ordenen  sit 
oprindelige  Maal  af  Sigte  for  at  fremme  sine  egne  Interesser 

Og  verdslige  Formaal.  Heri  ligger  alt  Spiren  til  dens  Under- 
gang. Naturligvis  maatte  ogsaa  Ordenens  exempelbse  Lykke 
og  Fremgang  vække  Had  og  Misundelse  baade  fra  Gejstlig- 
hedens Side,  i  hvis  Kettigheder  Paverne  ofte  gjorde  Indgreb 
til  bedste  for  Tempelherrerne,  og  endnu  mere  hos  de  andre 
Eidderordener,  særlig  Johanniterne,  der  vare  deres  Rivaler 
med  Hensyn  til  Indflydelsen  i  Palæstina  og  til  Erhvervelsen 
af  Rigdomme  og  Rettigheder.  Derfor  var  der  næsten  bestandig 
Rivninger  og  Uenigheder  mellem  de  to  Ordener,  men  det 
lykkedes  dog  til  sidst  Tempelridderne  at  faa  Overhaanden  og 
stille  deres  Modstandere  i  Skyggen.  Disse  Stridigheder,  hvortil 
der  en  Gang  endogsaa  maatte  paakaldes  pavelig  Mægling,  have 
imidlertid  ikke  været  en  af  de  mindst  medvirkende  Åarsager 
til,  at  Palæstina  til  sidst  gik  tabt  for  de  Kristne.  Da  imidlertid 
Ridderordenerne  paa  det  nøjeste  vare  knyttede  til  dette  Land 
og  skyldte  Korstogene  deres  Tilblivelse  og  hele  mægtige  Ud- 
vikling, maatte  Tabet  af  det  hellige  Land  komme  til  at  udove 
en  betydelig  Indflydelse  paa  deres  videre  Skæbne.  Medens 
Johanniterne  paa  andre  Steder  vendte  sig  til  Kamp  mod  de 
Vantro,  var  dette  ikke  saaledes  med  Tempelherreordenen. 
Stottet  til  sine  vidtstrakte  Besiddelser  i  Vesterland,  med  en 
fast  indre  Organisation  og  med  betydelig  politisk  Indflydelse, 
kunde  denne  nu,  da  den  ikke  mere  havde  nogen  Tumleplads 
for  sin  Virksomhed  i  -Osten,  blive  en  farlig  Stat  i  Staterne, 
truende  baade  for  Folk  og  Fyrster.  Heri  kan  maaske  en  af 
Grundene  søges  til  Ordenens  Ophævelse;  men  endnu  vigtigere 
Åarsager  frembyder  Ordenens  hele  Historie  og  Fremfærd  i  det 
hellige  Land.    Denne  kan  dog  her  kun  kortelig  antydes. 

Først  maa  det  indrømmes,  at  Tempelherreordenen  ved 
mange  Lejligheder  paa  den  smukkeste  Maade  arbejdede  hen 
til  det  Maal,  dens  Stiftere  havde  sat  sig.  Dens  Historie  af- 
giver talrige  Beviser  paa,  hvor  ofte  den  ved  sin  Uforfærdethed 
og  glimrende  Tapperhed  tilføjede  Kristendommens  Fjender 
megen  Skade  og  støttede  de  Korshære,  der  fra  Vesterland 
søgte   at   hævde  Palæstinas  Besiddelse  for  de  Kristne;    men 

ved  Siden  heraf  træde  ogsaa  Ordenens  Skyggesider  stærkt 
frem.  Løftet  om  Fattigdom  blev  snart  glemt  under  den  rige 
Tilstramning  af  Gaver  i  Penge  og  Gods,  og  hermed  var  Vejen 
aaben  for  Begjærlighed  og  Havesyge.  Folgende  Begivenhed 
er  Bevis  nok.  I  Aaret  1155  havde  den  ægyptiske  Emir  Abbas 
myrdet  Kalifen  Dafer  for  at  tilrane  sig  Herredømmet;  men 
Forsøget  mislykkedes,  og  han  maatte  flygte  med  sine  to  Søn- 
ner og  store  Skatte.  I  Omegnen  af  Askalon  traf  de  en  Skare 
Kiddere,  hvoraf  de  fleste  vare  Tempelherrer,  som  fangede  den 
ældste  Søn  Nasireddin  og  med  ham  umaadelige  Skatte,  hvoraf 
Tempelridderne  fik  den  største  Part.  Nasireddin  erklærede, 
at  han  vilde  gaa  over  til  Kristendommen;  men  da  Ægypterne 
tilbøde  store  Summer,  dersom  Ordenen  vilde  udlevere  ham,  fandt 
denne  det  fordelagtigere  at  overlevere  den  ulykkelige  til  hans 
Fjender,  som  betalte  Tempelherrerne  60,000 Gid.  for  deres  skæn- 
dige Adfærd.  Ogsaa  kan  det  med  rette  forekastes  Ordenen,  at  de 
store  Rigdomme,  den  samlede,  i  det  mindste  ikke  i  den  Ud- 
strækning, som  de  burde,  bleve  anvendte  til  bedste  for  det 
hellige  Land  og  til  Kampene  mod  de  Vantro,  men  forbrugtes 
i  et  nydelsesrigt  og  yppigt  Levnet  af  Ordenens  Medlemmer 
og  til  Opførelse  og  Udstyrelse  af  prægtige  Bygninger;  og 
hvilket  Indblik  giver  det  ikke  i  Forholdene,  naar  paa  en 
Rigsdag  i  Jerusalem  1183,  der  vedtog  Udskrivning  af  en 
Formueskat  i  Riget,  ingen  vovede  at  henlede  Opmærksom- 
heden paa  de  gejstlige  Ridderordeners  store  Besiddelser,  som 
dog  fortrinsvis  skulde  være  anvendte  til  at  ophjælpe  Landet. 
Ogsaa  Ordenens  politiske  Færd  maa  fremdrages.  Forholdene 
i  det  hellige  Land  vare  som  oftest  af  en  meget  sørgelig  Na- 
tur. Der  herskede  kun  sjelden  indre  Ro,  Fasthed  og  Orden, 
og  som  en  Følge,  deraf  var  der  for  Tempelherrerne,  jo  mere 
deres  Magt  og  Anseelse  voxede,  rig  Lejlighed  til  at  spille  en 
betydelig  Rolle  i  de  mange  politiske  Forviklinger;  men  at 
dette  ingenlunde  var  til  Gavn  for  Ordenen,  er  indlysende; 
derved  befordredes  kun  dens  Herskesyge  og  Stolthed,  ja,  for 
at   fremme  sine  politiske  Planer  indgik  den  endogsaa  oftere 

Forbund  med  de  Vantro.  I  det  hele  plejede  Tempelherrerne 
ikke  liden  Omgang  med  Saracenerne,  og  dette  har  næppe 
været  til  Gavn  for  deres  Liv  og  Sæder.  Og  hvad  skal  man 
dømme  om  Ordenens  Forræderi  mod  Kejser  Frederik  II,  da 
den  vilde  overgive  ham  i  Saracenernes  Vold?  Med  rette 
kunde  Sultanen,  da  han  modtog  Riddernes  Skrivelse,  udbryde: 
Se  her  de  Kristnes  Troskab!  Hvilken  Plet  sætter  denne  Be- 
givenhed ikke  paa  Ordenens  Ære  og  Anseelse! 

Medens  det  saaledes  ikke  mangler  paa  Antydninger  af, 
at  der  indenfor  Ordenen  herskede  en  Aand,  som  ikke  spaaede 
godt  for  dens  Fremtid,  er  der  dog  én  Hovedomstændighed, 
som  mere  end  alle  andre  blev  medvirkende  til  dens  Fald, 
det  var  dens  uhyre  Rigdomme.  Ligesom  disse  vare  en  Fare 
for  Tempelherrerne  selv,  saaledes  maatte  de  ogsaa  nemt  vække 
andres  Misundelse  og  Havesyge.  For  at  give  et  Begreb  om, 
hvad  Ordenen  ejede,  gives  her  en  kort  Oversigt  over  [dens 
Besiddelser  i  de  forskjellige  Lande.  Derefter  vende  vi  os  til 
en  Betragtning  af  Ordenens  hele  indre  Organisation. 


II. 

I  det  hellige  Land  vare  Tempelherrernes  Grundbesiddel- 
ser delte  i  tre  Provinser,  Jerusalem,  Tripolis  og  Antiochien, 
hvoraf  den  første  i  lang  Tid  var  Ordenens  Midtpunkt,  lige- 
som Stormesteren  længe  residerede  i  Byen  Jerusalem.  I 
disse  tre  Provinser  ejede  Ordenen,  foruden  mange  mindre  Be- 
siddelser, det  stærkt  befæstede  Slot  Districtum,  ogsaa  kaldet 
Pilgrimslottet,  Byen  og  Borgen  Safed,  faste  Slotte  i  Joppe, 
Tripolis,  Tortosa,  Gaza  og  mange  flere;  desuden  Akkon,  som 
senere  blev  Ordenens  Residens;  men  da  der.  i  denne  By  her- 
skede megen  Yppighed  og  Usædelighed,  bevirkede  denne  og 
flere  andre  Omstændigheder,  at  Ordenen  forflyttede  sit  Sæde 
til  det  alt  nævnte  Pilgrimslot.  Dette  blev  opført  i  Begyn- 
delsen af  det  trettende  Aarhundrede  paa  et  Forbjerg,  der 
skyder  sig  ud  mellem  Cæsarea  og  Akkon,  og  hvor  Tempel- 

herrerne  engang  havde  havt  et  fast  Slot  for  at  beskytte  Pil- 
grimmene mod  Eøvere.  Med  de  tyske  Ridderes  og  andres 
Hjælp  hævede  sig  snart  en  stærkt  befæstet  og  prægtig  Borg, 
som  fik  Navnet  Pilgrimslottet.  Paa  tre  Sider  var  dette  om- 
givet af  Havet,  og  mod  Ost  var  det  beskyttet  af  to  mægtige 
Taarne,  forbundne  med  en  hej  og  bred  Mur.  I  Fæstningen 
fandtes  et  Pallads,  et  Kapel  og  en  Mængde  Bygninger  til  Brug 
for  Ordenens  forskjellige  Medlemmer.  Det  prægtige  Slot  be- 
herskede hele  den  frugtbare  Omegn  indtil  Bjerget  Tabor  og 
var  Ordenens  Residens,  til  Palæstina  gik  tabt  for  de  Kristne. 
Dette  skete,  som  bekjendt,  1291,  og  hermed  var  det  forbi 
med  Riddernes  Besiddelser  i  det  hellige  Land.  De  flyttede 
nu  over  til  Oen  Cypern,  som  blev  Ordenens  Hovedsæde;  og- 
saa  der  havde  den  flere  rige  Ejendomme.  Tabet  af  Palæstina 
blev  i  øvrigt  ikke  meget  føleligt  for  Ordenen,  thi  den  ejede 
nok  foruden  i  Evropas  forskjellige  Stater. 

Dens  Besiddelser  i  Vesten  strakte  sig  i  Begyndelsen  af 
det  fjortende  Aarhundrede  fra  Grækenland  indtil  Portugal  og 
fra  Sicilien  til  Ejderen  og  til  Skotland;  kun  til  Skandinavien 
naaede  den  ikke.  Ordenens  Ejendomme  vare  delte  i  større 
eller  mindre  Provinser,  der  hver  for  sig  styredes  fra  en  Tem- 
pelgaard,  det  saakaldte  Priorat  eller  Præceptorialhus.  Her 
residerede  Storpræceptoren,  der  var  Stormesterens  Repræsentant 
og  havde  Opsynet  med  alle  mindre  Tempelhuse  (Comthurier) 
i  Provinsen.  I  Frankrige,  det  Land,  hvorfra  Tempelherre- 
ordenen havde  sine  Stiftere,  og  hvor  den  ogsaa  skulde  finde 
sin  Grav,  havde  den  sine  største  og  rigeste  Besiddelser,  som 
vare  fordelte  i  sex  Provinser;  en  af  dem,  Provence,  talte  34 
Tempelhuse.  Midtpunktet  for  hele  Ordenslivet  dannede  Tem- 
pelgaarden  i  Paris,  særlig  berømt  for  sin  Pragt  og  Størrelse ; 
den  omfattede  hele  det  Kvarter,  der  endnu  fører  Navnet  «le 
Templei).  Ogsaa  paa  den  pyrenæiske  Halvø  fandt  Ordenen 
megen  Udbredelse  og  stod  i  stor  Anseelse.  Under  de  vold- 
somme Kampe  med  Maurerne  udviste  dens  Medlemmer  ofte 
en  glimrende  Tapperhed,   og  denne  skyldtes  ogsaa  en  Del  af 

dens  spanske  Ejendomme.  Italien  var  delt  i  to  Provinser, 
hvis  Storpræceptorer  residerede  i  Kom  og  Benevent.  I  Vene- 
dig fandtes  to  Tempelhuse,  og  Ordenskirken  var  endogsaa 
opført  for  Republikens  Regning.  Sicilien  dannede  en  Provins 
for  sig,  og  Ordenen  havde  sine  Gaarde  i  alle  ^ens  starre 
Stæder*).  Ogsaa  paa  den  græske  Halvø  ejede  Tempelherrerne 
ikke  faa  Besiddelser.  I  Ungarn,  Dalmatien  og  Kroatien,  som 
tilsammen  dannede  én  Provins,  var  det  især  Kong  Andreas  II, 
der  havde  vist  sig  gavmild  imod  Ordenen.  Godserne  i  Tysk- 
land omfattede  tre  Provinser,  Bøhmen,  Mæhren  og  østerrige 
den  ene.  Over-  og  Nedertyskland  de  to  andre;  i  den  sidste, 
hvortil  Markbrandenburg  og  Pommern  hørte,  laa  de  fleste 
Besiddelser.  Sine  første  Ejendomme  i  England  skyldte  Or- 
denen Kong  Henrik  II;  næst  efter  Frankrige  fandtes  her  de 
fleste  og  rigeste  Tempelcomthurier.  Paa  Grund  af  de  betyde- 
lige Gaver,  som  Familien  Mowbray  havde  skænket,  tilstod 
Ordenen  denne  en  særegen  Forret,  nemlig,  at  naar  en  Mow- 
bray betraadte  en  Tempelgaard,  i  hvilken  en  Ordensbroder 
formedelst  Overtrædelse  af  Reglen  var  dømt  til  at  gjøre  Bod, 
kunde  han  fritage  den  skyldige  for  Straf. 

Der  er  her  givet  en  kort  Oversigt  over  Ordenens  vidt- 
strakte Besiddelser,  men  nærmere  at  bestemme  deres  Stør- 
relse eller  med  nogen  Sikkerhed  at  angive  dens  samlede 
Indtægter  er  ikke  muligt.  En  Forfatter  anslaar  de  aarlige 
Indkomster  til  sex  og  tredive  Mill.  Kroner,  hvad  der  maaske 
nok  kan  være  rimeligt,  naar  man  erindrer,  at  Ordenen,  for- 
uden hvad  Godserne  aarlig  indbragte,  ogsaa  hævede  Tiender, 
modtog  mange  Gaver  og  blandt  andre  indbringende  Forret- 
ninger ogsaa  havde  den  at  føre  Pilgrimme  fra  Marseille  over 
til  Palæstina.  Antallet  af  Tempelhuse  angives  vist  rettest  til 
imellem  ni  og  ti  tusinde,  hvoraf  hvert  kunde  stille  en  Ridder 


*)  Da  Kejser  Frederik  II  kom  hjem  fra  sit  Korstog,  inddrog  han 
Ordensgodserne  paa  Sicilien;  det  Tar  til  Tak  for  Ordenens  Frem- 
færd mod  ham  i  det  hellige  Laud, 

i  Marken.  Ved  Ordenens  Ophævelse  talte  den  femten  tusinde 
Medlemmer,  nogle  mene  endog  tredive  tusinde.  Det  er  na- 
turligt, at  meget  af  Tempelherrernes  kolossale  Rigdom  maatte 
medgaa  til  Kampene  mod  de  Vantro  og  til  den  hele  store 
Ordens  Underhold;  men  en  Del  blev  ogsaa  forbrugt  i  et 
nydelsesrigt  og  yppigt  Levnet.  Comthurierne  vare  altid  vel- 
befæstede, store  og  prægtig  udstyrede  Bygninger,  beliggende 
i  frugtbare  og  smukke  Egne  og  omsluttede  af  betydelige  Have- 
anlæg. Den  indre  Udstyrelse  vidnede  om  Smag  og  Rigdom; 
kostbare  Tæpper,  Møbler,  Malerier,  alle  Slags  Bekvemmelig- 
heder og  Luxusartikler  fandtes  der  i  rigt  Udvalg.  Ogsaa  paa 
Udstyrelsen  af  Kapeller  og  Kirker,  som  bleve  rigt  prydede 
indvendig  og  udvendig,  anvendte  Ordenen  meget.  Dens  Med- 
lemmer tilhørte  Evropas  fornemste  og  rigeste  Familier;  de 
forstode  sig  vel  paa  at  nyde  Livet  og  vare  tillige  i  Besiddelse 
af  Datidens  fineste  Dannelse  og  Ridderlighed.  Det  er  let 
forstaaeligt,  at  Tilstrømningen  til  et  Broderskab,  som  havde 
saa  meget  at  byde,  maatte  blive  stor  og  bestandig  større, 
eftersom  Ordenens  Magt  og  Rigdomme  voxede;  men  paa 
samme  Tid  blev  den  ogsaa  Gjenstand  for  meget  Had  og 
Misundelse,  vistnok  for  en  Del  begrundet  i  Riddernes  Over- 
mod og  Havesyge,  dog  ogsaa  foraarsaget  ved  de  mange  pave- 
lige Begunstigelser.  I  det  Foregaaende  ere  flere  af  disse  alt 
omtalte,  men  vi  tilføje  her  endnu  nogle  enkelte.  Saaledes 
tildelte  Hadrian  IV  Ordenen  Frihed  for  Told,  Tiende  og  en- 
hver Slags  Afgifter,  en  Ret,  som  i  øvrigt  ogsaa  Johanniterne 
havde.  Af  en  anden  Pave  fik  den  Tilladelse  til  at  opføre 
sine  egne  Bedehuse  og  holde  sine  egne  Præster,  som  de 
kunde  tage  hvorsomhelst  fra,  endog  uden  Biskoppens  Tilla- 
delse. I  det  hele  blev  Ordenen  stillet  ganske  uafhængig  af 
Gejstligheden;  ingen  Prælat  havde  Lov  til  at  excommunicere 
en  Tempelherre  eller  belægge  en  Ordenskirke  med  Interdikt, 
øvede  nogen  Person  Vold  mod  en  Ridder,  kunde  han  kun  i 
Rom  faa  Tilgivelse  herfor.  Saadanne  Begunstigelser  fra  Pa- 
vernes Side  krævede  naturligvis  til  Gjengjæld,  at  Ordenen  af 


380  Af  Tempelherreordenens  Historie. 

al  Magt  støttede  den  pavelige  Stol,  uden  at  det  dog  derfor 
er  megp,t  kj endeligt,  at  den  derved  kom  i  et  afhængigt  eller 
underdanigt  Forhold.  Men  mærkeligt  er  det  at  se,  hvorledes 
det  ved  en  besynderlig  Skæbnens  Ironi  blev  den  samme  Magt, 
der  havde  hævet  Tempelherreordenen  saa  hojt,  som  kom  til 
at  udtale  Fordømmelsesdommen  over  den;  men  da  dette 
skete,  havde  Tiderne  jo  rigtignok  forandret  sig  meget,  Rom 
var  bukket  under  i  sin  Kamp  mod  Kongemagten,  og  Paverne 
vare  kun  Nikkedukker  i  de  franske  Kongers  Hænder. 


De  første  Løfter  aflagde  Tempelherreordenens  Stiftere  til 
Patriarken  af  Jerusalem ;  de  vare,  som  ovenfor  berørt.  Kysk- 
hed, Fattigdom  og  Lydighed,  hvortil  fejedes  Loftet  om  Be- 
skyttelse af  Pilgrimmene  paa  deres  Rejser  i  det  hellige  Land. 
Paa  Synoden  i  Troyes  1128,  da  Broderskabet  blev  en  kirkelig- 
ridderlig Orden,  fik  denne  under  Medvirkning  af  Bernhard  af 
Clairvaux  en  Del  nye  Regler.  Disse  existere  dog  ikke  mere 
i  deres  oprindelige  Form,  men  findes  vistnok  for  en  Del  i 
den  for  Haanden  værende  Samling  af  Statuter.  De  bernhar- 
dinske  Regler,  i  hvilke  det  munkeagtige  er  stærkt  fremtræ- 
dende, kunde  nemlig,  eftersom  Ordenen  i  Tidens  Løb  fik  et 
langt  stærkere  ridderligt  Præg,  ikke  bibeholdes,  hvorfor  de 
modtoge  en  udvidet  og  mere  tidssvarende  Form  i  de  paa 
Fransk  affattede  Statuter,  hvoraf  Haandskrifter  findes  i  Rom, 
Paris  og  Dijon,  og  hvis  Tilblivelse  vistnok  kan  sættes  i  Mid- 
ten af  det  trettende  Aarhundrede.  Denne  udvidede  Regel 
meddeltes  kun  Ordenens  højere  Medlemmer,  medens  de  lavere 
stillede  Brødre  blot  i  Almindelighed  gjordes  bekjendte  med 
Ordenens  Retning  og  Opgave  og  de  dem  nærmest  paahvilende 
Forpligtelser.  Det  er  Hovedtrækkene  af  disse  for  Ordenen 
gjældende  Grundsætninger  og  Statuter,  som  i  det  følgende 
skulle  fremstilles,  i  det  vi  først  nævne  de  vigtigste  Embeds- 
mænd og  deres  Bestillinger. 

I  Spidsen  for  Ordenen  stod  Stormesteren,  som  skrev  sig 
«af  GudsNaade«  og  kun  erkjendte  Paven  som  sin  Overherre; 
dog  var  Valget  af  en  Stormester  gyldigt,  selv  om  Paven  ikke 
anerkjendte  det,  og  i  Virkeligheden  var  hans  Ansvarlighed 
overfor  Konventet  eller  Kapitlet  af  langt  storre  Betydning. 
Dette  valgte  Ordenens  Leder,  saaledes  at  der  af  dets  Midte 
udtoges  otte  Riddere,  fire  tjenende  Brødre  og  en  Præst;  disse 
tretten  Valgmænd  afgjorde  saa  ved  Stemmeflerhed,  hvem  der 
skulde  være  Stormester.  Den  udvalgte  maatte  derpaa  love 
at  være  Ordenen  og  dens  Love  lydig,  hvorefter  han  førtes  til 
Kirken  og  knælede  for  Alteret,  indtil  den  over  ham  udtalte 
Bøn  var  forbi.  Skjønt  indskrænket  ved  Kapitlet  havde  Or- 
denens Overhoved  dog  en  betydelig  Magt  og  Indflydelse ;  alle 
Tempelbrødre  skulde  ubetinget  adlyde  ham,  han  førte  Over- 
befalingen i  Krigen,  havde  fyrstelig  Rang  og  var  Pavens 
Generalvikar  overfor  Ordenens  gejstlige;  hans  Følge  var  meget 
betydeligt,  og  naar  har  døde,  blev  han  stedet  tilJorden  med 
stor  Pragt.  Alle  højere  Embedsmænd  bleve  udvalgte  af  ham, 
men  Kapitlet  skulde  bekræfte  Valgene.  Stormesteren  havde 
ved  sin  Side  to  Assistenter,  Riddere,  udtagne  blandt  Ordenens 
ædleste  Medlemmer;  dem  skulde  han  bestandig  tage  med 
paa  Raad.  Med  deres  Vidende  kunde  han  raade  over  en  be- 
stemt Sum  af  Ordenens  Skatte;  men  saa  snart  det  gjaldt 
vigtigere  Sager  som  en  Krigserklæring,  en  Vaabenstilstand 
eller  en  Forandring  i  Lovene,  kunde  han  ikke  handle  uden 
Kapitlets  Samtykke;  ej  heller  kunde  han  paa  egen  Haand  op- 
tage nogen  i  Ordenen.  Der  nævnes  almindelig  tre  og  tyve 
Stormestere  fra  Ordenens  Stiftelse,  til  den  blev  ophævet. 
Den  sidste  af  disse  er  blevet  mest  bekjendt,  det  var  Jakob 
af  Molay,  som  valgtes  1297  paa  Øen  Cypern.  Ved  List 
havde  han  banet  sig  Vejen  til  sin  høje  Værdighed,  ikke 
anende,  hvor  ulykkelig  den  skulde  blive  for  ham.  Naar  en 
Stormester  var  død,  og  indtil  en  ny  kunde  blive  valgt,  blev 
der  snarest  udnævnt  en  Storcomthur,  som  midlertidig  styrede 

Ordenen  og  havde  at  forberede  alt  til  Valget  af  den  nye 
Stormester;  ofte  blev  det  ham  selv,  der  kom  til  at  ind- 
tage Pladsen. 

Seneschallen  var  en  Slags  Ceremonimester,  som  besør- 
gede Ordenens  indre  Anliggender  og  afsagde  Domme,  ligesom 
han  maatte  være  vidende  om  alle  vigtige  Sager;  naar  Stor- 
mesteren var  fraværende,  fungerede  han  i  dennes  Sted.  Mar- 
schallen  var  Ordenens  Feltherre,  forte  Banneret*)  og  havde 
hele  Krigsvæsnet  under  sig.  Storpræceptorenes  Stilling  og 
Embede  er  ovenfor  omtalt.  En  særlig  Plads  indtog  Storpræ- 
ceptoren  i  Jerusalem,  idet  han  var  Ordenens  Skatmester; 
dette  Embede  var  paa  Grund  af  de  store  Rigdomme  meget 
vigtigt.  For  Konventet  aflagde  Skatmesteren  Regnskab  over 
Indtægter  og  Udgifter;  i  Marschallens  Fraværelse  var  han 
dennes  Stedfortræder.  Under  de  enkelte  Pro vinsm estere  stode 
Comthurerne,  som  bestyrede  et  storre  Distrikt  af  Provinsen. 
Naar  en  Oomthur  i  Krigen  befalede  over  mindst  ti  Riddere, 
kaldtes  han  Riddercomthur,  men  saadanne  fandtes,  med  Und- 
tagelse af  i  Spanien,  ingen  Steder  i  Vesten,  hvor  Comthurerne 
derfor  førte  Navn  af  Huscomthuret  og  kun  havde  at  gjøre 
med  den  indre  Bestyrelse  af  Tempelhusene.  Af  andre 
Embedsmænd  nævnes  endnu  Drapiren,  som  sørgede  for  hele 
Beklædningsvæsnet  og  agtede  paa,  at  Brødrene  bestandig  vare 
anstændig  klædte,  og  Turkopliren  o:  Anføreren  for  det  lette 
Rytteri,  de  saakaldteTurkopoler;  han  stod  under  Marschallen. 
Alle  højere  Ordensembeder  vare  livsvarige  og  hørte  kun  op 
ved  Afsættelse  eller  videre  Befordring. 

Skjønt  Ordenens  Mester  havde  en  betydelig  Indflydelse, 
var  dog  den  egentlige  højeste  Magt  hos  Generalkapitlet,  i 
hvis  Haand  Afgjørelsen  af  alle  Ordenens  vigtige  Sager,  Lov- 
givningen  og  Besættelsen    af  de    høje  Embeder   hvilede.    I 


•)  Dette  var  af  sort  og  hvidt  Tøj,  hed  Beauseant  og  bar  Indskrif- 
ten: "Non  nobis,  Domine,  non  nobis,  sed  uomini  tuo  da  glo- 
riam  o:  Giv  ikke  os,  Herre,  ikke  os,  men  Dit  Navn  Ære!« 

Generalkapitlet  havde  Ordenens  fremragende  Embedsmænd 
Sæde,  desuden  tilkaldtes,  ogsaa  Mestrene  fra  de  forskjellige 
Provinser  og  de  mest  fremragende  Riddere;  men  da  Sam- 
menkaldelsen af  et  saadant  Kapitel  var  forbundet  med  bety- 
delige Bekostninger,  var  det  kun  samlet  i  meget  vigtige  Til- 
fælde. Derved  blev  Konventet  i  Virkeligheden  den  højeste 
ledende  Magt.  Dette  bestod  af  Stormesteren  samt  hans  to 
Assistenter,  af  dem,  der  beklædte  de  høje  Embeder,  og  af  de 
Provinsmestere,  som  tilfældigvis  vare  tilstede;  desuden  kunde 
Stormesteren  efter  Behag  tilkalde  Riddere.  Undertiden  ud- 
sendte Konventet  Visitatorer,  hvortil  de  dygtigste  og  mest 
ansete  Riddere  bleve  valgte.  De  sendtes  navnlig  til  de  vester- 
landske Provinser,  og  Mestrene  i  disse  maatte  da  adlyde  dem 
som.  Stormesterens  Stedfortrædere.  Ogsaa  enhver  Provins 
havde  sit  Konvent,  der  var  indrettet  paa  samme  Maade  som 
Stormesterens,  og  det  havde  for  Provinsens  Vedkommende 
de  samme  Forretninger  som  hint  for  den  hele  Orden.  Lige- 
ledes havde  Comthurierne  deres  egne  Huskapitler,  hvor  Klager 
undersøgtes.  Stridigheder  bilagdes  og  Straffe  bleve  paalagte. 
Konventerne  holdtes  sædvanlig  ved  Nattetid;  kun  Tempel- 
herrer maatte  være  tilstede,  og  der  blev  nøje  holdt  over,  at 
intet  af  det,  som  paa  dem  blev  forhandlet,  kom  til  almindelig 
Kundskab. 

Kjernen  i  Ordenen  dannede  naturligvis  Ridderne;  for 
dem  var  den  jo  stiftet,  og  de  skulde  fortrinsvis  arbejde  hen 
til  dens  Formaals  Opfyldelse.  Ridderne  havde  de  højeste 
Værdigheder  inde  og  ledede  Ordenen.  Enhver  Ridderbroder 
fik  en  fuldstændig  Rustning  med  Tilbehør,  Sværd,  Skjold, 
Lanse  og  Stridskølle.  Bestandig  skulde  han  bære  sin  hvide 
Klædning,  hvis  Farve  var  et  Sindbillede  paa  Hjertets  Kysk- 
hed og  Renhed.  Den  hvide  med  et  rødt  Kors  forsynede 
Kappe  maatte  alene  Ridderne  bære;  den  største  Simpelhed  i 
den  hele  Klædedragt  var  strengt  paabudt,  for  at  Brødrene 
ikke  skulde  blive  beskyldte  for  Forfængelighed.  Haaret  skulde 
være  kort  afklippet  og  Skjæget  ikke  for  langt.     Naar  Rid- 

derne  bleve  gamle  eller  Invalider,  vare  de  fritagne  for  videre 
Tjeneste  og  henlevede  Resten  af  deres  Dage  paa  en  behagelig 
og  sorgfri  Maade,  agtede  og  ærede  af  Brødrene. 

Til  at  varetage  den  gejstlige  Gjerning  fik  Ordenen  i  Be- 
gyndelsen Præster,  som  anvistes  den  af  Patriarken  i  Jeru- 
salem og  Biskopperne;  men  det  varede  ikke  længe,  forend 
Ordenen  ved  ExemptionsbuUen  erholdt  Ret  til  at  vælge,  hvilke 
gejstlige  den  selv  vilde.  Kun  for  disse  skriftede  Brødrene, 
og  de  fik  større  Magt  til  at  absolvere  end  selv  en  Ærke- 
biskop. Kapellanerne  stode  ganske  under  Ordenen,  aflagde 
de  samme  Løfter  som  de  øvrige  Brødre  og  bare  en  hvid 
Dragt,  men  uden  Kappe.  De  ledede  Gudstjenesten  i  Tem- 
pelhusene, læste  Messer  og  holdt  Bordbønnen  samt  forelæste 
under  Maaltidet  opbyggelige  Bøger.  Ordensklerkernes  Forret- 
tigheder vare  ubetydelige;  de  fik  de  bedste  Klæder,  sade  i 
Kapitlet  og  Refektoriet  ved  Siden  af  Mesteren,  og  dersom 
de  vare  adelige,  kunde  de  undertiden  som  Priorer  faa  Besty- 
relsen af  Huscomthurier.  I  Tilfælde  af  grovere  Forseelser 
kunde  de  gejstlige  efter  en  pavelig  Bestemmelse  afskediges, 
men  ved  mindre  Overtrædelser  dømtes  de  til  Tabet  af  Or- 
densklæderne en  bestemt  Tid,  til  Faste  og  Bodsøvelser. 

Tjenende  Brødre  kjendte  Ordenen  ikke  til  i  sin  Begyn- 
delse; men  efterhaanden,  da  den  voxede  baade  i  Størrelse  og 
Rigdom,  blev  det  nødvendigt  at  antage  en  tredje  Klasse  Med- 
lemmer. Denne  blev  de  tjenende  Brødre  eller  Servienter. 
Herved  var  der  tillige  aabnet  Borgerstanden  en  Adgang  til 
den  rige  og  mægtige  Orden,  og  den  lod  ikke  Lejligheden 
ubenyttet  til  herved  at  skafi'e  sig  en  sikker  og  sorgfri  Stilling. 
Dragten  for  denne  Klasse  var  en  sort  Kjortel,  for  og  bag 
forsynet  med  det  røde  Kors,  og  en  brun  eller  sort  Kappe; 
deres  Bevæbning  var  omtrent  som  Riddernes.  Skjønt  tjenende 
Brødre  ikke  havde  Adgang  til  de  højere  Embeder,  kan  man 
dog  oftere  finde  dem  i  vigtigere  Stillinger,  saaledes  som  Un- 
dermarschal,  der  havde  med  Brødrenes  Rustninger  at  gjøre. 
Bannerfører,  Huscomthur,  Forvalter  og  Ordenssmed.    Da  Or- 

denens  udbredte  Besiddelser  i  en  senere  Tid  krævede  det, 
toges  ogsaa  alle  Haandværkere  af  de  tjenende  Brødre;  men 
disse  maa  da  skilles  fra  de  andre  Servienter,  som  dannede 
en  egen  Afdeling  Krigsfolk  og  fulgte  Ridderne  i  Slaget. 

Ligesom  Tilfældet  var  i  andre  Ordener,  kunde  Riddere, 
gejstlige  og  Borgere  gjennem  den  saakaldte  Affiliation  træde 
i  Forbindelse  med  Tempelherrerne  enten  for  en  Tid  eller  for 
bestandig,  og  idet  de  paatoge  sig  visse  Forpligtelser,  kunde 
de  blive  delagtige  i  Ordenens  store  Forrettigheder,  alle  dens 
aandelige  og  verdslige  Goder.  Tempelridderne  benyttede  Af- 
filiationen  for  til  alle  Sider  at  forøge  deres  Indflydelse  og 
Besiddelser;  de  optoge  helst  rige  Folk,  hvis  Godser  tilfaldt 
Ordenen,  men  misbrugte  Rettigheden  saaledes,  at  den  maatte 
indskrænkes  (1179).  Ogsaa  gifte  Brødre  kunde  mod  at  af- 
give en  Del  af  deres  Ejendom  optages  i  Ordenen ;  dog  maatte 
de  ingen  hvid  Dragt  bære  ej  heller  bo  i  Hus  sammen  med 
dem,  der  havde  lovet  Kyskhed.  Skjønt  det  ansaas  som  en 
Djævelens  Snare  at  optage  kvindelige  Medlemmer,  fremgaar 
det  dog  af  Processen,  at  Ordenen  ogsaa  har  havt  sine 
« Søstre«. 

Naar  nogen  blev  optaget*)  i  Ordenen,  skulde  det  efter 
Statuterne  ske  saaledes.  Efter  at  den,  som  ønskede  at  op- 
tages, havde  fremstillet  sig  for  Konventet,  henvendte  dettes 
Formand  sig  til  ham  paa  følgende  Maade:  »Betænk,  kjære 
Herre,  at  Du  hos  os  finder  et  møjsommeligt  Liv;  at  man 
paalægger  Dig  de  haardeste  Arbejder;  at,  naar  Du  trænger 
til  Ro  og  Føde,  kan  man  ufortøvet  sende  Dig  bort  i  Ordenens 
Ærinde;  at  Du  vil  faa  mange  strenge  Ord  at  hore.  Overvej 
derfor  vel,  om  Du  ejer  Mod  og  Kraft  til  at  taale  alt  dette ». 
Efter  at  Ridderen  havde  svaret:     («Jeg  vil  med   Guds  Hjælp 


")  Forud  for  Optagelse  i  Ordenen  gik  en  Prøvetid,  hvis  Længde 
Mesteren  bestemte;  men  det  varede  ikke  længe,  førend  man  optog 
Brødre  uden  Noviciat,  hvilket  skafifede  Ordenen  stor  Tilstrømning, 
da  Noviciatet  andre  Steder  var  meget  besværligt. 

taale  alt»,  vedblev  Konventets  Formand:    «Kjære  Broder,  Du 
maa  ikke  søge  Optagelse   iblandt   os   for  Rigdommens  eller 
Ærens  Skyld,    men   for   at    lade  Verdens  Synd  bagved  Dig, 
tjene  Herren    og  ved  et  fattigt  og  bodfærdigt  Liv  at  frelse 
Din  Sjæl').    Derpaa  spørger  han:  «Vil  Du  hele  Dit  Liv  være 
en  tro  Tjener  af  Huset?«    —    «Ja,    med   Guds  Hjælp!«  — 
"Og  vil  Du  forsage  al  egen  Vilje   for  kun  at  agte  paa  Or- 
denens Befalinger?')    —    «Ja,   med  Guds  Hjælp !»    —    «Saa 
træd  tilside  og  bed  Herren,    at   han  vil  være  med  Dig«.  — 
Naar  ingen  i  Forsamlingen  havde  noget  at  anføre  imod  den 
ansøgende,    blev  denne    atter  kaldt  ind,    hvorpaa   han    med 
foldede  Hænder  knælede  ned  og  sagde:    « Herre,  jeg   træder 
her  frem  for  Eder  og  Brødrene  og  beder  i  Guds  og  den  hel- 
lige Jomfrus  Navn  om  at  maatte  faa  Del   i  Ordenens  evige 
og  timelige  Goder«.   Atter  spurgte  Formanden  ham,  om  han 
som  en  Slave  vilde  tjene  Ordenen,  hvorpaa  der  svaredes :  « Herre, 
jeg  vil  det,  med  Guds  Hjælp '>.     Nu  bad  Formanden  de  til- 
stedeværende  at   henvende    en  Bøn  til  Gud  og  den  hellige 
Jomfru  om,    at   hin   strengt   maa  efterkomme  sine   Pligter, 
hvorpaa  han  tog  en  Evangeliebog,  lagde  den  i  den  knælendes 
Hænder   og   sagde:     «Sig  os  Sandheden,    thi  om  Du  lyver, 
bliver  Du  en  Meneder.      Og  saa  spørger  jeg  Dig  først,  om 
Du  er  gift  eller  trolovet,  om  Du  alt  ved  Løfte  er  bunden  til 
en  anden  Orden,    om   Du  er  nogens  Skyldner,    saa  at  han 
kan  tage  Din  Ordensdragt,  om  Du  har  et  sundt  Legeme,  om 
Du   ikke  har  lovet  nogen  Penge  for  at  blive  optaget  i  Or- 
denen, om  Du  er  en  fri  Mand  og  Ridder,  en  Ridders  Søn  og 
udsprunget  af  lovligt  Ægteskab.     Paa  saadanne  Spørgsmaal 
svare  Du  af  et  oprigtigt  Hjerte;  ogsaa  om  Du  er  Præst  eller 
belagt  med  Kirkens  Band«.     Derefter  afkrævede  Optageren 
Løfterne    om   Lydighed,  Kyskhed  og  Fattigdom  og  spurgte, 
om  han  vilde  sætte  Livet  til  for  det  hellige  Land  samt  aldrig 
forlade  Ordenen.    Paa  disse  Spørgsmaal  svaredes:    «Ja,  med 
Guds    Hjælp«  ,    hvorpaa    Formanden    sagde:      «Saa   optage 
vi  Dig  i  Ordenen,    gjøre  Dig  og  Dine  Forfædre   delagtige  i 

dens  gode  Gjerning  og  love  Dig  Brød  og  Vand,  Husets  fat- 
tige Dragt  samt  Maje  og  Arbejde  nok«.  Under  Ban  hængtes 
Kappen  om  den  optagnes  Skuldre  af  Formanden,  som  op- 
løftede den  knælende  og  kyssede  ham  paa Munden.  Tilslut- 
ning meddeltes  ham  de  vigtigste  Statuter  med  Tilføjelse  af, 
at  han  hos  enhver  Broder  vilde  kunne  faa  Underretning  om 
de  ham  nærmest  paahvilende  Forpligtelser. 

Saaledes  var  den  oprindelige  statutmæssige  Optagelses- 
ceremoni.  Den  er  her  meddelt  saa  udførlig,  fordi  der,  som 
i  det  følgende  vil  ses,  under  Processen  mod  Tempelridderne 
hyppig  afgaves  Forklaringer,  der  vidne  om,  at  Ordenen  ikke 
har  bibeholdt  den  oprindelige  Regel,  men  optog  Medlemmer 
efter  senere  og  hemmelige  Bestemmelser.  Iblandt  disse  vare 
Fornegtelsen  af  Kristus  og  Bespyttelsen  af  Korset,  som  høre 
til  de  vigtigste  Anklagepunkter  imod  Ordenen. 

Igjennem  alle  Statuterne  kan  man  finde  Henvisning  til 
Gud  og  den  menneskelige  Syndighed;  overalt  møder  os  den 
bedende  Munk  i  den  harniskklædte  Eidder.  Det  paalægges 
Brødrene  ved  Bøn  og  tro  Efterlevelse  af  de  religiøse  For- 
skrifter at  stræbe  til  det  himmelske  Hjem.  Derfor  maattø 
enhver  Eidder  bede  sine  « Tider«  regelmæssig  hver  Dag,  og  af 
samme  Grund  forelæstes  der  Steder  af  de  hellige  Skrifter  under 
Maaltiderne,  som  maatte  indtages  i  Tavshed.  Disse  foregik 
i  Fællesskab,  to  og  to  spiste  sammen,  for  at  den  ene  kunde 
advare  den  anden  imod  Umaadelighed  eller  for  stærk  Afhol- 
denhed. Der  var  ogsaa  fastsat  nøje  Bestemmelser  om,  naar 
Ridderne  skulde  faste,  samt  hvor  meget  enhver  maatte  faa  at 
spise  og  drikke.  De  Riddere,  som  holdt  Vagt  over  en  afdød 
Broder,  skulde  i  syv  Dage  læse  hundrede  Fadervor  om  Dagen 
for  den  døde;  ved  ethvert  Dødsfald  fik  en  fattig  i  fyrretyve 
Dage  en  Tempelbroders  Kost.  Ingen  Broder  maatte  modtage 
Gaver;  saadanne  og  Almisser  tilhørte  Ordenen,  der  sørgede 
for  enhvers  Fornødenheder.  I  hvert  Comthuri  bespistes  de 
fattige  tre  Gange  om  Ugen,  og  hver  Dag  blev  en  Tiendedel 
af  Brødet  uddelt  til  dem.   Klæderne  for  Ordenens  forskjellige 

Klasser  ere  ovenfor  nævnte;  al  Overdaadighed  i  den  Retning 
som  Guldbroderinger,  Sløjfer  etc.  var  strengt  forbudt,  ligesom 
alle  Prydelser  paa  Sadler  og  Seletøj.  Hver  Ridder  maalte 
have  tre  Heste;  mistede  han  en  saadan  i  Ordenens  Tjeneste, 
blev  den  ham  erstattet.  Streng  Lydighed  mod  Mesteren  blev 
indskærpet;  ingen  Broder  maatte  uden  Tilladelse  bortsende 
eller  modtage  Breve,  ej  heller  erhverve  eller  tilbytte  sig  noget. 
Brødrene  skulde  sky  al  Omgang  med  Kvinder;  sin  Moder, 
Søster  eller  kvindelige  Slægtning  maatte  Ridderen  ikke  kysse. 
Overfor  syge  Brødre  vistes  stor  Omhyggelighed:  at  tjene  dem 
er  det  samme  som  at  tjene  Herren;  thi  det  hedder:  Jeg  -var 
syg,  og  Du  besøgte  mig.  For  Livet  i  Felten  var  der  fastsat 
meget  bestemte  Regler.  Blev  en  Tempelherre  afskaaren  fra 
sit  Banner,  maatte  han  stille  sig  under  det  første,  han  traf 
paa,  selv  om  det  tilhørte  en  anden  Orden;  blev  han  saaret, 
skulde  han  have  Tilladelse  til  at  forlade  Valpladsen.  Først 
naar  intet  kristeligt  Banner  vajede  mere  i  Slaget,  maatte  han 
søge  at  redde  Livet. 

Med  Hensyn  til  Straffe,  da  bestode  disse  for  større  For- 
brydelsers Vedkommende  i  Dødsstraf  eller  i  Tabet  af  Ordens- 
klæderne, for  mindre  Forseelser  i  Bodsøvelser  af  forskjelligt 
Omfang  og  Varighed.  Dødsstraf  var  iblandt  andet  sat  for 
Simoni,  o:  naar  en  Broder  ved  Bestikkelse  havde  naaet  Op- 
tagelse i  Ordenen,  for  at  meddele  Kapitlets  Forhandlinger  til 
udenfor  staaende  Brødre,  for  Mord  eller  Mordattentat  paa  en 
Kristen,  for  Tyveri,  Mytteri,  sodomitiske  Synder,  Overgang 
til  de  Vantro,  Kjætteri  o.  s.  v.  Tabet  af  Ordensklæderne,  som 
kunde  vare  kortere  eller  længere  Tid,  anvendtes  mod  den, 
som  vægrede  sig  ved  at  adlyde  en  højere  staaendes  Befaling, 
mod  den,  der  i  Vrede  lagde  Haand  paa  en  Broder  eller 
truede  med  at  gaa  over  til  de  Vantro,  end  videre  overfor  dem, 
der  havde  Omgang  med  Kvinder  eller  bleve  trufne  i  ilde- 
berygtede Huse,  mod  dem,  som  falskelig  beskyldte  en  Broder 
og  ved  opdigtede  Foregivender  søgte  at  forlade  Ordenen  og 
endnu    for    en    Del   mindre   Forbrydelser.     Den,    der  havde 

mistet  sin  Ordenskappe,  maatte  aldrig  beklæde  nogen  Æres- 
post og  skulde,  saa  længe  han  var  den  berøvet,  spise  paa 
Jorden  og  arbejde  med  Slaverne  samt  faste  tre  Gange  om 
Ugen.  Naar  nogen  havde  forladt  Ordenen  og  ønskede  atter 
at  blive  optaget  i  den,  maatte  han  stille  sig  foran  Hovedind- 
gangen til  Tempelhuset,  knæle  for  enhver  Broder,  der  gik 
ind  og  ud,  og  i  Guds  Navn  bønfalde  om  Barmhjertighed. 
Dersom  ingen  i  Kapitlet  havde  noget  at  anføre  imod  den 
ansøgende,  mødte  denne  halvnøgen  og  med  en  Strikke  om 
Halsen  i  Forsamlingen  for  ydmyg  og  under  Taarer  at  bede 
om  Optagelse.  Efter  at  have  udstaaet  en  længere  Bod  fik 
han  da  sin  Ordensklædning  tilbage. 

HI. 

Tempelherreordenen  begyndte  som  et  ringe  og  fattigt 
Broderskab,  men  til  hvilken  Magt,  Rigdom  og  Indflydelse  var 
den  ikke  naaet,  begunstiget  af  Paver,  Fyrster  og  Folk!  Vidt 
udbredt  og  vel  organiseret  dannede  den  et  saa  stært  Sam- 
fund, at  man  skulde  tro,  ingen  turde  vove  at  antaste  den. 
Og  dog  blev  det  anderledes ;  medens  Ordenen  stod  i  sin  fulde 
ydre  Glands  og  Styrke,  kom  uventet  et  mægtigt  Lyn,  som 
knusende  slog  ned  i  den  stolte  Bygning  og  bragte  Død  og 
Fordærvelse  med  sig.  Aarsagen  maa  først  og  fremmest  søges 
hos  Ordenen  selv;  den  havde  ikke  kunnet  bære  sin  store 
Lykke,  alt  eftersom  dens  Privilegier,  Kigdomme  og  Besiddelser 
voxede,  tiltog  ogsaa  dens  Stolthed  og  Overmod.  Derfor  kunde 
Eichard  Løvehjerte  paa  sit  Dødsleje  sige:  «Jeg  giver  Sorte- 
munkene min  Havesyge ,  Graamunkene  min  ødselhed  og 
Tempelherrerne  min  Stolthed«.  Baade  Gejstligheden  og  de 
andre  Stænder  havde  Ordenen  ved  sin  hensynsløse  Fremfærd 
givet  grundet  Anledning  til  Klager;  thi  det  gjaldt  overalt 
kun  for  den  at  fremme  sine  egne  Interesser.  Det  maa  heller 
ikke  glemmes,  at  Tiderne  i  meget  havde  forandret  sig.  De 
evropæiske  Folk  vare  blevne  trætte  af  Kampene  i  det  hellige 

Land,  og  da  dette  gik  tabt,  havde  Kidderordnerne  egentlig 
dermed  udspillet  deres  Kolle.  Det  bliver  derfor  mere  for- 
staaeligt,  hvorledes  det  kunde  lykkes  en  enkelt  Mand,  der 
med  Snildhed  forbandt  Mod  og  Dristighed,  ganske  at  knuse 
den  en  Gang  saa  rige  og  mægtige  Orden.  Denne  Mand  var 
Kong  Filip  IV  af  Frankrige. 

Filip  IV,  med  Tilnavnet  den  smukke,  besteg  sytten  Aar 
gammel  den  franske  Trone  (1285).  Han  stillede  sig  i  skarp 
Opposition  til  den  pavelige  Stol  og  kom  derved  i  en  heftig 
Strid  med  Bonifacius  VIII,  som  i  Aaret  1303  satte  ham  i 
Band.  I  Anledning  heraf  appellerede  alle  Frankriges  Stæn- 
der, selv  Gejstligheden,  til  en  almindelig  Kirkeforsamling; 
kun  Tempelherrerne  deltoge  ikke  i  denne  Demonstration  mod 
Paven.  Ganske  anderledes  blev  Forholdet,  da  Klemens  V 
1305  blev  valgt  til  Pave  ved  fransk  Indflydelse;  i  denne 
svage  og  moralsk  slette  Mand  fik  Filip  et  villigt  Redskab  for 
sine  Planer.  Under  ham  var  det,  at  Pavernes  Sæde  blev 
flyttet  til  Avignon,  hvormed  den  saakaldte  babyloniske  Land- 
flygtighed begynder;  det  var  ham,  der  for  at  vinde  Kong  Filip 
lovede  at  fordomme  sin  Formand  Bonifacius;  det  er  endelig 
ogsaa  ham,  der  i  Forening  med  Filip  anklager  Tempelherre- 
ordenen og  opløser  den.  Ordenen  var  Filip  en  Torn  i  -Øjet; 
han  frygtede  den,  fordi  den  som  en  mægtig  Stat  i  Staten 
kunde  berede  ham  mange  Farer;  men  hvad  der  var  den 
vægtigste  Bevæggrund,  hans  Havesyge  misundte  Ordenen 
dens  uhyre  Eigdomme.  Filip  var  nemlig  i  en  stadig  Penge- 
forlegenhed; de  sædvanlige  Hjælpemidler:  store  Skatter  og 
daarlig  Mynt,  hvortil  han  fejede  en  Udplyndring  af  Jøderne, 
sloge  ikke  til,  og  desuden  var  han  i  en  betydelig  Gjæld  til 
Tempelherrerne.  Paa  den  anden  Side  stode  disse  med  en 
saadan  Overflod,  at  de  ikke  vidste,  hvad  de  skulde  gjore  med 
den,  og  Tanken  modnedes  derfor  hos  ham  om  at  bemægtige 
sig  Ordenens  Rigdomme.  Disse  havde  Filip  havt  Lejlighed 
til  nærmere  at  bese  under  en  Folkebevægelse,  da  han  maatte 
søge  Tilflugt  i  Tempelhuset,    og   fristet   af  dem  havde  han 

endogsaa  søgt  om  at  blive  optaget  i  Ordenen,  men  man 
havde  afslaaet  Kongens  Begjæring.  Var  dette  ikke  sket,  vilde 
Filip  formodentlig  være  bleven  Stormester,  og  Ordenen  havde 
da  ikke  faaet  en  saa  tragisk  Skæbne;  men  nu  maatte  der 
gaas  en  anden  Vej. 

Efter  flere  Forfatteres  Fortælling  skulle  de  første  Be- 
skyldninger imod  Tempelherreordenen  være  komne  fra  en  vis 
Squin  af  Florian,  som  i  længere  Tid  havde  delt  Fængsel 
med  en  tidligere  Tempelridder,  af  hvem  han  havde  modtaget 
de  Oplysninger,  som  han  atter  forebragte  Kong  Filip.  Her- 
efter skulde  Ordenens  Ledere  staa  i  Forbindelse  med  Sara- 
cenerne og  begunstige  dem  paa  alle  Maader;  ved  de  hemme- 
lige Optagelser  blev  Korset  bespyttet  og  Kristus  fornegtet, 
medens  man  tilbad  et  Afgudsbillede  (et  Idol).  I  det  hele 
var  den  kristelige  Tro  kun  et  Skin;  Tempelherrerne  vare  i 
Virkeligheden  de  argeste  Kjættere,  som  foragtede  Pave,  Kirke 
og  Sakramenter.  De  bedreve  de  gyseligste  Laster  selv  imod 
Naturen,  og  Tempelhusene  vare  et  Sæde  for  Vellyst  og  Yp- 
pighed. Alt  var  tilladt,  naar  det  blot  gavnede  Ordenen,  og 
de  optagne,  som  ikke  vilde  feje  sig  efter  de  omtalte  Skæn- 
digheder, bleve  myrdede  eller  maatte  sukke  i  et  evigt  Fæng- 
sel. Hertil  kan  ogsaa  føjes  Fortællinger,  som  paa  samme 
Tid  gik  rundt  iblandt  Folk,  og  til  hvilke  Hidderne  selv  vare 
Aarsag.  Saaledes  sagde  en  Tempelridder  til  en  af  Datidens 
bekjendte  Mænd,  Raoul  de  Presles,  at  i  Ordenens  General- 
kapitel foregik  der  noget  saa  hemmeligt,  at  dersom  ulykke- 
ligvis en  fik  det  at  se,  det  være  endog  Kongen  af  Frankrige, 
vilde  ingen  Frygt  for  Pinsler  afholde  Kapitlets  Medlemmer 
fra  at  dræbe  ham.  En  nylig  optaget  Tempelherre  havde  for 
den  gejstlige  Domstol  i  Paris  nedlagt  Protest  imod  Formen 
for  Optagelsen,  og  flere  havde  i  Skriftemaal  bekjendt  Mis- 
ligheder hos  Ordenen.  Endelig  cirkulerede  der  ogsaa  dunkle 
Eygter  om  de  skrækkelige  Fængsler,  hvori  gjenstridige  Med- 
lemmer maatte  hensukke  deres  Dage.  Hvorledes  de  første 
Beskyldninger  nu  end  ere  fremkomne,    saa  greb  Kong  Fihp 


392  Af  Tempelherreordenens  Historie. 

dem  med  Glæde  og  forlangte  af  Paven  hans  Hjælp  til  at 
forfølge  Ordenen  som  kjættersk.  Den  pavelige  Medvirkning 
kunde  ikke  undværes,  og  Klemens  V  turde  i  sin  Afhængighed 
ikke  negte  den.  Foreløbig  stevnedes  da  under  Paaskud  af 
en  Samtale  om  et  nyt  Korstog  Stormestrene  for  Tempelherrer 
og  Johanniter  til  at  mode  hos  Paven.  Kun  den  første,  Ja- 
kob af  Molay,  efterkom  Opfordringen  og  indtraf  i  Begyndelsen 
af  Aaret  1307  til  Frankrige,  ledsaget  af  Konventet  og  de 
fornemste  Kiddere  og  medbringende  store  Skatte.  Han  fik 
den  venligste  Modtagelse  ved  Hoffet  —  man  mindes  her  den 
lignende  Fremfærd  mod  Protestanterne  f«r  Bartholomæus- 
natten  —  og  ligeledes  hos  Paven,  der  da  opholdt  sig  i  Poi- 
tiers.  Her  blev  der  forhandlet  om  en  Sammensmeltning  af 
Tempelherrer  og  Johanniter,  hvorpaa  Molay  dog  ikke  vilde 
gaa  ind;  derimod  tilbed  han,  da  han  havde  faaet  Nys  om 
Anklagen  imod  Ordenen,  at  blive  tilbage  som  Fange,  indtil 
dens  Uskyldighed  blev  bevist.  Heraf  blev  dog  intet,  og  Mo- 
lay vendte  tilbage  til  Paris. 

Imidlertid  nolede  Klemens  med  at  foretage  noget  mod 
Ordenen,  forstaaelig  nok,  da  han  derved  vilde  berøve  Pave- 
dømmet en  af  dets  Stotter;  men  Filip  kunde  ikke  vente  og 
handlede  derfor  paa  egen  Haand,  vel  vidende,  at  Paven  dog 
til  sidst  maatte  gaa  med  ham.  I  Samraad  med  Nogaret, 
hans  Kantsier  og  højre  Haand,  og  sit  Parlament  tog  han  i 
September  1307  Bestemmelse  om  at  fængsle  alle  de  i  Frank- 
rige værende  Tempelherrer,  anlægge  Proces  imod  dem  og 
inddrage  deres  Ejendomme.  Alt  foregik  i  største  Hemme- 
lighed ;  der  blev  sendt  Skrivelser  rundt  til  øvrighederne,  som 
først  maatte  aabnes  den  13de  Oktober.  Det  var  paa  denne 
Dag ,  Fængslingen  skulde  foretages ,  og  Planen  lykkedes. 
Molay,  som  kort  i  Forvejen  havde  staaet  Fadder  til  et  af 
Kongens  Børn,  blev  tilligemed  hundrede  og  fyrretyve  Kiddere 
grebet  i  Tempelhuset  i  Paris.  Strax  efter  Fængslingen  be- 
gyndte Nogaret,  understøttet  af  Kongens  Skriftefader,  Domini- 
kaueren  Vilhelm  af  Paris,  og  nogle  Biskopper  paa  at  forhøre 

Fangerne;  der  blev  her  ikke  sparet  paa  gode  Løfter  til  dem, 
der  tilstode,  og  Trusler  om  Tortur  og  andre  Tvangsmidler 
mod  dem,  som  fastholdt  deres  Benegtelse.  Ogsaa  Molay  og 
andre  hajere  Ordensbrødre  vare  oftere  i  Forhør,  og  her  til- 
stod Stormesteren  i  hele  Ordenens  Navn  de  mod  den  rettede 
Beskyldninger.  Ogsaa  i  Provinserne  drev  man  ivrig  paa  Un- 
dersøgelserne; den  ovennævnte  Vilhelm  af  Paris  ledede  disse 
som  Storinkvisitor  for  Frankrige.  Idet  Tempelherrerne  nem- 
lig vare  anklagede  for  Kjætteri,  paalaa  det  Dominikanerne, 
til  hvem  Kjætterdomstolene  vare  betroede,  at  anstille  For- 
hørene, og  denne  Omstændighed  var  ingenlunde  til  Gavn  for 
Ordenen,  fordi  hine  Munke  vare  alt  andet  end  venlig  sindede 
imod  den.  Kong  Filip  havde  strax  taget  Tempelhuset  med 
dets  rige  Skatte  i  Besiddelse  og  samme  Dag,  som  Fængs- 
lingen fandt  Sted,  ladet  udgaa  et  Anklageskrift,  der  for  Fol- 
ket stemplede  Tempelherrerne  som  Menedere,  Afgudsdyrkere 
og  højst  farlige  Mennesker;  ogsaa  Munke  søgte  gjennem 
Prædikener  at  ophidse  den  offentlige  Mening  imod  Ordenen. 
Klemens  følte  sig  meget  overrasket  og  ubehagelig  berørt 
ved  Filips  dristige  Fremfærd.  Kongen  havde  her  antastet  en 
Orden,  som  kun  kunde  dømmes  af  den  hellige  Stol,  og  i 
sin  Vrede  herover  befalede  Paven  at  holde  inde  med  Under- 
søgelserne, han  vilde  selv  lede  disse;  Ordenens  Godser  skulde 
foreløbig  forvaltes  af  de  Biskopper,  i  hvis  Stifter  de  laa,  og 
Indtægterne  anvendes  for  det  hellige  Land.  Men  hermed 
vilde  Kong  Filip  paa  ingen  Maade  lade  sig  nøje,  og  snart 
blev  den  svage  og  afhængige  Klemens  nødt  til  at  tage  sine 
Bestemmelser  tilbage;  de  tidligere  Domstole  skulde  atter 
træde  i  Kraft  og  Kongen  paa  ny  bestyre  Tempelgodset;  kun 
forbeholdt  Paven  sig  at  dømme  Ordenens  Ledere.  Disse 
bleve  ogsaa  forhørte  af  tre  Kardinaler,  som  Paven  i  den 
Hensigt  sendte  til  Slottet  Chinon  i  Tourraine,  hvor  Stor- 
mesteren og  Storpræceptorene  af  Cypern,  Guienne,  Poitouo.fi. 
sade  fangne.  Resultatet  af  Forhørene  blev  Tilstaaelser  af  de 
vigtigste  Anklagepunkter  mod  Ordenen.      Det  samme  gjaldt 

om  to  Og  halvfjerdsinstyve  Tempelherrer,  som  Filip  fra  for- 
skjellige  Dele  af  Eiget  lod  bringe  til  Poitiers,  Pavens  da- 
værende Opholdssted,  hvor  de  af  denne  selv  og  nogle  Kar- 
dinaler bleve  tagne  i  Forhør.  Nu  først  foretog  Klemens 
alvorlige  Skridt  imod  Ordenen,  hvorved  tillige  Processen  fik 
Form  og  Almenhedens  Præg.  Han  udstedte  nemlig  den  12te 
Avgust  1308  en  Bulle,  der  skildrede,  hvorledes  den  hellige 
Fader  efterhaanden  havde  maattet  fæste  Lid  til  Beskyldnin- 
gerne mod  Tempelherrerne  og  derefter  selv  havde  forhørt  en 
Del  Ordensmedlemmer,  som  uden  Tvang  havde  tilstaaet  For- 
negtelsen  og  Bespyttelsen  af  den  korsfæstede  ved  Optagelsen 
og  andre  skrækkelige  Ting.  Han  paabød  derfor  en  almindelig 
Undersøgelse,  som  blev  overdraget  til  Stiftsbiskopperne ,  to 
Kanniker  og  fire  Munke;  men  desforuden  skulde  der  i  en- 
hver Provins  være  en  Synode,  som  under  Forsæde  af  Ærke- 
biskoppen havde  at  dømme  de  enkelte  Tempelherrer,  men 
intet  havde  at  gjøre  med  Ordenen  som  saadan.  Dennes 
endelige  Skæbne  skulde  afgjøres  paa  en  almindelig  Kirkefor- 
samling. Til  Rettesnor  for  Forhørene  medfulgte  hundrede  og 
syv  og  tyve  Inkvisitionsartikler.  Endelig  havde  Klemens  kort 
før  Bullens  Udstedelse  udnævnt  en  pavelig  Undersøgelses- 
kommission, bestaaende  af  otte  høje  Prælater  under  Forsæde 
af  Ærkebiskoppen  af  Narbonne.  Det  er  Hovedpunkterne  af 
denne  Kommissions  Virksomhed,  som  vi  gjengive  i  det  føl- 
gende efter  selve  Procesakterne,  der  fra  Latin  ere  oversatte 
baade  paa  Fransk  (af  Michelet)  og  paa  Tysk  (af  Molden- 
hawer). 

Først  i  j\vgust  1309  mødte  Medlemmerne  af  den  pave- 
lige Kommission  i  Paris  i  det  biskoppelige  Pallads  og  be- 
gyndte deres  Virksomhed  med  at  indvarsle  alle  Tempelherrer 
til  en  Undersøgelse.  Til  Mødedag  var  fastsat  den  12te  No- 
vember, men  der  kom  ingen,  hvad  enten  nu,  som  det  paa- 
staas,  Bekjendtgjørelsen  med  Vilje  var  holdt  tilbage,  eller  der 
var  andre  Grunde.  Fristen  blev  forlænget  i  ti  Dage,  og  der- 
efter mødte  nogle  enkelte.      Den  2Gde  November  blev  Stor- 


Af  Tempelherreordenens  Historie.  395 

mesteren,  Jakob  af  Molay,  ført  frem  for  Kommissionen.  Paa 
Spørgsmaalet,  om  han  vilde  forsvare  Ordenen,  erklærede  han, 
at  han  med  Understøttelse  og  Raadgivere  vilde  forsøge  det 
trods  sin  vanskelige  Stilling  og  bevise  dens  Uskyldighed  ved 
Vidnesbyrd  fra  Ordensbrødre,  Konger  og  højtstaaende  gejst- 
lige og  verdslige.  Da  hans  tidligere  Tilstaaelse  blev  ham 
forelæst,  ytrede  han  stor  Forbavselse  og  Vrede  over,  at  den 
var  offentliggjort.  Derefter  havde  Molay  en  Samtale  med  en 
kongelig  Dommer  Plasian,  som  uden  videre  havde  indfundet 
sig,  hvorpaa  han  erklærede,  at  han  maatte  være  forsigtig 
med  sine  Udsagn,  og  bad  om  nogle  Dages  Udsættelse,  hvil- 
ket ogsaa  blev  ham  tilstaaet.  Ved  det  andet  Forhør  negtede 
Molay  at  ville  paatage  sig  Ordenens  Forsvar,  forsikrede,  at 
han  var  en  rettroende  Mand,  og  mindede  om  Ordenens  pragt- 
fulde Kultus  samt  dens  berømmelige  Kampe  mod  de  Vantro 
og  dens  rige  Ålmisseuddeling.  Efter  en  Ordvexling  med 
Kantsleren  Nogaret,  hvori  denne  omtalte,  at  der  skulde  være 
begaaet  sodomitiske  Synder  indenfor  Ordenen,  bad  Storme- 
steren om  Tilladelse  til  at  høre  Messen,  hvad  der  ogsaa  blev 
ham  lovet.  Molays  Optræden  under  disse  to  Forhør  kan  ikke 
andet  end  være  meget  paafaldende.  Man  erindre,  at  han  to 
Gange  forinden,  i  Paris  og  i  Chinon,  har  tilstaaet  Ordenens 
Skyld,  og  nu  ser  man  ham  her  forbigaa  dette  med  Tavshed 
og  indskrænke  sig  til  en  grumme  almindelig  og  lidet  moti- 
veret Benegtelse,  medens  man  netop  skulde  have  troet,  at 
han  for  Kommissionen,  hvor  han  intet  havde  at  frygte,  al- 
vorlig og  indtrængende  vilde  have  paavist  Ordenens  Uskyl- 
dighed og  givet  nærmere  Forklaring  om  Grundene  til  sine 
tidligere  Tilstaaelser.  Disse  Forhør  tale  hverken  til  hans 
egen  eller  Ordenens  Fordel. 

Kommissionen  fandt  det  nødvendigt  at  foranstalte  en  ny 
Indvarsling  til  den  28de  Marts  1310  og  bestemte  tillige  at 
forhøre  Lægfolk,  da  de  hidtil  forhørte  Tempelherrers  Udsagn 
syntes  dels  modsigende,  dels  tvetydige.  Paa  den  bestemte 
Dag  fremførtes  alle  de,    som  vilde  forsvare  Ordenen,    og  for 

dem  oplæstes  de  førnævnte  Inkvisitionsartikler,  i  hvilke  de 
vigtigste  Punkter  vare  følgende:  Alle  eller  de  fleste  Tempel- 
herrer fornegte  ved  eller  efter  deres  Optagelse  Gud  eller 
Kristus  eller  de  Hellige;  det  siges  dem,  at  Kristus  ej  er 
sand  Gud,  men  en  falsk  Profet,  der  har  lidt  Døden  for  sine 
egne  Synder;  den  optagne  bespytter  og  forhaaner  Korset;  i 
Kapitlet  viser  der  sig  en  Kat,  som  tilbedes;  Ordensmedlem- 
merne  tro  ikke  paa  Alterens  Sakramente  og  modtage  Synds- 
forladelse af  Stormesteren  eller  andre;  den  optagne  kysser 
Optageren  paa  uanstændige  Steder;  sodomitiske  Synder  til- 
lades, ja  selv  anbefales;  mange  tilbede  i  Kapitlet  et  Idol, 
hvoraf  de  vente  sig  Velsignelse  og  Kigdom,  og  med  dette 
bringe  de  den  Snor  i  Beraring,  hvormed  de  omgjorde  sig; 
enhver,  der  ikke  vil  underkaste  sig  disse  Skikke,  bliver  dræbt 
eller  kastet  i  Fængsel;  det  er  ikke  Synd  selv  med  Urette  at 
berige  Ordenen  paa  alle  Maader ;  Kapitel  og  Optagelse  finder 
Sted  med  den  største  Hemmelighedsfuldhed,  og  den  dybeste 
Tavshed  kræves  under  Dødsstraf.  Da  alle  Forsvarere  af  Or- 
denen bleve  samlede  paa  en  stor  Plads,  viste  der  sig  at  være 
saa  mange,  at  Kommissionen  erklærede.  Brødrene  maatte 
udvælge  Deputerede,  som  i  de  øvriges  Navn  skulde  føre  For- 
svaret. For  nærmere  at  erfare  de  fangnes  Mening  herom 
udsendte  Kommissionen  en  Protokolfører  og  fire  Notarer,  som 
besøgte  alle  Steder,  hvor  Tempelherrer  vare  indespærrede. 
Mange  benyttede  da  Lejligheden  til  at  nedlægge  den  alvor- 
ligste Protest  mod  de  fremførte  Beskyldninger,  der  erklæredes 
for  de  groveste  Løgne  og  Bagvaskelser,  idet  de  tillige  for- 
sikrede, at  de  fremkomne  Tilstaaelser  vare  usande  eller  frem- 
tvungne ved  Tortur;  Deputerede  kunde  ikke  vælges  uden 
Stormesterens  Tilladelse.  Den  7de  April  freratraadte  imid- 
lertid som  en  Slags  Prokuratorer  to  Ordenspræster:  Peter  af 
Boulogne  og  Renaud  af  Pruin,  to  Riddere:  Vilhelm  af  Cham- 
bonnet  og  Bertrand  af  Sartiges,  og  endnu  sex  andre,  som 
paa  Ordenens  Vegne  højtidelig  protesterede  mod  den  hele 
Anklage  og  Proces  som  ubegrundet  og  uretfærdig. 

Den  Ilte  April  begyndte  Kommissionen  at  af  hore  en- 
kelte Vidner  efter  Inkvisitionsartiklerne.  Der  blev  derefter  i 
alt  forhørt  to  hundrede  og  en  og  tredive;  men  nærmere  at 
gaa  ind  paa  disses  Forklaringer  er  der  ikke  her  Plads  til. 
Nogle  bekjendte  næsten  alt,  andre  kun  ubetydeligt.  Mange 
vedstode  enkelte  af  Anklagepunkterne,  men  erklærede  sig 
enten  uvidende  om  de  Bvrige  eller  benegtede  dem  ligefrem. 
Ikke  faa  klagede  over  den  Tortur,  de  under  tidligere  Forhør 
vare  blevne  underkastede.  Marterredskaber  anvendtes  derimod 
ikke  af  den  pavelige  Kommission,  som  i  ovrigt  synes  at  have 
røgtet  sit  ingenlunde  lette  Hverv  med  stor  Samvittigheds- 
fuldhed og  Hensyn  til  de  anklagede.  Vi  se  den  derfor  og- 
saa  optræde  med  megen  Bestemthed,  men  desværre  uden 
Resultat,  da  en  Provinssynode  under  Ærkebiskoppen  af  Sens 
midt  under  Processen  i  Maj  Maaned  havde  dømt  fire  og 
halvtresindstyve  Tempelbrødre  til  Baalet  som  Kjættere;  de 
ulykkelige  omkom  i  Flammerne  og  fastholdt  deres  Beneg- 
telse  til  det  sidste;  men  de  vare  ikke  de  eneste,  der  lede  den 
Skæbne.  Denne  aldeles  ulovlige  Fremgangsmaade  maatte 
naturligvis  gjøre  et  højst  skræmmende  Indtryk  paa  dem,  der 
skulde  forhøres,  paa  samme  Tid  som  den  gjorde  den  pave- 
lige Kommissions  Virksomhed  aldeles  illusorisk.  Denne  fort- 
satte dog  efter  en  længere  Afbrydelse  Forhorene,  som  til  sidst 
bleve  sluttede  i  Maj  1311;  der  var  da  ingen  flere  Vidner  at 
afhøre.  Paven  og  Kongen  vare  enige  om  at  ende  Undersø- 
gelserne, og  Tiden  nærmede  sig,  da  Konciliet  i  Vienne  skulde 
aabnes  og  afgjøre  Ordenens  Skæbne.  Procesakterne  bleve 
indsendte  til  Paven. 

Medens  Undersøgelserne  støde  paa  i  Frankrige,  var  der 
ogsaa  foretaget  Skridt  imod  Tempelherrerne  i  andre  Lande. 
Saaledes  i  England,  hvor  man  imidlertid  gik  langt  mildere 
til  Værks,  saa  at  Paven  fandt  Anledning  til  at  klage  derover. 
Der  fremkom  i  øvrigt  fra  en  tidligere  Tempelridder,  Stefan 
af  Stapelbrugge,  en  Tilstaaelse,  hvorefter  han  var  optaget  paa 
tvende  Maadcr,  dels  efter  Statuterne,  dels  paa  en  kjættersk 

Maade,  idet  han  da  havde  maattet  fornegte  Kristus  og  be- 
spotte Korset  o.  s.  v.  Som  Kesultat  af  den  engelske  Proces 
hedder  det:  den  synes  at  bevise.  En  langt  strengere  Frem- 
færd viste  Karl  II  af  Neapel ;  han  var  Kong  Filips  Fætter  og 
nærede  personligt  Nag  mod  Ordenen,  der  ikke  stod  paa  hans 
Parti;  ogsaa  i  Lombardiet  og  i  Toscana  blev  den  fordømt, 
derimod  frikjendt  i  Kavenna  og  Bologna.  Det  samme  Udfald 
fik  Forhørene  i  Mainz,  ja  mange  Steder  i  Tyskland  kom  det 
slet  ikke  til  nogen  Undersøgelse.  I  Aragonien  forsvarede 
Ridderne  sig  med  væbnet  Haand,  navnlig  i  den  stærke  Fæst- 
ning Monfon,  og  da  de  maatte  falde  tilføje,  foer  man  dog 
ikke  videre  strengt  frem  imod  dem;  en  Mængde  af  dem  gik 
ind  i  den  nystiftede  Montezaorden,  ligesom  de  i  Portugal 
rekruterede  Avis-  og  Kristusordenen.  Fordi  Undersøgelserne 
i  andre  Lande  havde  det  ovennævnte  mere  gunstige  Udfald, 
skal  dermed  dog  ikke  være  sagt,  at  Ordenen  var  uskyldig; 
thi  der  fremkom  ogsaa  derfra  adskillige  Indrømmelser  af  de 
forskjellige  Anklagepunkter;  men  naar  vi  ville  undersøge, 
hvor  vidt  de  vigtigste  af  disse  ere  godtgjorte  ved  et  tilstræk- 
keligt Antal  Vidners  Udsagn,  da  ere  vi  i  det  væsentligste 
henviste  til  Resultaterne  af  den  franske  Proces. 

Fornegtelsen  af  Kristus  og  Bespyttelsen  af  Korset  under 
eller  efter  Optagelsen  er  det  oftest  tilstaaede  Anklagepunkt, 
bevidnet  ligefra  de  højeste  til  de  ringeste  Ordensmedlemmer, 
hvor  der  har  væ.ret  indledet  Undersøgelser;  dog  finder  man 
hyppig  tilføjet  af  den  anklagede,  at  han  kun  nødtvungen  for- 
negtede  og  spyttede  ved  Siden  af  Korset.  Man  har  vel  villet 
forklare  denne  Skik  ved  at  henvise  til  Sekter,  der  gjorde  det 
samme,  fordi  de  fandt,  at  Korset,  hvorpaa  Frelseren  havde 
lidt,  ikke  kunde  være  Gjenstand  for  nogen  Tilbedelse;  men 
at  en  saadan  Tanke  har  været  herskende  i  Ordenen,  finder 
man  intet  Spor  af  i  Vidnernes  Udsagn;  tvært  imod  skildres 
den  Gru  og  Forfærdelse,  hvormed  de  hørte  dette  Forlangende, 
som  de  bleve  tvungne  til  at  efterkomme,  fordi  det  saa  var 
Skik  i  Ordenen.     Der  synes  saaledes  her  at  være  Bevis  for. 

at  Vantro  og  Fritænkeri  har  hersket  imellem  Tempelherrerne, 
og  denne  Antagelse  kan  ikke,  hvad  nogle  gjøre,  vises  tilbage 
som  ubegrundet.  Man  maa  ikke  glemme,  at  de  nævnte 
Riddere  gjennem  deres  megen  Samkvem  med  Saracenerne 
ikke  kunde  blive  upaavirkede  af  arabiske  Sæder,  Skikke  og 
Meninger;  thi  vel  stode  de  Vantro  som  hejst  afskrækkende 
for  de  første  Korsfarere,  men  ingenlunde  for  de  senere,  hvad 
ogsaa  Tidens  Historieskrivere  tydelig  vise.  Af  Muhameda- 
nernes finere  Sæder  og  Dannelse  var  der  ikke  saa  lidt 
at  lære  for  de  mere  raa  Vesterlændere;  Mænd  som  Nureddin 
og  Saladin  kunde  kappes  med  deres  ypperste,  og  under  det 
stærke  Forfald  i  Palæstina,  som  ogsaa  smittede  Tempelherre- 
ordenen, er  der  da  fremkommet  en  Forbindelse  mellem  denne 
og  Saracenerne,  som  sikkert  hverken  har  gavnet  den  farste 
i  religiøs  eller  sædelig  Retning.  For  de  Vantro  stode  de 
Kristne  med  deres  treenige  Gud  som  Dyrkere  af  flere  Guder, 
medens  Islams  Tilhængere  havde  den  rette  Tro  paa  den  ene 
Gud,  og  da  netop  Treenigheden  som  uigjennemtrængelig  for 
menneskelig  Forstand  til  alle  Tider  har  vakt  Modsigelse,  er 
det  ikke  umuligt,  at  der  ved  Samkvemmet  med  Muhame- 
danerne kan  have  dannet  sig  en  Slags  Deisme,  i  Følge  hvil- 
ken Kristus  ikke  kunde  bekjendes  som  Guds  Søn.  I  For- 
bindelse med  denne  Gudfader  -  Tro  sættes  af  flere  Forfattere 
det  i  Anklagen  nævnte  Idol,  som  af  Vidnerne  undertiden 
kaldes  «Baphoraet»  *).  Angivelserne  af  dettes  Udseende  ere 
meget  varierende;  snart  skildres  det  som  et  Billede  med  et 
eller  flere  Hoveder,  overtrukket  med  Menneskehud  og  med 
to  funklende  Ædelstene  i  Stedet  for  -Øjne,  snart  i  Lighed 
med  et  Menneskehoved  af  Træ  eller  Metal;     det   sidste   er 


*)  Ordets  Betydning  er  omtvistet ;  nogle  ville  deri  se  en  Antydning 
af  Ordenens  hemmelige  Muhamedanisme,  hvad  dog  næppe  har 
videre  for  sig.  Andre  aflede  det  af  to  græske  Ord,  hvorefter  det 
skal  betyde:  »Visdommens  Daab»  og  maa  sættes  i  Forbindelse 
med  den  Symbolik  og  Gnostik ,  som  antages  at  have  hersket  i 
Ordenen. 

vistnok  rigtigst,  i  det  mindste  var  det  i  Paris  fundne  Idol 
et  Hoved  med  et  Sølvskjæg.  Idolet  anses  af  nogle  som  Sym- 
bol for  den  Himmel  og  Jord  skabende  Gud  og  udledes  af 
gnostiske  Anskuelser,  som  ikke  vare  Middelalderen  frem- 
mede; det  var  Gjenstand  for  Tilbedelse,  og  efter  et  Vidnes 
Udsagn  skulde  det  æres  som  Ordenens  Frelser  og  som  den, 
der  skjænkede  alt  godt,  ja  «gronnede  Jorden  og  bragte  Træ- 
erne til  at  blomstre«.  Imidlertid  maa  Sagen  i  sin  Helhed 
staa  hen ;  der  naas  ikke  her  længere  end  til  rimelige  For- 
modninger, og  ligesom  de  afgivne  Forklaringer  ere  meget 
afvigende,  saaledes  tør  man  heller  ej  skænke  dem  for -stor 
Tiltro ;  men  skal  det  hævdes,  at  der  har  existeret  en  særegen 
Ordenstro,  maa  denne  vistnok  nærmest  betegnes  som  en 
Blanding  af  Deisme  og  Fritænkeri,  indklædt  i  symbolske  For- 
mer og  blandet  med  Middelalderens  Tro  paa  Trolddom,  Al- 
chymi,  Astrologi  o.  s.  v.  Det  kan  vist  næppe  betvivles,  at 
Ordenen  har  havt  sine  »Mysterier«,  derpaa  tyde  de  hemme- 
lige og  natlige  Forsamlinger,  hvorfra  intet  under  Dødsstraf 
maatte  røbes,  uden  at  man  dog,  som  nogle  ville,  bestemt 
tør  paastaa,  at  der  har  existeret  forskjellige  Grader  i  Ind- 
vielsen, Til  Ordenens  Kjætterier  hørte  ogsaa  Udeladelsen  af 
Indstiftelsesordene  i  den  hellige  Nadvere  og  Absolutionsretten, 
hvorefter  Stormesteren  og  andre  Ordensembedsmænd  skulle 
have  tildelt  Brødrene  Syndsforladelse,  hvad  ellers  kun  tilkom 
gejstlige.  Begge  disse  Beskyldninger  ere  dog  mindre  bevid- 
nede, skjønt  den  første  kan  være  rimelig  nok,  dersom  Ordenen 
har  fornegtet  Kristus  som  Guds  Sen.  Af  mindre  Betydning 
synes  de  i  Anklagen  nævnte  smudsige  Kys  at  være,  hvorefter 
Optageren  af  den  optagne  blev  kysset  paa  Munden,  Maven 
og  Bagen;  de  kunne  da  i  al  Fald  nok  tages  som  Symbol 
paa  den  absolute  Lydighed,  Ordenen  krævede  af  sine  iMed- 
lemmer.  Endelig  var  der  rettet  de  groveste  Beskyldninger 
imod  Ordenen  for  Usædelighed  og  Vellevnet.  At  sligt  har 
fundetsted  i  den,  er  vistnok  uomtvisteligt;  men  det  kommer 
an  paa,  i  hvor  stor  en  Udstrækning.   Det  lyder  næsten  utro- 

ligt,  naar  nogle  Vidner  erklære  sodomitiske  Synder  for  statut- 
mæssig  tilladte,  tilmed  da  der  ellers  var  sat  Dødsstraf  for 
denne  Last;  men  paa  den  anden  Side  klage  næsten  alle 
Middelalderens  Historieskrivere  over  Tempelherrernes  Yppig- 
hed og  Udsvævelser.  Det  sædelige  Forfald  var  dengang  stort, 
ikke  mindst  i  Palæstina,  hvor  Ridderne  færdedes  og  tillige 
havde  megen  Omgang  med  Saracenerne,  og  man  tør  derfor 
ikke  erklære  Beskyldningen  for  denne  Last  for  uberettiget. 
Der  herskede  i  Datiden  en  Immoralitet,  hvorom  man  næppe 
gjør  sig  noget  Begreb. 

Naar  man,  efter  de  nu  anførte  Beskyldninger  mod  Or- 
denen og  de  under  Processen  fremkomne  Beviser  for  deres 
K'igtighed,  vil  fremdrage  Spørgsmaalet  om  Ordenens  Skyld 
eller  Uskyld,  da  kan  herved  forskjellige  Betragtninger  gjøre 
sig  gjældende,  saa  at  det  næppe  vil  være  muligt  herpaa  at 
give  et  bestemt  Svar  eller  udtale  en  afgjørende  Dom.  Det 
er  navnlig  den  hele  Maade,  hvorpaa  Processen  imod  Ordenen 
blev  fort,  som  bereder  store  Vanskeligheder.  For  det  første 
kan  det  ikke  negtes,  at  Hovedaarsagen  til  Forfølgelsen  mod 
Tempelherrerne  er  at  søge  i  Kong  Filip  den  smukkes  Begjær- 
lighed  efter  at  komme  i  Besiddelse  af  Ordenens  store  Kig- 
domme; hans  hele  hensynsløse  og  voldsomme  Fremfærd  i 
denne  Henseende  ligger  klart  nok  for  Dagen;  idet  han  dristig 
og  snildt  vidste  at  benytte  Forholdene,  fik  han  den  pavelige 
Magt,  Ordenens  naturlige  Støtte  og  Hjælper,  til  at  alliere 
sig  med  ham  i  en  Kamp,  som  han  næppe  ellers  vilde  have 
kunnet  bestaaet.  Ordenen  skulde  falde.  Resultatet  var  altsaa 
givet,  forinden  nogen  Undersøgelse  var  begyndt;  under  saa- 
danne  Forhold  maatte  Vejen  staa  aaben  for  al  Slags  Uret- 
færdighed og  Vilkaarlighed.  Dernæst  maa  det  indrømmes, 
at  Tortur  og  brændende  Baal  ere  højst  tvivlsomme  Midler 
til  at  skaffe  en  paalidelig  Tilstaaelse;  men  derfor  er  man  dog 
ikke,  som  mange  have  gjort,  berettiget  til  ganske  at  betvivle 
Sandheden  af  de  fremførte  Udsagn.  Desuden  maa  det  heller 
ikke  glemmes,  at  pinlige  Forher  ikke  anvendtes  af  den  pave- 

lige  Kommission,  hvis  Procesakter  dog  maa  danne  Grund- 
laget for  en  Bedømmelse  af  Ordenens  Skyld,  at  Tempelherrerne 
ogsaa  bleve  fundne  skyldige  i  adskillige  andre  Lande,  og  at 
der  derfra  fremkom  vigtige  Tilstaaelser  af  de  forskjellige  An- 
klagepunkter uden  nogen  Anvendelse  af  Tortur.  Dette  i 
Forbindelse  med  Tempelherrernes  Historie  i  det  hellige  Land, 
et  Punkt,  hvorpaa  der  kan  rettes  mange  og  svære  Beskyld- 
ninger imod  dem,  samt  den  vitterlige  Mislrug  af  deres  Magt 
og  Rigdomme  taler  sikkert  ikke  for  Ordenens  Uskyldighed, 
om  man  end  ikke  derved  berettiges  til  ganske  at  fordømme 
den,  som  om  den  kun  skulde  have  faaet  sin  fortjente  Straf. 
Dette  er  ligesaa  lidt  berettiget,  som  naar  adskillige  Forfattere 
have  fremstillet  Sagen  saaledes,  at  Ordenen  maa  anses  for 
ganske  uskyldig  og  kun  er  bleven  et  Bytte  for  et  Væv  af 
Vold,  Rænker  og  Løgn.  Der  har  her  gjort  sig  forskjellige 
Interesser  gjældende,  eftersom  Hensigten  har  været  at  stille 
Paven,  Kongen  eller  Ordenen  i  det  bedste  Lys;  iblandt  den 
sidstes  Forsvarere  tælles  navnlig  en  Del  Frimurere,  som  efter 
den  paastaaede  Forbindelse  imellem  deres  Orden  og  Tem- 
pelherrerne have  villet  bevise  det  uberettigede  i  Anklagen 
imod  disse.  Til  en  fuldstændig  Klarhed  naas  der  som  sagt 
næppe  i  dette  Spørgsmaal;  men  saa  meget  synes  for  en  uhil- 
det Betragtning  at  staa  fast,  at  uskyldig  har  Ordenen  ikke 
været,  paa  samme  Tid  som  det  sikkert  maa  erkjendes,  at  der 
er  begaaet  store  Misligheder  under  hele  Processen  imod  den, 
og  at  Beskyldningerne  i  flere  Henseender  ere  usande  eller 
overdrevne. 

Tempelherreordenen  var  egentlig  faktisk  ophævet,  da  Kon- 
ciliet i  Vienne,  som  skulde  afgjere  dens  endelige  Skæbne, 
blev  aabnet  i  Oktober  1311;  dette  Koncilium,  paa  hvilket 
blandt  andre  Sager  ogsaa  Kong  Filips  Anklage  imod  Pave 
Bonifacius  Vin  skulde  forhandles,  talte  tre  hundrede  Biskopper 
og  andre  Prælater.  For  dem  forelæstes  nu  et  Uddrag  af 
Procesakterne,  og  Paven  forlangte  deres  Mening.  De  be- 
gjærede  næsten  enstemmig  —   kun  én  italiensk  og  tre  fran- 

ske  Biskopper  vare  derimod  — ,  at  ni  Riddere,  som  havde 
fremstillet  sig,  beredte  til  at  forsvare  Ordenen,  skulde  for- 
høres. Men  heraf  vilde  Klemens  intet  vide  og  lod  Ridderne 
kaste  i  Fængsel;  han  frygtede  øjensynlig,  at  Konciliets  Be- 
stemmelse skulde  komme  i  Strid  med  hans  egne  Planer,  og 
holdt  derfor  hele  Vinteren  Biskopperne  i  Uvirksomhed,  idet 
han  haabede,  at  de  efterhaanden,  kjede  af  at  være  borte  fra 
deres  Fædreland  og  Gjerning,  skulde  falde  tilføje.  I  Foraaret 
1312  blev  Sagen  atter  taget  for;  Kong  Filip  var  da  tilstede 
paa  Konciliet.  Dennes  ønske  kjendte  Paven  vel,  gav  han 
efter  herfor,  vilde  det  fæle  Skræmmebillede:  Bonifacius  Dom- 
fældelse, som  ogsaa  Prælaterne  frygtede,  forsvinde.  Han 
maatte  da  handle  paa  egen  Haand,  samlede  de  Biskopper, 
paa  hvem  han  kunde  stole,  samt  nogle  Kardinaler,  og  op- 
hævede i  dette  Konsistorium  Ordenen  i  Følge  sin  pavelige 
Magtfuldkommenhed;  dette  skete  i  Marts  1312,  og  den  3dje 
April  blev  Ophævelsen  kundgjort  for  Konciliet,  som  modtog 
Meddelelsen  i  Tavshed  og  ikke  rejste  nogen  Modsigelse  mod 
den  pavelige  Fremgangsmaade.  Den  6te  Maj  blev  Bullen 
desangaaende  offentlig  forelæst;  det  hedder  i  den:  «Ikkeuden 
Smerte  og  Hjertets  Kummer  tilintetgjøre  vi  med  den  hellige 
Kirkeforsamlings  Bifald  for  evigt  Ordenens  Navn  og  Liv, 
ikke  ved  en  endelig  Dom,  da  vi  ej  med  rette  kunne  fælde 
en  saadan  efter  de  Undersøgelser,  som  have  fundet  Sted, 
men  i  Kraft  af  apostolisk  Vilje  og  den  os  tilstaaede  Magt- 
fuldkommenhed«. 

Den  største  Del  af  Ordenens  vidtstrakte  Besiddelser  blev 
skjænket  Johanniterne,  dog  ikke  i  Spanien  og  Portugal,  hvor 
Kampen  mod  de  Vantro  fortsattes;  ligeledes  beholdt  Kong 
Filip  de  franske  Godser  til  sin  Død,  og  heller  ikke  Paven 
undsaa  sig  ved  at  tage  sin  Del  af  Byttet.  Medlemmerne  af 
den  ophævede  Orden  gik  dels  over  til  Johanniterne,  dels 
modtoge  de  deres  Underhold  i  Klostre;  de,  der  haardnakket 
negtede,  lede  Døden  paa  Baalet,  nogle  dømtes  til  evigt 
Fængsel.    Det  er  naturlig,  at  der  ved  en  saa  udbredt  Orden 

har  kunnet  være  Tale  om  dens  Vedvaren,  råen  bestemt  kan 
dette  kun  paavises  i  Spanien  og  Portugal;  i  det  sidste  Land 
blev  den  kaldet  Kristusordenen  og  stadfæstet  1319,  dog  tabte 
den  snart  sin  ridderlige  Karakter.  Klemens's  Efterfølger  til- 
lod Tempelridderne  at  gaa  over  i  andre  Ordener.  Om  der 
bestaar  nogen  Forbindelse  imellem  Tempelherrerne  og  Fri- 
murerordenen og  ligeledes  mellem  dem  og  de  i  den  nyeste 
Tid  fremstaaede  Parisertempelherrer,  er  et  Spergsmaal,  som 
ikke  kan  behandles  her,  hvor  Hensigten  kun  har  været  at 
give  et  Billede  af  den  Orden,  der  i  Middelalderen  indtog  en 
saa  fremragende  Plads. 

Tragedien  var  ikke  tilende  med  Konciliet  i  Vienne;  der 
kom  endnu  det  følgende  Aar  et  Efterspil,  hvori  den  ophævede 
Ordens  Stormester  og  Storpræceptoren  af  Normandiet  ere 
Hovedpersonerne.  Man  vil  erindre,  at  Paven  havde  forbeholdt 
sig  at  af^'jøre  Molays  og  de  højeste  Embedsmænds  Skæbne. 
Paa  Klemens's  Vegne  mødte  en  Kardinal  samt  flere  andre 
høje  Prælater  i  Paris,  og  Kesultatet  af  Undersøgelserne  blev, 
at  Stormesteren  tilligemed  tre  andre  efter  at  have  tilstaaet 
Ordenens  Skyld  dømtes  til  livsvarigt  Fængsel;  men  da  Dom- 
men offentlig  skulde  forkyndes,  tog  Stormesteren  og  ligeledes 
Storpræceptoren  af  Normandiet  deres  tidligere  Tilstaaelse  til- 
bage og  forsikrede  nu,  at  Ordenen  var  uskyldig  i  de  mod 
den  rettede  Anklager.  Saa  snart  Kong  Filip  erfarede  dette, 
lod  han  i  et  hemmeligt  Kaad  uden  at  raadspørge  den  pave- 
lige Kommission  begge  domme  til  BaaU't,  og  endnu  den 
samme  Dag,  Ilte  Marts  1313,  udaandede  Stormesteren  og 
Storpræceptoren  deres  Liv  i  Flammerne.  Dette  kan  ikke  be- 
tragtes som  andet  end  et  Snigmord  og  danner  en  værdig 
Slutsten  paa  Kong  Filips  hele  voldsomme  Fremfærd  mod 
Ordenen. 

Det  er  rimeligt,  at  Samtiden  med  Foibavselse  har  været 
Vidne  til  den  magtige  Tt-mpelherreordens  bratte  Fald  og 
ikke  ret  forslaaet  Åarsagen  dtTtil;  mon  for  Eftertiden,  som 
kan  overskue  Historiens  Gang,    staar  det  klart,    at  Ordenen 

maatte  bort,  fordi  den  havde  udspillet  sin  Kolle  og  ikke  pas- 
sede ind  i  Tidens  Udvikling.  Den  var  knyttet  til  det  hellige 
Land,  dens  Betydning  og  Gjerning  hænger  paa  det  nejeste 
sammen  med  Korstogene;  men  de  Ideer,  som  havde  sat  disse 
i  Bevægelse,  vare  ikke  mere;  Evropas  Folk  havde  gjennem- 
levet  dem  og  ofret  dem  deres  Blod.  Den  historiske  Udvik- 
ling havde  taget  en  ny  Retning,  og  den  kommende  Tid  skulde 
tilhøre  Kongedømmet;  men  med  dette  kunde  Tempelherre- 
ordenen  ikke  bestaa,  og  den  gik  under  i  Verdensudviklingens 
bestandig  fremadbrusende  Strøm. 

Viggo  H.  Petersen. 


En  engelsk  Karakteristik 


af 


Frederik   II  ^^den   store".*) 


JJer  gives  vel  faa  Mænd  i  Historien,  paa  hvilke  der  i  den 
Grad  er  blevet  edslet  Lovtaler  baade  af  Samtiden  og  især  af 
Eftertiden  som  Frederik  II  af  Preussen,  og  denne  Monark 
har  endog  —  i  Modsætning  til  andre  mægtige  verdenshisto- 
riske Personer  som  Napoleon  I,  Karl  den  store,  Caesar,  Alex- 
ander af  Macedonien  o.  s.  v.  —  havt  det  sjeldne  Held,  at 
Lovtalerne  have  været  saa  godt  som  enstemmige,  i  alt  Fald 
naar  der  er  Tale  om  hele  hans  Regeringstids  Vedkommende, 
saa  at  der  i  det  højeste  har  blandet  sig  en  enkelt  dadlende 
Stemme  om  enkelte  af  hans  Regeringshandlinger,  til  Exempel 
Polens  DeUng,  som  en  disharmonisk  Lyd  i  det  ellers  saa 
harmonisk  tonende  Lovprisningskor. 

Dette  sjeldne  Held,  der  ganske  vist  tager  og  maa  tage 
sig  meget  fænomenalt  ud  for  alle  dem,  der  virkelig  have 
gjort  sig  saa  grundig  bekjendte  med  Kilderne  til  den  Periodes 
Historie,  i  hvilken  Frederik  II  unegtelig  spillede  en  af  de 
mest  fremragende  Roller,  at  de  ikke  alene  have  havt  øje  for 
Resultaterne,  men  ogsaa  for  Motiverne,  ja  selv  for  de  indre 
hemmelige  Drivfjedre,  dette  Held,  sige  vi,  er  maaske  ikke  saa 
underligt  endda,    naar   man    betænker,    hvilken  Straaleglans 


*)  Efter  Lord  Brougham. 


Karakteristik  af  IVederik  »den  store •.  407 

Syvaarskrigen  —  og  med  rette  —  i  hele  Evropa  kastede  over 
den  stand-  og  mandhaftige  Preusserkonge,  og  derhos  tillige 
erindrer,  hvorledes  denne  Mand  ved  at  omgive  sig  og  fore 
Korrespondance  med  Lærde  og  Digtere  —  de  ypperste  i  Ti- 
den —  selv  sørgede  for  at  vedligeholde  sin  Berømmelse,  for 
saa  vidt  som  det  ikke  allerede  i  Følge  Menneskenes  sædvan- 
lige Art  og  Vis  ganske  naturlig  maatte  ske  derved,  at  han 
havde  et  blivende  Held  med  sig  i  alle  sine  Foretagender,  saa 
at  Resultaterne,  hvorpaa  det  jo  for  det  almindelige  Omdømme 
i  saa  høj  Grad  kommer  an,  vidnede  i  Favør  af  ham  og 
hans  Ey. 

Det  er  alt  saa  efter  vor  Mening  ganske  forklarligt,  at 
Historieskriverne,  som  have  beskæftiget  sig  med  Frederik  II 
af  Preussen,  hidtil  hovedsagelig  have  blæst  i  Basuner  til  hans 
Lovprisning,  og  at  Frederik  II  derfor  for  den  almene  Bevidst- 
hed er  kommen  til  at  staa  som  en  langt  lysere  og  idealere 
Skikkelse,  end  der  tilkommer  ham  i  alle  deres  Ojne,  som 
mene,  at  det  ikke  udelukkende  er  Resultaterne,  hvorpaa  det 
kommer  an  ved  Bedømmelsen  af  en  Livsgjerning,  lige  saa 
lidt  som  til  Exempel  Hensigten  helliger  Midlet.  Resultaterne 
føre  dog  heldigvis  altid  kun  et  vist  begrænset  Herredomme 
i  Historiens  Dom ;  Hensigternes  Renhed  og  Midlernes  Tillade- 
lighed ville  dog  omsider  —  tidligere  eller  senere  —  gjere 
deres  Ret  gjældende,  og  da  først  kommer  det  moralske  Ele- 
ment i  Bedømmelsen  til  sin  fulde  Ret,  da  først  kan  der  være 
Tale  om  med  rette  at  kalde  en  Mand  stor  eller  god, 
om  i  Sandhed  at  kunne  berømme  en  Nation  eller  et  Folk 
for  de  vundne  Resultater.  Preussens  Historie  —  og  ikke 
mindst  i  den  seneste  Tid  —  har  jo  unegtelig  store  Resultater 
at  opvise,  og  ser  man  hen  til  Resultaterne  alene,  da  maa 
utvivlsomt  Mænd  som  Frederik  II  og  Bismarck,  der  i  saa 
overordentlig  høj  Grad  have  bidraget  til  at  gjore  Preussen 
stort  og  mægtigt,  betegnes  som  store;  ser  man  derimod  hen 
til  Maalet  og  Midlerne,  da  er  det  jo  bekjendt  nok,  hvorledes 
Samtiden  i  alt  væsentligt  dømmer  om  Fyrst  Bismarck,    og 

hvad  Frederik  II  angaar,  saa  lad  os  engang  høre,  hvilken 
Dom  den  skarpsindige  Lord  Brougham,  der  i  sine  "Stats- 
mænd paa  Georg  lU's  Tid»  har  leveret  en  Række  fortrinlige 
Karaktertegninger  af  politiske  Notabiliteter  i  forskjellige  Lande 
fra  Slutningen  af  forrige  og  Begyndelsen  af  dette  Aarhiin- 
drede,  fælder  over  hin  saa  lovpriste  Monark.  Er  Billedet 
maaske  —  som  en  begyndende  Reaktion  mod  de  forhen  over- 
vættes Lovprisninger  —  noget  outreret,  saa  portræterer  han 
i  alt  Fald  kun  efter  positive  Kjendsgjerninger,  og  hvis  nogen 
vilde  bebrejde  Lord  Brougham,  at  han  kun  holder  sig  til  en 
enkelt  Side  af  Sagen  og  med  Harefod  gaar  hen  over  det  mand- 
haftige og  dygtige,  der  unegtelig  lægger  sig  for  Dagen  i  hele 
Frederiks  Regering,  kunde  Lorden  i  alt  Fald  passende  undskylde 
sig  med,  at  han  netop  ikke  berørte  alt  dette,  fordi  det  var 
blevet  fremdraget  og  fremhævet  i  det  uendelige,  og  Folk  der- 
for som  en  Modvægt  kunde  have  godt  af  nu  ogsaa  endelig 
engang  at  se  Skyggesiden  og  lade  det  moralske  Element  i 
Bedømmelsen  komme  til  sin  Ret.  Lord  Broughams  Karak- 
teristik af  Frederik  II  lyder  saaledes: 

I  ét  Stykke  turde  denne  fejrede  Fyrste  ligne  den  store 
Republikaner  (G.Washington);  hans  Ungdom  var  en  Gjen- 
vordighedens  Skole.  Om  denne  Tugt,  der  i  Reglen  er  saa 
gunstig  for  store  Mænds  Karakterdannelse,  lutrede  hans  Grund- 
sætninger og  fremkaldte  hine  Følelser,  som  et  Hofs  Opdra- 
gelse søger  at  undertrykke  eller  forandre,  kan  ikke  blot  ud- 
ledes af  hans  Regerings  Privathistorie,  men  ogsaa  af  nogle 
Anekdoter  om  hans  Adfærd  umiddelbart  efter  hans  Tronbe- 
stigelse, altsaa  paa  en  Tid,  da  hans  Følelse  endnu  ikke  kunde 
være  afstumpet  ved  Vanen  til  uindskrænket  Herredømme,  saa 
lidt  som  hans  Grundsætninger  allerede  kunde  være  rystede 
ved  hans  urolige,  bekymrede  Løbebane.  Da  Frederik  Vil- 
helm I  opdagede  sin  Sons  Plan  at  flygte  fra  Preussen,  lod 
han  ham  fængsle  tilligemed  hans  fortrolige  Ven  Katt  og 
strax  stille  for  en  Krigsret.  Alene  østerriges  Mægling  red- 
dede Prinsens  Liv ;  han  blev  imidlertid  sat  fangen  paa  Fæst- 

ningen  Kiistrin,  hvor  hans  Ven  blev  halshugget  paa  et  Skafot, 
der  var  oprejst  foran  hans  Værelse  lige  over  for  hans  Vindue. 
Han  var  nødt  til  derfra  at  være  Vidne  til  det  sørgelige  Skue- 
spil, men  blev  saa  angrebet  deraf,  at  han  afmægtig  sank  ned 
paa  den  Stol,  der  var  opstillet  for  at  holde  ham  ved  Vinduet, 
og  kom  kun  til  sig  selv  igjen  for  —  tilsyneladende  i  den 
dybeste  Smerte  at  begræde  den  Skæbne,  som  havde  ramt 
hin  ulykkelige  unge  Mand,  der  var  falden  som  et  Oflfer  for 
sin  Troskab  og  Hengivenhed.  Vilhelms  barbariske  Behand- 
ling lod  i  Virkeligheden  Sønnen  næppe  nogen  anden  Beskæf- 
tigelse; han  blev  holdt  i  streng  Varetægt  og  behandlet  som 
den  simpleste  Forbryder.  Lidt  efter  lidt  bleve  hans  Bevog- 
tere  dog  mindre  paapassende,  og  han  kunde  nu  om  Natten 
snige  sig  ud  og  ad  Omveje  stjæle  sig  hen  til  et  Slot  i  Om- 
egnen, hvor  der  boede  en  meget  elskværdig  adelig  Familie, 
der  med  den  største  Hjertelighed  tog  sig  af  ham  og  for  hans 
Skyld  udsatte  sig  for  bestandig  Fare.  I  dens  Midte  tilbragte 
Prinsen  i  over  et  Aar  al  den  Fritid,  han  kunde  erholde  ved  sin 
Fangevogters  Menneskelighed  eller  Forræderi.  1  sit  mørke 
Fangenskab  trøstede  Frederik  sig  hovedsagelig  ved  Musik  og 
Læsning,  og  hine  gode  Mennesker  forsynede  ham  ikke  blot 
med  Bøger  og  Lys,  men  anstillede  ogsaa  smaa  Koncerter 
paa  de  Aftener,  da  han  kunde  slippe  bort  fra  Fængslet  og 
nyde  deres  Selskab.  De  unge  Wrechs  (dette  var  Familiens 
Navn)  vare  tilstrækkelig  dannede  og  underholdende  til  at  vinde 
Frederiks  Agtelse;  han  fandt  stor  Smag  i  deres  Selskab,  og 
skjønt  der  var  saa  mange  af  dem,  at  Baronen  paa  Grund  af 
de  nødvendige  Udgifter  til  Underhold  og  Opdragelse  maatte 
leve  i  indskrænkede  Omstændigheder,  vidste  han  dog  ved 
endnu  yderligere  Indskrænkninger  at  opdrive  Pengesummer  til 
et  Beløb  af  over  6,000  Rd.  og  dermed  fra  Tid  til  anden  at 
understøtte  sin  kongelige  Gjæst. 

Saadanne  vare  de  Forbindtligheder,  som  Frederik  i  denne 
skæbnesvangre  Periode  af  sit  Liv  paadrog  sig,  først  mod 
Huset   -Østerrige ,    hvis    modige    og   energiske   Mellemkomst 

frelste  ham  fra  Skafottet,  dernæst  mod  den  ulykkelige  Katt, 
som  under  Forsøget  paa  at  hjælpe  ham  paa  Flugt  havde 
ofret  sit  Liv,  og  endelig  mod  den  elskværdige  Familie  Wrechs, 
som  med  Dødsfare  og  en  med  dens  ringe  Midler  lidet  stem- 
mende Bekostning  paa  den  venligste  Maade  havde  mildnet 
hans  Fangenskabs  Trængsler.  Da  Frederik  kort  Tid  efter, 
at  han  var  bleven  sat  i  Frihed,  besteg  Tronen,  skulde  man 
naturligvis  have  ventet,  at  Indtrykket  af  Velgjerninger  som 
disse  vilde  have  overlevet  en  kongelig  Ihukommelses  Tidsrum; 
men  hans  første  Regeringshandling  var  at  falde  ind  i  -Øster- 
riges Arvestater  og  bringe  Datteren  af  den  Monark,  hvis 
betimelige  Mægling  havde  frelst  hans  Liv,  i  den  største 
Trængsel  derved,  at  han  traadte  i  Spidsen  for  et  mægtigt 
Forbund  mod  hende  og  berøvede  hende  en  betydelig  Provins. 
Katts  Familie  og  Slægtninge  fik  under  hele  hans  Eegering 
ikke  et  eneste  kongeligt  Naadessmil,  og  Familien  Wrechs 
betalte  han  ikke  blot  ikke  en  eneste  Skilling  tilbage  af  de 
Penge,  som  de  møjsommelig  havde  berøvet  sig  selv  for  at 
lette  ham  hans  Stilling;  men  han  behandlede  den  endog 
med  en  Kulde,  der  steg  til  Mishag,  saa  at  denne  værdige, 
dannede  Familie  under  hans  Regering  levede  i  en  Art  Unaade 
og  hverken  blev  godt  modtaget  ved  Hoffet  eller  befordret  til 
nogen  af  de  Poster,  som  dog  saa  at  sige  vare  Aristokratiets 
Fødselsdagsgave.  De  bleve  derimod  begunstigede  af  Prins 
Henrik,  og  alt,  hvad  de  kunde  takke  Kongen  for,  var,  at 
«han»  —  for  at  bruge  en  af  hans  ivrigste  Lovpriseres  Ud- 
tryk —  «ikke  forfulgte  dem«,  fordi  de  kunde  glæde  sig  ved 
hans  Broders  Beskyttelse.  Hans  Forsvarere  forskansede 
denne  hans  Utaknemlighed  bagved  den  preussiske  Lov,  som 
forbyder  Prinser  af  Blodet  at  laane  Penge  og  erklærer  enhver 
Gjæld,  som  de  kontrahere,  for  ugyldig  og  magtesløs;  men 
selv  om  Kongen  maatte  rette  sig  efter  Lovens  Bestemmelser, 
vilde  det  have  været  godt,  om  Prinsen  havde  taget  den  i  Betragt- 
ning. Vi  have  hørt  Ludvig  XII  med  Stolthed  erklære,  at  det 


Karakteristik  af  Frederik  »deu  store«.  411 

vilde  være  uværdigt  for  en  Konge  af  Frankrige  at  hævne  sig 
for  de  Fornærmelser,  der  vare  tilføjede  Hertugen  af  Orleans; 
men  det  var  forbeholdt  Frederiks  følelsesløse  Gemenhed  at 
vise  os,  at  Kongen  af  Preussen  ikke  var  bunden  ved  Kron- 
prinsen af  Preussens  helligste  Forbindtligheder,  at  han 
lige  over  for  Ærens  og  Taknemlighedens  Krav  kunde  redde 
sig  bag  Lovene,  der  for  hans  Skyld  ædelmodig  vare  blevne 
tilsidesatte. 

For  imidlertid  at  være  ærlige  maa  vi  anføre  et  enkelt 
modstaaende  Exempel,  som  vi  finde,  naar  vi  sammenholde 
hans  Adfærd  paa  Tronen  med  de  Velgjerninger,  der  vistes 
ham  under  hans  Ulykkesperiode.  Ved  sine  musikalske  For- 
lystelser havde  han  fundet  Understøttelse  hos  en  Borgerdatter 
i  Potsdam,  der  uden  at  være  i  Besiddelse  af  personlig  Ynde 
dog  havde  et  Fortrin,  som  Prinsen,  der  var  udelukket  fra  alt 
Selskab  og  med  Hensyn  til  sin  Underholdning  næsten  alene 
var  henvist  til  sin  Fløjte,  plejede  at  skatte  meget  hejt.  Hans 
Fader  fik  aldrig  saa  snart  Nys  om  dette  fortrolige  Forhold, 
før  han  strax  forudsatte,  at  der  fandt  et  forbryderisk  Forhold 
Sted  mellem  de  unge  Elskende,  og  han  skred  ind  mod  den 
fremspirende  Lidenskab  med  det  Universalmiddel,  som  han 
plejede  at  anvende  mod  sine  Undersaatter.  Pigen  blev 
fængslet,  overleveret  til  Skarpretteren  og  offentlig  pidsket 
gjennem  Potsdams  Gader.  Denne  grusomme  Behandling 
gjorde  naturligvis  en  Ende  paa  Koncerterne  og  Pigens  bor- 
gerlige Ære.  Da  Frederik  kom  til  Regeringen,  blev  hun  paa 
hans  Foranstaltning  gift  med  en  Vognmandskudsk,  og  i  det 
han  paa  én  Gang  anstrængte  sin  Taknemlighed  og  Ædelmod 
i  højeste  Grad,  skænkede  han  hende  en  aarlig  Pension  paa 
300  Rd. 

1  Frederiks  senere  Livs  Historie  findes  der  intet,  som 
tyder  paa,  at  de  Følelser,  han  lagde  for  Dagen  i  Begyndelsen 
af  sit  Liv,  og  som  hverken  vare  blevne  lutrede  ved  hans 
Lidelser   eller   mildnede   ved   den  Godhed,    der  vistes  ham, 

senere  forædledes.  I  et  af  sine  Slag  vendte  han  tilfældig 
Hovedet  om  og  saa,  hvorledes  hans  Neveu  Kronprinsen  styr- 
tede til  Jorden,  da  en  Hest  var  bleven  skudt  bort  under 
ham.  Frederik,  som  troede,  at  Rytteren  var  skudt,  raabte 
uden  at  holde,  idet  han  red  forbi:  «Ah!  Der  er  en  preussisk 
Prins  falden;  man  sørge  for  Tømme  og  Sadel !»  Vilhelm 
August,  Kongens  ældste  Broder  og  præsumptive  Tronarving, 
havde  mange  Aar  i  Træk  været  hans  fornemste  Yndling.  Det 
var  en  Prins  med  store  Evner  og  af  en  særdeles  elskværdig 
Karakter,  beskeden  indtil  Frygtsomhed  og  gjengjældende  Fre- 
deriks Venskab  med  mere  end  barnlig  Hengivenhed.  Han 
havde  i  Kongens  personlige  Nærhed  deltaget  i  alle  hans  Felt- 
tog og  havde  bestandig  udmærket  sig  i  Krigen,  hvorfor  efter 
det  ulykkelige  Slag  ved  KoUin  Overbefalingen  over  den  reti- 
rerende Hær  blev  ham  betroet.  Medens  det  lykkedes  Kongen 
at  bringe  sin  egen  Division  i  god  Behold  til  Sachsen,  led 
Prinsen,  der  paa  alle  Sider  blev  angrebet  af  .Østerrigernes 
samlede  Stridskræfter,  flere  —  dog  ubetydelige  —  Tab  paa 
sin  March  og  naaede  kun  med  nogen  Vanskelighed  Omegnen 
af  Dresden.  Her  blev  han  tilligemed  hele  sin  Stab  modtagen 
med  de  mest  paafaldende  Tegn  paa  Mishag;  flere  Dage  talte 
Kongen  ikke  et  Ord  med  nogen  af  dem,  og  derpaa  sendte 
han  dem  ved  en  af  sine  Generaler  det  Budskab  «at,  naar 
Eet  skulde  være,  burde  han  lade  Hovedet  hugge  af  dem  alle- 
sammen med  Undtagelse  af  General  Winterfeldt«.  Prinsen 
var  altfor  fintfølende  til  ikke  at  lide  ubeskrivelig  under  denne 
Behandling.  Han  rettede  en  Skrivelse  til  Kongen,  hvori  han 
erklærede,  at  Felttogets  Strabadser  og  Sindsrystelser  ganske 
havde  undergravet  hans  Sundhed,  men  i  Stedet  for  Svar  fik 
han  under  de  bitreste  og  mest  ydmygende  Bebrejdelser  Til- 
ladelse til  at  trække  sig  tilbage.  Fra  denne  Tid  levede  han 
i  sin  Families  Skjød  som  et  Bytte  for  den  dybeste  Tungsin- 
dighed, men  vedblev  at  nære  den  varmeste  Hengivenhed  for 
Kongen  og  en  Højagtelse,  der  grænsede  til  Tilbedelse,  om- 
endskjønt  han  aldrig  turde  nærme  sig  hans  Person.    Kun  én 

Samtale  bragte  Brødrene  atter  sammen  efter  deres  ulykkelige 
Adskillelse.      De   forskjellige   Medlemmer   af  den    kongelige 
Familie  vilde   nemlig  under  den  ulykkelige  Periode  af  Syv- 
aarskrigen,    da   Huset  Brandenburgs  Existens  syntes,  at  af- 
hænge af  en  Formindskelse  i  dets  Fjenders  Antal,  slutte  sig 
sammen    for  at  formaa  Kongen  til  at  søge  paa  at  slutte  en 
med   hans   Krones  Ære   forenelig   Fred    med   Frankrige    og 
Sverige.    Prins  Vilhelm  blev  opfordret  til  at  forebringe  deres 
ønsker  for  Kongen,    og   hvor  svækket  han  end  var  af  Syg- 
dom,   hvor  meget  han  end  skjælvede  for  at  vise  sig  for  sin 
Broder,   idet   han    næppe    vovede  at  nære  Haab  om  en  an- 
stændig Modtagelse,    troede    han    dog,    at  Pligten   paalagde 
ham  dette  Forsøg  og  bad  derfor  om  en  Audiens.      Frederik 
tilstod  ham   denne,    og  Prinsen  fremførte  da  sit  Andragende 
med  Taarer  i  øjnene,    og  idet  han  omfattede  Kongens  Knæ 
med  al  mulig  broderlig  Hengivenhed  og   begejstret  Loyalitet. 
Men  ingen  F(^lelse  af  Deltagelse  i  den  Sag,  som  Prinsen  for- 
fægtede, ja  ikke  engang  en  Gnist  af  hans  gamle  Forkjærlig- 
hed  for  Prinsen  blussede  ved  denne  rørende  Scene  op  i  Fre- 
deriks Hjerte.     Under  hele  Audiensen   vedblev   han  at  være 
alvorlig   og   stille,    og    han    sluttede   den    med  de  Ord  (paa 
Fransk):     »Min  Herre,   De  skal  i  Morgen  afrejse   til  Berlin, 
gaa  hen  og  avl  Børn;  det  er  det  eneste,  De  duer  til».   Prin- 
sen overlevede  ikke  ret  længe   denne  mindeværdige  Audiens. 
En   saadan   Skæbne   havde  hans  Yndlingsbroder.     Prin- 
sesse Amalie  var  hans  yngste  og  af  ham  mest  elskede  Søster. 
Hun  var  en  af  de  mest  henrivende  og  dannede  Damer  i  Ev- 
ropa.     Da  Amalie  imidlertid  af  sin  ældre  Søster  Ulrika  Eleo- 
nore  under  lutter  Kjærtegn  var  bleven  narret  for  et  konge- 
ligt Parti,  som  Ulrika  bragte  i  Stand  for  sig  selv*),  kom  hun 
i  et  Kjærlighedsforhold    til    den    velbekjendte    Baron    Trenk, 
hvem  hendes  Broder  10  Aar  i  Træk  lod  holde    i    et    haardt 


♦)  Hun  blev,    som    bekjendt,    gift   med  Adolf  Frederik  af  Sverige  og 
var  Moder  til  Gustav  III. 

Fangenskab.  Frederik  saa  sin  elskede  Søster  Dag  for  Dag 
svinde  hen,  blive  blind  og  nedsynke  i  Sløvhed  uden  Med- 
lidenhed eller  Suk,  end  sige  da  at  han  skulde  have  hjulpet 
hende  derved,  at  han  ikke  mere  forfulgte  hendes  Ven. 

Efter  at  vi  have  betragtet  denne  Monark  i  hans  huslige 
Forhold,  maa  vi  nu  ogsaa  se  ham  blandt  hans  Venner. 
Blandt  disse  var  der  ikke  en  eneste,  hvem  han  ikke  be- 
handlede med  Haardhed ,  Jordan  alene  undtaget ,  der 
imidlertid  ogsaa  kun  levede  nogle  faa  Åar  efter  hans 
Tronbestigelse,  medens  Frederik  var  altfor  beskæftiget  med 
Krigen,  til  at  han  kunde  indtræde  i  hint  udvalgte  Selskab, 
hvori  han  senere  forgjæves  haabede  at  nyde  en  fuldstændig 
Ligheds  Glæder,  idet  Kongen  atter  og  atter  vandt  Overhaand 
over  Selskabsbroderen.  Af  alle  hans  Venner  synes  Marquis 
d' Argens  at  have  følt  den  hjerteligste  Hengivenhed  og  Høj- 
agtelse for  hans  Person.  I  P'elten  var  han  Kongens  bestan- 
dige Ledsager,  og  Tiden  i  Vinterkvartererne  tilbragte  de  i 
hinandens  Selskab.  Der  gaves  en  Tid,  da  Kongen  ingen  an- 
den Fortrolig  havde,  og  det  var  d'Argens,  som  bragte  ham 
fra  hans  Selvmordstanker,  da  Livet  var  blevet  ham  en  utaa- 
lelig  Byrde  under  den  mest  fortvivlede  Krisis ;  d'Argens  begik 
dog  en  Fejl,  som  en  Fyrste  overhovedet  sjeldent  tilgiver,  og 
som  Frederik  aldrig  tilgav;  han  opførte  sig,  som  om  hans 
fyrstelige  Ven  virkelig  ønskede,  at  han  skulde  leve  paa  lige 
Fod  med  ham.  Paaskudet  til  at  fjerne  sin  gamle  Selskabs- 
broder var  virkelig  i  højeste  Grad  smaaligt.  Da  Marquis'en 
indvilgede  i  at  træde  i  Frederiks  Tjeneste,  skete  dette  paa 
den  udtrykkelige  Betingelse,  at  det  skulde  være  ham  tilladt 
at  vende  tilbage  til  sit  Hjem,  naar  han  havde  naaet  det  70de 
Aar.  Han  havde  en  Broder  i  Frankrige,  som  han  elskede 
ømt,  og  hvem  han  skyldte  mange  Forbindtligheder.  Da  han 
nærmede  sig  den  nævnte  Aldersgrænse,  satte  hans  Broder  et 
Hus  i  Stand  til  ham  og  traf  de  nødvendige  Forberedelser  til 
hans  Modtagelse.     Der  fattedes  kun  Kongens  Tilladelse  for 

at  lade  ham  træde  ud  af  en  Tjeneste,  for  hvilken  han  paa 
Grund  af  sin  høje  Alder  ikke  mere  egnede  sig,  og  som  dag- 
lig blev  ham  mere  ulidelig  formedelst  den  tiltagende  Kulde, 
hvormed  han  blev  behandlet.  Men  trods  Overenskomsten  og 
sin  formindskede  Hengivenhed  for  Marquis'en  vægrede  Fre- 
derik sig  afgjort  ved  at  give  ham  Afsked  og  bevilgede  ham 
kun  et  Slags  Orlov  til  at  besøge  Broderen  med  Løfte  om  at 
være  tilbage  inden  6  Maaneder.  Da  Besøget  var  aflagt,  og 
Marquis'en  paa  Tilbagerejsen  var  ankommen  til  Bourg,  faldt 
han  som  Følge  af  de  Anstrængelser,  han  gjorde  for  at  vende 
tilbage  i  rette  Tid,  i  en  farlig  Sygdom.  Saa  snart  de  sex 
Maaneder  imidlertid  vare  forløbne,  uden  at  Frederik  havde 
erholdt  noget  Brev,  geraadede  han  i  heftigt  Raseri,  lod  Mar- 
quis'ens  Pension  inddrage  og  hans  Navn  stryge  af  Listen 
som  en,  der  var  afskediget  i  Unaade.  Efterretningen  om 
disse  overilede  Forholdsregler  naaede  Marquis'en,  netop  som 
han,  efter  at  være  bleven  helbredet,  beredte  sig  til  at  fort- 
sætte sin  Kejse.  Da  han  døde,  lod  Kongen  sætte  ham  et 
Mindesmærke  til  Tegn  paa,  at  han  angrede  sine  overilede 
Skridt  mod  ham. 

Den  Behandling,  som  Marskal  Schwerin  erfarede,  fordi 
han  havde  vundet  Slaget  ved  MoUwitz,  er  vel  bekjendt.  For 
at  udføre  den  Manøvre,  hvoraf  Sejren  afhang,  var  det  nød- 
vendigt, at  Kongen  skulde  trække  sig  tilbage  fra  Valpladsen 
i  det  øjeblik,  da  man  næsten  tvivlede  om  et  heldigt  Udfald. 
Han  gav  sit  Minde  dertil,  og  Slaget  blev  endnu  i  det  sidste 
■Øjeblik  vundet  ved  Generalens  udmærkede  Duelighed;  men 
fra  den  Tid  af  behandlede  Frederik  ham  med  en  paafaldende 
Kulde,  skubbede  ham  tilside,  saa  ofte  Nødvendigheden  af  at 
kalde  hans  Geni  til  Hjælp  tilstedede  det,  og  var  endelig 
Skyld  i,  at  han  gik  den  visse  Undergang  i  Møde  i 
Slaget  ved  Prag,  hvor  denne  store  Mester  i  Krigskunsten 
faldt  i  Trængslen  som  en  anden  Soldat,  idet  han  efter- 
lod  sin   Familie    til    en    utaknemlig    Fyrstes    Forsømmelse 

Og  lod  sit  Minde  æres  af  den  Fjende,  som  han  havde 
besejret*). 

Efter  at  Frederik  var  kommen  i  Strid  med  Voltaire, 
harte  han  Tale  om  en  Chevalier  Masson,  hvis  Vid  og  øvrige 
Aandsfortrin  formentlig  med  Lethed  vilde  erstatte  det  Tab, 
han  nylig  havde  lidt  ved  sin  Forfængelighed  og  Lunefuldhed. 
Kun  med  Meje  kunde  denne  Mand  formaas  til  at  forlade 
den  franske  Tjeneste,  i  hvilken  han  indtog  en  boj  Kang;  da 
han  kom  til  Berlin,  viste  det  sig  vel  snart,  at  Voltaires  Plads 
ikke  saa  let  lod  sig  udfylde;  men  Masson  besad  dog  Fortrin 
nok  til  sin  Anbefaling  og  blev  strax  tilstedet  Adgang  til  det 
kongelige  Taffel.  Et  eneste  ubesindigt  vittigt  Indfald  lod  ham 
imidlertid  miste  Kongens  Gunst,  og  han  trak  sig  da  fortræ- 
delig tilbage  og  tilbragte  mange  Aar  i  Træk  et  Eremitliv  i  sit 
Studereværelse,  ubekjendt  for  Verden  og  selv  ubekjendt  med 
dennes  vigtigste  Tildragelser.  Da  han  saaledes  havde  opofret 
alle  sine  Udsigter  for  at  begive  sig  under  Frederiks  Beskyt- 
telse, lod  det  sig  dog  vente,  at  han  i  det  mindste  i  Ro  til 
sin  Dod  kunde  have  nydt  sin  ringe  Pension,  som  han  havde 
kjøbt  saa  dyrt;  men  efter  20  Aars  Afsondrethed  —  saaledes 
som  vi  have  antydet  den  —  blev  hans  Navn  pludselig  strø- 
get af  Pensionslisten,  hans  Pension  blev  ikke  mere  udbetalt, 
og  han  saa  sig  nødt  til  igjen  at  opsøge  sit  Fædreland  med 
den  lille  opsparede  Kapital,  han  havde  samlet  sig. 

Den  samme  egoistiske  eller  indolente  Tænkemaade  lige 
over  for  andres  Følelser  og  Krav,  som  betegnede  Frederiks 
Adfærd  mod  Slægtninge  og  Venner,  viste  sig  ogsaa  i  den 
Maade,  hvorpaa  han  saavel  i  Selskab  som  i  Selskabsforhold 
behandlede  Underordnede.  I  hans  fortrolige  Samkvem  med 
dem,  der  turde  nærme  sig  ham,  finde  vi  ikke  nogen  fast 
Linie  trukken  for  hans  og  de  andres  Forhold,  og  han  yndede 
tilsyneladende  stedse  at  hævde  en  afgjort  Overlegenhed,  uden 


*)  Mindesmærket  i  Nærheden  af  Prag  paa  det  samme  Sted,  hvor  den 
største  af  de  preussiske  Feltherrer  faldt,  blev  rejst  af  Kejser  Josef  II, 

at  det  maatte  se  ud,  som  om  han  kunde  takke  sin  høje 
Stilling  derfor;  saa  snart  han  imidlertid  i  en  Kamp  paa  lige 
Vaaben  mistede  denne  første  Plads  eller  stod  Fare  for  at 
miste  den,  var  han  strax  beredt  til  pludselig  at  kalde  Kon- 
gen til  Hjælp.  Saaledes  skete  det  da  stedse,  at  en  Samtale, 
der  var  begyndt  paa  lige  Fod,  endte  ved  et  eneste  Magtblik 
fra  den  kongelige  Selskabsbroder.  Han  selv  lod  sit  sarkastiske 
Lune  og  sine  aandrige  Udfald  frit  Løb  mod  alle  med  ringe 
Finfølelse,  og  naar  han  ikke  i  Øjeblikket  havde  saadanne 
Svar  paa  rede  Haand,  som,  uden  at  Modstand  var  mulig, 
sloge  dem  til  Jorden,  hvem  hans  Spotterier  havde  tvunget 
til  at  fremkomme  med  Svar,  turde  man  gjore  Regning  paa, 
at  han  i  Mangel  af  noget  bedre  tog  sin  Tilflugt  til  Vaaben, 
hvoraf  han  alene  kunde  gjøre  Brug. 

Man  skildrer  ikke  hans  Adfærd  ganske  rigtig,  naar  man 
siger,  at  han  i  sine  Opmuntringstimer  gjerne  glemte  Monar- 
ken, naar  blot  hans  Selskab  ingensinde  glemte  denne;  men 
dette  var  dog  i  det  mindste  en  almindelig  Regel,   et  Princip 
for  deres  Maade  at  forholde  sig  paa,  som  deltoge  i  Selskabet, 
ihvorvel   det   ingenlunde   var   tilstrækkeligt.      Frederik   stak 
nemlig  Kongen  ud  og  atter  ind  igjen  i  øjeblikke,    da  Gjæ- 
sterne  ikke  engang  kunde  ane  det,  og  lige  saa  lidt  hjalp  det 
stedse  at  forestille  sig  at  have  Suverænen  for  -Øje ;  thi  under- 
tiden havde  Frederik  dog  for  Alvor  besluttet,    at  de  skulde 
tale  til  Kammeraten.     Den  eneste  Klogskabsregel  var  i  saa- 
danne Tilfælde    fuldstændig   Hengivelse   i   hans  Luner;    rent 
passiv  Lydighed  var  ikke  nok,  man  maatte  gaa  ind  paa  alle 
hans  Griller,   bære  Slæbet  for  alle  hans  Indfald  og  ofte  an- 
strenge sig  for  at  holde  sig  ganske  rolig.      For  imidlertid  at 
faa  et  rigtigt  Begreb  om  Beskaffenheden  og  Graden  af  denne 
Gemenhed,   der  hos  en  Mand,  som   kaldte  sig  den  kongelige 
Filosof,   er  saa  meget  jammerligere,   maa  det  endnu  bemær- 
kes, at  alle  hine  aandrige  Hoveder  og  Efterlignere,  med  hvilke 
han  fordrev  sin  Tid,  levede  af  hans  Naade  i  Form  af  et  vist 
aarligt  Pengebeløb,   og  at  —  foruden  Faren  for  at  blive  sat 

paa  en  Fæstning    —    kunde    en    eller   anden   Modstand   let 
koste  dem  og  deres  Familier  det  daglige  Brød. 

Den  sædvanlige  Maade,    hvorpaa   han    modtog  Selskab, 
bestod  deri,    at  han  sendte  Bud  efter  nogle  af  de  Filosofer, 
som  altid  vare  beredte  til  at  opvarte  ham,    naar  han  spiste 
til  Middag  eller  havde  en  ledig  Time,  som  han  vilde  tilbringe 
under  forfriskende  Samtaler  eller  med  Modtagelse  af  Hyldest- 
bevisninger.     Ved  en  saadan  Lejlighed  vare  de  Lærde,    som 
opvartede  ham,  Quintus  Icilius*)  og  Thiebault.    Det  traf  sig^ 
at  Kongen,    efter   at   han   i  sin  sædvanlige  Fritænker-Aand 
vidt   og   bredt   havde   givet  sin  Mening  til  bedste  om  åen 
Indretning  af  Forsynet,  at  det  skjuler  for  de  dødelige,  hvor* 
længe  de  skulle  leve,  opfordrede  dem  til  at  komme  frem  med, 
hvad  der  lod  sig  sige  til  denne  Indretnings  Forsvar.  Quintus,  som 
i  al  Uskyldighed  antog,  at  Kongen  virkelig  ønskede  Spørgsmaalet 
drøftet,   angav  en  Grund,    som    fuldkommen  syntes  at  gjøre 
Fyldest.    Filosofen  fra  Sanssouci  ønskede  dog  blot,  at  hans 
Gjæster  skulde  optage  den  modsatte  Side  af  Argumentet,    i 
den  Overbevisning,    at   de   ikke   vilde  kunne  omstøde   hans 
egen  Sætning.     Da  Quintus   imidlertid    brød  dennes   Styrke 
med  den  Bemærkning,  at  sikker  Kundskab  om  vort  Endeligt 
nødvendigvis  længe  forud  vilde  formindske  vore  Bestræbelsers 
Energi,  kunde  Kongen  ikke  afholde  sig  fra  at  bryde  ud  i  en 
heftig   personlig   Invective.      «Her»   —    siger  Thiebault,    der 
bivaanede  denne  højst  mærkværdige,    men  ingenlunde  tilta- 
lende Scene   —   »brød  Lynet   frem    lige   saa   pludselig   som 
uventet.     Denne  Maade    at   dømme   paa,    sagde  Kongen  til 
ham,    er  god  for  Dem,    lavttænkende  Sjæl,    som  De  er  (arne 
de  boue  et  de  fange).     Men  De  maa  vide,  hvis  De  ellers  er 


"]  Denne  var  en  Professor  fra  Leyden,  som  oprindelig  hed  Guichard, 
men  paa  Grnnd  af  sin  særlige  Forkjærlighed  for  Krigsvidenskaben 
af  Kongen  var  bleven  forvandlet  til  en  Chasseuroberst  og  formedelst 
sin  Beundring  for  Julius  Cæsars  Adjutant  havde  faaet  Befaling  at 
a«tage  Navnet  Quintus  Icilius. 

i  Stand  til  at  forstaa  det,  at  de,  som  have  en  ædel  Sjæl,  der 
er  opdraget  i  og  følsom  før  Dydens  Tillokkelser,  ikke  ræson- 
nere efter  saa  ynkelige  og  saa  lave  Grundsætninger.  Vid, 
min  Herre,  at  den  retskafne  Mand  altid  gjør  det  Gode,  saa 
længe  han  er  i  Stand  dertil,  ene  og  alene  fordi  det  er  det 
Gode,  og  uden  at  undersøge,  hvem  der  ville  nyde  godt  deraf; 
men  De  forstaar  ikke  disse  Ting,  De  er  ikke  skabt  til  at 
forstaa  dem«. 

Under  en  af  sine  literære  Underholdninger  havde  han 
for  at  fremme  den  frie.Tankeudvexling  mindet  Selskabet  om, 
at  der  ingen  Monark  var  tilstede,  og  at  enhver  frit  kunde 
fremfore  sine  Tanker.  Talen  kom  da  ind  paa  Manglerne  hos 
forskjellige  Regeringsformer  og  Herskere.  Almindelig  Dadel 
gik  fra  Mund  til  Mund  med  den  Frimodighed,  som  saadanne 
Vink  tilsyneladende  gik  ud  paa  at  fremkalde;  men  Frederik 
gjorde  snart  en  Ende  paa  Underholdningen  med  de  Ord  (paa 
Fransk,  hvilket  Sprog,  som  bekjendt,  benyttedes  i  Tobaks- 
kollegiet): «Tys,  tys,  mine  Herrer;  tag  Dem  i  Agt,  thi  Kon- 
gen kommer;  det  er  ikke  værd,  at  han  hører  Dem,  thi 
maaske  vilde  han  holde  sig  for  forpligtet  til  at  være  endnu 
mere  ondskabsfuld  end  De». 

Disse  Skitser  maa  tjene  til  at  belyse  Frederiks  Adfærd 
i  Selskab  og  vise,  hvor  vidt  han  i  fortroligt  Samkvem  med 
Undergivne  kunde  glemme  sin  Magt.  Hidtil  have  vi  kun 
set  Lune  og  hin  lave  Tænkemaade  eller  —  for  at  kalde  Tin- 
gen ved  det  rette  Navn  —  hin  Fejghed,  der  sparker  til  de 
faldne  og  fægter  med  bundne  Mænd;  men  den  Maade,  hvor- 
paa  han  behandlede  Personer,  der  stode  i  hans  Tjeneste,  og 
hvorpaa  han  afgjorde  Forretninger  med  dem,  leverer  os  lig- 
nende Prøver  paa  en  tyrannisk  Tænkemaade  og  saadanne 
uretfærdige  og  grusomme  Handlinger,  som  ikke  finde  deres 
Lige  i  civiliserede  Monarkiers  Historie.  Det  er  bekjendt,  at 
en  stor  Del  af  den  preussiske  Hær  er  bleven  til  ved  et  For- 
førelsessystem,  som  Hververofficererne  fulgte  i  fremmede  Stater 

Og  hovedsagelig  i  fjerne  Dele  af  det  tyske  Rige*).  Da  Fre- 
derik II  ikke  selv  indførte  denne  odiøse  Praxis,  kunde  man 
endda  rolig  finde  sig  i,  at  der  ikke  rammer  ham  en  altfor 
haard  Dadel,  fordi  han  ikke  afskaffede  den;  men  der  kan  kun 
herske  én  Mening  om  hans  Opførsel  i  hine  særegne  Tilfælde, 
som  kom  til  hans  Kundskab,  og  hvor  hans  Opmærksomhed 
blev  rettet  paa  den  store  Uretfærdighed,  som  enkelte  derved 
bleve  Gjenstand  for.  Af  de  mange  Exempler,  man  véd  at 
fortælle  om  dette  Punkt,  skal  her  kun  anføres  ét.  En  fransk 
Ritmester  vendte  efter  et  langt  Ophold  i  Vestindien  tilbage 
til  sit  Fædreland  og  blev  paa  sin  Rejse  langsmed  Rhinen 
opsnappet  af  nogle  preussiske  Hververofficerer,  hans  Tjener 
lokket  bort  og  han  selv  som  menig  Soldat  sendt  til  den 
preussiske  Hær,  i  hvilken  Egenskab  han  under  hele  Syvaas- 
krigen  maatte  tjene  mod  sit  eget  Fædreland.  Forgjæves  skrev 
han  Brev  paa  Brev  til  sine  Venner  og  gjorde  dem  bekjendt 
med  sin  sørgelige  Stilling;  det  preussiske  Postvæsen  var  alt- 
for godt  indrettet,  til  at  det  skulde  have  ladet  et  eneste  Brev 
slippe  igjennem.  Hans  stedsevarende  Bønskrifter  til  Kongen 
bleve  vel  modtagne,  men  ikke  besvarede.  Efter  Fredslutnin- 
gen drog  han  med  sit  Regiment  i  Garnison,  og  ved  den 
næste  Mønstring  kom  Kongen  til  hans  Oberst  og  spurgte, 
om  der  ikke  endnu  var  en  Person  ved  Navn  M...  ved  Korp- 
set. Da  han  blev  fremført,  tilbød  Kongen  ham  et  Officers- 
patent,  men  han  afslog  det  og  fik  da  sin  Afsked. 

Saaledes  beholdt  Frederik  ved  Menneskerov  de  Tropper, 
han  behøvede  til  at  plyndre  sine  Naboer.  Hans  Finanser 
bleve  ofte  ophjulpne  ved  lignende  Midler.  Kongens  Ynd- 
lingssekretær  Galser  lod  paa  hans  Befaling  i  al  Hemmelighed 
præge  15  Millioner  Dukater  med  en  Tredjedel  slet  Metal. 
Denne  Sum  blev  derpaa  overleveret  til  Sønnen  af  den  i  Fre- 
deriks Mønthistorie   saa   velbekjendte   Jøde  Ephraim    for   at 


*)  Dette  Ilveiversystem  er  dogr,  som  bekjendt,  nu  afskaffet  i  Preussen 
saa  vel  som  i  de  allerfleste  andre  Laude. 

sættes  i  Omløb  i  Polen,  hvor  den  blev  anvendt  til  at  op- 
kjøbe  enhver  værdifuld  transportabel  Gjenstand,  som  man 
kunde  finde.  Polakkerne  opdagede  dog  snart,  at  de  vare  be- 
dragne og  søgte  at  føre  Tabet  over  paa  deres  Naboer,  idet 
de  for  de  nye  Penge  i  Rusland  kjøbte  alt,  hvad  der  lod  sig 
opdrive.  Kusserne  mærkede  ligeledes  Bedrageriet  og  klagede 
saa  lydelig,  at  Kejserinden  greb  ind,  lod  Sagen  undersøge 
og  opdagede,  hvorfra  Bedrageriet  stammede.  Hun  lod  nu  de 
slette  Penge  bringe  i  sit  Skatkammer  og  vexlede  dem  mod 
god  Mønt.  Men  derpaa  trængte  hun  ind  paa  Frederik,  at 
han  skulde  modtage  de  falske  Dukater  til  deres  nominelle 
Værdi,  og  dette  vovede  han  ikke  at  undslaa  sig  for,  ihvorvel 
han  negtede  at  vide  noget  om  Sagen.  For  at  bevise  dette 
sendte  han  Bud  efter  sin  Agent  Galser,  hvem  han  forestillede 
den  Forlegenhed,  hvori  han  var,  og  Nødvendigheden  af  at 
opofre  ham  som  Ophavsmand  til  Bedrageriet.  Galser  prote- 
sterede mod  et  saa  skammeligt  Forslag;  Kongen  geraadede  i 
Lidenskab,  gav  —  efter  sin  Sædvane  —  Galser  et  heftigt 
Stød  paa  Skinnebenet,  sendte  ham  halvandet  Aar  paa  Fæst- 
ningen Spandau  og  forviste  ham  derpaa  til  en  fjern  Landsby 
i  Mecklenburg. 

Frederik  handlede  mod  sine  Officerer  efter  den  uretfær- 
digste og  følelsesløseste  Grundsætning,  man  kun  kan  tænke 
sig.  Han  vilde  opmuntre  Krigstjenesten  blandt  de  højere 
Stænder;  »Kanaillernes  tænkte  han,  egnede  sig  mere  for  de 
lavere  Poster  og  skulde  ikke  beklæde  de  Poster  i  Hæren,  til 
hvilke  Aristokratiet  efter  hans  Mening  var  berettiget  ved 
Fødselen;  men  i  Stedet  for  at  virkeliggjøre  sine  Hensigter 
ved  en  Indretning,  som  alene  var  forenelig  med  Æren,  nem- 
lig ved  at  fastsætte  en  Rangnorm,  under  hvilken  ingen, 
hverken  i  Fred  eller  i  Krig,  skulde  erholde  et  Patent,  lod 
han  Folk  af  alle  Stænder  indtræde  i  Hæren  som  Officerer, 
saa  snart  han  behøvede  deres  Tjeneste,  og  afskedigede  da, 
naar  der  ikke  længere  var  Nød  paa  Færde,  dem,  hvis  Adel 
syntes  mistænkelig. 

Saaledes  kunde  for  disse  Tapre,  der  havde  fert  hans 
Tropper  til  Sejr  og  delt  deres  Møjsommeligheder,  intet  være 
skrækkeligere  end  Fredens  Gjenoprettelse.  Efter  at  de  havde 
ofret  deres  Udsigter  til  Livslykke,  deres  bedste  Aar,  deres 
Sundhed  og  Ro  paa  den  møjsommeligste  Tjeneste  og  ved 
Krigsbesværligheder,  Saar  og  Elendighed  havde  søgt  hin  For- 
sørgelse, som  en  visEang  i  Tjenesten  plejer  at  byde,  maatte 
de  være  beredte  paa  i  det  første  det  bedste  -Øjeblik  for- 
smædelig at  blive  sendte  bort  fra  den  Hær,  med  hvilken  de 
havde  delt  Lykke  og  Ulykke,  naar  Kongen  opdagede  eller 
indbildte  sig,  at  deres  Familie  ikke  indtog  den  tilbørlige 
Rang  i  Samfundet. 

Vi  forbigaa  den  ubegrænsede  Skinsyge,  hvormed  Frederik 
behandlede  alle  de  Mænd,  hvem  han  maatte  betro  Statsfor- 
retninger. Intet  i  hele  Orientens  Kulturhistorie  overgaar 
Kabinetssekretærernes  haarde  Indespærring  i  Fængsler;  men 
vi  maa  ogsaa  nævne  et  Exempel  paa  den  Agtelse,  som  »Nor- 
dens Justinian«,  Frederikscodex'ens  Ophavsmand,  ydede  de 
Mænd,  hvem  han  havde  overdraget  Justitsforvaltningen  i  sit 
Rige.  Denne  store  Lovgiver  synes  lige  saa  lidt  at  have  op- 
daget, at  man  bedst  overlader  sine  Dommere  Undersøgelsen 
af  Sollicitanternes  Krav,  som  han  kunde  indse  Fordelen  af 
at  overlade  det  til  Handelsmændene  og  Landmændene  selv 
at  styre  og  lede  deres  Privatanliggender.  Paa  Rundrejserne  i 
sine  Stater  paa  den  Tid,  da  Mønstringerne  gik  for  sig,  plejede 
han  fra  alle  Sider  at  modtage  Klager  fra  dem,  som  troede 
sig  forurettede  af  Justitsen,  og  da  han  maatte  tage  Hensyn 
til  alle  disse  Tilfælde  som  Tilgift  til  de  andre  Regeringsfor- 
retninger,  sluttede  han  deraf,  at  han  maatte  være  mere  kom- 
petent Dommer  end  de,  som  havde  viet  deres  Liv  til  Afgjø- 
relsen  af  en  Del  af  disse  Stridigheder.  Paa  en  af  hans 
Udflugter  beklagede  en  Møller,  en  af  hans  Forpagtere,  sig  hos 
ham  over,  at  en  Grundejer,  som  var  hans  Nabo,  havde  gjort 
Skaar  i  hans  Mollenæring  ved  at  hæmme  Vandets  frie  Tilløb, 
og  Kongen  befalede  sin  Kansler   at  lade  Sagen  undersøge. 


Karakteristik  af  Frederik  «deii  store«.  423 

Klagen  blev  forebragt  i  retslig  Form,  og  Processens  Udfald 
gik  Molleren  imod.  Næste  Aar  gjentog  han  sin  Klage  og 
paastod,  at  hans  Fremstilling  af  Sagen  var  sand  til  Trods  for 
det  Resultat,  hvortil  Domstolen  var  kommen.  Kongen  bragte 
da  Sagen  for  et  andet  Tribunal  med  den  Anvisning,  at  man 
skulde  hjælpe  Manden  til  hans  Ret.  Mwllerens  Fordringer 
bleve  dog  ogsaa  her  afviste,  og  han  beklagede  sig  da  for  tredje 
Gang  bitterlig  for  Kongen.  Denne  sendte  hemmelig  en  Major 
af  sin  Hær  for  paa  selve  Stedet  at  undersøge  det  Sporgsmaal, 
hvori  hans  to  hejeste  Domstole  havde  decideret,  og  aflægge 
Beretning  derom.  Den  ridderlige  Krigsmand,  som  ogsaa  var 
Møllerens  Nabo,  berettede  i  Favor  af  ham,  og  med  samme 
Besked  vendte  to  andre  Personer,  der  paa  samme  hemmelige 
Maade  vare  udsendte  for  at  undersøge  Sagen,  tilbage.  Fre- 
derik lod  nu  strax  sin  Kansler  og  de  paagjældende  tre  Dom- 
mere kalde;  han  modtog  dem  lidenskabelig,  vilde  ikke  tilstede 
dem  at  sige  endog  blot  et  eneste  Ord  til  deres  Forsvar,  ud- 
skjældte  dem  for  uretfærdige  Dora  mere  og  Slyngler  og  skrev 
egenhændig  en  Dom  til  Gunst  for  Mølleren,  hvem  han  til- 
kjendte  Erstatning  for  Omkostningerne  og  en  Godtgjorelses- 
sum,  som  Mølleren  selv  ingensinde  havde  gjort  Fordring  paa. 
Han  afskedigede  Kansleren  under  Udtryk,  der  ere  for  beskæm- 
mende, til  at  man  kan  gjentage  dem,  og  de  tre  Dommere  stødte 
han,  idet  han  sparkede  dem  paa  Skinnebenet,  ud  af  Værelset 
og  sendte  dem  i  Varetægt  paa  Fæstningen  Spandau.  Alle 
andre  Dommere  og  Justitsembedsmænd  vare  af  don  fulde 
Overbevisning,  at  den  oprindelig  mod  Mølleren  fældede  Dom 
var  fuldstændig  rigtig,  og  at  Sagen  ikke  var  underkastet  no- 
gen Tvivl.  Hvad  Kansleren  angaar,  var  det  almindelig 
anerkjendt,  at  Sagen  slet  ikke  hørte  ind  under  hans  Juris- 
diktions Omraade,  og  at  han  umulig  kunde  have  vidst  noget 
om  Afgjørelsen.  Til  sidst  foretog  en  udenlandsk  Journalist 
at  undersøge  Sagen,  og  da  han  var  udenfor  den  kongelige 
Filosofs  Rækkeevne,  bekjendtgjorde  han  Sagens  faktiske  For- 
hold,   som  ikke  levnede  Skygge  af  Ret  paa  Møllerens  Side. 

Da  Frederik  stedse  tog  Hensyn  til,  hvad  der  blev  skrevet  i 
Udlandet,  særlig  i  Frankrige,  aabnede  Linguets  Skrift  hans 
øjne;  men  offentlig  blev  der  ikke  mælet  et  Ord  derom,  ingen 
af  hine  Forholdsregler  bleve  trufne,  hvortil  en  stor  Aand  med 
Glæde  vilde  have  forstaaet  sig  for  at  gjøre  Bod  for  et  saadant 
Misgreb  og  give  den  fornærmede  Justits  nogen  Oprejsning. 
Ålene  en  pirrelig  Forfængelighed  syntes  paa  en  jammerlig 
Maade  at  lede  Bodsceremonien,  og  af  ham,  der  havde  været 
gemen  nok  til  i  sit  blinde  Raseri  at  insultere  sine  Dommere, 
turde  man  ikke  vel  vente,  at  han,  efter  at  hans  øjne  vare 
blevne  aabnede,  vilde  vise  den  Stolthed,  som  hæver  Menne- 
skene over  Dadel,  idet  de  anerkjende  deres  Fejl  og  søge  at 
raade  Bod  paa  dem.  Møllerens  Modstander  fik  underhaanden 
Befaling  til  ikke  at  rette  sig  efter  Dommen;  med  samme 
Hemmelighed  blev  der  ydet  Mølleren  Erstatning.  De  tre 
Dommere  bleve,  efter  at  de  saa  mange  Maaneder  havde  smægtet 
i  Fængslet,  i  al  Stilhed  satte  i  Frihed.  Kansleren  endelig 
turde  vedblive  at  være  i  Unaade,  fordi  der  var  sket  ham  den 
største  Uret,  og  de  tro  Undersaatter  kjendte  altfor  godt  deres 
Pligt  og  Kongens  Magt,  til  at  de  skulde  have  afbrudt  denne 
fejge  Tavshed  endog  blot  ved  den  sagtesle  Knurren  over, 
hvad  der  var  gaaet  for  sig. 

Naar  dette  Indblandingssystem,  denne  Mæglings-  og  Kon- 
trolleringsaand  endog  greb  ind  i  Retssfæren,  viste  den  sig  i 
endnu  langt  højere  Grad  i  de  andre  Forvaltningsgrene,  og 
dette  var  i  Sandhed  Grundfejlen  i  hans  hele  Regering.  Selv 
under  Krigen  gik  Kongen  ikke  ledig  i  saa  Henseende;  men 
han  rasede  med  fordoblet  Styrke,  da  Freden  forholdsvis  gav 
ham  mere  Ro  til  hin  Virksomhed.  Hvis  nogen  ønsker  at 
so,  hvorledes  en  Regering  maa  komme  galt  afsted  i  Hen- 
seende til  Handel  og  Industri,  behøver  han  blot  at  studere 
Skildringerne  af  denne  berømte  Statsmands  Spekulationer  i 
denne  Retning.  Det  vil  bringe  ham  lige  saa  meget  Udbytte 
som  de  Oplysninger,  der  ere  blevne  bekjendtgjorte  om  de 
kongelige  Værker  og  Fabriker  i  Spanien.    I  Frederiks  Politik 

gives  der  imidlertid  særegne  Punkter,  som  i  Urimelighed  og 
Voldsomhed  overgaa  alt,  hvad  der  paa  nogen  Maade  kan 
findes  i  Skildringerne  af  den  spanske  Statsekonomi.  Pladsen 
tilsteder  os  kun  kortelig  at  anføre  nogle  faa  Exerapler.  Da 
der  paa  kongelig  Befaling  skulde  oprettes  en  Porcellænsfabrik 
i  Berlin,  holdt  man  det  for  nødvendigt  at  begynde  med  at 
tiltvinge  sig  et  Marked  for  dens  Varer;  af  den  Grund  maatte 
Jøderne,  som  ikke  turde  gifte  sig  uden  kongelig  Tilladelse, 
kjøbe  deres  Licens  med  et  vist  Antal  kongelige  Kopper  og 
Skaaler  til  en  bestemt  Pris.  Indførelsen  af  Silkeavlen  var 
en  af  Frederiks  Yndlingsplaner,  og  for  at  tilvejebringe  Cocons 
og  plante  Morbærtræer  paa  Preusserlandets  Sandmarker  spa- 
redes der  ingen  Omkostninger.  Store  Huse  og  Fabriker  bleve 
opførte  for  dem,  der  vilde  indlade  sig  paa  Spekulationen;  der 
blev  udsat  en  formelig  Belønning  for  Udførselen  af  Silkestoffer, 
og  Medailler  tilkjendtes  de  Haandværkere,  som  producerede 
over  5  ffi  aarlig  af  denne  Artikel.  Men  Naturen  overvinder 
alt,  selv  de  preussiske  Grenaderer.  I  Listerne  over  Udførsels- 
artiklerne  finde  vi  ikke  Silken  opført,  medens  den  derimod 
danner  en  betydelig,  regelmæssig  Del  af  Indførselsartiklerne. 
Kolonisters  Anbringelse  i  de  øde  Landstrækninger  var  en 
anden  Gjenstand  for  særlig  Opmærksomhed  og  betydelige 
Omkostninger.  Fremmede  Familier  bleve  ved  Agenter,  som 
Frederik  sendte  gjennem  hele  Evropa,  lokkede  til  Preussen 
for  at  rekrutere  Befolkningen;  de  fik  Land  anvist,  bleve  for- 
synede med  Huse,  Husgeraad  og  Levnetsmidler  for  den  første 
Tid.  Frederik  kaldte  dette  at  udfylde  de  Huller,  som  Krigen 
havde  tilføjet  Befolkningen.  Hans  Passion  for  at  opmuntre 
ludførelsen  af  nye  Projekter  kjendte  ingen  Grænser.  Aldrig 
saa  snart  havde  hans  Agenter  nævnet  ham  en  opfinderisk 
Fabrikmand  eller  Mekaniker  i  Frankrige  eller  andet  Steds, 
før  han  ved  Guld  og  grønne  Skove  formaaede  ham  til  at 
nedsætte  sig  i  Berhn.  Naar  Projektets  Udbytte  var  for  ringe 
og  Gevinsten  faldt  under  hans  Forventning,  som  det  næsten 
altid  gik  og  maatte  gaa,   brød  han  uden  videre  Kontrakten 

med  Entreprenøren  og  sendte  ham  i  Keglen  paa  en  eller  an- 
den Fæstning.    Medens  disse  Forhandlinger  stode  paa,  skete 
det  stedse,  at  endnu  en  eller  anden,  saasom  en  Minister,  en 
Yndling  o.  s.  v.,    lagde    sig  imellem   for  at  udplyndre   begge 
Parter,   og  ingen  Erfaring  helbredte  Frederik  for  denne  Syg- 
dom.    Endnu  i  den  senere  Periode  af  sin  Regering  sendte 
han  sine  Gesandter  Befaling  til,    at  de  skulde  finde  ham  en 
Generalprojektmager,    en  Mand,    som   man  kunde  benytte  til 
at  udklække  nye  Planer  eller  bedømme  dem,  der  bleve  ham 
forelagte.     En   saadan  blev  virkelig  ogsaa  opdreven   og  ved 
store  Gaver  omsider  formaaet  til  at  nedsætte  sig  i  Potsdam. 
Frederiks  store  Løftestang  i  Statsøkonomien   var  Opret- 
telsen af  Monopoler.    Skulde  en  Kunst  opmuntres,  Publikums 
Smag  dannes.  Handelsbalancen  berigtiges  eller  nye  Indtægter 
tilvejebringes,    saa  var  et  Monopol  det  Middel,    hvorved  det 
skulde  opnaas.      Saaledes  fik  en  Familie  udelukkende  Ket  til 
at  forsyne  Berlin  og  Potsdam  med  Brænde;  Prisen  steg  strax 
til  det  dobbelte,  og  Kongen  erholdt  aarlig  kun  8,000  Rd.  af 
Profiten.    Den  berømte  Helvetius  bemærkede  derfor  træffende, 
da  Kongen  engang  forlangte  at  høre  hans  Mening  om  nogle 
Ansøgninger  angaaende  saadanne  Kontrakter:    « Deres  Maje- 
stæt behøver  ikke  at  gjøre  sig  den  Umage  at  læse  dem  igjen- 
nem;  de  tale  alle  det  samme  Sprog:    Vi  ansøge  Deres  Maje- 
stæt om   at  herøve  Deres  Folk  den  og   den  Sum,    hvorfor    vi 
forpligte   os  til   at  betale  Deres  Majestæt  en  bestemt  Andel  i 
Byttet. 

Frederik  kom  paa  den  Tanke,  at  hans  Undersaatter  i 
Forhold  til  deres  Evne  drak  for  megen  Kaffe  og  tog  for  faa 
nærende  Spiser  til  sig.  Universalmidlet  blev  atter  anvendt, 
og  det  hele  Kaffebehov  indenfor  hans  Rige  blev  udelukkende 
overgivet  til  et  Kompagni.  Prisen  steg,  som  han  havde  øn- 
sket det,  betydelig,  og  en  Del  af  Gevinsten  flød  i  hans  Skat- 
kammer; men  hans  Folks  Smag  for  Kaffen  blev  usvækket, 
og  Monopolet  var  endog  fordærveligt  i  saa  Henseende.  Og- 
saa Tobakken  underkastede  han  et  strengt  Monopol,    og  da 

han  ;ønskede  at  skaffe  sine  Tropper  billige  Vaaben,  tog  han 
atter  sin  Tilflugt  til  sit  sædvanlige  Middel;  han  gav  Vaaben- 
smedene  Daum  og  Splikberg  udelukkende  Eet  til  at  raffinere 
Sukker  paa  den  Betingelse,  at  de  for  en  meget  lav  Pris  skulde 
levere  ham  Flinter  og  Huer.  I  sin  Fiscalpolitik  var  han  en 
ængstelig  Iagttager  af  Handelsbalancen  og  undlod  aldrig  at 
holde  et  vaagent  ^je  med  Ud-  og  Indforselslisterne.  Hvert 
Aar,  siger  en  af  hans  Lovprisere  (Thiebault),  beregnede  han 
med  største  Opmærksomhed  de  Summer,  som  kom  ind  i,  og 
de  Summer,  som  gik  ud  af  hans  Stater,  og  saa  med  For- 
trydelse, at  Balancen  ikke  var  saa  gunstig,  som  den  skulde 
være.  Efter  alle  sine  Monopoler  og  Præmier  fandt  han,  som 
det  synes,  at  Udforselen  ikke  tog  til.  »Derfor«,  fort- 
sætter den  nævnte  Forfatter,  «blev  der  ham  intet  andet  til- 
overs end  at  formindske  Indførselen,  hvad  han  søgte  at  opnaa 
ved  nye  Monopoler  og  Prohibitivforholdsregler«. 

For  at  fuldstændiggjøre  vor  Dom  om  Frederiks  Karakter 
staar  der  endnu  kun  tilbage  at  gjenkalde  os  hans  Adfærd  i 
den  almindelige  evropæiske  Politik,  i  hvilken  han  spillede  en 
saa  vigtig  Rolle.  Her  raaa  vi,  medens  vi  beundre  de  Evner, 
som  førte  ham  til  hans  Resultater,  nødvendigvis  indrømme, 
at  de  hørte  til  dem  af  anden  Rang,  som  tilstede  et  Forbund 
med  Forvorpenhed  og  fuldstændig  Karakterloshed.  Det  preus- 
siske Monarkis  Historie  viser  os  i  Virkeligheden  et  Rige,  som 
ved  Driftighed,  Bedrageri  og  Vold  er  blevet  sammenhobet  fra 
Nabostaterne.  Ved  Tusk,  Erobring  og  Bedrageri  ere  dets 
mangfoldige  Distrikter  lidt  efter  lidt  blevne  bragte  under  ét 
Dynasti.  Der  er  end  ikke  en  eneste  Klud  af  denne  brogede 
Masse,  uden  at  den  jo  minder  os  om  Nabomagternes  Bestik- 
kelighed og  Svaghed  og  om  Huset  Brandenburgs  samvittig- 
hedsløse Usurpationer;  men  det  var  Frederik  II,  som  lod  alle 
sine  Forfædre  langt  efter  sig,  hvem  det  lykkedes  at  hæve  sit 
Hus  til  en  Magt  af  forste  Rang,  og  som  satte  sig  i  Stand 
til  at  bringe  den  Koalition,  hans  Ærgjerrighed  kaldte  til 
Vaaben  mod  ham,  til  at  strande  og  at  skaffe  sig  Midler  til 

at  danne  en  ny  Sammensværgelse  til  Omstyrtning  af  alle  de 
Grundsætninger,  der  hidtil  havde  gjældt  de  nyere  Tiders 
Potentater  for  de  helligste.  Forgjæves  skjule  vi  for  os  selv 
og  søge  at  glemme,  hvorledes  vi  selv  have  opført  os  under 
hin  skæbnesvangre  Krisis.  Vi  maa  maaske  drage  til  Felts 
mod  Jakobinismen  og  den  franske  Eepublik,  dvæle  ved  de 
andre  Magters  Frygtsomhed  og  det  republikanske  Frankriges 
overmodige  Herredømme,  for  sluttelig  med  en  kvindagtig 
Pirrelighed  at  kaste  vor  Harme  paa  hin  Høvding,  som  styrede 
Frankriges  Skæbne  og  gjorde  sig  til  Herre  over  en  halv  Ver- 
den (Napoleon  den  store);  men  Evropas  Lidelser  horn  dog  og 
komme  endnu  stedse  fra  Polens  Deling*).  Dengang  var  det, 
at  Folkerettens  Principer  bleve  nedtraadte  og  gjorte  til  Skamme 
af  Dagens  Usurpatorer;  dengang  var  det,  at  England  og 
Frankrige  paa  forsmædelig  Vis  vægrede  sig  ved  at  opgive 
deres  gjensidige  Animositet  og  slutte  sig  sammen  til  Rettens 
Beskyttelse,  medens  andre  Stater  reve  sig  løs  fra  endnu  større 
Skinsyge  og  forenede  sig  om  at  krænke  Loven ;  dengang  var 
det,  at  Magten  blev  Maalestok  for  Pligten,  at  Ærgjerrigheden 
opfandt  alle  hine  Lærdomme  om  Arronderinger,  Ækvivalenter 
og  Skadesløsholdelser,  som  den  siden  bragte  i  Udførelse,  at 
Tilsikring  af  Frihed  for  Straf  og  af  et  heldigt  Udfald  blev 
tilbudt  dem,  der  senere  vilde  sætte  alle  Retsgrundsætninger 
til  Side,  saafremt  de  vilde  nøjes  med  deres  Andel  i  Byttet, 
og  endelig  at  hin  Lære  opkom,  som  de  Mænd,  der  raadede 
over  Evropas  Anliggender,  bragte  i  Anvendelse  i  Aarene 
1814 — 15,  idet  de  fra  de  svage  overførte  til  de  stærke  alle 
de  Distrikter,  som  disse  havde  Lyst  til,  uden  at  spørge  Ind- 
byggernes ønsker  mere  til  Raads  end  Kvæget,  som  trak 
Ploven  gjennem  deres  Marker.  Medens  vi  med  Afsky  se 
tilbage  paa  hine  Magters  Adfærd,  som  forøvede  Forbry- 
delsen,  og  fremfor  alt  paa  Frederik,  som  udtænkte  den**), 


*)  Man  kunde  nu  passende  tilføje:    og  fra  Danmarks  Sønderlemmelse, 

*)  Dette  har,  som  bekjendt,  i  lang  Tid  været  den  almin  delige  Mening, 

støttet  til  talrige  Historikeres   fra  Frederiks    egen  Overlevering  af- 

saa  lader  os  ogsaa  med  Skam  tænke  paa  Forsagtheden  hos 
dem,  der  saa  og  dog  ikke  hjalp,  og  med  Ærefrygt  kalde 
Mindet  tilbage  om  en  i  Sandhed  stor  Mand  (Burke),  fordi 
han,  der  senere  advarede  os  mod  Frankriges  Usurpationer, 
tidligere  hævede  sin  Stemme  mod  det  Forræderi  mod  Folke- 
retten, der  udøvedes  ved  Polens  Deling,  som  banede  Vejen 
for  disse  Usurpationer. 

Sammenfatte  vi  det  hele,  vil  intet  tænkende  Hoved  efter 
en  nøjere  Betragtning  af  dette  berømte  Fænomen  føle  syn- 
derlig Veneration  for  denne  Mands  Karakter  som  Led  af 
Selskabet,  som  Behersker  af  et  P'olk  eller  som  Medlem  af 
det  evropæiske  Samfundsvæsen.  At  han  besad  en  fuldendt 
Krigers  og  en  vittig  Skjønaands  Talenter,  vilde  det  være 
lige  saa  taabeligt  at  benegte  som  overflødigt  at  paavise.  Han 
har  i  sine  Sejre  og  sine  Skrifter  efterladt  os  de  bedste  Be- 
viser derpaa,  og  alt,  hvad  der  er  opbevaret  os  af  hans  Un- 
derholdning, lader  os  tro,  at  det  endog  overgaaer  hans  om- 
hyggeligste Præstationer.  Han  hørte  utvivlsomt  til  den  første 
Klasse  af  Feltherrer,  og  det  staar  ligeledes  udenfor  al  Tvivl, 
at  det  System,  som  —  anvendt  i  sit  fulde  Omfang  —  bidrog 


vigende  Dom.  I  den  sidste  Tid  har  imidlertid  en  Forfatter  ved 
Navn  Adolf  Beer,  der  i  1873  i  Wien  udgav  et  Skrift,  betitlet  .Die 
erste  Theilung  Polens«,  ved  at  fremdrage  nye  Kilder  i  Archiverne 
i  Wien,  Berlin  og  Dresden  og  særlig  ved  Optegnelser  af  den  be- 
kjendte  Fyrst  Kaunitz,  godtgjort,  at  den  første  Tanke  om  Polens 
Deling  snarest  er  udgaaet  fra  Wienerkabinettet,  og  at  den  oprin- 
delig blev  greben  med  større  Begjærlighed  af  Kabinettet  i  St.  Pe- 
tersborg end  af  PVederik  II.  Derimod  er  det  saa  langt  fra,  at  hint 
Skrift  ellers  —  trods  den  tydelig  fremtrædende  Hensigt  —  vasker 
Frederik  ren  med  Hensyn  til  Planens  videre  Udførelse,  at  det  tvært 
imod  i  fuldeste  Maal  konstaterer,  at,  om  end  Frederik  ikke  fra 
først  at  udklækkede  Planen,  gav  han  dog  Anledning  til,  at  den 
senere  antog  saa  store  Dimensioner  og  førte  til  en  Omformelse  af 
Magtforholdene  i  det  nordlige  og  østlige  Evropa,  og  i  det  hele  paa 
Sagens  senere  Stadium  viste  sig  saa  samvittighedsløs,  som  det  kun 
var  vel  muligt  Se  ogsaa  Afhandlingen  om  Polens  første  Deling 
ovenfor  p.  66  og  flg. 

til  Napoleon  l's  Sejre,  navnlig  den  Plan  hurtig  at  bevæge 
store  Troppemasser  og  stedse  at  kaste  en  overlegen  Magt 
paa  Angrebspunktet,  har  sin  Oprindelse  i  Frederiks  Krigs- 
kunst. Hans  Forvaltning  i  Krig  som  i  Fred  udmærkede  sig 
ved  stor  Hurtighed  og  Energi.  Hvor  kraftig  Anstrengelse 
udfordredes  eller  kunde  sikre  et  heldigt  Udfald,  der  havde 
han  altid  Sandsynligheden  af  at  sejre  for  sig,  og  da  han  be- 
sad et  stort  Mesterskab  i  alle  hine  .underordnede  Færdigheder, 
som  vi  kalde  Behændighed,  er  det  ikke  til  at  undres  over, 
at  han  stedse  havde  Held  med  sig  i  sine  Naboers  Kabinetter. 
Den  Opmuntring,  han  ydede  Lærde,  bar  sine  Frugter,  skjønt 
den  ikke  altid  anbragtes  med  Omsigt,  og  skjønt  den  stundom 
—  som  saa  mange  andre  af  hans  Regeringsforanstaltninger  — 
skadede  ved  at  overdrives.  Hans  Akademi  stod  ikke  mindre 
under  hans  Kommando  end  det  bedst  disciplinerede  Regiment 
i  hans  Tjeneste  og  vægrede  sig  ikke  ved  at  anerkjende  hans 
Avtoritet,  hverken  i  videnskabelige  Anliggender  eller  i  Kunst- 
sager. Hans  literære  Kundskaber  indskrænkede  sig  til  Skjøn- 
literaturen  og  Moralvidenskaberne;  men  selv  paa  disse  Om- 
raader  var  han  ikke  en  fuldkommen  Mester.  Hans  Praxis 
som  Forvalter  lader  sig  ikke  forene  med  omfattende  eller 
sund  Kundskab  om  Politiken,  og  sit  Bekjendtskab  med  Klas- 
sikerne havde  han  fra  franske  Oversættelser;  han  forstod  kun 
lidt  Latin  og  slet  ikke  Græsk.  Sin  Vivacitct  i  Selskab  og 
sin  Kjærlighed  til  Omgang  med  Lærde  skylder  han  sit  Ry 
som  Filosof,  sit  Held  i  Intriguer  og  i  Vaaben  Navnet:  oden 
storen  ^  en  Titel,  der  allermindst  er  ærefuld,  og  som  Menne- 
skene i  Almindelighed  ere  komne  overens  om  at  give  dem, 
hvem  de  have  mindst  at  takke  for. 

F-r. 

Af  en  Franctireurs  Erindringer.*) 

I.     Paris  under  de  første  Pages  Belejring. 

Ved  Efterretningen  om  den  skæbnesvangre  Kapitulation  ved 
Sedan  gik  der  ligesom  et  elektrisk  Stod  igjennem  hele  Frank- 
rige. Paris  rejste  sig,  forjog  den  kejserlige  Regering,  Kejser- 
inden flygtede,  og  Kepubliken,  der  strax  blev  proklameret, 
blev  hilst  af  hundrede  Tusende  Nationalgardister  med  Hen- 
rykkelse. Bladene  søgte  paa  enhver  Maade,  endog  undertiden 
ved  mindre  heldige  Midler,  at  forege  Begejstringen  og  hæve 
Modet,  der  et  -Øjeblik  syntes  at  synke  under  Vægten  af  saa 
mange  paa  hverandre  følgende  Ulykker  og  Nederlag,  medens 
General  Vinoy's  Armekorps,  der  kun  ved  et  Vidunder,  eller 
snarere  ved  en  Tilfeldighed  blev  frelst  fra  at  dele  Sedan- Armeens 
Skæbne,  opslog  sin  Lejr  i  Nærheden  af  Paris's  Mure  sammen 
med  hundrede  og  tyve  Tusende  Mobilgardister  fra  Provinserne, 
som  vare  hidkaldte  for  at  bidrage  til  den  truede  Hovedstads 
Forsvar.      Selve  Paris's  Nationalgardister,    der  næsten  beløb 


•)  Frit  bearbejdet  efter:  Souvenirs  d'un  franc-tireur.  Neuchatel.  1871. 
(J.  Sandoz).  Skjønt  Forfatteren  er  anonym,  er  der  ikke  mindste 
Grund  til  at  betvivle  hans  Trovatrdighed ;  herfor  taler  den  hele 
ædruelige  Tone,  hvori  Fortællingen  er  holdt,  lige  som  hans  Bog 
er  bleven  omtalt  med  den  største  Anerkjendelse  i  de  schwei- 
ziske og  franske  Blade;  selv  et  saa  fornemt  Tidsskrift  som  Revue 
Suisse  danner  ingen  Undtagelse  herfra. 

Idet  Redaktionen   efter   en   længere  Tids  Forløb   atter   optager 
den    Række  Afhandlinger,    som    er    betitlet:     Skildringer    fra    den 

sig  til  350,000  Mand,  bleve  bevæbnede  og  indøvede,  ja  endog 
Kemikere  og  de  lærde  Fakulteter  bleve  tagne  paa  Raad  for 
at  benytte  de  seneste  videnskabelige  Opfindelser  til  Byens 
Forsvar*). 

Hele  Krigen  var  nu  forandret.  Det  var  ikke  længere  en 
Angrebskrig,  der  førtes  under  Raabet:  «Til  Berlin«!  det  var 
det  store  republikanske  Frankrige,  der  stod  lige  over  for  det 
forenede  Tyskland;  det  var  nu  en  Forsvarskrig,  en  Krig,  der, 
som  enhver  følte,  vilde  antage  storartede,  frygtelige  Dimensioner. 

De  to  følgende  Udgydelser,    som   jeg  paa  maa  og   faa 
uddrager   af  Pariser-Blade   fra   den    15de  September    1^70, 
ville  kunne  tjene  som  et  Exempel  paa,  hvilken  Højde  Krigs- 
lysten  havde  naaet  hos  —  Journalisterne. 
uAlle  til  Fronten !» 
•    «Nej,  Frankrige  er  endnu  ikke  et  Lig. 


fransk-tyske  Krig  —  (se  Hist.  Archiv  1873.  I.  de  to  første  Afsnit: 
*  De  franske  Hære  ved  Krigens  Udbrud«  og  >Fra  Chålons  til  Sedaw) 
—  skal  den  tillade  sig  at  gjenkalde  i  Læsernes  Minde  et  Par  af 
de  Ord,  hvormed  Rækken  af  Afhandlingerne  blev  indledet:  »Disse 
Skildringer  skulle  ikke  saa  meget  søge  at  give  en  udtømmende 
Fremstilling  af  de  enkelte  Begivenheder,  en  saadan  maa  søges  i 
den  Mængde  af  specielle  Skrifter,  som  i  den  sidste  Tid  have  set 
Dagens  Lys  ogsaa  hos  os ;  derimod  ville  vi  forsøge  paa  at  skildre 
Krigen  som  en  Folkekamp ,  vi  ville  søge  at  vise,  hvorledes  de  en- 
kelte Begivenheder  formede  sig  for  den  simple  Soldat,  for  Friskare- 
manden,  for  Nationalgardisten.  Skildringerne  ville  saaledes  faa  et 
mere  personligt  Præg,  de  ville  blive  en  Art  Memoirer,  men  da 
Fortællerne  selv  have  taget  Del  i  de  Begivenheder,  de  beskrive, 
ville  deres  Fortællinger  fremtræde  med  Sandhedens  Præg  som 
noget  virkeligt,  som  noget  oplevet,  og  saaledes  ville  de  store  Be- 
givenheder maaske  herved  for  Læserne  komme  til  at  staa  i  en  ny 
Belysning«. 
*)  I  Reglen  finder  man  Antallet  af  Parises  Forsvarere  angivet  til  om- 
trent ^  Million  Mand  (?)  og  undrer  sig  da  over,  at  den  preussiske 
Belejringshær,  som  kun  talte  noget  over  to  hundrede  Tusende, 
kunde  holde  en  saa  mægtig  Hær  indesluttet.  Naar  man  imidlertid 
véd,  af  hvor  farvelig  en  Beskaffenhed  den  største  Del  af  de  franske 
Tropper  var,  —  nærværende  Afhandling  indeholder  oplysende  Bi- 
drag hertil  —  vil  en  stor  Del  af  Forundringen  vistnok  svinde  bort. 

En  forfærdelig  Ulykke  har  ramt  vort  Fædreland,  og  alle 
som  én  fordre  vi  at  marchere  fremad  for  at  gjenoprette  den. 

Blodet  koger  i  vore  Aarer  ved  Tanken  om,  at  en  fransk 
Armé  har  kapituleret. 

Vor  brændende  Fædrelandskjærlighed  river  os  hen  og 
giver  os  en  Kæmpes  Styrke,  Kraft  til  at  flytte  Bjerge. 

Lad  os  alle  have  Begejstringens  Mod,  og  vi  skulle  splitte 
de  preussiske  Skarer  som  Avner  for  Vinden. 

Lad  os  kun  have  ét  Maal,  —  at  forsvare  Paris  og  til- 
intetgjøre  enhver  Preusser,  der  har  vanhelliget  vor  hellige 
Jord. 

I  1792  behøvedes  der  kun  det  Raab:  »Fædrelandet  er  i 
Fare*  for  at  fremmane  Armeer  af  uovervindelige  Soldater. 

I  1870  behøver  Nationens  Vilje  kun  ét  Ord,  og  Mil- 
lioner af  Soldater  strømme  sammen  om  Republikkens  Fane. 

Frankrige  staar  paa  Springet  —  naar  Frankrige  rjorer  sig, 
kan  ingen  modstaa  det. 

Frankrige  har  slumret  for  længe,  men  dets  Opvaagnen  vil 
blive  frygtelig«. 

vAlle  til  Fronten!« 

Des  værre,  der  kom  ingen  Millioner  Soldater,  og  Frank- 
riges Opvaagnen  var  langt  fra  at  være  frygtelig!  —  Det  føl- 
gende Opraab  er  lige  saa  bombastisk  i  sin  Form,  men  inde- 
holder dog  et  svagt  Spor  af  Tvivl  om  det  endelige  Udfald. 
iy Kanoner  imod  Kanoner!« 

»Lad  strax  et  National- Kanonstoberi  bhve  oprettet  i  Pa- 
ris! Hører  I  ikke  Notre-Dame  Kirkens  Klokker,  der  raabe: 
»Smelt  os.  Smelt  os?»  Vendome-Kolonnen  helder  og  beder 
om  at  komme  i  Smelteovnen.  Broncehestene  paa  Carrousel- 
Pladsen  ile  i  Galop  til  Støberierne,  og  Statuerne  af  vore  store 
Forfædre  røre  sig  paa  deres  Sokler  for  at  komme  hurtigere 
til  Kanonstøberiet.  Forsvind  alle  I  haarde  Metalminder  om 
vore  despotiske  Fyrsters  endnu  haardere  Hjerter.  I  Smelte- 
ovnen med  jer  alle  —  Henrik  IV,  Ludvig  den  store,  Napo- 
leon 1;  —  dog' nej,  den  sidste  er  ikke  en  saadanÆre  værd; 

Bistorisk  Arcbiv.     1875.     I.  28 

smid  ham  paa  Møddingen!  —  Alt  maa  ofres,  Guld  og  Selv, 
ja  selve  Kirkernes  hellige  Kar,  thi  her  gjælder  det  Frihed 
eller  Død! 

Og  saa  I  preussiske  Barbarer,  saa  kom  kun  hid,  efter 
Strazburg  kommer  Paris.  Bombardér,  brænd  og  hærg,  og 
naar  saa  Ravnene  slaas  om  den  sidste  Parisers  Lig,  først  da 
ville  I  finde,  at  endog  selve  Paris's  Ruiner  ville  skaane  vore 
døde  Kroppe  mod  Eders  Soldaters  Vanhelligelsero. 


Det  kan  dog  ikke  negtes,  at  der  blev  gjort  overordentlig 
store  Anstrængelser  for  at  forsvare  Paris.  Byen,  der  allerede 
af  den  kejserlige  Indenrigsminister  Clement  Duvernois  var 
bleven  godt  forsynet,  blev  endnu  mere  opfyldt  af  Levnets- 
midler;  alle  Broerne  over  Seinen  og  Marnen  bleve  sprængte 
i  Luften;  et  des  værre  mislykket  Forsøg  blev  gjort  paa  at 
afbrænde  alle  de  omliggende  Skove,  Rytteriet  opslog  sit  Kvar- 
ter i  Tuileriernes  Have  og  i  Champs-Elysées;  den  zoologiske 
Have  (Jardin  des  Plantes)  og  Haven  ved  Luxembourg- Palladset 
vare  fulde  af  Oxer,  Køer,  Faar,  Svin,  kort  alle  Slags  Dyr, 
medens  Luftballoner  vare  opankrede  paa  alle  mulige  aabne 
Pladser  for  paa  et  Vink  at  kunne  hæve  sig  til  Skyerne. 
Der  hørtes  kun  ét  Ord  paa  alle  Læber  « Forsvar«,  thi  Fjen- 
den nærmede  sig  i  Ilmarcher,  og  allerede  den  17de  Sep- 
tember viste  de  første  Uhlaner  sig  i  Nærheden  af  Paris, 
medens  2,000  Preussere  den  næste  Dag  vare  ved  Joinville- 
Broen  og  vexlede  nogle  Skud  med  vore  Forposter;  20,000 
Preussere  truede  Rosny,  og  andre  Strejfkorps  saas  i  Skovene 
ved  Clamart,  ved  Bourget  og  Villejuif.  Den  18de  September 
forlod  det  sidste  Jernbanetog  Paris,  fra  denne  Dag  af  var 
Byen  indesluttet,  og  allerede  den  næste  Dag  saa  jeg  et  af 
de  mange  sørgelige  Skuespil,  som  det  faldt  i  min  Lod  at 
være  Vidne  til. 

Som  en  Løbeild  for  det  gjennem  hele  Paris,  at  man 
sloges  tæt  ved  Byen  i  Nærheden  af  Clamart,  og  hurtig  ret- 
tede jeg  mine  Skridt  i  denne  Retning.  Jeg  kan  se  Røgen, 
men  Skuddene  lyde  kun  svagt  paa  Grund  af  Afstanden. 
Pludselig  ser  jeg  en  Skare  franske  Soldater  strømme  igjen- 
nem  porte  de  Montrouge;  det  var  Flygtninge  fra  Kampplad- 
sen, især  Zouaver  og  Trainkudske,  hvoraf  største  Delen  vare 
døddrukne.  Dernæst  følger  en  Række  Ammunitionsvogne, 
men  ingen  Kanoner;  mange  af  Hestene  ere  saarede  og  kunne 
kun  med  Vanskelighed  slæbe  sig  fremad.  Der  hersker  al- 
mindelig Forvirring,  men  ingen  véd  endnu  ret,  hvad  der  er 
sket,  og  først  sent  om  Eftermiddagen  faar  man  at  vide,  at 
General  Ducrot  med  45,000  Mand  var  bleven  slaaet  af  Preus- 
serne nærved  Clamart,  at  Zouaverne  havde  udvist  en  skam- 
melig Fejghed,  at  flere  Kanoner  vare  erobrede  af  Fjenden, 
og  —  kort  sagt  —  at  det  første  Sammenstød  havde  ledet 
til  et  fuldstændigt  Nederlag. 

Samme  Aften  udstedte  Regeringen  en  Proklamation,  i 
Følge  hvilken  de  fejge  Zouaver  skulde  stilles  for  en  Krigsret, 
og  dette  beroligede  for  en  Tid  Sindene;  men  saa  kom  der  et 
nyt  Rygte  om,  at  Jules  Favre  havde  begivet  sig  til  den 
fjendtlige  Lejr  for  at  tilbyde  Afstaaelsen  af  Elsass  og  en  Sum 
af  sex  Milliarder  Francs  for  at  opnaa  en  Fred.  Dette  Rygte 
fremkaldte  en  saa  voldsom  Bevægelse,  at  Regeringen  endnu 
samme  Aften  udstedte  sin  historiske  Proklamation,  i  Følge 
hvilken  den  ikke  vilde  «afstaa  en  Tomme  fransk  Jord  eller 
en  Sou  af  franske  Penge ». 

Fra  den  18de  til  den  21de  September  forøgedes  Preus- 
sernes Masser  daglig,  og  deres  Belejringsværker  begyndte 
allerede  at  vise  sig.  Jeg  kan  her  ej  undlade  at  gjengive  en  Pro- 
klamation blandt  de  mange,  hvormed  Husene  i  Paris  ved 
dette  Tidspunkt  vare  dækkede,  og  som  Mairen  i  det  tredje 
Arrondissement  lod  udgaa;  den  udmærker  sig  nemlig  ved  en 
vis  Originalitet. 

28* 

<- Fjenden  er  her,  her  under  selve  Paris's  Mure. 

Han  plyndrer,  raver,  begaar  Mordbrand  og  voldtager 
vore  Sfistre  og  Hustruer. 

Ubarmhjertig  og  uforstaalig!!  Tørstende  efter  Blod  og 
Ære  synes  hvert  nyt  Blodbad  kun  at  drive  ham  videre  frem 
for  at  lægge  Paris  i  Ruiner  over  vore  Lig. 

Borgere,  nu  gjælder  det  ikke  Frankrige  alene,  nej!  det 
gjælder  Civilisationen,  Fremtiden  og  hele  Verdens  Frihed. 

Nu  har  Eepublikens  Kanon  Ordet  og  vil  tale. 
Derfor  Tavshed. 

Vilhelm  vil  bombardere  Paris! 

Nu  have  vi  længe  nok  raabt,  at  vi  ville  dø  for  Fædre- 
landet.    Nu  er  Timen  kommen,  hvor  vi  maa  handle. 

Til  Vaaben  derfor  Medborgere,  og  under  Frihedens  Fane 
styrte  vi  os  mod  vore  Fjenders  Bajonetter  med  Eaabet: 
« Frankrige,  dine  døende  Sønner  hilse  Dig,  hilse  den  franske 
liepublik»!» 


Vi  have  nu  givet  nogle  Prøver  paa  Proklamationer  og 
kunne  ikke  negte  os  den  Fornøjelse  ligeledes  at  give  et  Par 
Exempler  paa,  hvad  Bladene  opvartede  deres  Læsere  med  i 
Begyndelsen  af  Belejringen.  En  Hr.  Delbos  skriver  saaledes 
den  23deSfptember:  «Man  taler  om  en  stor  Sejr,  som  Gene- 
ralerne Vinoy  og  Ducrot  siges  at  have  vundet,  men  Efterret- 
ningerne ere  endnu  usikre  og  modsigende.  Efter  hvad  vi 
erfare,  ere  20  å  25,000  Preussere  blevne  dræbte  eller  saarede, 
lige  som  vi  ogsaa  skulle  have  taget  fiere  Tusende  Fanger«. 
Et  andet  Sted  skrives  der  den  samme  Dag:  «Vi  have  samlet 
talrige  Oplysninger  om  denne  glimrende  Vaabendaad  og  tro 
os  berettigede  til  at  meddele  følgende.  Klokken  1  begyndte 
Preusserne  at  trænge  frem  imod  Portene  Bicétre  og  Mont- 
rouge,  idet  de  deboucherede  fra  Skovene  i  Biévre-Dalen,  og 
nogle  Mobilgardister  erklære  endog,    at  de  gjorde  et  Forsøg 

paa  at  storme  Fort  Montrouge,  hvis  Grave  siges  at  være  op- 
fyldte af  Lig;  men  hvad  der  er  aldeles  sikkert  og  ikke  kan 
benegtes,  er,  at  vore  Kanoner,  betjente  af  vore  prægtige 
Marinesoldater,  have  tilføjet  Fjenden  et  umaadeligt  Tab.  Ved 
Daggry  bemægtigede  Divisionen  Maudhuy  sig  Skansen  vod 
Hautes-Bruyéres  og  et  lille  Fort  ved  Villejuif,  og  de  preus- 
siske Tropper,  som  gjentagne  Gange  gjorde  forgjæves  Forsøg 
paa  at  drive  vore  Soldater  tilbage,  bleve  nødsagede  til  at 
gaa  tilbage  i  vild  Flugt,  medens  Kanonerne  i  Bicétre  og 
Montrouge  decimerede  de  fjendtlige  Kolonner  i  Biévre-Dalen. 
Det  var  en  Artillerikamp,  og  alle  vore  Kugler  og  Bomber 
ramte  deres  Maal.  Man  siger,  at  Vinoy's  og  en  Afdeling  af 
Ducrot's  Division  ved  en  hurtig  Flankebevægelse  afskar  flere 
preussiske  Regimenter,  der  pludselig  bleve  beskudte  fra  tre 
Sider.  Mitrailleusernc  bleve  nu  bragte  frem  til  Fronten  og 
begyndte  deres  blodige  Værk,  og  en  Oppasser  har  endog  for- 
talt os,  at  Preusserne  lede  et  saa  uhyre  Tab,  at  Ligene  bleve 
staaende  oprejst  imod  hverandre.  Vi  høre  ogsaa,  at  8  å  10,000 
Preussere  bleve  saa  haardt  trængte,  at  de  forlangte  en  Vaaben- 
stilstand  paa  to  Timer,  men  endnu  vide  vi  ikke,  om  den  blev 
dem  tilstaaet.  Lad  nu  Provinserne  sende  os  deres  Armeer, 
og  ikke  én  Mand  af  Bismarcks  Hære  skal  vende  tilbage 
over  Grænsen!« 

Naar  vi  nu  samle  disse  saakaldte  uhyre  Tab,  der,  som  man 
siger,  vare  tilføjede  Preusserne,  se  vi,  at  der  altsaa  var  20  å. 
25,000  døde  og  saarede,  flere  Regimenter  tagne  tilfange, 
hele  Kolonner  decimerede  og  8  a  10,000  Mand  omringede, 
altsaa  et  Tab  paa  henved  50,000  Mand.  Sandheden  var 
imidlertid  den,  at  det  hele  kun  havde  været  en  mislykket 
Recognoscering  og  en  unyttig  Bortødslen  af  Bomber  og 
Krudt. 

Paris  og  Pariserne  havde  imidlertid  snart  gj  en  vundet  deres 
Hverdagsansigter,  og  Paris,  denne  mærkelige  By,  hvor  man 
mere  end  noget  andet  Sted  med  fuld  Sandhed  kan  sige,  at 
«les  éxtrémes  se  touchent«,  iførte  sig,  skjent  den  belejredes 
af  fjendtlige  Armeer,  snarere  sin  Sondags-  end  sin  Ligdragt. 
Overalt  herskede  Glæde  og  Tiltro  til  et  lykkeligt  Udfald  af 
Belejringen.  Lidt  efter  lidt  havde  hver  Mand  faaet  sig  en 
Uniform,  hvori  han  brystede  sig  paa  Boulevarderne.  Gaderne 
vare  fulde  af  National-  og  Mobilgardister,  Franctireurs,  Ma- 
rinesoldater, Soldater  af  Linien,  Kavallerister  og  Artillerister, 
alt  i  den  mest  brogede  Blanding.  Overalt  paa  de  offentlige 
Pladser  saa  man  kun  Skarer  af  Mennesker,  der  exercerede 
og  indøvede  Geværhaandgrebene;  men  især  med  Mobilgarden 
gik  det  kun  langsomt  fremad;  thi  denne  bestod  for  største 
Delen  kun  af  unge  Bønder  og  Arbejdere,  der  fra  Provinserne 
snarere  vare  drevne  end  sendte  til  Paris,  i  deres  Bluse  og 
med  deres  tunge  Træsko  paa  Fødderne;  stærktbyggede,  bred- 
skuldrede Mænd,  men  tunge  og  kejtede,  og  den  overvejende 
Del  havde  ikke  engang  før  havt  et  Gevær  i  Haanden,  end 
sige  afskudt  det;  dog,  den  gode  Vilje  var  tilstede,  det 
kan  ingen  negte,  og  den  skal  jo  kunne  gjøre  Vidundere, 
siger  man. 

Det  var  et  mærkeligt  Syn  at  se  alle  disse  Nationalgar- 
dister trække  igjennem  Gaderne,  med  Trommeslagerne  i  Spid- 
sen og  efterfulgte  af  en  rask,  ofte  flot  lille  Marketenterske, 
klædt  i  Republikens  Farver.  Det  var  en  sand  Glæde  for  de 
mere  velstaaende  Parisere  saaledes  i  fuld  Uniform  at  trække 
paa  Vagt  for  24  Timer;  thi  i  Begyndelsen  i  det  mindste  var 
det  hele  kun  Narrestreger.  Man  førte  sin  Proviant  med  sig, 
og  man  spiste  og  drak  ingenlunde  daarlig  paa  Voldene;  der 
var  Leverpostejer,  koldt  Kjøkken,  Kaffe  og  det  uundværlige 
« Petit  verre« ,  efter  at  man  havde  tømt  sin  Flaske  Bordeaux 
eller  Burgunder.  Man  sang,  holdt  Taler,  raabte  "Republiken 
leve»   og   <'Ned  med  Bismarck»,    og   saa   —   Uniformen  og 


Skildringer  fra  den  fransk-tyske  Krig.     III.  439 

Bevidstheden  om,  at  man  « opofrede  sig  for  Fædrelandet!  — 
mourir  pour  la  patrie »! 

De  Batailloner,  der  vare  sammensatte  af  Arbejdere,  vare 
dog  mere  hverdagsagtige;  her  var  mere  Alvor,  og  Voldene 
vare  ikke  for  dem  et  Udflugtssted,  hvor  man  morede  sig.  Arbej- 
deren, der  maaske  havde  forladt  sin  Kone  og  Børn  i  træn- 
gende Omstændigheder,  gik  sin  Runde  i  Alvor;  han  rog  sin 
Pibe  eller  rullede  sin  Cigarette,  men  han  sang  ikke,  holdt 
ikke  Taler  og  svirede  ikke,  som  hans  rigere  Kammerater 
gjorde. 

Den  23de  September  spillede  for  Resten  ogsaa  i  en  anden 
Henseende  en  uforglemmelig  Rolle;  thi  det  var  paa  denne 
Dag,  at  den  store  Ballon  Neptun  (fabrikeret  af  den  bekjendte 
Nadar),  der  havde  et  Rumfang  af  mer  en  40,000  Kubikfod 
og  17  Dage  igjennem  havde  været  fyldt  med  Gas,  endelig 
fik  Ordre  til  at  lette  fra  sin  Ankerplads  paa  Buttes  Mont- 
martre. Klokken  7  om  Morgenen  ankom  der  en  stor  Pak- 
vogn fuld  af  Brevsække,  som  bleve  fastgjorte  rundt  om  Gon- 
dolen. Disse  Sække,  fulde  af  Breve,  vejede  ikke  mindre  end 
400  danske  Pund  og  indeholdt  flere  hundrede  Tusende  Breve, 
skrevne  paa  det  tyndeste  Papir,  det  saakaldte  Postruins- 
papir. 

Klokken  7 '/4  var  alt  færdigt  til  at  lette,  og  Luftskipperen, 
Monsieur  Duruof*),  satte  sig  i  Gondolen  for  at  gjore  sine 
sidste  Forberedelser,  hvilket  kun  varede  nogle  Minutter,  og 
efter  at  han  havde  udtalt  de  skæbnesvangre  Ord:  «Låchez 
tout»!  —  «Lad  gaa»!,  hævede  Ballonen  sig  under  Raabet 
oRepubliken  leve«  med  stor  Hurtighed  i  Luften,  naaede  snart 
en  Højde  af  6,000  Fod,  og  med  en  Fart  af  15  Mil  i  Timen 
sejlede   den   i    Retning   af  Departementet  Calvados.     Bladet 


*)  Det  var  denue  samme  Duruof,  der  for  nogle  Maaneder  siden  med 
sin  Kone  foretog  den  eventyrlige  Natterejse  i  sin  lille  Ballou  fra 
Caiais,  en  Kejse,  der  gjorde  saa  stor  Opsigt,  og  hvorved  begge 
kun  med  den  yderste  Vanskelighed  bleve  frelste  af  nogle  Fisker- 
baade  midt  ude  i  Nordsøen. 

Gaulois  beretter,  at  da  Neptun  sejlede  hen  over  de  preussiske 
Lejre,  faldt  der  fra  Ballonen  en  Eegn  af  smaa  Papirslapper. 
Det  var  4,000  Visitkort  med  det  ene  Hjørne  bøjet  ned  paa 
orthodox  Manér,  som  Nadar  tilsendte  Preusserne.  Hvorledes 
denne  tvivlsomme  Spøg  imidlertid  kunde  begejstre  Gaulois  i 
saa  høj  Grad,  at  den  begrundet  herpaa  udbryder:  « Atter  et 
Bevis  paa,  at  Paris  og  Pariserne  ere  udødelige",  er  imid- 
lertid mindre  klart! 

Det  var  ligeledes  under  de  første  Dage  af  Paris's  Belej- 
ring, at  Klapjagten  efter  preussiske  Spioner  antog  saa  store, 
ja  ofte  næsten  lige  frem  vanvittige  Dimensioner,  og  et  bedre 
Bevis  paa,  at  Pariseren,  der  tror  sig  selv  den  mest  aandrige 
Skabning  under  Solen,  ofte  kun  er  den  mest  latterlige,  kan 
næppe  blive  givet.  Saa  man  i  Gaden  en  Mand,  hvis  Klæder 
eller  hvis  Accent  røbede,  at  han  var  en  Udlænding,  blev  han 
øjeblikkelig  signaliseret;  alle  vare  strax  enige  om,  at  det 
maatte  være  en  preussisk  Spion,  og  havde  han  til  sin  Ulykke 
oven  i  Kjøbet  lyst  Haar,  stod  han  ikke  til  at  redde.  Han 
blev  omringet,  skubbet,  slæbt,  ja  ofte  endog  ligefrem  mis- 
handlet, førend  han  kunde  blive  bragt  i  Forhør  paa  den  nær- 
meste Politistation*).  Saadanne  Scener  gjentoge  sig  daglig 
i  Paris,  og  det  gjør  mig  ondt  at  maatte  tilstaa,  at  ved  lig- 
nende Lejligheder  var  det  næsten  altid  det  svagere  eller,  ora 
man  vil,  det  smukkere  Kjøn,  som  rasede  værst  imod  de  ulykke- 
lige mistænkte  Spioner.  Kvindernes  Lidenskabelighed  steg  lige- 
frem til  et  vildt  Raseri;  de  skrege,  reveden  anholdte  i  Haaret 
eller  Skjæget,  kradsede  ham  i  Ansigtet  og  brølte  deres  "A 
mort  l'éspion!«  som  rene  Furier.  Mange  fremmede  Diplo- 
mater, ja  endog  franske  Journalister,  der  bleve  overraskede  i 


*)  Det  er  maaske  ikko  almindelig  bekjendt,  at  da  Grev  Harald  Moltke, 
en  Broder  til  den  danske  Gesandt  i  Paris,  fra  Byen  Dieppe  vilde  begive 
sig  til  England,  blev  han  ligeledes  omringet,  og  først  efter  store  An- 
strængel.ser  slap  han  fra  den  ophidsede  Folkemængde,  der  troede,  at 
han  var  en  Søn  af  den  preussiske  Feltmarskal.  Dette  er  et  Bevis 
paa,  at  Spionraseriet  ikke  indskrænkedes  til  Paris  alene. 

at  nedskrive  Noter  i  deres  Lommebøger,  bleve  saaledes  mis- 
handlede, at  flere  endog  i  mange  Dage  derefter  maatte  holde 
Sengen. 

En  anden  Gren  af  Spionfeberen  var  de  saakaldte  «Signaux 
nocturnes«  —  Natsignaler.  Saa  man  et  Lys  brænde  sent  om 
Aftenen  i  et  Vindue  paa  5te  eller  6le  Etage  eller  værre  endnu 
paa  et  Kvistværelse,  maatte  det  ubetinget  være  et  Signal 
til  Preusserne,  og  skiftede  Lyset  tilfældigvis  Plads,  var  Be- 
boeren af  Værelset  fordømt,  førend  han  var  forhørt.  Skarer 
af  den  laveste  Pøbel  styrtede  op  ad  Trapperne,  tiltvang  sig 
Adgang  til  Værelset,  sloge  alt  istykker  og  slæbte  den  ulyk- 
kelige Beboer  halv  død  af  Skræk  og  Mishandlinger  med  sig 
til  Stationen,  og  selv  om  han  her  soleklart  beviste  sin  Uskyldig- 
hed, var  Sagen  ingenlunde  færdig  dermed;  thi  hele  Skarer 
vilde  blive  staaende  indtil  langt  ud  paa  Natten  foran  hans 
Hus  og  under  Raaben  og  Piben  udstøde  Trusler  imod  Be- 
boerne. 

Det  var,  som  man  ser,  ingen  Fornøjelse  at  være  i  Paris, 
selv  ikke  under  Belejringens  første  Dage,  paa  en  Tid  altsaa, 
da  Hungerens  Kvaler   dog  endnu  ikke  gjorde  sig  gjældende. 

II.    min  Debut  som  Fraiictireur. 

Allerede  Dagen  efter,  at  Revolutionen  var  udbrudt  og 
Eepublikken  proklameret,  havde  der  i  Paris  dannet  sig  en 
Mængde  Kompagnier  af  « frivillige«,  som  under  forskjellige 
Benævnelser  alle  havde  ét  Maal,  nemlig  at  kæmpe  for  Frank- 
rige  og  den  franske  Republik.  De  mest  forskjellige  Individer 
fandtes  blandede  mellem  hverandre  i  disse  Friskarcr;  Fransk- 
mænd, Schweizere,  Belgiere,  Englændere,  Polakker,  Amerikanere, 
kort  sagt  næsten  alle  Nationer  vare  repræsenterede;  kun  en 
enkelt  Legion,  den  saakaldte  "Legion  des  amis  de  la  Francc), 
bestod  udelukkende  af  Udlændinge,  og  ingen  Franskmænd  til- 
stedtes der  Adgang  til  deres  Rækker.  Ethvert  af  disse  Korps 
havde  sin  egen  Uniform    og  var  mer  eller  mindre  godt  be- 

væbnet.  Nogle  bare  en  mørk,  simpel  Uniform,  der  passede 
til  deres  Kald  og  havde  gode  amerikanske  Bagladnings- 
geværer;  andre  vare  klædte  i  alle  Regnbuens  Farver,  som  om 
de  absolut  vilde  tjene  til  Skive  for  Preusserne,  men  havde 
kun  et  gammelt,  halvt  ubrugeligt  Vaaben.  Under  Navn  af 
«Blænkere»,  «Frikorps»,  »frivillige'),  « Guerillaer »  eller  «Franc- 
tireurs»  dannedes  der  i  en  forbavsende  kort  Tid  mellem  tre- 
dive og  fyrretyve  forskjellige  Korps,  hvoraf  nogle  kun  bestode 
af  et  enkelt  Kompagni,  medens  andre  talte  flere  Batailloner. 
De  Franctireurs,  der  under  Belejringen  tiltrak  sig  mest  Op- 
mærksomhed, vare  først  Korpset  Lafon  Mocquart,  der  allerede 
havde  taget  Del  i  Slaget  ved  Sedan,  og  hvoraf  starste  Delen 
var  sluppen  tilbage  til  Paris  med  General  Vinoy's  Korps. 
Dernæst  kunne  vi  omtale  «les  Eclaireurs  de  M.  de  Poulizac», 
«les  Eclaireurs  de  la  Seines  «les  Amis  de  la  France«,  der 
under  Belejringens  første  Maaneder  ikke  gjorde  aktiv  Tjeneste, 
men  senere  udmærkede  sig  i  Kampen  ved  Champigny;  der- 
næst «les  Franctireurs  des  Ternes »,  «des  Lilas»,  «de  Join- 
ville«,  «des  Vertus«,  «de  Seine  et  Marne«,  «les  Guerillas  de 
Pile  de  France«,  «les  Carabiniers  parisiens »  etc. 

Saasnart  disse  Korps  vare  bevæbnede,  bleve  de  i  Al- 
mindelighed sendte  til  de  mest  fremskudte  Stillinger,  hvor  de 
sammen  med  Linien  gjorde  den  farlige  og  besværlige  Tjeneste 
som  yderste  Forposter,  medens  Mobilgardisterne  i  Keglen  vare 
kasernerede  i  Forterne  og  de  omliggende  Landsbyer,  altsaa  i 
den  anden  Linie  af  Forsvaret. 


Det  var  en  af  de  første  Dage  i  Oktober,  at  jeg,  besjælet 
af  den  almindelige  Begejstring,  forlod  mine  fredelige  Sysler 
for  atter  at  tage  Eiflen  i  Haanden,  dog  denne  Gang  ikke  for 
at  skyde  til  Skive  eller  forfølge  en  Gemse  i  mit  kjære  Schweiz, 
-men  for  at  ramme  Brystet  af  Frankriges  Fjender.  Født  i  en 
liepublik  forekom  det  mig  at  være  min  Pligt  at  forsvare  den 

franske  Republik,  der  var  truet.  Jeg  bestemte  mig  til  at 
træde  ind  i  et  Kompagni  paa  en  tresindstyve  Mand,  der  bar 
Navnet  «Eclaireurs  de  la  Garde  Nationale«.  Uniformen,  som 
var  mørk  og  beskeden,  havde  tiltalt  mig,  men  ikke  mindst 
havde  den  udmærkede  Schneider- Riffel,  hvormed  Kompagniet 
var  bevæbnet,  bidraget  til  mit  Valg;  desuden  havde  det 
allerede  opfort  sig  godt  under  Kampen  ved  Chatilion,  hvor 
det  havde  to  døde. 

Vor  Mundering  var  simpel  og  derfor  bekvem  og  let  at 
bære.  Den  bestod  i  en  Bluse  af  sort  Uldtøj,  sammenholdt 
om  Livet  ved  et  Bælte  af  brunt  Flonel,  graa  Benklæder  og 
Gamasker  og  en  sort  Filthat,  prydet  med  en  Busk  af  grønne 
Fjer.  Vor  Schneider  -  Riffel  var  slynget  over  Skulderen,  og 
ved  et  Bælte  hang  vor  Patrontaske  og  en  lang,  spids  Sabel- 
Bajonnet. 

Jeg  tog  Afsked  med  mine  Venner  og  Bekjendte,  gjorde 
mine  sidste  Forberedelser  og  begav  mig  til  Depotet  i  Rue 
du  4de  Septembre,  hvor  jeg  blev  ekviperet  og  fik  Ordre  til 
at  støde  til  Kompagniet,  der  stod  i  Romainville. 

Det  var  med  en  underlig  blandet  Følelse,  at  jeg  med 
mit  Pas  i  Lommen  begav  mig  paa  Vejen;  jeg  tænkte  paa 
mine  Forældre,  paa  mit  elskede  Schweiz,  som  jeg  maaske 
aldrig  mere  skulde  se.  Jeg  vidste,  at  jeg  ikke  længe  skulde 
ligge  paa  den  lade  Side  i  Romainville;  thi  mine  Kammerater 
havde  daglig  Skjærmydsler  med  de  fjendtlige  Forposter,  og 
jeg  var  ej  heller  uvidende  om,  at  naar  en  Franctireur  blev 
fanget,  var  hans  Liv  ikke  en  Pibe  Tobak  værd;  thi  Preusserne 
vare  stedse  meget  konsekvente  i  at  hænge  dem  paa  det  nær- 
meste Træ;  men  alle  disse  Tanker  forsvandt  snart,  og  med 
hurtige  Skridt  gik  jeg  over  Højderne  ved  Belleville,  hvor 
Børnene  stimlede  sammen  om  mig  og  raabte:  «Se,  her  er 
nok  en  Franctireur«.  Uden  Vanskeligheder  kom  jeg  ved 
Hjælp  af  mit  Pas  gjennem  Portene,  passerede  Fort  Romain- 
ville, ankom  snart  til  den  Landsby,  der  har  givet  Fortet  sit 
Navn,    og  her  fandt  jeg  snart,    mellem   andre  Franctireurs, 

Bønder  og  Mobilgardister,  mit  eget  Kompagni,  hvor  jeg  blev 
modtaget  som  enhver  nylig  ankommen  Kammerat;  man 
maalte  mig  fra  Hoved  til  Fod,  spurgte  mig  om  min  Alder 
og  min  Nationalitet,  og  til  sidst  indlemmede  Kaptainen  mig 
paa  Grund  af  min  Højde  i  den  første  Afdeling. 

Det  bliver  her  nødvendigt  strax  at  oplyse,  at  næsten  alle 
Franctireurerne  vare  organiserede  paa  en  og  samme  Maade. 
Hvert  Kompagni  var  delt  i  to  Pelotoner,  hver  Peloton  i  to 
Sektioner,  og  hver  Sektion  i  to  Afdelinger.  For  at  efterligne 
denne  Inddeling  havde  vor  Kaptain,  der,  som  allerede  tid- 
ligere omtalt,  kun  havde  henved  60  Mand  i  Kompagniet,- delt 
dette  i  tre  Sektioner,  der  altsaa,  delt  i  6  Afdelinger,  gav  10 
Mand  iil  hver  Afdeling,  som  bleve  kommanderede  af  6  Kor- 
poraler og  tre  Sergenter.  Vi  havde  desuden  tre  Extrasergenter, 
en  Lieutenant  og  to  Secondlieutenanter,  hvoraf  den  ene  bar 
Kompagniets  Fane,  samt  endelig  to  Hornblæsere.  Hver  Af- 
deling var  indkvarteret  særskilt  i  Huse  i  Landsbyen  og 
havde  sit  egetKjøkken.  Maden  blev  lavet  i  Bøndernes  Koge- 
redskaber og  med  deres  Grøntsager;  thi  næsten  alle  Beboerne 
vare  flygtede,  efter  at  have  nedgravet  deres  Sølvtøj  og  andre 
Sager  af  Værdi  i  Jorden  og  tilmuret  deres  Vinkjældere; 
men  da  Franctircurernes  Samvittighed  ikke  var  blandt  de 
ømmeste,  gravede  man  snart  Sølvtøjet  op,  og  Vinen  blev 
anerkjendt  for  god  Prise,  hvor  man  fandt  den. 

Efter  at  jeg  havde  gjort  et  foreløbigt  Bekjendtskab  med 
mine  Kammerater,  gik  jeg  en  Tur  ud  i  Omegnen  for  at 
orientere  mig  lidt.  Klokken  var  4,  Kokken  havde  fortalt 
mig,  at  Middagsmaden  vilde  være  færdig  præcis  Kl.  6,  og 
med  en  meget  betegnende  Gestus  lod  han  mig  forstaa,  at 
dersom  jeg  ikke  kom  paa  Klokkeslettet,  vilde  der  ingen  Suppe 
vanke.  Jeg  blev  derfor  i  Nærheden  og  indhentede  hos  nogle 
Bønder  de  nødvendigste  Oplysninger  om  de  nærmestliggende 
Lokaliteter. 

Netop  som  jeg  vilde  til  at  gaa  tilbage  til  min  Afdeling, 

følte  jeg  en  Haand  paa  min  Skulder,  og  en  ubekjendt  Kam- 
merat tiltalte  mig  uden  videre  med  følgende  Ord: 

«Naa,  saa  Du  er  den  nye  Kammerat,  og  oven  i  Kjøbet 
hører  jeg,  at  Du  er  en  Schweizer«.  —  Dette  bekræftede 
jeg,  hvorefter  han  spurgte  mig:  «Fra  hvilket  Kanton  kommer 
Du?»  —  «Fra  Neuchatel«!  —  «0g  fra  hvilken  By»?  —  "Fra 
Neuchatel-Ville!«  —  (.Naa;  ja  jeg  kommer  fra  Auvernier  og 
hedder  Nicolet!«  —  «Saa  ere  vi  altsaa  Naboer«,  svarede  jeg 
og  sagde  ham  mit  Navn  og  Fornavn.  Nu  begyndte  jeg  at 
udspørge  ham.  —  »Hvor  længe  har  Du  været  i  Kompagniet?« 
—  »Fjorten  Dage«  —  svarede  han  —  »og  jeg  kan  sige  Dig, 
at  jeg  befinder  mig  særdeles  godt  her.  Om  Dagen  gjore  vi 
vore  Udflugter  i  Omegnen,  og  om  Natten  er  man  af  og  til 
paa  Forpost;  men  ved  vore  Udflugter  spilde  vi  ikke  vor  Tid, 
thi  Du  maa  vide,  at  Kaptainen  har  sagt,  at  al  den  Vin,  vi 
kunne  opdage,  tilhører  os,  og  Du  skal  se  i  Aften,  at  Vin 
mangle  vi  i  det  mindste  ikke!  Apropos,  til  hvilken  Afdeling 
hører  Du?«  —  «Jeg  hører  til  første  Afdeling  under  Korporal 
Hefter«.  —  »Ilem!  Det  er  kjedeligt;  gid  Du  havde  hort  til 
min  Afdeling,  det  er  den  femte,  se  det  er  Folk,  der  ere  værd 
at  have  noget  at  gjøre  med.  Ingen  Sladder  og  ingen  Di- 
sputer. Vil  Du  spise  sammen  med  os  i  Aften?«  «Gjerne!» 
svarede  jeg,  glad  over  at  have  truffet  en  Kammerat,  der  var 
saa  snaksom  og  kunde  sætte  mig  lidt  ind  i  Forholdene,  og 
Arm  i  Arm  vendte  vi  tilbage  til  Eomainville,  hvor  hele  Cere- 
moniellet ved  min  Presentalion  for  mine  nye  Vaabenbrødre 
bestod  i,  at  min  Landsmand,  da  vi  satte  os  til  Bords,  be- 
mærkede, at  han  bragte  en  ny  Kammerat  med;  «det  er  en 
af  mine  Landsmænd  og  en  flink  Karl.  Saa,  George,  sæt  Dig 
nu  her!«  tilføjede  han,  i  det  han  bød  mig  en  Stol. 

Bordet  var  dækket  under  aaben  Himmel,  og  snart  blev 
der  bragt  en  stor  Terrin  med  Hvidkaalsuppe  og  saltet  Svine- 
ryg, der  gjorde  den  improviserede  Kok  stor  Ære.  Der  var 
Brød  til  Overflod,  og  uagtet  det  var  lidt  graaligt,  smagte  det 
fortræffelig,  og  hvad  Vinen  angik,  var  der  baade  Overflod  af 

Kvantitet  og  Kvalitet,  ligefra  den  simpleste  «bleii»  til  Bor- 
deauxvin i  forseglede  Flasker,  og  da  mine  nye  Kamme- 
rater bemærkede  min  Forundring  herover,  forklarede  de  mig, 
hvorledes  de  havde  fundet  den  og  nævnte  Navnene  paa  de 
fineste  Snushaner  i  Kompagniet,  og  medens  jeg  i  mit  stille 
Sind  gjorde  adskillige  moralske  Bemærkninger  over  de  mærk- 
værdig svage  Begreber,  der  syntes  at  herske  om  «meum  og 
tuum«,  spiste  jeg  med  en  udmærket  Appetit. 

Efter  Suppen  fulgte  en  Ret  Kaal,  Roer  og  Kartofler, 
brunede  i  Fedt,  og  jeg  saa  nu,  at  min  Landsmand  Nicolet 
var  en  af  de  betydeligste  Medlemmer  i  Afdelingen,  thi  han 
uddelte  Kaalen,  skjænkede  i  Glassene  og  havde  fremfor  alt  et 
vist  Frisprog;  men  jeg  hørte  ogsaa,  at  Grunden  hertil  var, 
at  han  havde  en  mærkværdig  Gave  til  at  se,  hvor  Haverne 
havde  været  gravede  op  for  nylig,  og  med  sin  Sabel  kunde 
han  strax  vise,  hvor  Beboerne  havde  skjult  deres  Vin  og 
Løsøre.  Han  fortalte  mig  selv  ved  en  senere  Lejlighed  et 
Exempel  herpaa.  «Vi  kom  ind  i  en  Have,  der  hørte  til  en 
stor  Villa')  —  sagde  han  — ,  «og  i  Midten  af  et  af  de  store 
Blomsterbedde  lagde  jeg  Mærke  til,  at  alle  Blomsterne  vare 
visne,  medens  de  rundt  om  Kanterne  stode  i  fuld  Flor. 
Ha,  ha,  tænkte  jeg,  her  stikker  noget  under.  Blomsterne  i 
Midten  af  Beddet  have  været  oprevne  og  plantede  igjen. 
Jeg  jog  min  Sabel  ned  i  Jorden,  og  snart  mærkede  jeg,  at  den 
stødte  imod  noget  haardt.  Vi  gravede  Beddet  op  og  fandt 
300  Flasker  Bourgogne,  der  til  Spotpris  vare  fem  Francs  værd 
pr.  Flaske.  Desmagte  godt,  men  Kaptainen  konfiskerede  strax 
hundrede  Flasker,  saa  de  varede  des  værre  ikke  ret  længe » ; 
Tanken  alene  om  denne  Bourgogne  bragte  Nicolets  Mund  til 
at  løbe  i  Vand,  og  han  tilføjede  med  et  Suk:  «Jeg  har  in- 
gen Bourgogne  opdaget  siden«. 

Henimod  Aften  forlod  jeg  Nicolets  Afdeling  og  vendte 
tilbage  til  det  Hus,  hvor  min  egen  Afdeling  havde  indlogeret 
sig.  Jeg  fandt  største  Delen  af  mine  Kammerater  i  Færd 
med  at  ryge  deres  Piber,    medens  deres  Samtale  drejede  sig 

om  de  mest  ligegyldige  Ting;  uden  at  blande  mig  i  Sam- 
talen lyttede  jeg  til,  hvad  de  sagde,  for  at  søge  at  lære  mine 
Kammerater  bedre  at  kjende,  og  det  var  mig  snart  indlysende, 
at  største  Delen  af  Franctireurerne  vare  Folk  uden  Spor  af 
Dannelse,  hvis  Hovedopgave  var  at  gpise  og  drikke.  Der  var 
imidlertid  to  af  mine  Vaabenbrodre,  hvem  jeg  lagde  lidt 
nøjere  Mærke  til.  Den  ene  hed  Antonin  og  var  en  rask  Karl 
paa  25  Aar,  født  i  Strassburg,  og  som  boede  i  Ny-York, 
da  Krigen  udbrød,  men  havde  forladt  Amerika  for  at  kæmpe 
for  sit  Fodeland ;  den  anden  var  Korporal  Hefter,  en  komplet 
Typus  paa  en  spansk  « bravo«.  Han  var  omtrent  28  Aar 
gammel,  høj  og  mager,  og  morede  sig  med  at  efterligne 
Mexikanerne  i  alt.  Af  Fødsel  var  han  Belgier  og  havde  i 
Mexiko  tjent  i  Kejserinde  Charlottes  Garde,  men  alt,  hvad 
han  havde  medbragt  fra  Mexiko,  var  en  Lidenskab  for  Ciga- 
retter og  Kunsten  at  svøbe  sig  ind  i  en  stor  Kappe  k  la 
mexicaine.  Han  var  for  øvrigt  i  Grunden  et  skikkeligt  Skrog, 
der  aldrig  tog  det  ilde  op,  naar  man  drillede  ham  med  hans 
store  Pistol,  der  var  aldeles  unyttig,  da  han  ikke  havde  til- 
svarende Patroner.  Blandt  mine  andre  Kammerater  skal  jeg 
nævne  Boitard,  der  var  Enehersker  i  Kjøkkenet,  hvor  han 
regerede  lige  saa  despotisk  som  Kejseren  i  Kusland;  dernæst 
Latour,  en  skikkelig  Fyr,  der  rigtignok  ikke  havde  opfundet 
Krudtet,  men  altid  holdt  sine  Støvler  og  sin  Kiffel  blanke; 
saa  maa  jeg  omtale  Bonnefoy,  der  havde  været  ansat  i  et  af 
Ministerierne  og  havde  paadraget  sig  Korporal  Hefters  Uvilje, 
fordi  han  var  i  Besiddelse  af  en  smuk  Kevolver  med  12  Skud, 
som  han  paa  det  bestemteste  havde  negtet  at  laane  Korpo- 
ralen, endog  kun  for  en  enkelt  Dag.  Endelig  var  der  Michel, 
Besson  og  Morel,  tre  unge  Mennesker,  som  jeg  maaske  kom- 
mer til  at  omtale  senere. 

Hovedgjenstanden  for  Samtalen  var,  som  sagt.  Mad  og 
Drikke,  og  der  udviklede  sig  en  heftig  Disput  imellem  Boi- 
tard og  Hefter,  om  vi  skulde  have  Kaalsuppe  eller  Kissuppe 
den  næste  Dag,    samt  hvorvidt  Fedt   eller  Smør  var  mest 

brugeligt  til  at  brune  Kaal.  Boitard  holdt  paa  Fedt,  Hefter 
paa  Smør  eller  Olie;  om  Preusserne  horte  jeg  derimod  ikke 
et  Ord,  derimod  nok  om  Lopez,  Maximilian  og  Bazaine  «le 
traitre«!  Endelig  var  det  Tid  til  at  gaa  i  Seng,  og  min 
første  Nat  som  Franctireur  var  ingenlunde  behagelig.  Ma- 
trassen  var  for  kort,  mine  Gamasker  trykkede  Fødderne,  jeg 
frøs  som  en  Hund,  og  de  andre  otte  Franctireurers  Snorken 
forhindrede  mig  længe  i  at  sove.  Endelig  slumrede  jeg  ind 
og  vaagnede  den  næste  Morgen  stiv  af  Kulde,  øm  i  alle  Lem- 
mer og  saa  stiv  i  Halsen,  at  jeg  ikke  kunde  vende  eller 
dreje  den  hverken  til  hejre  eller  til  venstre. 

Klokken  6  om  Morgenen  stode  vi  op  og  tilbragte  Tiden 
til  Kl.  10  med  at  vaske  os,  børste  vore  Støvler,  gjøre  Væ- 
relset rent,  drive  omkring  i  Gaderne,  ryge  vore  Piber  eller 
Cigaretter  eller  hjelpe  til  med  at  pille  Kartofler  og  lave  Mad. 
Kl.  10  maatte  hele  Kompagniet  stille  til  Parade,  Vagterne 
bleve  afløste  og  de  nødvendige  Ordrer  givne;  men  allerede 
den  første  Dag  saa  jeg,  hvor  slet  det  stod  til  med  Disciplinen, 
der  saa  at  sige  var  lig  Nul,  i  ethvert  Tilfælde  i  mit  Kom- 
pagni, og  hvor  usle  vore  Officerer  vare,  der  da  ogsaa  bleve 
behandlede  som  Hunde  af  Kaptainen.  Da  vi  alle  vare  sam- 
lede, viste  det  sig,  at  der  af  G2  Mand  ikke  var  mindre  end 
27  fraværende.  Lieutenant  Valery  skrev  Navnene  ned  og 
lovede,  at  Efternølerne  ikke  skulde  slippe  «denne  Gang«; 
men  denne  Trusel  blev  ligefrem  modtaget  med  et  G; in  af 
mine  Kammerater  —  saaledes  gik  det  jo  hver  Morgen.  Dags- 
ordenen blev  oplæst,  Kaptainen  truede  med  at  lade  enhver, 
der  ej  var  paa  sin  Plads,  sætte  i  Fængsel  i  Fortet,  og  efter 
at  have  modtaget  Ordre  til  at  møde  om  Aftenen  Kl.  8,  for 
at  staa  paa  Forpost  mellem  Noisy  og  Bondy,  opløste  Kom- 
pagniet sig  i  Grupper,  og  for  mit  Vedkommende  slentrede 
jeg  bort  med  Nicolet  og  en  anden  gammel  Bekjendt,  Lacroix, 
hvem  jeg  nu  for  første  Gang  mødte  her.  Vi  dreve  om  imel- 
lem de  forladte  Haver  og  Huse,  hvor  alt  laa  Hulter  til  Bul- 
ter i  den  største  Forvirring,    og    da  jeg   tilfældigvis  saa  en 

Matras,  der  passede  mig,  hjalp  Nicolet  og  Lacroix  mig  med 
at  bære  den  hen  til  mit  Logis,  saa  at  jeg  dog  havde  et  Haab 
om  at  sove  nogenlunde  for  Fremtiden,  for  saa  vidt  Kulden, 
der  allerede  nu  var  meget  følelig,  vilde  tillade  det. 

Saaledes  tilbragte  jeg  de  første  24  Timer  som  Franc- 
tireur  mellem  andre  unge,  glade,  sorgløse  Kammerater,  hvoraf 
mange  kun  lidet  drømte  om,  at  de  om  faa  Dage  eller  Uger 
skulde  have  ofret  deres  Liv,  des  værre  kan  jeg  kun  sige,  uden 
mindste  Nytte  for  Fædrelandet.  Mennesket  spaar,  men  Gud 
raader! 

III.     Oet  hTide  Hus. 

Vort  Liv  var  i  Almindelighed  meget  ensformigt,  Parade 
om  Morgenen,  Gjennemrodning  af  Landsbyens  Huse  og  Haver 
om  Formiddagen  for  at  bøde  paa  den  temmelig  tarvelige 
Middagsmad,  vi  allerede  nu  begyndte  at  maatte  nøjes  med, 
og  om  Aftenen  paa  Forposttjeneste  i  Nærheden  af  Noisy  eller 
Komainville,  hvor  den  eneste,  som  af  og  til  tik  Lejlighed  til 
at  fyre  sit  Gevær  af,  var  Boitard,  der  som  en  Regel  var  be- 
ruset og  i  denne  Tilstand  fyrede  løs  paa  Ven  eller  Fjende. 

En  af  vore  største  Fornøjelser,  naar  vi  trak  paa  Forpost 
og  passerede  det  saakaldte  «Lafon-Mocquart»-Franctireurkorps, 
var  at  raabe:  »Leve  Eepubliken«  lige  for  Næsen  af  dem;  thi 
Medlemmerne  af  dette  Korps  vare  gjennemgaaende  kejserlig- 
sindede, og  af  og  til,  hvad  enten  nu  et  Gevær  var  gaaet  af 
af  Vanvare  eller  ikke,  det  skal  jeg  lade  være  usagt,  peb  der 
en  Eiffelkugle  om  irerne  paa  os,  som  ikke  kunde  være  kom- 
men fra  Tyskerne,  men  ubetinget  kom  fra  den  Kant,  hvor 
Kompagniet  «Lafon-Mocquart»  var  posteret.  Nætterne  vare 
kolde.  Forposttjenesten  kjedelig  og  ærlig  talt  ofte  i  Grunden 
unyttig,  og  naar  vi  hen  ad  Morgenstunden  trak  tilbage  til 
vort  Hovedkvarter,  klaprede  Tænderne  i  Munden  paa  os,  og 
Arme  og  Ben  vare  saa  stive,  at  vi  næppe  kunde  exercere 
med  Geværet  eller  flytte  det  ene  Ben   foran    det   andet.    I 

Reglen  afløste  Linietropperne  os  henad  Kl.  7  om  Morgenen, 
og  naar  vi  saa  en  Time  senere  naaede  vort  Kvarter  og  vare 
blevne  lidt  opvarmede  ved  en  god  Tallerken  varm  Suppe, 
kastede  vi  os  paa  vort  Leje  for  at  udhvile  de  trætte  Lemmer 
lidt  og  saaledes  styrke  os  til  den  næste  Nats  Strabadser.  Naar 
vi  havde  været  paa  Forpost  om  Natten,  viste  sjeldent  nogen 
af  os  sig  i  Landsbyen  før  hen  paa  Eftermiddagen,  og  i  Al- 
mindelighed saa  man  ikke  Boitard  før  flere  Timer  senere  hen 
paa  Dagen,  naar  han  havde  udsovet  sin  Rus.  Undertiden 
havde  vi  hele  Dage  igjennem  intet  at  bestille,  naar  Forterne 
Romainville  og  Noisy  paatoge  sig  at  holde  Preusserne  i  Aande 
ved  at  overdænge  dem  med  Bomber  og  Granater,  der  hoved- 
sagelig bleve  rettede  imod  Bondy  og  dens  Omegn  for  at  søge 
at  drive  de  fjendtlige  Forposter,  der  havde  sat  sig  fast  i 
Jernbanestationen  ved  Bondy,  tilbage. 


En  Aften  fik  vi  pludselig  Ordre  til,  at  Kompagniet  skulde 
stille  Kl.  9  den  næste  Morgen  i  Stedet  for  til  den  sædvanlige 
Tid,  og  da  Ordren  ligeledes  lød  paa,  at  vi  skulde  møde  med 
Vaaben  og  Tæpper,  vidste  vi,  at  der  denne  Gang  maatte  være 
Tale  om  en  mere  end  almindelig  alvorlig  Expedition.  Denne 
Efterretning  fremkaldte  to  forskjellige  Følelser  hos  mig.  For 
det  første  glædede  jeg  mig  over  ved  højlys  Dag,  hvor  der  ikke 
kunde  være  Tale  om  fjendtlige  Baghold,  at  skulle  gjennem- 
strejfe  den  store,  smukke  Slette  i  Nærheden  af  Bondy;  men 
saa  kom  Tanken  om,  at  jeg  nu  for  første  Gang  skulde  møde 
min  Fjende  Ansigt  til  Ansigt  og  søge  at  dræbe  ham,  og 
denne  Tanke  frembragte  en  underlig,  uhyggelig  Følelse.  Jeg 
har  ofte  senere  hørt  baade  andre  Franctireurer  og  selve  Pa- 
riser-Nationalgardister paastaa,  at  de  aldeles  ikke  havde  følt 
Hjertet  banke  mere  end  almindeligt  den  første  Gang,  de 
stode  lige  over  for  Fjenden  og  hørte  hans  Kugler  pibe  om 
ørerne;   men   disse  Folk  anser  jeg  kun  som  Løgnhalse  og 

Pralere,  og  alle  mine  Kammerater,  hvis  Ærlighed  jeg  havde 
Grund  til  ikke  at  betvivle,  have  som  én  vedgaaet,  at  de 
have  havt  den  samme  beklemte  Følelse  som  jeg,  og  desuden 
har  jeg  læst  denne  Følelse  altfor  ofte  og  altfor  tydelig  skreven  i 
mine  Kammeraters  Ansigt,  naar  Fægtningen  blev  mere  end 
almindelig  varm,  til  at  tvivle  derom.  Det  er  umuligt  saa- 
ledes  at  se  Døden  i  øjnene  for  første  Gang  uden  at  blive 
noget  bevæget;  men  denne  Følelse  varer  uden  Tvivl  ikke 
længe  og  afløses  snart  enten  af  Vrede  hos  de  hidsige  Karak- 
terer eller  af  en  beregnet  Koldblodighed  hos  de  mere  be- 
stemte og  rolige  Gemytter. 

Jeg  tog  nu  alle  mine  Forholdsregler,  rensede  og  pud- 
sede mit  Gevær  og  eftersaa  mine  Klæder.  Hvor  latterligt 
det  end  kan  lyde,  var  det  dog  mine  Gamasker,  der  voldte 
mig  mest  Bryderi;  thi  de  Gamasker,  som  man  havde  leveret 
os,  vare  usselt  lavede.  Staalspænderne  vare  kun  syede  paa 
med  tynd  Traad  og  maatte  hvert  Øjeblik  syes  fast  igjen,  og 
dog  spiller  Gamasken  en  ikke  uvæsentlig  Rolle  paa  en  March; 
thi  dersom  pludselig  en  af  Stropperne  springer,  eller  et  Par 
af  Staalspænderne  løsnes  og  falde  af,  er  man  i  høj  Grad 
besværet,  og  enten  Spørgsmaalet  er  om  at  avancere  eller 
retirere,  taber  man  altid  Tid  ved  at  søge  at  faa  Gamasken 
af.  Desuden  vare  vore  Sko  som  en  Eegel  saa  store,  at  de 
kun  sad  fast  paa  Fødderne  ved  Hjælp  af  Stropperne  i  Ga- 
maskerne,  og  sprang  disse,  klaprede  Skoene  om  Hælene,  og 
det  var  næsten  en  Umulighed  at  marchere;  jeg  véd,  at  i  det 
mindste  en  af  mine  Kammeraters  Død  alene  kunde  tilskrives, 
at  hans  Stropper  gik  itu,  og  at  han  faldt  ned  i  en  Grøft, 
hvor  han  blev  skudt. 

Præcis  Kl.  9  lød  Appellen,  og  inklusive  Skildvagterne, 
der  plejede  at  holde  Vagt  ved  de  Huse,  hvori  Officererne 
boede,  men  denne  Gang  skulde  med  paa  Expeditionen,  stillede 
vi  henved  fyrretyve  Mand.  Kun  de  Franctireurer,  der  den 
Dag  skulde  gjøre  Kjøkken- Tjeneste,  bleve  tilbage  og  havde 
Ordre  til  at  have  Maden  færdig  til  Kl.  4  om  Eftermiddagen, 

29* 

til  hvilken  Tid  Kaptajnen  mente,  at  vi  kunde  være  tilbage. 
Det  gik  nu  lystig  fremad  uden  Orden  eller  egentlig  Kom- 
mando, snart  paa  Landevejen,  snart  gjennem  Markerne,  hvor 
vi  i  forbigaaende  opsamlede  de  Kartofler,  Gulerødder  og  Koer, 
vi  fandt,  og  lagde  dem  i  Hobe  for  at  tage  dem  med  os,  naar 
vi  kom  tilbage.  Vi  gik  igjennem  Noisy,  der  lige  som  alle 
de  andre  Landsbyer  i  Nærheden  af  Paris  frembød  et  hjerte- 
skjærende  Skue  med  sine  halvødelagte  Huse,  forladte  Gader 
og  nedtrampede  Haver.  Af  og  til  saa  vi  nogle  Katte,  der 
ikke  havde  forladt  Huset  med  deres  Herrer;  nogle  af  disse 
Katte  vare  allerede  blevne  halvvilde  og  flygtede,  naar  de^  saa 
os;  andre  kom  os  i  Mode  og  mjavede  af  Glæde  over  igjen 
at  se  et  menneskeligt  Væsen;  men,  skjent  de  i  Reglen  kun 
vare  Skind  og  Ben,  fik  de  i  de  fleste  Tilfælde  snart  Halsen 
drejet  om  paa  sig  og  opstode  næste  Dag  som  Kaniner  af 
Suppegryden.  Nogle  enkelte  Hunde  kom  ogsaa  løbende  ud 
fra  Paris  til  deres  gamle  Hjem,  og  disse  bleve  stedse  behand- 
lede med  Venlighed  af  Franctireurerne.  I  vort  Kompagni 
havde  vi  saaledes  to  Hunde;  den  ene,  en  lille  Buldog,  havde 
sluttet  sig  til  min  Kammerat  Dache  og  fulgte  ham  overalt, 
den  anden,  en  Jagthund,  holdt  sig  mest  til  Kjøkkenet,  og 
skjønt  den  ikke  saa  sjeldent  stjal  et  Stykke  Kjød,  blev  der 
dog  set  igjennem  Fingre  med  disse  Tyverier. 

Da  vi  vare  naaede  til  Jernbanebroen  ikke  langt  fra  Lands- 
byen Bondy,  blev  der  kommanderet:  « Holdt  %  og  Kaptajnen 
inddelte  os  i  tre  Afdelinger.  Den  ene  under  hans  egen  Be- 
faling skulde  gaa  helt  igjennem  Bondy  og,  dersom  den  ikke 
mødte  Modstand  hos  Fjenden,  avancere  til  Kanalen  Ourcq. 
Den  anden  under  Lieutenant  Valery  skulde  gjøre  en  Drej- 
ning til  Venstre  for  i  Nødstilfælde  at  kunne  assistere  den 
første  Afdeling,  medens  den  tredje  Afdeling  skulde  gaa  til  højre 
udenom  Landsbyen  og  støde  sammen  med  de  andre  to 
Afdelinger  ved  Kanalen;  denne  sidste  Afdeling  stod  under 
Fanebæreren,  Lieutenant  Charles's  Kommando.  Denne  Plan 
var  uden  Tvivl  meget  simpel,  men  i  Betragtning  af,  at  vi  kun 

vare  fyrretyve,  var  den  ubetinget  farlig;  thi  dersom  Byen  var 
besat  af  nogle  Hundrede  Preussere,  løb  vi  den  store  Risiko 
at  blive  afskaarne,  thi  det  var  let  for  Fjenden  at  skjule  sig 
i  Husene  eller  Sidegaderne  og  saa  pludselig  overfalde  os  med 
Overmagt;  men  herpaa  tænkte  Kaptajnen  aldeles  ikke.  Han 
havde  aldrig  været  Soldat,  og  vor  Herre  véd,  hvorledes  han 
var  bleven  udnævnt  til  vor  Kaptajn;  hans  Idé  var  kun  at 
marchere  fremad  iblinde  uden  at  tænke  paa  Følgerne;  hans 
eneste  Dyd  var,  at  han  var  modig  og  mente,  at  Modet  var 
Hovedsagen  i  en  Guerilla.  Alle  Afdelingerne  havde  Ordre 
til  at  trække  sig  tilbage,  saa  snart  de  fik  -Øje  paa  Fjenden; 
thi  Hensigten  med  vor  Expedition  var  kun  at  forvisse  os  om, 
hvor  vidt  Bondy,  der  i  flere  Dage  var  bleven  beskudt  af 
Forterne  Noisy  og  Romainville,  endnu  var  besat  af  Preussere 
eller  ikke.  Med  den  yderste  Forsigtighed  nærmede  vi  os  nu 
til  Bondy  og  gik  igjennem  de  forladte  Gader,  der  vare  fulde 
af  Granatstumper,  medens  hist  og  her  et  Hus  stod  i  lys  Lue; 
uden  at  møde  andre  levende  Væsner  end  nogle  Katte,  kom 
vi  til  Mødestedet  ved  Kanalen,  hvortil  Lieutenant  Valery  med 
sin  Afdeling  var  kommen  kort  i  Forvejen. 

Pludselig  høre  vi  et  Skud,  strax  efterfulgt  af  et  andet  i 
et  Par  Hundrede  Alens  Afstand,  og  alle  som  én  sprang  vi 
ud  paa  Landevejen,  hvor  vi  saa  Lieutenant  Charles  med  sin 
Afdeling  trække  sig  tilbage  henimod  os,  som  om  han  var 
forfulgt  af  Fjenden.  Dette  var  imidlertid  ikke  Tilfældet;  men 
Sagen  var,  at  to  af  hans  Mænd  havde  opdaget  en  preussisk 
Forpost  maaske  halvandet  Hundrede  Skridt  borte.  Skildvagten 
stod  op  imod  et  Træ  og  røg  sin  Pibe  uden  at  ane  Uraad, 
men  ramt  af  begge  Kuglerne  styrtede  han  med  et  tungt  Fald 
til  Jorden. 

Hensigten  med  vor  Expedition  var  nu  egentlig  opnaaet; 
thi  vi  vidste,  at  Bondy  var  forladt  af  Fjenden,  hvis  Forposter 
vi  opdagede  i  et  Hus,  som  laa  omtrent  et  Par  Hundrede  Alen 
til  hojre  ved  Siden  af  Landevejen,  der  fører  til  Metz,  og  som 
vi  kaldte  det  «hvide  Hus»;   havde  vor  Kaptajn  nu  baaret  sig 

fornuftig  ad,  havde  han  nejedes  hermed,  men  han  havde  nu 
faaet  i  Hovedet  at  gaa  videre  frem  og  gik  med  den  Halvdel 
af  Kompagniet,  hvortil  jeg  hørte,  langs  med  Vejgrøften  henimod 
det « hvide  Hus»,  medens  den  anden  Halvdel  af  Kompagniet,  ført 
af  Lieutenant  Charles,  gik  over  Kanalen,  spredte  sig  i  Tirail- 
leurkjæde  og  søgte  at  naa  hen  til  en  Bro,  der  laa  til  Høire 
for  det  Hus,  hvori  Preusserne  havde  sat  sig  fast. 

Mine  Kammerater  og  jeg  snege  os  saa  forsigtig,  som  vi 
kunde,  henimod  det  « hvide  Hus«,  og  efter  et  Par  Minuters 
Forløb  stod  jeg  ved  Liget  af  den  preussiske  Skildvagt,  da  der 
pludselig  lød  flere  Geværskud,  og  Kuglerne  peb  over  vore 
Hoveder.  Hurtig  søgte  vi  Dækning  bag  nogle  Trær  og  lavede 
os  til  at  besvare  Fjendens  Ild. 

«For  Satan,  hvorfor  fyre  I  ikke»,  brølede  Kaptajnen  — 
«hvad  vente  I  paa»?  Og  nu  begyndte  en  levende  Ild  fra  alle 
Sider.  Et  Par  Alen  borte  fra  mig  stod  en  Kammerat  og 
fyrede  uden  at  sigte,  som  om  han  var  besat.  «Hvad  Pokker 
skyder  Du  efter«  ?  spurgte  jeg  ham.  Han  syntes  et  øjeblik 
at  blive  forundret  over  mit  Spørgsmaal,  men  svarede  strax  — 
«Efter  Huset  naturligvis!«  —  «Men  Du  sigter  jo  ikke  en- 
gang paa  Vinduerne  eller  ned  i  Løbegraven  foran  Huset, 
hvor  der  ligger  flere  Preussere  skjulte!«  —  «Naa,  saa  der  er 
Preussere  foran  Huset,  det  vidste  jeg  ikke.  Jeg  ser  kun  Kø- 
gen og  Huset  og  fyrer  løs,  og  det  skulde  da  være  som  Pok- 
ker, om  jeg  ikke  engang  træff'er  en  af  de  Karle!«  —  Jeg 
gjengiver  dette  Svar,  fordi  det  er  saa  karakteristisk  og  be- 
tegnende for  Franctireurerne.  Det  var  i  deres  -Øjne  Hoved- 
sagen at  affyre  saa  mange  Patroner  som  mulig,  og  den,  der 
havde  fyret  25  Skud,  ansaa  sig  for  en  langt  bedre  Patriot 
end  den,  der  kun  havde  brugt  fem  eller  ti  Patroner. 

Denne  Helvedes  Ild  havde  vel  varet  et  godt  Kvarter,  da 
jeg  pludselig  ser  vore  Kammerater  paa  den  anden  Side  af 
Kanalen  i  vild  Flugt  styrte  sig  henimod  Kanalen,  og  paa 
samme  Tid  opdagede  jeg  et  Kompagni  fjendtlige  Jægere,  som 
i  Tirailleurkjæde  langsomt,   men  sikkert  avancerede  henimod 

OS,  drivende  Franctireurerne  foran  sig,  og  paa  samme  Tid 
faldt  en  Hagel  preussiske  Kugler  ned  imellem  os,  dog  uden 
at  nogen  endnu  blev  saaret.  De  fleste  af  vore  Kammerater 
vare  alt  komne  gjennem  Vandet  og  Mudret  i  Kanalen  og 
styrtede  henimod  os  i  den  vildeste  Forvirring. 

« Skynd  Eder  i  Satans  Navn!»,  raabte  Kaptajnen,  «gaa 
ud  af  Skudlinien,  vi  kunne  jo  ikke  komme  til  at  skyde  paa 
Preusserne  for  Eder«. 

De  preussiske  Tirailleurer  nærmede  sig  bestandig  mere 
og  mere,  og  vi  havde  allerede  begyndt  fægtende  at  trække 
os  nogle  Skridt  tilbage,  da  en  af  Franctireurerne  udraaber: 
•'Holdt,  vi  ere  her  ikke  allesammen!  Hvor  er  Lieutenant 
Charles,  hvor  ere  Bornand  og  Lepierre?«  —  «Her  er  jeg«, 
svarer  Bornand,  idet  han  torrede  Sveden  af  sin  Pande;  «det 
havde  nær  knebet  forbandet  for  mig,  og  Lepierro  er  her  og- 
saa,  men  det  er  den  stakkels  Firmin,  som  vi  savne;  han  fik 
en  Kugle  i  Hovedet,  lige  som  han  vilde  springe  ned  i  Ka- 
nalen«). —  «Se!')  udraabte  en  anden  Franctireur,  «der  er 
Lieutenanten!« 

Jeg  vendte  mig  om,  og  paa  den  anden  Side  af  Kanalen 
saa  jeg  en  Mand,  hvem  jeg  paa  hans  sorte  Skjæg  og  Me- 
daillerne  paa  Brystet  gjenkjendte  som  Lieutenant  Charles. 
Han  havde  rullet  Fanen  rundt  om  Brystet,  støttede  sig  til 
sit  Gevær,  og  det  var  tydeligt  nok,  at  han  var  saaret.  Vi 
udstødte  alle  et  Smertensskrig;  thi  Preusserne,  der  dog  nu 
avancerede  noget  mere  forsigtig,  vare  kun  fyrretyve  Skridt 
fra  ham,  og  det  var  umuligt  at  redde  ham.  Han  gjorde 
nogle  Skridt  fremad;  men  pludselig  saa  vi  ham  vakle,  han 
slog  Armene  i  Vejret  og  faldt  baglænds  over  paa  Eyggen. 
Vi  fyrede  nu  løs  paa  Preusserne,  der  hurtig  kastede  sig  paa 
Jorden,  og  trak  os  derpaa  langsomt  tilbage  til  Bondy,  hvor 
vi  vare  i  Sikkerhed  bag  Husene,  og  hvorhen  Fjenden  vogtede 
sig  for  at  følge  os. 

Det  forekom  os  alle  uforklarligt,  at  vi,  udsatte  for  en 
saa  voldsom  Ild,   kun  havde  mistet  tre  af  vore  Kammerater, 

men  vi  sørgede  inderlig  over  vor  tapre  Lieutenants  Død  og 
ærgrede  os  over,  at  vi  ej  engang  havde  kunnet  medbringe 
hans  Lig.  Sorgmodige  og  utilfredse  kom  vi  tilbage  til  Borny. 
Vi  folte  alle,  at  vor  Kaptajn  havde  bragt  os  i  en  latterlig 
Stilling  og  uden  Nytte  ofret  tre  Liv;  thi  hvad  i  Alverden 
kunde  det  nytte  at  staa  og  skyde  paa  et  Hus,  hvori  Fjenden 
havde  barrikaderet  sig,  naar  vi  dog  ej  vare  mandstærke  nok 
til  at  drive  ham  ud  eller  storme  Huset,  der  jo  kunde  være 
skudt  sonder  og  sammen  med  et  Par  Bomber  fra  et  af 
Forterne. 

Vor  Kaptajn  var  forresten  ikke  den  eneste,  der  Kegik 
den  Dumhed  at  angribe  det « hvide  Hus-).  Andre  Franctireurer, 
Mobilgardister  og  til  sidst  endog  den  72de  Bataillon  Natio- 
nalgardister forsøgte  uden  Held  at  drive  Preusserne  ud.  Det 
var  den  Gang  den  almindelige  Mening,  at  Trochu  og  Admiral 
Saisset  lode  Huset  staa  for  fra  Tid  til  anden  at  kunne  an- 
gribe det  med  unge  Tropper,  der  saaledes  lidt  efter  lidt  skulde 
vænnes  til  at  komme  i  Ilden,  og  dette  er  den  eneste  Grund, 
som  jeg  kan  tænke  mig,  hvorfor  man  saaledes  af  og  til  gav 
en  Gjentagelse  af  denne  skandaløse  Tragikomedie. 

Omtrent  Kl.  3  om  Eftermiddagen  kom  vi  tilbage  til  vort 
Kvarter;  Humøret  var  allede  vendt  tilbage,  vi  medbragte  et 
halvt  Dusin  « Kaniner«  og  en  Masse  Grøntsager,  som  vi 
havde  samlet  under  Vejs,  og  efter  Maden  slap  de  af  vore 
Kammerater,  der  havde  mistet  deres  Hovedbedækning  i  Mu- 
dret ved  Flugten  over  Kanalen  «Ourcq»,  ikke  for  nogle  god- 
modige Spydigheder. 

(Forts.). 

L.  F. 


MartsreYolutionen  i  Posen  1848.*) 


I. 

i  Martsmaaned  1848  fik  jeg  min  Udnævnelse  som  Brigade- 
Kommandør  i  Posen,  hvor  jeg  indtraf  den  18de  samme  Maa- 
ned.  Alt  var  endnu  tilsyneladende  roligt,  de  stormfulde  Til- 
dragelser i  Berlin  vare  kun  højst  ufuldstændig  blevne  meddelte 
gjennem  Aviserne  og  havde  ikke  gjort  et  synderlig  stærkt 
Indtryk  paa  den  tyske  Del  af  Byens  Befolkning.  Jeg  fandt 
en  venskabelig  Modtagelse  hos  mine  Foresatte  og  var  netop 
i  Færd  med  at  stifte  nærmere  Bekjendtskab  med  de  Regi- 
menter, som  for  Fremtiden  skulde  staa  under  min  Kommando, 
og  med  at  ordne  mit  Husvæsen,  da  jeg  om  Morgenen  den 
20de  Marts  fik  den  overraskende  Melding,  at  en  Revolution 
var  paa  Nippet  til  at  udbryde,  at  jeg  skulde  besætte  Garver- 
gaden og  fremfor  alt  sikre  Vagten.  Skjønt  jeg  skyndte  mig 
alt,  hvad  jeg  kunde,  var  en  Del  af  mine  Tropper  allerede  af- 
marcheret,  og  jeg  naaede  dem    først   ved  Basaren;  udenfor 


•)  Efter  Infanteri-General,  Dr.  H.  v.  Brandts  Memoirer,  se  »Deutsche 
Rundschau.  Juni  1875.  —  Forfatteren  ser  naturligvis  alle  Begi- 
venheder med  tyske  Briller,  og  for  ham  er  den  polske  Folkerejs- 
ning mod  den  preussiske  Undertrykkelse  kun  en  skamløs  Utak- 
nemlighed mod  tyske  Sæder,  Kultur  og  Dannelse.  Imidlertid 
indeholde  hans  Meddelelser  dog  ret  interessante  Enkeltheder  og 
vise,  hvorledes  ogsaa  ved  denne  Lejlighed  den  polske  Nations 
Hovedfejl  —  politisk  Uenighed  og  Partistridigheder  —  strax  gjorde 
sig  gjældende. 

samme  stod  der  en  tyve,  tredive  Mennesker,  der  med  Uro 
saa  Tropperne  marchere  forbi.  Jeg  naaede  snart  den  Post, 
man  havde  anvist  mig,  og  indrettede  mig  her  paa  fuldkom- 
men militær  Vis;  men  der  forløb  mere  end  en  Time,  fer  jeg 
fik  nogen  som  helst  anden  Melding,  eller  der  skete  noget 
Opløb.  Derpaa  erfarede  vi,  at  man  i  Overpræsidentens  og 
andre  høje  Embedsmænds  Nærværelse  havde  omdelt  røde  og 
hvide  Kokarder  og  fæstet  dem  paa  Hattene;  nu  kom  der  og- 
saa  en  Mand  forbi  med  en  rød  og  hvid  Sløjfe  paa  Huen; 
han  sagde,  at  han  bar  disse  Farver  som  et  Tegn  paa  For- 
soning, hvorfor  ogsaa  baade  Tyskere  og  Polakker  i  Flæng 
havde  anlagt  dem.  Sagen  forholdt  sig  imidlertid  helt  ander- 
ledes; samtidig  med  Bevægelserne  i  Berlin  havde  nemlig  de 
polske  Patrioter  ogsaa  holdt  deres  Forsamlinger;  de  havde 
igjen  knyttet  de  Sammensværgelsens  Traade,  som  vare  bristede 
ved  Oprøret  1846*),  og  da  Begivenhederne  i  Berlin  den  18de 
og  19de  Marts**)  bleve  bekjendte,  var  man  ogsaa  færdig  med 
Forberedelserne  til  en  ny  Rejsning.  Politiske  Flyveskrifter 
og  Artikler,  der  vare  skrevne  i  den  mest  oprørske  Aand,  men 
med  stort  Talent,  havde,  om  jeg  saa  tør  udtrykke  mig,  op- 
skræmmet  Folket  og  gjort  det  uroligt;  i  Vers,  som  sloge 
fortræffelig  an,  havde  man  opfordret  Masserne  til  at  rejse  sig 
mod  »deres«  Undertrykkere.  Selv  paa  Militæret  havde  man 
søgt  at  indvirke;  det  skulde  ikke  lade  sig  føre  til  Kamp, 
men  hellere  forlade  Fanerne  og  forene  sig  med  sine  Brødre. 
Der  behøvedes  kun  et  Tegn,  og  Revolutionen  kunde  efter 
Polakkernes  Mening  tage  sin  Begyndelse.   Den  20de  styrtede 


*)  En  almindelig  polsk  Rejsning  skulde  være  brudt  løs  den  21de 
Februar  1846;  men  Sammensværgelsen  var  bleven  forraadt,  og  da 
de  polske  Herrer  den  14de  samme  Maaned  kom  sammen  i  Posen 
for  at  træffe  de  endelige  Aftaler,  bleve  de  arresterede;  kun  i  Kra- 
kau  og  en  Del  af  Galizien  kom  Oprøret  til  Udbrud,  men  bleT 
lettelig  undertrykt  af  russiske  og  østerrigske  Tropper;  ved  denne 
Lejlighed  blev  Republikken  Krakau,  som  var  oprettet  ved  Wiener- 
kongressen, indlemmet  i  Østerrige. 

••)  Om  Martsdagene  i  Berlin  se  Hist.  Archiv  for  1870  I,  p.  300  og  flg. 

pludselig  en  Mængde  Mennesker  ud  af  Basaren  under  Raabet: 
»Leve  Polen!«;  de  uddelte  Penge  og  rede  og  hvide  Kokarder 
og  fordelte  sig  snart  til  flere  Sider.  Dette  politiske  Inter- 
mezzo indtraf  imidlertid  samtidig  med,  at  en  Deling  Husarer 
ankom  til  Torvet,  og  disse  vilde  uden  videre  have  jaget  Flok- 
ken fra  hinanden,  hvis  ikke  Overpræsidenten  havde  opfordret 
Anføreren  for  Delingen,  en  Lieutenant  v.  Wedel  af  7de  Hu- 
sarregiment, til  at  afholde  sig  fra  en  hvilken  som  helst  Ind- 
skriden.  Overpræsidenten  paatog  sig  saaledes  det  tunge  An- 
svar for  denne  første  Akt  i  Bevægelsen,  der  var  et  fuldkom- 
ment Frafald  og  kun  tilsyneladende  havde  sit  Udspring  af 
flere  Tilfældigheder,  men  i  Virkelighed  dannede  et  sammen- 
hængende Hele  af  flere  lidt  efter  lidt  forberedte  Handlinger. 
Skaren  blev  snart  formeret  med  Grupper  af  Mennesker;  nogle 
deltoge  af  Lyst  til  Uorden,  andre  for  at  drage  Fordel  af 
Bevægelsen,  men  alle  vare  forblindede  af  politisk  Liden- 
skabelighed. 

Saaledes  var  den  første  Akt  i  Rejsningen  sanktioneret, 
de  hvide  og  røde  Kokarder  pyntede  snart  alle  Huer,  og  pol- 
ske Damer  kastede  dem  ud  af  Vinduerne  til  forbigaaende 
Soldater,  hvorved  der  forefaldt  adskillige  komiske  Scener;  en 
Underofficer,  som  førte  en  Patrouille  af  fire  Ryttere,  blev 
saaledes  anraabt  af  en  polsk  Grevinde,  som  kastede  en  Haand- 
fuld  Kokarder  ud  af  Vinduet  til  ham;  Underofficeren  opfan- 
gede flere  af  dem  i  sin  Kaipak,  takkede  høflig  og  befæstede 
en  af  dem  paa  sin  Hestes  Halerem. 

Saaledes  stode  Sagerne  til  Kl.  12;  i  det  hele  Kvarter, 
bvis  Bevogtning  var  overdraget  mig,  var  der  ikke  Spor  til 
noget  Opløb,  og  mine  Patrouiller  bragte  mig  de  mest  tilfreds- 
stillende Meldinger;  dog  hørte  jeg  af  tyske  Borgere,  at  en 
Mængde  Mennesker  med  kokardesmykkede  Hatte  drog  ud  af 
Portene;  lidt  efter  Kl.  12  fik  jeg  da  ogsaa  6je  paa  en  Flok 
Mennesker,  som  med  en  hvid  og  rød  Fane  i  Spidsen  kom 
marcherende  fra  Torvet  ned  ad  Bredgade.  Jeg  spærrede 
strax  W^arthabroen  og   opstillede  mine  Tropper  saaledes,    at 

jeg  pludselig  kunde  angribe  Kolonnen  under  dens  Fremrykken. 
Ledsaget  af  min  Adjutant  red  jeg  derpaa  Skaren  i  Mede, 
forhørte  mig  om,  hvem  der  var  dens  Anfører,  spurgte,  hvad 
det  hele  skulde  betyde,  og  erklærede  samtidig,  at  Flokken 
under  ingen  Betingelse  maatte  passere  Broen,  da  jeg  havde 
Befaling  til  at  hindre  alle  Slags  Demonstrationer. 

Folkene  havde  ingen  egentlig  Fører,  men  Fanebæreren, 
som  var  dygtig  drukken,  tog  Ordet.  «Vi  ville  over  til  vore 
Brødre  paa  Domkirkepladsen »,  sagde  han  hikkende  og  ud- 
bragte derpaa  det  ene  Leve  for  Kongen  efter  det  andet,  og 
Mængden,  hvor  i  blandt  der  nok  ikke  var  mange  ædru, 
stemte  lystig  med  heri;  til  sidst  omringede  de  mig,  trykkede 
mine  Hænder  og  kyssede  mine  Knæ  under  stadige  Forsikrin- 
ger om  deres  Troskab  mod  Kongen.  For  at  gjøre  en  Ende 
paa  disse  Venskabstegn,  for  hvilke  jeg  maaske  liJ.t  ubetimelig 
havde  udsat  mig,  men  som  dog  i  det  hele  gjorde  et  godt 
Indtryk,  foreslog  jeg  Folkene,  at  jeg  vilde  lade  dem  enkeltvis 
med  ti  Skridts  Mellemrum  passere  over  Broen  under  den 
Betingelse,  at  jeg  ogsaa  vilde  lade  dem  komme  tilbage  igjen. 
Tilbudet  blev  modtaget,  men  den  hele  Historie  blev  de  fleste 
for  langvarig;  thi  da  Defileringen  begyndte,  drog  kun  hun- 
drede Stykker  over  Broen,  og  ved  Tilbagemarchen  var  Fane- 
bærerens Eskorte  sunken  ned  til  tyve,  tredive  Mand,  men 
han  blev  imidlertid  ufortrødent  ved  at  lægge  sin  Begejstring 
for  Kongen  for  Dagen.  Det  fremgaar  alt  heraf,  at  den  hele 
Historie  med  Folkebegejstringen  kun  var  lutter  Opdigtelse. 
Lige  til  dette  Tidspunkt  havde  jeg  ikke  faaet  den  ringeste 
Efterretning  fra  den  øvre  Stad;  men  af  Patrouillerne  fik  jeg 
Melding  om,  at  Revolutionen  der  var  i  fuld  Gang.  Omtrent 
Kl.  12  lød  der  et  tredobbelt  Hurra  fra  Vilhelmspladsen  og 
Torvet.  Postføreren  for  den  nylig  ankomne  Ilpostvogn  skulde 
have  medbragt  den  Efterretning,  at  der  havde  fundet  en  flere 
Dages  Kamp  Sted  i  Berlin,  Soldaterne  havde  vundet  fuld- 
kommen Overhaand,  og  Kongen  havde  derpaa  udstedt  en  al- 
mindelig Amnesti.     Ingen  havde  nogen  sikker  Kjendskab  til 

Sagernes  Saraiiienhæng,  men  Polakkerne,  der  allerede  den 
foregaaende  Nat  havde  faaet  en  Meddelelse  om  Forholdene  i 
Berlin,  dømte  ganske  anderledes  om  Sagernes  Stilling  end 
Tyskerne,  der  derhos  indbyrdes  vare  fuldstændig  uenige  i 
deres  Domme,  Antagelser  og  Formodninger. 

Omtrent  Kl.  2  blev  der  oplæst  en  Plakat,    hvorved  jeg 
fik  det  rette  Syn  paa,   hvorledes  Sagerne  egentlig  stode;  jeg 
lod  strax  Plakaten  rive  ned  og  lod  Manden  under  Bevogtning 
føre  til  Generallieutenant  Steinåcker.     I  Følge  Plakaten   var 
der  med  Overpræsidentens  Sana tykke  nedsat  en  Komite,    der 
først  og  fornemligst  skulde    protestere  mod  Storhertugdøm- 
met Posens  Indlemmelse  i  det  tyske  Forbund  og  forlange  en 
selvstændig  Stilling  for  samme.    Den  Komite,  der  havde  un- 
derskrevet   Plakaten,    bestod    af  Klejnsmeden    Åndrzejewski, 
Forfatteren  Berwinski,  Rektoren  ved  det  gejstlige  Seminarium 
Janiszewski,    Provincial  -  Landskabsdirektør    v.   Jarochowski, 
Sagfører  Krauthofer,    Grev  Mielzynski,   Historieskriveren  Mo- 
raczewski,    Godsejpren  Potworowski,    Bogtrykkeren   Stefanski 
og  Fogeden  Palacz;  senere  blev  Komiteen  forøget  med  Præ- 
sterne Fromholz   og  Pruzinewski   og  de  Herrer  Niemojewski, 
Stomczewski,  Eszmann  og  Chostovs^ski.    Hvis  hele  denne  For- 
samling vilde  være  oprigtig,  maatte  den  gjore  den  Tilstaaelse, 
at  den  i  det  mindste  ikke  paa  sig  kunde  anvende  den  gamle 
Galbas  Ord:  «Hvis  Republikken  kunde  oprettes  paa  ny,  for- 
tjente vi,    at  den  tog  sin  Begyndelse  med  os».     Den  vidste 
fra  første  Færd   ikke   ret,    hvad   den   vilde,   og  indesluttede 
ingenlunde  i  sin  Midte  Mænd,  som  havde  Dygtighed  nok  til 
at  berolige,  besværge  eller  bekæmpe  de  Fjendtligheder,  hvor- 
paa   den    maatte   være    forberedt.      Den  havde  ikke  engang 
noget  Begreb  om  den  beklagelsesværdige  Ubetænksomhed,  den 
gjorde  sig  skyldig  i,    da  den  sagde  sig  løs  fra  Intelligensens 
fredelige  Erobringer   og   søgte   at   naa   sit   Maal   ved   Magt 
og  Vold. 

Allerede  Komiteens  Sammensætning  antydede,    at   den 
ikke  havde  Forstand  paa  den  Opgave,  den  havde  foresat  sig. 

Adelen  havde  Betydning  ved  sine  Rigdomme,   og  kun  faa  af 
dens  Medlemmer  havde  Lyst  til  at  give  Slip  paa  dem;    den 
var  udsat  for  at  miste  sine  Besiddelser  og  Ejendomme,   naar 
det  lykkedes  at  omstyrte  den  bestaaende  Tingenes  Orden,  og 
hjalp  dog  ivrig  med  til  at  fremmane  Faren;  den  var  saaledes 
i  en  Stilling,    som    var  fuldkommen  falsk  og  fuld  af  Modsi- 
gelse,  naar  den  fraterniserede  med  Oprørspartiet,    som  haj- 
røstet     proklamerede     sine    kommunistiske    Grundsætninger. 
Adelen   var   saaledes   paa    en    og   samme  Tid   oprørerisk  og 
konservativ    og   vilde   løse    den  uløselige  Opgave  at  standse 
Revolutionen,    der  betraadte  dens  Dørtærskel,    i  det  øjeblik 
den  vilde  true  dens  nærmeste  og  dyrebareste  Goder;  Adelens 
patriotiske  og  Samfunds-Interesser  stode  saaledes  i  fuld  Mod- 
strid indbyrdes.    Præsterne,  som  beredvillig  rakte  Revolutionen 
Haanden,  maatte  ligeledes  være  bange  for,  at  den  fuldstændig 
skulde  lykkes;  thi  Oprørspartiet  havde  ogsaa  for  dem  en  ny 
Lære  iBaghaanden;  den  polske  Revolutions  Messias,  Mieros- 
lawski,    var   fuldstændig   smittet  af  den  tyske  Vantro,    som 
lydelig  proklamerede  den  katholske  Kirkes  Afskaffelse  og  vilde 
sætte  dens  Overhoved  paa  Pension  med  Karakter  som  Jesus 
Kristus;    paa  Kroer  og  Værtshuse  drak  Mieroslawski  vexelvis 
paa  Polens,    Jomfru  Marias  og  sine  Elskerinders  Vel.     Det 
demokratiske  Parti   vilde  saaledes  kun  benytte  sig  af  Gejst- 
ligheden som  et  Værktej,  og  dennes  Opgave  maatte  det  om- 
vendt være  at  holde  Folkets  Masse  fjernt  fra  dem,    der  vilde 
forlede  den;    som  Erkebiskoppen  udtaler  det  i  sit  Hyrdebrev 
af  1852,  arbejdede  det  demokratiske  Parti  paa  Kirkens  fuld- 
stændige Ødelæggelse  —  og  dog  støttede  Gejstligheden  Revo- 
lutionen. 

Hvad  endelig  den  næringsdrivende  Stand  —  Bourgeoisiet, 
om  man  saa  vil  —  angaar,  havde  den  ingenlunde  sin  Rod  i 
Folket,  men  fulgte  blot  den  Fane,  Adelen  og  Præsterne  hævede 
i  Vejret.  De  enkelte  Medlemmer,  som  havde  opkastet  sig  til 
Førere,  havde  hverken  Evner  dertil  og  nøde  ikke  heller  Tillid 
hos  deres  Medborgere,  hvis  politiske  Lidenskaber  allerede  vare 

sløvede  eller  vel  endog  uddøde ;  men  om  alle  Medlemmer 
gjælder  det,  at  de  havde  forglemt,  at  paa  den  Vej,  de  nu 
vandrede,  maatte  de  kun  sætte  Lid  til  én  Ting,  deres  Helte- 
mod; i  Stedet  herfor  søgte  nogle  at  overbyde  sig  selv  og 
andre  i  lange,  frugtesløse  Tirader,  andre  udviklede  det  mis- 
lige i  deres  Stilling,  der  forekom  dem  alle  mørk  og  frygtelig. 
Uden  at  fejle  tro  vi  at  kunne  paastaa,  at  de  alle  snarere  gik 
til  Værket  med  Lidenskab  end  af  Hengivenhed  for  deres  Sag. 
Uerfarenhed,  Ubestemthed,  Mistillid  og  Mangel  paa  Daads- 
kraft  fuldendte  ødelæggelsen  af  det  Værk,  de  havde  begyndt 
under  falske  Forudsætninger.  De  havde  troet,  at  der  kun 
udfordredes  et  Opraab  for  at  stampe  Batailloner  frem  af  Jor- 
den; men  de  havde  overset,  at  Landmandens  i  materiel  Hen- 
seende gunstige  Stilling  vilde  gjøre  alle  deres  Ånstrængelser 
til  intet. 

Posen  var  i  en  ophidset  Tilstand,  der  lod  befrygte  alle 
Slags  Uordener;  disse  kom  dog  egentlig  kun  ti]  Udbrud  i  de 
smaa  Stæder,  navnlig  i  dem,  hvor  der  tidligere  havde  fundet 
Valg  Sted  til  Deputerede,  eller  hvor  Insurrektionen  havde 
givet  Stødet  til  en  større  Sammenstimling  af  Mennesker,  eller 
endelig  paa  Steder,  som  ejedes  af  vitterlige  Preusserfjender 
eller  i  øvrigt  vare  ilde  sindede;  saadanne  Steder  kunde  man 
vel  felde  paa  at  borttage  de  offentlige  Kasser,  nedrive  -Øfrnene 
og  haane  Embedsmændene.  Overalt  fremstod  imidlertid  Ko- 
miteer, der,  om  de  end  ikke  rivaliserede  med  hverandre,  i 
hvert  Fald  ikke  tænkte  paa  at  forene  sig  til  fælles  Ånstræn- 
gelser; de  fleste  Medlemmer  vare  opfyldte  af  Liberalismens 
mest  yderliggaaende  Lærdomme,  som  de  ikke  forstode,  vare 
grebne  af  vildledte  og  forvirrede  Ideer  og  samtidig  opfyldte 
af  Mistillid  til  Komiteen  i  Posen  og  til  hverandre;  overalt 
gjorde  lige  fra  første  Færd  Usikkerhed  og  Uklarhed  sig  gjæl- 
dende,  medens  kun  faa  Deltagere  vare  ledede  af  sand,  ædel 
Tænkemaade;  nogle  betragtede  sig  som  Ordenens  Forsvarere, 
andre  som  Grundlæggere  af  en  ny  Æra,   men  alle  hvirvledes 

de  rundt  i  en  Malstrøm,    som   om  kortere  eller  længere  Tid 
maatte  opsluge  dem. 

Skjent  det  er  aldeles  utvivlsomt,  at  den  polske  Adel 
helt  og  holdent  hengav  sig  til  Bevægelsen,  kan  man  dog  ikke 
sige,  at  denne  talte  sine  ivrigste  Forfægtere  blandt  de  Mænd, 
som  indtoge  en  fremragende  Stilling  ved  deres  Formue  eller 
sociale  Stilling;  thi  disse  Herrer  vare  indsigtsfulde  nok  til  at 
fatte,  at  det  fremtidig,  efter  at  de  saa  længe  havde  rakt  De- 
mokratiet Haanden,  vilde  væi-e  aldeles  ude  med  deres  Magt 
og  Indflydelse;  de  holdt  sig  derfor  for  største  Parten  rolig 
paa  deres  Godser,  lurede  paa  en  gunstig  Vending  i  Sagerne 
og  understøttede,  naar  det  kom  højt,  kun  Bevægelsen  med 
Penge  uden  noget  Steds  selv  at  træde  handlende  frem  eller 
virksomt  at  støtte  den.  Kun  Erkebiskoppen  af  Posen  og 
Gnesen  holdt  fast  ved  sin  mod  Regeringen  noget  fjendtlig- 
sindede Handlemaade,  for  saa  vidt  han  negtede  Overpræsi- 
denten og  den  kommanderende  General  at  rette  nogle  bero- 
ligende Ord  til  Provinsen;  han  vovede  sig  endog  ind  paa 
Politiken,  idet  han  nemlig  ved  et  Hyrdebrev  af  21de  April 
temmelig  utilsløret  formanede  Gejstligheden  til  at  afholde 
deres  Sognebørn  fra  at  udtale  deres  Ønsker  om  en  Indlem- 
melse i  Tyskland ;  det  var  dernæst  lige  saa  lidt  taktfuldt,  som 
det  var  overensstemmende  med  Sandheden,  naar  han  uuder 
den  22de  April  tilskrev  Kultusministeriet  i  Anledning  af 
dettes  Ønske  om  i  Kirkens  og  Fredens  Navn  at  formane  til 
Enighed  mellem  Tyskere  og  Polakkere,  at  Urolighederne  bleve 
hidførte  af  Tyskerne  og  Militæret;  han  kunde  derfor  kun  for- 
mane Folket  til  Taalmodighed  og  til  med  kristelig  Hengi- 
venhed at  bære  den  tilføjede  Forhaanelse  og  de  forskjellige 
Voldshandlinger;  Folket  taalte  meget  og  havde  et  Lams  Taal- 
modighed. Uanset  alt  dette  holdt  Erkebiskoppen  dog  Maade 
i  sine  politiske  Udskejelser,  og  naar  Komiteen  gik  videre, 
end  han  troede,  at  den  burde  gaa,  det  vil  sige  ud  over  Ind- 
rømmelserne af  18de  Maj  1815,  skete  det  mod  hans  Vilje,  og 
han  blev  uenig  med  dens  Medlemmer.   Han  havde  imidlertid 

en  rigtig  Følelse  af,  at  hans  Magt  ikke  var  stærk  nok  til  at 
afholde  Gejstligheden  fra  at  deltage  i  den  politiske  Bevægelse, 
og  undlod  derfor  at  forbyde,  hvad  dog  rimeligvis  laa  udenfor 
hans  Magt  at  hindre,  skjent  han  sikkert  ikke  dulgte  for  sig 
selv,  at  den  Revolution,  som  forberedtes,  ikke  blot  var  en 
national,  men  lige  saa  fuldt  en  social  Rørelse  og  følgelig 
truede  med  at  blive  farlig  for  selve  Kirken;  han  var  vunden 
for  Sagen,  men  ikke  overbevist,  og  uden  at  lade  sig  blænde 
holdt  han  fast  ved  den. 

Som  Overpræsident  under  Oprørstiden  fungerede  Hr.v.Beur- 
mann,  hvem  Kongen  under  sin  sidste  Rejse  i  Provinsen  havde 
udnævnt  paa  nogle  Magnaters  -Ønske.  Hr.  v.  Beurmann  var 
utvivlsomt  en  Hædersmand,  visselig  ogsaa  en  dygtig  Fagmand, 
og  mere  end  Embedsmænd  pleje  at  være  det,  det  vil  sige 
baade  i  videnskabelig  og  literær  Henseende,  var  han  egnet 
til  at  beklæde  en  saa  høj  Stilling;  men  han  var  ængstelig  af 
Beskedenhed  og  langsom  af  Mangel  paa  Bestemthed;  han 
var  ubekjendt  med  revolutionære  Rumlerier  og  Gavtyve- 
kunsterne ved  samme,  uerfaren  med  de  slette  Midler,  som 
komme  til  Anvendelse  i  saa  Henseende;  hvorledes  skulde  han 
aitsaa  kunne  have  et  klart  Syn  paa  Sagerne  og  faa  øje  paa 
det  j^et,  hvori  man  indviklede  ham.  Lige  over  for  den  be- 
væbnede Revolution,  mod  hvilken  man  intet  kan  udrette  med 
Ædelmodighed,  manglede  han  det  skarpe  Blik  og  den  ubøn- 
hørlige kolde  Bestemthed,  som  udfordres  til  at  beherske  Fa- 
ren, medens  dog  alt  kun  kom  an  paa  at  skille  Folket  fra  dem, 
som  vilde  føre  det  ind  paa  falske  Baner,  og  medens  man  raaatte 
sige  sig  selv,  at  en  Bevægelse,  der  truede  Adelen  og  Gejstlige 
heden  med  Tilintetgj øreise  og  kun  blev  baaren  frem  af  Prole- 
tariatet, kun  kunde  have  et  -Øjebliks  Bestaaen  i  Polen. 

Generallieutenant  v.  Colomb  havde  Overkommandoen  i 
Posen;  han  var  personlig  tapper,  en  Hestetæmmer  som  en 
Bellerophon,  havde  gode  Antecedenser  fra  Felttogene  i  Aa- 
rene  1806  og  13-14,  men  lagde  ved  denne  Lejlighed  kun 
ringe  Energi  for  Dagen.    Hvis  han  strax  havde  taget  Initia- 

tivet,  havde  erklæret  Provinsen  i  Belejringstilstand,  havde 
jaget  Komiteen  fra  hinanden,  ladet  Beboerne  alvorlig  vide, 
at  han  ved  den  mindste  Uorden  vilde  forvandle  Byen  til  en 
Grushob,  og  hvis  han  endelig  havde  sat  de  Herrer  Stefanski, 
Krauthofer,  Jarochowski  og  Konsorter  i  Kastellet,  havde  ingen 
givet  et  Kny  fra  sig  i  hele  Polen.  Nu  havde  de  everste 
Avtoriteters  tøvende  Holdning  en  skadelig  Indflydelse  paa 
alle  Punkter;  ingen  vilde  nu  som  første  Mand  lægge  Haan- 
den  paa  Værket,  give  Tegnet  til  en  værdig  Modstand  og  saa- 
ledes  redde  Tronen.  Frygten  for  den  dobbelte  Fare  at  mis- 
hage Kongen  og  træde  op  imod  Revolutionen,  afspejlede  sig 
i  alles  Adfærd ;  man  vilde  ikke  lægge  sig  ud  med  Nutiden  og 
ikke  blotte  sig  over  for  Fremtiden;  enhver  gjorde  kun  saa 
meget,  at  han  til  Nød  kunde  berolige  sin  Samvittighed;  det 
løsslupne  Demokrati  havde  terroriseret  alle.  Saaledes  blev 
ogsaa  General  v.  Colomb  staaende  ved  de  blotte  ønsker,  hvor 
han  skulde  have  lagt  Vilje  for  Dagen,  han  afmaalte  sine  Skridt 
efter  Hr.  v.  Beurmanns  og  gav  saaledes  ogsaa  paa  sin  Side 
Bevægelsen  fuldkommen  Tid  til  at  voxe. 

Generallieutenant  v.  Steinåcker  var  samtidig  Kommandant 
i  Staden  og  Divisions -Kommandør;  han  var  en  gammel 
Hugaf,  men  en  sygelig  Mand ;  han  havde  stedse  et  klart  Blik 
paa  Bevægelsen,  men  greb  fra  Begyndelsen  af  fejl  i  Midlerne 
til  at  beherske  den;  han  var  bedøvet  af  Efterretningen  fra 
Berlin  og  overrasket  ved  det,  der  foregik  for  hans  -Øjne,  og 
saaledes  tilsløredes  hans  ellers  saa  klare  Blik ;  han  tog  Skallen 
for  Kjærnen,  —  dæmpede  Oprøret  paa  Gaden,  men  lod  det 
ulme  videre  i  Raadhuset,  i  Basaren  og  paa  Landet.  Desuden 
lod  han  sig  af  den  kommanderende  General  og  Overpræsidenten 
forlede  til  at  temporisere,  og  saaledes  organiseredes  Revolu- 
tionen lige  for  hans  øine,  medens  han  paa  en  vis  Maade 
hele  Tiden  stod  paa  Springet  til  at  knuse  den  og  der- 
ved anstrængte  og  saaledes  svækkede  de  disponible  Kræfter 
over  Evne.  Instruktionen  af  Oktober  1816  gav  General- 
lieutenant V.  Steinåcker  fuldstændig  Frihed  til  at  indtage  en 

selvstændig  Stilling,  men  hans  fejlagtige  Begreber  om  ube- 
tinget Subordination  hildede  ham  i  en  Kreds,  han  ikke  mere 
kunde  komme  ud  af. 

Politidirektør  v.  Motz  indtog  en  mere  underordnet  Plads 
blandt  Embedsmændene;  han  var  Byens  største  Lækkermund 
og  var  saaledes  kommen  i  Berøring  med  mange  Folk  af  den 
fornemmere  Klasse  og  havde  herved  erhvervet  sig  et  stort 
Personalkjendskab;  hans  nærmeste  Medhjælper,  Politiassessor 
Heyer,  var  derhos  fuldstændig  paa  det  rene  med  alt,  hvad 
der  angik  de  politiske  Forhold.  Molz  manglede  imidlertid  et 
vist  for  den  højere  Politimand  meget  nødvendigt  Instinkt, 
han  savnede  Evner  til  klart  at  overskue  Forholdene,  men 
fremfor  alt  til  at  kunne  tage  en  Beslutning;  derfor  indtraf 
Revolutionen  ogsaa,  før  han  endnu  havde  en  Anelse  om  dens 
Existens;  paa  Grund  af  sit  Hang  til  Vellevnet  holdt  han  af 
Ko,  holdt  maaske  ogsaa  fast  ved  den,  fordi  han  ikke  ret  be- 
dømte Forholdene  og  afviste  mange  Formaninger  og  Vink, 
som  i  Tidens  Løb  gaves  ham,  med  en  vis  Art  spottende  Let- 
færdighed, der  hos  Folk,  som  kjendte  mindre  til  ham,  let 
kunde  fremkalde  en  høj  Mening  om  hans  Mod  og  hans 
Kløgt. 

Til  denne  Kreds  af  Mænd  var  Provinsens  politiske 
Skæbne  overladt. 

Medens  Byens  revolutionære  Komite  havde  givet  Bevæ- 
gelsen en  lovlig  Form,  medens  Lederne  anstrængte  sig  for 
at  udbrede  Oprørsaanden  videre,  og  medens  den  foregivne 
lovlige  Bestræbelse  ude  i  Provinsen  næsten  lige  for  Næsen  af 
øvrighederne  forvandlede  sig  til  en  aabenbar  Opstand,  der 
havde  til  Hensigt  at  styrte  det  preussiske  Herredømme, 
vare  Torvene  i  Byen  Posen  opfyldte  med  Tropper  af  enhver 
Art.  Der  laa  paa  den  Tid  4  Batailloner,  en  Deling  Artilleri 
og  2  Eskadroner  i  Garnison  i  Byen,  følgelig  var  der  mere 
end  Tropper  nok  til  at  kue  enhver  Bevægelse;  man  kunde 
derhos  endog  hurtig  forstærke  Garnisonen  med  et  Par  Eska- 
droner og  nogle  friske  Batailloner,  men  vilde  rigtignok  derved 

have  blottet  Provinsen  for  Tropper,  indtil  Landeværnet  blev 
indkaldt 


Den  20de  om  Aftenen  vendte  jeg  med  den  indtrædende 
Skumring  tilbage  fra  en  Patrouillering  i  det  Bykvartér,  som 
ligger  paa  den  h£)jre  Warthabred,  da  jeg  mødte  den  kom- 
manderende General  v.  Colomb,  der,  som  han  sagde,  vilde 
til  Erkebiskoppen  for  at  bevæge  denne  til  at  udstede  nogle 
beroligende  Ord  til  Mængden;  da  jeg  saa,  at  han  var  ganske 
alene,  tilbed  jeg  at  eskortere  ham  med  nogle  Husarer,'  et 
Tilbud,  som  Generalen  tog  imod.  Efter  en  halv  Times  Op- 
hold hos  Erkebiskoppen  kom  han  tilbage  og  sagde  i  en  stedt, 
ironisk  Tone:  »Man  skulde  egentlig  bede  de  Herrer  om  For- 
ladelse, fordi  man  ikke  tillader  dem  at  gjore  Kevolution; 
Erkebiskoppen  negter  bestemt  at  skride  ind  paa  nogen  som 
helst  Maade.  Der  er  næppe  anden  Udvej  tilbage  end  at 
træde  op  med  Kraft«. 

«Det  er  rigtignok  noget  sent«,  svarede  jeg,  «thi  i  Mor- 
gen vil  Kevolutionen  allerede  være  proklameret  over  hele 
Storhertugdømmet-). 

»Hvorledes  detPo  spurgte  Generalen  noget  ophidset. 

« Troer  Deres  Excellence  da,  at  Komiteen  har  spildt  et 
eneste  øjeblik  med  at  sende  den  Proklamation,  som  den 
har  ladet  opslaa,  omkring  overalt?« 

« Hvilken  Proklamation?')  spurgte  Generalen  forbavset. 

»Ih!  den  Proklamation,  jeg  i  Eftermiddags  sendte  Gene- 
ral V.  Steinåcker)). 

Generalen  vidste  imidlertid  aldeles  ikke  nogen  Besked 
om  denne  Proklamation;  under  Forløbet  af  denne  Samtale 
vare  vi  imidlertid  komne  til  Omraadet  for  min  Kommando, 
og  jeg  anmodede  derfor  Generalen  om  Tilladelse  til  at  begive 
mig  tilbage  til  mine  Tropper. 

Umiddelbart  derpaa  fik  jeg  Befaling  til  at  fore  mine 
Tropper  til  Vilhelmspladsen,  hvor  Generallieutenant  v.  Stein- 

åcker  bivuakerede  med  2  Batailloner,  1  Eskadron  og  4  Styk- 
ker Skyts.  Jeg  fandt  her  alle  i  den  fuldstændigste  Vildrede 
med,  hvad  Sagen  egentlig  skulde  betyde;  man  betragtede  det 
hele  snarest  som  en  Smule  Oplab,  der  snart  vilde  faa  en 
Ende;  man  troede  imidlertid  dog  at  maatte  gribe  til  ener- 
giske Forholdsregler,  og  saaledes  var  Staden  opfyldt  af  Pa- 
trouiller  og  bivuakerende  Tropper,  og  i  Forterne  var  alt  i 
Orden.  Polakker  og  Tyskere  sværmede  omkring  vore  Bivuaker, 
nogle  for  at  tilfredsstille  deres  Nysgjerrighed ,  andre  for  at 
besøge  deres  Venner,  Polakkerne  og  Demokraterne  mulig 
ogsaa  i  den  Hensigt  nøjere  at  tage  vore  Tropper  i  øjesyn 
og  undersøge  den  Maade,  hvorpaa  man  havde  disponeret  over 
dem.  Omtrent  Kl.  11  fik  jeg  ^je  paa  nogle  Civilister,  som 
vare  i  en  ivrig  Samtale  med  Borgemesteren,  der  havde  ind- 
fundet sig  ved  Bivuaken  for  at  se  til  Venner  og  Bekjendte 
og  paase  en  Uddeling  af  Vin  og  Brændevin,  han  paa  egen 
Haand  lod  uddele  til  Soldaterne.  Jeg  nærmede  mig  Gruppen 
og  hørte,  hvorledes  hine  Herrer  udtrykte  deres  Forundring 
over  de  militære  Forholdsregler.  «Vi  give  Dem  vort  Æresord 
paax,  sagde  de,  «at  ikke  en  Moders  Sjæl  pønser  paa  at  krumme 
et  Haar  paa  en  eneste  Tysker;  hvorfor  vil  De  dog  trætte 
Soldaterne  til  ingen  Nytte,  hvad  er  De  bange  for  ?  Hvem  skulde 
vel  være  saa  taabelig  at  falde  paa  den  Ide  at  angribe  Dem 
midt  under  Fæstningens  Kanoner?« 

Personerne  —  det  var  Grev  Mielzynski  og  Hr.  v.  Potwo- 
rowski  —  havde  i  Grunden  fuldkommen  Ket;  en  Deling  paa 
20  Mand  og  en  Officer,  nogle  disponible  Folk,  fordelte  i  et 
Par  Huse,  og  en  Forstærkning  af  Hovedvagten  vilde  i  Grun- 
den have  ydet  samme  Tjeneste;  det  vilde  ydermere  have 
vidnet  om  den  rolige,  selvbevidste  Kraft.  For  dog  at  svare 
Mændene  noget,  sagde  jeg,  at  vi  allerede  vare  komne  til  et 
saadant  Vendepunkt,  at  Begivenhederne  vare  stærkere  end 
Menneskene,  og  at  man  maatte  være  paa  sin  Post.  Grev 
Mielzynski,  en  tidligere  Bekjendt  af  mig,  der  nu  gjenkjendte 
mig,    erklærede  nu  ogsaa  over  for  mig,    at  der  aldeles  ikke 

var  Tale  om  noget  Opror,  og  tilbod  at  gjennemvandre  hele 
Staden  med  mig;  »Hvis  vi  blot  finde  et  eneste,  mistænkeligt 
Symptom«,  tilføjede  han,  «maaDe  kalde  mig  for  en  Løgner ». 

«Det  maa  De  sige  til  General  v.  Steinacker ;  han  befaler 
her,  og  jeg  har  kun  en  Post,  som  paalægger  mig  den 
strængeste  Opfyldelse  af  de  mig  paahvilende  Pligter«. 

Dette  Forslag  negtede  dog  de  tvende  Herrer  at  gaa  ind 
paa  og  anbefalede  sig  snart  derefter,  idet  Mielzynski  leende 
tilføjede:  «Vi  ville  gaa  hen  og  sove  ud  og  det  langt  mere 
bekvemt  og  roligt  end  de  Herrer,  skjont  vi  ikke  have  ud- 
stillet Forposter  og  Skildvagter".  Natten  gik  naturligvis 
ganske  rolig  hen,  om  Morgenen  rykkede  Tropperne  tilbage 
til  deres  Kvarterer,  og  kun  nogle  Vagtposter  bleve  tilbage. 

Man  troede  imidlertid  dog  fra  Militærets  Side  at  maatte 
slaa  et  afgj erende  Slag;  det  skulde  rettes  mod  Basaren,  hvor 
formentlig  alle  urolige  og  oprørske  Hoveder  holdt  sig  skjulte. 
I  dette  -Øjemed  opstillede  man  Kanoner  paa  Vilhelmspladsen 
for  at  kunne  beskyde  Nygade  og  lod  derpaa  en  Kolonne  under 
Hurraraab  bryde  frem  for  at  storme  Basaren.  Saa  snart 
imidlertid  de  første  Slag  drønede  mod  Bygningens  Døre,  bleve 
de  aabnede;  en  Mand,  efter  nogles  Udsigende  en  af  Husets 
Opsynsmænd,  efter  andres  en  drukken  Skomagersvend  Che- 
melski,  gjorde  Mine  til  at  ville  gjøre  Modstand  og  fik  et 
Bajonetstik,  hvoraf  han  snart  dode;  man  fik  fat  i  et  Par 
polske  Viser  med  Omkvædet:  «Skær  Halsen  over  paa  Ty- 
skerne«; men  til  Insurgenter,  bevæbnede  Skarer  eller  Vaaben- 
forraad  var  der  intet  hverken  at  hore  eller  se,  og  dog  var 
Basaren  det  stadige  Samlingssted  for  Konspirationerne. 

Det  gik  ikke  meget  bedre  med  den  projekterede  Luk- 
ning af  Komiteens  Forsamlingslokale  i  Mielzynskis  Hus,  Divi- 
sions-Adjutant,  Kaptajn  v.  Knobelsdorf  fik  et  Paalæg  herom 
og  gik  ved  Udførelsen  af  dette  Paalæg  til  Værks  med  For- 
sigtighed; han  erklærede  over  for  disse  Herrer,  at  han  havde 
Befaling  til  at  lukke  deres  Lokale,  og  at  det  maatte  være 
rømmet  inden  en  Times  Forløb.   Han  spurgte  dernæst  endnu 

en  Gang,  om  man  havde  forstaaet  hans  Mening  og  fjernede 
sig  med  den  Erklæring,  at  han  efter  den  bestemte  Frists 
Forløb  vilde  forvisse  sig,  om  hans  Befaling  var  bleven  efter- 
kommet. Denne  Frist  benyttede  de  Herrer  Komitemedlemmer 
imidlertid  til  at  underhandle  med  Overpræsidenten  og  den 
kommanderende  General,  og  da  Kaptajn  Knobelsdorf  efter  en 
Times  Forløb  beredte  sig  til  at  udføre  den  tidligere  Befaling, 
fik  han  en  Meddelelse  fra  Generallieutenant  v.  Steinåcker  om, 
at  hin  Forholdsregel  endnu  kunde  bero  for  en  Stund. 

Alt  dette  tildrog  sig  i  Løbet  af  den  21de  Marts. 

Faktisk  bestod  der  nu  altsaa  to  Myndigheder  i  Posen, 
en  kongelig  preussisk  og  en  polsk,  der  gjensidig  underhand- 
lede, kæmpede  og  intriguerede  med  hinanden,  der  befalede, 
organiserede  og  med  et  Ord  fremmanede  hin  kaotiske  Til- 
stand, som  først  fik  en  Ende  ved  et  lille  Felttog. 

Den  følgende  Dag  fremkom  egentlig  intet  Steds  Tegn 
paa  Ophidselse.  Kun  de  røde  og  hvide  Kokarder  paa  Polak- 
kernes Hatte  og  Politiets  Meddelelser  antydede,  at  man  nær- 
mede sig  en  Krisis.  Hertil  kom  der  nu  en  livlig  Plakatkrig. 
Proklameringen  af  den  polske  Komité  var  mærkelig  nok  ud- 
stedt samtidig  med  en  Bekjendtgjørelse  fra  Kommandant- 
skabet og  Politiet,  hvori  man  mindede  om  Lovene  og  Bestem- 
melserne mod  Opror  og  Tumult;  ligesaa  udgik  samme  Dag 
en  Bekjendtgjørelse  fra  Overpræsidenten  mod  Afholdelse  af 
Forsamlinger  o.  s.  v.  Den  22de  bekjendtgjorde  Kommandant- 
skabet og  Politiet,  at  den  foregaaende  Dags  Tildragelser 
nødvendiggjorde  Indskrænkninger  i  Publikums  frie  Samkvem; 
enhver  Sammenstimling  i  Grupper  blev  derfor  forbudt  paa 
Gaderne;  Portene  og  Bommene  skulde  lukkes  om  Natten,  og 
Loven  af  7de  Marts  1846  angaaende  Forbudet  mod  at  bære 
Vaaben  blev  indskærpet.  Den  polske  National-Komité  rettede 
et  noget  bombastisk  Opraab  til  Tyskerne,  hvori  den  lovede 
at  leve  i  Enighed  med  dem  og  proklamerede  en  Kamp  med 
fælles  Kræfter  mod  «Asiatismen'> ,  som  Polen  var  bukket 
under  for,   men  hvis  Sejr  kun  var  muliggjort  ved  de  andre 

Folkeslags  Ligegyldighed;  derhos  tilføjede  man,  at  der  nu 
ikke  var  nogen  alvorlig,  varig  Modstand  at  befrygte  fra  hin 
Side,  thi  Zardommet  kunde  ikke  mere  raade  over  sine  gamle 
Kræfter;  Tyskere  og  Polakker  vilde  derhos  nu  være  Forbunds- 
fæller i  Lysets  Kamp  mod  Mørket.  En  tredje  Plakat  meddelte 
Beboerne,  at  National-Komiteen  havde  sendt  en  Deputation 
til  Kongen  af  Preussen  for  at  fordre  den  ufortevede  Fri- 
gjørelse  af  de  Provinser,  som  ved  Fædrelandets  Deling  vare 
komne  til  hint  Eige;  yderligere  bekjendtgjorde  man,  at  der 
var  blevet  antaget  en  Kedaktor  og  en  Forlægger  for  en 
polsk  Tidende,  at  der  var  blevet  oprettet  et  almindeligt 
Sikkerhedsudvalg  paa  50  Personer,  og  at  Komiteen  var  for- 
øget med  2  Medlemmer;  sluttelig  formanede  man  til  Enighed 
i  de  politiske  Bestræbelser  og  udbragte  et  Leve  for  Nationens 
Uafhængighed.  Derhos  rettede  Nationalkomiteen  endnu  et 
beroligende  Ord  til  de  « israelitiske  Brodre"  og  modsagde  et 
af  ondskabsfulde  Mennesker  udspredt  Rygte. 

I  den  først  omtalte  Plakat  fremtraadte  Oprorspartiets 
Bestræbelser  altsaa  allerede  noget  tydeligere,  og  Tyskerne 
fandt  sig  herved  foranledigede  til  en  Demonstration  til  Fordel 
for  Polen.  Fra  Stænderbygningen  holdt  en  Assessor  v.  Cron- 
say  en  svulstig  Tale,  hvorpaa  der  fulgte  en  Bytning  af  tyske 
og  polske  Kokarder,  og  en  anden  Assessor  forkyndte  fra  den 
gamle  Bygnings  øverste  Trappetrin  under  uendelig  Jubel,  at 
det  hele  tyske  Folk  allerede  havde  ophævet  Forbindelserne 
med  « Asiatismen"  og  nu  var  beredt  til  at  plante  det  sort- 
rod-gyldne Banner  ved  det  polske  Banners  Side  til  Kamp 
for  Lyset  mod  Mørket,  hvorpaa  talløse  Leveraab  skingrede 
gjennem  Luften;  disse  Scener  forefaldt  samtidig  med,  at 
Tropperne  forlede  Vilhelmspladsen. 

Medens  Nationalkomiteen  saaledes  begyndte  sin  Virk- 
somhed, tog  ogsaa  Uenigheden  i  samme  sin  Begyndelse.  De 
mere  maadeholdne  Medlemmer  bleve  staaende  ved  Indrøm- 
melserne af  1815;  men  Oprorspartiet  lod  sig  rive  med  af  sine 
Lidenskaber   og   forlangte   Polens    ufortovede    Gjenoprettelse, 

Og  i  Baggrunden  lurede  muligen  endogsaa  Tankon  om  et  polsk 
Herrevælde  i  Norden,  medens  man  kun  tiltænkte  Preussen  en 
meget  underordnet  KoUe.  Disse  Stemninger  og  Anskuelser 
traadte  navnlig  tydelig  for  Dagens  Lj's  ved  Deputationens 
Optræden  i  Berlin;  Erkebiskoppen  og  Grev  Mielzynski  holdt 
sig  indenfor  maadeholdne  Skranker;  men  de  fleste  andre  Med- 
lemmer sloge  sig  fuldstændig  løs  og  gik  gjennem  tykt  og 
tyndt  med  Berlins  Ultra-Patrioter,  som  nylig  vare  satte  i 
Frihed.  Efterretningen  fra  Berlin  gjorde  nu  ogsaa  sin  Virk- 
ning i  Posen,  Tyskerne,  der  ogsaa  paa  deres  Side  havde 
sendt  en  Deputation  til  Berlin,  begyndte  igjen  at  leve  op  og 
nære  Forhaabninger;  men  Bevægelsespartiet  besluttede  om- 
vendt at  gaa  saa  meget  desto  mere  energisk  frem. 

Staden  Posen  frembod  imidlertid  det  mest  vidunderlige 
Skue;  i  Husene  herskede  overalt  Fred  og  Ro,  i  de  offentlige 
Lokaler  derimod  Ophidselse  og  Uenighed;  hist  kom  Enighed, 
ja  endog  Fortrolighed  frem  mellem  de  to  Nationaliteter,  paa 
Gaderne  bolgede  Mængden  ilsomt  og  forvirret  frem  og  tilbage 
til  Vogns,  til  Fods  og  især  til  Hest;  paa  Torvene  bivuakerede 
Tropper  af  alle  Vaabenarter,  Vagterne  vare  stærkt  besatte,  og 
stærke  Afdelinger  havde  besat  de  vigtigere  Punkter.  Imid- 
lertid var  Samkvemmet  ikke  afbrudt,  og  Handelen  og  Vandelen 
gik  sin  daglige  Gang;  i  nogle  offentlige  Lokaler  og  i  Privat- 
boligerne rugede  imidlertid  Urostifterne  ved  Dag  og  Nat  over 
deres  Planer,  holdt  Raad  og  organiserede  Oproret.  For  en 
Stund  indskrænkede  man  sig  dog  blot  til  eu  Plakatkrig;  den 
kommanderende  General  udstedte  den  22de  Marts  et  Opraab 
til  Provinsens  Beboere,  særlig  til  Landeværnet,  hvori  han 
opfordrede  dem  til  at  bevare  deres  Tro  og  forklarede,  at  Kongen 
indtil  nu  alene  var  deres  Herre,  og  at  kun  hans  Befalinger 
havde  Gyldighed.  Dagen  derpaa  lod  National-Komiteen  et 
Opraab  udgaa  til  Præsterne  for  at  modvirke  de  « sataniske 
Intriger« ,  der  gik  ud  paa  at  vække  Bekymringer  hos  Bøn- 
derne for  deres  Friheder.  De  skulde  fra  Prædikestolen  og 
paa  anden  Maade  forkynde,  at  Bønderne  i  det  «frie  Polen« 

vilde  faa  de  samme  Friheder  og  mindre  Afgifter  end  under 
de  fremmede  Regeringer.  I  en  Plakat  af  24de  samme  Maa- 
ned  ophævede  Komiteen  for  stedse  den  hidtil  bestaaende  Ad- 
skillelse i  Stænder;  «der  gives  ikke  mere  nogen  Adel  eller 
Bondestand,  men  kun  frie  Borgere,  Brjødre  indbyrdes  og  alle 
lige  berettigede  som  Sønner  af  samme  polske  Moder«.  Hermed 
var  man  altsaa  i  Grunden  alt  naaet  til  Frihed,  Lighed  og  Bro- 
derskab, og  Adelsmændene,  der  sade  i  Komiteen,  havde  med- 
undertegnet  denne  Erklæring  og  saaledes  underskrevet  det  døende 
Aristokratis  Ydmygelse.  I  en  Plakat  af  25de  Marts  gik 
man  videre.  Man  lovede  de  Landboere,  der  alt  vare  Grund- 
ejere, en  Formindskelse  i  deres  Byrder;  alle,  som  kun  ejede 
en  med  visse  Indskrænkninger  betynget  Grundejendom,  fik 
Løfte  om  en  fuldstændig  Ejendomsret  efter  Polens  Befrielse; 
Afgifterne  skulde  fordeles  efter  Formuen,  og  saaledes  vilde 
Byrderne  blive  lettede  for  de  fattige.  Alle  Landboere,  som 
ilte  til  Vaaben,  vilde  faa  Belønning  i  Forhold  til  deres  Tje- 
nester; havde  de  allerede  Ejendom,  skulde  de  besidde  den 
skattefri,  faldt  de,  vilde  Fædrelandet  sørge  for  deres  Koner 
og  Børn.  Alle,  der  kæmpede  for  Polens  Uafhængighed,  skulde 
efter  deres  Aandsevner  have  Ret  til  Embeder  og  Ansættelser. 
Disse  Sætninger  vare  egentlig  kun  Gjenlyd  af,  hvad  der 
blev  proklameret  paa  andre  Steder;  men  Sagen  havde  for  saa 
vidt  dog  ogsaa  en  anden  Betydning,  som  den  her  i  Posen 
faldt  sammen  med  en  Løsrivelse  fra  Preussen.  Hermed  havde 
man  tillige  erklæret  det  tyske  Element  Krig,  og  den  tyske 
National-Komité,  der  imidlertid  havde  konstitueret  sig  (24de 
Marts)  og  havde  et  Rygstød  i  den  bevæbnede  Magt,  gav  der- 
for ogsaa  den  26de  Marts  et  Kjendetegn  paa  Liv,  idet  den 
udstedte  et  Opraab  til  Polakkerne,  hvori  man  advarede  disse 
mod  Angreb  paa  Frihed  og  Ejendom  og  opfordrede  dem  til 
ved  Ord  og  Daad  at  belære  deres  Brødre  om  at  bringe 
Kjærlighed  til  Fædreland  i  Overensstemmelse  med  "Betænk- 
somhedens'), ('Moralens«  og  « Troens«  Grundsætninger. 

Palakkernes  Svar  var  et  anonymt  Opraab  paa  Polsk  til 
Polakkerne  i  den  preussiske  Hær  ora  at  forlade  deres  Faner 
og  en  grov  Proklamation,  som  forlangte  et  Frafald  fra  Konge 
og  Fædreland. 

Medens  man  saaledes  kjævledes  i  Plakaterne,  begyndte 
begge  Parter  med  Mod  og  Bestemthed  at  ruste  sig  til  For- 
svar; men  Polakkerne  syntes  herved  aldeles  at  overse,  at 
deres  Skæbne  kun  kunde  ordnes  af  Preussen  alene;  deres 
Førere  lagde  den  frækkeste  og  mest  fornærmende  Tænkemaade 
mod  Preussen  for  Dagen,  og  dog  var  det  dette  Lands  Konge, 
som  ene  havde  i  sin  Magt  at  løse  Æolus's  Pose  og  lade  de 
Storme  have  frit  Spil,  som  kunde  styrte  deres  hele  Bygning 
over  Ende. 

(Forts.), 
c.  H. 


Smaating. 

Endnu  et  Ord  om  Hoffet  i  Horsens.  Det  vil  mulig  inter- 
essere en  og  anden  af  dette  Tidsskrifts  Læsere  at  erfare,  at 
vor  Afhandling:  <.Mere  om  det  russiske  Hof  i  Horsens«  (se 
Hist.  Archiv  1874  II,  S.  107  og  flg.)  er  gjort  til  Gjenstand 
for  en  længere  Omtale  i  det  russiske  Tidsskrift:  «Kuskaja 
starina«  (Aprilheftet  1875).  Vi  skulle  dog  ikke  dvæle  længe 
ved  dette  Emne,  da  den  russiske  Forfatter,  Statsraad  I.K. 
Grot,  væsentlig  indskrænker  sig  til  at  give  et  Uddrag  af  vor 
Afhandling;  nyt  er  egentlig  kun  følgende  Brev: 

Allerkristeligste,  stormægtigste,  naadigste  Herre! 

«Jeg  har  den  Ære  at  sende  Deres  kejserlige  Majestæt 
en  Guldtobaksdaase  ved  min  Skriftefader,  ordineret  Munk 
Feofan.  Jeg  vil  sige  Deres  kejserlige  Majestæt  hele  Sand- 
heden, at  denne  gejstlige  Mand  har  havt  megen  Omhu  for 
mig  og  gjort  mig  meget  godt.  Jeg  beder  altid  til  Gud,  at 
han  maa  bevare  Deres  Majestæts  Liv,  og  forbliver  stedse 
meå  skyldig  Ærefrygt  og  sand  Iver  og  Hengivenhed,  aller- 
naadigste  Herre,  Deres  JMajestæts  ydmygste  Tjenerinde«. 
Jekaterina  af  Braunschweig-Lyneburg. 

Naar  Læserne  nu  ville  sammenligne  hermed  Oberst  Lil- 
lienskjolds  Indberetning  til  Grev  Bernstoff  (Hist.  Archiv  1874 
II,  S.  378  og  flg.)  og  navnlig  ville  lægge  Mærke  til  den  stærke 
Eos,  som  Jekaterina  spenderer  paa  Overbringeren  af  hendes 
Brev,  maa  man  unegtelig  være  enig  med  den  russiske  For- 
fatter i,  at  Munken  Feofan  vistnok  selv  har  inspireret  dette 
Brev;  men  kan  dette  være  Tilfældet  med  foreliggende  Brev, 
bekræftes  herved  jo  kun  yderligere  vor  Formodning,  at  den 
samme  Munk  er  den  egentlige  Forfatter  ogsaa  til  Prinsessens 
første,  for  de  danske  Hoffolk  saa  fornærmelige  Brev. 

